





ESTETICA MUZICALÀ 
UN ALT FEL DE MANUAL 


Autori: 


Alexandru Leahu, Liviu Dănceanu, Corneliu Dan Georgescu, 
Speranța Rădulescu, Florinela Popa, Dan Dediu, Anamaria Călin, 
loana Marghita, Dragoş Călin, Valentina Sandu-Dediu, 
Antigona Rădulescu, Alex Vasiliu. 


Ediţie îngrijită de Antigona Rădulescu 


Editura Universității Naţionale de Muzică 
Bucureşti, 2007 


A snrtatia 


Asociaţia „Dan Constantinescu” 








Carte apărută în cadrul unui proiect finanțat de 
Administraţia Fondului Cultural Naţional 


Manager de proiect: 
Dragoş Călin 


Descrierea CIP a Bibliotecii Naţionale a României 
Estetica muzicală : un alt fel de manual / coord.: Antigona 
Rădulescu. - Bucureşti : Editura Universităţii Naţionale 
de Muzică Bucureşti, 2007 
Bibliogr. 
ISBN 978-973-7857-82-8 


1. Rádulescu, Antigona (coord.) 


78 





Tehnoredactare: 
Andra Frăţilă 


Foto copertă: 
Iosif Kiraly 


CUPRINS 


A 7 


I. CREAŢIE, INTERPRETARE SI RECEPTARE MUZICALĂ 
Alexandru Leahu - Introducere la o retrospectivă a doctrinelor estetico-filosofice 


referitoare la muzică; Experienta artistica; Frumosul muzical.…...................... 11 
Liviu Dánceanu - Muzica savantă şi sfârşitul istoriei sale... 63 
Corneliu Dan Georgescu - Considerații asupra unei muzici atemporale ......... 125 
Speranța Rădulescu - Estetica muzicii la plural. Câteva reflecții grábite........... 144 
Florinela Popa - Estetica realismului socialist: Studiu de Cazane near 152 


II. CATEGORIILE ESTETICE: RELICVE SAU REALITĂȚI? 


Dan Dediu - Sistemul categoriilor estetice la Evanghelos Moutsopoulos ............ 185 
Anamaria Călin - Categoriile estetice principale in viziunea lui Stefan Angi ....253 
Joana Marghita = Comicul: 270 MUZICA is de 264 
Dragos Calin.=Pastorain siu IMC zienin a 293 


III. INTERDISCIPLIN ARITATE 


Valentina Sandu-Dediu - Unele considerații asupra interpretării coccccccanononcnnanons 309 
Liviu Dánceanu - Încercare în naratologia muzicală... 342 
Antigona Rădulescu - Semiotică şi naratologie muzicald sssrinin 367 
Alex Vasiliu - Jazzul - un spațiu al interferenţelor ......ooinonnorimancnanrasesnon conan aaa easeoa 397 


Antigona Rădulescu & Dan Dediu - Muzica de film: privire estetico-semiotica ... 406 


PREFAŢĂ 


Volumul de față, Estetica muzicală ~ un manual deschis, reprezintă 
finalizarea unui proiect de cercetare iniţiat de Asociația „Dan 
Constantinescu” şi subventionat de Administraţia Fondului Cultural 
National (AFCN), în parteneriat cu Universitatea Naţională de Muzică din 
Bucureşti (UNMB), care a mai presupus organizarea în lunile iunie şi 
octombrie 2007 a două simpozioane concentrate pe aceeaşi temă, precum şi 
achiziționarea unor cărți importante de specialitate puse la dispoziția 
bibliotecii UNMB. 

Departe de a fi un ,manual” obişnuit, el se concentrează pe 
subiectul Estetică din perspective diferite, de la general la particular, cu 
mijloace de cercetare potrivite țintei investigate. Nu aveți în față deci nici 
un tratat propriu-zis, nici un curs obişnuit cu un cuprins acoperind 
sistematic şi integral domeniul estetic, ci o pluralitate de teme în 
prelungirea sau tangente la ştiinţa frumosului muzical. Sunt puse laolaltă 
mai multe puncte de vedere, de stiluri şi mentalități care, sperăm, dau 
măsura unei muzicologii româneşti ce se doreşte lipsită de prejudecăți, dar 
riguroasă, modernă, în acelaşi timp ținând cont şi sprijinindu-se pe o 
tradiție solidă. 

Structurarea conținutului cărții reflectă întocmai aceste aspecte: 
partea întâi, Creaţia, interpretarea şi receptarea muzicală, priveşte estetica din 
perspectivă istorică, conceptuală, propunând modele teoretice sau 
caracterizări globale ale fenomenului muzical actual; a doua parte, Categorii 
estetice: relicve sau realități? reflectă gradul de aplicabilitate estetică la 
domeniul concret muzical, lansând provocator îndoiala viabilitätii astăzi a 
legăturii dintre estetică şi muzică; în fine, ultima parte, Interdisciplinaritate, 
desface granițele specifice ale esteticii muzicale pentru a permite conexiuni 
cu alte domenii, de la literatură la semiotică sau de la folclor la jazz sau 
muzică de film. Volumul, în ansamblul său, ar trebui să răspundă multor 
întrebări pe care şi le pun studenţii, masteranzii, doctoranzii universităților 
de muzică şi toți aceia care studiază, în felurite chipuri, fenomenul muzical, 
precum şi nevoii (exprimate chiar în timpul simpozioanelor menționate) de 
a se clarifica aspecte relevante din domeniul esteticii muzicale. 

Este aici locul să mulțumesc autorilor cărții care şi-au pus amprenta 
asupra configurației cărții. Dincolo de obiectivitatea discursului lor 
ştiinţific, răzbate din fiecare studiu modul particular de gândire, concepția 
personală asupra subiectului abordat şi nu în ultimul rând culoarea 
distinctă a propriului temperament. O parte din semnatari sunt 
compozitori (Liviu Dănceanu, Dan Dediu, Corneliu Dan Georgescu) cu 

importante contribuții în muzicologie. Ceilalți (păstrând ordinea alfabetică: 
Anamaria Călin, Dragoş Călin, Alexandru Leahu, loana Marghita, Florinela 
Popa, Speranța Rădulescu, Valentina Sandu-Dediu, Alex Vasiliu si 
semnatara acestor rânduri) sunt muzicologi, cercetători, jurnalişti, în acelaşi 
timp cadre universitare. Promptitudinea cu care au răspuns rugăminții de a 
scrie este demnă de menționat. 

Întregul proiect, a cărui materializare s-a desfăşurat într-un timp 
relativ lung şi care a reprezentat atât o provocare birocratică, cât şi una de 
ordin organizatoric şi redacțional, a beneficiat din plin de entuziasmul şi 
eforturile depuse de managerul său, Dragoş Călin. 

Este această carte un demers deschis? Poate că alte volume similare 
în viitor, dacă ele se vor realiza, vor fi în măsură să dea verdictul. 


Antigona Rădulescu 
septembrie, 2007 


I. CREAŢIE, INTERPRETARE 
ŞI RECEPTARE MUZICALĂ 


ALEXANDRU LEAHU 


INTRODUCERE LA O RETROSPECTIVA A DOCTRINELOR 
ESTETICO-FILOSOFICE REFERITOARE LA MUZICÀ 


Muzica, artă ce s-ar putea încadra în accepțiunea foarte largă de 
„umanizare a domeniului sonor” cu implicațiile profunde pe care le are în 
conştiinţa umană şi valoarea nelimitată ce i s-a atribuit din cele mai vechi 
timpuri, se reflectă în vastul patrimoniu al mitologiei. Autonomia artistică 
şi evoluția spre formele complexe ale muzicii sunt condiționate de 
acceptarea primordialitáti sunetului cântat față de cel percutat, a duratelor 
sonore bazate pe frecvenţe regulate, muzicale, față de accentele ritmice. 
Deşi nu se poate determina istoric momentul trecerii de la manifestări de 
pură ritmicitate, asociate cu  gestica operatorie sau coregraficä, 
subordonarea acestora de către un continuum sonor, stabilizat la anumite 
nivele de frecvență, totuşi, supraviețuirea unor structuri muzicale străvechi 
în folclorul diferitelor popoare permite reconstituirea spectaculoasei 
evoluții a artei muzicale spre punctele ei culminante, identificate în creațiile 
monumentale ale ultimelor secole. Pe de altă parte, concepțiile teoretice 
despre muzică, începând cu cele care îi afirmă atribute demiurgice (,,Tot 
ceea ce zeii înfăptuiesc se săvârşeşte prin recitarea cântată” - Catapatha 
Upanişad) în cosmogoniile aparținând multor popoare sau îi exaltă 
presupuse virtuţi transformatoare şi până la dezvăluirea nuanţată, şi din ce 
în ce mai complexă a funcțiilor estetice, pot oferi şi ele o explicație parțială a 
naturii fenomenului muzical. Valorificarea calităților estetice ale sunetului 
emis de vocea umană a fost întotdeauna orientată de către o aspirație 
socială sau individuală, de unde şi străvechea asociere dintre muzică şi un 
text care trebuia s-o expliciteze. Problema raportului dintre structura 
invizibilă şi efemeră a muzicii şi universul existențial al omului este 
solutionatá pe această cale în toate culturile tradiționale. O ierarhie 
funcțională a valorilor constituente ale muzicii se defineşte din această 
cooperare, imprimându-i anumite linii de evoluție. Factorul ritm, dintr-o 
constantă biologică, valorificată la limită prin automatismele corporale 
depersonalizante ale ritualurilor primitive, devine o constantă rațională a 
structurii muzicale. Căci sunetul muzical drept constantă afectivă şi 
estetică, drept valoare primordială, proiectându-şi un ritm propriu de 
substituire a nivelelor de energie sonoră în cicluri de frecvență, defineşte 
astfel două sensuri de convertibilitate ale duratelor muzicale: unul ritmic 
raportat la o unitate de timp explicită sau implicită, sau la un grupaj al 
unităților de timp, altul melodic, raportat la tonul fundamental. Un al 

treilea sens de convertibilitate, de data aceasta extramuzical, rezultá din 
simbioza sunetului cu cuvántul si deci cu textul poetic, care, impunánd 
parametrii săi proprii de natură structurală (accente, silabe, versuri), 
temperează şi antagonismul posibil dintre duratele melodice şi unitatea de 
timp. Codificarea riguroasă a acestor sisteme funcționale într-o unitate 
stilistică, raportată la diferite împrejurări ale vieții sociale, limitează 
inovaţia şi împiedică evoluția anarhică a structurilor muzicale în sânul 
tuturor culturilor de tip tradițional. Folclorul românesc, de pildă, a putut 
conserva exemplare melodice rudimentare prin câte două, trei sunete, 
reminiscente ale unor vechi ritualuri, alături de modele dezvoltate prin 
cooperarea melodiei, ritmului şi poeziei. Cultura muzicală elenă ne pune în 
fata unui caz foarte semnificativ de codificare a întregului proces de creație 
şi valorificare a producţiilor poetico-muzicale, de la stadiul structural şi 
stilistic până la cel etic. Doctrina elenă a etosului muzicii, transmisă prin 
scrierile marilor gânditori ai antichității, are în vedere capacitatea expresivă 
şi transformatoare a fiecărui mod (ritmic, melodic, stilistic) emanat dintr-o 
colectivitate regională, de unde şi denumirile generice de mod ionic, doric, 
frigic, lidic etc. Polemica dintre principalii reprezentanți ai filosofiei elene, 
Platon, care respingea cu hotărâre orice mod aducător de desfătare, şi 
Aristotel, adeptul imitării pasiunilor prin muzică şi poezie, se poate 
desfăşura numai pe fondul definirii foarte minutioase a atributelor 
expresive ale modurilor. Teoriile lui Pitagora cu privire la universalitatea 
raporturilor numerice deduse prin diviziunea corzii vibratorii stimulează 
tentativele de absolutizare a acestor raporturi, fapt ce se poate remarca 
până în Evul Mediu, la teoreticieni eclesiastici, ca de pildă Sfântul Augustin 
(354-430) sau Boetius (475-525), cel care contribuie la includerea muzicii 
printre „ştiinţele numărului”. Prin Toma de Aquino (1225-1274), muzica îşi 
vede reconsiderate valenţele artistice, neglijate timp de secole, situându-se 
pe locul cel mai de seamă al „celor şapte arte liberale”. Practica muzicală va 
evolua de la cazul limită, reprezentat de austera „cântare plană” 
gregoriană, redusă la pure durate melodice, către înveşmântările polifonice 
din ce în ce mai complexe care necesită definirea statutului compozitorului, 
a dreptului său la inovație. Tratatul lui Phillip de Vitry (1291-1361), intitulat 
Ars nova, reflectă toate transformările limbajului muzical, orientând 
totodată dezvoltarea lui pe baze rationaliste şi senzoriale. Umanismul 
renascentist este ilustrat prin scrierile despre muzică ale lui Zarlino şi mai 
ales Vicenzo Galilei (1520-1591), promotor al stilului reprezentativ, sensibil 
la sugestiile textului, care îşi va găsi încununarea în genul operei. 
Restrângerea tipurilor de succesiune melodică la numai două moduri, 
major şi minor, în practica muzicală a secolelor al XVII-lea şi al XVIII-lea 
permite aprofundarea relațiilor funcționale dintre componente şi definirea 


12 


unor legi de asociere şi suprapunere a sunetelor în acorduri conforme cu 
modelul rezonantei naturale. Tratatul de armonie al lui Rameau din 1722 
sintetizează toate aceste legi pe care creația lui Johann.Sebastian Bach le 
ilustrase practic cu o neegalată forță de convingere. Conceptul de armonie 
tonală, care se instaurează în conştiinţa muzicală a epocii, creează 
premisele autonomiei muzicii fată de argumentul poetic, deschizând 
totodată noi perspective de  arhitecturare pentru genurile pur 
instrumentale. Sfera de expresivitate a muzicii astfel lărgită impune o 
reconsiderare a problematici sale şi confruntarea pe plan teoretic cu alte 
forme indivizualizate ale limbajului artistic. Astfel, delimitării specificului 
artelor în tratatul Laokoon de Lessing (1729-1781) îi urmează o ierarhizare 
riguroasă a acestora în cadrul sistemelor elaborate de marii reprezentanți ai 
filozofiei clasice germane. Dacă la Kant, muzica este abordată doar prin 
latura ei formală, situându-se prin efemeritatea impresiei senzoriale pe 
ultimul loc al ierarhiei artelor, în concepția dialectică a lui Hegel, 
spiritualitatea muzicii este argumentată prin analogia dintre dinamismul 
specific limbajului muzical şi cel al vieții noastre sufleteşti. Caracterul 
nedeterminat al emoţiilor stimulate de fenomenul muzical poate fi 
compensat, după părerea lui Hegel, prin asocierea dintre muzică şi poezie, 
arte aflate în vârful ierarhiei stabilite de marele filosof. Esenţa ritmică a 
artei sunetelor şi dinamismul ei pur vor constitui nucleul concepțiilor 
despre muzică ale lui Schelling, care anticipează astfel metafizica muzicală 
a lui Schopenhauer. Acesta din urmă, identificând în succesiunile sonore 
însăşi esenţa volitivă a universului, va face din muzică modelul preferat 
pentru ilustrarea întregii sale concepții filosofice (Lumea înțeleasă ca voință şi 
ca reprezentare). Muzica se va situa astfel deasupra oricărei ierarhii artistice, 
fiind „complet independentă de lumea fenomenelor”, ignorând-o cu totul 
şi „putând într-un anumit fel, să-şi continue existența chiar dacă universul 
ar înceta să existe”. Doctrina lui Schopenhauer coincide cu momentul de 
apogeu al limbajului instrumental, cu marile creații beethoveniene, 
atestând plenitudinea posibilităților estetice ale muzicii, ce prefigurează 
două direcții predominante: prima, reprezentată de scrierile şi creațiile lui 
Richard Wagner, preconizează o nouă fuziune a muzicii cu poezia şi cu 
celelalte arte în „drama muzicală”, pregătită deja de ideile înaintaşilor şi de 
un sir de creații simfonice cu program; cealaltă, ilustrată de Eduard 
Hanslick (1825-1904), intuind pericolul unei apropiate destrămări a 
formelor tradiționale, apelează în mod exclusivist la teza formalistă a 
muzicii înțeleasă drept pură construcție sonoră, drept succesiune de forme 
sonore în mişcare, fără contingentá cu universul de sentimente şi 
reprezentări al ascultătorului. Criza sistemului tonal armonic şi mutatia 
survenită la sfârşitul secolului al XIX-lea, ca urmare a solicitărilor tot mai 

intense la care acesta este supus în vederea exprimárii unor puternice 
conflicte dramatice, nu modifică esenţial cele două orientări amintite. 
Diferitele „poetici muzicale” apărute la începutul secolului nostru, cu toată 
noutatea şi diversitatea de mijloace propuse, nu fac decât să reia în alte 
variante ideile rezumate anterior. Estetica programatismului, a 
subordonării muzicii față de o idee poetică, o sferă de imagini sau chiar o 
acțiune determinată poate fi întâlnită în concepția promotorilor unor 
curente ce păstrează încă legătura cu funcționalitatea muzicală şi 
psihologică a armoniei tonale, dar şi în mentalitatea celui mai radical 
inovator, Arnold Schânberg, autorul metodei seriale de a compune muzica. 
Adoptarea serialismului dodecafonic introduce însă o profundă criză atât 
în domeniul elementelor constructive ale muzicii, cât şi în conştiinţa 
auditorilor, încât justificarea estetică a agregatelor sonore ce rezultă nu mai 
poate fi susținută decât cu argumentele formalismului hanslickian, 
acceptate atât de Anton Webern, cât şi de alți muzicieni contemporani, ca 
Pierre Boulez. Continuarea tentativelor de valorificare a unui domeniu 
sonor non-tonal, la care participă în egală măsură şi zgomotele, prin tehnica 
electronică şi aleatorism, pe de o parte, serializarea integrală sau aplicarea 
calculului probabilităților, pe de altă parte, impun un dialog tot mai strâns 
cu disciplinele ştiinţifice în măsură să aducă sugestii şi clarificări pentru 
selectarea unor soluții viabile: informatica, cibernetica, electronica 
împreună cu logica, psihologia, etnologia sau sociologia. Cu toate acestea, 
majoritatea lucrărilor de prestigiu care abordează estetica muzicii în secolul 
nostru, aparținând unor teoreticieni ca Jules Combarieu, Ernst Kurth, 
Dimitrie Cuclin, Leonard B. Meyer, Ernest Ansermet, Gisele Brelet ş.a. au în 
vedere, ca sistem de referință, doar muzica bazată pe reperele tonale 
tradiționale. Ca un corolar al ideilor dezvolate în scrierile de mai sus, 
îmbinarea principiilor armoniei cu elemente ritmice şi melodice de 
proveniență folclorică în creația unor mari compozitori ca Stravinski, 
Bartók, Enescu, Prokofiev sau Messiaen arată că impresionantul 
patrimoniu, în care se exprimă de milenii sensibilitatea muzicală, rămâne 
permanent deschis pentru sinteze oricât de vaste, oricât de complexe. 

a) Interdisciplinaritate în abordarea teoretică a practicii artistice 
din a doua jumătate a secolului al XIX-lea şi al XX-lea! 


Estetica sociologistă, reprezentată în principal de către Hippolyte 
Taine (1828-1893) şi Jean-Marie Guyau (1854-1888), consideră, în spiritul 
unui materialism mecanicist, că explicația ultimă a artei trebuie căutată în 
condițiile sociale, în mediul geografic, climatic, cultural şi etnic. 


„+. Spre a înţelege cu exactitate o operă de artă, un artist, un grup de 
artişti - scria H. Taine - trebuie sá ne reprezentăm cu exactitate starea 
generală a spiritului şi moravurilor din vremea căreia aparțin. Acolo se 
găseşte explicația ultimă; acolo se află cauza primară care determină 
restul.” 


Studiile de acustică efectuate de Hermann Helmholtz, Fehner Wundt 
asupra aparatului auditiv şi a psihologiei muzicale au condus la 
descoperirea unor legi şi fenomene deosebit de importante, chiar dacă 
unele din interpretările date s-au dovedit a fi unilaterale. Lui Helmholtz îi 
revine meritul de a fi definit sunetul muzical în corelație cu cel fizic, de a fi 
clarificat problema timbrului sonor, a armonicelor, precum şi a modului în 
care auzul receptează stimulii sonori. Încercând să argumenteze caracterul 
obiectiv al legilor armoniei clasice pe baza conformatiei aparatului auditiv, 
Helmholtz este constrâns să admită că: 


„Sistemul scărilor, modurilor si tesäturilor armonice nu se întemeiază 
doar pe legi naturale, ci este şi rezultatul, cel putin în parte, al 
principiilor estetice, şi al tehnicilor componistice.” 


Doctrina intropatiei (în limba germană Einfiihlung), conform căreia 
noi ne proiectăm sentimentele, emoțiile, ideile, experiența în obiectele 
înconjurătoare, realizând astfel o comuniune spirituală cu acestea, i-a 
inspirat pe filozofii germani Lipps, Vischer, Volkelt, Worringer, relevând 
interdependenta dintre obiectul şi subiectul estetic. 

Gestaltismul (termenul german Gestalt” = structură) este 
reprezentat de Christian von Ehrenfelds, Max Wertheimer (1880-1943), 
Kurt Koffka (1886-1943), cei care constată o similitudine semnificativă între 
configurația obiectelor şi fenomenelor naturii cu cea a operelor de artă. 


1 La constituirea subcapitolului de faţă ca si la consideratiile privitoare la originea artei au 
contribuit şi fişele - revizuite şi adăugite actualmente - elaborate în anii '80 de regretatul 
lector univ. Costică Bâzgă de la laşi, în ideea realizării unui curs comun de estetică. 

Estetica fenomenologicä, fundamentatä pe doctrina filosoficá a lui Edmund 
Husserl (1859-1938), a fost continuatá de Mikel Dufrenne (1910), Roman 
Ingarden (1893-1945), Nikolai Hartmann (1882-1950), Jean Paul Sartre 
(1905). În studiile asupra artei, ei urmáresc aspecte ca: a) fenomenologia 
obiectului estetic, b) descrierea straturilor esentiale ale operei de artá si c) 
fenomenologia experienței estetice. 

Estetica structuralistă ce caracterizează opera de artă ca sistem de 
relații, ca structură, ca raport între întreg şi parte atât în interiorul operei, 
cât şi în raporturile ei cu contextul cultural căreia îi aparține şi-a avut în 
Rolland Barthes (1915), Lucien Goldmann (1913-1970), Pierre Francastel 
(1900-1970) reprezentanții cei mai importanți. 

Estetică informațională, reprezintă o tendinţă de utilizare a aparatului 
matematic în analiza operei de artă. Fondatorul acestei direcții în estetica 
actuală este considerat însă germanul Max Bense, care urmăreşte să 
întemeieze cercetările sale pe teoria matematică a informației şi pe teoria 
semnelor. 

Estetica psihanalitică, fundamentată de Sigmund Freud (1856-1939) şi 
continuată de Carl Gustav Jung (1875-1961), Otto Rank (1880-1939), Erich 
Fromm (1900), Herbert Marcuse (1898) şi alții, porneşte de la cercetarea 
raporturilor între conştient-inconştient şi subconştient în actul creației şi 
receptării artei. Pentru psihanalişti, creația artistică este rezultatul activității 
inconstiente, iraționale a artistului, care îşi satisface în acest mod imaginar 
dorinţele refulate. 

Estetica semiotică se ocupă de studierea limbajului artistic, utilizând 
un aparat conceptual inspirat de lingvistică: cod, mesaj, context, denotatie, 
conotaţie, polisemie, ambiguitate semantică etc. Ea este reprezentată de 
teoreticieni ca Roland Barthes, Umberto Eco, Jan Mukaïowskÿ, Algirdas 
Julien Greimas, Julia Kristeva, Nicolas Ruwet şi Jean-Jaques Nattiez 
practicând o investigație detaliată a operei de artă, în scopul evidentierii 


fe . ar? 


specificitätii sintactice si funcționale a limbajului artistic, complexității 
structurii şi ambiguității semnificatiilor el. 

O originală aplicare la muzică a Gestalt-ismului se găseşte în 
studiile lui Arnold Schering. Credinţa lui Schering era aceea că sub 
aparenta ornamentare generată de un fond melodic dat, se dezvăluie un 
parcurs originar. Travaliul lui Schering a constituit baza pentru tehnicile 
analitice pe de o parte ale lui Rudolph Reti, Hans Keller şi John Walker, iar 
pe de altă parte, ale lui Heinrich Schenker. 

Studiile lui Schenker, în special grija sa deosebită pentru 
autenticitatea editării textului muzical şi a redării lui, l-au îndreptat spre 
studiul ornamentelor din lucrările lui Haydn, Mozart, Beethoven, C.Ph.E. 
Bach şi multi alții. 

Schenker acordá o mare importantá aspectului practic al teoriei sale 
pentru realizarea efectivá a interpretärii. El defineste misiunea de bazá a 
interpretului prin prisma conceptelor sale de structură de bază, mediană şi 
de suprafață (Hinter, Mittel - und Vordergrund). În viziunea analistului, 
interpretul trebuie să cunoască cele trei straturi ale structurii piesei 
respective pentru a-i urma tendința naturală. Există de asemenea, în 
concepția lui Schenker, ideea unei identități profunde şi preconcepute în 
structura lucrării care relevă esentialul pe parcursul unui act interpretativ. 
Prin urmare, calitățile lucrării ar fi identice cu cele ale unei interpretări de 
valoare. Notatia este, pentru Schenker, o schiță a intenției compozitorului, 
nu o indicație pentru realizarea acestei intenții. 

Funcția unei notații analitice este de a defini cu precizie ceea ce se 
aude sau ceea ce se poate corela cu realitatea imediată; iar notația sintetică 
reprezintă substanța structurilor muzicale luate ca întreg. 


b) Poetici componistice şi generalizări ale limbajului muzical 


Paul Hindemith (1895-1963), un adversar al efuziunilor romantice, 
este promotorul constructivismului şi al „reîntoarcerii la Bach”. Limbajul 
armonic viguros cu contraste violente şi îndrăznețe, aflat la baza unor vaste 
arhitecturi sonore, a căror frumusețe rezidă mai curând în formă decât în 
conținut, este în spiritul formalismului hanslickian, urmărind crearea 
muzicii pure, adresate mai mult intelectului. Concepţia sa, ca şi tratatul de 
compoziție au influențat compozitorii din generațiile ulterioare. 

Arnold Schönberg (1874-1951), a evoluat de la expresionismul 
vehement al perioadei sale de tinerețe spre cultul serialismului ce a înrâurit 
puternic destinele muzicii contemporane. În ultima sa perioadă de creație 
el a dat măsura puternicului său geniu, amendând dogmatismul serial prin 
soluții artistice originale. 

Yannis Xenakis (1922) este unul dintre principalii promotori ai 
avangardei muzicale a secolului nostru. Pregătirea sa complexă de 
matematician, arhitect şi muzician i-a permis să aplice în creația sa teoriile 
matematice ale mulțimilor, probabilității şi jocurilor, înlocuind pe baze 
aleatorice strategice şi stochastice sterilitatea serialismului integral. În 
Musiques formelles susține necesitatea axiomatizári şi formalizării muzicii. 

Gisele Brelet (1903-1950) - discipola filosofului Henri Bergson - este 
autoarea unor valoroase cercetári asupra naturii temporale a muzicii, 
asupra psihologiei interpretării muzicale concretizare în volumele Le temps 
musical şi L'interpretation créatrice. 

Theodor Wiesengrund Adorno (1903-1969), estetician, filosof si 
muzicolog, german, se preocupă în lucrările sale Filosofia muzicii noi (1949) şi 
Introducere în sociologia muzicii (1962) de raportul între tradiție şi inovație în 
muzică şi de fenomenele de criză şi alienare ale sensibilităţii muzicale 
moderne, în spiritul sociologismului marxist. El se declară adeptul 
serialismului lui Schónberg, în care vede simptomele unei noi culturi 
muzicale, specifice secolului nostru, dezaprobánd creația lui Stravinsky - 
simbol al conformismului şi refuzului înnoirii. 

Teoria aristotelicá a mimesisului, o achiziţie fundamentală a 
esteticii, a cunoscut reeditări multiple în perioada contemporană, 
majoritatea subliniind ancorarea artei în diversitatea realității 
înconjurătoare. Dintre ele, monumentalul tratat Estetica a lui Georg Lukacs 
se impune prin profunzimea consideratiilor referitoare la fiecare dintre 
arte. 

Pierre Boulez (1925) a dus până la consecințele extreme serialismul 
schönbergian (prin inițierea serialismului integral, în Structuri pentru doud 
piane), îmbinându-l cu descoperirile ritmice ale lui Oliver Messiaen si 
cáutárile timbrale ale lui Anton Webern. Odatá cu maturizarea conceptiei 
sale estetice, compozitorul francez abandonează atât disciplina 
constrángátoare a serialismului, cât şi tentativele de inovare radicală, 
intentând un adevărat proces formalismului şi avangardismului muzical în 
articolul L’ estetique et les fétiches. 

În ceea ce priveşte estetica muzicală românească, cel care a elaborat 
prima lucrare originală şi sistematică în acest domeniu a fost Dimitrie 
Cuclin. Tratatul său de estetică muzicală, apărut în 1933, dovedeşte un 
remarcabil spirit analitic, o vastă erudiție, fiind una dintre primele lucrări 
de acest gen în lume la data respectivă. Fundamentul tratatului său este 
metafizic, absolutizánd legitátile degajate din expresia netemperatá a 
sistemului muzical, iar multe dintre ideile avansate de autor, mai ales în 
ceea ce priveşte relațiile dintre structura armonică şi etosul operelor 
muzicale, îşi păstrează actualitatea. 

Contribuții importante la clarificarea unor probleme de estetică 
muzicală, cum ar fi imaginea muzicală şi sensurile ei, stilurile muzicale, 
formele, categoriile gândirii muzicale şi altele, au fost aduse de 
compozitorul şi esteticianul Pascal Bentoiu (n.1927) în volumele Imagine şi 
sen, Deschideri spre lumea muzicii şi Gândirea muzicală. Se cuvin menționate şi 
contribuțiile lui George Bălan (Sensurile muzicii, Muzica, temă de meditație 
filosofică), Adrian Iorgulescu (Timpul şi comunicarea muzicală) şi îndeosebi 
cele patru volume ale Prelegerilor de estetică aparţinând profesorului Ştefan 
Angi, cea mai amplă şi complexă abordare estetico-filosofică a artei 
muzicale din literatura noastră de specialitate. 

EXPERIENTA ARTISTICA 
IPOTEZE ASUPRA ORIGINII ARTELOR. 
CÁILE SPRE UNIVERSALITATE 


Dupá Thomas Munro, sensul estetic al cuvántului artá este de 
origine recentă. Ars în latina veche însemna un meşteşug sau o formă 
specială a unei meserii, cum ar fi tâmplăria, fierăria sau chirurgia. Ars în 
latina medievală înseamnă orice formă de învățământ sau orice disciplină, 
cum ar fi gramatica sau logica, sau astronomia. Acest sens s-a păstrat până 
în vremea lui Shakespeare, dar Renaşterea, în Italia, a restabilit vechiul 
sens. În secolul al XVII-lea, problemele şi concepțiile esteticii au început să 
fie separate de cele ale tehnicii sau filosofiei artei. La sfârşitul secolului al 
XVIII-lea, separarea a mers până la stabilirea unei distincții între artele 
frumoase şi artele utile, în care artele frumoase însemnau nu arte măiestrite, 
ci pur şi simplu arte ale frumosului. Th.Munro afirmă că dacă am traduce 
termenul beaux-arts (de origine franceză) în engleză, el ar fi fine-arts luând 
în considerare faptul că fine ca adjectiv înseamnă frumos şi că este folosit 
adesea ca echivalent pentru beaux, şi am ajunge la concluzia că acest termen 
se referă la artele frumoase care fac apel la facultatea gestului şi sunt 
creatoare de plăcere, aici incluzând poezia, muzica, pictura, sculptura, 
arhitectura. El scrie că termenii ,frumos” şi „plăcere“ sunt destul de 
ambigui şi făcuți să sugereze diferite convingeri care astăzi sunt 
inacceptabile. Aceste asociații înşelătoare sunt atât de adânc înrădăcinate, 
încât pare aproape imposibil să încerci să le elimini şi să redefineşti 
„frumosul” şi ,plácerea” într-o manieră acceptabilă pentru criticul şi 
psihologul modern. Drept urmare, mulți autori din zilele noastre preferă în 
locul lor câte un sinonim pentru a defini o operă de artă: valoros din punct de 
vedere estetic, încântător, agreabil, scrie acelaşi autor. 

E] afirmă că una din funcţiile artei este de a resuscita o experiență 
estetică plăcută. Asemănând arta cu celelalte activități ale spiritului, 
particularitatea ei specifică pare a fi caracterul ei de iluzie conştientă. Unii 
autori pun accentul pe experiența estetică, tel distinctiv şi funcție a artei. 
Richard Muller-Freienfels adopta următoarea definiție: 


„Numesc artă orice activitate şi produsele ei care pot, şi uneori trebuie, 
să producă efecte estetice.” 


Tendinţa actuală de a sublinia caracterul social al artei nu ar trebui 
să ignore rolul individului, în care se simt influenţe ale propriei gândiri şi 
educatii. „Opera de artă e un colț de natură, văzut printr-un temperament” 
- spunea Zola. Această formulă este inversată de Van Gogh, opera 

dezvăluind un temperament revelat printr-un colț de natură. Millet şi 
L'Hermitte sunt adevărați pictori, după părerea sa, „fiindcă nu pictează 
lucrurile aşa cum sunt, ci asa cum ei le simt”. Si totuşi ce este ,,experienta” 
estetică, „trăirea“ estetică? - efect estetic sau reacție estetică? Munro îl 
citează pe John Dewey care spune: 


„cuvântul estetic se referă la experiență ca fiind apreciativă, perceptivă şi 
plăcută. Ceea ce caracterizează o experiență ca fiind estetică este 
prefacerea rezistenţei si a tensiunilor, a excitatiilor care în sine sunt 
tentaţii la diversiune, într-o mişcare spre un final cuprinzător şi 
împlinit.” 


Un obiect estetic, arată Dewey, nu este „exclusiv împlinit”, ci 
„utilizat la nesfârşit pentru prilejuri noi de satisfacţie”. Th. Munro scrie că 
experienţa estetică generează o configurație sau un mod de a combina şi 
dirija aceleaşi funcții fundamentale de percepție, care se întâlnesc în alte 
tipuri de experienţă. 

Estetica tradițională este indreptátitá să considere că anumite arte, 

numite frumoase, sunt în general destinate şi adaptate să stimuleze o 
experienţă estetică dátátoare de satisfacţii, pe lângă alte funcții ce depind în 
mare măsură de pregătirea si conditionarea celui care recepteazá. 
Legătura cu idealul de autorealizare a colectivități sau indivizilor, cu 
proiectul ideal de transformare a aspirațiilor difuze în revelații artistice 
autentice nu apare în astfel de considerații. Ea necesită o dezbatere asupra 
conceptului de valoare si de aici asupra modalitátilor poetice de instaurare 
a idealului în real. 

De aceea, formularea lui Lucian Blaga - „numesc estetică acea stare 
prin care conştiinţa se regăseşte în întregime - în proiectiune - pe o porțiune 

a el” - apare cu mult mai profundă şi mai fecundă în consecinţele sale. 


Geneza artei 


O problemă ce preocupă pe teoreticienii şi cercetătorii artei este cea 
a originii. Asupra genezei fenomenului artistic s-au emis mai multe ipoteze şi 
opinii, a căror importanță nu constă doar în satisfacerea unei curiozitátil 
abstracte, ci în fundamentarea corectă a înțelegerii esenței şi finalitátii 
acestui domeniu al creației umane. Pornind de la anumite descoperiri 
arheologice, de la cercetarea practicilor artistice ale popoarelor aflate în 
stadii inferioare de civilizație, de la studierea comportamentului animalelor 
şi a manifestărilor artistice infantile, s-au emis o serie de supozitii în 

legătură cu începuturile sale. Una din ipotezele cele mai răspândite este 
aceea conform căreia arta provine din practicile magice, religioase ale 
comunităților primitive. În sprijinul ei sunt invocate descoperirea unor 
obiecte de cult (picturi, statuete, reprezentări zoomorfe sau antropomorfe), 
miturile şi legendele, dansurile şi cântecele cu funcții incantatorii care se 
mai păstrează în anumite arii de cultură. Acestor argumente li se adaugă 
faptul că ornamentatia si forma unor obiecte de uz curent: locuinţe, 
veşminte, unelte are la origine semnificaţii simbolice magice. Aplicând 
această concepție în explicarea originii muzicii, Jacques Chailley arată că 
cea mai veche atestare a practicării muzicii este o imagine pictată, 
descoperită în grota Trois Frères, lângă Arriège (Franţa), în care este 
reprezentat un vânător mascat, care caută să atragă o turmă de reni cu 
ajutorul sunetelor unui instrument în formă de arc. Ipoteza originii magice? a 
muzicii este confirmată după opinia muzicologului francez, de faptul că ea 
a fost asociată întotdeauna ritualurilor religioase. 

O altă ipoteză emisă de Schiller şi susținută de K. Groos, H. Lange, 
]. Huizinga, se referă la originea artei în joc, în cheltuirea liberă a energiei 
excedentare a organismului uman. Ipoteza ludică este perfect sustenabilă, 
dar ea nu poate explica în totalitate apariția şi dezvoltarea artei. Întrucât 
gratuitatea jocului este, în majoritatea cazurilor, doar aparentă, ea 
constituind un preludiu, o exersare a organismului pentru îndeplinirea 
unor misiuni specifice adulților. Pe de altă parte, jocul cu sunete muzicale 
depăşeşte funcția unui simplu amuzament şi contribuie la îmbogățirea 
imaginației, a fanteziei muzicale la consolidarea asocierilor dintre 
structurile sonore şi sentimentele, atitudinile pe care le stimulează. Funcţia 
ludică este prezentă în orice gen de muzică şi ea reprezintă una dintre 
justificările principale ale practicării ei, deşi nu este singura, aşa cum 
consideră esteticienii citați. 

Ipoteza originii biologice a artei preconizată de Herbert Spencer 
porneşte de la studierea comportamentului erotic al comunităților umane 
primitive. În sprijinul acestei teorii s-au adăugat, la începutul secolului al 
XX-lea, argumentele oferite de freudism. Aşa cum se ştie, Sigmund Freud 
considera arta drept o manifestare sublimată a instinctelor erotice refulate, 
prin simbolizare şi metamorfozare. În eseurile sale, Freud aplică teoria sa 
analizei unor opere literare, dar nu exclude posibilitatea explicării şi 
creațiilor plastice sau muzicale în acest spirit. 

Ipoteza utilitară formulată de Karl Bücher în lucrarea Arbeit und 
Rythumus leagă apariția artei de procesul muncii, de nevoia coordonării 


2 Jacques Chailley, 40.000 de ant de muzică, Bucureşti, Editura Muzicală, 1967, pp. 75. 


eforturilor ín actiunile colective. Numeroasele cántece, dansuri menite sá 
insoteascá efectuarea unor munci (seceratul, váslitul etc.) atestá validitatea 
acestei ipoteze. K. Bücher se consideră îndreptățit sá afirme că nu numai 
dansul, ci şi muzica si poezia îşi au originea în acțiune ritmată. Obiectia 
fundamentală care se opune absolutizării acestei ipoteze este dată chiar de 
autorul ei, care scrie: „jocul este mai vechi decât munca şi arta este mai 
veche decât producția utilă”. 

Originea instrumentală îmbrăţişată de R.Wallaschek, alături de 
A Schâeffer, consideră că muzica îşi are originea în utilizarea unor obiecte 
capabile să emită sunete. Studiind practicile muzicale ale unor populații 
primitive, Wallaschek a observat că la baza acestora stă fie un instrument 
monocord, fie o membrană întinsă care serveşte drept tobă. Caracterul 
preponderent ritmic al muzicii primitivilor pare a confirma faptul că 
instrumentele au avut şi continuă să aibă un rol extrem de însemnat. 

Originea artei se află neîndoielnic în întreaga practică socială umană, 
în totalitatea relaţiilor ce se stabilesc între om şi natură, între om şi 
societate, iar forma de manifestare a inclinafiei pentru frumos a primitivilor 
a fost aceea a sincretismului. În cadrul ritualurilor magice, muzica, poezia 
(textele cu caracter magic, incantatoriu), pictura, tatuajele erau îmbinate 
intim între ele, servind aceluiaşi scop. Odată cu sporirea capacității omului 
de a domina forțele naturii, şi a creşterii randamentului tehnic, arta a 
evoluat spre satisfacerea unor cerințe estetice, contribuind la dezvoltarea 
simțului frumosului şi a unor modalități specifice care, la limită, au condus 
expresia artistică spre o generalitate şi măiestrie capabile a fi fmbrätisate de 
orice colectivitate drept ideal universal al artei. 


a) Specificul național şi căile spre universalitate 


Există un aşa zis „stil etnic” în făurirea uneltelor, în construirea locuinţelor, 
în adoptarea diferitelor motive ornamentale cu funcție evocatoare, 
simbolică în exprimarea emoțiilor prin inflexia unei vocale specifice, în 
costumatie, gestică, ceremoniale diverse, totul culminând cu specificul de 
neconfundat al limbii naționale. Limbajul muzical al diferitelor colectivități 
a fost codificat încă din vechime prin denumirile generice care însoțeau 
diferitele moduri în teoria muzicală elină (dorian, frigian, lidian etc.) şi care 
definesc tot atâtea stiluri vocal-poetice şi nu numai scări. Cultura muzicală 
a diferitelor popoare vechi, printre care şi al nostru, cunoaşte şi 
particularizări regionale ce nuanteazá şi mai mult spectrul manifestărilor 
specifice; astfel sunt numeroasele dialecte muzicale, bine reprezentate încă 
pe teritoriul patriei noastre. 

Náscutá la confluenta acestui complex de elemente materiale si 
spirituale, opera muzicalá nu se poate sustrage, în principiu, influentei atát 
de puternice si diverse pe care o exercitá valorile din mediul ambiant si de 
al căror reflex sau ecou este impregnat psihicul autorului înainte chiar de a- 
şi clarifica demersul creator. „Chiar dacă noi nu scriem totdeauna în 
caracter specific românesc, totuşi, în bucățile noastre există ceva care ne 
deosebeşte de ceilalți. Octetul meu de coarde părea tuturor străinilor că 
vine din Est”, scria Enescu după executarea la Paris a lucrării sale. Ceea ce 
afirmă el în legătură cu o operă de tinerețe scrisă după normele 
componisticii occidentale şi fără urmă de intenție de a se concilia cu 
tradițiile muzicale autohtone demonstrează forța de influență a 
acumulărilor subconştientului la artistul de talent şi de geniu, osmoza care 
se produce la acest nivel între toate categoriile de valori asimilate în 
perimetrul țării de baştină. Este ceea ce-l făcea pe Verdi să afirme că 
„adevărata muzică italiană se hrăneşte din acelaşi sentiment care face să 
trăiască arhitectura latină, cu liniile ei armonioase, cu energia şi elocventa ei 
spirituală. Printr-o astfel de concordanță a manifestărilor, cele două arte 
ajung să fixeze sentimentul national în artă. Am putea spune că inspirația 
muzicianului, cât şi a arhitectului se regăsesc în aceeaşi sursă”. Evident că 
şi în acest caz se subliniază obârşia caracteristicilor de stil în anumite 
afinități spirituale, specifice poporului. Ceea ce demonstrează că problema 
specificului national nu se reduce la forme, la aparente, la adaptarea 
deliberată a unor expresii tipice, la facturi sau trăsături de gen. „Folosirea 
folclorului nu realizează autenticitatea caracterului popular”, scria acelaşi 
Enescu. Şi mai departe: „Compozitorul român va putea să creeze paralel cu 
muzica populară, dar prin mijloace absolut personale, lucrări valoroase 
asemănător caracterizate”. Despre Sonata a II-a „în caracter popular 
românesc” autorul afirma că nu întrebuințează cuvântul stil „pentru că arată 
ceva făcut”, în timp ce cuvântul caracter exprimă ceva esenţial, de o mai 
mare cuprindere. Enescu este atât de impregnat de totalitatea valorilor ce 
definesc spațiul nostru etnic şi nu numai de cele folcloric-muzicale, încât 
afirma: „numai după ce multe, cât mai multe temperamente cu adevărat 
artistice vor vibra sincer în fața acestui mediu se va putea spune că muzica 
lor are un caracter ce ne este propriu”. El aspiră la depăşirea acelui stadiu 
de preluare a melosului folcloric aflat în tipare definitiv constituite, ce 
exclude interventiile personale, dar mai ales elementele mai 
indivizualizate, deschise sintezelor culturale vaste capabilă să ateste forța 
creatoare a autorului, originalitatea sa. Poate tocmai de aceea Enescu 
preferă, chiar când este vorba de prelucrări rapsodice, mozaicul pitoresc al 
cântecelor de largă circulație în locul stratului arhaizant al folclorului. Tot 
de aceea, Bart6k, care, în calitate de culegător vehicula tocmai acest din 

urmă strat, afirma că ,întrebuintarea melodiilor populare reprezintă o 
sarcină dificilă, poate tot atât de grea ca şi compunerea unei opere originale 
de mare anvergură. E suficient să amintesc - continuă compozitorul - că 
orice melodie preexistentă impune grele constrângeri muzicianului şi de 
aici derivă una dintre marile dificultăți ale misiunii sale. Cealaltă decurge 
din caracterul particular al melodiei populare; acest caracter trebuie pentru 
început identificat apoi trebuie să te pátrunzi de el şi să-l scoţi în relief, iar 
nu să-l escamotezi. Cert este că transcrierea melodiilor populare cere la fel 
de multă dispoziţie, sau cum se spune inspirație ca şi orice altă operă 
muzicală”. Contemporanul lui Enescu mai susținea, în pofida unor păreri 
opuse, că nu este suficient să te apleci asupra muzicii populare şi să grefezi 
formulele ei asupra celor aparținând muzicii occidentale şi că „muzica 
populară nu are semnificație artistică decât tratată de compozitori de mare 
talent”. 

Astfel, patrimoniul muzicii universale se imbogáteste cu accentele si 
valorile specifice folclorului național, dar şi cu ecoul atâtor valori 
extramuzicale pe care conştiinţa creatorului le asimilează în perimetrul 
exprimării sale personale. | 

Ín cultura spiritualá a poporului román existá anumite constante 
atitudinale pe care patrimoniul miturilor şi legendelor le întruchipează în 
diferiți eroi; ele şi-au găsit de asemenea oglindirea în arta muzicală, iar 
creația cu program a ultimelor decenii nu este decât sublinierea acestui 
mod generos de transfigurare a specificului național. 


O investigare spirituală a culturilor, o hermeneutică ar avea menirea 
de a-şi propune nu numai o inventariere fidelă a practicilor şi 
sistematizărilor acestora, ci şi degajarea impulsurilor care acționează ca 
mobiluri. 

Când cercetătorul devine capabil să se desprindă de o mentalitate 
predominantă sau de o metodă de predilecție, imbrátisánd cu privirea 
idealul spre care fiecare tip de cultură aspiră, ca misiune specifică, 
însumarea lăuntrică a tuturor contribuţiilor la conturarea unui portret 
spiritual al omului poate conduce la un tablou grandios. Dar, un tablou din 
care nu poate nicidecum să lipsească ceea ce este caracteristic tentativelor 
de afirmare a eului artistic din epoca noastră. Vom spune chiar că, fără 
această dramatică incursiune până în formele degradate ale materiei din 
arta contemporană, noi n-am putea reconstitui în mod coerent dublul 
proces al spiritualizării şi al materializării care se desfăşoară într-o epocă de 
cultură. 

Aceasta presupune din partea cercetătorului asumarea 
contrarietátilor care - potrivit tuturor traditiilor initiatice - sunt singurele 
ce deschid accesul spre o cunoaștere superioară. 

Un spirit enciclopedic ca Goethe afirma: „Mi se intámplá de multe 
ori să nu-mi placă o operă de artă fiindcă nu sunt în stare s-o înțeleg”. Este 
mărturisirea unui titan al culturii, nu al omului de pe stradă. „Dar, spune 
el, dacă presimt că are valoare, caut sá mă apropiu de ea şi atunci nu rămân 
fără constatări îmbucurătoare; descopăr în lucrare detalii noi, iar în mine 
însumi, facultăți nebănuite”. Cuvintele acestea sunt de o covârşitoare 
importanță pentru că ele indică dubla misiune a artei şi a artistului: aceea 
de a elabora soluții şi materiale noi, simultan cu dezvoltarea de noi 
capacități de simtire. Dacă şi alți giganţi ai culturii ar fi adoptat atitudinea 
generoasă a lui Goethe şi nu şi-ar fi iubit atât de mult propriile sisteme de 
înțelegere şi interpretare a lumii, n-am fi asistat la deplorabila minimalizare 
a muzicii din viziunea lui Kant (unde ea se află alături de grădinărit şi arte 
decorative), nici la totala ignorare a creației beethoveniene din estetica lui 
Hegel. 

Trebuie să admitem însă că, în cultura europeană, numai apogeul 
procesului istoric la care asistăm astăzi face posibilă înțelegerea destinului 
uman, dar şi suprauman al muzicii, aşa cum îl intuise Nietzsche. „Naşterea 
tragediei din spiritul muzicii”, pe care o preconiza marele gânditor, este de 
fapt scenariul inițiatic al culturii muzicale europene, care debutează sub 
semnul extazului şi al expulzării disonantelor din cântarea gregorianá şi se 
termină cu asumarea destinului pământesc în forme tot mai virulente. Dar 
acestea din urmă întâlnesc în ascultător răsunetul amplificat al 
capodoperelor trecutului ce devine capabil să le amortizeze. Când ascultăm 
pedala extatică cu care debutează opera Aurul Rinului şi ne derulăm mental 
întreg scenariu al tetralogiei, pentru a reauzi doar teribilul vuiet al 
prăbuşirii Walhalei, devenim părtaşi la un fel de cronică concentrată a 
„experienţei apogetice” (Camil Petrescu), edificatoare pentru un destin 
cultural. Dacă vom asculta o doină românească, gen tradițional, perpetuat 
din timpuri imemoriale (ea începe cu o interjectie prelungá, menţinută 
până la limitele suflului, continuă cu meandrele unei adevărate „melodii 
infinite” şi se termină cu căderea vocii într-un parlato ce denotă epuizarea 
tensiunii), vom avea O şi mai concentrată imagine a unei astfel de 
experiențe. Acest lucru ne arată că misiunea artei nu este să ne evoce o 
anumită dispoziție afectivă, o imagine sau un tip de satisfacție ci, sub un 
astfel de pretext sá zugrăvească „omenescul în totalitatea sa”. 

„Mioriticul” este un echivalent românesc al elegiacului, după 
numele făpturii cu care dialoghează păstorul în preajma morții pe care i-o 
pregătesc rivalii săi. Balada Mioriţa este un fel de rememorare panoramică a 

tot ceea ce sufletul uman datoreazá legámántului sáu cu natura insufletitá 
şi care se transferă, ca un înveliş memorial, fiinţei necuvántátoare ce capătă 
astfel atribute omeneşti. În cealaltă producție a geniului popular, Meşterul 
Manole, fabula evocă sacrificiul constructorului care zideşte ființa cea mai 
îndrăgită pentru a-şi eterniza opera, iar în cele din urmă - asemenea lui Icar 
- se prăbuşeşte el însuşi atunci când vrea să părăsească lucrarea sa 
incomparabilă. 

În ambele mituri se conturează reperele cardinale ale unei culturi 
arhaice, pe care acest mare poet şi filosof român al culturii - Lucian Blaga - 
o numea ,minorá”, fără ca prin aceasta să-i diminueze meritele. O astfel de 
cultură tradițională este una a eului colectiv şi nu a personalităților 
, daimonice”, cum le numea Blaga. Ea este legată de corespondenţa cu 
anotimpurile, prezentându-ne imaginea unui proiect fragmentat care se 
poate reconstitui plenar numai din asimilarea tuturor genurilor care intră 
în componența unui ciclu ceremonial total. Dar, în punctele cardinale, 
ceremonialele tind sá se condenseze, înfățişând în forme sincretice, cum ar 
fi şi baladele amintite, general-umanul, ca şi universalul, adică ceea ce 
tradiția antică numea la modul metaforic „musica humana” şi „musica 
mundana”. 

Ce se intámplá insá cánd acest calendar ritual al culturii inchise, 
întregul ei ceremonial cosmic, devine obiectul contemplatiei unui singur 
creator, ridicat la o plenitudine vizionară a facultăților sale? Rezultă atunci 
miracole artistice de aceeaşi anvergură cu marile temple calendaristice. Un 
fel de „dialog al creatorului cu sine însuşi”, cum numea Goethe magistralul 
traiect zodiacal al tonalitátilor din Clavecinul bine temperat de Bach. Sau, 
poate o modelare profetică a legăturilor dintre cosmos şi muzică, precum 
geniala scriere Die Weltharmonik a lui Johannes Kepler, care se încheia cu o 
mulțumire adresată Divinitátii, fiindcă unicele 5 armonii geometrice 
(corpuri perfect regulate), înscrise în aceeaşi sferă, i-au dezvăluit, odată cu 
repartiția orbitelor şi distanțelor planetare ale sistemului nostru solar, o 
armonie sublimă a concepției. 

S-ar putea, de asemenea, să rezulte şi o metaforă ingenioasă a 
destinului unei culturi, în care straturile de timp şi orbitele stilistice ale 
personajelor să capete o şlefuire statuará, la fel ca în opera Das Weltkonzill a 
lui Aurel Stroe. Cert este că afinitatea pentru arhitectural a traseelor 
initiatice din toate timpurile a făcut ca pământul românesc să moştenească 
nu numai sanctuarele dacice de la Sarmisegetusa, dar şi opera de căpetenie 
a unui mare artist şi inițiat contemporan, precum sculptorul Constantin 
Brâncuşi. Drumul trasat de el în parcul oraşului Târgu Jiu - în parte real, în 
parte imaginar - şi numit „calea sufletelor eroilor”, este menit să unească 
de-o parte şi de alta a Porții sărutului pe care o străbate, Coloana 

recunostintei infinite si Masa Tăcerii. Operele ce alcătuiesc această triadă 
monumentală nu sunt gândite ca „lucruri pentru sine “, ci sunt doar latura 
vizibilă a ceea ce trebuie adâncit meditativ pe întregul parcurs. Bogăția de 
sensuri condensată în fiecare dintre monumente nu se dezvăluie decât prin 
prezența omului, a privitorului, a elanului însuflețitor care, asemenea 
prințului din poveste, trezeşte la viață prin sărutul său pădurea împietrită, 
ridicând la o demnitate mitică modestele repere ale îndeletnicirilor 
străbune. 


b) Educaţia estetică, rolul criticii de artă 


Educaţia estetică presupune o gradatie, ale cărei etape se reduc în 
ultimă instanță la îndeplinirea câtorva existente majore, indispensabile 
dobândirii capacității de a forma judecăţi de valoare asupra operelor de 
artă, dar şi de a vibra afectiv la contactul cu acestea, de a resimti bucuria 
participării la o înaltă realizare a spiritului şi ingeniozitátil umane. 

Fără îndoială, ceea ce ghidează întreg procesul receptării artistice, ca 
şi pe cel al formării gustului, este existența unei afinități mai mult sau mai 
putin constientizate, care determină apropierea receptorului de un anumit 
gen sau opere de artă şi stimulează apoi reluarea contactului. De la o 
simplă preferință de moment, de la un acordaj efemer cu ceea ce se oferă 
auditiei sau vizionării şi până la un ideal estetic, care-şi găseşte un loc stabil 
în conştiinţă, receptarea şi procesul imbogátirii acesteia cu valențe înnoite 
pornesc de la existența unui factor minim de interes care determină apoi 
contactul tot mai frecvent cu operele de artă, amplificându-se până la o 
nevoie efectivă de artă şi la trăirea elevată ce presupune receptarea în 
formele ei superioare. Apropierea de universul operelor de artă este 
condiționată desigur de dezvoltarea simțurilor capabile să conducă la o 
desfătare estetică printr-o „umanizare” a acestora. Creativitatea omului ca 
ființă socială, inclusiv cea artistică, implică totodată simțuri capabile de 
desfătări omeneşti şi care se afirmă ca forțe esențial umane. Căci nu numai 
cele cinci simțuri, ci şi simțurile aşa-zis spirituale, simțurile practice (voința, 
dragostea, etc.), într-un cuvânt tezaurul sensibilităţii se formează numai 
grație existenței obiectului corespunzător, grație naturii umanizate. Aşadar, 
experiența receptivitätii, atenția îndreptată nu doar spre adecvarea 
obiectelor create la funcţia ce le este destinată, duc treptat la o înzestrare a 
acestora cu elemente simbolice din ce în ce mai complexe şi implicit la 
capacitatea simțurilor de a le sesiza. Una dintre formulările memorabile ale 
gândirii filosofice se referă la înzestrarea obiectului cu măsura care-i este 
inerentă omului şi la modelarea materiei „potrivit legilor frumosului”. Aceasta 

presupune si existenta unor simturi receptive la ecoul frumosului artistic. 
Procesul de sensibilizare a auzului bunáoará constituie O parte importantá 
a educației muzicale ce se desfăşoară după metodologii adecvate. El se 
completează cu exigenta educației estetice, şi anume cu necesitatea unei 
instruiri ample în datele istoriei artelor. Ea trebuie să favorizeze 
identificarea contextului cultural în care operele apar, cât şi reconstituirea 
împrejurărilor biografice, istorice, care le-au dat naştere. Cunoaşterea 
personalității unui autor, a concepției sale despre lume, a apartenenței la o 
anume generație, la o mişcare artistică, la spiritul unei epoci sau la 
caracteristicile unui popor, adeziunea sa la un anumit ideal sunt elemente 
ce contribuie la înțelegerea sferei de semnificaţii a operei. 

Acest fel de informare nu poate înlocui însă, oricât de profundă ar 
fi, contactul nemijlocit cu operele de artă pentru ca „informația să devină 
formare” - cum scrie Marcel Breazu, adică o capacitate reală de sesizare a 
nuantelor şi diferentierilor stilistice, a acelor elemente ce depăşesc simpla 
memorare de date şi evenimente. Cultura artistică, frecventarea operelor de 
artă constituie desigur fondul cel mai prețios din care se dezvoltă 
capacitatea de a deduce trăsăturile definitorii ale marilor epoci creatoare şi 
personalități din patrimoniul universal al artei. Pe ea se fundamentează de 
altfel şi cealaltă exigentá, a cunoaşterii limbajelor specifice ale diferitelor arte, 
inițierea în specificitatea acestor limbaje, care face atât de căutate în zilele 
noastre lucrările de exegeză critică. 

În ultimă instanță, educaţia estetică trebuie să culmineze cu 
dobândirea capacității de a sesiza semnificațiile majore ale operelor, sensul 
lor uman inclus în structura lor artistică. Pe bună dreptate afirmă M. 
Breazu că „educația estetică înseamnă formarea unui gust estetic menit să 
reacționeze spontan la creația estetică prin aprobare sau dezaprobare şi 
totodată formarea capacității de judecată estetică, în stare să poată 
argumenta preferințele pe baza unor criterii conturate de valorizare, legate 
de idealul estetic al aceluia care formează judecata de valoare”. 

Este evident că noțiunea de gust, care defineşte „temperamentul 
estetic” al individului, complexul de afinități pe baza căruia îşi formulează 
aprecierile, conține multe elemente subiective, dar şi premisele obiectivării 
acestei aprecieri în spiritul celor deja arătate. Tudor Vianu citează un 
teoretician al secolului al XVIII-lea, Crosaz, care afirma că „bunul gust ne 
face să estimăm prin sentiment ceea ce rațiunea ar fi aprobat dacă i-ar fi fost 
acordat timpul necesar pentru a judeca”; ceea ce revine la a afirma că în 
orice fenomen de gust este conținută şi o judecată, care tinde să-şi găsească 
temeiul şi în argumente raționale. Acţiunea de intelectualizare a 
sentimentelor, de consolidare a lor prin cunoştinţe şi judecăți răspunde 


26 


direcției constante de dezvoltare a vieții sufleteşti, afirmă Vianu?, iar în 
cazul special al receptării artistice acest fel de progres interior „va transforma 
totdeauna pe amatorul diletant, mărginit de cercul impresiilor lui vagi, într- 
un judecător conştient şi prevenit al operelor ce i se înfăţişează”. 

Chiar din contactul repetat cu o singură operă se poate remarca 
treptata clarificare lăuntrică, spre dobândirea unei imagini din ce în ce mai 
viabile şi mai complexe asupra universului operei, tendința polarizării 
acesteia în jurul unui etos definitoriu. Receptarea unei lucrări muzicale 
ample pune în evidență o multitudine de stări dominante, care tind să 
acapareze conştiinţa ascultătorului în funcție de capacitatea acestuia de a se 
sustrage rând pe rând fascinatiei exercitate de ritmica impulsivä, fie de 
„evenimentele” surprinzătoare, de patosul expresiei melodice, de coloritul 
feeric al timbrelor şi armoniilor sau de logica „simetriei” arhitectonice, 
izbutind a le integra într-o rezultantă de ansamblu, subordonată ideii 
generatoare, proiectului ideatic căruia opera îi imprimă vibrația emoțională 
amplificată de rezonanța în toate aceste planuri. A identifica valoarea operei 
numai cu una dintre virtuțile caracteristice ale imaginii descrise succint 
înseamnă a o minimaliza, încercând adecvarea ei la o lume lăuntrică 
insuficient clarificată, incapabilă încă să cuprindă imensul potenţial 
expresiv pe care-l conține lumea artei şi a muzicii. lată de ce, îndeosebi în 
contextul artei contemporane, în care creatorii mobilizează mijloace tehnice 
deosebit de complexe pentru a pune în evidență un crez artistic, este 
necesară o educație estetică temeinică, realizând gradatia expusă anterior. 
Una dintre tendinţele fireşti şi oarecum explicabile psihologic ale evoluției 
gusturilor în perioada actuală este un anumit conservatorism legat de 
formația socio-culturală a receptorilor, care face ca noul să fie întâmpinat, 
dacă nu cu ostilitate, în orice caz cu prudență. Oricât ar părea de paradoxal 
la prima vedere, conservatorismul acesta are şi o latură pozitivă, prin faptul 
că asigură o anumită stabilitate a preferințelor, că nu îngăduie ca tempoul 
atât de rapid al civilizației în care trăim să ducă la abandonarea cu uşurinţă 
a teritoriilor importante, abia cucerite. Evident că tot un asemenea 
traditionalism stă la baza divergenţelor care există între numeroase 
categorii de critici şi receptori; el caută să explice ataşamentul față de 
valorile deja omologate, ca şi prudenta față de inovaţii şi experimente, 
tocmai prin apariția unei tendințe contrare, cu motivații adesea îndoielnice 
şi anume gustul pentru nou, pentru inovația cu orice pret. 

Formarea receptivitätii față de noutate rămâne însă o sarcină a 
educației estetice care trebuie să-şi propună şi asimilarea elementelor 


3 Tudor Vianu, Estetica, Bucureşti, 1945, p. 130. 

inovatoare, usuránd astfel procesul de selectie a valorilor autentice si în 
domeniul mai controversat al artei contemporane. 

Civilizația modernă a avut asupra sensibilităţii estetice o influență 
cu sensuri contradictorii; datorită contactului mai frecvent cu operele, omul 
reacționează estetic, se simte atras de un număr mult mai mare de valori, 
întrucât însăşi suprafața de contact a acestora s-a lărgit datorită mijloacelor 
de difuzare în masă. 

Creşterea gradului de cultură pe această cale, diferentierile spirituale 
care se nasc contribuie la nuantarea reacțiilor, la apariția unui public avizat 
manifestând preferințe si interese estetice diverse, nuantate. 

Acestei tendinţe i se opune una contrară şi anume: contactul cu 
diversitatea formelor şi stilurilor artistice în loc să ducă la o rafinare pe 
multiple planuri a gustului îl determină pe ascultătorul copleşit şi derutat 
să se refugieze într-o preferință unilaterală. 

S-a remarcat de către multi cercetători că sensibilitatea 
contemporană are resurse mult superioare față de trecut, mai ales pe planul 
imaginației solicitate de cantitatea uriaşă de forme emanate de Cadin 
ambiental al civilizației actuale. 

Datorită cinematografului, televiziunii, a artelor vizuale în genere, 
ca şi datorită faptului că ambianta cotidiană este marcată de o intensă 
tendință de ordonare şi configurare plastică, perioada contemporană este 
adesea numită o civilizație a imaginii. Ponderea sporită a imaginii față de 
cuvânt în realitatea contemporană, inclusiv în spațiul estetic, însemnând o 
sporire a capacității aperceptive a omului, o mutație în sfera sensibilităţii, 
apare o preferință netă pentru mesajele imagistice concise față de cele 
transmise prin altfel de mijloace. 

Muzica, în acest context, îşi mobilizează toate virtuțile de sugestie 
„pentru a se adecva noii tendințe, plasticizându-se în mod vădit, datorită 
coloristicii armonice, a culorii timbrale, a raportului dintre efect şi expresie, 
dintre aparenţă şi esență. Armonia, melodia, ritmul pot servi ca accesorii 
coloristice, dar excesul de culoare duce muzica spre senzorialitate pură, în 
pofida reuşitelor remarcabile. 

Sensibilitatea muzicală câştigă mult, în momentul în care 
mijloacelor tradiționale li se adaugă noile tehnici vizuale şi auditive ca şi 
celelalte resurse artistice, care tind spre realizarea unui „spectacol total”. 

Infuzia spiritului ştiinţific n-a rămas fără rezultate durabile, pentru 
că, deşi adesea nesatisfăcut de rezultatele artistice obținute prin 
intermediul „ştiințifizării”, publicul doreşte totuşi să-şi orienteze selecția pe 
baza unor criterii mai solide decât cele ale reacției directe, imediate. 
Influența ştiinţei duce la un accentuat proces de intelectualizare a artei, 
paralel cu dezvoltarea conştiinţei estetice; gradul crescut de cerebralism al 

artei moderne devine într-adevăr una din trăsăturile ei caracteristice. 
Aceasta explică în parte interesul pentru exegeza critică, pentru consideratiile 
estetice care se bucură de căutare din partea publicului, în speranța unor 
clarificări ale substratului semantic al operei. 

Critica de artă, ca „estetică aplicată”, ca act de valorizare a 
fenomenului estetic de către reprezentanți ai opiniei publice, ai gustului 
colectiv, constituie în zilele noastre unul dintre principalele mijloace de 
educație estetică şi de dezbatere a problemelor artei. Normele din care se 
inspiră critica de artă sunt nu numai cele instaurate de anumite curente 
sau tradiții artistice, ci de întregul context al dezvoltării culturale, social- 
politice şi economice a societății, de rolul de mediator pe care şi-l asumă 
criticul între lumea creatorilor de artă şi cea a făuritorilor de bunuri ale 
civilizației, într-un sens mai larg. Chiar în ceea ce priveşte baza teoretică a 
criticii de artă, disciplina esteticii bunăoară poate determina o 
permeabilitate sporită a acesteia la aspectele frumosului care ies din cadrul 
strict al operelor de artă, oferind criticului argumente ferme asupra 
direcțiilor de dezvoltare ale gustului pentru frumos în societatea 
contemporană. 

Estetica favorizează, desigur, generalizarea experienței umane în 
creația artistică, dar în epoca modernă ea nu poate avea ca obiect numai 
operele individuale, ci în mod necesar îşi lărgeşte tot mai mult sfera de 
cuprindere. Astăzi oamenii nu se mai pot limita doar la contemplarea 
frumosului în expoziții şi săli de spectacole, la contactul cu opere de artă 
izolate. Pe măsura evoluției societății omul aspiră să integreze tot mai mult 
frumosul în existența sa cotidiană, ca element indispensabil al ambianţei 
sociale generale. Aceasta cere implicit şi esteticii să abordeze tot mai direct 
problemele organizării ambianţei vieții oamenilor, ale cadrului în care el 
muncesc şi trăiesc, ale instituțiilor de utilitate publică, localităților urbane şi 
rurale, ale locurilor de odihnă şi agrement. Estetica nu poate neglija, de 
asemenea, aspectele calității artistice a bunurilor de larg consum, care, 
îmbinate cu utilitatea practică, asigură consumatorilor satisfacţii cât mai 
depline. Contribuind în continuare la progresul creației oamenilor de artă, 
estetica va putea astfel să participe în măsură sporită la efortul de a face 
viața oamenilor cât mai frumoasă şi mai plăcută. 

De pe o asemenea poziţie, criticul de artă apreciază nu numai 
reuşita în sine a unei lucrări artistice, dar şi modul în care ea se integrează 
în peisajul mai larg al culturii nationale şi contribuie la consolidarea unei 
tendințe mai generale de concepere a frumosului şi artei, de formare a 
gustului colectiv. 

„Critica artistică trebuie să fie o formă a receptării artei şi anume 
forma ei cea mai completă şi mai înaltă, aceea care le înglobează pe toate” - 

scrie Tudor Vianu în Estetica sa. Criticul trebuie sá evolueze din 
contemplatorul obişnuit şi să reprezinte plenitudinea de funcțiuni a acestuia”. 
Aceasta presupune o altă atitudine decât aceea a însăilării de impresii 
personale pe marginea fenomenelor contemplate, adică aceea ce constituie 
aşa-zisa critică impresionistă, o responsabilitate superioară a actului critic 
în raport cu multitudinea planurilor valorice care se interferează în sânul 
unei manifestări. 

Actul critic întruchipează însăşi dimensiunea axiologică, intrinsecă, 
întrucât arta este expresia unei atitudini nu numai constatative, dar şi 
apreciative. Criteriile de valorizare a artei îi asigură autonomia în conştiinţa 
colectivă, vizând apoi modul în care ea înglobează valori de alte tipuri 
(filosofice, etice, politice, etc.), izbutind sau nu să le integreze într-un tot 
armonios. 

Personalitatea criticului, în a cărui conștiință reverbereazá exigente 
emanate din atât de variate domenii, înzestrarea lui multilateralä, care să-i 
permită exercitarea funcției într-un spirit de înaltă obiectivitate si 
personalitate, sunt decisive pentru existența unei opinii competente despre 
artă. | 

Ca domeniu al publicisticii, critica muzicală îşi are începuturile în 
secolul al XVIII-lea, în epoca ce a ştiut să descopere valorile rațiunii şi care 
a instaurat însăşi practica publicistică. Ziarele, revistele muzicale, societățile 
muzicale şi concertele publice apărute atunci au permis şi criticii muzicale 
să se afirme ca domeniu de sine stătător. 

La formarea criticii muzicale concură de fapt mai mulți factori: 
impulsul gândirii filosofice - critica fiind un copil al iluminismului -, factorul 
social ca exprimare a nevoilor societății moderne în curs de autonomizare, 
lărgire şi determinare a propriilor aspirații -, factorul specific muzical - prin 
eliberarea muzicii din funcția ei aservită anumitor pături sociale şi trecerea 
la o manifestare independentă cu efecte tot mai puternice asupra vieții 
culturale. 

În Clasicism predomină tipul criticului profesionist care, ca 
adevărat arbitru, îşi impune părerea, judecă şi ,cenzureazá”. El este de 
regulă muzician de profesie sau chiar un amator cultivat, care se 
transformă uneori într-un adevărat dictator al gustului muzical. În epoca 
Romantismului, tipul descris mai sus este eclipsat de apariția în această 
postură a artistului creator care-şi asumă rolul de critic şi reuneşte 
aptitudinile muzicale cu cunoştinţele estetice, cu o largă capacitate 
intelectuală şi intuitivă. 

În câmpul criticii muzicale intervine din ce în ce mai mult şi 
preocuparea pentru reproducerea operei pe care critica romantică o pune în 
legătură cu întreg ansamblul vieții culturale. Reprezentanţii de frunte ai 

criticii romantice, E.T.A. Hoffmann, Carl Maria von Weber, Schumann, 
Wagner, Berlioz, marchează apogeul criticii artistice  (Kunstkritik) şi 
totodată al genului eseistic. 

Dar şi presa cotidiană devine o forță în decursul epocii romantice şi 
se simte indreptátitá să ia în discuție muzica şi viața muzicală într-un mod 
din ce în ce mai amănunțit. În cotidiene, care înainte se ocupau de muzică 
mai mult sub aspect spectacular, ia naştere tipul cronicarului, în primul 
rând beletrist şi mai apoi sau deloc muzician. Treptat, el tinde, la modul 
ideal, să întrunească calitățile după norme prestabilite. Cronica din presa 
cotidiană începe să fie recunoscută ca o profesie cu o anumită autoritate. 
Primul reprezentant însemnat al acesteia în cercul culturii europene - 
însemnat şi prin faptul că era dotat atât din punct de vedere muzical, cât şi 
filosofic - a fost Eduard Hanslick, redutabilul adversar al lui Wagner şi al 
programatismului, pe care marele compozitor îl şi satirizează printr-unul 
dintre personajele operei Maeştrii cântăreți. 

Spre sfârşitul secolului al XIX-lea are loc fenomenul întrepătrunderii 
dintre critica cotidiană şi cea de specialitate, dintre tipul gazetarului 
beletrist, cu cel profesionist, când iau naştere tot mai multe personalități ce 
merită într-adevăr titlul de „critic muzical”. 

Cultura muzicală românească se poate mândri cu faptul de a fi 
reflectat pe deplin spiritul epocii, în ceea ce priveşte tendința aducerii 
preocupărilor muzicale în atenția marelui public prin intermediul unor 
comentatori din ce în ce mai avizaţi. Octavian Lazăr Cosma, în capitolul 
„Geneza şcolii muzicale nationale româneşti", indică o multitudine de 
ziare şi periodice din secolul al XIX-lea, care include cronici şi informații 
privitoare la viața muzicală. 


„De la o fază cu plăpânde începuturi, în care excelează criticul N. 
Filimon se înregistrează dintr-o dată un front larg, oferind o activitate 
publicistică de-a dreptul impresionantă. Se afirmă nume de critici noi, se 
abordează cele mai variate aspecte muzicale, se angajează polemici, se 
formulează idealuri estetice, se susțin inițiative, se critică aspru tendințe 
negative. Într-un anumit fel, asistăm la manifestări eterogene ca nuanțe 
şi valoare, alături de o activă peroratie pentru muzica românească. In 
focul confruntărilor se conturează principii estetice, iar în final, 
platforma teoretică şi istorică a muzicii noastre”5 


4 Octavian Lazăr Cosma, Hronicul muzicii românești, vol. IV, Bucureşti, Editura Muzicală, 
1976. 
5 O.L.Cosma. 

scrie acelaşi autor, iar capitolul citat cuprinde cea mai amplă şi mai 
completă relatare asupra revistelor muzicale, personalităților ce s-au 
remarcat în paginile acestora din întreaga istoriografie muzicală 
românească. 


c) Artă şi ştiinţă în contemporaneitate 


Ceea ce ni se pare că singuralizeazá peisajul muzical al secolului al 
XX-lea în contextul întregii evoluții a culturii nu este atât aspectul şocant al 
unora dintre producțiile sau curentele inovatoare, în jurul cărora s-a făcut 
multă vâlvă, cât mai ales contrastul între extrema specializare şi rafinare a 
mijloacelor de producere şi de analiză a fenomenului artistic - impunând o 
inițiere pe măsura întregului progres înregistrat de ştiinţa şi tehnica 
secolului nostru - şi expansiunea fără precedent a cerințelor artistice ale 
publicului larg, care revendică nu numai accesul spre valorile spirituale, 
dar şi o posibilitate de a participa activ la crearea lor. Intelectualizării, 
ermetismului şi bizareriilor artei din primele decenii ale secolului, care îi 
apăreau unui teoretican ca Theodor Adorno a fi mijloace eficiente de 
sfidare a mentalitätii burgheze, i se opun în zilele noastre curente artistice 
care solicită în măsură tot mai mare fantezia interpretilor şi participarea 
interactivă. ,Op-arta”, arta ,pop” şi atâtea alte curente artistice din zilele 
noastre - ale căror rezultate sunt uneori discutabile - mărturisesc însă 
această nevoie stringentă a omului contemporan de a participa direct la 
transformarea estetică a ambianţei ce ne inconjoará. Şi în câmpul artei 
profesionale asistăm la o vădită abdicare a mentalității care pretindea 
păstrarea cu minutiozitate a celor mai mărunte detalii ale compoziției si la 
o răspândire tot mai mare a aşa ziselor „opere deschise”, a produselor care 
îşi modifică neîncetat configurația şi sensul după modul în care sunt 
abordate de privitor, interpret sau ascultător. Chiar şi arta cea mai 
dependentă de fixitatea cadrului geometric, cum este arta plastică, şi-a 
făurit artificiile tehnice potrivite pentru a se transforma în „artă cinetică”, 
ale cărei elemente se modifică neîncetat sub impulsul unor mecanisme sau, 
pur şi simplu, datorită efectului optic rezultat din deplasarea spectatorului. 

În acest proces, binevenit în general, de deschidere a operei cu 
sensul de metamorfoză a configuratiilor, cât şi de atragere a participării 
creatoare a publicului, se pot distinge contraste ce oscilează între extrema 
artificialitate şi deplina naturalete. Punctul culminant al posibilităților de 
multiplicare mecanică a variantelor interpretative l-ar putea constitui 
structurile permutationale ale calculatorului. Există teoreticieni, ca 
Abraham Moles, bunăoară, care văd în aceasta soluția unei arte a viitorului 

(desi este vádit cá acesteia fi lipsesc coordonatele stilistice), urmánd ca doar 
ín decursul timpului sá se realizeze o acomodare reciprocá între productia 
calculatorului si gustul publicului, printr-un continuu proces de selectie. 

Ajunsi ín acest punct, nu putem sá nu ne amintim (si de fapt insási 
creatorii noştri sunt cei care ne amintesc) de admirabila „deschidere” a 
unora dintre structurile folclorice a căror matrice stilistică, făurită de secole 
în vederea unei perpetue recreeri a variantelor, oferă tocmai modelul, pe 
deplin esentializat, al sensibilităţii colective şi totodată al multiplelor ei 
posibilități de dezvoltare. 

În foarte multi iubitori de artă persistă convingerea că există o 
incompatibilitate de principiu între spontaneitatea inspirației - mărturie a 
talentului şi geniului - şi ariditatea intelectuală a construcțiilor riguroase; 
există desigur numeroase opoziții - remarcate de cercetători - între 
limbajul poetic, bunăoară, şi cel matematic: primul ar fi dominat de inefabil, 
al doilea de explicabil; primul îl subjugá pe om, al doilea este stăpânit de 
acesta; poeticul se află sub semnul particularului, posedând o infinită 
ambiguitate, matematicul aflându-se sub acela al generalului şi al 
univocității; limbajul liric îndeplineşte o funcție de sugestie, cel matematic 
una rațională; actul poetic este reflexiv, cel matematic, tranzitiv etc. 

Aşadar, o mulțime de deosebiri şi, aparent, tot atâtea piedici în calea 
investigării prin prisma matematicii a creației artistice. Care ar fi modelele 
comune care ar putea asigura legătura organică dintre domenii în aparență 
atât de deosebite? Contradictia este însă numai de suprafață şi acest lucru a 
fost ilustrat convingător în cazul studiului matematic al poeziei. S-a 
observat de pildă că nici unul dintre elementele care contribuie la structura 
unei poezii nu este absolut specifică acesteia, unicitatea contingentă fiind 
dată doar de cooperarea tuturor aspectelor care duce la rezultate mereu 
înnoite. Cu toate că arta determină o reacție ambiguă, imprevizibilá, 
mijloacele de realizare a efectului pot deveni obiectul unei analize riguros 
ştiinţifice prin metode ca acelea ilustrate bunăoară de admirabila lucrare a 
matematicianului român Solomon Marcus, Poetica matematică, şi prin cele 
oferite de studiile unor muzicieni ce stăpânesc cu măiestrie cele două 
domenii: Dinu Ciocan, Aurel Stroe, Ştefan Niculescu, Anatol Vieru, Nicolae 
Brînduş, Octavian Nemescu, Lucian Metianu ş.a. 

În afară de acestea, legătura pe care încearcă să o stabilească artistul 
cu matematica nu este una nemijlocită, ca o transpozitie directă a formelor 
în sonoritate concretă, cum îşi închipuie unii, ci mult mai nuanţată, vizând 
în primul rând cunoaşterea sau recunoaşterea unor tipuri de invarianti ai 
expresiei şi abia apoi dezvoltarea acestora, ce nu exclude defel fantezia în 
operele de anvergură. Apoi, chiar procesele din domeniul gândirii 
matematice au scos la iveală un substrat intuitiv, euristic, ce asigură o 

elegantă ,modulatie” spre domeniul artistic. Intuitia, atât de intrinsec 
legată de fantezia artistică, constituie baza afinitätii celei mai profunde între 
artă şi matematică: descoperirea, chiar în matematică de pildă, nu este doar 
o chestiune de calcul şi de logică, ci ține mai degrabă de rezultatul unor 
transformări lăuntrice nebănuite, de unele operațiuni ale subconştientului 
pe care nimeni nu le-a explicat îndeajuns şi în care întrezărirea spontană a 
soluției finale joacă un rol la fel de important ca şi în domeniul artistic. 
Matematica solicită deci într-o măsură considerabilă fantezia, pentru a se 
putea apropia de inefabilul artei. lată pentru ce nu trebuie să vedem în 
aplicarea matematicii - fie în domeniul analizei, fie în cel al creației - 
destrămarea inevitabilă a stării de vrajă stimulată de artă şi transferul 
reprezentărilor ei într-o zonă a gândirii reci, lipsită de emoție; acest lucru se 
întâmplă doar atunci când matematica încearcă să ni se impună prin 
aspectele ei mecanice, rigide ce trădează de fapt încercarea de a suplini prin 
formulele ei lipsa de talent şi de imaginaţie. Dincolo de aceasta se 
conturează aşadar un substrat comun - matematic si muzical - al fanteziei 
combinatorii, pe care cei vechi îl stăpâneau pe deplin, permițându-le în 
acelaşi timp să situeze legile armoniei muzicale pe cea mai înaltă treaptă a 
inițierii matematice. Ordinatorul de astăzi nu face decât să repună în 
actualitate dezváluirea substratului combinatoriu al configurațiilor sonore 
cu O uşurinţă pe care artistul secolelor trecute nu putea să o întrevadă. 
Compozitorul râvneşte la ajutorul maşinilor doar atunci când consideră că 
anumite proiecte de anvergură antrenează calcule sau combinații mult prea 
vaste pentru capacitatea de lucru a creierului uman. Pe această cale 
ajungem să dezvăluim încercările de formalizare efectivă a limbajului 
muzical şi chiar de automatizare a procesului de creație. În zilele noastre, 
premisele teoretice s-au conturat în lucrarea Initiere în compozitia muzicală 
automatică de Pierre Barbaud (Paris, Dunod, 1966), în cercetările grupului 
afiliat Universității din Illinois (Hiller, Issakson, Tipei), ca şi în scrierile lui 
lannis Xenakis. 

În Renaştere, ideea matematizării artei a stimulat spiritele de mare 
profunzime, activând în domenii diferite de creație, printre care Leonardo 
da Vinci, Alberti sau Albrecht Dürer. În secolul al XVII-lea, Athanasius 
Kircher - cel care în Musurgia Universalis (cap. De arte combinatoria) oferă o 
metodă eficientă de formalizare a tehnicii contrapunctice, descrie chiar o 
maşină („Arca musaritmica”) - un fel de ordinator mecanic de compus 
muzică ce anticipă muzica algoritmică din zilele noastre. 

Pe această cale, intuitii ca acelea ale romanticului german Heinrich 
von Kleist, la începutul secolului al XIX-lea, privitoare la raporturile între 
matematică, muzică şi culori, ale lui Edgar Poe în domeniul foneticii limbii 
engleze se concretizează prin cercetările ultimelor două decenii ale 

secolului nostru, prin conceptele şi teoriile esteticii informaționale, prin 
tehnica programării. 

Lucrarea lui Barry Brook intitulată Muzicologia şi computerul 
orientează cercetările privind intrebuintarea ordinatorului spre analiza 
muzicală, citând ca exemplu analizele lui Lockwood asupra structurii unor 
misse polifonice, ca şi studiul lui Allan Forte asupra lucrărilor seriale de 
Schânberg, Berg sau Webern. Volumul mare de informații care face astăzi 
practic imposibilă prelucrarea tuturor datelor prin mijloacele obişnuite, mai 
ales când domeniul de cercetat cuprinde creația unei întregi perioade, 
solicită din plin intervenția ordinatorului. În cazul în care un calculator ar 
putea stoca în memoria sa mecanică întreaga informație stilistică asupra 
operelor muzicale dintr-o anumită perioadă am putea vorbi de un ,analist” 
perfect. Greutatea intervine însă în caracterizarea creațiilor ce conțin abateri 
semnificative de la normele stilului şi care necesită stabilirea de noi puncte 
de reper şi metode de analiză. Ordinatorul este aşadar un instrument 
prețios în munca de cercetare a muzicologului, iar estetica informațională 
încearcă să fundamenteze criterii de analiză a operei de artă dintr-un punct 
de vedere obiectiv; ea nu va desființa criticul, ci impostura, eliminând 
subiectivismul şi relativismul din decizia critică - cum remarcă pe bună 
dreptate Victor Masek în lucrarea sa Arta şi matematica. Există pe lângă 
aceasta numeroase aplicații tehnice datorate ordinatorului: în anul 1965 s-a 
ținut la New York primul simpozion al cărui obiectiv a fost realizarea de 
tipărituri muzicale sub controlul computerului. În domeniul electronicii, 
una dintre cele mai importante dimensiuni ale sunetului muzical, timbrul, 
beneficiază profund de recentele experimente cu calculatorul, mai ales pe 
fondul cercetărilor de laborator care folosesc generatoare de sunete 
sinusoidale, ca şi o multitudine de modalități de intervenție asupra 
sunetului prin filtrare şi manipulare a înregistrării. Au luat naştere 
instrumente electronice, cum ar fi therminovox, trautonium, undele 
Martenot, cărora li se adaugă sintetizatorul realizat de Robert Moog în anul 
1960, ca un fel de îmbinare între ordinator şi tehnica electronică. 
Sintetizatoarele reprezintă pentru compozitorul contemporan ajutoare 
prețioase în travaliul artistic din ce în ce mai pretentios, facilitând anumite 
combinații sonore realizabile doar în laboratoare specializate. Aceasta nu 
înseamnă că instrumentele tradiționale vor dispărea; ele vor avea şi mai 
departe ponderea pe care au avut-o întotdeauna, impusă în primul rând de 
enormul gi valorosul repertoriu ce le-a fost dedicat. Importanța 
sintetizatorului se dezvăluie nu atât prin capacitatea sa de substituire a 
unor timbre tradiționale (pe care de altfel nici nu o posedă integral, dată 
fiind natura diferită a emisiei sonore), cât mai ales prin aceea de 

reconstituire rapidă, grație memoriei ce îi este încorporată a unor elemente 
sonore preexistente. 

Utilizarea maşinilor este aşadar o consecință logică a dezvoltării 
tehnico-stiintifice şi ca atare s-a răspândit şi în tara noastră. Aurel Stroe, 
bunăoară, a lucrat piesele Laude I şi IT cu ajutorul calculatorului; Mihai 
Brediceanu, dirijor al Filarmonicii bucureştene şi autorul studiului 
„Generarea unor structuri sonore cu ajutorul transformărilor topologice”, 
este totodată realizatorul „polimetronomului”, care coordonează pe baze 
cibernetice şi electronice interacțiunea unor grupuri ritmice de mare 
complexitate. Cercetările muzicologului prof.dr. Dinu Ciocan (O teorie 
semiotică a interpretării muzicale, Bucureşti, Editura Universității Naționale 
de Muzică, 2005, fiind cea mai recentă contribuție teoretică dintr-o serie mai 
lungă desfăşurată de-a lungul mai multor ani) din sfera teoriei limbajelor 
pot constitui în acelaşi timp punctul de plecare al formalizării structurilor 
muzicii în spiritul programelor cibernetice. Poate fi menţionată de 
asemenea contribuția lui Lucian Metianu, autorul studiului „O metodă de 
ordonare a structurii muzicale” (vezi Studii şi cercetări de Istoria artei, 
Tom.22, 1975), care aplică în domeniul componistic transformările 
topologice, bunăoară în lucrarea Pytagoreis (realizată electronic), precum şi 
în alte piese. | 

Este important de adáugat faptul cá în realizárile muzicienilor 
români apare evidentă tendința dezvoltării pe cale matematică a 
substratului permutational care există în structurile folclorice, fie că ei 
utilizează sau nu în acest scop calculatorul. Cercetările lui Anatol Vieru, 
Ştefan Niculescu, Wilhelm Berger, ca şi ale celor din generația mai tânără 
vădesc toate tendința recunoaşterii şi dezvoltării cu mijloace eficiente a 
unor invarianti stilistici ce se desprind din studiul aprofundat al folclorului; 
aceştia transpar apoi la nivelul expresiei, al etosului de ansamblu al lucrării. 
Metoda de lucru şi echipamentul tehnic servesc astfel întreaga gradatie a 
structurii de la stadiul ei germinal şi miniatural spre acela monumental. 

Toate acestea sunt doar crâmpeiele desprinse din uriaşul front al 
creativității, expuse nu pentru a exalta rolul artificiilor matematice sau 
virtuțile calculatorului, ci pentru a sublinia o direcție logică de dezvoltare 
din cultura contemporană. Fenomenul cel mai remarcabil nu-l constituie 
perfecțiunea tehnică cu care realizările secolului nostru ne-a obişnuit de 
altfel; nu faptul că ordinatorul îşi asumă din ce în ce mai multe din 
atribuțiile artistului de odinioară, ci faptul că sunt din ce în ce mai mulți 
oameni obişnuiţi ai zilelor noastre care caută să se ridice la demnitatea 
artistică a creatorului. 

Studierea cu mijloace ştiinţifice a condițiilor minimale pe care 
trebuie să le împlinească opera de artă în lucrările lui Abraham Moles 

bunäoarä are o finalitate cu totul neasteptatá, dupá cum vom vedea. Arta 
este asimilată, potrivit mentalitätii mercantile, domeniului de consum, iar 
setea de cultură şi de artă autentică trebuie satisfăcută prin favorizarea 
până la exces a unui aşa-zis „contact turistic” cu opera de artă; în urma 
acestuia, după spusele lui Moles, „soarta catedralelor gotice ajunge să se 
identifice cu a maşinilor de spălat rufe”; capodopera se banalizează, îşi 
pierde forța de a fascina, şi la aceasta contribuie şi multiplicarea ei în 
milioane de copii. Departe de a deplânge această realitate, Moles, alături de 
alți teoreticieni, o foloseşte ca argument pentru a-şi impune soluţiile 
proprii: în locul artistului, ordinatorul; în locul unicatului artistic, al 
capodoperei banalizate, „folclorul cibernetic”. 


FRUMOSUL MUZICAL 
a) Autonomie şi heteronomie în detectarea resurselor 
Într-un eseu, Mihai Ralea evocă astfel imaginea omului total: 


„Încetul cu încetul, porțiuni din ființa omenească vin să se adauge la 
figura omului aşa cum e, cu toate nevoile, cu toate slăbiciunile, cu toate 
aspectele şi zonele lui neexplorate, nestudiate, nevalorificate; alături de 
omul conştient şi rațional, omul resurselor subconştiente, intuitive; 
alături de omul unitar, geometric cristalizat în jurul conştiinţei, voinței 
sau personalității, omul variat, complex, adesea contradictoriu, dar 
fecund. Tot ce-i omenesc e real, tot ce-i real trebuie mărturisit...” 


În cele de mai sus, noi întrevedem eterna şi sublima „mărturisire” a 
muzicii, care, de la o epocă la alta, a ştiut să restituie întreaga bogăție 
lăuntrică a omului. Dintr-o asemenea perspectivă ni se pare mai putin 
important faptul că ea a învăţat de-a lungul secolelor să reproducă aproape 
totul şi din ambianța lui sonoră: de la intonatiile limbajului până la cântecul 
păsărilor, de la zgomotele apei până la locomotiva „Pacific”; 
precumpănitor este faptul că acestea s-au proiectat asupra portretului 
muzical al „omului total”, ce însumează nu numai aspectele armonioase 
disonante, dar fecunde, cum spunea Ralea. Şi aceasta a fost posibil pentru 
că, din străvechi timpuri, în disputa sa dramatică cu mediul, omul a 
desluşit o fatetá muzicală a realității, a recunoscut-o ca făcând parte din 
lumea sa proprie şi s-a hotărât s-o extindă, odată cu propriile-i demersuri 
cognitive, asupra tuturor domeniilor. 

Muzica se dezvoltă deci pe fondul unui proces de interpretare 
umană a realului care a scos la iveală pe lângă zonele lui generatoare de 

certitudini şi modul optim de a le conserva. Când ştiinţa antică a descoperit 
muzicalitatea singurelor cinci tipuri de perfecțiune formală cu ajutorul 
unor demonstrații matematice riguroase care arată că numai cubul, 
tetraedrul, octaedrul, icosaedrul, dodecaedrul îndeplinesc aceste condiții de 
regularitate absolută şi că le îndeplinesc tocmai pentru că raporturile dintre 
vârfuri, muchii şi fete sunt în acelaşi timp tipuri de consonantá, muzica a 
devenit dintr-o dată disciplina cheie a ştiinţei matematice, punctul ei 
culminant. „Armoniile geometrice” - cum au fost denumite poliedrele 
regulate - au fost ridicate la rangul de esențe, adică stări ultime de echilibru 
ale alcătuirilor materiei, simbolizând cele patru elemente, iar al cincilea, 
quinta essentia (,chitesenta”) ce le poate învălui pe toate, devenind 
simbolul cosmosului. 

Această descoperire a unui principiu ordonator îndărătul 
fenomenelor diverse ale lumii sensibile, elogiată azi de fizicienii atomişti 
care pornesc de la premise asemănătoare, a stimulat de-a lungul secolelor 
investigații care au culminat cu fascinanta imagine muzicală a sistemului 
solar oferită de Johannes Kepler în Harmonices mundi, monumentală 
capodoperă de calcul astronomic întemeiat numai pe relațiile consonante 
ale poliedrelor, într-o perioadă când nu se descoperise legea gravitației. 
Faptul că perspectiva gravitațională introdusă de Newton n-a infirmat-o pe 
aceea poliedric-muzicală a predecesorului său este nu numai măgulitor 
pentru muzician, dar şi foarte semnificativ pentru complementaritatea 
dintre ideea de muzicalitate şi existența unui principiu de atracție, de 
ierarhizare pe această cale a valorilor. Poliedrele nu reprezintă doar nişte 
scheme geometrice abstracte, pe care eventual le putem admira şi în 
alcătuirile estetice ale naturii, cristalele, ci modul optim în care poate fi 
rezolvată tensiunea dintre clase de valori distincte: evenimente 
punctiforme, procese liniare, secvențiale, suprafețe omogene. Felul în care 
se pot traduce cele de mai sus în valori ale percepţiei nu numai sonore sau 
vizuale ci din oricare alt domeniu, se poate lesne deduce. Mai mult încă, ele 
ne sugerează şi posibilele structurări lăuntrice ale valorilor asimilate, 
printr-o coordonare poliedrică a acelor câmpuri de forță sau registre ale 
memoriei în care se repercuteazá diferitii stimuli; putem deslusi pe această 
cale o muzicalitate de fond a conştiinţei umane, în care toate tipurile de 
acumulări se află într-o tensiune convertibilă şi în raporturi armonice. 

Ecoul ipotezelor de armonie şi al performanțelor obținute cu 
ajutorul lor continuă să fie puternic în lumea ştiinţei contemporane aflată în 
căutarea unor modele cât mai cuprinzătoare în care s-ar putea integra 
diferitele ipoteze particulare asupra lumii fenomenale. 

„Ştiinţa nu este o colecție de legi, un catalog de fapte nelegate între ele - 
scria Einstein în Istoria ideilor în fizică. Ea este o creație a spiritului uman 

- cu ajutorul ideilor, conceptelor liber imaginate, iar teoriile fizice încearcă 
să formeze o imagine coerentă a realității care să cuprindă vasta lume a 
impresiilor sensibile. Fără credinţa că este posibil să cuprindem realitatea 
cu ajutorul construcțiilor noastre teoretice, fără credința în armonia 
interioară a lumii noastre, nu poate exista ştiinţă. Această convingere 
este şi va rămâne motivul fundamental al oricărei creații ştiinţifice.” 


La rândul lui Heisenberg, în articolul „Semnificația frumosului în 
ştiinţele exacte ale naturii” inclus în volumul Pasi peste granițe (Editura 
Politică, 1977) scrie că: 


„Descoperirea raportului numeric rațional ca izvor al armoniei a fost fără 
îndoială una dintre cele mai pline de consecințe care s-au realizat în 
istoria umanității. Raportul matematic devenea prin aceasta şi izvorul 
frumosului. Frumusețea, în definițiile anticilor - continuă Heisenberg - , 
este corespondenţa justă a părților între ele şi cu întregul. Părțile sunt aici 
tonurile individuale, întregul este sunetul armonic. Relația matematică 
poate reuni două părți anterior independente într-un întreg, producând 
prin aceasta frumosul. Tocmai această descoperire care s-a realizat în 
doctrina pitagoreicilor a produs forme cu totul noi de gândire, ducând la 
aceea că temeiul întregii existente nu mai trebuie căutat în materia 
amorfă - aşa cum era apa la Thales - , ci într-un principiu formal ideal. 
Prin aceasta s-a formulat o teză care a reprezentat ulterior fundamentul 
întregii ştiinţe exacte a naturii, iar înțelegerea pestritei multitudini a 
fenomenelor se produce prin aceea că noi recunoaştem în ele principii 
formale unitare, care ar putea fi exprimate în limbajul matematicii. 
Astfel, raportul strâns dintre inteligibil şi frumos face ca trăirea 
frumosului să coincidá cu trăirea inteligibilului.” 


Pentru a nu se crede că “trăirea inteligibilului” presupune neapărat 
cultură matematică sau exacerbare a modelelor logice, Heisenberg îl citează 
pe Kepler care se întreabă: 


„De unde provine acea facultate a sufletului care, deşi nu participă la 
gândirea conceptuală şi de aceea nu poate avea nici o cunoaştere 
propriu- zisă a raporturilor armonice e capabil de a compara percepțiile 
senzoriale din afară cu imaginile lăuntrice preexistente, judecându-le 
astfel corespondenţa ? Raporturile formale originare ale armoniei - 
continuă Kepler - au devenit interioare nu numai în urma unui proces 
de gândire, ci mai degrabă descind dintr-o intuiție originară pură; 
suntem impregnati de ele precum planta este impregnată de principiul ei 
formativ.” 

Cunoaşterea prin contactul cu diversitatea lumii fenomenale ar coincide 
astfel şi după părerea altor savanţi din zilele noastre cu un proces treptat de 
clarificare, de conştientizare a tipurilor superioare de coexistentá armonică 
ce se zămislesc în adâncurile memoriei. 


„Procesul înţelegerii naturii - scrie fizicianul Wolfgang Pauli - , ca şi 
fericirea pe care o simte omul atunci când înțelege, adică atunci când 
devine conştient de o nouă cunoaştere, par a se întemeia pe o potrivire, 
pe o întâlnire a imaginilor interioare preexistente ale psihicului uman cu 
obiectele externe şi cu comportarea acestora." 


A căuta prin analiza muzicală, din ce în ce mai minuțioasă astăzi, 
un alt principiu generator decât cel pe care-l lasă să se întrevadă forma sau 
strategiile componistice consacrate de tradiție, a spera să deduci tâlcul 
ascuns al lucrării, dezvăluind legături între componente nebănuite nici de 
autor, nu înseamnă altceva decât a colabora la afirmarea puterii 
organizatoare şi unificatoare a forțelor ce lucrează la reorânduirea „după 
puteri, lumini şi întunecime” - cum spunea Dante - a impresiilor receptate 
în stare de veghe. Înseamnă deci a adera la ipoteza muzicalitátii efective a 
forțelor memoriei care selectează şi restructurează informația receptată 
după afinități reciproce a stimulilor, ce scapă de multe ori atenției lucide. 


„Artistul, angajat în realizarea unui proiect de anvergură, se înşeală 
crezând că în timpul nopții se dăruieşte odihnei - scria Gretry. Fără să-şi 
dea seama, fie că doarme, fie că e pe jumătate lucid, în sinea lui totul se 
recombină. Când intră în odaia lui de lucru se miră că toate greutățile au 
dispărut. Omul din timpul nopții a făcut totul; cel de dimineaţă nu e 
adesea decât un copist.” 


Mai mult ca probabil, saturatia lăuntrică a unor clase de afinități ce se 
creează după un proces de acumulare, tensiunea dintre ele instaurează si 
acea predispozitie specifică actului de creație, starea poetică difuză ce 
precede viziunea operei: 


„Această stare - spunea Paul Valéry - o cunosc în mine după faptul că 
toate obiectele posibile ale lumii exterioare sau interioare, fiinţele, 
evenimentele, sentimentele şi actele rămânând ceea ce sunt de obicei în 
aparență, se găsesc dintr-o dată într-o relație imposibil de definit, îşi 
schimbă într-un fel valoarea, se cheamă unele pe altele, se asociază cu 
totul altfel decât potrivit modurilor obişnuite, devin muzicalizate, capătă 
rezonanţă unele prin altele în mod armonios." 

Şi dacă legenda Muzelor ipostaziazá tocmai acele făpturi ce se 
insufletesc înlăuntrul poetului, în zilele noastre, embriologii şi geneticienii 
nu se lasă mai prejos, demonstrând pe de o parte că anumite țesuturi vii 
sectionate se regenereazá integral după o lege a echipotentialului armonic, 
depind deci de un câmp de forțe cu parametri muzicali, pe de altă parte ni 
se demonstrează că informaţia receptată prin simțuri se restructurează şi ea 
după legi organice şi armonice, formând un fel de organism relativ 
autonom al cunoaşterii în sânul celui biologic - aşa cum arată Piaget în 
lucrarea Biologie şi cunoaştere: 


„Funcţiile cele mai generale ale organismului, de adaptare şi asimilare, 
de conservare şi anticipare, de reglare şi echilibrare, se găsesc toate şi în 
planul cunoaşterii, unde joacă toate acelaşi rol esențial.” 


Organicitatea operei autentice, care se revelează uneori atât de 
surprizător în lucrările de stil improvizatoric prin faimosul modul al 
sectiunii de aur, rezultat, desigur, în mod spontan, poate fi pusă tot pe 
seama acestui câmp de forțe cu atribute muzicale. Capacitatea operei de a 
se constitui ca organism, preexistent transcrierii - trudnice sau spontane - , 
rezultă şi din ceea ce mărturisesc genii ca Mozart, Beethoven sau Enescu; 
opera li se revelează printr-o iluminare subită, instantanee a tuturor 
detaliilor, anulând sentimentul timpului. 


„Tabloul operei mi se înfăţişează în întreaga lui întindere ca o materie în 
fuziune; el se află întreg dinaintea spiritului meu. Nu-mi rămâne decât 
munca de a-l transcrie” - afirma Beethoven. 


Faptul că Cesar Franck, înainte de a fi schițat măcar o notă din 
temele Simfoniei sale, a trasat întreg planul tonal al lucrării s-ar situa 
probabil în aceeaşi perspectivă. Sunt cazuri privilegiate ce pun în evidență 
preexistenta unui adevărat organism stilistic înzestrat cu O remarcabilă 
putere de proliferare; a încerca reconstituirea lui integrală numai prin ceea 
ce pun la dispoziție operele create este de cele mai multe ori temerar, 
tocmai pentru că informația constitutivă nu este numai cea expusă în 
partituri, ci ține de acea realitate foarte diversă şi complexă aflată în plin 
proces de muzicalizare, cum arăta Valery. Honegger, care subscrie la ideea 
că actul de creație (compoziția operei) este „o operație misterioasă, 
intransmisibilá, o manifestare a subconstinetului”, ne lasă să deducem că 
nu numai dramaturgia muzicală, dar în primul rând melosul se află sub 
semnul acestei intuitii plenare: 

„Am căutat înainte de toate linia melodică, amplă, generoasă, dintr-un 
singur suflu - scrie el - şi nu juxtapunerea laborioasă de mici fragmente 
ce se îmbină rău unele cu altele. Marele jet melodic nu exclude defel 
punctuatia şi este piatra de încercare a operelor reuşite; îl găsim la toți 
maeştrii. Cu toate acestea se discută încă mult despre ceea ce ar trebui să 
fie o melodie bună. Personal, îmi imaginez cea mai înaltă formă de 
exprimare melodică ca pe un fel de curcubeu ce urcă şi coboară fără să 
poți spune nicicând uite, vedeți, aici a reluat fragmentul B, dincoace 
fragmentul A, lucruri care aparţin de fapt domeniului artizanal si nu 
interesează decât pe elevi.” 


Toate aceste exemple vorbesc despre muzicalitate ca forță creatoare 
ce-l are în stăpânire pe muzician înainte de a se lăsa stăpânită şi orientată 
de el. Ceea ce facilitează participarea muzicii la dialogul omului cu 
accentele diverse şi adesea perturbante ale realului, ceea ce o determină să 
coboare treptat din zona consonantelor inteligibile este coexistenta cu 
obiectele sonore cel mai bine inzestrate pentru a perpetua ecourile realului, 
cuvintele. Istoria umanizárii si aderentei la lumea realá a artei muzicale, 
istoria contrastului dialectic între consonantá si disonantá începe odată cu 
opoziția dintre cuvântul cântat față de cuvântul vorbit, ce simbolizează 
„raportul dintre realitatea interiorizată, devenită „muzicală” şi realitatea 
exterioară nemodificată. Arta muzicală apare atunci ca o prelungire în afara 
noastră a dimensiunii axiologice a conştiinţei, oglindind prin configuratiile 
ei diferite raporturi posibile dintre valori, în timp ce cuvântul le defineşte 
originea. 

Mulajul muzicii după intonatiile vorbirii, apoi dezvoltarea unei 
adevărate retorici instrumentale foarte expresive, după ce muzica renunță 
la cuvânt, făurirea de artificii ilustrative şi chiar de simboluri sonore au 
creat iluzia că îndărătul tensiunii ce se prelungeşte secvențial într-o lucrare 
simfonică amplă acționează succesiuni de imagini sau sensuri ce pot fi 
tălmăcite univoc; de unde ideea de „discurs muzical”, de „narațiune 
simfonică”, de „comunicare muzicală”, de „succesiune de mesaje sonore”, 
şi în cele din urmă tentativa decodării acestora printr-o semantică şi 
semiotică muzicală. Că forța impunătoare a operei nu se datorează unei 
simple succesiuni liniare de mesaje, ca într-un alfabet Morse, nici unui 
mozaic de structuri, ci poate mai degrabă formei noi, revelatoare pe care a 
generat-o coexistenta la înalta tensiune a unei multitudini de mesaje ce 
fuzionează laolaltă într-o entitate organic constituită, ne-o spune şi 
Beethoven când afirmă că opera muzicală este revelație şi încă de o factură 
mai impresionantă decât orice înțelepciune rostită prin cuvinte. Stendhal 
nu avea veleitáti de teoretician, dar descriind nuanțele delicate ale 

infiripárii unei iubiri a gásit o formulá foarte potrivitá pentru a defini 
îmbogățirea cu noi calități a imaginii idealizate: 


„Ceea ce numesc cristalizare - spunea el - este acea lucrare a spiritului, 
care din tot ceea ce simţurile îi oferă extrage noi perfectiuni pentru a 
înzestra cu ele chipul îndrăgit.” 


Putem deduce de aici importanța plasării în realitate a subiectului 
idealizat, ca declansator al procesului, dar şi greşeala ce se face atunci când 
se încearcă a se identifica efectul cristalizării, adică creația plenară a 
spiritului, cu cauza care a declansat-o. Tonul persiflant cu care Satie îl 
întâmpina pe Debussy după prima audiție a poemului Marea şi mai ales a 
tabloului Din zori până la amiază pe mare: „e un moment foarte reuşit în 
lucrarea dumneavoastră - îi spunea Satie compozitorului - aşa cam pe la 
ora 11 si un sfert” - era menit tocmai să arate limitele programatismului 
(adică ale traductibilitátii ,mesajului” muzical) cu mijloace la fel de 
spirituale ca acelea folosite de Hanslick. Acesta din urmă spunea că o arie 
ce se pretinde a fi copleşitoare prin tragism - cum este „Am pierdut-o pe 
Euridice” din Orfeul lui Gluck - apare la fel de potrivită şi pentru a fi 
cântată pe cuvintele „Am găsit-o pe Euridice”. De unde concluzia că textul 
este cel care induce în ascultător o semnificație ce nu epuizează nici pe 
departe caracterul ființei muzicale ce se insufleteste în fața noastră. 

Pentru a confirma această polivalentá a „formelor sonore în 
mişcare”, după expresia lui Hanslick, ca şi rezultantele imprevizibile ale 
procesului de interpretare la care sunt ele supuse în decursul timpului, ne 
vom referi la unele aspecte ale muzicii contemporane, mai ales la acele 
tendințe ce denotă că artistul refuză să se lase guvernat numai de 
„operaţiile misterioase şi intransmisibile” pe care Honegger le punea la 
baza actului componistic, preferând scrutarea lucidă şi determinarea 
riguroasă a tuturor condițiilor posibile de încorporare ale unei familii de 
imagini muzicale, cu mult dincolo de cerințele creării uneia sau mai multor 
opere. Astfel de exemple care onorează pe muzician pentru contribuția la 
lărgirea arsenalului componistic, dar şi a gândirii muzicale se pot da foarte 
multe, din rândul compozitorilor noştri. Numindu-i pe Wilhelm Berger sau 
pe Anatol Vieru, pentru cercetările în domeniul unei combinatorii a 
modurilor, pe Ştefan Niculescu, cu teoria sintaxelor, pe Aurel Stroe, cu 
formalizarea „claselor de compoziție”, pe Cornel Táranu, Lucian Metianu, 
Nicolae Brándus, Vasile Herman, Octavian Nemescu - nedreptátim pe 
mulți alții, mai ales pe cei ale căror cercetări vizează o generalizare estetică 
superioară. Ceea ce dorim să evidentiem este faptul că există posibilitatea 
ca dintr-o metodă de compoziție guvernată de reguli aparent depărtate de 

spiritul muzicii şi vizând efecte pe care autorul le circumscrie riguros într- 
un anumit registru al percepției sau memoriei să rezulte corespondențe şi 
analogii cu o realitate nebănuit de bogată. Am dori să ne referim doar la 
viziunea care a limitat într-un fel tatonările diletante ale aleatorismului, 
constrângându-l să se manifeste în cadrul oferit de propria-i lege 
matematică şi anume calculul probabilităților folosit de Yannis Xenakis. 
Compozitorul nu s-a oprit la aspectul abstract matematic al problemei, ci şi- 
a ales şi un model concret de manifestare a hazardului, unde aplicarea 
calculului probabilităților este cât se poate de legitimă: comportamentul 
gazelor, termodinamica. Se ştie că asimilând sunetele muzicale cu 
moleculele având traiectorii haotice, imprevizibile ale gazelor, dar cu o 
repartiție omogenă în cadrul sistemului, el ajunge la constituirea unor „nori 
de sunete", de diferite densități, în care perceperea amánuntului nu mai 
este posibilă. Nu vom descrie sistemul de axiome, nici aşa-zisele ipoteze de 
omogenitate prin care compozitorul controlează repartiția uniformă a 
materialului său, nici dramaturgia muzicală, bazată pe teoria jocurilor 
strategice, care este menită să varieze interacțiunea diferiților „nori de 
sunete” şi să realizeze contrastul dintre evenimentele singulare, şocante, 
față de cele omogenizate. Condiţiile inițiale propuse de compozitor sunt 
pur formale şi prevăd următoarele: evenimentele au o durată limitată; ele 
sunt percepute global, deşi alcătuite din corpusculi; ele sunt neutre din 
punct de vedere emoțional, adică nici plăcute, nici neplăcute. Rezultanta 
finală a desfăşurării se defineşte prin impresii de durată, intensitate, 
frecvență, adică exact prin ceea ce constituia cândva doar premisa unui 
program de desfăşurare în muzica tradițională. Nu vom insista nici asupra 
valentelor descriptive pe care teoria lui Xenakis le conţine datorită simulării 
sonore a condițiilor de existență a gazelor, a lichidelor, precum şi a 
reacțiilor de combinare a elementelor din natură, ca într-un fel de 
macroscopie sonoră a unei lumi elementare, din care omul, fără îndoială, 
lipseşte. Ceea ce n-a prevăzut autorul este faptul că structurile imaginate de 
el într-o funcție deliberat non-emotionalá ar putea să prefigureze, prin 
fuziunea componentelor, tocmai acea aureolă difuză care înconjoară un 
obiect sau eveniment, nu neutru, ci dimpotrivă, atrăgător (Blaga o 
denumea „aura axiologicá”) şi din care se naşte starea poetică descrisă de 
Valéry. Depinde de felul în care compozitorul interpretează „premisele de 
omogeniate” şi de natura mijloacelor folosite pentru ca sonoritátile sá 
devină intens emoționale, chiar incandescente. Şi noi cunoaştem din 
muzica noastră asemenea heterofonii care au demonstrat o incandescenţă 
de-a dreptul magică, mai ales datorită elementelor integrate în acest mod 
de coexistentá şi care erau de provenienţă folclorică. 

Aceasta ne aratá o datä în plus cá procesul de interpretare, adicá 
strădania subconstientului de a descoperi toate analogiile fenomenului 
receptat şi nu numai pe cele impuse de compozitor, ajunge să preschimbe 
radical funcția unui tip de structură consacrat numai în vederea obținerii 
unui anumit efect. Exemplul de mai sus ne permite să constatăm regăsirea 
pe această cale a valorilor de continuitate, de durabilitate, de consonantá, 
garantate cândva de mediul gazos al suflului (pneuma - cum îi spuneau 
grecii, de unde ,neumele” din vechea notație) şi care pot fi întrezărite chiar 
sub veşmântul fizicalist axiomatic, instrumental, atonal, grație atributelor 
„pneumatice”, Ni se confirmă deci că nici o ipoteză programaticá de 
creație, nici o teorie, oricât de ingenioasă, nu poate frâna şi stabiliza pe un 
singur făgaş procesul de interpretare a operei în conştiinţa receptorului 
care şi-o proiectează deplasând-o permanent de pe un nivel valoric pe altul: 
de la unul energetic şi psihic spre unul asociativ imagistic, de la cel 
imagistic spre altul logico-formal, de la cel formal spre concretul execuției 
propriu-zise etc., într-o continuă pendulare a ipotezelor, stimulată, 
bineînțeles, de gradul de interes. Căci misiunea conştiinţei receptoare este 
tocmai aceasta de a căuta noi şi noi corespondențe şi acorduri chiar după ce 
muzica a tăcut, regenerând cu ajutorul ei multiple clase de valori. Astfel, 
conştiinţa ascultătorului îşi vădeşte şi ea calitatea de a fi artistică si 
muzicală, acționând mai ales la nivelul timpului pe care-l modifică 
neîncetat fie prin dilatarea euforică stimulată de farmecul auditiei, fie 
printr-o contracție cristalină ce tinde spre esentializare, la sfârşitul ei. Pierre 
Schaeffer, când teoretiza natura spațială a obiectelor sale sonore, spunea: 


„O muzică supremă ar fi aceea care ar izbuti să izoleze un fel de cristale 
de timp.” 


Dar aceasta ar putea fi şi întruchiparea ultimă a marii muzici clasice care, la 
fel cu oricare impresie ce forțează pătrunderea în tezaurul cel mai ascuns al 
conştiinţei, fiind supusă presiunii uriaşe a mediului lăuntric, tinde să-şi 
remodeleze treptat fizionomia, îşi repliază episoadele temporare asemenea 
unor petale ce se închid, devine un fel de „cristal de timp”; dar fiecare 
temă, fiecare rezolvare originală îi dă o şlefuire aparte, face din el o 
nestematá prin care se refractă focul entuziasmului pentru frumos, 
iradiind, cum spunea Dante: „ca diamantul în care foc sclipeste /, ca apa ce 
rămâne închegată / în totul ei când o străbat lumine/”. 

b) Geneza formelor ca reprezentare a timpului muzical 


Sonoritatea muzicalá, indiferent de natura ei, constituie un mediu 
privilegiat şi atrăgător datorită calităţilor estetice excepționale pe care le 
vădesc componentele ei: frecvențele muzicale. Ea invită la admirație şi 
simpatie cel putin în aceeaşi măsură în care ne încântă forma si 
transparența cristalelor, coloritul delicat al unei flori sau celelalte creații cu 
atribute estetice ale naturii. Dar imaterialitatea, efemeritatea, armonia 
sonorității, oricât de admirabile ar fi, nu se pot recrea la nivelul 
spiritualității umane fără existența unei organizări viabile capabile să le 
regenereze perpetuu virtuțile, punându-le în rezonanță si pe ale 
ascultătorilor. Demnitatea artistică a formelor muzicale începe odată cu 
declanşarea acestui fel de analogii. Şi tocmai de aceea efectul autenticii arte 
a sunetelor este altul decât al unei batiste parfumate, cum afirma Kant, iar 
muzica mai mult decât o artă a combinării culorilor cu care o asemuia 
marele filosof, sau decât o simplă succesiune de „Forme sonore în mişcare”, 
ca viziunea lui Hanslick. | 

Controversele iscate mai ales în formele pur instrumentale derivä 
poate si din privilegiile imense pe care acesta le revendică; ele tind să se 
substituie temporal oricăror altor deprinderi şi să le guverneze prin 
instaurarea propriilor tendințe şi dinamisme. Mai mult chiar, opera 
muzicală cere renunțarea la trăirile banale stimulate de experiența 
cotidiană şi acceptarea „transpunerii” într-o ordine impusă de succesiunea 
evenimentelor într-un câmp al auditiei, pentru a beneficia de efectul 
purificator al muzicii. Că modelul rezonator al transfigurării sonore s-a 
înfiripat el însuşi din interferența cu procesele mentale, dar şi cu răsunetele 
vieții reale, pe care le restituie stilizate sau imbogátite în actul desfăşurării, 
este un fapt ce tine de substratul nu numai estetic, dar şi etic, genetic sau 
armonic al stilurilor tradiționale. 

Forma, problemă de retorică, distribuind elemente lexicale şi de 
sintaxă în aşa chip încât ascultătorul să găsească reperele necesare, punctele 
de sprijin ale memoriei, îl pune în măsură să sesizeze întregul în varietatea 
elementelor componente pe care le percepe succesiv. Atenţia, care se 
găseşte la baza memoriei, capătă aspectul aşteptării, 


„în materie de formă suntem într-un sens în aşteptare constantă. În 
anumite condiții aşteptăm schimbare, în altele continuitate, în altele 
repetiție; până când în cele din urmă, aşteptăm concluzia piesei. Astfel, 
în chip cu totul general, aşteptarea este întotdeauna în fruntea muzicii, 

creând un fundal de tensiune difuză, împotriva căruia diferitele 
întârzieri articulează curba afectivă şi creează înteles.”6 


De faptul că aşteptarea nu se reduce la procese pur formale, la 
„îndeplinirea unei forme”, nici măcar la acea „formă buná”, pe care 
gestaltismul o preconiza drept condiție a receptării oricărui fenomen 


artistic, ne vom convinge în continuare. Este adevărat că 


„receptarea solicită înainte de toate facultatea de memorare a 
evenimentelor ce apar şi dispar pe rând, pentru a se integra într-un tot ce 
nu poate exista durabil decât în locul amintirii: că ea s-a dezvoltat prin 
educarea conştientă sau subconştientă a auditoriului, familiarizat, încetul 
cu încetul, cu lexicul şi cu sintaxa muzicală din ce în ce mai complexă şi 
sensibilizat la caracteristicile generale ale stilului epocii şi în special ale 
stilului piesei muzicale respective, stil concretizat în factura, dar şi forma 


acelei piese.”? 


O structură care să conserve tendințele generale ale materialului 
este fără îndoială indispensabilă oricărei opere de artă, ea ar răspunde 
legilor generale care guvernează organismul uman, dar în primul rând 
memoria, cu ajutorul căreia spiritul este în măsură să conceapă devenirea în 
care arta sunetelor îşi împleteşte în chip esențial existența; urzeala el 
invizibilă devine insesizabilă altfel decât în țesătura terminată. 

Când Debussy remarca privitor la o lucrare a lui Erik Satie: „Sunt 
lucruri foarte interesante aici, însă totul este inform şi orice trebuie să aibă o 
formă, oarecare, dar să aibă o formă”, autorul lui ,Socrate”, inspirat de 
Brâncuşi, a revenit peste câtva timp cu lucrarea intitulată Trei piese în formă 
de pară. Gluma aceasta evidențiază pe de-o parte necesitatea unei forme 
ridiculizând în acelaşi timp prejudecata instaurării ei cu orice pret. 


„Percepem şi gândim în termeni ai unui limbaj muzical specific, exact 
cum gândim în termenii unui vocabular şi ai unei gramatici specifice, iar 
posibilitățile prezentate nouă condiționează procesele noastre mintale şi 
în consecință aştepteptările care sunt întreținute pe baza acestor 
procese”, scrie acelaşi Leonard Meyert. 


Forma se profilează în mintea compozitorului tocmai în funcţie de 
tensiunile ce se cer exprimate, conținut şi formă topindu-se împreună în 


6 Leonard B. Meyer, Emotion and Meaning in Music, Chicago, 1956, p. 59. 
7 Meyer. 
8 citat în Mircea Nicolescu, Sonata, Bucureşti, Editura Muzicală, 1960. 

unicitatea actului creator. De aceea, capacitatea cea mai importantă a unui 
compozitor este 


„de a cuprinde dintr-o privire viitorul cel mai îndepărtat al temelor sau 
motivelor sale. El trebuie să fie în stare să cunoască anticipat consecințele 
care derivă din problemele ce există în materialul său şi să organizeze 
fiecare lucru în consecință. Dacă face aceasta conştient sau subconştient 
este o chestiune secundară, este de ajuns dacă rezultatul o dovedeşte”, 


scrie unul dintre marii teoreticieni contemporani ai formelor care este 
Arnold Schónberg. Rezultatul intrevázut de compozitor determină formele 
muzicale să fie cel mai adesea unice în felul lor, individuale, ceea ce nu 
înlătură bineînțeles comparatia cu tipurile instoriceste constituite. 


„Marea artă tinde la precizie şi conciziune. Ea presupune mintea iute a 
unui ascultător educat, care, într-un singur act de gândire include, cu 
fiecare concepție, toate asociațiile aparţinând ansamblului”, 


scrie acelaşi Schânberg. 

Dacă deci forma din punctul de vedere al compozitorului înseamnă 
în primul rând calificarea timpului, în funcţie de bilanțul confruntării unui 
proiect de organizare cu o lume imaginară saturată de valori diverse, ea 
reprezintă, în aceeaşi măsură, totalitatea combinațiilor solicitate să asigure 
convertirea în sonorități a reprezentărilor fără de care muzica vie nu există. 

Din acest punct de vedere forma în muzică apare ca un complex 
mod de programare a „regimurilor imaginii” şi ca atare ea poate constitui 
obiectul unui studiu special, cu condiția să nu se uite că este vorba de o 
abstractizare artificial operată prin care planurile sunt desprinse dintr-un 
context care, în realitate, alcătuieşte un tot indisolubil. 

Constatarea că forma, ca totalitate a relațiilor, este aproape 
întotdeauna o entitate individualizată, viabilă, altceva decât un traiect 
reductibil la o schemă, duce la concluzia dependenţei sale de contextul 
stilistic general, iar acesta, la rândul lui, de acele „valori fundamentale”, 
extraestetice, pe care Blaga le punea la obârşia stilului. Într-un mod 
remarcabil este surprinsă această interdependentá în lucrarea lui Vasile 
Herman Formă şi stil ?, atunci când afirmă că noțiunea de tipar formal 
începe să se asocieze aproape spontan ideii de stil şi, în ultimă instanță, 
celei de conținut. 


Vasile Herman , Formă şi stil în noua creație muzicală românească, Bucureşti, Editura 
Muzicală, 1977. 

„Căci nu este niciodată posibil sá se separe aceste două noţiuni - scrie 
acelaşi autor. Sferele lor se întretaie şi se condiționează reciproc, iar din 
interferentele lor reiese tiparul formei, asociat cu tot ceea ce tine de 
tehnica artistică, de instrumentele de redare a expresiei etc.” 


Şi mai departe, tot el scrie: 


„Relaţia formă - stil - conținut rămâne ca o constantă care determină în 
câmpul analitic trăsăturile esenţiale ale obiectului cercetării. De aceea, 
forma ne apare mai aproape de echilibrele structurale exprimate prin 
numere şi figuri în timp ce conținutul, de condiția mitului şi de viziunea 
clădită pe experiențe - vitalizante - „aşa cum spunea Blaga când opunea 
acesteia din urmă spiritul ştiinţific ce tinde să substituie lumii concrete 
elemente de experienţă devitalizata.” 


Formele ar fi astfel aspecte speciale ale stilului, soluții care se oferă 
înlăuntrul contextului stilistic total. Ca şi percepția sau răspunsul la cele mai 
generale aspecte ale stilurilor, înțelegerea formei este învățată, nu înnăscută, 
după cum, stilurile la rândul lor definesc sisteme complexe de relații, de 
modele înțelese şi întrebuințate în comun de un grup de indivizi.10 

Aşteptarea, atitudine caracteristică ascultátorului, coincide cu 
angajarea progresivă într-un câmp de tendințe mai mult sau mai putin 
familiare şi precizate, de natură să conducă la o împlinire. Dar între datele 
prealabil asimilate ale stilului şi realizarea lui concretă se constituie de 
fiecare dată un cortegiu de evenimente sau nuanțe desfăşurate împotriva 
aşteptării, generatoare de diferente! de emoție, sporind prestigiul 
modelului, învestindu-l cu o bogăție de aspecte născute din multitudinea 
analogiilor şi care-l face pe drept cuvânt memorabil. 

Din raportul binecunoscut în muzică dintre invariant şi mulțimea 
variatiunilor pe care modelul şi le subordonează, din cele două aspecte 
complementare ale formativitátil, şi anume productivitatea în timp a 
modelului şi reordonarea derivatiilor sale într-un perimetru determinat, se 
naşte dimensiunea metaforică a artei muzicale. 

Muzica nu numai că se desfăşoară în timp, dar solicită devenirea ca 
element primordial şi dionisiac al magiei sale. Scotánd-o din starea amorfă, 
insensibilă, organizând-o şi calificând-o, insinuând în devenire atât 
expresia umană a emoțiilor, cât şi sugestii ale realului, măsurând-o prin 
ritm, muzica nu numai că structurează scurgerea neîncetată şi în sine 
insesizabilă a timpului. Colorîndu-i fiecare segment, scoțându-l din 


10 Meyer, p. 45, 54, 57 şi 73 (sublinierile sunt ale noastre). 
1 În literatura muzicală hispanică titlul Diferencias exprimă tocmai ideea de ,,variatiune”. 

anonimat şi din amorf, muzica înaintează pe nesimtite într-o ordine secretă 
a spiritului care se opune celei naturale şi i se substituie, definindu-se doar 
astfel ca entitate durabilă. Condiţia impusă muzicii de a organiza şi califica 
devenirea coincide cu aceea de a consolida. 

Dacă spiritul muzicii a generat tragedia antică, aşa cum reiese din 
sclipitorul eseu al lui Nietzsche, este pentru că singură muzica deține 
secretul biruintel asupra destinului. 

El este anihilat, nu prin împotrivire, nici prin resemnare, ci prin 
proiecția evenimentului tragic într-o ierarhie superioară a valorilor, care se 
acumulează în jurul lui. Raportată la spectator şi la purificarea pe care o 
săvârşeşte, tragedia izbuteşte să capteze astfel valenţele tulburătoare 
disonante ale realului sau verosimilul lui într-o traumă de ritmuri si 
planuri care se consolidează treptat, reconstituind memoriei - cu ajutorul 
timpului atât de armonios modulat între real şi fictiv - bilanțul armonic al 
unei confruntări exemplare. Structura muzicală a tragediei cuprinde atunci 
destinul ca într-un cristal, obligându-l să reflecteze retrospectiv 
transfigurările binelui şi adevărului prin iradieri ale unui frumos apolinic. 


„Armonia muzicală constă nu în sunete, ci în ordinea mai multora - scrie 
Kepler - şi ea aparține de categoria relației. Pentru ca o armonie sensibilă 
să ia naştere, trebuie ca în afara obiectelor senzoriale să existe un suflet care le 
compară. Dacă acesta dispare, obiectele rămân ca atare, dar fără să 
figureze vreo armonie, căci ea este obiect al comprehensiunit”. 


Izvorátá dintr-o comprehensiune prealabilă a raporturilor, forma 
muzicală o solicită ascultătorului, căutând să i-o faciliteze prin strategia 
repetărilor. Poate tocmai de aceea, cum spune Roland-Manuel, „compoziția 
muzicală este dominată de tematica reîntoarcerii, de economia circuitului închis.” 
Concluzia se trage din premise, sfârşitul răspunde începutului, expresie 
sensibilă a timpului care conservă, repetă şi linişteşte. Poate tot de aceea 
Stravinsky, compozitorul înzestrat cu un acut sentiment al timpului şi care 
vedea în tradiție nu reprezentarea a ceea ce a fost, ci „realitatea a ceea ce 
durează - forța vie ce animă şi informează prezentul”, se revolta în fața 
melodiei infinite wagneriene, spunând că este perpetua devenire a unei 
muzici care n-are rațiunea de a începe şi nici temeiul de a se termina. 

Dacă traseul genurilor muzicale vizează rememorarea, utilizând o 
strategie a alternativelor - pe care compozitorul o modifică cu 
ingeniozitate, făcându-le când insistente, când aşteptate, când 
surprinzătoare -, este tocmai pentru a asigura similitudinea cu modelele 
arhetipale ale organizării timpului, cele care prin periodicitatea diurnă sau 
sezonieră reglează orice activitate umană, inclusiv a organismului. 

Repetitia, periodicitatea, simetria, definind o arhitectonicá simbolicá a 
timpului, generatoare de euforie pentru ascultátor, reprezintá momentul 
suspendării contradictiei dintre ideal şi real şi totodată a interesului față de 
acesta. Misiunea formei ca schemă ciclică se epuizează astfel într-un 
demers de negare a diversității şi a imprevizibilului vieții reale, 
substituindu-le - cum spune Blaga - elemente de experiență logică si 
mecanică devitalizată. Dar funcția de „mijlocitor între viața simțurilor şi 
viața spiritului” - după expresia beethoveniană, se află la granița dintre 
realitatea concretă şi cugetarea ideală. Acțiunea muzicală va trebui atunci 
să renunțe periodic la premisele majore de consonantá şi continuitate, care 
constituie esenţa limbajului ei ~ deplasându-se către acel spectru unde 
îngustarea perspectivei introduce ca domeniul impenetrabil, opac, 
perturbant, enigmatic din zona nonarmonicului şi aritmicului, tematizat 
adesea în motivele obstinate, fatidice. Această zonă a contractiei, a crizei 
sau „sincopei” scoate temporar dinamismul muzical din oscilatia între 
moduri sau ,dispozitii” temperate, aducându-l în fața acelor aspecte 
contradictorii care stimulează eforturile reintegratoare. Prin afirmarea 
vocației dramaturgice a muzicii, prin acceptarea dualității sensurilor, ca şi a 
perioadelor de incertitudine, de tensiune, stilul introduce în acțiune o 
strategie specifică a acumulărilor, deformărilor şi capabilă să adeverească 
diversitatea resurselor. 

Independent de deznodământul pe care îl sugerează acțiunea 
muzicală, ea va ilustra astfel caracterul suprauman pe care îl instaurează 
împreună cu efectul purificator pe care Aristotel îl atribuie marilor 
spectacole tragice. Mai mult încă, ea va dezvălui secretul timpului interior, 
care înlătură în cele din urmă coloratura secventialá atribuită desfăşurării 
de periodizárile şi contrastele inerente procesului de informare a conştiinţei 
ascultätorului, orânduind totul după „puteri, lumini si-intunecime”, cum 
spunea Dante. 


„Devenind componente ale formei estetice, cuvintele, sunetele, figurile şi 
culorile sunt separate de utilizarea şi funcția lor familiară, obişnuită şi 
astfel sunt eliberate pentru o nouă dimensiune a existenței”, scrie Herbert 
Marcusel2, 


Aceasta este realitatea stilului care este poemul, romanul, pictura, 
compozitia. Stilul, intruparea formei estetice, subordonánd realitatea unei 
alte ordini, o subordonează „legilor frumosului”. 


12 Herbert Marcuse, Scrieri filosofice, Bucureşti, Editura Politică, 1977, p. 405. 

Trebuie sá admitem deci că procesul de confruntare ce are loc în 
conştiinţa ascultătorului paralel cu audierea şi remedierea operei ne obligă 
să abordám antologia operei în cel puțin două acceptiuni: a formei ca 
program de desfăşurare şi de consolidare în timp şi a impresiei receptate, în 
care planurile sunt supuse unui proces de confruntare, de comprimare. 
Presiunea mediului interior, opoziția față de fluxul desfăşurării, analogiile 
sau anticipările determină impresia acustică, dar şi estetică să se profileze şi 
ca o ființă sustrasä fluctuatiilor temporale, a evenimentelor, definind o 
configurație durabilă, esențială, un fel de „cristal de timp” (Schaeffer). 


„Caracteristica fundamentală a operei de artă muzicală - scria Nicolai 
Hartmann - constă în faptul că, în desfăşurarea ei temporală, prin 
mijlocirea legăturii interne a părților sale, ea permite auditoriului să 
degajeze unitatea de compoziție a construcției, deşi aceasta nu poate fi sensibil 
auzit.” 


Asteptarea a aceea ce urmează si urmarea survenitä împotriva 
aşteptărilor creeazá o tensiune ce insufleteste acumulárile din interior, un 
câmp de rezonanţă subiectivă ce se constituie în ipoteză asupra auditiei. 

„Fiecare fază - spune Hartmann - trimite nemijlocit dincolo de sine, 
înainte ca şi înapoi. Gândită cu totul izolată ea pierde sensul ei muzical, 
care atârnă tocmai de întreg”. Miracolul artistic al operei muzicale, spune 
autorul, este acela că „în succesiunea ei temporală se edifică unitatea unei 
imagini de ansamblu, care se rotunjeste si se închide, devenind un edificiu a 
cărui creştere şi împlinire o trăim concomitent cu auditia muzicală. 

Observatia capitală a lui Hartmann constă în distincția faptului că 
„audierea muzicii transcede auzul sensibil”. „Întregul unei mişcări care se 
desfăşoară nu este dat ca atare simţurilor, el este ceva acustic-ireal - spune 
Hartmann -, ceva care nu este realizat nici în execuția sonoră (...). Succesiunea 
sensibilă a sunetelor mijloceste apariţia lui, dar în fazele ei nu se poate fixa. 
Succesiunea, are o transparență caracteristică, de a face să apară celălalt 
aspect, edificiul sonor deci este un plan de spate ireal, în sensul strict al 
cuvântului”. 

Autorul afirmă astfel că auzim în fapt mai mult decât ce se poate 
sensibil auzi, un edificiu sonor de altă ordine de mărime care este cu neputinţă 
de auzit acustic laolaltă. 

Sensul superior al operei se va revela atunci prin comprehensiunea 
principiului genetico-stilistic care înglobează toate structurile de timp şi 
metamorfozele, îngăduind perceperea comuniunii timpurilor de ordine care 
converg în structură şi reverberează dincolo de ea. Opera devine cristalul magic 
al imaginației care are facultatea „de a evoca ceea ce nici un alt limbaj nu 

poate sá evoce - cum spune Alain - si de a ne face sá recunoastem ceea ce 
n-am recunoscut vreodatá”. 

Principala calitate a operei muzicale se relevá a fi sporul de 
constiintá prin faptul că ea instituie în succesiunea evenimentelor şi în 
irecuperabila devenire un factor de convergență care suspendă timpul, îl 
eternizează. Devenirea formei muzicale se leagă de o devenire a 
personalității umane, de reconsiderare a virtuților ei, într-un nou mediu, 
idealizat. În accepțiunea de capodoperă ea poate constitui atunci germenul 
domeniului înnobilat al conştiinţei, în acelaşi fel în care motivul 
beethovenian al destinului guvernează întreaga substanță muzicală a 
Simfoniei a V-a. 


c) Sincretismul artelor, sub egida muzicalitätii 


Autentica înfrățire a artelor, după concepția lui Wagner, trebuia să 
dea naştere „unui organism în care se concentrează într-o armonie perfectă 
toate constituentele sale: artă poetică, muzicală, decorativă şi plastică”, 
muzicianului revenindu-i o altă misiune decât aceea de ilustrator al unui 
libret şi al actelor lui disparate. 

Dacă Wagner se străduieşte să fie la înălțimea acestei misiuni, 
devenind printre altele şi propriul său libretist, muzicianului din secolul 
nostru îi sunt facilitate tentative asemănătoare prin prisma faptului că 
artele atât prin procedee, cât şi prin substanța lor expresivă tind să se 
muzicalizeze. 

Imboldul noului sincretism nu se reduce însă doar la aspirația de a 
realiza „drame muzicale” sau „mistere scenice”, ca în viziunea lui Wagner 
sau a lui Skriabin - compozitorul fascinat de ideea asocierii dintre sunet şi 
lumină -, ci vizează o problematică largă, înfăţişată într-un cadru diferit de 
al teatrului tradițional, aşa cum se întrevede din proiectul regizoral al unui 
Luigi Nono. El preconizează posibilitatea unui nou sincretism, generat 
bunăoară de evocarea războiului civil din Spania, printr-un spectacol în aer 
liber, desfăşurat în cadrul scenografic al uneia dintre piețele venețiene unde 
proiecţiile concomitente pe patru ecrane uriaşe ale filmelor şi ale 
diapozitivelor se îmbină cu cântece şi recitări. 

Ceea ce stimulează preocupările de asociere a feluritelor limbaje 
artistice sub egida muzicii au fost căutările mai mult sau mai putin solitare 
din cuprinsul fiecărei arte şi care-l făceau pe Raymond Bayer, reputat 
estetician, să afirme: „începând cu perioada primului sfert al secolului al 
XX-lea muzica predomină şi toate artele tind să se muzicalizeze”. Această 

muzicalizare avea un mod vádit, un substrat estetizant, arta sunetelor fiind 
luatá în acceptiunea de model desávársit de puritate imaterialá a expresiel. 


Literaturá, poezie si muzicá 


În cadrul literaturii, este cunoscut fenomenul abordării unei 
tematici cu specific muzical, ca în lucrările unui Romain Roliand, Franz 
Werfel, Herman Hesse ş.a. Există însă tentative de ,muzicalizare” a 
procedeelor literare, ele însele. Thomas Mann, autorul celui mai celebru 
roman inspirat de problematica muzicii moderne, Doktor Faustus, scrie 
nuvela Tonio Króger, a cărei structură tripartitá este identică cu a formei de 
sonată - expoziție, dezvoltare, repriză şi scurtă coda -, urmărind chiar în 
detaliu avatarurile tematice ale acestei forme, subliniindu-le ostentativ. 
Dacă romanul fluviu, nu mai puţin celebru, Ulisse, al lui Joyce are doar vagi 
contingente cu această formă, în schimb nenumărate alte producții poetice 
sau literare din secolul nostru se inspiră din retorica formelor muzicale. 


„Ceea ce aş dori să fac este ceva care s-ar asemăna cu „Arta fugii. Şi nu 
văd de ce nu ar fi posibil în literatură ceea ce a fost deja posibil în 
muzică, scrie André Gide, într-un roman al său." 15 


În amplul poem al lui Paul Celan, Fuga funebră reprezintă chiar 
transpozitia fidelă a procedeului „dublei fugi” în domeniul literar, cu un 
efect dramatic impresionant rezultat din alternantele şi reluárile insistente 
de motive. În 1979, ca omagiu şi comemorare a marelui poet care şi-a scris 
primele lucrări în limba română, regizorul Adolf Opal a realizat un scurt- 
metraj după poemul citat. Forme şi procedee muzicale apar şi în romanul 
Paris-Roma al lui Michel Butor, inspiratul autor al unu: eseu pe marginea 
Variatiunilor ,Diabelli” de Beethoven. Variatiunea ca procedeu muzical 
inspiră numeroase lucrări poetice în care predomină virtuozitatea formală, 
bunăoară Exerciţiile de stil ale lui Raymond Quenau. 

De asemenea, tehnica leitmotivului, care colorează cu specificul ei 
wagnerian o serie de romane şi nuvele, printre care şi aceea dedicată de 
Thomas Mann ilustrului compozitor: Moarte la Veneţia. 

Dar nu elementul formal este cel care determină adevărata 
muzicalizare, ci acela de expresie; iar în această privinţă arta poetică are un 
cuvânt greu de spus încă din secolul trecut. 


13 citat în Horst Petri, „Literatur und Musik : Form und Strukturparallelen, Góttingen, 1964, p. 
51. 

Tendintele de asociere între poezie şi muzică sunt o constantă temă 
de meditație pentru romantismul german, iar programatismul lui 
Schumann, Liszt, Wagner, apelul primului dintre ei la ,poetizarea 
discursului muzical”, la impregnarea lui cu idei poetice, nu este decât 
reversul tendinței de muzicalizare a poeziei. 

Pentru Novalis, spre exemplu, întreaga lume are o structură 
simfonică: „Orice frază generală, imprecisă, are ceva muzical”. Ea provoacă 
fantezii filosofice, fără să ducă la apariția vreunei succesiuni determinante 
de idei filosofice sau a vreunei idei filosofice particulare. Şi aceasta pentru 
că „Muzica e expresie nemijlocită a interioritälu, lipsită de orice sens 
imitativ”. | | 

Principiului muzical îi revine astfel misiunea restabilirii unității 
primordiale a tuturor artelor, din a căror esenţă reunită se degajá expresia 
sufletului. Dintr-o astfel de perspectivă, transformările cele mai paradoxale 
devin posibile: pictura devine o ,figuratie a muzicii”; plastica - o „muzică 
obiectivă”; muzica - „o pictură subiectivă”. Poezia devine „proză între 
arte”. lar cuvintele - „configurații acustice ale ideilor”, scria Novalis. 
Primordialitatea idealului muzical în poezia simbolistă a sfârşitului de 
secol aproape că nu mai are nevoie să fie amintită. 

Muzicalitatea poeziei - aşa cum o concepe poetica simbolistă - e 
departe de a fi una de ordin doar extern; ea este primordial interioară. De 
aici şi respingerea valentelor plastice cultivate de parnasieni. Linia Poe- 
Baudelaire-Mallarmé opune rigorilor sculpturale ale parnasienilor, rigori 
de ordin muzical. Pentru idealul poetic mallarméean, nimic nu e mai străin 
decât plastica, aceea care va deține atribute atât de esenţiale în poetica lui 
Ezra Pound, de exemplu. Plasticitatea de orice tip e un semn al prezenței, al 
realului, iar pentru poet, doar „absența“ e muzicală. 

Din unghiul său de vedere atât limbajul comun, cât şi cel plastic 
(„literar”) sunt alcătuite din aceleaşi elemente. Diferența dintre ele nu 
provine din substanța acustică din care sunt formate, ci din sensul pe care-l 
capătă, în unul şi-n celălalt, această substanţă. 

O idee a aceluiaşi Mallarmé se referă la actul citirii, care, în afară de 
a fi un act vizual, este şi o formă de execuție muzicală, un concert tăcut în care 
semnificaţiile însele se relevă muzical. „Poezia, apropiată ideii este muzică, 
prin excelență” (Mallarme - La musique et les Lettres). 

La Mallarmé nu atât problema muzicalitätii exterioare a poeziei este 
afirmată, ci aceea a unei muzicalitáti interne, de ordinul semnificatiilor şi 
raporturilor armonice. Scrierea şi muzica, aşa cum se realizează ele în 
poezie, reprezintă o reacție față de aspectul sonor al vorbirii uzuale. Ca 
literatură şi muzică în acelaşi timp, poezia lui tinde să se înalțe către 

abstractiune, cátre idee. Mallarmé recunoaste cá adevárata poezie, dificilá, 
presupune un tip aparte de lecturá. 


„O pagină - argumentează el - e o realitate simbolică. Nu numai 
cuvintele scrise pe ea, dar şi albul ei curat semnifică: e o imagine a 
ingenuitátii, a răceli, a virginitätii, a neantului.” 


Este binecunoscută strădania lui Mallarmé de a găsi un „cifru” prin 
care să exploreze toate virtualitátile limbii. Şi acestei preocupări el îi dedică 
aşa numita ,Carte” („Le livre”): o supra-carte, după expresia lui G. R. 
Hocke, care ar succeda ideilor lui Novalis şi Wagner despre o 
înmănunchere a tuturor artelor. O carte în care ar fi fost exprimată 
concepția lui Mallarmé cu privire la frumosul pur, incontingent, absolut, 
bazată pe aplicarea unei arte combinatorii a limbii şi producerea unui 
„ansamblu pur al relațiilor dintre toți şi toate”, al unei „înalte consonante”. 

Căutările sale converg spre enciclopedia muzicală a lui Athanasius 
Kircher din secolul al XVII-lea, care divulgă arta combinatorie a vechilor 
polifonişti. Astfel, idealul de „muzicalitate“ al poeticii lui Mallarmé, 
încorporat din ce în ce mai mult într-o sonoritate muzicală a versului, 
regăseşte modul de organizare cel mai formal cu putință al muzicii, 
serialismul combinatoriu, caracteristic atât vechii polifonii, cât şi muzicii 
algoritmice din zilele noastre. Sublima „aventură muzicală” a poeziei 
eşuează aşadar în „letrism”, în pulverizarea atomisticá a fonemelor, care o 
lasă pradă tuturor extravagantelor formale. 


Pictură şi muzică 


În ce priveşte pictura, ea a cunoscut încă din Renaştere, alături de 
sculptură şi de arhitectură, rigoarea formală a cadrului geometric marcat de 
consonantele muzicale. Cele două tratate ale lui Alberti din secolul al XV- 
lea codifică pentru întreg secolul ce a urmat canoanele muzicale ale picturii, 
cărora nu li se sustrage nici Boticelli, nici Pierro della Francesca, nici 
Diirer!4, nici ceilalți mari artişti ai Renascentismului. 


„O comparaţie între pictura formală şi muzica pură nu ar face decât să 
pună în evidenţă şi să sublinieze unele caractere comune ale artelor - 
scrie Noël Mouloud?*”. Ca şi pictura, şi poate mai mult decât ea, muzica 


14 vezi cap. ,Consonantele muzicale” din Charles Bouleau, Geometria secretă a pictorilor, 
București, 1979. 
15 Noél Mouloud, Pictura şi spațiul, Bucureşti, 1978, p. 301. 

se bazeazá pe sintaxa formelor, care ni se dezváluie ín timp ca un proces 
structural, ca o desfăşurare de raporturi şi combinații reînnoite ce se 
modificá unele pe altele. Muzica este inevitabil si domeniul formelor 
sonore in devenire”, | 


al acelor tónend bewegte Formen, cum se exprima Hanslick. Pictura, ca şi 
muzica, operează O transmutatie a sentimentului trăit, făcându-l să treacă 
de la nivelul pulsiunilor sau rezonantelor afective la nivelul intentiilor 
inteligibile. 

Este adevărat însă că uneori cele două arte sunt opuse ca două 
domenii eterogene ale sensibilităţii, pe motiv că elementul muzical 
reprezintă o existență tensională angajată în timp, iar elementul pictural, 
una sensibilă exteriorizată în spațiu. Însă atât timpul muzical, cât şi spațiul 
pictural exercită funcții analoage, şi anume în măsura în care ele permit 
artistului să edifice, pe baza tranzacţiilor sensibile, mişcările cerute de 
necesități, de inteligibilitate. Cele două arte 


„concentrează posibilitățile dinamogene ale sensibilului, ale ritmurilor, 
liniilor, accentelor şi calităților, pentru a le supune ratiunilor formale de 
variație si invariantă, astfel încât conştiinţa scopului formal sá 
controleze, fără a le distruge impulsurile organice.”16, 


În muzică - scrie acelaşi autor -, valoarea impulsivă a mişcărilor pe 
care le resimtim, mai întâi ca pure elanuri, este slăbită şi suspendată, dar de 
asemenea, reluată şi confirmată prin modurile formale ale reluării, 
gradatiei sau alternării. În cele din urmă efectul muzical tine mai putin de 
intensitate sau de tempo, cât de mişcarea structurilor armonice, de modul 
în care ele se confirmă şi revin la ele însele în registrele succesive ale 
tonalității. În limbajul său propriu, spune Mouloud, pictorul cunoaşte şi el 
această îmbogățire a ratiunilor de ordin dinamic prin rațiuni de ordin 
formal. 

Mişcarea arabescurilor virtualizată şi regenerată prin variații, prin 
intensificări ale luminii, prin nuanțele armoniei colorate, conduce de 
asemenea la similitudini între muzică şi pictură, ca de altfel şi tehnica 
reluării motivelor. 

În sfârşit, forma muzicală are cu deosebire o existență mai pură, 
situată dincolo de orice reprezentare, spre deosebire de pictură, care 
închide în sine mai ales posibilități reprezentative. Dar epoca noastră aduce 
pictura la capătul unor existente pe care nu avem răgazul să le evocám, în 
zona abstractionismului. 


16 Mouloud. 

„Ne indreptám astfel, proorocea Apollinaire, spre o artă cu totul nouă 
care va fi, față de pictură, aşa cum am conceput-o până acum, ceea ce 
muzica este față de literatură. Va fi o pictură pură, în sensul în care 
muzica este literatură pură...” 


Umbra şi lumina au condus artiştii spre a descoperi valoarea şi rolul 
luminii în culoare. Această concepție era proprie impresioniştilor. Pentru ei, 
lumina este personajul principal al tabloului. Urmând exemplul lor, diferite 
şcoli tindeau să confere culorii un fel de saturare, în mod invers decât 
primii cubişti, care au vrut să nege culoarea, preferând gama cenuşiurilor şi 
tonurilor neutre, sub pretext că, dacă culoarea nu există decât grație 
luminii, ea nu mai reprezintă nimic prin ea însăşi. 

Muzicalistii demonstrează că din punct de vedere al efectului artistic 
culoarea conține o forță intrinsecă, independentă de intensitatea luminii. 
Culoarea devine astfel pentru pictori ceea ce tonalitatea este pentru 
muzician. Pictorul muzicalist va folosi culorile nu pentru a da aparență 
obiectelor, ci pentru rezonantele lor sentimentale. Un bleu, un galben, un 
roşu, un verde, un violet, chiar şi un negru, un alb modifică foarte diferit 
starea noastră afectivă. Muzicaliştii recunosc întotdeauna culorilor 
rezonanțe sentimentale, atât de proprii psihismului uman, dar aici este 
vorba de a le detaşa de simbolurile consacrate despre care se credea că se 
află la originea acestor rezonanțe. 

Kandinsky, în Spiritualul în artă, stabileşte un tablou al rezonantelor 
sentimentale, desemnând domeniile generale ale fiecăruia dintre 
sentimentele indicate. 

Muzicalismul abandonează complet imitatia, astfel încât nu-i mai 
este necesar pictorului să caute să creeze în tabloul său iluzia profunzimii. 
Pictorul muzicalist menţine doar suprafața plană ce constituie tabloul, 
adică aria bi-dimensională care conține culori şi linii, create de imaginația 
sa. 

Berard scrie: 


„Ascultându-l pe Bach, voi şti dacă trebuie sá pun bleu sau trebuie sá 
pun roşu”, spune el, 


iar una dintre picturile sale cele mai reprezentative poartă titlul „Le 
clavecin bien tempéré” 

Dacá vom A „Fugă în verde” sau ,Fugä în bleu” ale lui H. 
Valensi de pildă, vom înțelege rolul culorii în dirijarea stimulilor vizuali şi 
emotionali. Este ca şi cum o fugă la cinci voci (Fugue en Bleu) ar fi în limitele 
spațiului pictural, iar ,notele”, „mersul vocilor “ ar fi înlocuit de ,dáre” 

luminoase ce tind a se confunda cu punctele culminante ce traverseazá 
spatiile coloristico-muzicale. 

Goethe, Wagner, Skriabin au preconizat ideea de artá totalá, dar 
realizarea el deplinä a fost rezervatá zilelor noastre. Ea tinde sá 
dobândească atribute încantatorii ca ale muzicu, spune Jean Vilar”, unul 
dintre iluştrii oameni de teatru ai secolului, şi astfel ne reîntoarcem la 
domeniul scenic, sălaş virtual al ,sintezei”. Contactul emotional trebuie să 
fie permanent între personaje şi public; dar el nu se naşte din idee, nici din 
tonul realist al dialogului, ci din cânt, din cadență, din ritm. Constatând criza 
teatrului contemporan, care degenerează în virtuozitate a dialogului, Vilar, 
după ce sondează alternativele ieşirii din impas, conchide: 


„E necesar să clădim o societate, abia după care vom face şi un teatru de 
calitate.” 


Înainte de a afirma aceasta, limbajul artistic adecvat noului teatru i 
se părea acela sugerat de Artaud şi care urma să cuprindă „toate mijloacele 
utilizabile pe scenă, cum ar fi muzică, dans, plastică, pantomimă, mimică, 
gesticulatie, intonatii, arhitectură, luminatie ş.a”. 


Arta euritmiei 


Ideea unei infrátiri a artelor, născută sub patronajul Muzelor 
(„Fiicele Memoriei”, cele care consacră atributele creativității în diferitele 
discipline ale spiritului), s-a concretizat, cum s-a spus anterior, în ambianța 
vechii tragedii. ,Muzicale” erau numite de grecii antici toate asocierile 
dintre cânt, dans şi poezie, ce idealizau comuniunea dintre om, natură şi 
cultură. 

Reuniunea artelor ca atare se bucura de girul „euritmiei”, termen 
tehnic ce se referea deopotrivă la înmănuncherea printr-o măsură comună a 
modulilor unui edificiu, ca şi la sincronizarea mişcărilor în acțiunea gestual- 
poetică şi vocală. Grație geniului vizionar şi creator al lui Rudolf Steiner, 
fondatorul „Ştiinţei spirituale”, specificul diferitelor limbaje se pune în 
slujba etalării ecourilor pe care arta le stârneşte în sufletul omului. 
Euritmia, ca rezultantă scenică a interacțiunii dintre stimularea acustic- 
artistică (execuție muzicală, recitare poetică) şi răspunsul gestual al 
interpretilor, devine ,gráitoare” în felul unei semiotici vizualizate, al unei 
vorbiri interioare ce îşi revelează meandrele cu toată încărcătura lor 


17 Jean Vilar, De la tradition théâtrale, Gallimard, 1955. 

afectivá si asociativá, subliniatá si de voalurile fluturánde, care reflectá 
proiecția schimbătoare a culorilor. Euritmia este, aşadar, o artă eminamente 
interpretativă, în care sunt deopotrivă prezente motivația artistic- 
programatică, precum şi traducerea spontană, individualizată prin gestică 
şi mimică, a corespondentului subiectiv. 

Spre deosebire de psihanaliza care testează reacția verbală a 
subiectului la diferiți stimuli, „răspunsul” euritmistului la informația 
poetică şi muzicală este unul de profundă interiorizare şi sublimare. 
Deprinderea de a transforma în atitudini şi mişcări hieratice, codificate 
mesajele poeziei şi ale muzicii se dobândeşte la capătul multor ani de 
studiu. Rezultatul nu se manifestă într-o sincronizare mecanică a mişcărilor 
grupului - ca în baletul clasic sau modern - , ci într-un ecou individualizat, 
care se propagă similar şi nu uniform, în unduirile tuturor celor ce îl fac 
perceptibil. 

LIVIU DÁNCEANU 
MUZICA SAVANTĂ SI SFÂRŞITUL ISTORIEI SALE 


Fie ca toate acestea să constituie 
doar rodul mârşavelor şi fătarnicelor pläsmuiri 
ale robului Tău 


Un model sonor temperamental 


1. Muzica savantă s-a constituit de-a lungul ultimului mileniu într-un 
instrument de descoperiri şi consolatii, dar şi într-un mijloc de conservare a 
stării de umanitate, în ciuda automatismelor diferitelor îndeletniciri ori 
constrângeri sociale; prin ea am năzuit să ajungem la unison; grație ei am 
întemeiat corective la tendințele de a fereca ființa umană prea strâns în 
jurul specialității ei. Dacă alte îndeletniciri şi specializări izolează, arta, în 
general, şi muzica, în special, conectează şi conexează. 

2. Există, se pare, la nivelul toposului civilizational, o anume 
structurare caracterologicä analogă temperamentalității umane. S-au 
perindat, astfel, în ampla desfăşurare ontică a civilizațiilor omeneşti, 
societăți de tip flegmatic, sanguin, melancolic şi coleric, fiecare tip de 
societate trasând un traiect cultural ciclic, ce descrie o mişcare de revoluție 
în jurul unui centru de interes întreținut de o mentalitate şi de o conduită 
excepționale. 

3. Muzica savantă s-a născut într-o societate de tip melancolic ce a 
deprins câteva trăsături inconfundabile: visare, gratuitate şi emotivitate. 
Extinctia ei se va produce odată cu schimbarea paradigmei civilizationale, 
atunci când societatea umană se va articula în baza unei tipologii colerice, 
bântuită de viteză, pragmatism, exactitate, eficienţă şi, nu în ultimul rând, 
de cinism. 

4. Dacă în societatea de tip melancolic primadone erau arta subtilă şi 
rafinată, individualitatea şi labilitatea, în societatea de tip coleric regine 
sunt concurenţa şi reclama, înserierea şi agrementarea. 


Miscare de revoluţie 
5. În principiu, fiecare ciclu are alura unei bolți de pietre legate 


împreună, care s-ar prăbuşi dacă una dintre ele nu ar sustine-o pe cealaltă. 
O boltă a cărei cheie este autoritatea, raportul fondat pe o comunitate de 

solicitări şi de avantaje, ierarhia mai mult sau mai putin riguroasă şi justă 
de merite şi de putinte, acordul de voințe a cărui sonoritate este o voință 
vectorială, totală, oricare notă din acord reprezentând voințe individuale, 
ce reclamă subordonare şi chiar obedientá. 

6. Ciclul cultural de tip melancolic a debutat cu situația în care pofta de 
muzică era cu mult mai însemnată decât cantitatea de muzică existentă şi 
va sfârşi atunci când volumul de muzică va fi infinit mai mare decât pofta 
pentru muzică. 

7. Antichitatea greacă, de pildă, a prezentat semnalmentele unui ciclu 
cultural de tip sanguin; cultura aşa-zis modernă a Europei s-a pliat pe un 
model melancolic; societatea post-industrială şi post-modernă pare a fi una 
de gen coleric, în timp ce viitorul se anunţă a fi de soi flegmatic. 

8. Muzica savantă a fost erodată şi cariată pe parcursul ciclului 
melancolic de absenţa consensului la nivelul indivizilor asupra valorilor şi 
obligațiilor; de forțele entropice şi centrifuge, ce impun perindarea a fel şi 
fel de cârmaci şi modele; de toiul veşnic al ambițiilor, dorințelor şi 
aversiunilor, în care este cu neputinţă să nu ajungi sau victimă, sau 
complice; de spiritul din ce în ce mai viguros, conform căruia totul se scuză 
şi se justifică atunci când virtutea este schimbată în viciu, iar unele vicii 
sunt ridicate la rangul de virtute; de împrejurări precum acelea în care 
nimănui nu-i pasă de o nenorocire, ori de o suferință, ori în care totul este 
doar aporie; de faptul că orice nouă acumulare şi acaparare înseamnă o 
nouă inegalitate în repartiția generală a vistieriei comune; de posibilitatea 
ca multi neispráviti să treacă drept oameni deştepţi, aşa cum, prin 
compensație (?), o seamă de oameni remarcabili pot trece drept neisprávitl; 
de legea grație căreia apar multi chemați, dar puțini aleşi, ori prin care, 
alături de un păcălit, dai întotdeauna peste un pungaş; de prea multa laudă 
a negustorilor de muzică, cei care cred că este bine să fie compuse muzici 
pentru a sluji oamenilor, dar şi să fie creați oameni care să servească drept 
ladă de gunoi pentru aceste muzici; de secularizarea şi sectarizarea 
îngăduinței reciproce pe care fiecare individ o datorează tuturor şi toți o 
datorează fiecăruia; în sfârşit, de lupta unei miriade de mici interese 
contrare, o luptă eternă a vanitátilor ce se întâlnesc, se lovesc, rând pe rând 
rănite, şi mor a doua zi în dezgustul unei înfrângeri ori în amintirea 
triumfului din ajun. 


Misticitate şi mistificare 
9. Trecerea de la ciclul cultural melancolic la cel coleric antrenează 


(fiind totodată alimentată de) schimbarea de perspectivă asupra 
sentimentului de a fi original: de la a vedea ca şi cum ar fi noi, lucrurile 

vechi si cunoscute, vázute si revázute, la a fi primul, unicul, autoritarul care 
vede ceva ne-mai-vázut, cu orice pret, prin orice mijloc. De la miezul 
faptului artistic la, vorba lui A. Rodin, ,un cuvánt de flecar si de ignorant 
care a pierdut destui elevi si artisti”. De la a cáuta sá afirmám lucruri 
extraordinare, judecate şi simțite, la a emite blocuri de prejudecăți, în mare 
parte premeditate. De la o suită de accidente menite să demoralizeze tihna 
facilă, la un confort uşor ce vizează preîntâmpinarea accidentelor. În fine, 
de la originalitatea care nu înseamnă implicit incorectitudine, la 
incorectitudinea care indică nemijlocit originalitatea. 

10. Varietatea sangvină atrage, culturalmente, exhibarea unei retorici 
raționale, logice; cea melancolică inflamează zonele crepusculare, tainice, 
dar şi resorturile pasionale, ardente; specia colerică favorizează desfrâul, 
profuziunea, iar cea flegmatică divertismentul şi derizoriul, deriziunea şi 
anodinul. 

11. Totodată, fiecăruia dintre aceste cicluri culturale i se poate lipi o 
etichetă preluată din sertarul categoriilor estetice: ciclul de tip sanguin 
cultivă cu predilecție sublimul; ciclul de tip melancolic exersează 
preponderent gratiosul; cel de tip coleric dezvoltă în special dramaticul si 
tragicul, în timp ce varianta flegmatică se exprimă predominant în registru 
comic şi, nu de puține ori, grotesc. 

12. Dacă ar fi să evaluăm muzica toposului sanguin, va trebui să ținem 
cont de probabilitatea ca ea să emane o pletorică mobilitate şi concordie, 
precum şi o apreciabilă dimensiune apolinică. 

13. Muzica epocilor sangvine aspiră la sublim, fără a sintetiza durerea 
(ce în graiul ei cel mai înalt se manifestă ca un fior) cu bucuria (ce poate 
escalada piscurile delirului). Este, totdată, fructul unei gândiri ascuțite, 
redată printr-o expresie simplă, directă. 

14. Un alt topos, cel melancolic, înlesneşte (ca şi cel sanguin) 
proliferarea muzicii savante (cele două toposuri fiind, de altfel, singurele 
care ocrotesc şi hrănesc muzica de tip cult). De data aceasta însă creaţiile 
sonore par a sta sub semnul pasiunii, ca sevă învietoare a afectivității ori ca 
presentiment al dragostei şi al infinitului după care tânjeşte orice suflet 
sensibil. 

15. Muzica epocilor melancolice se impune prin eleganța si eficacitatea 
soluţiilor, dar si prin tempoul desfăşurărilor şi al modulatiillor întru 
precipitarea din ce în ce mai accentuată a mijloacelor şi, în final, a scopului. 
Totala depăşire a dificultăţilor de finalizare sau de modelare a unei 
structuri sonore devine, cu timpul, parțială, apoi insuficientă şi, în cele din 
urmă, insurmontabilă. Gratiosul se transformă, iată, în grosolánie. 
Misticitatea în mistificare. 

16. Toposul de nuanță colericá ascunde o muzică de un înspăimântător 
egoism, ce omoară în om tot ce-i blând şi elevat. Chiar dacă lansează zmei, 
pe care sunt înscrise apelative precum world music sau new age, fusion music 
ori new sound, faza colerică anunţă sfârşitul intimitátii prin instaurarea 
echivocului. Fiică a zeilor falşi, o atare muzică este, paradoxal, intolerantă, 
bazându-se pe inteligență, dar excluzând hegemonia talentului. Oaspete 
răutăcios, compozitorul unei astfel de muzici pare a crede că totul începe 
de la el şi se termină de unde a plecat. 

17. Muzica epocilor colerice este dramatică tocmai pentru că mimează 
acțiuni grave şi complicate ori pentru că ia totul în tragic şi nimic în serios. 
Este de asemenea tragică, deoarece avizează pieirea unor valori sonore ce 
nu şi-au epuizat încă resursele potenţiale, precum şi datorită faptului că 
arborează o frumusețe inversată şi reafirmată prin inversare, ce înfioară şi 
striveşte. Din artă a sacrificiului, muzica de sorginte colerică devine 
instrument al sacrilegiului. Din muzică savantă, devine muzică obscură. 
Sau, mai periculos, semidoctă. 

18. În fine, când va fi fiind crescută dintr-un topos flegmatic, cu 
siguranță că muzica ar fi să fie singurul lucru ce ne consolează ‘de 
neplăcerile diurne, fiind totuşi cea mai mare dintre neplăceri. Fără ea lumea 
s-ar plictisi, iar cu ea ar căuta un mijloc mai temeinic să scape de plictiseală. 
Este nevoia cea mai atrăgătoare, dar şi cea mai terifiantă a naturii umane. 

19. Muzica epocilor flegmatice va dospi neconcordanta dintre aparenţă 
şi esenţă, conținut şi formă, scop şi mijloace şi, nu în ultimul rând, dintre 
intenție şi mesaj. De multe ori va fi impostură. Alteori, o nenorocire (şi mai 
putin un viciu), aidoma celui ce nu ştie să se servească ori nu are idee de a 
se servi de ceea ce posedă; cu alte cuvinte, este imbecilitate. Întotdeauna 
însă va fi comică (ori grotescă) pentru că ajunge cu capul sus, în afara 
propriului trup şi suflet, stând în acelaşi timp cu picioarele îngropate în 
tina iluziilor deşarte. 

20. Generatii consecutive de melomani şi muzicieni au fost educate în 
spiritul paradigmei sonore de tip melancolic. Întreaga societatea umană a 
gravitat în jurul unor trasee brăzdate pe un solid sol melancolic. Iată însă că 
atât solul, cât şi traseele au suferit puternice procese de eroziune, ce au 
condus la apariția unei paradigme de tip coleric. O altă lume s-a ivit. Din ce 
în ce mai amenințătoare. Si mai grăbită. Dacă modelul sanguin al 
Antichității a durat, probabil, câteva milenii, modelul melancolic 
aproximativ un mileniu, cât va dura oare modelul coleric ? Dar cel 
flegmatic ? | 

Coplesitoare pluralitate 


1. Pricinile sfársitului istoriei sale sunt ín cazul muzicii savante de o 
coplesitoare pluralitate şi de o neîndurătoare gravitate. 

2. O pluralitate cu sensuri şi semnificații atât de neasemănătoare unele 
cu altele încât nici o teorie nu ar putea să le cuprindă sau sá le dirijeze. 

3. O gravitate nu ca un mister al trupului muzicii savante, inventat 
pentru a ascunde cusururile spiritului acestei muzici, ci ca o forță de 
neîmblânzit ori ca un drum spre ceva ce nu se cunoaşte încă. Şi ce poate fi 
mai incitant decât să o întâmpinăm mai în glumă, mai în serios, cu 
solicitare şi solicitudine. 

4. Cu siguranță că am adopta poziția mintilor mărginite dacă ne-am 
supune obiceiului de a nu ieşi din cercul întâmplărilor fatidice şi de a nu 
căuta cauza acestor pricini. Ar fi ca şi cum pentru propriile greşeli ne-am 
mulțumi să găsim alți vinovați. 

5. Multora dintre noi le-ar conveni mai degrabă să nu recunoască 
deznodămintele decât să palpeze şi să măsoare, pe cât posibil, puterea 
legăturilor, a nodurilor, a verigilor ce alipesc discret, enigmatic, un fapt de 
altul în ordinea unui atare sfársit.. 

6. În copilăria ei, muzica savantă nu zeflemisea şi nu se sulemenea 
niciodată; în schimb se emotiona în fața gingăşiei si gratiei necăutate; se 
simțea atrasă de frumusețea frustă pentru că ea însăşi, aidoma copiilor, era 
gingasá, gratioasá, chiar frumoasă, iar între făpturile care se aseamănă se 
stabilesc legături tainice. 

7. Şi tot în copilărie, muzica, de data aceasta în întruchiparea ei 
generică, originară, primordială, era scutită de acea dimensiune 
spectaculară, care ulterior o va împovăra cu conotații mediatice, 
secularizante. Dacă în perioada junetii muzica era virtuoasă, la bătrânețe ea 
va deveni virtuoză. 


Sindromul paternității 


8. Producerea şi consumarea muzicii se săvârşea cândva instantaneu, 
de către acelaşi individ sau aceeaşi colectivitate, iar trăirea fenomenului 
sonor se integra unei ontologii şi gnoseologii esențial sincretice, sinergetice 
si sinestezice. 

9. Disjunctia protagonist-spectator s-a petrecut odată cu re- 
poziționarea muzicii dintr-un plan eminamente etic si gnoseologic, tapetat 
cu amprenta anonimatului, într-altul estetic şi axiologic, cronic împregnat 
cu sindromul paternității. 

10. Dar fenomenul sonor este, la rândul lui, supus entropiei, a cărei 
proiecție geometrică s-a pliat la început pe o creştere logaritmică (foarte 
lentă), apoi pe o creştere polinomială (echilibrată, constantă), pentru ca în 
ultima fază, cea actuală, creşterea să fie exponențială (extrem de rapidă). 
Din centripetă şi indisolubilă, arta sunetelor a devenit solubilă şi centrifugă. 

11. Ca orice alergător de cursă lungă, fenomenul sonor e şi el expus 
oboselii, epuizării. Osteneală şi extenuare acumulate pe fondul pierderii de 
viteză a gratuitätii, ingenuitátii şi purității imanente unui demers creator. 


Nevoia de ordine 


12. Probabil că dintr-o perspectivă ontologică muzica e guvernată de 
legi extrapolate din termodinamică, acolo unde, conform primului 
principiu, într-un sistem închis (cum concedem a fi fenomenul sonor), 
cantitatea totală de energie rămâne neschimbată; dar, în virtutea 
principiului al doilea, componenta inutilizabilă, indisponibilă a acestei 
energii creşte în detrimentul celei utilizabile, disponibile. Prin analogie, în 
istoria muzicii cantitatea totală de energie semantică şi de încărcătură 
estetică este constantă, numai că, în timp, cu fiecare operă zămislită, cu 
fiecare eveniment creator consumat, cu fiecare perioadă stilistică digerată, 
componenta activă, utilizabilă a acestei cantități de energie semantică şi de 
încărcătură estetică scade, suportând un proces de degradare şi 
perisabilizare. Va spori, deci, componenta inutilizabilă, indisponibilă şi, 
odată cu ea, gradul de manierism şi decadentá ale creației muzicale în 
ansamblul ei. 

13. Entropia împreună cu forțele centrifuge au determinat o evoluție 
cvadrifazică a fenomenului sonor: de la faza primordială, de unison (când, 
probabil, exista o unică lume muzicală, ancestrală), trecând prin faza 
sintonică (mai multe lumi sonore ce se reglau, se armonizau în baza unui 
model mitologic paradigmatic), faza subordonării (un anume limbaj care 
devine hegemonic, impunându-se în detrimentul celorlalte, cotate, astfel, ca 
fiind periferice) şi până la faza atomizării de azi (când asistăm la 
pulverizarea limbajelor muzicale). 

14. Întreaga babilonie stilistică şi tehnologică din creația muzicală 
contemporană este, prin urmare, redevabilă acestei dispuneri cvadrifazice a 
istoriei muzicii, consecință a acutizärii entropiei căreia evoluția 
componisticii i se supune. 

15. Lumea muzicii trăieşte din ce în ce mai pregnant şi mai dramatic 
nostalgia unui spirit al epocii învestit cu proprietatea izotropiei. 

16. Aceasta şi pentru că, în conformitate cu legea entropiei, dezvoltarea 
fenomenului muzical marchează crearea unor insule tot mai mici de ordine 
într-un ocean tot mai mare de dezordine. 

17. Or, compozitorii escaladează versantul teoretizării tocmai pentru a 
avea senzația că săvârşesc un act de dereticare, de ordonare a propriilor 
impulsuri creatoare. Există o nevoie organică, abisală de ordine. Fapta 
creației însăşi îl mântuieşte pe artist de dezordine. Aceasta însă numai dacă 
artistul crede în mântuire. Dacă nu, încearcă sá se salveze conjugánd 
invariabil, neselectiv şi abuziv substantivul operei cu verbul teoretizării. 


Rezervatie, ghetou, cazarmă 


18. Spengler avea partea lui de dreptate atunci când constata că 
implantarea în teoretic duce inevitabil la decadentá, la abstractizarea 
speculativă a valorilor şi, implicit, la de-concretizarea lor. 

19. Acum, la apusul istoriei muzicii savante, nu sunt puţini 
compozitorii care se căznesc să determine cuvintele să sune, uitând că 
menirea lor este, în principal, să facă sunetele să cuvánteze. 

20. Incitantele şi spectaculoasele piruete filosofice şi estetice, detente 
explicative şi testimoniale, tumbe revendicative şi apologetice anulează în 
bună măsură preocupările pentru meşteşugul componistic propriu-zis, 
pentru polisarea extremă a tehnologiei de creație. Întâlnim astfel muzici a 
căror analiză îţi procură satisfacţii enorme, dar îți lasă un gust amar atunci 
când le asculti (i-am numit aici pe acei monştri sonori, roade ale unor 
mutații genetice de care tentatia teoreticului în sine nu se face, totuşi, 
răspunzătoare). 

21. Un alt filon al apocalipsei tine de gerontismul progresiv ce lucrează 
la nivelul lui homo-sapiens. Omenirea îmbătrâneşte şi aceasta se recunoaşte 
prin respingerea prezentului şi refugierea tot mai acută în trecut, aidoma 
unui moşneag care rememorează în detaliu peripeții din cătănie, de pildă, 
dar uită cu nonşalanţă ce trebuie să facă în ziua respectivă. Ca să nu mai 
vorbim despre proiecte, sublime virtual, dar care lipsesc cu desăvârşire. 

22. Muzica nouă, precum şi muzica de perspectivă mărturisesc 
indubitabil prezentul şi angajează viitorul. Or, de vreme ce omenirea 
trăieşte tot mai intens în trecut, e de la sine înțeles că prezentul şi viitorul 
muzicii savante comportă reflexe sumbre, funeste, morbide. 

23. Alături de sămânța îmbătrânirii există în sângele muzicii savante şi 
o genă a însingurării, a izolării. Dacă în faza primordială ori în cea sintonică 
„Muzicienii, alias membrii unei colectivități, produceau, re-produceau şi 
receptau laolaltă, într-o funciară consonantá, faptele sonore (fie ele de 

orientare magicá sau taumaturgicá, fie initiaticá ori suprasensibilä), ín faza 
actuală, a atomizării, muzicienii sunt, vránd-nevránd, pensionarii unui tarc 
de muzică aşa-zisă contemporană. Compozitori (poate mai mulți ca 
niciodată,), interpreți (mai mult histrioni decât autentici), un public (cât să 
încapă la o cină de taină), într-un cuvânt o elită tot mai rarefiată, bizară sau, 
în cel mai fericit caz, doar exotică populează ceea ce putem numi la modul 
optimist - rezervație, pesimist - ghetou, ori neutru - cazarmă. 

24. Este aici, fără îndoială, mâna destinului, a cărui operă se traduce 
prin traiectul irefutabil şi ireversibil al fenomenului muzical ajuns, se pare, 
în ultimul stadiu al evoluției sale. Dar mai este, cred, şi mâna 
„necuratului”, care prin emisarii săi, fie ei gutenbergi, marconi sau tele- 
producători, a aruncat muzica savantă la periferia câmpului informațional 
şi evenimential, instituind o stare de asediu a tăcerii, un embargo capabil sá 
anihileze orice tentativă de evadare a artei sunetelor din enclava în care 
este sortită să se zbată. 

25. Nu mai există eveniment componistic, fie el şi sub forma 
scandalului. Nici măcar nu se mai „construiesc” nume şi nu se mai 
„Tregizează” capodopere. Perioade de criză s-au mai perindat în istoria 
muzicii. Creația muzicală s-a mai izolat de publicul larg, identificându-se 
gustului unor elite. Niciodată însă această creație nu a fost excomunicatá 
din cetate şi din canalele media şi înlocuite quasi-total cu divertismentul 
ori, foarte rázlet, cu valorile trecutului. Muzica savantă n-a murit încă, dar 
se află într-o comă profundă. 

26. Şi, cum e de obicei, în ultimele clipe de viață developezi, pe cât 
posibil, filmul întregii existente. De aici şi până la muzica totală (total music) 
ori până la globalismul sonor actual (fusion music) nu mai este nici măcar un 
pas. Deloc, deci, accidentală escalada postmodernismului cu aripa lui 
integristă, totalizatoare, istoricistă. 

27. Dacă auzi un făuritor de muzică savantă plângându-se că publicul 
nu se lasă convertit, nu poți decât să zâmbeşti. Opera muzicală trebuie să 
absoarbă publicul şi nu publicul sá se supună operei. Nu poți învinui 
muntele că nu e capabil să înalțe un brad. 

28. Probabil că nu există fatalitate exterioară. Dar în cazul muzicii 
savante există o fatalitate interioară: vine o vreme când componistica 
muzicală descoperă că este vulnerabilă; atunci erorile o înghit ca un vârtej. 

29, Este caraghioasă sămânţa care se tânguie atunci când se preface în 
muzică savantă, în loc de, să zicem, muzică populară. Uită că ea nu e decât 
sămânță de muzică savantă. Care germinează, creşte şi, la un moment dat, 
moare. 

Entertainment 


1. Un semn al apocalipsei muzicii savante îl putem identifica în 
contractarea acelui virus numit divertisment. Un soi de entertainment ce ne 
amuză şi ne lasă să credem că ne apropiem pe nesimţite de moarte. 

2. Este ca şi la jocul de fotbal unde bucuria constă în a arunca mingea 
în poarta adversă, deşi nu ai nimic de aşteptat de la o minge intrată în acea 
poartă. 

3. Dacă aş risca o comparație între muzica savantă şi muzica de 
divertisment, lumea nu mă va lua, probabil, prea în serios atâta vreme cât 
ambele genuri sunt respectabile şi respectate. lată însă că vine o vreme 
când muzica de divertisment se confundă cu cea savantă. Atunci nu pot 
decât să rostesc o evidenţă: seriozitatea nu mai ia în seamă lumea. 

4. Şi muzica savantă, şi cea de divertisment nu pot oferi decât ceea ce 
au. lar nouă ar trebui să ne fie suficient. 

5. Nici acum, în ceasul al doisprezecelea, compozitorii nu au găsit 
rezolvarea dilemei: ori dăruieşti melomanilor muzici pe care să le digere 
uşor, fără prea multă osteneală, şi atunci îi zăvorăşti în năravurile pe care le 
au din vremuri imemoriale, sau procedezi invers, îi zdruncini şi îi obligi să 
se descotoroseascá de obisnuinte, şi atunci te trezesti că nu mai comunici 
decât cu un pâlc de emigranți, aflați în căutarea unui azil de conştiinţă. 

6. Mulţi cred că fără muzica de divertisment ne-am plictisi. Nu se ia 
însă în considerare posibilitatea ca, plictisindu-ne, să ne învrednicim mai 
mult în a găsi un mijloc mai temeinic de a ieşi din plictiseală. 


Muzica autorității, autoritatea muzicii 


7. Nu este obligatoriu ca muzica savantă să fie acoperită de glorie, iar 
muzica de divertisment, de ridicol. Dar e igienic să nu se întâmple invers. 

8. Există astăzi o muzică a autorităților, simplistă, facilă, populistă, 
atestată oficial, dar, în fond, neesentialá; ea stirbeste autoritatea muzicii 
complexe, incomode, elitiste, cumva necertificată, dar, fundamental, 
esențială. Când vigoarea tinereții intră în criză de identitate şi autoritate, se 
instaurează reputația autoritară a sclerozei bátránetil. 

9. Marile idei nu dau întotdeauna naştere unor fapte mari. La asfintitul 
ei, muzica savantă pare că a uitat acest lucru. Muzica de divertisment nu l-a 
aflat încă. | 

10. Victor Hugo spunea undeva că orice civilizație începe prin teocratie 
şi sfârşeşte prin democrație. Civilizația noastră europeană se mândreşte azi 
că este, în bună măsură, democrată. Cel putin în muzică există acum ceva 

mai presus decát a fi german, francez, italian, spaniol sau englez: 
democratia. Dar existá si ceva mai presus decát democratia: interesul. 

11. Democratizarea şi demonopolizarea muzicii savante au dus 
inevitabil la un soi de folclorism recurent, de sens si semn contrare celor 
originare, ín care punctul initial nu se mai recunoaste ín acei autori (mai 
mult sau mai putin anonimi) investiti cu har, cu intuitie muzicalá (ale cáror 
produse sonore se lansau, imperios si organic ín urma unor polisári 
minutioase, printre colectivitátile cárora le apartineau), ci ín acei veleitari 
sedusi de sonoritátile deja-vu, incapsulate, de o lesnicioasá deconspirare, ale 
instrumentelor electronice, veleitari deposedati de harul si instinctul artistic 
ori ignoranti ín fata hrisoavelor si a experientelor muzicale fundamentale. 

12. Talentul si vocatia sunt, astfel, substituite de cátre ambitie si 
conjunctură, noul folclorism (în speță modele muzicii de divertisment) 
proliferând până la epidemie, iar zgomotul sintetizatoarelor, semplerelor, 
generatoarelor electronice făcându-se auzit la scară planetară. 

13. Cine lasă aceste noi surse pe mâna oricărui nechemat, 
transformându-le în adevărate bombe la purtător (nu puțini dintre ei cu 
înclinații teroriste)? Evident, producătorii, investitorii din umbră, cei care 
trebuie să-şi amortizeze şi să-şi potenteze plasamentele. S-a dus de mult 
vremea lui Stradivarius al cărui secret de plămădire al viorilor (rămas 
nedescifrat încă!) era împărtăşit unui grup restrâns de inițiați (aleşi întru 
breasla lutierilor). Una era atunci un interpret (alias compozitorul) care 
obliga vioara să suspine sau să se bucure în mâinile sale şi alta este acum 
un interpret (compozitor?) care apasă pe butonul cu programul x şi pe 
clapa cu parametrul y, ca să obțină „vioara” care să-i suspine şi să-l bucure, 
de multe ori indiferent de voinţa lui. 


larmaroc 


14. Apocalipsa bántuie, iatä, si peste neamul instrumentelor. Nu se mai 
náscocesc timbre asa-zis reci, traditionale, apartinánd nobilelor familii ale 
corzilor sau suflátorilor. lar cele existente sunt tot mai ocultate si mai 
criptate. Aceasta ín timp ce sursele noi, electronice par a dospi un gánd 
reaván de independentá si suveranitate. Ori o vointá, la fel de jilavá si 
vicleaná, de generalizare si uniformizare. 

15. Muzicile de divertisment produc în ansamblu lor senzatia unui 
Sturm und Drang pe dos, ín care avántul tehnologiilor de vârf în domeniile 
fizicii acustice şi al informaticii declanşează furtuna dintr-un lighean cu apă 
a ordinatoarelor. 


T2 


16. E-adevárat cá muzica savantá, mácinatá tot mai puternic de 
tendințe secesioniste, disipative, se îndepărtează de public aidoma unei 
galaxii ce dispare treptat şi sigur din orizontul vizual al telescoapelor. Tot 
aşa de adevărat este însă şi faptul că publicul întoarce spatele, din ce în ce 
mai categoric, aventurii acestei muzici, retrăgându-se, grupându-se în jurul 
muzicilor de divertisment. Pe de o parte însingurarea, claustrarea şi, în 
perspectivă, evanescenta muzicii culte; de cealaltă parte epidemia 
derizoriului, flirtul cu kitsch-ul şi arta de tip argou, altfel spus, emergenta 
fără precedent a muzicii periferice, în numele unui Eros tot mai ofensiv şi 
necuviincios. 

17. Când la sfârşitul deceniului cinci al veacului trecut se producea 
invenția miraculoasă a televiziunii, puțini erau cei care-şi imaginau noua 
descoperire ca pe un iarmaroc decis să-ți intre în casă, în pat, sub cămaşă. ŞI 
mai puțini erau, probabil, cei care scontau că însăşi forma şi conținutul 
existenței lor de fiecare zi vor fi concepute şi proiectate pe micul ecran, la 
început timid, în alb-negru, apoi cu aroganță, tot mai colorat şi mai subtil. 
Privindu-l, multi dintre noi şi-au pierdut echilibrul sufletesc, uitând de 
cărți, concerte, simeze, săli de spectacole. Televizorul cultivă vertijul 
halucinant al unui carusel satanic, în care se zbenguie nestingherite, zbor, 
ţipă, grohăie, scheaună puzderie de imagini întocmite sá imbecilizeze, 
versuri amestecate cu reclame, muzici presărate printre prognoze 
meteorologice ori politice, confesiuni vulgarizate de răcnetul stadioanelor 
şi, mai ales, divertisment grosier, cât se poate de multă distracție. Doar 
televizorul ne poate furniza la domiciliu, concomitent, derizoriul şi 
senzationalul, obtuzitatea şi normalitatea unei lumi din ce în ce mai 
derutante şi mai derutată (şi poate de aceea, mai manipulată). Am vizionat 
în direct revoluții, aselenizări, cutremure şi uragane, nunți şi divorturi. De 
ce nu am butona pe acel canal pe care se transmite, de asemenea, în direct, 
şi sfârşitul muzicii savante ? 

18. Instinctele primare s-au dezlántuit, iată, într-un fel, la spartul 
târgului. Ele erup şi irump astăzi în habitatele muzicilor de divertisment 
aidoma unor vulcani după o lungă perioadă de linişte (o linişte întreținută 
de Credinţă şi de Cultură!). Instincte atátate şi orientate, În timp ce 
ignoranta (sau neputinta?) noastră e mult deasupra orizonturilor de 
aşteptare, lar constiintele sunt mult rámase ín urma cunostintelor. 

19. A ignora muzica savantá si a te instala exclusiv în confortul relativ 
şi primejdios oferit de muzicile de divertisment este ca şi cum am oficia 
apocalipsa unui fluture sau cum spunea Lucian Blaga: „creştem o omidă 
care se poate preface în fluture, dar care va rămâne pentru totdeauna în 
crisalida sa, dispretuind aripile”. 

20. În mare másurá, muzica de divertisment, în general, şi rock-ul, în 
special, nivelează, şterg protuberantele individualitátii umane, surpánd 
personalitatea ori modelánd pseudo-personalități. Relația dintre star şi fan 
este una dictatorială şi inchizitorială. Foamea de modele eşuează într-un soi 
de sevraj destabilizator, ce reclamă apucături atavice, gregare. Ca să nu mai 
vorbim de datele intrinsec muzicale ale rock-ului, date ce frizează de multe 
ori primitivismul cel mai neaoş. 

21. Uneori muzica savantá şi cea de divertisment sunt ca două şine de 
cale ferată. Alteori, seamănă cu două drumuri care s-au intersectat, în 
sensul că muzica de divertisment s-a prevalat de unele principii ale 
sistemului tonal-functional, cum ar fi, de pildă, relațiile armonice, 
structurarea simetrică, cvadratä, monodia acompaniată ca entitate 
organizatorică predominantă în plan sintactic ş.cl., atunci când aceste 
principii şi-au epuizat sensurile şi semnificațiile pentru muzica savantă. Şi 
încă ceva: muzica de divertisment este contemporană cu noi doar în spațiu, 
nu şi în timp. Ea apare prin profil, substanță şi metabolism ca sechelá a 
agoniei în care se află muzica savantă. 

22. O agonie care împiedică, pesemne, aprofundarea studiului 
institutionalizat al muzicilor de divertisment, făcând din acestea rude 
sărace, falimentare, dacă nu chiar un soi de dizidente vătămate, totodată 
vătămătoare, ale peisajului sonor contemporan. 


Impunitate suverană 


1. Cine nu crede în nimic e în stare de orice. În primul rând de 
impostură ca expresie a escrocheriei, înşelătoriei, şarlataniei, a fraudei 
secularizante. Şi înainte se furişau în arta sunetelor impostori, grupați de 
către istoria muzicii în minorități conlocuitoare, dar astăzi ei mişună 
literalmente pe bulevardele componisticii savante, constituindu-se în 
majorități înlocuitoare. 

2. Ca orice escroc de rând, compozitorul-impostor îngăduie 
prefăcătoria şi histrionismul, aferarea şi afectarea, mânia prelungită şi 
invidia grăbită, fiind darnic cu ce nu este al lui şi zgârcit cu ceea ce îi 
aparține. 

3. Vrei să atragi pe cineva de partea ta? la-t1, recomandă Nietzsche, o 
înfăţişare zăpăcită în fața lui. În acest fel îl vei convinge. Este unul dintre 
modurile de operare ale compozitorului-histrion, cel care zăpăceşte cu 
aporia din demonstratiile-1 elucubrante ori chiar cu peroratia doctă, ce nu 
rezonează însă nicicum cu sunetul uscat sau putred din muzicile sale. Este 

ca O mare linistitá ce ascunde ín ea cele mai periculoase furtuni ori precum 
starul holywoodian, cel cu cerul ín ochi si infernul ín suflet. 

4. Dacá pe acela care vrea, cu tot dinadinsul, sá apará altfel decát este, 
obiceiul îl întoarce înapoi, la felul său, după cum apa pe care a-i încălzit-o 
se răceşte după o vreme, revenind la starea ei obişnuită, ori după cum 
pomul cu fructe amare, oricât l-ai unge cu miere, tot fructe amare va face; 
pentru destui compozitori contemporani prefăcătoria este o artă (: arta de a 
sufoca sub pretext că imbrátisezi) sau un viciu privilegiat, de cele mai 
multe ori ireversibil, care astupă cu mâna sa gura celor ce ar putea să 
crâcnească şi care se bucură în pace, din păcate, de o impunitate suverană. 

5. Tot mai abitir compozitorii care lucrează în numele unei ambiţii, alta 
decât aceea de a dărui, chiar dacă îşi dedică până şi nopțile trudei lor, ajung 
să zámisleascá opusuri pretentioase, inextricabile, până la urmă inerte căci, 
de fapt, truda o închină lácomiei, dezmátului, deşertăciunii lor, adică lor 
înşile, or nu celor pentru care ar fi normal să se dăruiască. 

6. Este extrem de trist să vezi compozitori (azi, mai mulți ca niciodată) 
care nu ştiu să deseneze o linie melodică, o succesiune frecventialá, ca sá nu 
mai vorbim de articularea unei structuri sintactice sau de încropirea unei 
scheme formale, dar care sunt plini de idei abstracte, aruncându-se în ele cu 
capul înainte, luând astfel dorința drept vocaţie şi harul drept voință. Telul 
lor este să facă impresie, ca de altfel tot ceea ce este zgomotos. 

7. Ca să salveze o teorie la care tine mortis, compozitorul contemporan 
este capabil să sacrifice însăşi muzica, refuzând totodată supunerea în fața 
unor critici serioase a faptelor, şi nu pentru că acele fapte ar semăna cu ale 
altora, luând, aidoma cameleonului, culoarea lor, ci, mai ales, pentru că acel 
compozitor iubeşte numai locul de unde vine admirația, gustă doar 
aclamatiile şi se judecá exclusiv privindu-se în oglinda celor ce i se 
ploconesc. 

8. Cu toată nesocotinta şi inocenta ce i se impută, compozitorul 
contemporan este îndeajuns de şiret ca să adulmece foloasele strădaniilor 
sale aşa cum vameşul ştie ce se ascunde într-o valiză după căutătura ochilor 
ce îl privesc, iar negustorul cunoaşte marfa după prospect ori ambalaj. 

9. Compozitorii prezentului, imbibati de ambiţii şi veleitáti, vor ca 
gloria să le vină în absenţa talentului, renumele fără sacrificii, faima în lipsa 
pacientei, ori stăruie în a crede că o idee, oricât de generoasă ar fi ea, face 
cât un întreg opus, substituindu-l, închipuindu-şi, plini de ei înşişi, că al lor 
este atât prezentul, cât şi viitorul. Noroc că elogiile înşelătoare, pe care 
oamenii le aruncă în general artiştilor, aşa cum îşi zic bună ziua sau vorbesc 
despre cum e vremea, monitorizează într-o oarecare măsură caracterul 
creatorului, conferindu-i acea conştiinţă a propriei valori ce degenerează 
frecvent în infumurare atunci când dispare harul sau iscusinta. 

10. O preocupare principalá a unor fácátori de muzicá savantá este 
aceea de a se imagina ín ipostazá de VIP (adicá, de a se socoti cineva). Or, 
din aceastá convingere nu decurge decát nevoia de a cáuta sá se facá ín asa 
fel încât să se vorbească despre ei în mod onorabil. Despre ei şi despre 
onorabilitatea travaliului lor. Atât şi nimic mai mult. Nici măcar n-ai ce să 
le faci. Doar că trebuie luați în serios. Mai ales că niciodată nu e bine sá 
glumeşti pe seama onoarei celor ce n-o mai au. Au în schimb destule 
dorinţe neliniştite; de pildă, aceea de a fi ceea ce nu sunt, de a avea ceea ce 
nu au ori de a semna ceea ce în nici un caz nu merită a fi difuzat. O onoare 
pătată, am spune noi. O conştiinţă trează, afirmă ei, uitând că onoarea este 
conştiinţa din afară, după cum conştiinţa este onoarea dinlăuntru. Unde 
mai pui că onoarea recomandă să te bucuri de glorie fără sá te imbeti de ea. 
Altminteri, onoarea baleiază şi reverberează predilect în lumea neofitilor. 
Vorba lui Balzac: „les cordes de l'honneur sont bien tendues et resonnent 
fort dans de jeunnes coeurs”. 

11. Cum sá ne ferim de impostori? Un adagiu arab spune că cei cu 
buná-cuviintá nu înşală, iar cel cu bună învăţătură nu se lasă înşelat. 


Pârjolul 


1. Muzica savantă a ars aidoma flăcării ce luminează căile acelora care 
privesc pe unde merg, dar nu ştiu foarte bine încotro se duc. Abia în 
prezența focului arta muzicală a început să-şi dorească necesitatea apei. 
Până atunci doar a judecat-o. Or, cum nu există ceva prea bun într-o 
dorinţă care te aruncă în flăcări, putem concede că destinul muzicii savante 
s-a situat sub semnul unui rău-augur originar, ce a deschis şi netezit calea 
spre apocalipsă. 

2. Se vede că muzica savantă a fost mai tot timpul obsedată de foc, ca şi 
cum l-ar fi purtat mereu cu ea însăşi. lar focul întreținut şi calculat mistuie 
cel mai profund. Ca să nu mai vorbim de acei corifei ai artei sunetelor care 
au ținut o făclie într-o mână şi un cutit în cealaltă, ba încă mai şi cântau 
nişte psalmi, pentru a putea acoperi tipetele celor injunghiati. 

3. Pădurea este o minunată orchestră. Literatura muzicală savantă este 
o pădure în care s-au exilat energii şi rosturi creatoare, pasiuni ardente, 
ambiții deşarte... Istoria muzicii este concertul unei întregi literaturi sonore, 
ce încape într-o orgă al cărei geamăt amestecă în tuburile ei pământul cu 
cerurile. Tuburi ce ard de nerăbdare să vibreze. Pământ şi ceruri ce visează 
să ardă ca să lumineze. 

4. Din perspectiva luminării însă, orice flacără, vorba lui Lucian Blaga, 
este o boală. O strâmbătură internă ca o apropiere de bátránetea precoce, de 

urâtenia si judecata ei pesimiste. Aceasta pentru cá flacára pláteste pretul 
chiriei pentru spațiul pe care îl locuieşte. Şi acest pret este lumina. Dar si 
fumul. 

5, Nici un foc nu mistuie totul dintr-o dată. Nici fumul nu se risipeste 
instantaneu. Totul se petrece după cum bate vântul. lar în istoria muzicii 
savante vântul a bătut preponderent din spate, ducând focul tot înainte, din 
ce în ce mai în forță, impingându-l infatigabil spre pârjol, spre sinistru, spre 
neant... 

6. La început s-au aprins frunzele, iarba, vlăstarele tinere, care au ars 
rapid, în trombă, ca nişte artificii cum, de altfel, şi sunt, căci ce altceva pot fi 
frunzele, iarba si vlăstarele pădurilor ce acoperă munții creației savante, 
dacă nu arsenalul de tehnici şi mijloace de producție componistică, aflate în 
permanentă combustie şi într-o istovitoare reproducție. 

7. Uneori fantezii ale realităţii sonore, alteori realități ale fanteziilor 
componistice, cu toate au ars aidoma cunoştinţelor dispuse şi dirijate în 
vederea unor acțiuni fundamental perisabile, unor gesturi perimate încă 
înainte de a fi înfăptuite. Aşa au fost, bunăoară, procedeul gradualului, 
tractusului, reponului, antifoniei şi a celorlalte tehnologii gregoriene, 
procedeul trochosului, centonizării, precum şi întregul cortegiu de principii 
componistice solidare muzicii bizantine, organumul ori conductusul Ars 
Antiqua-ei, izoritmia şi izoperiodicitatea specifice Ars Novei, tehnicile 
polifonice ale Renaşterii, principiul imitativ al fugii în Baroc, al sonatei 
omofone mono- ori bi-tematice în Clasicism şi Romantism, oportunitățile 
dodecafonice ale Expresionismului, tehnica serială, spectrală, acusmatică, 
electroacustică, procedeele de-formalizatoare ale aleatorismului ori de 
organizare ale haosului, principiile de ordonare ale modurilor cu 
transpozitie limitată sau ale structurilor modale non-octaviante etc, etc, etc - 
mijloace de construcție sonoră care şi-au cheltuit, rând pe rând, averea, 
achizitionánd în lising speranţe întru eventuale resuscitări şi resurgente. 

8. A venit apoi vremea crengilor şi coroanelor, adică a direcțiilor şi 
orientărilor stilistice şi estetice, care au fost succesiv mistuite de flacăra 
tentatiei irezistibile de a nu se putea sustrage înnoirilor consecutive, flacără 
ce a făcut din noutatea stilistico-estetică partea cea mai casabilă şi trecătoare 
a fenomenului muzical, un semn de oboseală cronică, depusă întotdeauna 
într-o idee proaspătă, ivită din comparatia a două lucruri ce n-au fost 
comparate încă. 

9. Din fumul (şi scrumul) esteticii monovocale, modale şi orizontale a 
Evului Mediu s-a ridicat, de pildă, estetica plurivocală, contrapunctică şi 
superpozitionalá a Renasterii. Din cenuşa polifoniei vocale a Renaşterii s-a 
născut multivocalitatea instrumentală, tonală şi imitativă a Barocului, care 
la rândul său, odată ce şi-a consumat energia cinetică, disponibilă, a fost 

substituitá de esteticile omofone, tonal functionale, esential bazate pe o 
gândire verticală, ale Clasicismului şi Romantismului, estetici topite în cele 
din urmă de temperaturile înalte ale vâlvătăilor expresioniste, atonale şi, 
apoi, seriale. Un şir de incendii grație cărora se poate acredita ideea că în 
muzica savantă stilul este însăşi schimbarea de paradigmă estetică, precum 
şi ordinea şi mişcarea pe care compozitorii le imprimă creațiilor lor, aşa 
încât arderea crengilor şi coroanelor a reprezentat un fenomen de ordin 
germinativ (ca transmiterea unor dispoziţii ereditare), dar şi ceea ce a făcut 
să trăiască şi, totodată, să moară într-un opus sonor. 

10. Au ars, de asemenea, şi trunchiurile muzicii savante, trunchiuri ce 
adăposteau seva sacralitátii, a misterului artei sonore, ca operă a unei înalte 
origini. O origine purtătoare de multe lucruri tainice. Pârjolirea caracterului 
sacru evidențiază acel vestigiu al mutilărilor sălbatice, care face parte dintr- 
un vechi cult al durerii, ce a avut un rol atât de nefast în istoria artei şi care 
mai face încă victime şi încă mai posedă altare. 

11. De-sacralizarea este, în ultimă instanţă, redevabilă acutizării homo- 
centrismului ce alimentează iluzia că omul este creatorul şi beneficiarul 
autoritar al unei muzici capabile să îl ridice, prin ea însăşi, în trufaşe 
universuri profane, grație exersárii exclusive a capabilitátilor estetice, 
concomitent cu abandonarea deo-centrismului, ce a guvernat manifestarea 
suverană a funcțiilor etice  (:suprasensibilă, initiaticá, magică, 
taumaturgică). După Octavian Nemescu "factorul care a contribuit cel mai 
mult la degradarea şi prăbuşirea imaginii sacrale în muzică, în artă, în 
general, a fost ritualul spectacular şi, în cele din urmă, civilizația 
occidentală care l-a născut şi l-a generalizat...". 

12. În fine, flăcările au cuprins rădăcinile în care se întâlnesc pe 
deasupra graiurilor tehnicile şi esteticile, toate muzicile savante, căci 
rădăcinile bine înfipte în pământ şi, de ce nu, în pânza freatică, comună 
sunt aidoma ritualurilor care, oricât de absurde şi de arbitrare ar părea, 
potolesc foamea de ordine şi de libertate a operelor şi, mai ales, a 
capodoperelor. În definitiv rădăcinile se identifică în arta sunetelor cu 
sursele (uneori şi cu arhetipurile), iar atunci când sursele (şi arhetipurile) se 
prefac în cenuşă, ca moarte a jarului, dar şi ca apărătoare a lui, înseamnă că 
zvonurile despre sfârşitul muzicii savante au toate şansele să ajungă din 
urmă realitatea. 

13. Trecerea prin foc şi sabie a surselor propriu-zis muzicale, cu 
precădere a celor de sorginte tradițională, folclorică a însemnat desfolierea 
muzicii savante de stratul originar, autentic al artei sonore, şi mai presus de 
toate a marcat de-concretizarea şi abstractizarea ei, de-naturalizarea şi 
artificializarea într-o aşa măsură încât dimensiunea tainică, celestă, magică 
a pălit în fața aspectelor agresive, telurice, secularizante. Pe de altă parte, 

mutarea accentului de pe acele arhetipuri organice, constitutive, ca moduli 
ancestrali, universali, după care fenomenul sonor îşi edifica reprezentări 
mai mult sau mai putin imperfecte, pe acele formule ori concepte seduse 
din lumea logicii şi matematicii moderne, ne îndeamnă să ne gândim dacă 
nu cumva este prea mult şi prea abrupt ca grandoarea, oricât de abstractă şi 
de logică ar fi ea, să nu necesite stabilirea propriilor limite. Masivitatea 
impune, desigur, dar exprimă mai rar. Primitivii au intuit capcana, şi 
muzicile lor, întemeiate pe arhetipuri, sunt monumentale, dar au şi 
atributul gratiei ori al sublimului, în timp ce mare parte dintre creaţiile 
moderne şi post-moderne, construite pe formule abstracte, convoacă doar 
fastul şi grandoarea. 

14. Incendierea frunzelor, ierbii şi vlástarelor (a tehnologiilor 
componistice), crengilor şi coroanelor (a curentelor estetice), trunchiurilor 
(a caracterului sacru) ori rădăcinilor (a surselor şi arhetipurilor) au dus, 
inevitabil, la carbonizarea întregii păduri de muzică savantă care se 
transformă astfel în fosile ale unei arte încrustate în durată, rămase şi 
atipite ca nişte eterne efemere, ca o mărturisire ce se poate concretiza într- 
un instrument al expierii ori, poate, într-o tentatie a vinovatului incurabil. 


Muzică şi punctuație 


1. Uneori muzica savantă cară cu ea conotații ale semnelor de 
punctuație, fapt ce îl resimte deopotrivă ca o destindere şi ca o povară, ori 
care îi permite, în mod paradoxal, atât escaladarea hotărâtă a tărâmului 
normalitátii, cât şi deambularea candidá pe cărările stranietätii. 

2. Destindere, pentru că totul se leagă, totul este necesar, mărturisind 
totodată că nimic nu este statornic, definitiv, că nu există decât convenții, 
reguli de inlántuire a evenimentelor şi fenomenelor, ori că dorința poate fi 
mai plină de farmec decât împlinirea, iar ceea ce speri mai atrăgător decât 
ceea ce al. 

3. Povară, deoarece hrăneşte o ambiguitate de tipul: nici privilegiu, nici 
subordonare, simțindu-se ca un centaur ce trece pe lângă o rezervație de 
animale şi nu ştie dacă să intre ori ba. Sau ca un Atlas ce suportă apăsarea 
greutății, dar care tânjeşte şi după folosul ei. 

4. Normalitate, datorită aprecierii conform căreia istoria muzicii ar fi o 
succesiune de fraze consimile epocilor creatoare, perioadelor stilistico- 
estetice, fraze aflate în consecutie şi conexate cu ajutorul semnelor de 
punctuație. 

5, Stranietate, căci întotdeauna există un aspect patologic al 
originalității, dar şi căci diacronia artei sunetelor nu este altceva decât o 

propoziție care, chiar dacă tot ce se transformă şi se primeneste cunoaşte 
tristetea si nelinistea, nu reclamá nici prezenta suspensiei ori a hiatusului, 
nici a mirării sau a interogatiei, nu suspiná după odihna statornicá şi nu 
doreste salvgardarea continuitátii prin discontinuitate. 

6. În relativ, muzicile savante pot împrumuta fasonul fie al punctului, 
al două puncte, al puncte-punctelor, al punct şi virgulei ori al simplei 
virgule, fie al ghilimelelor, al parantezelor, al semnului mirării, al semnului 
întrebării sau al cratimei. În absolut, ele au câte ceva din toate aceste indicii 
grafice, precum şi eleganța de a renunţa la negarea oricărei conditionári şi 
oricărei relații, ceea ce exercită asupra celor ce le vin în întâmpinare o 
putere de fascinatie nu numai prin contrast cu existența lor, pradă a 
hazardului, ci şi prin sentimentul că îi imunizeazá contra fragilitátii lor 
organice. 

7. Muzicile care solicită punerea unui punct nu sunt neapărat zidite 
după principiul liniei, iar "linia-ti dă totul; deci totul e-ntr-un punct" (cum a 
spus, cândva, Haşdeu), ci degajá acel autoritarism şi acea sfidare ce duc la 
exclusivism si la exces, aidoma unei ciume a voluptátii şi care, în clipele de 
primejdie, cucereşte mediocritatea, împingând-o înainte. Cu alte cuvinte 
sunt acele muzici autotelice şi apologetice născute din egoismul şi ambiția 
de a fi unic cu orice pret ori de a declanşa situații limită, irepetabile, aşa 
cum se prezintă, de pildă, unele creații de John Cage sau alte opusuri ale 
secolului al XX-lea, de o originalitate premeditată şi chiar contrafăcută. 
După ele, de obicei, nu mai poate urma nimic altceva: sunt fundături 
sonore, sincope componistice. 

8. Muzicile care arborează două puncte sunt, dimpotrivă, deschise, 
comunicative, invitánd la dialog, sau, cel putin, la monologuri alternante. 
Orice muzică validă şi viabilă duce cu ea fermentii continuității ca un 
organism ce evoluează în baza succesiunii de cauze şi efecte, aşa cum s-au 
dovedit a fi capodoperele consacrate ale Renaşterii, Barocului, 
Clasicismului şi Romantismului, ale căror compozitori au ştiut că una este 
să te urci de la efect la cauză, şi alta e să cobori de la cauză la efect. 

9. Muzicile repetitive, bunăoară, reclamă mai multe puncte, căci ele 
persistă, la nivelul conştiinţei noastre auditive, dincolo de timp şi spațiu, 
fără a face favoruri şi fără a comite nedreptáti, dar cu riscul de a strivi şi a 
copleşi, ca orice infinit generat de o intuiție internă. Numai că nemărginirea 
acestor muzici reiterative constituie însuşi felul mărginirii lor, aşa cum 
întreaga creație de lucrări minimalist-repetitive ale şcolii americane (Terry 
Riley, Steve Reich, Phil Glass) nu reprezintă expresia unei idei (ca, de 
exemplu, acele întâmplări sonore ritualice tradiționale, ivite din exersarea 
principiilor etice), ci sunt doar expresia unui efort către această idee. 

10. Unele muzici atrag punctul şi virgula, în principal ele fiind de trei 
feluri: a) cele ce nu uită de unde au plecat şi implicit binefacerile aduse de 
către muzicile dinaintea lor; b) cele ce plătesc într-un fel, prin prelungiri 
semantice şi tehnologice, sau altfel, prin adaosuri stilistice, aceste 
binefaceri; c) cele ce se răzbună pentru trecutul şi, poate, viitorul lor. Astfel, 
proba punctului şi virgulei poate fi susținută de creațiile sonore descinse 
din emoția şi emulatia întreținute de marile curente şi direcții estetice ale 
istoriei muzicii savante. 

11. Virgula se înşurubează, îndeobşte, în plămânul acelor muzici ce 
respiră semicadential, cum sunt misele ticluite de corifeii şcolilor franco- 
flamande ori acele creaţii solidare sintaxelor eterofone, care evită tranşarea 
categorică a nodurilor şi ventrelor sonore, a monovocalitäti şi 
plurivocalitátii, cazurile lui George Enescu si Ştefan Niculescu fiind 
exemplare. Dar virgula ne atenționează şi că muzica palpită, că are o inimă 
ce bate aidoma unui ceas al vremurilor şi care separă globulele sangvine 
într-o urnă sacră, plină până la refuz de taine. 

12. O muzică pusă între ghilimele este fie manieristă, fără 
personalitate, fie compilată sau chiar însuşită prin efractie. Imnurile 
bizantine ori gregoriene, alcătuite prin aplicarea procedeului centonizării, 
sunt, de asemenea, sub semnul ghilimelelor. Nu mai puțin unele muzici 
post-moderne, proiectate pe baza unor citate, colaje şi chiar adaptări care, 
oricât de filantropice ar fi ele, tot în deficit de personalitate şi de inspirație 
se află şi tot în exces de comoditate şi de minimă rezistență se învârt, 
aidoma mărinimosului ce face binele pe ascuns, fiind sigur că a doua zi o sá 
ştie toată lumea. 

13. Parantezele se potrivesc de minune muzicilor experimentale pentru 
că afişează o simptomatologie de tipul exagerărilor, inflamărilor şi 
accentelor caricaturale. Din fericire, cazurile de muzică experimentală sunt 
izolate, compozitorii învrednicindu-se arareori să-şi exercite propensiunile 
prospective în mod simultan asupra celor trei paliere ale limbajului muzical 
: vocabular, morfologie, sintaxă. (Altminteri, atunci când într-un opus 
prospectarea se săvârşeşte la nivelul unui singur palier sau, cel mult, la 
două, suntem în prezența experimentului muzical propriu-zis şi nu a 
muzicii experimentale). 

14. Platon spunea că mirarea este sentimentul specific filosofilor. Ei 
bine, există muzici care uimesc prin graiul lor, împărtăşindu-şi splendorile, 
care impresionează prin bogăția lor, slăvindu-şi atât aparențele, cât şi 
esentele. Sunt muzicile care clameazá, care peroreazá, care impun. Si pe 
deasupra îți sar în urechi, perturbând cursul liniştit, rectiliniu al istoriei 
muzicii. Căci ele deturnează paradigmele stilistice, ajustează gustul estetic, 
ameliorând sau, dimpotrivă, inráutátind forța de impact a artei sunetelor 

asupra însăşi naturii umane. Or, cu ce putem asocia aceste muzici dacă nu 
cu semnul exclamării ? 

15. De cele mai multe ori întrebarea este o nelinişte. lar atunci când este 
bine formulată, va primi un răspuns edificator. Aşa şi cu muzicile care pun 
semnul întrebării. Ele par a nu rătăci niciodată, silindu-se să convoace 
replici incitante întru dobândirea unor aspecte inedite ale universului 
sonor. În definitiv spiritul hoinar al muzicii interoghează perpetuu natura 
inconjurátoare, căreia îi confiscă uneori aventura în fapt şi ipoteza în idee. 
Pe cât de interogative sunt muzicile spectrale, de pildă, ori cele acusmatice, 
pe atât de afirmative vor fi răspunsurile pe care le vor oferi probabil, în 
perspectivă, creațiile sonore globale. 

16. O muzică aflată între cratime îşi trădează, neîndoielnic, 
anacronismul, neavenirea în timp şi spațiu. Fie că declamă ideile altora, fie 
că e credincioasă unor vremuri desuete şi vetuste, într-un cuvânt, revolute, 
compozitorul care îşi împrejmuieşte opusurile cu cratime seamănă cu un 
pelerin, slujitor asiduu pe la curțile feudalilor muzicii savante, 
amestecându-şi existenta-i bigotá cu aspiratiile-i eminamente "retro", prin 
înrobirea eului chiar până la pierderea identității. O identitate ce aparține, 
sacramente, altora. 

17. Aflată în zodia evanescentei peremptorii, a descompunerii şi 
risipirii irevocabile, muzica savantă se comportă de la o vreme ca şi cum ar 
fi sluga punctului, a finalurilor repetate. După fiecare opus compozitorii se 
străduie parcă tot mai abitir să pună punct. Punct şi de la capăt. Câte 
muzici atâtea puncte. Şi tot atâtea paragrafe. Până când pesemne că va 
trebui schimbată foaia. Ori punctuatia, cu întregul ei alai de semne. 


Căderea şi decăderea 


1. Emil Cioran aprecia că "abia după Beethoven muzica a început să se 
adreseze oamenilor; înainte nu se întreținea decât cu Dumnezeu. Bach şi 
marii italieni n-au cunoscut deloc acea lunecare spre omenesc, acel fals 
titanism care, de la Surd încoace, alterează arta cea mai pură. Încordarea 
voinței a înlocuit suavitátile; contradictia sentimentelor, avântul naiv; 
frenezia, suspinul disciplinat: dispărând cerul (s.a.) din muzică, în locul lui 
s-a instalat omul. Înainte vreme, păcatul se răspândea în dulci tânguiri; a 
venit clipa când s-a instaurat: declamatia a înfrânt rugăciunea, romantismul 
Căderii a triumfat asupra visului armonios al decăderii". lar căderea şi 
decăderea pot înălța trupul, îngropând însă sufletul. 

2. O cădere şi o decădere nu ca nişte accidente, ce pun mediocritatea la 
locul ei şi dau geniului un nou avânt, ci ca ucideri în timp prin obsedante 
reiterări ale unor idealuri înflăcărate la origine. 

3. Căci decăderea şi căderea, altfel spus, corupția şi decadenta se 
manifestă atunci când idealul se dovedeşte a fi inferior mijloacelor folosite 
pentru a-l însufleți. 

4, Au existat genii ale căderii şi genii ale decăderii muzicii savante, 
genii care, aidoma albinelor, au zburat din floare în floare, furându-le 
mierea, polenizându-le, fără ca acestea să-şi piardă din strălucire ori ca 
petalele lor să-şi imputineze parfumul. Atât doar că geniile respective s-au 
îmbătat cu acest parfum şi au început să confunde petalele cu pistilul, 
pistilul cu frunzele, frunzele cu tulpina etc. 

5. Aşa s-a făcut că aura muzicii savante a coborât vertiginos dintr-o 
zonă celestă, sacră, într-una telurică, profană. 

6. lar geniile (căzute şi decăzute), fie că s-au numit Schónberg, 
Stravinski, Cage sau Xenakis, au purtat în inimă, vorba lui Balzac, "o boală 
groaznică, un monstru care, asemeni teniei în stomac, le-au sfâşiat 
sentimentele pe măsură ce se dezvoltau. Cine a învins ? Boala pe om sau 
omul boala ? Cu siguranţă că trebuie să fii un mare om ca sá tii cumpăna 
între geniu şi caracterul tău. Talentul creşte, dar inima se usucă. Dacă nu 
eşti un colos, dacă nu ai umeri de Hercule, rămâi fie fără inimă, fie fără 
talent". 

7. Ín cazurile de mai sus - fárá inimá, de vreme ce creatia sonorá cultá 
s-a instalat pletoric ori la nivelul creierului (al intelectului), ori sub centurá, 
la nivelul senzatiilor atavice, gregare. 

8. Ín Evul Mediu muzica era consecinta unor tráiri spirituale intense, la 
înălțimea creierului, ca ecou de vrajă al dependenţei de divinitate. Cântul 
gregorian constituia măsura readucerii în auzul interior al efuziunilor 
acelor zile apuse când natura înconjurătoare îşi dezvăluia facerile nopților, 
facerile zilelor, şi când lumea trăia cu pasiune taina veşniciei, crezând 
netármurit în viața care vine. 


Ispita 


9. Astázi pasiunea nestápánitá pentru aventurile senzoriale, dincolo de 
faptul cá este dáunátoare pentru spirit, duce si la pierderea averii sufletesti, 
precum şi a diamantelor minţii, istovind trupul şi uzurpánd măreția si 
demnitatea omului contemporan. lar nenorocirea muzicii savante este că 
această pasiune face să nu-i mai placă ceea ce are (aparținându-i de facto) şi 

să alerge bezmeticá după ceea ce nu are (şi aparține iretractabil altor 
orizonturi). 

10. În Renaştere, chiar dacă aura muzicii a coborât la nivelul organelor 
de simț (: nas, gură, ochi, urechi), setea spiritului era încă mai puternică 
decât setea materiei, iar teama sufletului era, incontestabil, mai prezentă 
decât liniştea trupului. 

11. Astăzi trupul muzicii savante este focul, iar spiritul ei doar cenuşa, 
scrumul. 

12. În Baroc spiritul era considerat inefabil ca lumina şi inaccesibil ca 
un astru. Orice edificiu sonor (aidoma unui edificiu spiritual) trebuia să 
îmbrace o formă proprie, cerută logic de ideea pe care o conținea. Muzica 
lui Bach, bunăoară, este spirit pur ce ne ajută sá ne ináltám, chiar dacă aura 
ei s-a deplasat din zona organelor de simț, redevabilá mentalitátii 
renascentiste, în zona inimii. O inimă ca o fereastră sfântă, deopotrivă 
firavă şi rezistentă, deschisă spre Cer, adică spre divinitate. 

13. Astăzi inima muzicii parcă a ruginit, aşa cum rugineste fierul, iar 
aura ei s-a lăsat undeva în jos, am putea spune chiar jos de tot, în zona 
pântecul, a sexualității, acolo unde energiile instinctuale fac singure legea, 
reclamând proteze şi artefacte "artistice" pe măsură, care ne conving că 
spiritul mărginit, promiscuu detestă spiritul elevat, cumpătat. 

14. Clasicismul şi, în special, Romantismul s-au întemeiat pe un tip de 
substanță asociativă, rezultată din armonia plămânilor şi a bronhiilor la 
nivelul cărora s-a situat aura muzicii culte, dar şi din simultaneitatea 
diversității ca principiu metabolic inlántuitor. Respirația artei sonore 
savante romantice, de pildă, este o îmbinare de idei şi combinații exaltate 
de sentimente, ca nişte unelte periculoase şi îndrăznețe, greu de pus în 
ordine şi de strunit. Dacă în Clasicism spiritul era o coardă ce nu vibra 
decât la unison şi în poziție de echilibru, în Romantism el era ca o carte ce, 
odată arsă, lumina lumea. 

15. Astăzi spiritul muzicii este asemeni unei spade, deosebit de 
primejdioasă pentru cel ce nu ştie să o folosească. lar trupul fenomenului 
sonor este unul gol, pe care n-ai de unde să-l apuci, nici cum să-l supui; un 
trup de multe ori monstruos, schimbător, diform, imposibil de legat, de 
reținut ori de răpus. 

16. În epoca modernă muzica savantă s-a cuibărit la nivelul funcțiilor 
digestive, manifestându-se ca un stomac imens ce a mistuit sumedenie de 
ipoteze şi de demonstrații, pe care apoi le-a prelucrat şi filtrat aidoma unor 
uriasi rinichi şi ficati aflaţi permanent în stare de veghe şi necesitate. 
Modernismul a cultivat, pe de altă parte, inteligentele limpezi, chiar 
sclipitoare, dar ce este un compozitor dacă se comportă doar ca un înțelept 

frustrat de simțuri? Dacă este doar o părere si nu o ființă? Un creier fără 
suflet? 

17. Astăzi, în plină epocă postmodernă, spiritul, ca şi sufletul, pare a fi 
o floare ce se unduie în bătaia tuturor vânturilor unui destin încărcat de 
ponderea ideilor de tot felul, a căror jerbă o face să se plece când într-o 
parte, când în alta. Dar şi a unei soarte impregnată de teama că a suprima 
ceva înseamnă o gravă eroare, că nimic nu trebuie omis, nimic nu trebuie 
lăsat ne-reformat, ne-transformat, ne-reinterpretat ori că nu e igienic să te 
mai laşi dus în ispitele epocilor trecute. A fi dus în ispită însă este sinonim 
cu a te lăsa confiscat de argumentele inteligenţei atunci când spiritul 
doarme. Şi să nu te preocupe ori, pur şi simplu, să nu-ți pese de iminenta 
sfârşitului. 


Muzică şi vestimentație 


1. Muzica e ca o haină. Arareori te dezbraci de ea. O pui pe scaun, pe 
pat, în cuier, dar niciodată în cui. Afară de cazul în care e roasá, degradată. 
Sau prea largă. Ori când a intrat la apă. Aşa cum s-a întâmplat cu muzica 
savantă, care prin muieri, spălări, clătiri şi uscări repetate s-a ponosit şi 
strâmtorat, devenind azi aproape de nepurtat. 

2. Muzica savantă şi-a croit opusurile din varii stofe şi pânzeturi, care 
de care mai surfilate şi mai apretate: tergalul pentru Evul Mediu, 
gabardinul pentru Renastere, brocartul pentru Baroc, mătasea pentru 
Clasicism, catifeaua pentru Romantism, melana şi alte țesături sintetice 
pentru Modernism. 

3. Muzica de tergal a Evului Mediu a avut întotdeauna o ținută 
austeră, refuzând cutele, faldurile, broderiile, într-un cuvânt, ornamentica 
de orice sorginte ar fi fost ea. Mai mult, se purta ca o robă ce visa fastuos, 
dar care trăia fastidios. 

4. Muzica de gabardină a Renaşterii, cu pronunțate nervuri oblice, şi pe 
față şi pe dos, s-a purtat, paradoxal, cu lejeritate, în ciuda buzunarelor 
cusute cu atá albă în care se ascundeau cheile centurilor de castitate 
migălos securizate. 

5. Muzica de brocart a Barocului s-a distins prin podoabele şi 
înfloriturile ei garnisite cu fire de aur şi de argint ce însăilau tivul 
decadentei în care, pe de o parte sfârşea Renaşterea italiană, iar pe de altă 
parte se emancipa dinamismul biruitor al Goticului german. 

Se vede cäptuseala 


6. Muzica de mátase (ori de satin) a Clasicismului s-a revársat ín valuri 
de o atenianá simetrie si de o spartaná cvadraturá, dar si în falduri iscate 
din fuziunea particulará a caracterului ancestral, primitiv cu cel cult, elevat, 
a inspiratiei cu educatia, fuziune ce disimuleazá sau resoarbe asociatiile 
speculative si simplificá urzeala sonorá páná la limita el strict necesará, ca 
un vrájmas al tuturor prisosurilor. 

7. Muzica de catifea a Romantismului, uneori moale, inváluitoare, 
cathartică si catehenicä, alteori tare, dez-váluitoare, catastaticä si 
catastroficá, a fost croitá întru idealizarea sufletului si nimicirea trupului, 
îmbrăcând până la infofolire rațiunea si dezbrácánd, ca-ntr-un strip-tease 
provocator, elanul si afectivitatea, într-o nestăpânire de sine si o absență a 
inhibitiei prin care sentimentele sunt relevate ín curgerea lor naturalä, 
nesilitá de nimeni si nedeturnatá de nimic. 

8. Muzica de melaná a Modernismului a încercat (şi încă mai speră) sá 
substituie adevărata lână a argonautilor, supunându-se în principal la 
răscroieli şi în secundar la retuşuri succesive care au schimbat din rărunchi 
nu numai liniile calapoadelor aflate secole de-a rândul în grațiile 
publicului, ci şi însuşi fasonul modei, conform căruia se acceptă, iată, acel 
carusel al modulațiilor paradigmatice tot mai accelerate şi mai urgente. 

9. Inextricabilitatea nevoii de schimbare, precum şi inamovibilitatea 
gustului pentru inedit au făcut ca toate aceste varii stofe şi pânzeturi să fie, 
nu o dată, întoarse pe dos, cusute şi descusute, fátuite şi remaiate, spălate şi 
călcate în vederea încropirii unei garderobe muzicale care să țină 
deopotrivă de cald şi de frig şi care să contribuie, printr-un recules act de 
înveşmântare, la redobândirea acelui sens pierdut de frumuseţe 
paradisiacă. 

10. Odată cu dodecafonismul şi serialismul, muzicile savante sunt tot 
mai putin croite şi tot mai mult răscroite. Ca să nu mai vorbim de tesáturile 
sonore cărora li se arată din plin căptuşeala (adică dublura), ca semn că 
lumea muzicii (ca şi muzica lumii) este (definitiv?) întoarsă pe dos. 

11. Abia de când s-a pornit să i se vadă căptuşeala sau de când 
materialele din care este concepută au purces spre uzură, rărindu-se, 
scămoşându-se, zdrentuindu-se, de când a hotărât să-şi exhibe 
metabolismul, viscerele, toxinele, ca nişte poveri de temut ce rup armonia 
dintre suflet şi trup, ori de când a devenit manifest nerăbdătoare şi 
năbădăioasă, muzica savantă slujeşte ceea ce este frivol în existența 
oamenilor serioşi şi ceea ce este serios în viața oamenilor frivoli, probând că 
ştie de ce fuge, dar nu mai ştie ce caută. 

12. Aşa cum nu rupi un cârlig ca să-ți prinzi la butonieră o floare, tot 
aşa nu-ți achizitionezi o haină doar pentru că ea cade bine pe un manechin. 
Or, mare parte din vestimentația sonoră modernistă şi post-modernistă 
echipează fel şi fel de manechine ce se agită straniu şi suspect împotriva 
obiceiurilor consolidate, ca un pseudo-duşman al tuturor mărginirilor. 

13. Un proverb arab spune că oricât ar fi de fierbinte, apa tot stinge 
focul atunci când este aruncată peste el. Din păcate, oricât de groasă, de 
matlasată şi de îmblănită ar fi, muzica savantă nu mai e în stare să apere 
trupul şi cu atât mai putin sufletul omului contemporan de gerurile şi 
viscolele vremurilor noi. 


Cele patru zări 


1. Cu siguranţă că muzica savantă nu-şi prea înțelege în profunzime 
condiția, ci doar şi-o trăieşte, şi-o consumă ca pe o proiecție tragică în 
idealitate. 

2. Muzica savantă se bucură de acel blestem cu care a fost blagoslovit, 
chiar dacă într-alt fel, şi legendarul rege Midas: tot ce simte şi iubeşte se 
transformă în sunet asistat. Dar oare, la rândul lui, sunetul se transformă în 
tot ce simte şi iubeşte? O replică asimilabilă blestemului şi nu mântuirii pe 
care o revendică această muzică. 

3. Muzica savantă şi-a esentializat atât de pregnant discursul (rostirea) 
încât a arborat fericirea în sine ca drapel al victoriei subtilității si 
rafinamentului în fața delirului frust, lesne extricabil. 

4. Muzica savantă a crezut mai mult în sine însăşi decât în vocația ei de 
muză funciară, obştească, publică şi, chiar dacă alegerea nu s-a săvârşit 
într-o voioasă jubilatie, ea a fost fermă, irevocabilă. 

5. La început muzica savantă era de origine divină. Treptat, ea a 
devenit de proveniență umană, apoi animală, apoi vegetală, pentru ca 
astăzi să facă parte predominant din stirpea mineralului, din siajul chimiei 
anorganice. 

6. Într-o lume în care prăjitura se poate coace fără zahăr, siropul de 
fructe se comercializează în varianta lui sintetică, fără fructe, fotbalul se 
joacă fără goluri ori knorr-ul (borşul magic) se face fără borş şi fără leustean, 
muzica fără muzică nu mai reprezintă nicidecum o surpriză ci, mai curând, 
una dintre figurile de repertoriu ale baletului pe care componistica actuală 
îl exersează ca pe un fake fatal, implacabil. 

7. Inaderentá, impopulará, hiperelitistă, ghetoizată, muzica savantá 
este din ce în ce mai incapabilă de a înfăptui acea deviere a pulsiunilor 
distructive, acea sublimare a agresivitátil atroce şi a instinctului gregar, 

belicos, în înfruntări simbolice, acea descărcare sonoră a ostilitätii şi a urii 
arhetipale în eufonii telurice ori chiar celeste, în sfârşit acea deplasare a 
atacurilor şi adversitátilor înspre zone nesemnificative sau neutre. Se spune 
că toate acestea constituie apanajul muzicilor de divertisment, care ar fi, 
chipurile, supapele pentru violență ori pentru diversele forme de reglare 
socială. Supape prin care se scurg violenta, vehementa, impulsivitatea, dar 
şi prin care pătrund impuritatea şi impunitatea. O reglare socială impusă 
adesea brutal şi abuziv sau, dimpotrivă, anost şi inert. 

8. Desigur că muzica savantă nu poate explica nici războaiele sau 
sistemele economice, nici strategiile ori mentalitátile contemporane, însă 
războaiele, sistemele economice, strategiile si mentalitátile de azi lămuresc 
şi motivează în bună măsură muzica savantă. 

9. Facem parte dintr-o lume în care a adora şi a adula superficialitatea, 
derizoriul, entertainment-ul sunt acte fireşti, necenzurate. Mai mult, ele se 
bucură de o promovare decisă şi harnicá, insufletitá şi consecventă. 

10. Când în literatură personajul ori narațiunea au fost sfărâmate de 
către tehnologiile dicteului suprarealist ori esafodajului structuralist, 
romanul s-a convertit în anti-roman. Când în poezie lirismul s-a dezis de 
metaforă şi inefabil, poezia a devenit anti-poezie. Când în pictură non- 
figurativismul a căpătat valori atât de concrete încât semnificația şi mesajul 
operei nu mai puteau fi captate şi decelate, pictura s-a transformat în anti- 
pictură. Când în fotbal golul, driblingul, fenta, parada, spectacolul au fost 
sacrificate în favoarea rezultatului, jocul s-a prefăcut în anti-joc. Ei bine, şi 
compoziția muzicală, atunci când este mult prea abstractă şi formalizată, 
poate răspunde la apelativul anti-muzică. 

11. Muzica savantă era inițial aidoma brațelor unei cruci îndreptate 
înspre toate cele patru zări: a) zarea învățăturii, a luminării, a cunoaşterii; 
b) zarea protecției, a ocrotirii şi adápostirii în fața forțelor maligne; c) zarea 
povetelor, a indemnurilor şi propunerilor întru acțiuni săvârşite în baza 
unor criterii legitime, întemeiate; d) zarea călăuzei mistice, a îndreptarului 
care, ca un cicerone tainic, ne indică itinerarul redemptiunii. Astăzi 
creatorii de muzică savantă scrutează eminamente zarea cunoaşterii, mai 
exact, a informației cu orice pret. Ori, mai curând, cu prețul atrofierii până 
la dispariție a celorlalte trei orizonturi (zări). Dacă în perioada ei de glorie 
muzica savantá ctitorea o justä orientare în plan cognitiv, pragmatic, etic şi 
soteriologic, acum asistăm doar la un singur tip de directionare si 
perspectivare: cel de incunostintare, de avizare şi documentare. 

12. Gratuitatea iscoditoare, natura sprintar-speculativá, divagárile 
inteligentei, nelinistile combinatorice, formalizatoare ale compozitorilor au 
generat, cu timpul, derapaje estetice si derogári de tinutá si de caracter ce 
au indepártat muzica savantá de acea intuitie originará, singura capabilá sá 

suspende intronarea ín exclusivitate a informatiel dogmatice ori a 
referintelor logico-matematice. 

13. Una dintre iminentele sfârsitului muzicii savante s-a instaurat 
odată cu  prefacerea  nesistematizabilului în  sistematizabil, a 
imprevizibilului în previzibil, a exceptiei ín regulá; ori atunci cánd 
compozitia muzicalá s-a transformat dintr-un miracol de fiecare clipá, 
dintr-o teribilă țesătură de riscuri şi dintr-un obiect inconştient, căruia nu i 
se puteau inculca futile garanţii sau oneroase parti-pris-uri, într-o 
permanentă stare de veghe (pseudo-autoprotectoare), de control punctual 
al situației, expus ingerintelor reflexivitátii conştiente. 

14. Există în recuzita compozitorului contemporan un soi de 
„talismane“, cum ar fi, de pildă, calculele numerice, operațiile logice, 
analiza parametrilor sonori, talismane ori mascote ca nişte rude sărace şi 
îndepărtate ale magiei animiste sau ale miracolului creator, cândva 
invulnerabile în câmpul ontologiei actului creator. 

15. Pentru muzica savantă a secolelor trecute conduita era consecința 
exprimării unei sume de legi naturale, combinate cu episoade aleatorii, în 
vreme ce pentru muzica savantă de după 1900, regula e, preponderent, 
ordine şi severitate fără rest, ansamblu mai mult sau mai putin armonic de 
evenimente predictibile şi prescriptibile. 

16. Se pare că rânduiala providentialá, inaugurală, oficiantá, figurativă, 
conotativ paradoxală, prin finul ei dozaj de rigoare si mister, de 
transparenţă şi inextricabilitate, a fost substituită de ordinea rațională, 
intelectivă, non-figurativă, deopotrivă indicativă şi obscură, a cărei 
geometrie evită îndeobşte tainicul şi miraculosul. 

17. Muzica savantă clasico-romantică, bunăoară, se străduia să ascundă 
evidentul, faptul la vedere, propunându-şi să sublimeze şi să oculteze 
postulatul înțelegerii clare, directe. Muzica savantă modernă, dimpotrivă, 
transferă în bună măsură irationalul în penumbra rationalului, 
nelegiferabilul în opacitatea legiferabilului, inevidentul în platitudinea 
certitudinii. 

18. Însăşi condiția operei muzicale este astăzi diametral opusă față de 
cea de ieri, chiar dacă statutul creatural este tot atât de distinct în raport cu 
creatorul: în trecut, opusul muzical era cel puțin pe poziție de egalitate cu 
cel care îl crease, constituind o realitate conexă, de sine stătătoare; în 
prezent, creația sonoră este inferioară, subalternă voinței auctoriale, ca o 
consecință derivată, anexă. | 

19, În lipsa unui înger călăuzitor, muzica savantá trăieşte de la Guido 
d'Arezzo încoace sub semnul derivei. Cu alte cuvinte, este nevoie de acel 
înger păzitor care să reanime instinctul creator şi, mai ales, funcțiile 
teleologice şi soteriologice ale artei sunetelor. 

20. Compozitorii au văzut veacuri de-a rândul muzica savantá ca pe 
un ansamblu în curs de constituire. De la o vreme însă, se face că nu o mai 
pot pricepe şi trata decât ca pe un ansamblu încheiat. Una este să ai 
privilegiul de a cunoaste şi oficia procedura de întemeiere şi alta este să iei 
pur şi simplu act de opera finită. 

21. Pânda cea mai mare a compozitorului de muzică savantă a fost 
întotdeauna orgoliul. O sminteală primejdioasă pe măsura dificultății 
sarcinii asumate. La câțiva paşi s-a aflat suspendarea discernământului. O 
suspendare graţie căreia s-a străbătut calea - de o copleşitoare şi dramatică 
anvergură - nerespectării limitelor, a calificărilor, a vocației şi, nu în 
ultimul rând, a bunului simț. 


Tipät în pustiu 


1. Compozitorii contemporani în marea lor majoritate aud ceea ce 
scriu, ori nu transcriu ceea ce inițial le-a stăpânit auzul interior. 

2. Cu fiecare opus nou zămislit se mai pune câte o cărămidă la 
construcția entropică în care locuieşte astăzi lumea muzicii savante. 

3. Intervenția actului creator - aceea de a anihila repartiția 
întâmplătoare a elementelor din care ia naştere opera de artă - este astfel 
pervertită, coruptă şi convertită la contrariul ei: sporirea stării de 
dezordine, mărirea gradului de imponderabilitate (în sensul sublimării 
importanţei prestigiului ori a pierderii greutății specifice), opusul muzical 
învestit cu prea multă subtilitate ne mai bucurându-se de perceptibilitate şi 
comprehensibilitate optime. 

4. Compozitorii şi creațiile lor nu mai cultivă dialogul, modul de 
producție heterotrof şi complementar, ci, dimpotrivă, slujesc solilocul, 
modul de exprimare autotrof şi autoritar. 

5. Fiecare autor îşi plămădeşte în majoritatea instanțelor propria 
gramatică muzicală şi, ceea ce este pe cât de spectaculos pe atât de 
dramatic, chiar o gramatică solidară fiecărui opus în parte prin modificarea, 
mai mult sau mai putin vertiginoasă, a vocabularului, morfologiei ori 
sintaxei. 

6. Inteligibilitatea limbajului muzical nu mai este formulată ca o 
chestiune a spațiului, ci ca o ecuație a timpului, ne mai fiind o operație 
calitativă, ci una cantitativă: pluralitatea dezarmantă a gramaticilor sonore 
face extrem de dificilă, dacă nu chiar imposibilă, acomodarea cu una sau 
alta dintre gramaticile susceptibile de a deveni loc/bun comun (eventual 
articulabil într-un spirit al epocii), acomodare sufocată pe de o parte de 
condensul temporal si pe de altă parte de explozia spațială. 

7. Serialismul - care şi-a exercitat autoritatea de-a lungul a doar trei- 
patru decenii - a constituit ultimul spirit guvernant manifestat în istoria şi 
geografia muzicii culte; odată epuizat şi detronat (dincolo de orice încercări 
fie ele palide, fie tenace în readmisia lui) a fost substituit cu o sumă de 
curente şi tendințe (aleatorism, neo-modalism, spectralism, fractalism) 
afirmate simultan, în paralel şi nu succesiv, în consecutie. 

8. O simultaneitate din ce în ce mai pregnantă şi mai atroce, capabilă să 
producă vertijuri severe în rândul receptorilor care, în mod subiectiv, din 
comoditate ori obiectiv, din incapacitate, îşi diminuează interesul față de 
creația muzicală savantă ce va deveni astfel insignifiantă, anodină. 

9. Implementarea unei atare realități nu face decât să grăbească 
procesul de izolare, de ghetoizare a muzicii contemporane culte ajunsă, 
iată, o specie pe cale de dispariție ce abia mai vietuieste într-o rezervație 
artificială, greu accesibilă. 

10. Situația în care investițiile în fenomenul sonor cult, de orice natură 
ar fi ele, sunt în cel mai fericit caz simbolice, iar ținerea în viață a muzicii 
savante este doar o problemă de timp şi de strategie (recte, de interese), 
expurgarea ei din marea carte a fenomenului sonor săvârşindu-se 
impalpabil şi totodată implacabil, reclamă o anume prehensibilitate 
imediată, dublată de prezumtiune şi, de ce nu, buná-cuviintá. 

11. Ati văzut vreodată cum arată un ospăț de nuntă după ce mirii şi 
nuntaşii l-au părăsit? Citindu-i urmele nu veți afla nicicum ce este 
dragostea. Tot aşa şi cu muzica savantá: aparent nimeni nu-şi poate explica 
extinctia ei după ce secole de-a rândul a luminat ca o tortá. Şi chiar dacă 
torta mai pâlpâie încă, ea nu mai are pe cine ori ce lumina. E ca un țipăt în 
pustiu. Mai mult, este zădărnicie. Căci ingratitudinea cea mai mare a 
adevărului este negarea acestuia prin refuz ori prin uitare. Muzica noastră 
a fost uitată tocmai prin scoaterea ei la pensie (înainte de - sau la - termen, 
nici nu mai contează) şi, ca orice pensionar blazat, iese la plimbare (din ce 
în ce mai rar), de obicei prin parcuri şi rezervații (a se citi: grădini botanice 
ori zoologice). Cam asta este deschiderea muzicii contemporane. Ivirea ei în 
lume este tot mai caducă şi, după unii, tot mai indecentá. Caducă, pentru că 
nu mai deține nici un fel de autoritate, inclusiv cea de schimb şi de liberă 
circulație. Indecentá, căci astăzi a devenit aproape o impietate, o licență a 
„bunelor maniere” să te duci la o reuniune de muzică savantă nouă. Or, în 
acest caz, se mai pune oare problema promovării respectivei muzici? 
Despre ce fel de promovare şi propagare poate fi vorba atunci când 
majoritatea CD-urilor, bunăoară (altminteri, enorm de puține), sunt 
promoționale, adică nu se vând, deci, nu se cumpără; când partiturile, 
atunci când au teribila şansă de a fi editate, „beneficiază” de un tiraj doar 
de câteva zeci de exemplare; ori când opusurile compozitorilor sunt 

restituite, ín cel mai fericit dintre cazuri, ín primá gi ultimá auditie 
absolutá? Ca sá nu mai vorbim de zarva (ca si inexistentá) din jurul lor, 
mediile - radio, televiziune, presá scrisá - afisánd, aidoma surdo-mutilor 
sau orbilor, un evident handicap de gradul unu cánd se pune în discutie 
difuzarea creatiei contemporane. 

12. Chiar aceste ránduri má tem cá au un impact si o aplicabilitate 
nesemnificativă, tinzând, volens-nolens, către zero. După câteva duzini de 
festivaluri organizate, după zeci de turnee ori sute de concerte făcute şi 
asumate voi risca spunând că moartea muzicii culte în actualul ei chip 
trupesc şi sufletesc este iminentă şi, de ce nu, imanentă. lar noi, cei ce 
suntem printre ultimii supraviețuitori ai unei lumi cândva strălucitoare, nu 
putem lupta împotriva morții ascunzând cadavrele. Aşa cum, de pildă, nu 
putem vedea cu ochii miezul lucrurilor. Limpede nu vedem decât cu inima, 
iar de ştiut, ştim doar cu mintea. 


Castele de nisip 


1. Sub imboldul, altminteri deplin justificat, al primenirii limbajului, 
muzica savantă „a profitat” în secolul al XX-lea de câțiva cai troieni cu 
sprijinul cărora au fost demolate cetățile creației autentice, clădite pe 
simtirea şi trăirea ctitorilor lor. În locul acestor cetăți s-au înălțat edificii 
discutabile (de multe ori sub forma castelelor de nisip), alcătuite prevalent 
din speculații perspicace ori rafinamente pedante. 

2. Serialismul lui Schönberg, bunăoară, a reprezentat, poate, cel mai 
artificios şi convențional sistem de compoziție muzicală, întronând domnia 
soluțiilor inclemente, mecaniciste. 

3. Aleatorismul lui Cage - un fel de dadaism cu sunete, un dicteu 
automat săvârşit cu sau fără chef - a relativizat în mod radical demersul 
componistic, comitánd un act de lezmajestate față de muzica savantă, 
bazată tocmai pe logică şi construcție, pe rigoare şi control. 

4, Din rădăcina aleatorismului au crescut tulpinele găunoase, fără miez 
şi fără sevá, ale unor erzaturi vegetale de sorginte tradițională ce au mimat 
epatant, dar artificial, de multe ori în absenţa oricărui discernământ, fapte 
autentice de creație folcloric-orală a căror funcționalitate originară s-a 
pulverizat sub presiunea unor impulsuri îmbibate de ignoranță sau, 
dimpotrivă, de suverană vanitate. 

5. Eticul a eşuat în estetism, sacrul în profan, iar ritualurile impregnate 
de efluvii sonore taumaturgice ori initiatice au decăzut în procesiuni 
secularizante, acut derizorii. 

6. Text-composition-ul, free-music-ul, Freieszusammenspiel-ul, happening-ul 
reprezintă sechele ale sindromului eliberării de ultra-formalizárile serialiste 

şi post-serialiste, sechele ce se manifestă printr-o încremenită logică a 
hazardului care catapultează receptorul (spectatorul) pe o orbită a 
întâmplări. 

7. Integralitatea controlului asupra parametrilor sonori de tip Boulez, 
Nono sau Stockhausen (în prima lui fază de creație) survine pe fondul 
revanşei postbelice a unor grupuri de interese care şi-au impus drept 
deziderat preluarea hegemoniei asupra întregii lumi. 

8. Ce altceva poate fi organizarea fractală a substanței muzicale decât 
expresia dictaturii calculelor infinitezimale, stadiul ultra-înaintat si 
perfecționat, în ordinea abilității şi subtilității, cu care compozitorii nutresc 
dorințe de stăpânire şi supraveghere a fenomenului sonor, tot aşa cum 
establishment-ul, la rândul lui, aspiră la deținerea pârghiilor asupra 
economiei mondiale. 

9. Cu toate că pare uneori amuzantă, iar alteori contrariantă, 
provocatoare, muzica de tip colaj virează predominant înspre o simbolistică 
intens asociativă care se insinuează în baza unei tulburătoare materialitäti. 
Există însă, din fericire, şi cazuri când, bunăoară la Berio, asistăm la o 
impresionantă deambulare prin istoria muzicii, întreprinsă nu de un poştaş 
distribuitor de colete, ci de un inspector ce strânge cu hărnicie impozitele 
pe cap de epocă sau perioadă stilistică. 

10. Cazurile limită, precum minimalismul lui La Monte Young ori 
repetitivismul lui Phill Glass, Terry Riley şi Steve Reich, nu fac decât să 
confirme criza de identitate a muzicii savante, de data aceasta din spațiul 
nord-american, criză în care cel mai grav aspect pare a fi acela al credinţei 
naive (dacă nu chiar sententioase) conform căreia un cactus, de pildă, poate 
fi plantat şi crescut în condițiile unei clime aspre, în ținuturi septentrionale, 
iar ceremoniile sacre, incantatorii pot fi strămutate pur şi simplu în spațiile 
destinate exclusiv agrementului. 

11. Nimic nou sub soare: sfârşitul muzicii savante a fost sugerat de 
numeroase profeții ale Renaşterii, Barocului sau Romantismului, o întreagă 
pleiadă de compozitori, obedienti canoanelor abstracte, peroránd despre un 
tip de arhitectură muzicală întemeiată pe norme strict teoretice în care 
numerele dețin primul loc în ritmurile şi articulațiile polifonice. 

12. Philippe de Vitry şi Guillaume de Machaut, ca muzicieni notorii ai 
Ars Novei, Guillaume Dufay, Johannes Ockeghem şi Josquin des Pres, ca 
exponenti ai primei scoli muzicale neerlandeze, Giovanni Pierluigi da 
Palestrina, Gesualdo da Venosa si Orlando di Lasso, ín calitatea lor de 
personalități notorii ale Renaşterii, au acutizat viziunea matematică a 
întreprinderilor componistice, distribuind, fiecare în felul, cu forțele şi după 
concepțiile lui, soldul expresiei sincere, de natură sentimentală, împreună 
cu debitul speculațiilor de sorginte cerebrală. 

13. Ín secolele XIV-XVI, muzica savantä párea a nu mai fi o artá 
eminamente a exprimării libere, spontane, ci însăşi ipoteza sonoră a legilor 
Universului. Aceasta şi pentru că, încă din Antichitate, arta sunetelor se 
studia alături de aritmetică, geometrie şi astrologie, în grupa de discipline 
intitulată guadrivium, celelalte trei discipline (sau arte liberale) - gramatica, 
retorica şi dialectica - alcătuind o altă grupă: trivium. 

14. Virtuozitatea tehnică a compozitorilor renascentişti era poate tot 
atât de spectaculoasă ca aceea a serialiştilor integrali ori a fractaliştilor 
secolului trecut. 


Pánda catastroficului 


15. Labirintul, oglinda, masca, trobar clus, gematria, secțiunea de aur, 
pătratul magic sunt jocuri oculte, capabile să enigmatizeze, să acusmatizeze 
sensul muzicii, producând o ars combinatoria încifrată (până la ermetism), 
constructivistă, labirintică, hiper-intelectuală, turnată într-o scriitură ultra- 
rafinată, uneori anevoie desluşibilă. | 

16. Civilizatia ochiului continuá sá tiná capul de afis al muzicienilor 
atát în Baroc, cát si ín Romantism, cu mentiunea cá, incepánd cu Beethoven, 
arta sunetelor se desprinde din ce în ce mai lejer de máduva ei spiritualä, 
sacrá, incercánd tot mai abitir sá evadeze din placenta initialá aidoma unel 
comete care visează la separarea cozii de nucleu, fără însă a reuşi acest 
lucru. 

17. Beethoven, Wagner, Schönberg, Stravinski, Xenakis...: indicatoare 
obligatorii pe traseul agresivității în muzică (?) Cromatizarea, di- 
sonantizarea, cu alte cuvinte, telurizarea progresivă a muzicii a asediat, 
agresánd continuu, urechea melomanului, destupându-i, e-adevárat, canale 
ascunse, augmentându-i receptacolele, în acelaşi timp însă, instauránd o 
anume redemptiune a tenebrosului, neliniştii şi catastroficului. 

18. Există o agresivitate a materialului sonor asupra compozitorului 
(cazul Beethoven, Wagner sau Stravinski), dar există şi o agresivitate a 
compozitorului asupra materialului (la Schónberg şi Xenakis, de exemplu). 
Pe de o parte viziunile informale, demonice, paroxistice ale compozitorului, 
pe de altă parte tiparele spartane, dieta habotnică la care e supus materialul 
sonor. 

19. Asaltul tenebrelor, instaurarea neliniştilor, pânda catastroficului 
impun, desigur, adoptarea unor măsuri de protecție. Lumea muzicii de 
astăzi are mai mult ca oricând nevoie de linişte, lumină şi celest. Dar va 
putea ea oare să-şi vindece această necesitate în mod homeopatic, prin sine 
însăşi (în plan etico-estetic) ori numai prin grefe meta- sau trans-artistice? 

Devălmăşia categoriilor spatiale 


1. Ca orice parcurs diacronic istoria muzicii savante se înfăţişează 
privitorului în ipostază de emulă a timpului, depozit al experienţelor şi 
experimentelor, martor al trecutului, exemplu şi aviz al prezentului, 
avertisment al viitorului. 

2. În învolburata ei evoluție, muzica savantă şi-a desemnat patru 
categorii spaţiale - modalismul, tonalismul, serialismul şi spectralismul -, 
patru tipuri de cărămizi (altfel spus, de materiale de construcție) care au 
ocupat poziții clar precizate şi delimitate (mai putin spectralismul, aflat în 
compenetratie cu celelalte sisteme extratemporale). 

3. Sistemul modal a dominat creația sonoră secole de-a rândul, de la 
muzica antică greacă până la cea gregoriană, bizantină şi renascentistă. 

4. A urmat tutela intransigentă, coercitivă a sistemului tonal, sub care a 
mijit şi înflorit totalitatea creațiilor baroce şi clasico-romantice. 

5. Pentru ca apoi, odată cu exacerbarea spiritului contestatar şi non- 
conformist, la început de secol XX, să vină vremea serialismului, cu întregul 
lui alai constructivist si formalizator, un serialism care a coabitat mai mult 
sau mai puțin amiabil cu varii paradigme modale, la fel de abstracte, de 
disonantice şi de artificiale ca şi sistemul serial. 

6. Ideea de coabitare a proliferat şi în deceniile din urmă ale veacului si 
mileniului trecut, perpetuându-se şi astăzi când, alături de cele mai neaoşe 
ori, dimpotrivă, mai altoite forme de modalism, tonalism sau serialism, şi-a 
făcut simțită prezența şi sistemul spectral, cel ce a instaurat nostalgia 
pentru recuperarea naturalitátii şi intimitátii sunetului, precum şi şansa 
muzicii culte de a ieşi din criza ei de autoritate şi chiar de identitate, criză 
în care a intrat tocmai datorită coabitărilor circumstantiale ori fortuite. 

7. Pentru cel ce scrutează sistemul modal în întreaga lui imensitate 
priveliştea este dominată de dubla perspectivă, cantitativă şi calitativă, 
după care s-a ordonat totalitatea entităților modale. Ordinea cantitativă a 
dislocat pe de o parte prepentatoniile de tipul oligocordiilor, pe de altă 
parte pentatoniile şi post-pentatoniile (moduri ce încorporează mai mult de 
cinci frecvențe). Ordinea calitativă a separat modurile în tonii (categorie a 
scărilor dispuse prin trepte alăturate şi/sau salturi intervalice) şi cordii 
(moduri ale căror scări sunt dispuse exclusiv prin mers treptat). Dar 
perspectiva calitativă oferă totodată şi un spectacol dichotomic, prilejuit de 
prezența conceptelor de diatonism şi cromatism. 

8. Sistemul tonal a fost cotat în mod constant drept principiu suveran, 
hegemonic de organizare spațială a muzicii. Au existat chiar teorii conform 
cărora dintr-un punct de vedere abstract, anistoric, modalismul însuşi ar fi 
o subcategorie a sistemului tonal (idee împărtăşită, printre alții, de Dimitrie 

Cuclin). Din perspectivă conceptuală însă, tonalitatea a mărturisit mereu 
virtuțile (dar şi păcatele) fenomenului gravitației şi convergentei sunetelor 
unei structuri heptatonice denumită gamă către un centru sonor denumit 
tonică, 

9. Serialismul fie el dodecafonic sau tronsonal, fie integral sau parțial, 
nu a tolerat nici un fel de sugestii care ar fi putut să se insinueze sub 
presiunea tonalismului ori modalismului. Muzicile seriale şi post-seriale au 
afişat o sufocantă propensiune pentru detaliu sau pentru tratarea strictă a 
structurii extratemporale, considerată ca fiind o perpetuă variatiune a unei 
entități tematice aflată într-o veşnică aventură. 

10. Începând cu anii 60 ai secolului al XX-lea, serialismul s-a scufundat 
în apele tot mai tulburi şi mai reci ale aleatorismului, ale muzicilor 
stochastice ori electro-acustice, dominate de sunetul-gest, sunetul-pur, de 
zgomote sau de armonicele naturale. Aflat în faza lui integrală, absorbantă 
şi acaparatoare, serialismul a devenit în cele din urmă caduc, un non-sens, 
fiind devansat de alte forme hegemonice de cuantificare ale materialului 
sonor, cum ar fi, de pildă, calculul probabilistic, sitele numerice sau 
geometria fractală ce au captat în vâltoarea lor trupul muzicii, scăpându-le 
însă, printre degete, sufletul. 

11. De la descoperirea lor de către Mersenne în 1627, armonicele 
naturale au fost revendicate de către sistemul tonal ori, în parte, de cel 
modal, şi chiar serialismul, în mod indirect, le-a băgat în seamă de vreme 
ce, prin ricoşeu, s-a străduit cu abnegatie sá evite şi să excomunice 
eventualele lor sugestii şi contagiozitáti. Prin recul armonicele naturale si- 
au fundamentat statul lor de drept: sistemul spectral în care dexteritatea şi 
ştiinţa fizicianului au jucat rolul lui ancillae musicae, în timp ce talentul şi 
inteligența compozitorului au fost apanajul lui magistrae musicae. 

12. Urechea umană, în special cea europeană, a indus un anume sens 
restrictiv (în plan cantitativ) organizarilor spațiale, impunând o tendință 
ordonatoare, simplificatoare. 

13. Dacă la primitivi, bunăoară, scările sonore, fie ele oligocordice, 
pentatonice sau heptatonice, se infátisau într-o infinitate de variante 
(varietate stimulată, fireşte, şi de limbajul netemperat), pe parcursul 
evoluției fenomenului muzical selecția scărilor sonore va ajunge până acolo 
încât la vechii greci şi, ulterior, în Evul Mediu, de exemplu, vor rămâne 
doar modurile heptatonice diatonice, autentice şi plagale. 

14. Asistăm, deci, la un proces de simplificare, continuat şi în secolele 
următoare când vor fi consacrate cele două game sle sistemului tonal: gama 
majoră şi gama minoră. 

15. De aici şi până la dodecafonism nu a mai fost decât un pas, săvârşit 
în anii 30 ai veacului trecut, când s-a instaurat povara unui singur mod - 

totalul cromatic - ce a funcționat într-un regim temperat (sever si 
implacabil), şi care a estompat până la suprimare fie printr-o croială atonală 
ori serială, fie prin brodarea clusterelor sau texturilor microintervalice, 
generozitatea unor etosuri născute din încrengături spatiale cât mai 
diverse. 

16. Toate tipurile de cărămizi muzicale au fost succesiv îngurgitate de 
muzica savantă printr-o pâlnie cu baza orientată în epoca monarhiei 
modale şi vârful în epoca dictaturii seriale şi apoi a supremației spectrale. 
Astfel, arta sonoră a operat exclusiv cu moduri timp de un mileniu şi mai 
bine, cu game - câteva secole, cu serii şi cu spectre - ne-exclusiv - doar 
câteva decenii. Astăzi pâlnia pare că s-a astupat, iar ceea ce s-a scurs din 
aceste materiale de construcție de-a lungul timpului s-a amestecat într-o 
harababură din care nu se pot înalta decât clădiri sonore pestrite, edificii 
rocambolesti ori hazardate rodomontade acustice. 

17. Cát va mai dura aceastá deválmásie a resturilor de materie primá? 
Cát va mai alimenta ea productia de bunuri muzicale culte? Cert este cá, 
aşa cum există o criză a petrolului, există şi o criză a materialelor sonore de 
construcție. lar sursele alternative nu se prea intrevád. Şi nici nu cred că în 
muzica savantă sunt posibile. 


Armuri şi armături 


1. Dacă pentru muzica savantă (şi nu numai) spațiul desemnează 
mişcarea, desfătarea sau suferința, timpul înregistrează cu precădere 
(pe)trecerea întru moarte, fenomenul sonor cult scontând deopotrivă pe 
spațiu şi pe timp, pe luptă şi (pe)trecere. Numai că cel care se încrede cu 
naivitate în timp riscă să fie trădat, căci timpul a decis ca orice muzică nouă 
să devină veche odată cu scurgerea anilor, iar percepția conform căreia cât 
de departe este ceea ce a fost şi cât de aproape este ceea ce va fi, să poată 
provoca un sentiment al ineluctabilului sfârşit. 

2. Într-un anume fel timpul judecă şi totodată plăteşte. O singură 
sentință şi o singură scadentá îi sunt recuzate: pe de o parte s-a dus muzica 
de ieri cu toate ale ei, iar pe de altă parte timpul decontează întotdeauna 
erorile. Compozitorii, ca şi discipolii lor, pot fi crepusculari. Muzica însă, 
oricât de fugitivă, tot îşi lasă urmele trecerii sale. 

3. Fie că le numim sintaxe sonore ori categorii sintactice, fie fenomene 
sonore fundamentale sau structuri temporale, monodia, polifonia, 
omofonia şi eterofonia (categorii evidențiate şi analizate pentru prima oară 
de Ştefan Niculescu) se înfăţişează ca nişte clădiri de sunete care în realitate 
sunt arareori locuite în identitatea lor nudă, originară, pură, de obicei 

practica muzicalá savantá ridicánd edificii sonore compozite si alambicate. 
Ele sunt armurile si armáturile cu care se doteazá timpul ín zbaterea lui 
sonorá. 

4. Nu e usor de izolat monodia, polifonia (superpozitionalá sau 
imitativá), omofonia ori eterofonia dintr-o partiturá. Cu atát mai dificil este 
sá identifici una sau mai multe dintre aceste categorii temporale cu un 
întreg opus. Starea lor de agregare nu este, la modul curent, una veritabilă, 
cristalină şi imaculată, ci comportă o tendință puternică spre concatenare şi 
cununare, din mariajul activ al celor patru sintaxe sonore afirmându-se 
explicit în componistica muzicală progenituri complexe, sintetice de tipul 
monodiei acompaniate, a polifoniei de omofonii, a monodiei de eterofonii 
etc. Timpul s-a dovedit a fi în muzica savantă pe cât de priceput, pe atât de 
siret. 

5. Povestea despre complexitate si sintetism nu are însă acoperire în 
realitatea axiologică și nici în debitul de eternitate al unei muzici, gradul de 
simplitate al categoriilor sintactice nefiind proporțional cu gradul lor 
intrinsec de desävârsire ori de oportunitate. 

6. Monodia, de pildá, în calitatea ei de structură temporală 
monovocalá, nu este cu nimic mai prejos, din punct de vedere al 
complexității, si nici nu poate fi aprioric inferioară sub aspect valoric, față 
de, să zicem, polifonie sau eterofonie, ambele fiind structuri temporale 
plurivocale. 

7. E-adevărat că muzicile arhaice ori cele antice se consumă 
preponderent în perimetrul monodiei si că, treptat, sintaxele multivocale s- 
au impus definitiv în cercul din ce în ce mai deschis (si mai spart) al muzicii 
culte, ajungându-se la acele fenomene sonore complexe în care anevoie pot 
fi decelate polifonia de eterofonie ori omofonia de polifonie, dar acest 
parcurs nu exprimă decât în chip generic un vector al cărui sens este de la 
simplu la complex si nicidecum o evoluție a artei sunetelor în plan 
axiologic. 

8. „Datorită imperfectiunii naturii umane, mărturisea cândva Igor 
Stravinski, suntem supuşi trecerii timpului, categoriilor de viitor şi trecut, 
fără a reuşi să realizăm într-adevăr prezentul, să facem deci să se oprească 
timpul, să stabilim o ordine între lucruri şi înainte de toate o ordine între 
om şi timp”. Ei bine, timpul este cel ce stabileşte în muzica savantă ordinea 
între el şi om. Timpul muzical îngroapă adesea trecutul şi refuză viitorul, 
celebrând doar prezentul, clipa. 

9. Dar, dacă prezentul aparține de facto timpului, nu înseamnă că 
automat trecutul şi viitorul sunt de jure ale noastre. Trecutul poate că da, 
fiindcă reprezintă un ideal care din punct de vedere artistic ne aparține, ne 

insoteste si ne marchează. Viitorul însă, nicidecum. El doar ne provoacă, ne 
ademeneste si, în cele din urmă, ne abandonează. 

10. Mai mult, viitorul muzicii savante nici nu există; el este doar 
contemplatia transfigurată a prezentului. Un prezent el însuşi nebulos, 
incert si, nu de puţine ori, deconcertant. 


Dansul consecutiilor 


11. Altfel spus, viitorul a contractat cea mai sublimă dintre muzici. O 
muzică pe care noi nu o vom putea auzi. 

12. Adesea circulă părerea potrivit căreia categoriile sintactice ar fi 
avut o anume predominantá în funcție de răspândirea geografică a 
culturilor muzicale tradiționale. În virtutea acestei ipoteze, la o evaluare 
grosso-modo, se manifestă o oarece predilecție a lumilor septentrionale 
pentru omofonie, o afinitate a celor din zonele temperate pentru monofonie 
şi eterofonie, a celor sudice față de polifonie. 

13. Un lucru e cert: dintre toate cele patru categorii de fenomene 
sonore fundamentale, cea mai recent cercetată şi sistematizată a fost 
eterofonia (de către acelaşi Ştefan Niculescu), chiar dacă, la modul practic, 
ea exista din cele mai vechi timpuri. Să fie oare eterofonia începutul şi 
sfârşitul, răsăritul şi apusul, zorile şi întunericul muzicii savante ? 

14. lar dacă opinia despre relația dintre preponderența categoriilor 
sintactice şi plasarea lor pe harta geografică a lumilor sonore arhaice şi 
antice este din multe puncte de vedere amendabilă, o anume afiliere a 
acestor categorii sonore fundamentale la marile perioade ale istoriei muzicii 
europene poate fi acreditată căci, cel putin la o primă luare de contact, 
monodia este solidară Antichității şi Evului Mediu, polifonia - Renaşterii şi 
Barocului, omofonia - Clasicismului şi Romantismului, în timp ce 
aclimatizarea eterofoniei s-a produs abia în secolul al XX-lea (adică, în plin 
Modernism). Astăzi, odată cu Post-modernismul, asistăm la o recapitulare 
a sintaxelor muzicale, la un rezumat de multe ori frivol şi ostentativ care, 
fireşte, nu va dura la nesfârşit, ci se va finaliza, probabil, fie prin inventarea 
unei noi (cea de-a cincea) categorii temporale, fie prin împotmolirea în 
propria-i cenuşă sau, Doamne fereşte, în neant. 

15. Ori poate că din recapitulări şi rezumate, din cenuşă şi neant 
muzica savantă îşi va înălța noi catedrale în care să se oficieze ritualuri de 
regenerare şi regăsire. 

16. Cu atât mai mult cu cât „regăsirea eterofoniei în lumea modernă şi 
corespondenţa ei în toate culturile tradiționale ale lumii - aşa cum constata 
pe bună dreptate Ştefan Niculescu - ar putea avea sensul unei întoarceri la 

origin», absolut indispensabilá - ín viziunea lui Mircea Eliade - (...) pentru 
reformularea fundamentalá a universului nostru artistic si pentru 
începutul; unei noi coexistente cu forțele vitale intacte, evident în sensul 
continuei dezvoltări a artei moderne.” 

17. Din păcate însă, civilizația modernă a muzicii savante a continuat 
sá încingă acel aprig dans al consecutiilor, tipic fazei subordonării, un balet 
regal al succesiunilor fulminante. O rotire din ce în ce mai ameţitoare în 
vâltoarea căreia au intrat şi au ieşit pe rând varii limbaje sonore, graiuri ce 
au apucat să-şi peroreze, iar în cele din urmă să-şi decline identitatea. Un 
spectaculos stringendo pentru că, iată, dacă monodia Evului Mediu, 
bunăoară, a domnit aproape un mileniu, polifonia modală şi vocală 
redevabilă gândirii orizontale a Ars Antiqua-ei, Ars Novei şi Renaşterii s-a 
impus vreme de cinci-şase secole, funcționalitatea tonală hrănită de 
disponibilitátile gândirii verticale, omofone, predominant instrumentală a 
Barocului, Clasicismului şi Romantismului a fost răsfăţată timp de aproape 
trei veacuri, iar eterofonia epocii moderne rezistă doar de câteva decenii, 
recapitularea promite încă o şi mai accentuată condensare temporală. 
Însuşi dansul aprig al consecutiilor nu lasă loc (şi nici timp) „reformulărilor 
fundamentale”, „întoarcerilor la origini”. 

18. Şi tot din păcate timpul este nu numai un maestru pur şi simplu, ci 
- vorba lui Berlioz - „acel maestru care îşi omoară discipolii”. 


Cele cinci ipostaze ale rătăcitorului 


1. „Călătoria, spunea Victor Hugo, nu-i decât o ametealá rapidă. 
Numai acasă este adevărata fericire”. Şi totuşi, nimic nu-i mai rotund, dar 
şi mai imprevizibil, decât să călătoreşti: pleci, te opreşti, pleci din nou, 
alergi, gâfâi, stărui la umbra unui pom, plănuind viitoarele trasee, nimeni 
nu te obstructioneazá, nimic nu te deconcerteazá, îți apartii, esti liber... E ca 
atunci când compui, când slobozi sunetele pentru a se aduna în cete de 
simboluri, înşiruite pe foaia cu portative. 

2. Compozitorul e aidoma unui călător. Un voiajor deghizat, 
parafrazându-l pe Radu Enescu, în pelerin, misionar, explorator, 
conchistador ori peregrin. Cinci ipostaze ireductibile ale oricărui 
cutreierător (rătăcitor) care ştie întotdeauna de ce umblă, dar uneori nu şi 
ceea ce caută. 

3. Cinci ipostaze care permit substituiri reciproce, conversii multiple, 
compenetrabilitáti circumstantiale, atunci când călătoria oferă un ciorchine 
de mici suplicii: e prea cald sau prea frig, ţi-e prea foame ori prea sete, esti 

prost îmbrăcat, prost servit, dispui de prea puțini bani şi de prea multă 
osteneală. 

4. Compozitorul-pelerin oficiază pe proprietățile boierilor muzicii 
consacrate. Existența lui este într-un fel bigotá. Aspirațiile-i sunt 
eminamente de împrumut. Inrobirea eului până la pierderea identității 
anulează orice filon de modernitate. O modernitate care aparține în mod 
solemn altuia. 

5. Ca o plantă firavă, răsărită şi apusă în umbră, o plantă pe care 
lumina zilei ar orbi-o, iar vârtejul existenței publice ar îngopa-o, pelerinul 
cochetează frecvent cu anonimatul, fiind tipul de compozitor emblematic al 
începuturilor creației muzicale savante, când orgoliul auctorial nu-şi 
inaugurase încă prodigioasa lui carieră. 


Liniile strâmbe ale caricaturii 


6. Compozitorul-misionar, dimpotrivă, suferă de inflația eului. La fel 
de credincios ca şi pelerinul, fie că perorează ideile altora, preluate însă 
după chipul şi asemănarea sa, fie că-şi declamă propriile-i gânduri, el se 
erijeazá de cele mai multe ori în şef de şcoală, sărbătorind, cu fiecare ocazie, 
racolarea câte unui prozelit. Originalitatea lui e dictatorialá, sacrosanctá. 
Orgoliul lui, cu cât este mai adânc, cu atât mai harnic rodeşte, ca unul 
dintre acei acizi ce curăță rana, devorând totodată țesuturile, ori ca acea 
insolentá a vanității îmbrăcată în haine de sărbătoare, 

7. Oglindă prea apropiată în care nu se vede decât pe sine, misionarul 
a ocupat cele mai multe dintre fotoliile de protocol ale muzicii savante, de 
la cele concesionate lui Leoninus şi Perotinus, până la cele oferite unui 
Mahler ori Ravel. 

8. Compozitorul-explorator este mânat de un singur gând, de o unică 
idee. E] caută anume ceva: un timbru nou, o nouă formă de relief sonor, o 
nouă exprimare semiografică. Originalitatea (ca şi modernitatea lui) este 
autotelică, consubstantialá. 

9, Cel mai popular dintre toți compozitorii-călători ai veacului al XX- 
lea (în special din a doua lui jumătate) a fost, probabil, exploratorul, cel care 
a defrişat doar câte o parcelă din marea junglă fierbinte a muzicii culte. 
Compozitorul-explorator a străbătul un teritoriu totuşi limitat, cu mijloace 
dintre cele mai parcimonioase, oricât au fost ele de sofisticate. Aplecarea 
asiduă asupra aceloraşi obiecte sau evenimente sonore a dus, inevitabil, la 
individualizarea extremă, la atrofierea imaginii de ansamblu. Astfel s-au 
aciuit exagerárile şi, implicit, s-au infiltrat aspectele caricaturale. (Ştefan |. 

Nenitescu chiar apreciază că multe dintre curentele moderne sunt 
caricaturi). 

10. Compozitorul-conchistador urmăreşte anexarea unor noi teritorii 
unde să-şi impună legea, obiceiurile, cultura lui („civilizarea” muzicilor 
extraeuropene, bunăoară, după canoanele muzicii culte). Uneori însă, 
conchistadorul este el însuşi contaminat de specificul teritoriilor 
administrate (oralizarea, aleatorizarea şi orientalizarea muzicii savante 
europene). Atât metropola, cât şi coloniile suferă astfel un proces de 
hibridizare, modernitatea conchistadorului fiind, în acest caz, 
interferentialá, cosmopolită. 

11. De la impresionişti încoace, compozitorul-conchistador s-a agitat 
constant, aducând de peste mări şi țări inflexiuni cu iz de mirodenii care au 
condimentat meniurile sonore servite de creatorii europeni get-beget. 

12. Compozitorul-peregrin funcționează ca un bumerang cu acțiune 
lentă: odată atinsă ținta, se întoarce acasă; în peregrinările sale, fiecare 
eveniment constituie o țintă virtuală; e avid după impresii pe care le adună 
din toate muzicile întâlnite pe drum şi pe care le stochează întru posibile 
fructificări ulterioare. Modernitatea lui este, prin urmare, analiză şi sinteză. 

13. Postmodernismul a legitimat figura compozitorului-peregrin, 
descătuşându-i apetenta totalizatoare, globalizatoare. Liniile strâmbe ale 
caricaturii schitatá de explorator s-au mai îndreptat: la început un crochiu, 
apoi o pictură şi, de ce nu, o frescă. 


Zodia cameleonului 


14. Toti aceşti călători sunt, în fond, nişte music-trotteri, ce au bătătorit 
în lung şi în lat drumurile muzicii savante, marcând traseele numeroşilor 
turişti, cu alte cuvinte, ale publicului meloman. 

15. Prezenţa lor în istoria muzicii a permis fenomenului sonor să se 
nască şi să sucombe în fiecare clipă, dar şi să suporte o întreagă suită de 
disparitii insurmontabile, de intrări şi ieşiri pe o poartă pe unde se 
părăseşte realitatea pentru a pătrunde într-o existență neexplorată care 
seamănă a vis. Intrári şi ieşiri prin care orice creator şi-a exercitat dreptul la 
geniu, la imaginatiile lui mai mult sau mai putin bizare, la magnificele ori, 
dimpotrivă, insignifiantele lui extravagante. 

16. Nu e musai ca un compozitor sá fie exclusiv pelerin, misionar, 
explorator, conchistador sau peregrin. Din contrá, practica muzicalá, cel 
putin a ultimului secol, a promovat si proliferat, cu preponderentá, specia 
creatorului cameleonic, în stare sá gliseze amiabil pe parcursul existentei 
sale componistice de la o ipostazá la alta a cálátorului. 

17. Aceasta chiar dacá istoria muzicii savante a afisat o consecutie de 
modele (sau de mode) ale compozitorului-voiajor, modele (sau mode) care 
au purtat ín sine necesitatea de a le urma, precum si imanenta despoticá si 
capricioasă ce trăieşte din schimbare şi se hrăneşte cu noutăți. 

18. La început a fost modelul (sau moda) compozitorului-pelerin. A 
urmat cea a compozitorului-misionar. Apoi a exploratorului. Pentru ca 
ultimile doua modele (mode) să se identifice întru totul cu ipostazele 
compozitorului-conchistador, respectiv a compozitorului-peregrin. 

19. Şi nu neapărat că ceva a fost foarte rău, de vreme ce aceste modele 
(mode) s-au schimbat de-a lungul scurgerii fenomenului muzical cult, ci că 
poate un căpcăun vorace, furişat în măruntaiele ființei sonore savante, a 
înghițit mereu tot ceea ce era vechi, uzat ori că muzica însăşi e ca o fiică a 
cărei mamă nu vrea ori, pur şi simplu, nu poate să-i supraviețuiască. 

20. A visa înseamnă a crea. A crea este o dorință ca o chemare. 
Chemarea deschide drumul călătorului ce-şi urmează himera. Să 
construieşti o himeră înseamnă să provoci realitatea. Să parcurgi toate cele 
cinci ipostaze ale compozitorului-călător înseamnă, în definitiv, să provoci 
sfârşitul. Marea călătorie a creatorului de muzică savantă se apropie, iată, 
de final. 


Feţele imposturii 


= 1. Noua muzică savantă, consecutiv ori simultan, instantaneu sau 
nemijlocit, în diverse grade de plenitudine ori de defectivitate, exhibă varii 
nuanțe de vulgaritate, trivialitate, grobianism şi chiar márlánie. 

2. Vulgaritatea este o erupție publică a metabolismului actului de 
creație, un metabolism altminteri fundamental şi esenţial discret, intim, 
strict delimitat şi atent codificat (refulat, ocultat etc). El ajunge să 
funcționeze la modul vulgar doar atunci când pătrunde prin efractie în 
epiderma operei muzicale sau când este lăsat să vorbească liber, 
incontinent, ceea ce este nepotrivit cu caracterul lui secret, cultura 
interiorității gestului creator putând fi, în definitiv, riscantă, chiar 
periculoasă şi, în orice caz, contra-productivă. 

3. Vulgaritatea extinsă, adâncită devine trivialitate, miza fiind 
exprimarea de sine, largă, imediată, necontrolată, nesupravegheată, privită 
ca o funcție organică, dar care, în fond, reprezintă un stigmat anorganic, ce 
trebuie marginalizat, ținut la respect. 

4. Mai este şi grobianismul suveran care, în absența manierei şi a 
etichetei, ajunge să fie dependent de un comportament deviat şi deviant, 
jerba unui suprem dispreț. Dispret față de valorile trecute, prezente şi 

viitoare, fatá de canoanele de ieri, de azi, din totdeauna. Nu simptomul 
relaxării, dezinhibárii, permisivitätii, democratizării conduitei creatoare, ci 
sindromul exprimării personale cu orice pret, al unui cult abuziv pentru 
corporalitate şi personalitate. Nu o sporire metonimică a propriului eu, ci o 
gonflare artificială, egolatră a voinţei auctoriale. 

5. Mârlănia constituie o achiziție relativ recentă a muzicii culte. E ca o 
glumă necuviincioasă spusă direct, fără ocolişuri, din lipsă de politeţe. 
Marlánia - ca şi sora ei, mojicia - provine din absența unui spirit cultivat. 
Dacă vulgaritatea demască o hiper-prezentá, aceea a exhibării în alai de 
paradă a propriilor tehnologii ori subterfugii, mârlănia este consecința unei 
hiper-absente, aceea a unui proiect adecvat. 

6. Vulgaritatea şi grobianismul reamintesc benign natura de care 
muzica savantă încearcă sá se desprindă, în vreme ce trivialitatea si 
mârlănia sunt testimonii ale unei pervertiri la nivelul conştiinţei şi 
caracterului persoanei identificate cu expeditorul, dar şi ale unei absolute 
desconsiderări față de entitatea abstractă a destinatarului (recte, a 
publicului). Primele două sunt defensive, complinind, într-un anume fel, 
realitatea muzicii actuale; ultimile două sunt, dimpotrivă, agresive, 
corodând această realitate. 

7. Ca şi frumusețea lipsită de expresie, compozitorul vulgar, trivial, 
grobian ori mârlan se află pe teritoriul imposturii, e-adevărat, dincolo de 
cazul clasic în care un neica-nimeni, abia ieşit din găuace, se crede mare 
creator, cocotándu-se pe coloanele înălțate de mentorii săi, pe care îi 
pălmuieşte cu voluptate şi îi trage în jos de picioare cu râvnă, pentru a le 
lua locul. 

8. Cu toții sunt, la urma urmei, compozitori de paie, ce pot oricând lua 
lesne foc. 


Imbuibare, indigestie, anemie, dispariţie 


1. Tot mai marginalizati, mai ostracizati compozitorii seamănă din ce 
în ce mai mult cu nişte táciuni care scot mult fum, fără să încălzească şi fără 
să lumineze. În plus, izolarea şi abandonarea lor de către cetate au 
dezlántuit ambiții şi orgolii precum moartea ce vrea să pună gheara peste 
tot. 

2. Aşa se face că, etalându-şi copios ambițiile şi orgoliile, majoritatea 
compozitorilor de azi se visează în culmea puterii şi a gratiilor 
contemporanilor, dar în realitate se târăsc prin noroiul servilismului 
searbăd ori al uitării quasi-totale. 

3. Aproape cá nu mai existá creator de muzicá savantá care, oricát de 
nepäsätor, oricát de aparent dezinteresat ar párea, sá nu ísi deconspire 
vanitatea si sá nu se inflameze în clipa când îşi vede amenințată poziția, 
reputația: atât de adâncă îi pare rana făcută amorului propriu. 

4. Ambitiosilor le place actualitatea. Uitaţi-vă la compozitorii 
contemporani: cu cât sunt mai implicați în aspectul prospectiv, 
experimemntal al limbajului muzical, cu atât mai grele le sunt suspiciunile 
şi mai sensibile orgoliile. Fapta docilității, a încartiruirii se prescrie, dar 
ideea cutezantei nu se iartă cu una, cu două. 

5. Se spune că familia şi prietenii nu pot judeca un creator. Dar dacă 
opera acestuia circulă doar în arealul rudelor şi al amicilor? 

6. Egoismul compozitorului a ajuns să fie ca mersul pe unele terenuri 
accidentate, care te lasă să ghiceşti, după felul cum răsună paşii, dacă 
traversezi lespezi de piatră sau de lemn, dacă alergi peste plenitudini sau 
văgăuni. Chiar ajuns sub florile politeții, egoismul vuieste, dur în contact cu 
semenii. 

7. Compozitorii, se ştie, sunt mai mult sau mai putin ranchiunosi. 
Numai că cei virtuoşi transformă invidia în competiție, pentru ca cei 
meschini să o convertească în vrăjmăşie. 

8. În definitiv invidia reciprocă a compozitorilor nu are în zilele 
noastre nicidecum un suport real, întrucât aproape nici unul dintre aceşti 
creatori nu duce o existenţă atât de tihnită şi de apreciată pe cât ar trebui să 
i-o aloce invidioşii. | 

9. Sperante inselate, succese ratate, pretentii lezate, talente neîmplinite, 
aspirații amânate - iată mostre de cazuisticá a geloziei compozitorului 
contemporan. 

10. Nici chiar mai tinerii creatori nu au purces la schimbarea 
macazului. Dimpotrivă, ei au aflat rapid cât de profitabil este să pozezi în 
victimă când, de fapt, te simți gáde. 

11. Aceasta şi pentru că în ultimul timp compozitorii se îndoiesc din ce 
în ce mai putin. Le e teamă, probabil, că îndoiala aduce a neputinţă. Ori 
poate că o clipă de cumpănă face cât o veşnicie de frustrare. Aşa se 
întâmplă când te apropii de sfârşit: începi sá te ímbeti tot mai tare de 
încrederea în ceea ce ai făcut si sá te codesti tot mai slab de ceea ce mai ai 
de întreprins. 

12. Singur, compozitorul de geniu (sau, mă rog, de excepție) îşi ascunde 
mândria. Mediocrul şi-o flutură. Şi unul, şi altul însă au ajuns să înțeleagă 
anevoie epoca în care trăiesc. 

13. Fie că doresc să se impună în fața confratilor ori să dispună de 
întregul rásfát al publicului, fie că încearcă să-şi controleze precaritátile ori 
să-şi dreseze orgolioasele viziuni, dorința lor de dominare este, cu 

sigurantá, inferioará pretentiilor pe care le vehiculeazá. Cu toate acestea 
doar mediocrii se gándesc la onoruri. Or, numai mila si indolenta inaltá 
mediocritatea, dupá cum invidia si emfaza ingroapá talentul. 

Si poate cá meschinária este forma tipicá de exprimare a 
compozitorului contemporan, iar inducerea ín eroare un mijloc la 
indemáná de a iesi din incurcáturá si de a accesa notorietatea, de a cärei 
sete poate sá se astámpere fie prin cruzime sau prin caritate, fie prin 
persecuții, sau printr-o filantropie ostentativă, de fiecare dată însă prin 
piruete despotice. Sufletele meschine agreazá pornirile arbitrare si 
preferentiale, aşa cum sufletele generoase sunt predispuse la fapte concrete 
şi nepărtinitoare. 

15. Sâcâielile perfide, pretenţiile nesăbuite, baneli intrigante, 
clevetirile fátarnice impováreazá retoric viețile compozitorilor, vieți din 
care au dispărut, misterios, noblețea, altruismul si culanta, si în care s-au 
instaurat din ce în ce mai tantos lácomia, intransigenta si grandilocventa. 

16. Multi compozitori "descurcáreti" îşi pun nevolnicia la adăpost 
grație obrăzniciei. Dacă îi iei din scurt ori îi îi repezi putin, vor páti ceva 
asemănător cu ceea ce se întâmplă balonului împuns cu acul. lar dacă ar 
avea măcar instinctul animalelor sălbatice, odată intepati, nu s-ar mai 
reîntoarce la "descurcăreala" şi neputinta lor originare. 

17. Din nefericire s-au dus acele timpuri când din bună-cuviință 
compozitorii tăceau în privința a ceea ce nu ştiau şi din iscusintá erau 
reținuți în ceea ce spuneau. 

18. Mai nou, compozitorii râvnesc la tot ceea ce văd. Aidoma 
lăcustelor, nu crutá nimic. Nici autenticitatea mesajului, nici acuratețea 
stilului. În schimb se îmbuibă cu deja-vu-uri (post-moderniste?) ori, 
dimpotrivă, cu experiențe şocante, ne mai pomenite (moderniste?), care 
suspendă frecvent decenta, discretia, la urma urmei, bunul-gust. Or, 
îmbuibarea duce inevitabil la indigestie, indigestia la anemie şi anemia la 
dispariție. 

19. Istoria muzicii savante este şi istoria congestionárii conştiinţei de 
compozitor, care nu s-ar fi căzut să însemne altceva decât un tel de intuiție 
a geometriei secrete ce duce la ordine şi măsură în creație. Când însă 
derapează, iar congestionarea duce la conştientizarea în exces a condiției de 
compozitor, trebuie că nu mai există scăpare. Aşa se face că tumefierea 
progresivă a spiritului creator a făcut din compozitorul contemporan o 
reptilă cu sânge rece, pe care o înregistrăm mai mult după caracteristicile 
speciei şi mai putin după visele şi gândurile ce o stăpânesc. 

20. Pe de altă parte, sfârşitul de ciclu ne livrează tot mai abitir tipul 
compozitorului care, la fel ca şi limbile unui orologiu, indică ora exactă, 
fără însă a ne lămuri dacă afară este zi sau noapte, dacă e frig sau cald. Cu 

cát marcarea timpului este mai precisá, cu atát aprecierea vremii este mai 
relativá. Cu cát compozitorul suie mai sus pe panta certitudinilor abstracte, 
cu atât coboară mai jos pe rampa ezitárilor concrete. 

21. Priviti paloarea celor mai multe dintre noile muzici! E ca si cum am 
inventaria lumina cea albă a morții ori cum marea muzică a veacurilor 
trecute ar cuprinde în veşminte de doliu muzica de astăzi. O umbră 
aruncată de compozitorii plecați în altă lume asupra celor rămaşi încă 
printre nol. 


Deriva lui homo-musicus 


1. În teribilul ei sprint istoria muzicii savante a inspirat pe ultimii 
metri tot mai mult parfumul teoretizărilor şi a expirat copios sonorități a 
căror analiză procură apreciabile satisfacţii intelectuale, dar lasă un gust 
amar atunci când le asculti. 

2. Pulverizarea stilistică din arta muzicală a ultimului veac este 
consecința caracterului heraclitic al culturii de tip european, o cultură 
deschisă, extravertită, bazată excesiv pe negare şi pe re-constructie. 

3. Compozitorul modern vizează revoluţia cu orice pret. Invenția 
debordează stilul. Construcţia devansează mesajul. Rămâne întrebarea 
dacă este sau nu benefică revoluția în istoria muzicii? Regleazá ea 
metabolismul acesteia? Stravinski, bunăoară, este sceptic: "arta se 
dovedeşte, prin esența ei, constructivă. Revoluţia implică o ruptură de 
echilibru. Cine spune revoluţie, zice haos provizoriu. Însă arta este 
contrariul haosului. Ea nu se lasă în voia haosului, fără să se vadă de îndată 
ameninţată în operele ei vii, în însăşi existența ei'. Unde mai pui că relația 
dintre originalitate şi revoluție este, probabil, una cvasi-osmoticá: poţi fi 
original fără a fi revoluționar (cazul tipic al compozitorului postmodern) şi 
invers, poți fi revoluționar fără a fi original (ipostază frecventă pentru 
compozitorul modern), această din urmă situație zăpăcind, nu de puține 
ori, muzica savantá, ne mai oferind putinţa de a se reveni la fágasul 
normal. 

4. Prea a devenit estetizantá, spectaculará ori agrementalä muzica 
savantá. Sá ne gándim cá arta sunetelor era odatá funciarmente legatá de 
descoperirea, impártásirea si consumarea evenimentelor fundamentale ale 
existentei umane, pentru ca ín prezent binele muzicii sá se confunde prea 
adesea cu excesele sentimentaliste, cu edulcorärile ori chemárile 
lacrimogene ale atitudinilor neoromantice şi postmoderne. Ca sá nu mai 
vorbim de aşa-zisa muzică de divertisment crescută la umbra unui Eros din 
ce în ce mai agresiv şi mai impudic. 

5. Asfintitul muzicii savante favorizeazá atrofierea talentului si 
virtualizeazá impostura, diminueazá aportul inteligentei si convoacá 
emergenta facilului, slábeste rolul instinctului si întăreşte contribuția 
epigonismului, impune absența vocației si actualizează prezența 
snobismului. 

6. Vecinătatea sfârşitului acutizează dispariția muzicianului total, în 
egală măsură eminent interpret şi creator şi, în replică, cronicizează 
hiperspecializarea ce duce la o defalcare categorică între compozitor şi 
restitutor, totodată la abdicarea de la semnificațiile originare ale lui homo- 
MUSICUS. 

7. Primordialitatea urechii a fost demolatá sistematic pe parcursul 
ultimului secol gratie unor tentative (de multe ori reusite) de deturnare, 
erodare sau relativizare a intuitiei auditive prin imixtiuni senzoriale extra- 
auditive sau intelectiv-speculative afirmate de experiențe componistice mai 
mult sau mai putin falimentare. 

8. În fața sfârşitului de ciclu, muzica savantá se prezintă ca o sumă de 
arhipelaguri sonore, alcătuite dintr-o sumedenie de insulițe, în care, 
pomenindu-l pe Spinoza, "fiecare poate să gândească ce vrea şi să spună ce 
gândeşte". 

9. Într-un anume sens fenomenal muzica savantá nu si-a curmat cursul 
niciodată. Nu s-au produs hiatusuri sau intervale care să o reducă la täcere. 
Au existat, desigur, perioade mai linistite (rectilinii) si perioade mai agitate 
(zigzagate ori oblice), dar fundamentală s-a dovedit a fi continuitatea, 
devenirea limbajului muzical si, dintr-o largă perspectivă, abundenta si 
imensa ei diversitate. O diversitate ca cea a imaginilor posibile developate 
de traiectoria unui glonț care, odată plecat de pe țeava puștii, nu mai poate 
fi oprit până când îşi atinge tinta. 

10. De-a lungul istoriei muzicii, compozitorii au fost din ce în ce mai 
putin atenți la circumstanţe şi la conjuncturi: înainte de a compune au omis 
tot mai temeinic să se întrebe pentru cine, pentru ce şi de ce o fac. Este 
motivul datorită căruia operele lor şi-au risipit, vorba lui Paul Valery, cele 
două coordonate antice ale perfecțiunii: "răgazul sá se maturizeze şi 
intenția să dureze". 

11. Muzicile savante au fost frecvent tratate ca nişte obiecte de unică 
folosință, supuse perisabilității: adevărate cutii de conserve care, odată 
consumate (interpretate), sunt debarasate sau, în cel mai fericit caz, stocate, 
oricum, abandonate şi uitate. Or, uitarea este moartea tuturor lucrurilor. 
Inclusiv a muzicii. 

12. Muzica savantă comportă destule neajunsuri: boala ei incurabilă 
este uitarea, nefericirea ei profundă este intelectualizarea, irosirea ei 
iremediabilá este răspândirea printre cei săraci cu duhul şi cu instructia, iar 

cel mai mare cusur este acela cá nu ajunge aproape niciodatá la timp si 
acolo unde trebuie. 

13. Cândva etosul muzical dădea seama de starea compozitorului de la 
ora H, ora creaţiei. Odată cu serialismul (şi apoi cu tehnologiile aşa-numite 
constructiviste) a apărut falsul etos, cel care transmite fie în alb-negru (si 
fără sonor), fie în infra-roşu (şi cu paraziți), imagini de la locul oficierii 
actului de creație, fiind deci irelevant pentru propagarea cine-verite a unei 
autentice stări de graţie. Falsul etos a pus cu timpul între paranteze nevoia 
de muzică şi însăşi existența acesteia. 

14.  Recrudescenţa zgomotelor si asedierea laboratoarelor 
electroacustice nu demască altceva decât dictatura culorii care i-a ametit pe 
multi dintre creatorii ultimilor decenii. În vârtejul ei s-au prins mare parte 
din aventurile stilistice post-dodecafoniste. Dar culoarea în muzică nu este 
numai privilegiul zgomotelor sublimate şi al frecvențelor electronizate. 
Sunetul timbrat sau detimbrat beneficiază de asemenea de clauza culorii 
imanente. Nu tehnica ori limbajul zgomotului (concretului) si 
sintetizatorului, ci orientarea frustá ori rafinată (sofisticată) către culoare. 
Nu strategia înălțimilor şi a duratelor, ci plonjarea în abisul timbralitátii, 
propensiunea pentru cutele cele mai mărunte de pe anvelopa sunetului. 
Din păcate însă multi compozitori au fost inghititi de acest abis coloristic 
ori au rămas cusuti în aceste cute cromatice, fiind condamnați la grea 
recluziune. lar muzica lor la asfixiere. 

15. Incontestabil timpul s-a comprimat în aşa măsură încât, poate de 
frică, poate din inconstientá, pentru a nu fi ajunşi din urmă, urmăriți sau 
imitati (?), compozitorii au lansat mode una după alta, în serie, aproape 
instantaneu. O acută proliferare (dar şi prolixitate) care ne îndeamnă, pe 
bună dreptate, să ne considerăm beneficiarii unei mode a modelor, ca cea 
mai ridiculă şi ruinătoare dintre toate vanitátile, dar şi ca tradiție de 
moment ce poartă în sine necesitatea extinctiel. 

16. Orice nouă creație se cade a fi întâmpinată şi directionatä, iar atari 
întreprinderi nu se pot înfăptui decât sub semnul autorității depline, al 
magnitudinii unei personalități critice. Numai că acest tip de personalitate 
este pe cale de dispariție, aşa cum se arată a fi şi necesitatea ca o nouă 
creație de muzică savantă să aibă parte de întâmpinare şi directionare. 

17. Dacă privim cu atenţie în ograda muzicii savante vom observa cum 
compozitorii sunt priviți constant ca nişte indivizi inutili sau vetusti şi, în 
orice caz, nevrednici de atenţie (fie această atenție ispăşire ori, dimpotrivă, 
cinstire). Or, absenţa ispăşirilor şi a cinstirilor într-o colectivitate are toate 
şansele să dezvolte ambiţii deşarte, stele căzătoare sau flori de plastic. Si, 
bineînţeles, acea colectivitate nu numai că nu reprezintă o pildă, dar nici nu 
va fi băgată în seamă, fiind nevrednică de atenţie. 

18. Tot mai stáruitor am senzatia cá ín muzica savantá totul a fost spus. 
Probabil si pentru că ultimile zbateri ale post-modernismului - 
transavangarda si globalismul - se hrănesc din resturile tuturor 
avangardelor, iar aceste resturi se vor epuiza şi ele nu peste multă vreme. 
Transavangarda însăşi va deveni un rest. Şi tot aşa până când resturile vor 
fi atât de mărunte şi de insignifiante încât se va uita cu desăvârşire cât de 
consistentă şi de generoasă a fost suma inițială. 


Potrivirea formei înțelegere cearcă 


1 Şi-a edificat muzica savantă a ultimelor decenii formele-i specifice? 
S-a întrupat ea oare în configurații, siluete, profiluri ori în tipare, modele, 
calapoade, şabloane lăuntrice, proprii, în stare să le articuleze şi să le 
motiveze sintagmatic? | 

2. Exceptánd cáteva rázlete preocupári de edificare a unor structuri 
formale solidare acelor categorii sintactice recuperate, revigorate, 
emancipate (de pildă, cazul notoriu al eterofoniei, căreia Ştefan Niculescu i- 
a conferit posibile contururi arhitectonice imanente: heteromorphia, 
formantul, sincronia), aventura muzicii savante contemporane s-a rezumat 
la defrişarea unor zone ale insolitului acustic predilect în ordinea 
timbralitátil a anvelopelor sonore, escamotând adoptarea unor scheme 
formale intrinseci şi favorizând astfel adaptarea unor entități arhitecturale 
extrinseci prin delapidarea şi deturnarea formelor consacrate şi datate. 

3. Muzicile spectrale, chiar cele seriale, ca să nu mai vorbim de creațiile 
concrete ori conceptuale au mizat pe un centru de interes substanțial şi nu 
pe unul formal, fiind distilate şi re-întocmite organizări frecventiale, 
raporturi de durate, intensitáti, moduri de atac, directionári de obiecte şi 
evenimente sonore, adaosuri de bruioane ideatice, în acelaşi timp însă 
nefiind întemeiate noi perspective arhitectonice, capabile să susțină 
galeriile şi abatajele ivite din succesivele şi obsedantele excavári ale 
materiei muzicale. 

4. Muzica spectrală (sau acustică), a armonicelor naturale - prin 
relevarea şi revelarea intimitátii sunetului, al microcosmosului acestuia, în 
fața căruia compozitorul nu poate decât să observe şi eventual, în cazurile 
cele mai fericite, să discearnă - se situează în zodia naturismului, opus 
umanismului ce îşi pune pecetea pe orânduirile tonale, seriale şi modale- 
artificiale. 

5. Lumea armonicelor, livrată fie în dispoziții imprevizibile, fie după 
modele selectiv-elective, este decantatá, sistematizatá, când domesticită 
grație unor tratamente de temperatizare, când lăsată în sălbăticia ei 

arhetipalá, uneori elaboratá ín baza unor norme logico-matematice, alteori 
eliberatá prin intermediul unor procese acusmatice, dar aproape niciodatá 
configuratá temporal ín structuri arhitectonice autonome si autotrofe, 
neatárnate față de alte structuri formale, bunăoară, ale muzicilor tonale ori 
modale. 

6. La fel şi serialismul care, prin caracterul lui antropic, manufacturier, 
este expresia umanismului, ca de altfel şi tonalismul functional, de la care, 
exceptând ofertele lui Anton Webern, de tipul variatiunilor de structură 
(alcătuiri condensate şi stilizate), a preluat, discriminatoriu şi discretionar, 
cortegiul de forme şi genuri ticluit de zbenguiala gamelor şi arpegiilor. 

7. Dar poate că absenţa unor genuri si forme tipice vine si din eludarea 
acelui soi de bipolaritate (coincidentia oppositorum) ce asigură unitatea 
contrariilor, indeterminarea, dar şi rezolvarea acestora, precum şi dreptul la 
existență al contrastului în planul etosului prin pendularea continuă între 
termenii aceluiaşi binom. Fie că s-au numit diatonic şi cromatic (în sistemul 
modal), fie major şi minor (în sistemul tonal), cei doi poli nu pot fi 
localizati, oricât ne-am strádui, în organizările spatiale propuse de 
sistemele serial si acustic, a căror dramă este alimentată de 
monopolaritatea, de non-magnetismul lor, iar pe cale de consecință, de 
incapacitatea de a-şi făuri forme particulare, caracteristice. 

8. Articularea contrariilor, a focarelor de etos şi dialectică sonoră 
sporeşte credibilitatea şi viabilitatea oricărui sistem de organizare hors- 
temps, obligând sintaxa muzicală să se coaguleze în genuri şi forme proprii, 
imanente. 

9. Concretismul muzical ataşat perceptibilitätii palpabile, vizibile, 
senzoriale a fenomenelor şi proceselor sonore, opus categoric abstractului 
ideatic, a acordat prioritate pre-lucrării concrete a sunetelor şi zgomotelor 
cu O aparatură electroacusticá din ce în ce mai performantă, dar a lăsat la 
urmă lucrările teoretice principiale din domeniul arhitecturii muzicale. 

10. Lipsa unor atare preocupări şi prospectiuni, coroborată cu 
sprintena ameliorare şi debordare a mijloacelor de reproducere mecanică 
ori de generare a unor sonorități inedite, a provocat eşuarea şi dizolvarea 
muzicii concrete în muzica electronică sau, mai nou, în cea asistată de 
calculator. 

11. Or, muzica electronică, dincolo de generozitatea cu care livrează 
compozitorilor un arsenal uriaş de aplicaţii frecventiale, ritmice, dinamice 
ori coloristice, nu izbuteşte încă să furnizeze şi formele aferente, 
multumindu-se să utilizeze si să transfere alcătuiri formale aflate în 
proprietatea muzicii tonale a veacurilor XVIII-XIX. 

12. Substituirea dominantei beletristice, narative, ce a guvernat 
muzicile pure, programatice sau purtătoare de text, cu o dominantă 

eseisticá, discursivá, a generat categoria muzicilor asa-zise conceptuale în 
care decisivá este ambitia autorului de a edifica o operá sonorá proptitá de 
un concept autonom si, prin urmare, de a acoperi si de a umple acest 
concept cu substantá sonorá, si nu vointa de a ancora alcátuiri formale 
heterotrofe, aflate în simbiozá atât cu substanța cât şi cu respectivul 
concept. 

13. Compozitorul legifereazá conceptualismul sonor atunci cánd ideea 
unui opus sechestrează realizarea propriu-zisă, mijloacele de exprimare 
confiscând însuşi mesajul artistic. Fenomenul muzical conceptual vizează 
astfel fixarea creatorului în concepția, în ideea operei, fiind efectul 
propunerilor estetice ale unei civilizații care, vorba lui Gheorghe Crăciun, 
„a pierdut sensul vieții şi începe să fie tot mai mult obsedată de sensul în 
sine”. 

14, Compozitia conceptualá si-a imaginat, timid, e-adevárat, o serie de 
proiectii formale corespunzátoare tipului ideatic transant, abstract al acestei 
muzici ce slugáreste cu umilintá ideea. 

15. Conceptualismul grafic, bunăoară, în care compozitorul îşi afirmă 
ideea prin intermediul unui graf, a avut tentatia unor forme libere, 
aleatoare, care să exprime ambiguitatea şi nebulozitatea conținutului sonor. 
De aici şi până la musique à voir nu mai era decât un singur pas, îndrăznit, 
de altfel, de Robert Moran, iar apoi de un Dieter Schnebel, Silvano Bussotti 
sau Anestis Logothetis. 

16. Conceptualismul textual, validat de un limbaj notional sub 
înfăţişarea letrismului sonor, este şi mai aproape de oralitate, adică de 
gradul zero al controlului temporal, întâmplările muzicale din specia text- 
composition fiind absolut indiferente la presiunile oricărui fel de structuri 
formale induse, aşa cum se întâmplă, de exemplu, în unele creații semnate 
de Hans Helms ori Karlheinz Stockhausen în anii 60 ai secolului al XX-lea. 

17. Conceptualismul formal, în care compozitorul îşi enunţă sintagma 
sonoră printr-o formulă (ecuație) logico-matematică, pariază pe o schemă 
abstractă (ceea ce înseamnă, în fond, o adorare mai mult sau mai puțin 
motivată a formulei), schemă ce poate încorpora şi coduri ale unei posibile 
forme muzicale ca, de pildă, în anumite muzici semnate de Haubenstock- 
Ramati sau Javier Darias. 

18. Conceptualismul schematic se deosebeşte de cel formal prin 
abdicarea de la acea frică informală de care vorbea Germano Celant şi 
plonjarea în sistematica aristotelicá, de nuanţă, evident, materialistă, 
conform căreia forma aproximează ideea operei, motiv pentru care acest tip 
de conceptualism a oferit de la bun început eboşa unor configurații 
formale, astfel încât un opus era constrâns să pornească de la o matritá 
generatoare ce poate declanşa eventualitatea unui set de cazuri particulare, 

concentrice la schema de bazá, originará. Este cazul muzicilor asa-numite 
deschise, exersate la noi, printre alții, de Ştefan Niculescu ori Octavian 
Nemescu. 

19. Cu toate aceste răsaduri plantate de muzicile conceptuale în 
grădina alcătuirilor formale, nu s-a ajuns la acele proiecte sonore a căror 
arhitecturi să se revendice din seva întreprinderilor cu caracter public, 
general, ci doar din combustia prestărilor private, locale. 

20. Ca, de altfel, şi a celorlalte direcții post-moderne, de la neo- 
expresionism şi minimalism până la acusmatism şi globalism în care 
fericirea substanţei sonore nu constă în expresia unei extreme plasticitáti ori 
nu survine din finalizarea acțiunii prin care materia muzicală este ridicată 
la condiția existenţei depline, ci se identifică predilect cu acea stare de 
beatitudine imprimată de dezmátul fără precedent al tehnologiilor 
componistice. 

21. Trupul muzicii savante este, aşadar, amputat, manifestarea 
exterioară a proiectului componistic, precum şi aparenta sensibilă a unei 
idei sonore fiintánd preponderent latent, nemanifest, prin plasarea din 
punct de vedere ontologic într-o subzistență conotativ virtuală şi nu 
actuală. | 

22. Forma muzicalä nu mai constituie în epoca post-modernä o urmä 
(ori o dâră) a fondului sonor sau, parafrazându-l pe Bergson, un 
instantaneu luat unei tranzitii şi nici un compromis între ceea ce se poate 
spune şi ceea ce doar se subîntelege, ci a ajuns să fie, în cazurile cele mai 
inspirate, ceea ce se pune în scenă, un fel de tentativă de ritual ori de joc ale 
cărui reguli sunt convenite amical, dar şi superficial, deopotrivă de 
compozitori şi interpreți. 

23. Creația muzicală pare că a uitat povata lui Dimitrie Cantemir: „a 
lucrurilor ştiinţă nu din părere, ci chiar din arătare se naşte, care după 
materia ce are, potrivirea formei înțelegerii cearcá”. 

24. lar ceea ce ni se pare cel mai îngrijorător este faptul că de la forma 
fără fond din anumite muzici structuraliste, de pildă, s-a ajuns, iată, la 
fondul fără forme din nu puţine creații sonore avangardiste şi post- 
avangardiste. Or, dacă slăbirea fondului reclamă emergenta, speranța şi 
cutezanta, precaritatea formei ispiteşte evanescenta, deruta şi resemnarea. 


Râul e dulce până când ajunge la mare 


1. O tihnită şi metodică deambulare prin istoria muzicii şi-ar putea 
găsi, la un moment dat, echivalență într-o croazieră la fel de calmă şi 
chibzuită, cu o navă fluvială pe cursul unei ape de la izvoare până la 
vărsare. | 

2. Dacá pe cursul superior al traiectului säu diacronic muzica savantá a 
intemeiat o primá dezlántuire (cultá, eruditá) a sufletului omenesc, iar pe 
cursul mijlociu a oferit extraordinare forme şi proiecte, laolaltă cu 
sumedenie de aventuri şi avataruri, pe cursul inferior aceeaşi artă a 
sunetelor a contractat o ultimă înlănțuire (de data aceasta incultă, 
ignorantá) a trupului uman. 

3. Şi cum apa rămâne dulce cât timp râul nu ajunge la mare, tot aşa 
arta sunetelor se pare că stă să fie blândă, duioasă atâta vreme cât adastă în 
amontele istoriei sale zbuciumate, departe de locul în care este sortită să 
devină confluență: deltă, liman, „gură oarbă” sau estuar. 

4. Când răsare din adâncul unui sol muzical bogat în minerale şi 
substanțe organice, un râu estetic sonor are toate şansele să fie fecund, orice 
sector nezbuciumându-se în zadar: fiecare dá o sămânță de roadă pentru 
lumea ahtiată după efluvii şi eufonii. 

5. Când apune într-un estuar înseamnă că, pe de o parte s-a stins 
prematur, iar pe de alta că mareele iscate de alte întinderi estetice sunt cu 
mult mai puternice decât propria lui capacitate de stocare şi împlementare. 

6. Când izvorăşte din marginea unui lac sau a unei mlastini tinde să 
poarte cu el dâre ale acumulărilor státute, nu de puține ori desuete ori 
vetuste, întotdeauna însă datate, prenotate, dâre de care nu se va putea 
descotorosi nici măcar prin revărsarea prea-plinului de debit semantic şi 
estetic. 

7. Când oboseşte şi se isprăveşte într-o deltă sau într-un liman 
ilustrează capacitatea de a căra şi a depune o apreciabilă cantitate de 
aluviuni, precum şi tăria lui de a iriga şi întreține o sumă de canale a căror 
deschidere către un puternic şi constant şelf stilistic certifică virtualitatea de 
a se întruchipa cândva în sursă şi resursă pentru alte întinderi muzicale, 
pentru alte forme de relief sonor. | 

8. Intámplátor sau nu, o vreme aceste râuri izvorau din pámántul 
reaván, din rodnice roci acvifere gi se epuizau ín delte si limanuri influente. 
De la un timp (să fie cam un secol), ele sunt debusate de lacuri ori de bălți 
mai mult sau mai putin clocite si se varsá ín estuare cát mai adánci si reci. 

9. Se pot stinge focul cu apa, dragostea cu despártirea, tristetea cu 
rábdarea. Focul ce arde nobletea muzicii, dragostea ce animá viata 
sunetelor, tristetea ce acompaniazá suferinta cántecului nu vor putea fi 
stinse insá niciodatá. 

10. Ce-ar fi fost dacá ín curgerea ei prin valea minutios sculptatá, 
istoria muzicii s-ar fi sprijinit doar pe două maluri: răbdarea şi prudenta? 
Probabil că răbdarea ar fi vestit-o, iar prudenta ar fi strájuit-o. 

Aproape de värsare si decontare 


11. Ca si cum ar bea apá, omul soarbe muzica fárá sá o cunoascá. 
Altminteri decát apa, muzica are gust, culoare si aromá. Ea nu este necesará 
vieții (ca apa); este însăşi viața. Si, ca oricare viață, îmbătrâneşte şi moare. 

12. Setea e gelozia apei. Autismul este ura muzicii. Cei morți de sete nu 
se sting din pricina vreunei boli. Cei surzi nu suferă atunci când muzica se 
stinge. Lipsa apei te face să urli. Prezența muzicii te face să taci. Şi vezi pe 
alții în vis cum beau şi ascultă. Ce este un surd însetat? Un biet om trădat 
de muzica şi de apa ce curg prin altă parte, departe de el. 

13. Istoria muzicii savante a avut mai multe vaduri, descriind o sumă 
de fluxuri ce s-au epuizat fie în alte şuvoaie (ceea ce, să recunoaştem, 
impune continuitate), fie într-un lac, mare sau ocean, altfel spus, într-o apă 
stătută (ceea ce instaurează blocajul, zăgăzuirea). Mai există şi varianta 
pierderii prin infiltrare în soluri alcătuite din materie permeabilă, soluri 
deopotrivă aride şi avide (ceea ce presupune eschiva, expectativa). 

14. Ca şi în cazul oricărui râu, persistenta în timp a aceluiaşi traseu al 
istoriei muzicii, rezultat din concentrarea altor parcursuri stilistice 
confluente ori din aditionári de limbaje consubstantiale, adânceşte treptat 
cursul, formând mai întâi o albie şi mai apoi, în urma unei evoluţii 
îndelungate, o vale pe fundul căreia se află albia. Aşa au fost traseele 
(cursurile) numite generic Renastere, Baroc, Clasicism, Romantism s.cl. 

15. Orice adâncire a unui itinerariu (traseu) stilistic înseamnă implicit 
şi coroziunea albiei până la surparea ei iremediabilă. Fiecare matcă are 
astfel un sfârşit, o apocalipsă. 

16. Suprafaţa de pe care se scurg tendinţele şi orientările pentru a se 
strânge într-un curent ori într-un traseu stilistic formează bazinul său 
estetic. 

17. După caracterul si particularitátile morfologice ale văilor prin care 
umblă aceste ape curgătoare ale istoriei muzicii savante se deosebesc: a) 
râuri de munte şi b) râuri de câmpie. 

18. Cele de munte au văi afunde şi versanți puternic înclinați, pante 
accentuate ale profilului longitudinal şi mari viteze de curgere. În special 
după avântul romantic apele istoriei muzicii s-au transformat în puhoaie al 
căror regim s-a caracterizat prin creşteri de nivel îndeosebi în faza de 
constituire, prin căderi masive pe parcurs ori printr-o anume astâmpărare 
tributară meandrării excesive pe tronsonul terminal. 

19. Dimpotrivă, cele de şes au văi largi, cu un profil longitudinal slab 
înclinat şi albii generoase, despletite în brațe ca nişte paradigme stilistice. 
Marile curente şi perioade estetice consacrate de evoluția fenomenului 
sonor european, de la muzica gregoriană până la muzica romantică, au 

imbrácat aspectul unor ráuri de cámpie, a cáror aluviuni abundente s-au 
depus în straturi succesive şi pe a căror cursuri s-au transportat mesajele 
estetice ale unui mileniu şi jumătate de muzică savantă, fiind totodată calea 
cea mai igienică de colectare şi evacuare a reziduurilor sonore. 

20. Admitánd că firul istoriei muzicii savante poate fi asimilat curgerii 
unui râu, va trebui să concedem că acel fir, ca şi acea curgere, odată şi odată 
se va termina, va ajunge la un capăt. 

21. lar barca noastră cu care omenirea a străbătut întreaga albie a 
muzicii savante, de la obârşie, traversând cursurile superior şi mijlociu, 
până la cel inferior, se află, vrem, nu vrem, aproape de locul de vărsare (şi, 
de ce nu, de decontare). 


La afeliu 


1. Muzica savantă se află la afeliu: punctul cel mai îndepărtat de pe 
orbita interesului general. 

2. O orbită care are toate şansele să se transforme în traiect rectiliniu, 
fără perspectiva periheliului. 

3. Este pentru prima (şi ultima?) dată în istoria trimilenară a muzicii 
savante când asistăm la o evanescentá irefutabilă şi irefragabilá: ființa 
muzicii culte se estompează treptat până la extinctia definitivă. 

4. De la Pitagoras şi Si-Tsin-ul chinezesc, pâna la serialism şi 
spectralism, muzica savantă a cunoscut consecutiv lumini şi umbre, 
certitudini şi îndoieli, desfránári şi mefiente, împliniri şi rebuturi, acreditări 
şi recuzári, aclamári şi clacări, biruinte şi eşecuri, totdeauna scadente, 
mereu epitropice. 

5. Eustatismul muzicii savante a fost întotdeauna influențat de 
tectonica şi climatica mediului socio-cultural ori de tropismul şi atropismul 
spiritului unei epoci, de orizontul unor necesități ontologice, gnoseologice 
sau axiologice. 

6. Dominantele spiritului uman -~ religia, ştiinţa, filosofia şi arta 
(ireductibile, dar compenetrabile) - au jucat un rol determinant în 
complianta şi confianta muzicii savante, fiind staruri ale unei coproductii 
dictată de coeficientul şi pontajul acestor dominante la un moment dat. 

Sub saua religiei, artei si filosofiei 


7. Muzica a stat succesiv sub semnul religiei, artei, filosofiei şi ştiinţei, 
afirmând în varii aspecte şi ponderi religiozitate, artisticitate, filosoficitate 
şi stiintificitate. d 

8. Când dominanta s-a identificat spiritului religios (Evul Mediu), 
muzica savantă a fost canonizată în baza unor reguli ce făceau parte din 
arsenalul normelor artistice obligatorii ale epocii. 

9. Odată instaurată dominanta artistică (Renaşterea), a venit şi vremea 
muzicii în care - cocotatá pe piedestalul rosturilor omeneşti - arta sunetelor 
era admirată şi adoptată aidoma unui pasionant obiect de cult. 

10. A urmat apoi hegemonia spiritului filosofic (Clasicism, Romantism) 
care - asemenea alchimiştilor - a transformat muzica savantă într-o 
substanță prețioasă, deopotrivă sclipitoare şi speculativă, învestită cu o 
aură dialectică şi metafizică. 


Mlaştina exerciţiilor abstracte 


11. În sfârşit, deplasarea centrului de greutate înspre gândirea 
ştiinţifică şi tehnologică a împins muzica în zona paludoasá a exerciţiilor 
abstracte, mai mult sau mai putin perceptibile prin simțuri, solicitând 
deductii logice din ce în ce mai inextricabile, mai absconse. 

12. Astăzi muzica savantă e mult prea sofisticată ca să mai poată fi 
capabilă de a comunica direct, instantaneu şi mult prea erudită ca să nu se 
autoexileze, abstrăgându-se realității, oricât de elocventă şi extraordinară ar 
fi această realitate. 

13. Stiintifizarea şi tehnicizarea muzicii nu reprezintă un păcat în sine, 
ci doar favorizează inspirarea aerului poluat de formalizări şi predestinări 
excesive, în fața cărora actul prezervării devine nefunciar şi, în orice caz, 
anacronic. 

14. Dincolo de toate acestea, accentele vizuale capătă consistență, în 
timp ce resorturile auditive pierd teren, constituindu-se într-o civilizație a 
urechii ulterioară şi subalternă aceleia a ochiului. 

15. Căci ochii nu sunt numai seniorii simțurilor ori cei care pipăie la 
distanţă, ci şi două pistoale cu care împuşcăm universul, iar uneori chiar 
propria noastră voință. Cu ochii instituim privirea ca o sfoară groasă prin 
intermediul căreia ne legăm de natura înconjurătoare, în vreme ce doar cu 
urechea ne urmăm drumul inimii, tălmăcindu-i misterul. Altminteri, ochii 
defăimează mai tare decât limba. lar de cele mai multe ori sunt fie o 

oglindă concavă, fie una convexă, în care lumea se vede mai mare sau mai 
mică decât în realitate. 


Lant de sfârşituri 


1. Extinctia muzicii savante ni se înfăţişează ca un lanț de sfârşituri ale 
cărui verigi încătuşează, în cele din urmă sugrumând, câte un aspect al 
fenomenului sonor, nelăsând loc, se pare, nici unei şanse de surmontare şi 
întremare. 

2. Multiplicarea excesivă a limbajului muzical originar a presupus 
dezvoltarea unei pluralitáti divergente de lumi şi dialecte sonore. 

3. Sentimentul apartenenţei la un ,Eu” colectiv, pregnant în societățile 
tradiționale, dar şi în comunitățile religioase, inoculate cu un sentiment de 
frică în fața lui Dumnezeu, s-a pulverizat grație mutatiei de la nivelul 
sensului comunicării mesajului artistic: inițial un tip de adresare 
nonspectaculară, discretă şi decentă, caracterizată prin absența demarcatiei, 
precum şi prin prezența amorfismului ce se instaurează între creator şi 
receptor; ulterior o comunicare copios spectaculară, fastuoasă, uneori chiar 
concupiscentă, ce funcționează la turație maximă în asistența celor doi 
participanți la jocul comunicării: protagonistul, ca factor activ, autoritar, 
prin urmare surclasant şi spectatorul, ca element pasiv, obedient, deci 
surclasabil. 

4. Muzica savantă a ajuns, iată, la o criză de limbaj în special datorită 
democratizării actului creator (aflat în ultimul timp la îndemâna oricui), 
dar şi din cauza demonetizării acestuia prin multiplicarea atitudinilor 
estetice, precum sia tehnologiilor componistice, oricât de radicale ar fi fost 
ele la început. | 

5. Cu cât noile orientări estetice şi tehnologii componistice au devenit 
mai numeroase şi mai personalizate, cu atât opera muzicală s-a pliat pe un 
sistem estetic şi tehnologic în sine opus atitudinii originare a artei sunetelor 
conform căreia muzica trebuie să obiectiveze esentele acustice ale 
fenomenelor şi proceselor naturale. 

6. Abstractizarea demersului componistic (efect al sporirii aportului 
intelectiv al creatorilor), dincolo de faptul că a devenit el însuşi un scop în 
sine, a marcat transferul profund, irefutabil de drepturi şi de obligaţii ale 
compozitorului, de la cele stipulate de calitatea lui de modelator al valorilor 
gramaticale concrete, tradiționale, esențial fruste, genuine, la cele prescrise 
de noua sa funcție: aceea de inventator al unor gramatici abstracte, 
fundamental perisabile şi substituibile. 

7. Pe de altá parte senzualizarea si de-conectarea actului creator 
(reacție la estetizarea tot mai torențială a artei muzicale savante) a făcut loc 
proliferării fără precedent a muzicilor de divertisment, menite să delecteze 
la nivel epidermic, superficial prin amortizarea acelor tainice tensiuni 
acumulate în iureşul existențial. 

8. Dar muzica savantă a îndurat şi un dramatic proces de continuă şi 
accelerată (mai ales) desacralizare, proces dictat de ofensiva spiritului 
pozitivist, de instalarea, pare-se definitivă, a gestului profan ori de 
intelectualizarea abuzivă a actului componistic. 


Monstrii din noi şi de lângă noi 


9. S-a instaurat astfel o disjunctie majoră de magnitudine între 
dimensiunea sacră, preponderentă în muzicile tradiționale, arhaice, şi 
dimensiunea profană, acutizată de desăvârşirea condiției de profesionist 
individual al muzicii, condamnat să joace permanent un rol activ de 
subminator al tezaurului sonor moştenit şi de întemeietor al unor noi valori 
artistice. 

10. S-a ajuns până la coexistenta (mai mult sau mai putin paşnică) a 
două lumi sonore opuse: una a creatorilor ce nu-şi mai propun să ofere 
soluții de depăşire a propriei lor conduite ci, cel mult, doar mijloace de 
defulare a interogatiilor personale; alta a receptorilor neputincioşi în a face 
eforturi întru sesizarea mesajelor lansate de compozitori. 

11. Asistăm deci la o disparitate în virtutea căreia se demonstrează 
imposibilitatea cristalizării unei viziuni cât de cât universale asupra 
codurilor de incifrare si descifrare a semnificatiilor artistice, precum şi 
pierderea în bună măsură a speranței în re-activarea unor modele 
(paradigme) peremptorii, grație cărora să poată fi re-instituită comunicarea 
prin intermediul opusului muzical. 

12. E întru totul plauzibilă remarca lui Octavian Nemescu, potrivit 
căreia „dacă privim cu atenţie întreaga evoluție a culturii Europei 
occidentale, observăm că ea a fost marcată, începând cu Renaşterea, de 
obsesia mijlocului artistic (de multe ori ca scop în sine) şi, în mod implicit, a 
unei viziuni istorizante, impunând treptat, într-o măsură din ce în ce mai 
mare, ponderea factorului senzorial în receptarea operei de artă”. 

13. Şi că „fascinația unui mijloc este trecătoare aidoma frumuseții unei 
flori şi atunci este nevoie de o nouă revoluție în stare să lanseze o altă 
concepție asupra mijloacelor şi un alt tip de meşteşug, succesiunea 
negațiilor permanente, nevoia deci de a nega tot ce aparține de o anumită 
tradiție, ducând (...) la o îndepărtare de la datele originare, fundamentale şi 

chiar universale ale artei, cát si la fragmentarea, particularizarea, 
individualizarea excesivá a optiunilor creatoare”. 

14. Dar senzualizarea, disiparea ori desacralizarea fenomenului 
muzical reprezintá, vránd-nevránd, rodul unei mentalitáti a timpului, 
produsul spiritual al unei epoci ín care aproape totul tinde asimptotic spre 
senzualizare, disipare si desacralizare. 

15. Întreaga creație muzicală savantá a erei post-christice s-a situat în 
intervalul dintre smerenie şi trufie: până la Renaştere mai aproape de 
smerenie, prin asumarea şi practicarea anonimatului ca o condiție a 
sublimării operei ce nu era tulburată de orgoliul de a fi cu orice pret 
original; după Renastere din ce în ce mai în proximitatea trufiei, prin 
autorizarea paternității operei ca mijloc de acces la noutate şi extravagantá 
ori ca certificat de proprietate al acestora. 

16. Mándria, aroganta, îngâmfarea compozitorilor au antrenat un 
proces de sectarizare a limbajului muzical ce dezvăluie tendința de a 
interpreta lumea într-un mod cât mai personal, chiar individualist 
(egocentric), de unde şi neputinta comunicării, a dialogului. 

17. Arta savantă a sunetelor a ajuns să se identifice uneori doar cu 
efectele sonore ori cu strategiile de construcție muzicală. Unde sunt 
funcțiile originare ale muzicii? Unde s-au risipit capacitățile initiatice, 
suprasensibile, magice ori taumaturgice? Dar atribuțiile ei morale şi etice? 

18. Caruselul reciclării periodice a paradigmelor cu care operează arta 
sunetelor pare că a stagnat odată cu oficializarea postmodernismului care, 
în Sine, prin gestul său recuperator, ori prin perspectiva lui panoramică, 
holografică asupra variilor combinații stilistice posibile, nu reprezintă 
altceva decât epura revoluțiilor, a înnoirilor spectaculoase, vehemente 
petrecute în veacurile de după Renastere. 

19. Gândirea postmodernă a inițiat (şi desăvârşit) o anume înclinație 
spre relativizarea valorilor, spre dizolvarea criteriilor axiologice ori spre 
impuritate stilistică, grație cultivării prioritare a configuratiilor eclectice, a 
compilatiilor arbitrare, tásnite dintr-un multiculturalism ostil de multe ori 
ierarhizării şi selecției. 

20. Am dat de fundul sacului? Am ajuns în mijlocul Babilonulu ? Poate 
că da, de vreme ce muzica savantă lâncezeşte profund de o bună bucată de 
timp, după iureşul teribil al schimbării macazurilor din Renaştere, Baroc, 
Clasicism, Romantism sau Modernism, schimbări întreținute pe de o parte 
de ofensiva tehnologică şi estetică, iar pe de altă parte de deriva spirituală 
şi etică. 

21. Manifestarea exacerbatá a individualitátii şi egocentrismului a 
indus o stare de alienare, de imponderabilizare a fenomenului sonor, 
împingând nu de puţine ori muzica savantă spre derizoriu şi divertisment, 

fapt ce trádeazá izolarea de universalitate, de esentá si de permanentá, dar 
si volatilizarea caracterului obstesc, de fond si de permanentá. 

22. Chiar ordinea arhetipalá este pánditá de primejdia identificárii cu 
anumite viziuni conventionale, conservatoare sau conformiste, care nu 
exprimă natura profundă a ființei muzicale savante, ci, dimpotrivă, 
alterarea şi deprecierea ei. 

23. Muzica savantă prezervă şi patronează tot mai abitir năravurile 
hedoniste, faustice, dominatoare ale compozitorilor, patimile şi pasiunile 
oarbe, acerbe, desfrâul estetic, egoist şi frivol, ca forme de dereglare 
artistică, activate pe fundalul unui pletoric orgoliu auctorial. 

24. Strategiile  post-seriale, practicile  structurlist-constructiviste, 
piruetele şi salturile de pe scena ingineriilor sonore (cu iz efectologic), 
puseurile în manieră retro, mentalitátile paseiste, neoclasice si 
neoromantice, toate fiinteazá sub semnul unor disparitáti conflictuale şi a 
unor dizolvári reciproce, în care deviza toți pentru unu şi unu pentru toţi a 
fost înlocuită cu o formulă cupidă de tipul: fiecare împotriva tuturor şi toți 
contra fiecăruia. 

25. Modelul sonor european a recrutat nu numai un traiect degradant 
al structurilor spațiale, cum ar fi, bunăoară, modurile, gamele, seriile şi 
spectrele (traiect evidențiat încă de acum câteva decenii de lannis Xenakis), 
ci a înglobat şi o pierdere constantă de puritate şi esentialitate la nivelul 
organizărilor sintactice, în sensul că pe măsură ce compozitorul, fie el 
serialist, expresionist,  structuralist,  spectralist, într-un cuvânt, 
constructivist, a dobândit autoritate quasi-absolută asupra structurilor 
temporale, aceste structuri, în mod paradoxal şi implacabil, îşi epuizau 
vigoarea şi vitalitatea, însăşi forța lor de a mântui somatic şi spiritual. 

26. Sunt căderi succesive de cortină, aprige derulări de furtuni, 
halucinante prábusiri de etos şi epos ce ne indică o stare de crepuscul al 
esentelor şi arhetipurilor, dar şi de rásfát al fenomenelor şi proceselor 
exterioare, extravertite, toate culminând cu falimentul avangardelor 
stilistico-estetice. 

27. Omul contemporan euro-american a cultivat, cu o osârdie demnă 
de o cauză mai nobilă, muzicile ce adulmecă predilect senzualitatea, 
produse sonore care reclamă valorizarea şi ierarhizarea în baza unor 
mecanisme predominant axiologice. Este vorba despre creațiile estetice, pe 
a căror albie coborâm, se pare, într-un abis existențial, într-un hău al 
maculării, ignoranței şi însingurării, dimensiunea etică fiind într-o cumplită 
suferință, datorită unor multiple şi consecvente operații de anestezie şi 
atrofiere. Operatii ce nasc, iată, deopotrivă monstrii din noi si de lângă noi. 

Desperarea muzicii savante 


1. Sfârşitul muzicii savante este un proces distributiv, cu o 
simptomatologie dispersată în variile forme de intrupare şi propagare a 
fenomenului sonor. 

2. Sentimentul dispariției ca revelație ființează în baza unui paradox 
semantic alimentat de identificarea ilicită a simbolisticii celor doi termeni 
(opuşi ca sens şi semnificație): dispariția ca proces de învăluire ori chiar de 
curmare a voinței de cunoaştere şi comunicare; revelația ca act ce 
desemnează dezläntuirea si percutarea relației dintre esenţă şi fenomen. 

3. Un sentiment ce nu se împlineşte doar pentru că extinctia muzicii 
savante se consumă văzând cu ochii, ci şi pentru că poți fi copleşit de 
senzația unei admiratii nemárginite, tot asa cum, în acelaşi timp, poți 
domina desperarea materiei care nu se mulţumeşte cu ea însăşi, názuind 
vag către alteritate. 

4. Dar desperarea, în cazul muzicii savante, nu este numai a materiei: 
ea locuieşte abuziv şi temeinic spiritul, metabolismul şi anturajul 
fenomenului sonor cult. Cu alte cuvinte, sfârşitul lucrează atât la nivelul 
proliferării şi iradierii, cât şi la cel al captării şi intrebuintárii muzicii 
savante cu tot ce decurge din deranjul acestor nivele, un deranj adânc, 
metodic, ce mai poate încă dura. 

5. Materia sonoră este, structural şi spatio-temporal, infinită, numai că 
entitățile muzicale ce exprimă individualul, particularul (creațiile, adică) 
sunt finite, inducând proprietatea relativității, precum şi comportamentul 
de a se manifesta ca nişte momente şi modalități concrete de întruchipare a 
naturii absolute ce caracterizează materia sonoră, momente şi modalități 
care sunt aidoma firelor de nisip dintr-o clepsidră, blestemate crunt să se 
scurgă până la unul. | 


Trebuie să se schimbe anul, calendarul, timpul 


6. Materia sonoră e veşnică, nu însă şi înfăţişarea ei. Căci înfăţişarea e 
pletoric aplecată asupra ei însăşi, rebel preocupată de imaginea pe care o 
cultivă de-a dreptul infernal, diabolic, eludând până şi faptul că un machiaj 
excesiv zbârceşte şi ofileşte. 

7. Spiritul muzicii savante a fost mai mereu periculos prin îndrăzneala 
lui şi, ca orice spirit, după cum mărturisea cândva Montaigne, era "greu de 
pus în ordine si de strunit'. Când operațiunea izbutea, spiritul dobándea 
forța de a prinde adevărul şi de a aşeza în siguranţă forma ideilor muzicale, 
precum şi ideea formelor sonore, asumándu-si cutezanta de a împrumuta 

unei circumstanţe sui generis resursele trecutului şi energiile perspectivei. 
Când operațiunea era ratată, spiritul devenea singurul lucru care se găsea 
cu atât mai putin cu cât se lăsa căutat mai mult, ajungând captivul 
propriului său trup. 

8. Muzica savantá nu s-a ferit (nici n-avea cum) ca bátránetea să 
adauge mai multe riduri spiritului decât feţei. Cu fiecare anotimp spiritul a 
schimbat alura fenomenului sonor, sporindu-i cutele, răvăşindu-i grima. 
Primăvara (din protoistorie până în Renaştere), muzica a semănat cu un 
tandră reverență în fața lui Dumnezeu ori cu un surâs complice adresat 
semenilor; din fiecare reverență sau surâs răsărea o floare sonoră, se trezea 
un gând, o idee... Vara (din Baroc până în Romantism), gândurile şi ideile s- 
au copt, florile au explodat laolaltă cu miresmele lor, iar reveranta si 
surâsul s-au transformat în hohote frenetice, jubilatoare. Toamna (secolul al 
XX-lea) a fost vremea lacrimilor. În urma ciocnirilor dintre spiritele 
diverselor curente, ale căror scântei şi vâlvătăi nu prea au putut fi ghicite 
sau prevăzute, s-a întronat o stare de oboseală şi, către final, chiar de 
lehamite. În prezent (odată cu post-modernismul) ne aflăm în plină iarnă si, 
pe lângă că ninge abundent, este ger cumplit, iar natura hibernează. Când 
se va trezi? Probabil că mai întâi trebuie să se schimbe anul, calendarul, 
timpul... 

9, Însuşi metabolismul muzicii savante, odată cu trecerea vremii, s-a 
rablagit. Circulația sangvină, digestia, respirația, toate funcțiunile vitale au 
fost supuse degradării, sclerozării. 

10. Nimic nu mai funcționează ca altădată: natural, spontan, armonios. 
De prea multe hapuri sau proteze este nevoie pentru ca metabolismul 
fenomenului sonor cult să supraviețuiască. În plus, este costisitor şi chiar 
primejdios. 

11. Nu mai puțin s-a depreciat anturajul, societatea muzicii savante. 
Din gaşcă solidară devizei "împreună pînă la moarte" s-a ajuns la o 
disparitate deconcertantă, înrobită formulei "fiecare pe turta lui piere". 

12. Mai mult, dacă muzicianul de azi se învredniceşte să citească o 
carte de poezie ori proză a fratelui-scriitor, umblă prin simezele 
plasticienilor, aplaudă piruetele şi salturile dansatorilor sau replicile 
actorilor, la rândul lor scriitorii, plasticienii, dansatorii, actorii suferă din ce 
în ce mai rar de curiozitatea de a afla ce mai mişcă în lumea muzicii culte 
ori ce hatâruri îşi mai prezervă compozitorii. 

13. Că aceste mişcări sau hatâruri au devenit în majoritatea lor 
stereotipe, previzibile, este o altă poveste: povestea proliferării precare a 
actualei muzici savante. De unde concluzia că fondul genetic al 
fenomenului sonor a secătuit, aflându-se sub amenințarea de a rămâne 
searbăd, sterp. 

14. Aşa s-a ajuns la paradoxul conform căruia de o bucată de vreme 
muzica savantă se inmulteste, dar nu sporeşte. Or, cantitatea a fost 
întotdeauna o virtute care în zadar a încercat să fie trebuincioasă, în timp ce 
calitatea s-a dovedit a fi un defect care a ştiut să se facă util. 

15. lradierea muzicii savante comportă o anume debilitate constitutivá 
cauzată, între altele, de agenți temporali: publicul, bunăoară, nu mai are 
timp să asculte un opus ce nu se poate livra decât integral şi nu pe 
fragmente, în rate ori în doze de timp mai mult sau mai puțin homeopatice, 
aşa cum suportă a fi administrată, de pildă, o carte, o pictură, chiar o 
sculptură ori o construcție arhitecturală. 

16. Dar iradierea a devenit defectuoasă şi datorită atitudinii opace, 
dacă nu chiar refractare a mediului prin care creația muzicală savantă se 
propagă. Nu tu prezenţe pe canalele de televiziune de mare audienţă, nu tu 
relatări în presa scrisă de largă circulație despre evenimentele ce se 
consumă în ograda muzicii culte; doar răzlețe apariții pe calea undelor 
radio (şi acelea clasificate, specializate) ori în concerte şi festivaluri (musai 
de gen). 

17. De aceea captarea muzicii savante se petrece astăzi în condiții 
deosebit de delicate: trebuie sá mirosi cum, când şi de unde colectezi 
muzica respectivă. Aceasta, bineînțeles, după ce, întrebându-te firesc şi de 
ce, socoti că interesul pentru o atare muzică nu este doar un capriciu sau un 
snob îndemn. 

18. Captarea are astfel toate şansele să se convertească în capitulare, ca 
formulă eficientă de încredințare în brațele puterii şi ordinii ce durează, 
vorba lui Blaga, dincolo de voinţa şi conştiinţa ta, şi pe care, în nici un caz, 
nu le mai poți dirija. | 

19. Cát despre intrebuintarea muzicii savante, aceasta a rámas apanajul 
exclusiv al celor ce stau acasá si citesc instructiunile de folosire ale unor 
produse - creatiile sonore - pontate frecvent la capitolul solduri sau márfuri 
expirate. 

20. La ce bun o asemenea muzicá? Poate ca un complement excentric? 
Sau poate ca o fosilă (încă) vie pe care sá o arătăm táncilor atunci când 
vrem sá le demonstrăm că nu e frumos să se strámbe? Ori să îi pedepsim 
atunci când refuză să mănânce tot? Altminteri, muzica savantă rămâne, 
blând spus, o eternă Cenuşăreasă descultá în actualitate şi cu picioarele 
amputate în perspectiva imediată. În rest? 

21. De bună seamă, restul e numai istorie. 

CORNELIU DAN GEORGESCU 


CONSIDERAŢII ASUPRA UNEI "MUZICI ATEMPORALE" * 


1 


Introducere la o esteticá a monotoniei 


N. 


„Il n'a encore été découvert nulle part une société humaine, si 'arriérée' fût- 
elle, qui ignorât la musique.”? 

„Il n'est pas de concept en ce monde qui ne soit pas transmis 
par les sons. Le son imprègne toute la connaissance. Tout 
l'univers repose sur le Son.” ? 


d Contactele între muzica occidentalä (mai ales post-renascentistä) si 
muzicile tradiționale, europene sau extra-europene,* au avut loc în ambele 
sensuri, mai ales însă la nivel morfologic (sistem melodic, ritmic, timbral).6 

1.1. Diferențe esenţiale par a fi concentrate la nivel sintactic 
(sistem de succesiune, de „existență temporală” propriu-zisă a elementelor 
morfologice)”; substratul acestor diferente pare a rezida într-un mod diferit, 
specific de a concepe timpul. 

1.2. Termenii extremi ai acestei opoziții pe plan muzical pot fi 
exprimati simbolic prin forma sonată a secolelor XVIII-XIX europene 
(considerat ca punct culminant al unei evoluții organice de mai multe secole 
a sistemului tonal, sintetizat în muzica lui Haydn, Mozart şi Beethoven), 
respectiv a unei muzici folclorice de tip incantatoriu. De remarcat că, între 
muzica occidentală anterioară Renaşterii şi straturile mai noi ale muzicii 
tradiționale europene, diferențele nu mai sunt atât de marcante. 

1.3, După o lungă perioadă în care „muzica exotică” a fost 
evaluată şi adesea greşit înțeleasă de către etnomuzicologii înşişi, cu unitățile 
de măsură ale „muzicii savante”, s-a ajuns, ca o reacție, la exagerarea 
diferențelor între aceste „lumi muzicale radical diferite” 8 Considerăm 
oportun de a încerca să depăşim şi această atitudine. Necesitatea de a studia 
structurile similare ale acestor muzici bazate pe constante psihice general 
umane, factorii comuni, prin măsurarea cărora să putem determina 
cantitativ, cu precizie, diferențele reale, se impune nu numai prin acceptarea 
în viața muzicală a secolului al XX-lea cu drepturi egale a produselor 
muzicale celor mai diverse, indiferent de proveniența lor geografică sau de 
vechimea lor, dar, de asemenea, prin interesul crescând al muzicienilor, 

poate mai ales al compozitorilor contemporani, pentru aspectele 
fundamentale, originare, general valabile, „arhetipale” ale muzicii. 

1.4. Tendința de a sonda sistematic dimensiunea temporală a 
muzicii cu scopul de a propune o sintaxă inedită este prezentă în muzica de 
tip occidental mai ales prin experiența americană a ultimelor decenii (în 
opera lui La Monte Young, Terry Riley, Phil Glas, Steve Reich, iar înaintea 
lor, la Morton Feldman, Earle Brown şi John Cage)", dar şi în Europa de vest 
şi de est. Aurel Stroe, Ştefan Niculescu, Anatol Vieru şi numeroşi alții în 
România, Zygmunt Krauze, Thomasz Sikorski în Polonia, de exemplu, se 
interesează în mod constant de acest domeniu; momente decisive ale unor 
asemenea procupări rămân, desigur, lucrările unor predecesori cum ar fi 
Debussy, Webern, Cage. 


2: Privit ca un subiect esențial de o manieră explicită sau implicită a 
oricărui sistem filosofic, timpul rămâne una din temele adesea 
controversatell ale ştiinţei contemporane (fizică, psihologie).12 
2.1. „Originalitatea ireductibilă a dimensiunii temporale”13 este 
întotdeauna subliniată, chiar şi într-un sistem cvadridimenional al materiei, 
conform modelului propus de Hermann Minkowski în 1908.14 Timpul 
poate fi exprimat deobicei printr-o raportare la spațiu - de exemplu, în 
forma cea mai banală, pe cadranul unui ceas; ceea ce îi este specific rămâne 
structura sa „anizotropă'15, relevantă mai ales în relație directă cu 
conceptul unui „timp linear”, opus conceptului de „timp ciclic”.16 
2.1.1. Ireversibilitatea timpului („sensul unic trecut-viitor”) 
trebuie corelată cu noțiunile de transformare, evoluție, lanţ cauzal!” 
(deci unidirectionat) între fenomene, cu modificarea entropiei într-un 
sistem dat şi, în general, cu noțiunile de schimbare, de mişcare.18 
2.1.2. „Cronometria” (măsurarea timpului) reprezintă un 
alt aspect al problemei, dependent de noțiuni cum ar fi acelea de 
uniformitate relativă a unei mişcări presupuse constante, de integrare 
(„acumulare a timpului”) sau de raport între ritmuri cosmice, 
considerate din punct de vedere al relativității restrânse sau 
absolute.!? 
2.2. Psihologia discerne între două planuri fundamentale ale 
percepției timpului: percepția succesiunii şi cea a duratei.20 
2.2.1. Percepția succesiunii (adică a raportului de poziție, de 
ordine a fenomenelor) presupune existența unei organizări temporale 
instinctive, a unui „orizont temporal”, utilizarea unei scale „trecut- 
prezent-viitor”, în care memoria joacă un rol esential.2 Percepția 
succesiunii nu este posibilă decât în cazul modificării unei stări, deci 
a recepționării unei „noi informații” asupra unui sistem supus 

atentie1.2 
2.2.2. Percepția duratei (adică a raportului de mărime sau de 

distanță între fenomene) presupune compararea acestor mărimi cu o 

serie de ritmuri% (deci, de repetiţii cu diferite frecvențe) cosmice sau 

biologice, în scopul de a stabili „unități de măsură” standardizate 

ale unui „timp social" .26 

2.3. În aceste două cazuri, abstractizarea (proces tipic uman) şi 
practica socială (experiența umanităţii) conduc la construirea unui „sistem 
temporal” complex, care se manifestă de o manieră directă sau indirectă în 
toate activitățile umane, în consecinţă, şi în muzicá.2? 


3. Má voi limita în cele ce urmeazá la expunerea succintă a 
concluziilor efectuate asupra unor cazuri particulare, existente mai ales în 
muzica tradițională sau contemporană românească, cazuri ce se 
relationeazá în mod special la experiența etnomuzicologică sau 
componistică proprie. Pentru a păstra fluiditatea expunerii, voi renunta aici 
la exemple muzicale. 

3.1. Aceste observații circumscriu un fenomen pe care-l voi numi 
provizoriu „muzică atemporală” (sau: non-evolutivă, non-transformationalä, non- 
directionala, fără dezvoltare, statică, statuará, picturală, imobilă etc.) 

3.2. Este vorba mai putin de o cercetare sistematică cât de 
constatări intuitive asupra unui material muzical preexistent, constatări ce 
preced încercarea de a propune un sistem coerent. 

3.3. Cu prudenţă şi eventuale adaptări, aceste constatări se pot 
generaliza însă şi asupra altor tipuri de muzică. 

3,4 Voi înțelege prin ,muzicä” în aceste pagini rezultatul final 
(auditiv) al unui proces, deci un „fenomen sonor obiectiv" sau obiectivat. 
Atenţia mea nu se va concentra, pentru moment, asupra intentiilor 
compozitorului (definit sau anonim), asupra diferitelor teorii sau etosuri 
artistice, sisteme de notație, practici de interpretare a muzicii, tipuri de 
spectacole, aspecte estetice, istorice, sociale etc. Auditoriul, în permanență 
subinteles, este privit ca un „auditoriu ideal”, care ar recepta integral sau ca 
şi integral, cu distorsiuni considerate ,normale”, informația muzicală oferită. 


4, Voi enumera câteva caractere specifice ale unei muzici atemporale. 

4.1. Aspectul static, previzibil al discursului muzical; monotonia, 
absența surprizelor, a informației noi la diferite nivele structurale (, sárácia”, 
dar, de asemenea, si extrema ,bogátie” a schimbărilor putând conduce la 
acelaşi rezultat), absența unui caracter direcționat, a unei dramaturgii (cel 
puțin în sensul obişnuit al noțiunii), a unei evoluţii (sau existența unei 

evoluții deliberat atât de lente, încât pentru moment rămâne imperceptibila), 
a unei deveniri temporale.27 

4.2. Caracterul iterativ” (repetiții cu sau fără variatiuni, în 
general imperceptibile, sugerând un „cerc închis”) sau, într-un sens mai 
general, periodicitate la un anumit nivel, de obicei microstructural.2 

4.3. Absența reperelor normal perceptibile, a „punctelor de 
perspectivă” necesare unei „orientări în timp”, ca urmare a caracterului prea 
general, ,anonim”, nedefinit al materialului muzical? sau a efectelor 
fuzzy”. Momente în general importante, cum ar fi cele al „începutului“, 
„punctului culminant”, ,finalului", nu au nicio semnificație structurală 
proprie într-o „muzică atemporală”. O comparație cu principiul labirintului 
este sugestivă: o rețea derutantá prin regularitatea sa - în cazul muzicii, cu o 
„intrare” şi o „ieşire” arbitrare. 

4.4. Existența unei „discontinuități structurale”, organizarea se 
limitează la nivelul micro- sau macrostructural - sau, în cazul în care 
amândouă există, ele nu sunt legate între ele printr-o „structură continuă” 3 

4.5. „Articulația sintactică flexibilă”: algoritmul compozițional 
cuprinde puține sau nicio relație deterministă, asimilabilă unor „relații 
cauzale” dintre evenimente, ci doar relații probabiliste între elemente 
, polivalente”, interşanjabile, ceea ce face posibil combinarea relativ liberă a 
lor, fără a se ajunge însă astfel la o dezordine totalä.31 

4.6. „Decuplarea de context”, ca urmare a unei rarefieri sau 
izolări prin alte proceduri ale evenimentelor unul față de altul, până 
la a fi percepute ca total independente (de exemplu, depăşirea 
anumitor limite temporale nu mai permite organizarea stimulilor în 
„imagini”: sunetele prea lungi sau, de asemenea, cele prea scurte „nu 
mai au nici trecut, nici viitor, ci doar prezent ').32 

4.7. Derularea suficient de amplă (tendința spre „endlessness”) 
pentru a permite instalarea unui efect quasi-hipnotic. De altfel, structura unei 
asemenea muzici poate reprezenta adesea un proces infinit, chiar dacă, într-o 
manieră convențională, i se impun un început şi un sfârşit convențional. 

4.8.  Mentinerea unui „climax expresiv” constant (de exemplu, 
prin anularea constrastelor, a opozitiilor binare clasice de tip rapid-lent, 
acut-grav, forte-piano, solo-tutti, melodie-acompaniament etc.) sau prin 
predilectia pentru o „compoziție unitară” („one part work”). 


5; Această enumerare a caracterelor unei muzici atemporale nu este 
singura posibilá.33 

5.1.  Schita descriptivă a celor opt caractele enunțate nu tinde să le 
epuizeze sau să stabilească raporturi ierarhice între ele, cu atât mai mult cu 
cât: 

5.1.1. distincția între ele nu este întotdeauna netă 

5.1.2. unele dintre ele se pot situa ín contradictie cu 
altele 

5.1.3. există un anumit grad de relativitate în tentativa de a 
delimita o muzică atemporală de o „muzica obişnuită” pe baza acestor 
caractere 

5.1.4. terminologia este evident provizorie: noțiuni ca cele 
de monotonie, „detaşare de context", chiar de „schimbare, 
„informaţie nouă” ar trebui desigur definite cu mai multă precizie. 
Prin prisma perspectivei oferite de estetica informațională, ele ar 
putea fi eventual integral controlate. Noţiunea de „cauzalitate” 
(respectiv de „lanț cauzal”) ar putea fi asimilată în muzică cu ideea 
de „reflex condiționat al unui limbaj determinat 5 
5.2. Aceste caractere pot acționa într-o manieră pură, radicală (în 

anumite cazuri-limită reprezentând de obicei pentru artă „drumuri închise”) 
sau, mai frecvent, nuanțată, gradată. 

5.2.1. Ele pot exista izolate sau în diferite combinații. 

5.2.2. Ele pot acţiona la un nivel independent (spectacol, 
piesă muzicală) sau la nivelul unui fragment al piesei (deci, al unei 
sub-unitáti). 

5.3. De reținut că referintele la o „ordine aparent mai putin 
definită” între elementele limbajului respectiv (, discontinuitate structurală”, 
„articulație sintatică flexibilă”, „caracter polivalent, „detaşare de context” 
etc.) au permanent în vedere succesiunea acestor elemente, sintaxa lor şi nu 
morfologia lor (adică, structura muzicii „în afara timpului”, care poate fi 
oricât de rigidă, complexă.) 

5.4. O mare parte a acestor procedee poate fi detectată în germene 
şi în muzica clasică, având totuşi o funcție cu totul diferitá.36 


5.5. Modele similare pot fi de asemenea regăsite în desfăşurarea 
anumitor fenomene naturale.?” 
5.6. Problema „anulării personalității” operei de artă sau a 


autorului ei nu este în mod necesară legată de caracterele menţionate, cu 
toate că se poate face simțită destul de frecvent într-un asemenea context. 


6, Aplicarea acestor procedee favorizează O anumită ,distorsiune” a 
percepției temporale; se propune un „model cultural” (deci, cel puțin parțial, 
artificial, dar răspunzând unei anumite necesități) ce încearcă sá evite - de o 
manieră desigur iluzorie, dar consecventă, sistematică - implacabila derulare 
unidirectionalá a timpului. De fapt, este vorba doar de a înlocui „scala tradiţională 
de valori” a percepției temporale „normale” cu o alta, mai subtilă, care să poată 
acționa în zonele cele mai sensibile ale procesului respectiv. 

7: „Distorsiunea” percepției spațiului ne oferă posibilitatea unei 
comparații elocvente: iluziile optice - dintre care unele sunt cunoscute şi 
analizate de secole - se bazează pe asemenea distorsiuni ale percepţiei (de 
exemplu: aparenta falsificare a dimensiunilor unei forme geometrice simple, 
în funcție de o anumită ambiantä, proiecția bi-dimensionalá a unor „obiecte 
tri-dimensionale imposibile”, sau, în general, oscilatia perpectiei în cazul 
unor anumiți stimuli vizuali, efect valorificat deliberat în ,,op-art”3. 
Psihologia experimentală ne relevă de altfel unele mecanisme aperceptive, 
care funcționează într-o manieră asemănătoare atât la nivelul percepției 
spațiului, cât şi cel al timpului“, cum ar fi distincția fond-figură, tendința 
spre asimilare sau contrast etc. - efecte exploatate global de către arta 
cinetică. Cu toate acestea, o paralelă între iluziile optice şi, eventual, cele 
auditive nu poate fi urmată forțat. Pe de altă parte, domeniul artelor vizuale 
sau sonore nu s-ar putea în niciun caz reduce la aceste iluzii, chiar şi în cazul 
cu totul special al curentului „op-art”. 


8. Circumstanta în care percepția duratei în general este esențială este 
„Starea de aşteptare” 4 
8.1. Această stare este pusă în valoare conştient în muzică (ca şi de 


altfel în orice altă artă care se desfăşoară în timp, cum ar fi teatrul). În mod cu 
totul special, muzica clasică (din nou forma sonată!) provoacă şi satisface 
probabil în modul cel mai ingenios şi complet această „stare de aşteptare”. 

8.2. În cazul muzicii atemporale, s-ar putea vorbi despre o 
„aşteptare frustratá”; probabil că aici trebuie căutată principala cauză a 
deceptiei suferite invariabil de către tipul de auditor format exclusiv la şcoala 
muzicii clasice, cu ocazia unui prim contact cu acest nou (pentru el!) mod de 
organizare temporalä.# 

8.3. În acest punct converg cele două direcții aparent atât de 
divergente ale muzicii atemporale, caracterizate prin lipsa totală de informație 
nouă (caz extrem: repetiţia unui singur element), respectiv prin excesul de 
informație nouă (caz extrem: o „melodie infinită” în înţelesul propiu al 
cuvântului). Într-adevăr, fie că se renunță a se mai aştepta ceva, sau că se poate 
aştepta orice, însuşi mecanismul logic al aşteptării este reconsiderat (de 
exemplu, prin jocul tradițional între „soft focus” şi „sharp focus”, prin 
cuplarea stimulilor în imagini instabile alternative: şi aici, pricipiile „op-art” 
sunt concludente).4 


9, Distorsiunea percepției succesiunii şi a duratei constituie nucleul, 
mecanismul generator al procedeelor muzicii atemporale. 
9.1. Perceptia succesiunii este distorsionată prin absența relativă a 


schimbării, a contrastelor, a unei informații efectiv noi, prin imposibilitatea 

de a stabili o ordine oarecare într-o multitudine de repetiții exacte, prin 
absenţa relațiilor cauzale care ar putea motiva instaurarea „aşteptării” (şi, ca 
urmare, a eventuale satisfaceri sau contrarieri a ei), deci, prin inexistența unei 
„topologii temporale”. 

9.2. Perceptia duratei este distorsionată prin absența reperelor (a 
momentelor sau „punctelor remarcabile”) între care ar fi posibilă stabilirea 
unor raporturi de măsură parțiale sau totale, prin imposibilitatea sau 
inutilitatea  comparării elementelor difuze, nedistincte, a duratelor 
necontrolabile (prea extinse sau absolut egale), prin ,plutirea” într-o 
discontinuitate structurală care nu permite „integrarea temporală”. 

9.3.  Precizäm din nou că - exceptând extremele - procesele de 
percepție temporală nu sunt, în realitate, anulate, ci doar obligate a se 
desfăşura în contextul unei noi „scări de valori temporale”, mai rafinate. 


10. În primul rând, modelul ,auditiei analitice” - dirijat spre 
discernerea logicii, perspectivei, ierarhiei elementelor, a evoluției, dialecticii 
muzicii, în conformitate cu tradițiile europene post-renascentiste - este 
contrariat sau suprimat. În schimb, se oferă posibilitatea unei meditații 
extatice, a unei contemplatii pure, ceea ce nu presupune inexistența în 
principiu a tensiunilor, a dinamismului, a energiei etc., ci doar 
reconsiderarea lor dintr-un unghi de vedere propriu, ce ar impune totuşi, 
eventual „pe deasupra lor” o anumită reculegere, detaşare, o pace 
profundä.i6 


11. Este vorba de elementele unui etos artistic particular, anterior 
celui european post-renascentist, etos care nu ar putea fi apreciat de 
o manieră simplistă ca primitiv, aparținând în totalitatea sa „zorilor 
umanității”, chiar dacă atitudinea artistică specifică pe care o 
presupune apare vizibil complementară atitudinii logice, ştiinţifice 
asupra universului a omului contemporan, oferindu-i poate astfel o 
alternativă care să poată justifica mai profund existența artei într-o 
eră tehnologică. Ar fi interesant de a încerca analiza relației 
aparente între „hipertrofia structurii în afara timpului” în raport cu 
„structura în timp” (în accepțiunea acordată de Xenakis) a unei muzici 
atemporale? şi tipul de cultură exclusiv sau predominant orală a unei 
societäti,#8 respectiv invers, în cazul unei culturi bazate pe scris, ca cea de 
tip occidental. 


12, Nu se pune problema de a stabili o judecată de valoare din acest 


punct de vedere, comparativ cu altele: redundanta crescută a unei sintaxe 
muzicale atemporale nu are, în sine, vreun efect pozitiv sau negativ la nivel 

estetic, şi cu atât mai putin, de a ,aboli”, de a înlocui eventual spiritul logic 
evolutiv, dialectica muzicalá (ceea ce ar fi de altfel imposibil astázi!), ci pur 
si simplu doar de a lárgi o conceptie devenitá rigidá, de a considera o vastá 
realitate din mai multe puncte de vedere, deci, de a pregáti o nouá posibilá 
sintezá.9 


NOTE 


* Textul de fatá reprezintá, cu exceptia unor minimale adaptári legate de 
traducere (toate traducerile din francezá, germaná sau englezá incluse aici 
îmi aparțin), a subtitlului şi a unei succinte explicații a acestuia, respectiv a 
unui fragment în limba germană adăugat la sfârşit (vezi nota 49), redarea 
exactă, chiar şi ca formă, a studiului publicat în Revue Roumaine de l'Histoire 
de l'Art, Série Théâtre, Musique, Cinéma, TOME XVI, p. 35-42, Bucureşti, 1979, 
la rândul lui, reluarea unei comunicări susținute în 1978 în Olanda (vezi 
nota 1). Cu toate că unele naivitáti de exprimare ar fi necesitat poate o 
prelucrare, respectiv o actualizare a informației şi a modului de a gândi, am 
dorit însă ca forma originală a studiului să revină ca atare în actualitate. Pe 
de o parte, ideile sale esenţiale şi-au păstrat pe deplin actualitatea, pe de 
alta, s-ar putea să fie vorba de o nouă prioritate românească, cel puţin la 
nivel european, într-un domeniu cu totul special, prioritate ce trebuie 
documentată exact. Unele noțiuni folosite aici (cum ar fi acelea de muzică 
atemporală sau non-evolutivă, ideea de arhetip, de articulație sintactică flexibilă), 
ca şi încercarea de explica la nivel psihologic ideea de “suspendare a 
timpului” - devenite curente mai ales după 1990 - erau, se pare, 
necunoscute în perioada conceperii acestui studiu, şi au trecut încă mult 
timp după aceea neobservate sau au fost greşit înțelese. Studiului 
dimensiunii temporale al muzicii în general avea deja, desigur, o anumită 
tradiție, este vorba însă - repet - de noțiuni ca aceea de muzică atemporală 
sau non-evolutivă ca şi de abordarea acestui fenomen din unghiul de vedere 
al psihologiei. 


1. Acest material a fost prezentat la cel de al doilea „Atelier international de 
compoziție. Folclor şi muzică non-europeană în tehnicile contemporane de 
compoziție”, organizat de către UNESCO în colaborare cu Comitetele 
Naţionale ale International Music Council ale Bulgariei şi Olandei, la 
Breukelen (Olanda), între 10-24 octombrie 1978; o referință la acest material 
este inclusă în William Malm, Composers' Workshop on Folklore and non- 
European Music in Contemporary Composition Techniques. 10-24 October 

1978. Queekhoven House, Breukelen, Holland, in Musicultura, Paris 
(Unesco), 1978, II 


2. Constantin Brăiloiu, Etnomusicologie Il. Studiu intern, în Opere, II, 
Bucureşti, 1969, p. 169 


3. Alain Daniélou, Traité de musicologie comparée, Paris, 1951, p. 93 


4. „En Europe [...] vit et évolue encore un folklore musical qui ne se 
différencie pas de certaines musiques exotiques ou primitives, dont il 
reproduit les caractères essentiels”. Constantin Bráiloiu, Muzicologia si 
etnomuzitologia astăzi. În: Opere, II, Bucureşti, 1969, p. 156). "Si les 
dissemblances foncières opposent la musique primitive exotique à 
l'européenne classique, il n'existe, par contre, aucune différence entre la 
musique primitive des autres continents et celle qui, à des degrés divers, 
subsiste encore dans les campagnes de l'Europe.” Constantin Bráiloiu, p. 
171. 


5. „De l'un à l'autre, les pénétrations demeurent néanmoins constantes, tant 
du haut vers le bas que du bas vers le haut. ” (Bráiloiu, p. 173). 


6. „Trop souvent encore le compositeur occidental considère les musiques 
orientales comme un exotisme d'où l'on peut tirer tout au plus quelques 
détails pittoresques [...] Mais du point de vue de l'hétérogénéité, le plus 
déroutant des compositeurs est bien Olivier Messiaen [...] les rythmes 
hindous - oubliés depuis longtemps en Inde - [sont] traités de façon 
purement occidentale [..] Autant que je puisse en juger, le langage 
rythmique de Messiaen n'a rien à faire avec quoi que ce soit dans la 
musique de l'Inde.” Ton de Leeuw, L'Interaction des cultures dans la 
musique contemporaine. În: Cultures, vol. I, Musique et cultures musicales, 
1977, nr. 3, p. 2-3. 


7. „Il est nécessaire [...] de distinguer les structures, les architectures, les 
organismes sonores, de leurs manifestations temporelles.” lannis Xénakis, 
Musique. Architecture. Tournai, 1971, p.57. 


8. , [...] le fossé entre l'art savant et populaire.” Constantin Brăiloiu, p. 173. 
pop P 


9. „ [...] leur comparaison à l'échelle du globe dégage, l'un ou l'autre des 
„Naturgesetze” cachés dans les phénomènes qu'ils engendrent. Nous n'en 
avons pas encore saisi beaucoup; mais ceux qu'à travers le dédale des 

singularités et des avatars nous avons percus, sont manifestement 
enracinés [...] dans la constitution psycho-physique de l'homme et nous 
porte vers un âge ,anté-historique” de la musique.” Constantin Brăiloiu, 
op. cit. (nota 4), p. 159. „S'agit-il la d'une synthèse de cultures différentes, 
ou plutót de la-découverte d'une source commune, archétypique?” Ton de 
Leeuw, p. 1. 


10. Contactul cu minimal music, cu toate ca favorizat de anumite principii 
înrudite, nu este decât întâmplător. A se vedea capitolul „Minimal Music, 
Determinacy and the New Tonality”, în Michael Nyman, Experimental 
music. Cage and beyond, Londres, 1975, p. 119. 


11. Chiar dacă există un acord în unele puncte de vedere, există altele în 
care persistă dezacorduri ireductibile. (Jacques Merleau-Pontis, Problemes 
du temps physique. In Diogene, 1966, nr. 56, p. 127). 


- 12. Iată câteva puncte de vedere: „Absolute, true and mathematical time, of 
itself and from its own nature, flows equally without relation to anything 
external.” (Isaac Newton, apud David Paru, The Myth of the Passage of 
Time, în The Study of Time, Berlin, Heidelberg, New York, 1972, p. 110); 
„L'espace-temps est la mention ordonnée des positions, successivement 
occupées par tous les objets et tous les étres.” (L. Mariot, Spre descoperirea 
spatiu-timpului, in I. L. Rigal, Timpul şi gândirea fizică contemporană, 
Bucureşti, 1972, p. 127); „Le vrai sens du temps se trouve ici: il y a dans le 
cerveau une quantité croissante d'informations accessibles ou in- 
accessibles, disponibles ou non disponibles, et cette quantité augmente avec 
le temps ou le temps avec l'information et conditionne l'action ordonnée. Il 
en résulte donc que - au point de vue scientifique - il est fondamental de 
considérer la notion de temps comme étant inséparable de l'être pensant 
réceptif à l'information. Que pourrait signifier le temps pour une pierre? 
[...] le temps d'une pierre est toujours notre propre temps” (I. Clavier, 
Timpul şi informația, concepte probabiliste. În: I. L. Rigal, p. 168). 


13, Cf. Jacques Merleau-Pontis, p.142. 

14. MERLEAU-PONTIS, p.139. 

15. , [..] anisotropie du temps: la direction passé-futur n'est pas 
interchangeable avec la direction futur-passé [...] Comme la diversité des 


êtres, l'irréversibilité du temps marque la limite à laquelle s'arrêtent les 
possibilités de réduction logique de l'existence [...] Il existe sûrement une 

connexion profonde entre la réalité du temps et l'existence d'un élément 
incalculable dans l'univers [...] Mais pour Grünbaum, lorsque l'anisotropie 
du temps est objective, le devenir des êtres, le happening des événements 
ne désignent rien d'autre que l'entrée dans une conscience de l'image de cet 
événement.” (MERLEAU-PONTIS, p. 138, 143, 129). 


16. Cf. G. I. Whitrow, Reflections on the History of the Concept of Time, în 
The Study of Time..., p. 1. 


17. „La théorie causale, dont l'origine remonte à Hume [...] signifie plutôt la 
réduction de l'ordre temporel à l'ordre causal, conçu cette fois comme une 
relation fonctionnelle empiriquement constatable et mathématiquement 
exprimable; son but est de priver de tout support la notion newtonienne du 
temps vide et absolu. Elle est donc positiviste et relativiste au sens des 
physiciens. De fait, c'est le succès de la théorie de la relativité restreinte qui 
en est l'origine directe. Car la théorie de la relativité exclut qu'aucun ordre 
temporel objectif puisse être défini entre deux points-événements [...] si 
aucune action physique, aucun signal ne peut les relier l'un à l'autre.” 
(Merleau-Pontis, p. 130). 


18. Aristote avait déjà noté: „Que le temps [..] n'existe pas sans 
changement.” L'homme vit dans le changement. Avant de savoir qu'il 
change lui-même, il est le spectateur d'une universelle transformation." 
(Paul Fraisse, Psychologie du temps, Paris, 1957, p.1,3). 


19. , [...] toute horloge artificielle comporte deux éléments: un oscillateur 
dont le mouvement doit être entretenu et la fréquence maintenue constante 
et un intégrateur qui compte les oscillations [...] Il semble que dans les 
processus naturels les exigences de l'intégration contredisent celles de 
l'uniformité; l'horloge humaine réunit donc deux aspects du temps que la 
nature tend à séparer.” (Merleau-Pontis, p. 149). 


20. , [.] les changements, qu'ils soient continus ou discontinus, 
périodiques ou non, ont tous un double caractère. Là où il y a changement, 
il y a succession de phases d'un même processus ou des divers processus 
concomitants. D'autre part, la succession implique à son tour l'existence 
d'intervalles entre les moments successifs. Ces intervalles sont plus ou 
moins longs, sont plus ou moins durables, en considérant ce qui en eux 
demeure relativement inchangé.” (Paul Fraisse, p. 10-11). 

21. , [...] la temporalité de la conscience [...] nous révèle notre unique 
expérience, celle du présent: celui-ci en effet n'existe qu'avec ses horizons 
puisqu'il est le présent d'un être en devenir. ” (PAUL FRAISSE, p. 8). 


22. ,Grâce à la mémoire, nous pouvons reconstituer la succession des 
changements vécus et anticiper les changements à venir. ” (PAUL 
FRAISSE, p. 13). 


23. Mai mult: „S'il doit observer un volume en profondeur, il doit pouvoir 
se déplacer librement, ou l'objet doit subir un mouvement [...] Ainsi, afin de 
pouvoir percevoir cette profondeur, un élément de temps, qui est impliqué 
dans le mouvement, est nécessaire” (Stanley W. Hayter, Orientation, 
direction, isométrie négative, vélocité et rythme. În: Nature et art du 
mouvement, Bruxelles, 1963, p. 71). 


24. „Les phénomènes de la durée (la grandeur de la succession, la valeur de 
l'intervalle) sont construits avec des rythmes, loin que les rythmes soient 
nécessairement fondés sur une base temporelle bien uniforme et régulière." 
(G. Bachelard, în: Paul Fraisse, p. 76). 


25. „Les changements auxquels nous sommes soumis, à condition qu'ils 
aient quelque régularité, engendrent, par conditionnement, des 
changements synchrones de notre organisme [...] Sous l'influence des 
changements périodiques, l'organisme devient ainsi une véritable horloge 
physiologique qui fournit des repères à l'orientation temporelle de l'animal 
comme de l'homme. ” (Paul Fraisse, p. 11, 19). „Dans la musique indienne, 
la respiration et le pouls sont employés comme unités pour l'établissement 
du tempe rythmique [...] Les musiciens hindous croient que haque être 
vivant est ,accordé” à un son particulier. ” (Alain Daniélou, p. 40). 


26. „La notion d'un temps universel et homogène dans lequel se situent 
tous les changements est elle-même le résultat d'une conduite de type 
social." (Paul Fraisse, p. 10). 


27. latá o referință la muzica serială: „Notable qualities of that music, 
whether electronic or not, are monotony and the irritation that accompanies 
it. The monotony may lie in simplicity or delicacy, strength or complexity. 
Complexity tends to reach a point of neutralization; continuous change 
results in a certain eameness. The music has a static character. It goes in no 
particulary direction. There is no necessary concern with time as a mesure 
of distance from a point in the part to a point in the future, with linear 

continuity alone. It is not a question of getting anywhere, of making 
progress.” (Christian Wolf, în: Michael Nyman, p. 23). Acelasi proces - 
desigur, în termeni specifici - poate fi observat de asemenea în pictură. „Les 
oeuvres que Piet Mondrian signe vers 1912, telle que Composition No. 3 
(Arbres) représentent un pas décisif vers une structure uniforme de la 
surface. ” (Richard P. Lohse, Structure, norme, module: problemes 
nouveaux et táches nouvelles de la peinture. Ín: Module, proportion, 
symétrie, rythme, Bruxelles, 1968, p. 130). 


28. Cf. Guy Rosolato, Répétitions. În: Musique en Jeu, 1972, nr. 9, p. 33. 


29. O analogie cu principiile destul de bine definite ale „op-art” se impune: 
„Sie [Elemente wie Quadrate, Linien, donne Dráhte usw.] werden geradezu 
als ,anonym” hingestellt Und es ist vor allem ihre ausgesprochene 
Anonymität, die den optischen Effekt erst ermöglicht.” (Cyril Barrett, Op 
Art, Kóln, 1974, p. 59). 


30. Alte exemple de discontinuitate strcturalá: „Un paysage est 
essentiellement chaotique, mais il se trouve dans l'échelle des dimensions 
entre la configuration ordonnée de, disons, une fleur et celle du globe 
terrestre [...] Certains peintres modernes limitent l'organisation de leurs 
tableaux à des rapports de tache à tache plus une uniformité d'ensemble: 
l'exposé est primitif, la hiérarchie est étroite, la cohérence est faible, mais 
ces oeuvres sont aussi complètement ordonnées que tout autre objet 
existant.” (Rudolf Arnheim, De la proportion. În: Module, proportion, 
symétrie, rythme..., p. 228). 


31. ,Depuis le début de ce siècle, on constate les tendances générales 
suivantes: renoncement aux conceptions génétiques de l'époque classique, 
en faveur de formes musicales plus élémentaires et plus universelles à la 
fois (enchaînement libre, non causal, de fragments différents, comme dans 
Le Sacre du Printemps.” (Ton de Leeuw, p. 5). 


32. , [...] le rythme disparaît pour un intervalle entre les sons de deux 
secondes environ [...] en deca il existe un intervalle de succession optimum 
que Wundt estimait être de 0,3-0,5 secondes. ” (Paul Fraisse, p. 89). 


33. lată, de exemplu, câteva observaţii asupra muzicii lui Debussy: „Pour 
l'oreille traditionaliste, Debussy „ne fait rien” avec ses thèmes. Par contre, il 
a á sa disposition un art tres subtil et élaboré de variations [...] Chez lui, les 
relations causales de la musique classique sont réduites au minimum. Les 

différents éléments prennent forme, s'entremélent et disparaissent de facon 
libre, anti-hiérarchique. Pas de fonction harmonique; il y a reláche du 
contexte métrique. D'aspect apparemment inoffensif, les innovations de son 
langage sont extrémement radicales et préfigurent les conceptions des 
avant-gardistes d'apres 1950. ” (Ton de Leeuw, p. 2). 


34. ,L'esthétique informationnelle applique à l'univers des formes un 
système de mesure, elle tente à dégager objectivement les caractères 
physiques et les propriétés statistiques du message et de son expérience 
perceptive par le truchement de l'individu. Cette manière d'abord est donc 
basée sur une formalisation analogue de celle des sciences physiques et 
psychologiques. ” (Abraham Moles, Artá si ordinator, Bucuresti, 1963, p. 
21). 

35. Dacă vom considera muzica doar la un „nivel de suprafață”, adică sub 
aspectul aparent, arbitrar schimbător dealungul istoriei ei; la un „nivel de 
profunzime”, corespunzând unor date psiho-acustice obiective, problema 
„cauzalității” muzicale este probabil echivalentă cu aceea a fenomenelor 
naturale în general. 


36. De exemplu, prin lungile pedale armonice ale unor preludii pentru orgă 
ale lui J.S.Bach, prin efectul "fuzzy" al stretto-urilo unor fugi, prin repetarea 
insistentă a unor celule sau motive în culminatii sau în secțiunile centrale 
ale unor forme sonată beethoveniene etc. 


37. De exemplu, mişcarea norilor pe cer sau a valurilor mării sau a 
frunzişului unei păduri, zgomotul picăturilor de ploaie pe acoperiş, 
„cântecul” unui stol de păsări etc. | 


38. Un alt exemplu de ,model cultural” care contrariazá sistematic 
percepția temporală este reprezentat de către film. „L'information que le 
spectateur reçoit à travers le film l'accoutume aux sauts dans le temps, aux 
rétrogradations, aux coercitions chronologiques et spatiales, telles qu'à la 
fin de la séance il se trouve en possession d'un bagage de données 
complètement différentes de celles que l'expérience de la vie normale lui 
fournit [...] Le problème de l'irréversibilité a été amplement étudié et 
discuté par les physiciens, les mathématiciens et les philosophes, mais en 
esthétique il existe déjà des observations précises à propos de la possibilité 
du parcours réversible et les spécialistes des anciens contrapuntistes 
flamands le savent aussi bien que ceux de la récente dodécaphonie [...] en 
d'autres termes: l'incroyable accélération de nos possibilités motrices, 

l'augmentation incessante du panorama cinétique qui nous entoure |[...] 
font que cette même entité chronologique a perdu son caractère absolut et 
son identité méme et s'est désagrégée. Nous sommes disposés á accepter la 
réalisation de phénomènes extra-temporels, ,contre-temporels” et à 
admettre totalement une „inversion et une oblitération du temps et du 
mouvement”. (Gillo Dorfles, Le róle du mouvement sur nos habitudes 
visuelles et la création artistique. Ín: Nature et art du mouvement..., p. 48, 
50). 


39. „Da die Konfigurationsmoglichkeiten relativ gleichwertig sind, erfolgen 
im Wahrnemungsystem unwillkürlich Umgruppierungen der Elemente 
[...] Der Op-Art Künstler befafst sich nicht in erster Linie mit den 
Beziehungen der Bildelemente zueinander: er baut keine Komposition auf, 
in der sie die Funktionen von festbestehenden Komponenten innehaben. 
Wenn er das táte, so entstünde eine ausgesprochen uninteressante 
Komposition, die qualitativ kaum besser wáre als ein gemustertes 
Tischtuch. Das Interesse des Künstlers richtet sich auf die 
Wechselbeziehungen, die sich zwischen den Elementen selbst und den von 
ihnen hervorgebrachten Erscheinungsformen ergeben.” (Cyril Barrett, p. 
57, 59). 


40. , [...] la durée perçue - comme l'étendue - est relative à une 
organisation, en rapprochant les ilusions temporelles des illusions 
spatiales [...] Bergson [...] pensait que nous ne saisissons la succession que 
parce que nous la projetons dans l'espace. ” (Paul Fraisse, p. 70, 76). 


41. , [...] tendance de minimiser les petites différences (tendance à 
l'assimilation) [...] tendance d'exagérer les différences sensibles. (tendance 
au contraste). ” (PAUL FRAISSE, p. 77). 


42. Cf. George Riley, La Morphologie du mouvement. Étude de l'art 
cinétique. În: Nature et art du mouvement... p. 81. 


43. „Le cas où nous prenons le plus manifestement conscience de la durée 
est celui de l'attente [...] l'attente est une régulation active de l'action qui 
sépare deux stimulations, l'une préparante et l'autre déchainante [...] en 
observant un signal, il anticipe - sur la base de l'expérience passée - ce qu'il 
fera dans quelques instants [...] l'avenir n'est pas ce qui vient vers nous, 
mais ce vers quoi nous allons." (Paul Fraisse, p. 199, 168, 171). 

44.  „[...] l'attente et l'effort de continuité sont les deux situations 
principales où apparaît spontanément la conscience de la durée. Or, dans 
les deux cas elle est la conséquence d'une insatisfaction. Ainsi, le sentiment 
le plus primitif de la durée naît d'une frustration d'origine temporelle: 
d'une part le moment présent ne nous procure pas la satisfaction de nos 
désirs, d'autre part il nous renvoie à un espoir futur (fin de l'attente, de 
l'acte commencé) [...] D'où cette conclusion inattendue: au moment où le 
temps devient une réalité consciente, il apparaît comme étant trop long. ” 
(PAUL FRAISSE, p. 201). 


45. „ [...] Dabei sucht er vorzugsweise solche Strukturen aus, die die 
Wahrnehmungen in Spannung versetzen, Strukturen die das Auge 
frustrieren, da sie alternative, nicht fixierbare Sehbilder vorschlagen.” 
(Werner Spies despre Victor Vasarély, în: Cyril Barrett, p. 63). 


46. lată din nou o referinţă la Debussy: „Un silence profond devient audible 
dans sa musique [Nuages]. Il avait horreur des éclats subjectifs. Son 
langage révèle une attitude moins anthropocentrique et plus ouverte. ” 
(Ton de Leeuw, p. 2). | 


47. Observatia lui C. Brăiloiu - tangentă la ipoteza menționată - este 
semnificativă. „La tendance au système définit même l'une des propriétés 
les plus importantes de la musique dite primitive: il faut que ses éléments 
constitutifs fondamentaux soient assez rigides pour que, d'une part, elle 
puisse, privée d'écriture, se perpétuer inaltérée, quant à l'essentiel, et, de 
l'autre part, tolérer l'intervention constante de l'arbitraire individuel, en 
demeurant une musique ,de tous”. Elle s'oppose, par tous ces traits, à celle 
que nous pratiquons dans nos salles de concert et nos théâtres.” 
(Constantin Brăiloiu, op. cit., nota 2, p. 171). 


48. „Si toutes les hautes cultures extra-européennes possèdent une écriture, 
toutes ne connaissent pas la notation musicale. ” (CONSTANTIN 
BRĂILOIU, p. 174). 


49. Am inclus aici câteva fragmente dintr-un text mai recent (1999), ce 
reia aceiaşi temă, acordând însă mai multă atenție noțiunii de 
monotome: 

„[...] Die Formel variatio delectat bedeutet nichts anders, daf wir 
normalerweise stets neue Information brauchen, um uns wohl zu 
fúhlen. Oder manchmal eine Art Sucht, uns zu befriedigen? Denn die 
immer neue Information kann auch die Zeit oberfláchlich fúllen und 

uns davon enthalten, tatsáchlich zu denken, und somit, tiefere 
Wahrheiten wahrzunehmen. Ich habe gesagt "normalerweise", weil es 
gibt offensichtlich viele Situationen, in der die neue Information eben 
sparsam eingeführt oder bewuist vermieden wird - z.B. im Yoga, in 
aufsereuropăischen Ritualen usw. und in allen Situationen, in der die 
Konzentration der Gedanken wichtiger als die Unterhaltung ist. Im 
Falle einer Musik, die auch sehr streng an wenig Material begrenzt ist, 
wie die minimale Musik, nennt man sie 'monoton', was auch wörtlich 
genommen werden kann - von französischer monotone, bzw. 
spátlateinisch monotonus und griechisch monótonos: monos/ein, einzig 
und tonos/Klang. Die Bezeichnung 'Monotonte' in der Musik ist aber ein 
sehr relativer Begriff: einem unerfahrenen Euroáper klingt die 
afrikanische Musik sehr monoton, einem unerfahrenen Afrikaner - die 
europäische Musik. [...] Eine Musik kann in sehr unterschiedlicher 
Weise monoton sein und verschiedene Wirkungen haben. Unter den 
vielen Aspekte der Monotonie betrachte ich hier nur einen: die Chance, 
die die Monotonie uns anbietet, uns ‘in der Zeit zu verirren, zu 
verlaufen, den Pfad zu  verlieren'. (Nochmal über "das 
Ungewâhnliche": sicherlich móchte nicht jeder 'sich verirren', wie auch 
nicht jeder z.B. die monotone afrikanische Musik schätzen muß; es geht 
hier um eine ungewóhnliche Erfahrung, wofür man Geschmack haben 
kann, oder auch nicht. Ich glaube jedoch, dafs für alle diese Erfahrung 
eine Bereicherung bedeuten würde.) [...] Also bedeutet für mich 'sich 
verirren' (in einem Wald, in einer Stadt, oder in der Zeit - in der 
Musik) eine Chance, die normale, alltägliche Erfahrung zu 
überwinden. Das  Verirren bedeutet das Ungewisse, die 
Unbestimmtheit, die Mehrdeutigkeit zu erleben. Was wáre eigentlich 
eine Welt (insbesondere ein Kunstwerk), in der alles absolut eindeutig 
ist? Die Unbestimmtheitt die Mehrdeutigkeit bieten eine 
umfangreichere Information, mehr Freiheit, sie zu interpretieren, 
kreativ zu ergánzen. Das ist auch die Welt der Symbole, der Religion, 
der Esotherik - aber sicherlich nicht die Welt der Wissenschaft. [...]Das 
Verirren im Alltagsleben kann sehr stórend, negativ auffallen; dagegen 
betrachte ich das Verirren [...] als eine wesentliche Komponente der 
ästhetischen Kontemplation. [...] Was für eine Musik kónnte dieses 
Gefúhl vermitteln? Das wáre eine Musik, die keine markanten Punkte 
oder Überraschungen anbietet, sondern bloß Wiederholungen, eine 
Musik ohne Entwicklung, Werden, Kulminationen, Dramaturgie. Sie 
kann arm oder reich aus dem Gesichtspunkt der Information sein. Das 
Verirren in einem Wald oder in einem Tempel ist, ästhetisch gesehen, 
'interessanter' als ein Verirren auf einem Ozean oder in der Wüste, 

aber das Ergebnis ist dasselbe. Eine monotone Musik soll keine 
Orientierungspunkte anbieten, oder, noch interessanter, diese schon 
anbieten, aber nur um mit ihnen so zu spielen, daís sie táuschend 
wirken. Hauptsache ist, daf man keine richtige 'zeitliche Perspektive' 
aufbauen kann. [...] Auch wenn viele Uberlappungen mit der minimal- 
repetitiven Musik existieren, es gibt auch Unterschiede - so z.B. 
braucht eine atemporelle Musik meist eine gewiíse Komplexität, um ihr 
Ziel zu erreichen. [...] Psychologisch geht es also um eine gezielte 
Distorsionierung der Zeitwahrnehmung, darum, eine - sicherlich 
methaphorische - 'Aufhebung der Zeit' zu verursachen, damit man 
andere, durch die Zeit versteckte Werte, wahrnimmt - ungefáhr so, wie 
in einer visuellen Illusion, in der die konkreten, materiell anwesenden 
Formen verschwinden, um andere, irrealen Formen herzustellen. [...] 
Gemeinsamkeiten mit einem Labyrinth sind einleuchtend: eine solche 
Musik beruht auf einer labyrinthischen Zeit, mit willkúrlichem Ein- 
und Ausgang, in dem man sich verirrt, da seine Konstruktion gezielt 
keine Orientierung gestattet [...] ein Labyrinth [ist aber] wie 'ein Rátsel 
zu lósen' gedacht, wáhrend die atemporelle Musik eben nur dann wirkt, 
wenn man total verzichtet, 'ihre Lósung zu suchen' - [...] Fúr viele 
Musiker ist diese Art von Musik langweilig; dann allerdings sollte man 
auch die traditionelle Musik aus Indonesien, Japan oder Afrika, sogar 
die europáischen Musik vor Palestrina, d.h. praktisch fast 90% der auf 
der Erde existierenden Musik als langweilig bezeichnen. Einem 
(idealen) Zuhörer aber, der 'nichts mehr erwartet, weil er immer 
ohnehin nur monotone Information bekommt, óffnet sich eine ganz 
neue Empfindlichkeit für  unfafsbar subtile Details, kleinste 
Variationen, die normalesweise überhôrt werden. So bedeutet dies 
zunächst eine strengere Fokussierung und Verfeinerung der 
Aufmerksamkeit, ein Absenken der Schwelle, unter der die 
Information als relevant betrachtet wird. [...] Atemporelle Musik ist 
genau das Gegenteil von 'anekdotischer Musik', in der nur 
ausgeprägte, relativ grobe Informationen relevant sind. Unter 
'Anekdotische Musik' verstehe ich nicht unbedingt illustrative Musik 
oder Musik mit Programm, sondern die eigene Qualität der 
musikalischen Strukturen in sich selbst, stets etwas Neues musikalisch 
zu 'erzählen', z.B. Themen, die eine Entfaltung haben, sich erfüllen, 
'sterben' usw. [...] Indem der Zuhörer nicht mehr unterhaltende 
Information erwartet, wird die monotone Musik ein Hintergrund für 
seine eigenen Gedanken, im besten Fall für seine grundliegendsten, 
aus seinem tiefsten Unterbewulstsein stammenden Gedanken, die er 
normalerweise gar nicht beachtet. Somit werden vielleicht auch einige 

áltere, vergessene, magische Eigenschaften der Musik wiederrufen, die 
heute merkwürdigerweise meist der Unterhaltungsmusik, z.B. der 
Underground- oder Technomusik, überlassen wurden. Diese 
Bemerkung zeigt auch, wie unterschiedlich die atemporelle Musik, ihr 
Ziel und ihre ‘Sprache sein kónnen. 

(GEORGESCU, CORNELIU DAN, Bemerkungen ber eine ,atemporelle 
Musik". Expunere prezentatá la simpozionul din cadrul festivalului 
"Etos-Melos 1999. International Festival of Contemporary Musik" la 
Bratislava, 7-17 noiembrie 1999. Ín: CORNELIU DAN GEORGESCU: Studies 
on Musical Archetipes. Berlin, 2006). 

SPERANTA RÁDULESCU 


ESTETICA MUZICII LA PLURAL. CÁTEVA REFLECTII 
GRÁBITE 


Premise 


Articolul de față este scurt şi fără mari ambiţii. Din perspectiva 
etnomuzicologiei, el poate părea chiar banal, pentru că se construieşte în 
jurul unei idei de bună vreme absorbite de paradigma implicită a 
disciplinei: aceea că nu se poate vorbi despre o estetică unică, ci despre 
estetici particulare, modelate de culturi muzicale distincte. Această idee se 
sprijină pe o alta, azi în egală măsură cunoscută şi acceptată, dar care i-ar fi 
contrariat pe muzicienii « academici » ai deceniilor trecute: muzica nu este 
un limbaj universal. A la conception ethnocentrique de « la musique, langage 
universel », on oppose aujourd'hui la spécificité des cultures musicales, afirmă 
Jean-Jacques Nattiez în capitolul « Ethnomusicologie » al enciclopediei în 
care semnează ca coordonator si co-autor!8 (p. 733). Afirmația sa nu sună de 
altfel ca o noutate, ci ca o rememorare - necesară într-un articol cu profil 
istoric - a unui loc comun. Într-un alt capitol al aceleiaşi enciclopedii?”, 
Michaela Garda i se alătură: 


„L'habitude de juger belle une musique agréable, qui coincide avec nos 
propres critéres esthétiques, a survecu á la croyance en un beau 
métaphysique, transcendent et absolu /.../; chacun sait que ce 
jugement dont la formulation révèle une prétention à l'universalité 
(subl. ns.) n'est partagée, en réalité, qu'au sein d'une comunauté de 
goûts, grande ou petite (p. 649).” 


Timothy Rice întăreşte, în alt context: 


„This is a good example of a truism that ethnomusicologists have long 
known, namely, that the way people understand and appreciate music, 


18 Musiques. Une encyclopédie pour le XX ème siècle, sous la direction de Jean-Jacques Nattiez; 
Actes Sud / Cité de la musique, Paris, 2004. Capitolul « Ethnomusicologie » este inclus în 
vol. 2 (« Les savoirs musicaux »), p. 721-765. 

19 « Esthetique. Petite histoire du beau musical »; in Musiques. Une encyclopédie pour le XXIe 
siecle, op. cit., vol.2, p. 649 -671. 

what they find beautiful or ugly, mellifluous or cacophonous, is a 
product of culture, not something universal.” (subl. ns.)20 


Existá prin urmare ín aceastá lume o multime de estetici particulare, 
mai mult sau mai putin distantate unele de altele, forjate în timp şi cu 
participarea tuturor celor implicați în devenirea culturilor muzicale care le- 
au generat şi în planul cărora se exprimă. 


Ce înțeleg prin „estetică”? 


Cum nu intentionez defel să mă lansez în consideraţii subtile 
referitoare la sensul sau sensurile conceptului, voi îmbrățişa aici opinia 
pragmatică a Adriennei L. Kaeppler, conform căreia 


„When one decides if something is beautiful or not, he or she is making a 
value judgement. The basic concept here is evaluation /.../ and how this 
mental construct is part of a system of thought. Thus, 1 use the concept 
of evaluation (rather than beauty) as the basic principle of aesthetics 
“(subl. ns.) (p.207}1. 


Conform autoarel, estetica este prin urmare ansamblul sistemic al 
criteriilor de evaluare proprii unei anumite culturi. Un punct de vedere 
împărtăşit în acelaşi volum şi de Anca Giurchescu, care comentează 
explicativ: 


„It is amazing how criteria for esthetic judgements vary according to 
ethnicity, geography, chronology, social structure, economics, ideology 
and politic.” (p. 218)22. 


Preceptele estetice se actualizează prin stil - iată motivul pentru 
care, mai jos, voi folosi termenii de estetică si stil în contexte care se referă 
fie la criterii, fie la alcătuirile sonore elaborate în respectul lor. În orice caz, 
poziția autoarelor evocate aici mi se pare convenabilă în împrejurarea de 
față, pentru că îmi permite să avansez, fără sá má împotmolesc în 
speculații, către miezul paginilor de faţă: prezentarea şi comentarea unor 


20 În: Music in Bulgaria, New Oxford Press, 2004, p. 31-32. 

21 Adrienne L.Kappler, „An Introduction to Aesthetics (Keynote)”; în vol. Dance and Society. 
Dancer as Cultural Performer, Akadémiai Kiadó, European Folklore Institute, Budapest, Elsie 
Ivancich Dunin, Anne von Bibra Wharton, László Felfóldi ed., p. 207-215. 

22 Anca Giurchescu, „Dance Aesthetics in Traditional Romanian Commmunities”; în vol. 
Dance and Society. Dancer as Cultural Performer, p. 216 - 223. 


145 


proprietăți muzicale valorizate într-o anumită cultură, dar socotite 
inacceptabile sau absurde în altă cultură sau chiar în aceeaşi cultură aflată 
în alt stadiu al devenirii sale. Ce folos nădăjduiesc să aducă acest demers? 
Acela de a revela deosebirile dintre reperele estetice ale muzicilor lumii; de 
a pune în evidenţă raporturile pe care le intretin (conflict, congruentä, 
interferență); şi de a sensibiliza în legătură cu prefacerile temporale deseori 
dramatice pe care le pot suporta. Nu e lipsit de importanță nici faptul că 
paginile de față ar putea sá zdruncine credinţa în infailibilitatea criteriilor 
estetice vest-europene şi în indreptátirea noastră de a le socoti aplicabile ca 
atare oricăror alte muzici. 


Repere estetice în conflict 


În muzica rurală a Ţării Oagului, registrul supra-acut este simbolul 
sonor al forței, determinării, disponibilității pentru competiție şi reuşitei 
sociale. În timpul horei duminicale, un fecior destoinic al satului îşi cântă - 
sau mai degrabă îşi urlă - propriul dant cât mai înalt cu putinţă, pentru a-i 
impune violonistului să-l urmărească şi pentru a-şi justifica pretenția de a 
se aşeza, împreună cu partenera de dans, « sub grumazul ceterii », adică pe 
locul învingătorului2. Poziţia sa în chioscul-ciupercä unde se desfăşoară 
hora - poziţie care îl pune în avantaj şi în ierarhia socială virtuală a satului 
- este însă contestată de unul sau mai multi feciori-veleitari, care îşi cântă 
şi ei propriile danturi, pe cât posibil mai energic şi ascuţit, deseori într-o 
suprapunere dezordonată. Rezultanta sonoră este o polifonie de tipete 
isterice dublată de scrártáiturile unei viori acordate cu o cvintă sau sextá 
mai sus (prin traficări intense ale instrumentului pe care nu e momentul să 
le descriu). Cum au ajuns oşenii să valorizeze registrul supra-acut, să facă 
chiar o obsesie pentru el? Explicația completă - dacă aşa ceva va fi fiind 
realmente cu putinţă - este lungă şi legată de toate aspectele culturii locale. 
Trăind pe un pământ neroditor care nu poate asigura subzistenta onorabilă 
a locuitorilor săi, bărbații oşeni s-au deprins de multă vreme cu munca 
sezonieră în afara ținutului. În deceniile trecute, ei îşi căutau de lucru în 


233 Cel putin aşa stăteau lucrurile cu zece-cincisprezece ani în urmă, atunci când am 
întreprins, împreună cu Jacques Bouët si Bernard Lortat-jacob, cercetările de teren care au 
precedat elaborarea volumului À tue tête. Chant et violon au Pays de 1'Oach, Roumanie, 
Collection „Hommes et musiques”, Société francaise d'ethnologie, Nanterre, 2002. „Sub 
grumazul ceterei” înseamnă în proximitatea stâlpului central al chioscului de dans, locul în 
care evoluează violonistul şi zongoraşul (i.e. acompaniatorul chitarist). 

24 Cea mai mare parte a muzicii vocale şi instrumentale osenesti executate în circumstanțe 


publice este instalată în supra-acut. 

orice regiune a României în care era nevoie de oameni zdraveni, harnici şi 
hotărâți. Din banii câştigaţi printr-o muncă fără preget oşenii se întreceau 
în construirea de case şi porți monumentale prin care îşi proclamau 
izbânda în plan economic. Azi ei muncesc cu aceeaşi dârzenie în Franţa, 
Austria, Italia, Statele Unite etc. şi se înfruntă prin BMW -uri, Mercedes-uri 
decapotabile şi vile pe două-trei niveluri, despre care gurile rele spun că ar 
avea şi lift. Fiece pas către prosperitatea lor a fost şi continuă să fie însoțit 
de un mic salt spre acut al ceterelor - care, în treacăt fie spus, pe vremea lui 
Bartók erau acordate sub diapazon”, De câțiva ani, în zilele de mare 
sărbătoare, bărbaţii de toate vârstele îşi prind la pălărie o pană de păun de 
minimum 50 cm - accesoriu care rimează perfect cu înălțimea caselor, a 
viorilor, a glasurilor şi a nemăsuratelor lor ambiții. 

Sunetul ideal al muzicii osenesti - care sugerează, aşa cum arátam, 
energia, curajul şi determinarea de a învinge - este deci supra-acut, forțat 
şi sfredelitor. Dar acest sunet «ideal » este disgratios în muzica clasică 
indiană, în muzicile înalte ale Extremului Orient, în muzica academică 
europeană a tuturor timpurilor şi - îndrăznesc să afirm - în toate muzicile 
cunoscute, indiferent unde şi când ar ființa sau ar fi fiintat ele. 

Timbrul vocal deliberat parazitat al lui Louis Armstrong, care trece 
drept o delicatesă în jazzul timpuriu, este respins ca urât şi inadecvat de 
muzicile înalte din Indonezia, Cambogia, Tailanda, India... 

Strigătele masculine « violente » din teatrul japonez nu rimează de fel cu 
timbrurile vocale calme, ponderate, din muzica populară austriacă. 
Sonoritátile muzicii imperiale chinezeşti îi par unui european agasante şi 
fără noimă. În orice caz, Berlioz le dispretuieste: 


„On se rappelle - notează Constantin Brăiloiu? - les invectives 
frenstiques de Berlioz contre les Chinois et leurs airs «grotesques» ou les 
Hindous et leurs instruments «stupidement abominables»”. 


Muzica central-asiatică e şi ea greu de digerat pentru « ceilalți », 
oricare ar fi aceştia, de vreme ce Liszt comentează : 


„Les Turcomans, Mongols et autres peuples de Linterieur asiatique ont 
toujours temoignés de n'avoir aucune finesse d'oreille: ils ne sont 


25 Cercetările etnomuzicale ale lui Béla Bartók în Oas, care datează din 1912, sunt reflectate 
în Rumanian Folk Music, Rumanian Folk Music [ R.F.M.], vol. I-V, La Haye, 1967-1975, B. 
Suchoff ed. 

26 Constantin Brăiloiu, ,Musicologie et Ethnomusicologie aujourd'hui”; în Problemes 
d'ethnomusicologie, Minkoff M Reprint, Genève, 1973, Gilbert Rouget ed., pp. 119-134, p. 123. 

affectés que par les plus brutales impressions du rythme, celles qui 
agissent sur les animaux eux-mêmes.” 2 


Muzica country este ascultatá de amerindienii Suya din pádurile 
amazoniene în tăcere, din respect pentru interpreţii săi, Anthony si Judy 
Seeger”. Pentru membrii tribului, această muzică are sens nu prin sine, ci 
prin gestul de încredere şi prietenie care prezidează şi însoţeşte producerea 
sa. 

Glasurile efeminate ale cântăreților castrati din epoca pre- 
renascentistă sunt, sub aspect timbral, la o mie de leghe distanță de vocile 
masculine din opera europeană a secolului al XIX-lea. Acest ultim exemplu 
este de altfel mai incitant decât cele care îl preced. El ne reaminteşte că, în 
cursul istoriei, criteriile de valoare ale aceleiaşi culturi muzicale se expun 
unor transformări însemnate, uneori chiar radicale. Muzica savantă 
occidentală, care a păstrat numeroase mărturii scrise privitoare la istoria sa, 
este un bun câmp de observare a acestui fenomen. În încercarea de a sonda 
profunzimea prefacerilor estetice pe care le provoacă timpul, vă propun să 
ne inchipuim că, printr-un miracol, Palestrina ar asculta piesa lonisation de 
Edgar Varese. Cum ar reacționa? E probabil că, după câteva momente de 
stupoare, ar refuza să o considere « muzică ». Să imaginăm însă şi situația 
în care creatorii cunoscuţi se confruntă nu cu valorile muzicale ale 
viitorului, ci cu cele ale trecutului. Mozart ar fi destul de contrariat la auzul 
muzicii lui Guillaume de Machault, ignorată în vremea sa; Varese ar 
accepta-o însă şi ar şti sá o judece - sau, în fine, ar crede că ştie, deoarece nu 
e deloc sigur că evaluarea sa ar coincide cu cea a unui muzician din epocă 
-, pentru că educația muzicală a timpului său include o serioasă informare 
asupra stilurilor istorice. Dar nu are rost să risc construind situații 
ilustrative imaginare, de vreme ce Brăiloiu, care s-a preocupat de subiect şi 
a adunat o seamă de documente legate de el, îmi serveşte un minunat 
exemplu??, al cărui protagonist este acelaşi Berlioz: 


» /.../ le plus remarquable est que son intolérance est tout aussi vive à 
l'endroit de la musique occidentale d'époques antérieures à la sienne. 
Comme il vient d'écouter les Impropères de Palestrina, il note d'une 
plume péremptoire: „On peut bien admettre que le gout et une certaine 
science ont guidé le musicien, mais le génie... allons donc, c'est une 
plaisanterie.” 


27 Brăiloiu, op. cit., p. 123. 

28 Anthony Seeger, Why  Suyâ Sing. A Musical Anthropology of an Amazonian People, 
University of Ilinois Press, Urbana and Chicago, 2004, p. 19-21. 

22 „Musicologie et Ethnomusicologie aujourd’hui”, p. 123. 

Astázi muzicienii sunt deprinsi sá evalueze muzicile de altádatá 
recurgând la codurile estetice specifice fiecăreia din ele, fără sá mai 
reflecteze asupra faptului că aceste coduri sunt deseori conflictuale. 


Repere estetice congruente 


Desigur, criteriile estetice ale muzicilor nu sunt cu necesitate 
incompatibile Ele pot prezenta suprapuneri, interferenţe şi compatibilitáti. 
Premisele ideale ale compatibilitátilor sunt furnizate de coexistenta 
muzicilor în aceeaşi arie geo-culturală. Muzicile tradiționale româneşti şi 
maghiare din Transilvania, de pildă, au acelaşi inconfundabil aer de 
familie pentru că, la nivelul datelor lor stilistice esenţiale, asemănările 
prevalează asupra deosebirilor; ele conțin chiar o cantitate însemnată de 
melodii comune, care îşi precizează identitatea etnică doar prin câteva 
detalii de execuție (tempo-uri, structuri ritmice, accente, note ornamentale). 
Într-un raport similar se află şi în muzicile pe care le execută azi, la 
petreceri, fanfarele ţărăneşti din centrul Moldovei « pentru români » si 
respectiv « pentru țigani ». Lăutarii le propun tuturor clienților lor cam 
aceleaşi piese ; pentru români, ei le cîntă însă în versiuni relativ simple, 
clare şi parcimonios armonizate, iar pentru romi în versiuni abundent 
ornamentate şi acompaniate cu acorduri felurite, succesiune alertă”. 
Deosebirile, oricât de minore ar fi sau ne-ar părea nouă, sunt percepute şi 
evaluate cu extremă acuitate de către localnicii de o etnie sau alta. 
Maghiarii s-ar arăta nemulțumiți dacă ceteraşii pe care îi tocmesc la nuntă 
le-ar cânta « ca pentru români »; iar românii din Moldova ar fi vexati dacă 
fanfaragiii le-ar cânta « ca pentru țigani », adică la un nivel de complexitate 
la care melodiile ar deveni « încurcate » şi « greu de înțeles ». 

În zilele noastre, metisajele şi fuziunile muzicale sunt provocate în 
principal de mişcările de populații - cele mai ample pe care omenirea le-a 
cunoscut vreodată -, dar şi de alte cauze, între care presiunea pe care o 
exercită culturile prestigioase şi bine susținute financiar asupra celor « de 
nişă ». Fuziunile provoacă în mod firesc şi amestecuri în planul criteriilor 
de evaluare. De pildă: muzica populară occidentală a prezentului (pop 
music), a cărei putere de penetratie este copleşitoare, se proiectează 
constant asupra muzicilor din aceeaşi categorie de pe întreaga planetă. 
Chiar şi muzicile din spațiul musulman au adoptat de bună vreme 


3% Vezi Victor Stoichita, L'art de la feinte, musique et malice dans un village tzigane de Roumanie, 
teză de doctorat susținută în decembrie 2006 la universitatea Paris X Nanterre , în curs de 
publicare. 

tonalitatea si armonizarea tonalá, sistemul ritmic divizionar, structura 
frazalá a melodiilor, instrumentele cu amplificare electricá euro-americane 
etc., desi toate acestea produc sensibile tulburári la nivelul criteriilor lor 
estetice. 


Reperele estetice ale satului planetar 


Într-o lume în care migrațiile sunt mai ample ca niciodată de-a 
lungul istoriei iar multiculturalismul tinde să devină datul inconturnabil al 
convietuirilor urbane, compatibilizările estetice se produc spontan, 
exprimând de multe ori propensiunea subconştientă a unor grupuri sociale 
către ansamblul de valori al unei alte culturi. Spre exemplu oamenii satelor 
de pretutindeni sunt fascinati de nivelul şi stilul de viață al cetățenilor din 
vestul european sau din Statele Unite, ceea ce îi predispune la asimilarea 
rapidă a reperelor stilistice şi estetice ale muzicii pop. Există însă şi 
compatibilizări obținute prin demersuri deliberate. Cazul cel mai frapant 
este, poate, cel al muzicilor din filmele japoneze de mare răsunet. Acestea 
sunt compuse în datele stilistice - şi implicit în normele estetice - ale 
muzicilor occidentale contemporane, culoarea lor locală fiind sugerată doar 
vag, prin timburile unor instrumente tradiționale şi prin câteva întorsături 
melodice aparte. Pesemne că realizatorii filmelor şi-au propus din capul 
locului să creeze producții vandabile pe piața internațională, motiv pentru 
care au optat pentru coloane muzicale pe înțelesul tuturor locuitorilor 
planetei, adică... într-un stil subsumat în principal esteticii muzicale 
occidentale. Un alt exemplu: o companie multinațională de discuri este 
preocupată să-şi distribuie producția de muzică pop în toate colțurile lumii, 
de la Los Angeles până la Tokyo şi de la Capetown până la Oslo. Motiv 
pentru care conducătorii ei îi stimulează pe creatorii cu care colaborează să 
inventeze stiluri passe-partout, situate undeva la intersecția (aproximativă şi 
discutabilă a) stilurilor muzicale majore ale lumii. « Compromisurile » de 
acest gen conduc treptat la conturarea unei estetici de relevanță universală 
(sau nulă ?) - care, ca din întâmplare, pivoteazá în jurul esteticii pop-ului 
euro-american. Nu neapărat pentru că acesta ar absorbi şi remodela mai 
uşor influențele provenite din cele mai variate surse (deşi, ca ipoteză de 
lucru, ideea ar merita o oarecare atenție); ci pentru că, aşa cum spuneam, 
oamenii din perimetrul vestic al planetei sunt mai înstăriți, prin urmare mai 
interesanti ca beneficiari-cumpărători. 

Se configurează însă, în contrapartidă, şi tendința contrară, de 
respingere a oricăror creolizări. Cei care le condamnă vehement şi cu 
perseverenţă, susținând că subminează grav identitățile muzicale regionale 

şi nationale, sunt «fundamentaliştii » şi «puriştii» de pretutindeni. 
Argumentatia pe care şi-au construit-o nu e lipsită de miez, dar este viciatá 
de omiterea unui aspect semnificativ al realității: în afară de fuziunile 
muzicale realizate sau stimulate din interes economic, politic sau de altă 
natură, există numeroase alte fuziuni, pe care oamenii de pe toate 
meridianele le forjează spontan, din nevoia de a exprima ceva anume, 
important pentru ei: o afiliere, o opoziție, o aspirație, o re-pozitionare... E 
oare posibil să le blamezi? Cu ce drept şi în numele cărei cauze sau adevăr 
suprem? 

Chestiunea esteticii muzicale a satului planetar este fără îndoială 
una din provocările majore ale prezentului. Dar nu cred să am destulă 
pricepere şi destul timp pentru a mă apleca serios, aici şi acum, asupra ei. 

FLORINELA POPA 


ESTETICA REALISMULUI SOCIALIST: STUDIU DE CAZ 


I. Realismul socialist: un compromis íntre esteticá si ideologie 


Mai toate sistemele totalitare, indiferent de doctrinele pe care le 
propagă (sau, mai bine zis, de care se folosesc) îşi creează şi perfectioneazá 
în timp strategii de ideologizare a maselor, în care creației artistice îi revine 
un rol deloc de neglijat. În cadrul experimentului comunist din URSS, care 
a iradiat apoi în întreg estul european, ambalarea funcției propagandistice a 
artei sub aparentele unei „estetici” s-a numit realism socialist. 

Prima utilizare a sintagmei de realism socialist îi este atribuită lui 
Stalin, în cursul unei întâlniri „particulare” (dar intens comentată în presă), 
între conducătorii Partidului şi scriitori. Consemnat prima dată în 23 mai 
1932, termenul a fost oficializat în 1934, în urma unui raport semnat de 
Andrei Jdanov. 

Impunerea în URSS a unei „metode unice de creatie”- cum a fost 
definit realismul socialist - era, cel putin dintr-un anumit punct de vedere, 
previzibilă. Polemicile aprinse între diferitele grupări şi direcţii ale 
avangardei ruse - animate deopotrivă de idealurile comuniste - riscau să 
pericliteze puterea Partidului. În acelaşi timp, dinamica fenomenelor 
artistice de după Revoluţia bolşevică a pregătit terenul pentru noua 
estetică. În câteva dintre cele mai vizibile mişcări, printre care futurism, 
constructivism, LEF, RAPP, Proletkult, se pot detecta tot atâtea surse ale 
eclecticului realism socialist. 

Apărut în Italia, apoi în Rusia - încă înainte de Revoluţia din 1917 -, 
futurismul s-a manifestat prin pasiunea pentru modernism şi viteză, dar şi 
printr-o contestare radicală a ideologiei burgheze, care l-a împins foarte 
aproape de anarhism. Probabil nu întâmplător, futurismul 


„Şi-a găsit în cele din urmă sfârşitul prin aderarea la o putere politică 
solidă, care se situa la cei doi poli extremi ai ideologiei, marxismul şi 
fascismul”?, 


31 Allain si Odette Virmaux, Dicţionar de mişcări literare şi artistice contemporane, Bucureşti, 
Editura Nemira, 2001, p. 84. 

Acelasi cult al masinii a caracterizat si constructivismul, apárut la 

Moscova în 1920, care, spre deosebire de futurism, făcea apologia unei arte 
„utilitare, raționale şi funcționale, în detrimentul noțiunii de artă autonomă 
sau de artă pură”. Functionalul tindea practic să desființeze esteticul. 
În 1922, Vladimir Maiakovski lansa o nouă grupare, numită LEF (Frontul de 
stânga al artei), în care se reuneau foşti futurişti. Aceasta vedea artistul ca pe 
„un simplu tehnician”, angajat într-o „artă productivă” 32, În viziunea sa 
extremistă, „epocile artistice şi literare revolute trebuiau măturate fără 
milă”. | 

Dintre toate miscärile care preced realismul socialist, Proletkult-ul a 
avut, de departe, idealurile cele mai ambitioase. Încä din septembrie 1917, 
înainte de triumful Revoluţiei, îşi propunea sá construiască o cultură 
proletară, accesibilă maselor, care, în acelaşi timp, să permită oamenilor 
muncii să se exprime individual. Proliferarea sa rapidă şi faptul că 
scriitorii-proletari tindeau să constituie o asociație autonomă l-au alarmat 
pe Lenin. De aceea, începând din 1920, Proletkult-ul a fost strict controlat 
de Partid, până când a dispărut definitiv în 1932, odată cu pretinsa 
„desființare a claselor”. De altfel, termenul de realism socialist a fost preferat 
propunerii inițiale, realism proletar, tocmai pentru evidențierea acestui nou 
stadiu al societății sovietice. 

Apărut din necesitatea de a unifica tendințele anterioare disparate, 
realismul socialist nu s-a constituit de la început într-o şcoală sau o 
doctrină, ci a fost definit ca „metodă de creație”. (Lipsa de rigoare a 
definiției a determinat şi numeroase reveniri asupra ei, menite de fiecare 
dată sá îngrădească libertatea creatoare. Încercările de evaziune ale 
creatorilor au fost sancţionate prin corectii dure: arestări, inclusiv execuții - 
mai ales în perioada ce desparte Congresul din 1934 de invazia germană 
din iunie 1941). 

Într-o primă fază, s-a făcut distincția între noțiunea de „realism 
socialist” şi cea de ,stil” sau „poetică“, iar propagatorii săi au insistat initial 
asupra varietátii stilurilor pe care această „metodă” le acceptă. Iluzia 
diversității a fost însă de scurtă durată. Campania de presă din 1936 
împotriva „formalismului” şi „naturalismului” - curente considerate 
„erezii majore ce ameninţă realismul socialist'% - a instaurat un regim al 
terorii în artă. 

Articolele apărute în Pravda în ianuarie-martie au fost „primele 
intervenții directe ale Partidului în domeniul propriu-zis estetic”%, 


32 Allain si Odette Virmaux, p. 113. 

33 Allain si Odette Virmaux, p. 174. 

34 M. Aucouturier, Realismul socialist, Cluj-Napoca, Editura Dacia, 2001, p. 59. 
3 M. Aucouturier, p. 62. 

Editorialul Harababurá în loc de muzică, care, deşi anonim, are caracterul 
unui verdict oficial, critică violent opera unuia dintre cei mai talentați 
compozitori tineri sovietici, Dmitri Șostakovici (Lady Macbeth din Mtensk). 
Declanşată cu referire la una din artele cele mai putin ,ideologice”, lupta 
împotriva formalismului se va generaliza, avertizând întreaga comunitate 
artistică asupra limitelor libertății sale: 


„articolele din Pravda nu trebuia sá emotioneze numai colectivitatea 
muzicală. Scriem că aberatia stángistá în muzică avea aceleaşi rădăcini ca 
aberatia stángistá în pictură, în literatură, în toate sferele artei.” 36 


În fond, această campanie nici măcar nu a vizat propriu-zis esteticile 
de avangardă - asimilate purei pervertiri a gustului, sub influența 
Occidentului burghez. „Formalismul” desemna îndepărtarea de „bunul- 
simț”, de ,obisnuinta şi gusturile marelui public”. La o primă vedere, 
cantonarea în sfera „gusturilor maselor” părea justificată, având în vedere 
funcția educativă şi mobilizatoare încredințată artei în sistemul totalitar. Pe de 
altă parte, ea reflectă teama conducătorilor Partidului - în general, oameni 
fără o cultură estetică - că, neíntelegánd creația artistică, riscau sá o piardă 
de sub control. 

„Naturalismul” este, la rândul său, blamat. Sunt incriminate acele 
opere de un realism pur descriptiv, care nu evidențiază imperativul pur 
ideologic al doctrinei sau care, 


„punând accentul pe servitudinea biologică a condiției umane (...), mai 
degrabă decât pe destinul social şi istoric al omului, se deschid asupra 
unei problematici existențiale de rezonanță pesimistă şi nu poate deci 
servi mobilizării energiilor pentru cauza comunistă.” 37 


(De altfel, una dintre trăsăturile principale ale artei realist-socialiste o 
reprezintă optimismul.) 

Aparenta destindere din timpul războiului este întreruptă cu 
brutalitate printr-un nou raport al lui Jdanov, din 10 februarie 1946, care nu 
face altceva decât să repună în discuție caracterul esențial conservator al 
normelor estetice ale realismului socialist, acreditat pe baza traditiei ruse. 
Noutatea o reprezintă o mai accentuată subordonare a artei față de Partid. 
Pornind de la metafora stalinistă a scriitorului „inginer al sufletelor”, 


36 citat de M. Aucouturier dintr-un articol cu caracter oficial, datat 13 februarie 1936, 
consacrat cinematografiei, p. 64. 
37 Aucouturier, p. 63. 

activitatea artistică devine ,productie”, care trebuie sá respecte un anumit 
„plan”, la fel ca producţia industrială sau agricolă. 

Două principii esențiale asigură realismului socialist statutul de 
ortodoxie estetică, institutionalizatá în 1939 prin atribuirea premiului Stalin. 
Primul se referă la univocitatea mesajului ideologic, transparenta şi lizibilitatea 
imediată a codului artistic. De aici, evitarea oricăror inovații formale - care ar 
putea modifica/denatura mesajul, căzând în ,formalism”. Riscurile sunt 
diminuate prin apelarea la formele „clasice”, verificate, autorizate în fiecare 
domeniu artistic prin câteva modele oficiale, împrumutate în general din 
arta rusă a secolului al XIX-lea. În muzică, de pildă, modelele propuse 
compozitorilor sovietici sunt creatorii ruşi, de la Glinka la Ceaikovski, 
precum şi folclorul: 


„Cântecul popular rus, în privința căruia Jdanov este un mare 
cunoscător, este ridicat la rang de mare artă: poeții şi cei mai mari 
compozitori sunt invitați să se inspire din el.”38 


Al doilea principiu fundamental al esteticii staliniste - care trebuia să 
etaleze noutatea acesteia în raport cu modelele clasice - este 
monumentalitatea, principiu 


„ce exprimă caracterul grandios al proiectului comunist, al Statului care 
întruchipează voința universală, Conducătorul (Lenin sau Stalin) care 


reprezintă simbolul viu al acestuia.”3 


Prezentă în toate artele, monumentalitatea se asociază în muzică 
unor genuri precum simfonia (Șostakovici, bunăoară, a revenit în grațiile 
Partidului în urma compunerii Simfoniei a V-a în 1937), oratoriul, cantata 
sau opera ,epicá” (Război şi pace de Prokofiev). 

Presiunile politice, numeroasele controale şi chiar riscurile penale la 
care sunt expuşi artiştii (în caz că inovează) paralizează treptat creația. 
Primele semnale vin din cinematografie (prin scăderea dramatică a 
producției filmului de ficțiune) şi din teatru (absența publicului). 
Semnalarea de către unii critici a lipsei conflictualitádtú şi a unor eroi adevărați 
din piesele sovietice contemporane le-a adus în presă acuza de „complot 
antipatriotic”. Această pretinsă subversie ideologică a avut drepi 
consecință acreditarea unei noi teze a realismului socialist, teza non- 
conflictualitátit: 


38 Aucouturier, p. 86. 
32 Aucouturier, p. 87. 

„într-o societate în care nu mai există forte sociale antagoniste, nu poate 
fi vorba de un conflict decât între cel mai bun şi cel mai putin bun.” 4 


Prin urmare, continuă să apară lucrări care idealizează până la 
absurd societatea contemporană, în care unica rațiune de a fi a personajelor 
o reprezintă sarcinile de producție. Declaraţiile de dragoste ale unui cuplu 
de muncitori în fața utilajului lor sau moartea eroică a celui care a refuzat 
să se îngrijească pentru a nu întârzia secerisul sunt exemple elocvente“. 
Totuşi, ulterior s-au ridicat din nou voci critice, care au susținut că 
societatea sovietică are destule imperfectiuni ce trebuie dezvăluite si 
criticate. Satira părea să fie categoria estetică ideală: 


„Avem nevoie de Gogoli, de Scedrini sovietici.” 42 


Într-un raport la cel de-al XIX-lea Congres al PCUS din octombrie '52, 
Gheorghi Malenkov, protejatul lui Stalin, va reabilita oficial satira, pentru 


„biciuirea viciilor, insuficientelor, fenomenelor nesánátoase care se 
produc în societate”, 


dar chiar în aceeaşi frază invită, compensatoriu, la 


„a descoperi prin imagini artistice pozitive oameni de tip nou în toată 
măreția demnității lor umane..." 4 


1.1. Exportul realismului socialist 


Interesul Occidentului față de realismul socialist în anii '30 este o 
atitudine oarecum de înţeles în condiţiile ascensiunii fascismului şi 
hitlerismului. Printre adepții săi s-a numărat o bună parte a intelectualității 
„de stânga”. În special poeți ieşiţi din avangarda anilor '20, printre care 
Paul Eluard, Rafael Alberti, Johannes Becher, Pablo Neruda, au importat 
din realismul socialist exclusiv aspectele ideologice, nu şi constrângerile 
estetice aferente artei sovietice (întoarcerea la mijloacele artistice ale 
secolului al XIX-lea). Realismul socialist a fost perceput aici ca 


40 Aucouturier, p. 89. 

41 cf, Aucouturier, p. 90. 

42 autor anonim, „Nikolai Vasilievici Gogol” în Pravda, 4 martie 1952. Citat de Aucouturier, 
p. 90. 

43 citat de Aucouturier, p. 92. 

„O concepție foarte largă, ce înglobează manifestări foarte variate ale 
artei contemporane, chiar dacă ele sunt unite printr-un punct de vedere 
comun, perspectiva dezvoltării societății spre socialism." 4 


În schimb, în țările estice, dominaţia URSS-ului instaurată după 
război a avut drept consecință importarea forțată a modelului sovietic în 
toate domeniile. Prin urmare, creația artistică a preluat „la pachet” toate 
implicațiile realismului socialist. Nu numai doctrina, ci întregul mecanism 
pus în funcțiune şi controlat de Partidul comunist: „uniuni ale creatorilor” 
cu caracter oficial, avantaje materiale şi sociale celor care se supun 
regimului sau, dimpotrivă, excluderea din viața publică a celor care opun 
rezistenţă. 


1.2. Critica realismului socialist 


Calitatea oficială a realismului socialist într-un sistem totalitar, 
precum cel sovietic, l-a ținut la adăpost de orice critică până la căderea 
comunismului. Punerea sa la îndoială, într-un eseu clandestin, Ce este 
realismul socialist (Paris, 1957), publicat sub pseudonim de un tânăr 
cercetător şi critic literar, Andrei Siniavski, i-a adus acestuia şapte ani de 
detenție „în regim sever”. Printr-un discurs ironic, ce parafraza discursul 
oficial al marxismului, Siniavski arată multe dintre contraditiile realismului 
socialist. Foarte interesante sunt cele referitoare la eroul pozitiv, alias omul 
nou. Combinația între calitățile excepționale, neverosimile ale eroului 
comunist care nu are îndoieli, ci doar certitudinea credinței comuniste şi 
modelele literare ale secolului al XIX-lea, acele caractere reflexive, 
preocupate de autoanaliză, incapabile de multe ori să îşi găsescă un scop, 
dezvăluie chipuri monstruoase, groteşti: 


„Personajele sunt chinuite ca la Dostoievski, au trăiri sufleteşti cum 
întâlnim în opera lui Turgheniev, construiesc fericirea familială în stilul 
lui Tolstoi şi în acelaşi timp, răzgândindu-se, urlă cu o voce răsunătoare 
adevăruri banale împrumutate de la presa sovietică: Trăiască pacea în 
întreaga lume!, Jos cu făcătorii de război!. Nu este nici clasicism, nici realism. 
Este semi-arta semi-clasicá a unui non-realism câtuşi de putin 
socialist.”4 


4 Bedřich Václavek, citat de Aucouturier, p. 94. 
45 citat de Aucouturier, p. 107. 

Mai mult decát atát, eticheta degradantá de ,mic-burghez” datá de 
Gorki personajelor din literatura rusá a secolului al XIX-lea aratá cu 
claritate absurditatea aplicării dialecticii formă natională şi conținut realist- 
socialist. 

Repunerea în discuție a noțiunii de realism socialist la sfârşitul anilor 
'80, în plină perestroika, evidențiază un concept 


„Care se aseamănă, mai degrabă, cu o vacă sacră intangibilá sub 
carapacea sa ideologică, decât cu o categorie ştiinţifică (E. Dobrenko).” 


O altă definire a sa post factum reflectă 


„un concept principal politic ce nu a reuşit niciodată să găsească o 
explicație ştiinţifică suficient de riguroasă dar care a conservat o netă 
rezonanță normativá” (V. Prozorov). 40 


Acestea sunt, în linii generale, coordonatele realismului socialist, 
cărora li s-au adăugat alte particularități şi nuanțe în țările din „blocul 
socialist”, aflate după cel de-al doilea război mondial sub controlul strict al 
Moscovei. 


II. Realismul socialist în România 


Schimbările profunde din societatea românească de după 1944 au 
afectat toate domeniile, inclusiv cel artistic. Preluarea oficială a realismului 
socialist a coincis cu eliminarea din viața publică a personalităților cu un 
profil politic necorespunzător („exploatatori burghezi”, legionari etc.). 
Momentul, prielnic plătirii politelor, nu a ocolit nici breasla muzicienilor 
(cazul lui Dimitrie Cuclin sau Harry Brauner). 

Societatea Compozitorilor Români, care fusese condusă de Enescu, Jora 
şi Brăiloiu - toți trei puşi la index de noile oficialități, într-o primă fază - 
devine în 1949 Uniunea Compozitorilor, condusă de Matei Socor, un fost 
avangardist, cu studii în Germania (!). Acesta a elaborat Rezoluţia Uniunii 
Compozitorilor din 4-5 februarie 1952, „un fel de Constituţie a Uniunii 
Compozitorilor” 47. 


46 citați de M. Aucouturier, p. 113, 114. 
47 Valentina Sandu-Dediu, Muzica românească între 1944-2000, Bucureşti, Editura Muzicală, 
2002, p. 18. 

pă Inspirată „din inaltele principii ale esteticii marxist-leninist-staliniste”4 şi 
din Hotărârea CC al PCUS din februarie 1948, Rezoluţia impunea 
| compozitorilor 


2 a „lupta pentru însuşirea metodei realismului socialist, adică a acelei 
„metode care ne ajută să oglindim în imagini artistice realitatea în 
„continuă prefacere, reliefând elementele ei cele mai noi şi progresiste." i 


111. Contextul apariției si proliferárii cântecului nou pa 


: „Cazul” prezentat în continuare este cel al folclorului muzical 
| románesc, a cărui fizionomie suferă modificări importante prin impactul 
realismului socialist. Plasarea în centrul atenției a „creației clasei 
muncitoare”, , în contextul „internaționa ist ului socialist”, reprezintă O 
caracteristică a folclorului ce poate fi sesizată numai în perioada luată în 
discuţie (anii '50). În deceniul următor, accentele ideologice noi, pronunţat 
naționaliste, au avut drept consecință reîntoarcerea cercetării folclorice la 
valorile tradiționale, ale satului. 

Termenul de folclor este redefinit după 1948, is de la sensul 
dat de intemeietorul folcloristicii sovietice, Maxim Gorki: „creaţiile artistice 
ale poporului muncitor”. (În condiţiile preluării puterii politice de către 
comunişti în România, nu putea fi imediat pusă în practică „desființarea 

claselor”. De aici şi o serie de confuzii terminologice ivite în imitarea 
modelului sovietic, ca, de pildă, punerea semnului „egal” între 
proletcultism gi realism socialist.) 

Optica nouă asupra conceptului de folclor extinde semnificativ. aria 
de investigare a creației populare în spațiul românesc. Dacă, anterior, 
interesul folcloriştilor se indreptase aproape exclusiv asupra. melodiilor 
vechi, ţărăneşti, acum sarcina lor principală devenea cercetarea producţiilor 
artistice ale satelor, oraşelor, marilor şantiere, fabricilor, uzinelor. etc50, | 

Activitatea Institutului de folclor, înfiinţat în 1949, ca,.de altfel, a 
tuturor instituțiilor muzicale din țară, se derulează de acum sub controlul 
strict al puteri. Prin urmare, prevederile cu caracter normativ ale 








48 Nicolae Buicttu, „Pentru o justă atitudine faţă de folklor”, în revista Muzica, nr. 9/1952, p. 
29. | 
49 y, punctul 8 din Rezolufia Plenarei lărgite a Comitetului Uniunii Compozitorilor din 4-5 
februarie 1952, în Muzica, nr. 1/ 1952, p. 8. 

50 cf, Sabin ces „Cinci ani de activitate a Institutului de Folclor”, în Muzica, nr. .6/ 1954, p. 
6. 

Rezolutiei Uniunii Compozitorilor din 4-5 februarie 1952 au vizat si 
domeniul creatiei populare: 


„Este necesar să se desfăşoare o muncă intensă pentru studierea 
folklorului şi valorificarea bogățiilor sale în creația compozitorilor. 
Folklorul, care se află în continuă prefacere oglindeşte sufletul 
poporului, idealurile lui. (...) Institutul de Folklor are menirea de a da un 
ajutor important compozitorilor. Nu este de ajuns să se culeagă melodii 
populare; ele trebuie publicate. De asemenea trebuie publicate studii 
temeinice asupra creației populare."5! 


Din analiza amănunțită a acestor prevederi - consemnată pe larg în 
presă - au rezultat noi şi noi sarcini pe care folcloristul trebuie să şi le 
asume: trezirea interesului poporului pentru folclor; îndrumarea muncii de 
pregătire a corurilor, formațiilor de amatori; orchestrarea şi aranjarea de 
lucrări pentru orchestre populare etc. O anume retorică a sugerării 
orientează linia pe care se vor situa, în continuare, multe din „studiile 
temeinice” despre folclor: 


„AT fi interesant de ştiut ce s-a întâmplat pe teren cu acele cântece culese 
cu câteva decenii în urmă. Ce au devenit între timp aceste cântece acolo 
de unde au fost culese, cum au circulat sau ce transformări au suferit ele sub 
influența evenimentelor şi a prefacerilor noi sociale.” [s. n.]52 


Interesul - pretins ştiinţific, de fapt, propagandistic - pentru efectele 
pe care „prefacerile noi sociale” le au asupra creației folclorice reprezintă 
primul pas spre o normare a acesteia pe linia esteticii realist-socialiste. 
Rând pe rând, cercetătorii „observă” conținutul legat de construirea 
socialismului al creațiilor „de ultimă oră” culese din diferite zone ale țării - o 
consecință „firească” a vieții not şi fericite pe care autorii lor o trăiesc. Pasul 
următor va fi acreditarea apariției şi dezvoltării unui gen folcloric nou, 
cântecul nou, devenit expresia optimă a dialecticii formă națională - conținut 
realist-socialist. 

Deja în raportul privind activitatea Institutului de Folclor la 5 ani de 
la înfiinţare, se fac referiri la imbogátirea substanțială a colecțiilor 
Institutului 


51 citat (punctul 13, g) din Rezolutia Plenarei lărgite a Comitetului Uniunii Compozitorilor din 4-5 
februarie 1952..., p. 10. 
52 Buiclíu, p. 29. 

„îndeosebi în urma cercetărilor făcute pe teren asupra folclorului 
contemporan al patriei noastre." 


Deşi se conştientizează faptul că trecerea de la vechi la nou nu poate 
fi decât „un proces de durată, de continuă şlefuire”, o paralelă făcută între 
creațiile vechi şi cele noi arată contraste uimitoare: față de cântecele care 
exprimau ,nesfársitele dureri ale trecutului” 5, 


„cele de azi oglindesc multilateral bucuria vieții libere, stráduintele 
oamenilor muncii de a-şi făuri o viaţă mai bună, de a construi 
socialismul şi a întări pacea.."% 


Din acelaşi raport reiese rolul însemnat al folcloristului în procesul 
de ideologizare a maselor. Pe lângă propagarea ideilor progresiste, acestuia i 
se cere chiar să intervină asupra conţinutului folclorului: 


„rolul cercetărilor de folclor este ca, urmând firul conducător al 
identificării tipicului, să descopere şi să valorifice operele folclorice 
progresiste, să caracterizeze pe cele înapoiate şi să elimine pe cele 
duşmänoase.” 56 


Recunoaşterea „pe față” a practicării cenzurii şi evidenta renunțare la 
atitudinea neutră, de observare şi descriere obiectivă a fenomenului de 
către specialişti, ridică mari semne de întrebare în legătură cu multe dintre 
rezultatele comunicate ale cercetărilor. 

Bunăoară, este semnalată tendința de dispariție a anumitor genuri - a 
celor care exprimau viața nefericită din trecut (doina, balada) - şi, în acelaşi 
timp, ascensiunea cântecului propriu-zis, cu trăsături ce îl situează 
ostentativ pe linia estetică a realismului socialist: 


„Creația nouă de astăzi creşte pe solul fondului traditional, aducând în 
partea poetică imagini, idei şi sentimente legate de construirea 
socialismului, iar în melodică un suflu larg de energie şi optimism, care 
duce la schimbări structurale ale melodiei” .57 


5 Drăgoi, p. 5. 

51 M. Sadoveanu, citat de Drăgoi, p. 6. 
55 Drăgoi, p. 6. 

56 Drăgoi. 

57 Drăgoi. 

De asemenea, într-un studiu despre cântecul popular în comuna 
leud*, o statistică pe categorii de vârstă arată, de pildă, că tinerii nu includ 
în repertoriul lor creații ,vechi” („în care generații întregi îşi cântau 
depărtarea, singurătatea, nenorocul, greutatea slujitului la străin, infrátirea 
cu codrul, cu păsările etc.”), pentru că nu îi mai reprezintă: 


„tinerii, din cauza schimbării complete a felului lor de viață, deşi le 
cunosc, nu le cântă. (...) In cele câteva sute de cântece culese de la tineri 
nu am dat peste nici unul.”5? 


Curios e însă faptul că şi bătrânii sunt pe cale să uite vechiul 
repertoriu (sau, cel putin, textele acestuia): 


„Baba Floarea, la 67 de ani, încurcă textele la reconstituirea celor vechi; 
vorbind însă despre viața nouă, spune tinerelor ce lucrau în grădina 
gospodăriei: Cine lucră-n colectiv/ Da nu-i hia dă nimic (...).” 


O manipulare foarte transparentă a rezultatelor cercetării vizează 
aspectul răspândirii cântecului nou, aşa cum ilustrează un articol din 
revista Muzica“, scris pe marginea unei consfătuiri a folcloristilor, care 
avusese loc în ianuarie 1954. 

În urma unor culegeri făcute de un grup de specialişti în comuna 
Bătrâni-Prahova, Mariana Rodan a prezentat referatul intitulat Contribuții la 
studierea noii creați de cântece din R.P.R. Deşi recunoaşte că aceste cântece 
„nu sunt în momentul de față foarte răspândite”, autoarea găseşte perfect 
justificată „omologarea“ cântecului nou în folclorul românesc, invocând 
conceptul de „tipic” - cu sensul dat de G. M. Malenkov la Congresul al 
XIX-lea al PCUS: 


„ „tipic este nu numai ce se întâineşte cel mai des, ci ceea ce exprimă în 
modul cel mai plin şi mai expresiv esența forței sociale respective. În 
concepția marxist-leninistá, tipicul nu înseamnă nicidecum o medie 
statistică oarecare. Tipicul corespunde esenței fenomenului social-istoric 
dat şi nu este pur şi simplu lucrul cel mai răspândit, ceva ce se repetă 
des, ceva cotidian.” 


58 Ghizela Suliteanu, „Viaţa cântecului popular în comuna Ieud”, revista Muzica, nr. 1/ 1952, 
p. 44-56. 

5 Suliteanu, p. 45. 

60 Sadoveanu, „Consfătuirea folcloriştilor din tara noastră”, în Muzica, nr. 2/1954, p. 34-35. 

6t Sadoveanu, p. 34. 

Färä a se lása convinsi de ,argumentatia” referentei, cátiva 
participanti (dintre care este amintit Gh. Ciobanu de la Institutul de Folclor) 


„au fost de părere că n-ar fi posibil sá se facă afirmații asupra existenţei 
cântecului nou decât după cercetări eşalonate pe zeci de ani, combinate 
şi cu unele calcule aritmetice la care ar trebui să fie supus numărul 
cântecelor găsite la un moment dat, într-un loc.” 


O astfel de recomandare, privind, în fond, o mai mare rigoare 
ştiinţifică le-a adus acestora critici pentru „poziția greşită '62 pe care s-au 
situat. 

„Omologat” sau nu, cântecul nou reuşeşte să trezească şi interesul 
unor teoreticieni de marcă, printre care George Breazul. Impulsionat de 
necesitatea „studiului ştiinţific al creației populare” si de „luminile cu totul 
noi” aduse de muzicologia sovietică, acesta propune o abordare 
interdisciplinară absolut surprinzătoare: 


„în domeniul cercetărilor ştiinţifice muzicale, factorilor sociali, politici, 
economici şi culturali li se adaugă astfel şi cei de psihologie muzicală, de 
acustică psihologică, fiziologică şi fizicală pentru studiul cărora ştiinţa 
dispune astăzi de luminile pavlovismului (!).” 63 


Dacă, în cele din urmă, teoria lui Pavlov a avut vreun aport la 
cunoaşterea cântecului nou e greu de apreciat. Nu la fel de fantezistă pare, 
în schimb, asocierea teoriei reflexelor condiționate cu modul în care a fost 
propagat folclorul nou în rândul maselor. 


11.2. Estetica realist-socialistă reflectată în cântecul nou 


Dintru început, optimismul exagerat, nefiresc - nota dominantă a 
cântecului nou -, precum şi dialectica formă națională - conținut ideologizat 
situează acest gen în „parametrii estetici al realismului socialist. 

„Noutatea” pe care o presupune folclorul contemporan (numit 
deopotrivă cântec nou sau folclor nou) pune între paranteze câteva din 
trăsăturile imanente ale folclorului, precum caracterul anonim şi cel 
colectiv. Şi aceasta pentru că el are acum autori concreti, ale căror nume 


62 Sadoveanu. 
63 George Breazul, „Studiul ştiinţific al creației populare - sarcină de frunte a muzicologiei 
noastre”, în Muzica, nr. 3/1954, p. 4. 

sunt trecute în culegerile sau în studiile publicate. Totodată, ideea de 
„nou“ implică şi o voitá distantare față de tradiție, astfel încât raportul între 
traditie şi inovație se conturează ca efect al luptei (social-politice!) dintre vechi 
ŞI nou. 

Evoluția stilistică a cântecului nou se pretinde a fi, deci, o consecință 
directă a pătrunderii ideologiei tot mai adânc în conştiinţa poporului. Nu 
întâmplător, studiile dedicate acestui gen în anii '50 pun un foarte mare 
accent pe transformările socio-economice care (teoretic) au stimulat 
creativitatea „artistului popular”. 


11.2.1. Tematica sau conţinutul realist-socialist al cântecului nou 


O analiză a cântecului nou - atât a tematicii, cât şi a aspectelor 
propriu-zis muzicale - necesită, pe cât posibil, o abordare în contextul 
apariției sale, chiar dacă la bază se află resorturi pur propagandistice. 

De exemplu, înființarea unei gospodării comunale în comuna leud 
(zona Vişeu, Baia Mare) a furnizat un bun pretext pentru o culegere de 
folclor, inițiată de Z. Suliteanu în mai 1951. Miza acestei „descinderi” - într- 
o localitate de unde, între 1914-1920, culeseseră folclor Béla Bartók şi I. 
Bârlea - a fost să demonstreze schimbările radicale de repertoriu datorate 
colectivizării. Ascultánd ,productile” mai multor „tineri colectivişti , 
autoarea remarcă: 


„Ne-am dat seama că înființarea gospodăriei agricole colective în sat a 
apărut ca o cetate a poporului muncitor. Mâna mică de colectivişti (80 de 
familii în 1951) au făcut (sic!) din gospodăria lor un bastion de luptă. 
Foştii țărani săraci au primit eliberarea lor cu hotărârea fermă de a merge 
pe drumul construirii socialismului." 66 


Colectivizarea reprezintă tema centrală a folclorului nou, alături de 
lupta „ascuțită“ de clasă, tema muncii, alfabetizarea, dragostea pentru partid şi 
conducătorul iubit, sărbătorile nationale şi internationale, politica internațională, 
emanciparea femeii ş.a. 

În studiul menționat, tema colectivizării se conturează din 
„mărturiile” câtorva membri ai gospodăriei Scânteia, asezonate cu mici 


& cf. culegerea Din folclorul nostru, cu o Prefatá de Mihai Beniuc, Bucureşti, ESPLA, 1953, p. 
374-375. 

65 Toate aparențele conduc la concluzia că folclorul nou era contrafácut, dar, din lipsa unor 
dov. concrete, acest aspect nu este aprofundat în studiul de faţă. 

66 Suliteanu, p. 46. 

portrete sociale ale acestora (după modelul înainte şi după), precum si cu 
aprecieri pe marginea interpretării sau sensibilităţii informatorilor. Astfel, 
cântecul care exprimă viața nouă 


„izbucnește atât de năvalnic, ca bucuria unui copil în creația colectivistei 
Ileana Diac (27 de ani) când spune: 


Nu sunt membră de Partid, 
Da lucrez în colectiv. 
Lucru. si mă veselesc. 
Diac Ileana mă numesc. "57 


O astfel de strofă de prezentare, într-o stilistică de oracol şcolar, 
permite, în versul al patrulea, înlocuirea cu numele oricărui colectivist. 
(Aşa încât nu surprinde că, un cântec citat ceva mai departe în studiu, Horea 
despre colectiv, are acelaşi incipit, dar cu numele Sas Maria). Această 
simulare a transmiterii repertoriului reprezintă o tentativă de a demonstra 
intrarea în anonimat a folclorului nou. În opinia cercetătoarei, 


„cântecele (...) se pierd în anonimat odată cu transmiterea primului 
intermediar. Creația lor, în special aceea în legătură cu gospodăria 
colectivă şi cu viața nouă, devine un bun al tuturor.” 8? 


Într-o manieră la fel de forțată se arată cum unele creații individuale tind să 
devină colective: 


„Creaţia colectivă se naşte ca un rezultat al muncii în comun şi al 
intereselor comune ale colectivitätii şi de aceea apare din conținutul 
acestor cântece ca foarte firească colaborarea mai multor creatori.” 


Se exemplifică, în acest sens, aportul (tot individual) al câtorva 
informatori la cântecul Drag mi-i la gospodărie.70 


Atitudinea hei-rup-istá, veselia exaltatá - efect pus pe seama lucrului 
la comun - domină toate discursurile despre colectivizare: 


„Noi la lucru când pornim 
Cántám și ne veselim. 
Plugarii cu plugurile 


67 Suliteanu, p. 44. 
68 Suliteanu, p. 47. 
69 Suliteanu, p. 49. 
7 Suliteanu, p. 49-50. 

Şoferii cu tractoarele 
Femeile cu sapele 
Ca să spargem haturile.” 


Sau: 


„Frunză verde flori din zie (vie) 
Drag mi-i la gospodărie (...) 
Frunză verde şi una 

Bine-mi face a lucra 

Pământul tot o tarla.” 


Alături de hărnicie şi altruism, se profilează şi alte calități exemplare 
ale colectivistului, printre care seriozitatea, asumarea responsabilitátilor 
(împlinirea planului de stat) şi recunoştinţa față de Partid: 


„Cinci Martie dac-o intrat 
Am încheiat un contract 

Şi ne-am scris şi pă hârtie 
C-om lucra-n gospodărie (...) 
Noi cu toți ne-am adunat 
Să-mplinim planul de stat. 
Partidu ne-o ajutat (...) ” 


leşirea din sărăcie şi traiul lipsit de griji sunt prezentate ca efecte 
garantate ale lucrului la colectivă: 


„Cine lucră-n colectiv 
Da nu-i hia dă nimic (nu duce lipsă de nimic) 
Că are grâu şi săcară 
Are ce duce la moară 
Nu sa duce-ntr-altă tară.” 


Stări precum tristețe sau nostalgie - total necunoscute colectivistului 
- pot fi încercate numai de cei care, din motive de vârstă sau boală, nu se 
pot alătura să lucreze la gospodărie. Este cazul Anutei Petrovan care, 


„povestind viața ei de slugă depe vremuri, regretă că nu poate munci la 
gospodărie alături de soțul si copii ei”: 


Pare-mi rău c-am bătrâni 
Şi la străini am slujit 


7! Suliteanu, p. 49. 

Pare-mi rău că n-am putere 
Şi la lucru nu pot mere 
Ca-s slabă si-am bătrâni, 
Nu-s stăpână de muncit.” 


O altă temă foarte bine reprezentată în folclorul contemporan este cea 
a luptei de clasă. Viața oprimată din trecut, lupta dusă în ilegalitate de PCR 
pentru infrátirea țăranilor şi muncitorilor, ura față de asupritori se reflectă 
în numeroase creații, precum Cântecul revoltei, La Doftana, Trageti hora 
muncitori, Grele zile-am mai trăit ş.a.72 

În studiul despre leud, tema luptei de clasă se conturează pornind de 
la o prezentare a condițiilor grele de trai înaintea schimbărilor: 


„Alături de analfabetism, bolile sociale şi alcoolismul făceau adevărate 
ravagii. Aceşti țărani săraci, incoltiti de nevoi, care formau toată 
populația muncitoare a satului, îşi versificau gândurile cu o uşurinţă 
uimitoare, cântând despre viața mizerá pe care o duceau."75 


După o atare introducere, ,orchestrarea” motivului urii față de clasele 
asupritoare este menită să arate separarea definitivă de viața veche, 
nefericită din trecut. 

De pildă, ni se spune că tinerii colectivişti strigă: 


, M chiabure şi măi câine 
Să te văz slugă la mine 
Te-as mâna, te-aş aduna, 
De mâncare nu ti-as da.” 


Departe de a sugera posibila „desființare a claselor”, textul vorbeşte 
explicit de o râvnită inversare a rolurilor (Să te văz slugă la mine). Următorul 
exemplu implică o doză încă şi mai mare de agresivitate, prin alternativa 
oferită celor care refuză „voia noastră”: 


„Cui nu-i place voia noastră 
Spânzură-se colo-n coastă 
Cui nu-i place voia dragă 
Margă-n temniță să sadá.” 


72 cf. Valentin Damian, „Creația populară, oglindă vie a luptei poporului pentru o viață mai 
bună”, Muzica, nr. 10/ 1954 şi culegerea Din folclorul nostru..., p. 317-366. 
73 Suliteanu, p. 45-46. 

Uneori, însuşi procesul de creație se metamorfozează într-o armă, 
într-o formă de luptă împotriva vechii orânduiri. Observatia se referă la 
tânăra colectivistá Pătrăuş Nástaca, pe care 


„combativitatea şi puternica conştiinţă de clasă o fac să folosească în 
creația ei lupta contra duşmanilor din sat.” 


Micul ,scenariu” demonstrativ, în care un grup de tineri colectivisti 
în drum spre terenul de sport este luat în derâdere de „reacționarii 
chiaburi”, evidențiază spontaneitatea (de invidiat) a colectivistei. Aceasta le 
răspunde „duşmanilor” prin cântec: 


„Măi chiabure şi măi câine 
Tu să fii argat la mine (...)” 7% 


O altă temă ilustrată de textele culese în Ieud, cea a alfabetizării, se 
conturează într-un mixaj cu altele două, foarte frecvente: ura de clasă şi 
recunoştinţa față de Partid şi Conducător. De exemplu, 


creația Ioanei Dáncus, fostă semi-analfabetă, (...) arată cum e primită 
alfabetizarea de poporul muncitor”: 


„Mărut roşu din Gutâi 
Dusu-i mândru la Sibiu 

Nu s-o dus ca sá nu vie 

Ci s-o dus sá-nvete-a scrie (...) 
Dac-o scrie s-a-nvûta 

lar acasá s-o-nturna 

La chiaburi mormánt le-o fa.” 


La rándul ei, 


„colectivista creatoare Nástaca Päträus ştie cui i se datoreste înlăturarea 
vieții mizere a poporului muncitor/6: 


Partidul ne-o ridicat 

Şi la şcoală ne-o îndreptat 
Pe fete şi pe feciori 

Să ştie scrie scrisori. 

Să scrie fără suspin 


74 Suliteanu, p. 48. 
75 Suliteanu, p. 46. 
76 Suliteanu. 

La tovarăşul Stalin (...y” 


De un neverosimil aproape comic este cazul unei colectiviste 
creatoare ín várstá de 51 de ani, de curánd alfabetizatá: 


„Evenimentele politice internationale îi sunt dezvăluite în adevărata lor 
lumină în şedinţele la care participă sau în ziarele şi broşurile pe care, de 
curând alfabetizată, le citeşte cu aviditate. Astfel în creația ei Vai săracii 
coreeni, ea descrie suferințele poporului coreean şi ştie să cuprindă 
adevăratul scop al invaziei americane.”?? 


Alături de interesul față de politica internațională, märitisul 
reprezintă o altă latură a emancipării femeii. O paralelă trecut-prezent indică 
şi la acest capitol schimbări radicale de mentalitate, puse tot pe seama 
colectivizării. Previzibil, mariajul nefericit este prezentat ca tema predilectá 
a femeilor de dinainte: 


„Măritatul nu-i noroc 
Măritatu-i zghici de foc."75 


In schimb, în prezent, o „colectivistă fruntasá” 


„Îşi cântă dragostea, conştientă de noua ei stare socială, de drepturile pe 
care le are şi, mai ales, de condiția esențială pe care trebuie să o îndeplinească 
iubitul el.” 


(este vorba despre înscrierea iubitului - cu întreaga familie! - în colectivă): 


„Fă-H mândrule strut de frunză 
Si-ti cată altă drăguță, măi, măi 
Că şi eu mándrut mt-ot fa’ 
Strutisor de măiera(n) 
Mándrut mama ta cea buná 
M-o făcut fată nebună 

Ea n-a vrut a asculta 

Ca să vie alăturea: 

Ca să vie ea dintáie 

Cu noi în gospodărie (...)” 79 


77 Suliteanu, p. 47. 
78 Suliteanu, p. 48. 
7 Suliteanu. 

Nu sunt cu totul excluşi din ,cercetare” nici cei care nu s-au înscris în 
colectiv. Tematica abordată de creatorii proveniți din rândurile acestora 
este amintită, în treacăt, mai mult pentru a-i sublinia caracterul anacronic şi 
lipsa de importanţă: 


„Am observat cum unii, ținându-se într-o atitudine pasivă față de 
realitate, continuă să creeze în jurul vieții lor, lipsită de orizont, a vieții 
lor din trecut, a diferiților dispăruți, şi a căror creație la un moment dat 
devine monotonä.” 80 


Tema muncii, asociată în studiul citat doar cu colectivizarea, acoperă 
şi alte aspecte din viața nouă a poporului muncitor, aşa cum se poate 
vedea, de pildă, în culegerea Din folclorul nostru, apărută în 1953, la ESPLA, 
si care dedică un capitol creației noi. Cântece precum Dudue motoarel, 
Neghinitá dragă, Hai la muncă, frate dragă!, Lucrez la maşina mea ş.a. vorbesc 
despre mijloace noi de producție, mecanizare, ambiția de a depăşi planul, 
oameni ai muncii model: 


„Foaie verde-o viorea, 
Lucrez la maşina mea, 
Lucrez şi eu mult doresc 
Norma sá o depăşesc (...) 
Maşina uruie ca basu, 
Bobinele se-nvárt ca ceasu”. 


Incercarea de a evoca figuri exceptionale de muncitori alunecá, de 
cele mai multe ori, spre caricatural si grotesc. Cántecul 


„închinat unui tovarăş de muncă ce a ajuns cu norma în 1962” 
(încă din 1954 sau chiar mai înainte!) e un exemplu edificator: 


„Lucrând motoare şi maşini 
Mateica fonta o sfredeleşte 
Cu fruntea sus, cu ochi senini 
Priveşte graficul cum creste.”81 
În ceea ce priveşte prezența „conducătorul iubit” în cântecul nou, 
acesta reprezintă o entitate aproape divină, cu care omul simplu, 


80 Suliteanu, p. 49. 
81 Sadoveanu, p. 35. 

colectivistul de ránd, comunicá prin mesageri simbolici (vántul, pásárile 
călătoare) - elemente ale unei stilistici romantice, prin excelență: 


„Sboară mândrule cocor, 
Peste Nipru, peste Don, 

Şi te-aseazá în zbor lin 

Pe fereastra lui Stalin. 

Si sá Spui CĂ noi muncim 
Planul să-l îndeplinim (...)” 82 


Sau: 


„Foate verde lin malin, 
Eu cánt marelui Stalin 
Toatá dragostea cea mare; 
Floare-albasträ de cicoare 
Ti-o trimit de-aici din sat 
Dintr-un suflet fermecat; 
Pe aripa vântului 

Inima cuvântului (...) "83 


Tot în tematica realismului socialist se înscriu şi acele cântece care au 
ca subiect zilele de sărbătoare ale poporului muncitor (1 Mai, bine ai venit) 
sau alegerile libere (Cântec pentru alegeri). 


IL. 2. 2. Aspectele ritmico-melodice ale cântecului nou 


Odată cu problematica ridicată în epocă, de tipul: oare ce s-a 
întâmplat cu vechiul repertoriu sub influența noii ideologii, a vieții noi ş.a.m.d.? 
începe, propriu-zis, procesul de construire a unei identități pentru folclorul 
nou. 

Într-o primă fază, asistăm la alipirea cvasi-mecanicá a unor melodii 
tradiționale cu texte în spiritul şi litera realismului socialist. Cum s-ar putea 
explica preferința pentru melodii arhi-cunoscute, în acest proces, în locul 
unora mai puțin vehiculate şi, prin urmare, cu şanse mai mari să se impună 
drept creații noi? În primul rând, un motiv poate fi modul în care se realiza 
,Culegerea” de folclor pe teren. E simplu de imaginat că unui cântăreț 
popular aflat în fața unui text nou îi era mai la îndemână să îl zică pe o 
melodie familiară lui. Un alt posibil răspuns tine de latura propagandistică 


82 în culegerea Din folclorul nostru..., p. 326. 
83 în culegerea Din folclorul nostru... p. 325. 

a fenomenului: sansele de asimilare de cátre mase a unor versuri 
ideologizate cresc simţitor prin adaptarea acestora la nişte „şlagăre” (locale 
sau nu). 
Aşadar, texte noi pentru melodii vechi reprezintă soluția de început, 
practicată cu succes în culegerile de folclor contemporan din anii 50. Cele 
amintite deja - din comunele Bătrâni şi leud - conțin câteva asemenea 
„mostre“. 
De pildă, cântecul Ciudă li-i şi li-i mânie are ca suport” al versurilor 
(Ciudă li-i şi li-i mánie/ C-am făcut gospodărie/ Şi ne-o giudecat în sat/ C-om muri 
s-om mere-n iad/ Giudece-ne că nu-i bai/ C-om muri ş-om mere-n rai.) celebra 
melodie maramuresaná Mociriţă cu trei fo184, 

O  „interesantă” perspectivă asupra semanticii melodiei se 


conturează în comentariul care însoţeşte exemplul: 


„Ironia la adresa reactionarilor ipocriti care îi amenință cu iadul, 
întocmai ca anatema din Evul Mediu, arată atitudinea sănătoasă a 
colectiviştilor cu mentalitate nouă. Vigoarea sentimentului de 
combativitate şi fermitatea hotărârii se degajă atât din text, cât şi din 
melodie. Caracterul de eliberare, de forță, reiese în melodie şi prin 
intonarea specific maramureşeană într-o mișcare largă, legănată şi cu o 


voce de piept.”85 


Identificarea acestor trăsături distorsionează profund înţelesul 
melodiei, mai ales că versurile originale redau stări şi sentimente diametral 
opuse celor invocate - şi anume nehotărâre, dificultatea luării unei decizii 
(alegerea unuia din cei doi petitori). Dacă ar fi sá îi acordăm credit autoarei, 
ar însemna că în vechiul cântec relația text-muzicá era schizoidă de-a 
dreptul (de pildă, ezitării din întrebarea Spune-mi puiule de cuc/ După care să 
mă duc? i-ar corespunde în plan melodic „vigoarea sentimentului de 
combativitate şi fermitatea hotărârii”). 

Un alt exemplu semnificativ pentru alăturarea aleatorie text-muzică 
îl reprezintă cântecul Drag mi-i la gospodărie, care preia nemodificată o altă 
melodie binecunoscută, Cât îi Maramureşu'8: 


Exemplul 1: 


84 y, Suliteanu, exemplul muzical de la p. 49. 


85 Suliteanu, p. 49. 
86 y, Suliteanu, exemplul muzical de la p. 50, inclus şi în culegerea Din folclorul nostru..., 


într-o variantă simplificată, p. 362 (Exemplul 1). 

34, DRAG MI-E LA GOSPODARIE 

Drag “mis cla ges - podio i-a 
Tot din categoria „preluărilor” face parte şi cântecul Trăiască Republicas”. Pe 
lângă conturul ritmico-melodic, rămân intacte formulele si refrenele 
aferente (anacruza de sprijin i, formula introductivă tipică foaie verde şi-o 
lalea, refrenul măi). Noutatea constă din implementarea în cel de-al treilea 
rând melodic a sloganului Trăiască Republica. Continuarea acestei exortații 
cu refrenul la-uzi (sic!) măi, ia-uzi măi Lenuţo - nu numai prin lipsa de logică 
a construcției poetice, dar şi prin asocierea bizară (Republica şi Lenuta) - se 
plasează în zona rizibilului. 


Exemplul 2: 
36. TRĂIASCĂ REPUBLICA 


Energico. M. M.d-112 


A. + pi 

În studiul despre folclorul nou din comuna leud& este chiar descris 
un astfel de proces de hibridizare - cel care a stat la baza ,obtineri” 
cântecului 1 Mai, bine ai venit. Textul 





87 cules din Bătrâni, raionul Teleajen, reg. Ploieşti, la 20. V. 1950. Cf. culegerea Din folclorul 
nostru... p. 364 şi 375. 
88 Suliteanu, p. 47-48. 

„cântă bucuria oamenilor muncii, ce se impleteste cu aceea a naturii în 
întâmpinarea acestei zile însemnate." 


Melodia, 


, descátusatá de textele de jale pe care le cânta în trecut, căci Joana 
Dáncus o ştie de 20 de ani dela Hrusca Grigore (...), capătă o măreție 
deosebită cu un caracter de bucurie reținută, solemnă, de un lirism 
profund. Cunoscând melodica cântecelor maramureşene, axarea acestui 
text pe o melodie din categoria celor lente este foarte nimerită. O melodie 
în ritmul specific modern i-ar fi sporit vioiciunea, dar i-ar fi scăzut 
intensitatea sentimentului. Această melodie are multe posibilități de 
prelucrare” [s. n.]. 


Convingerea autoarei cá e suficient sá schimbi textul unui cántec 
pentru a-i modifica (radical) caracterul pare neclintitá. Fiind insá vorba 
despre un caz flagrant (o doiná de jale, Supărare voie rea, metamorfozatá în 
cántec de bucurie al oamenilor muncü), remarcarea ,posibilitätilor de 
prelucrare” ale melodiei echivalează cu o încercare de a camufla această 
ruptură totală. 

O serie de transformări în plan melodic şi ritmic - în explicarea 
cărora intervine, desigur, jargonul ideologic - are rolul de a escamota 
distanța dintre cele două extreme. O privire comparativă între Supărare voie 
rea şi 1 Mai, bine ai venit relevă, în ceea ce priveşte intonatia, modificări 
superficiale (de pildă, terta mică descendentă, do-la, devine ascendentă, la- 
do). Evident, la baza acestei „mecanici” simpliste se află interpretarea naiv- 
retorică a sensului intervalelor (descendent - pesimist; ascendent - 
optimist). 

Exemplul 3: 
a) 1 Mai, bine ai venit 

De asemenea, nuantele în care se execută variantele nu se vor a fi 
deloc întâmplătoare în raport cu conținutul textelor: 


„ideile cântecului 1 Mai, bine ai venit ajută ca melodia să crească în 
intensitate, folosind începutul rândului 1 şi 2 cu melodia suitoare pe 
prima silabă, în timp ce la Supărare voie rea în acelaşi caz melodia 
coboará.”89 


82 Suliteanu, p. 52. 

O altá deosebire provine din scurtarea, ín cántecul nou, a fermatelor 
- o tentativă de atenuare a caracterului rubato, care imprima melodiei vechi 
„O notă de melancolie“ %. 

Prin urmare, 1 Mai, bine ai venit este simptomatic pentru un stadiu 
mai evoluat - un fel de-a spune - al cântecului nou, sesizabil şi în cântece 
precum Câte fete-s în colhoz sau Fă-ţi mândrule strut de frunză. Contrastul 
între vechi şi nou pare a se manifesta cel mai evident în stilul de 
interpretare: față de cel vechi, caracterizat „printr-o permanentă tärägänare 
a glasului între sunetele principale ale melodiei”, stilul nou „prezintă 
melodia cristalizată într-o execuție fermă şi care se pretează foarte bine la 
execuțiile corale.” 

În plus, dacă în cântecele vechi se sesizau „lunecări ale vocii pe 
sunete şi mai ales pe cvartă în cadență” 9, în cele noi se semnalează 
pierderea caracterului descendent al finalului (în locul cvartei descendente 
sol-re din cântecul vechi, se rămâne, în cel nou, pe sol). O altă trăsătură 
specifică o reprezintă şi 


„apariția din ce în ce mai deasă a refrenului pe ultimele două rânduri 
melodice şi care tinde să înlocuiască fredonarea cu la, lai, la sau na, na, na 
care este încă atât de frecventă. 92 


Nu e eludat nici aspectul ritmic. Investirea cu sensuri ideologice a 
unor formule, a unor elemente banale metro-ritmice conduce la o retorică 
elucubrantă, precum cea referitoare la cântecul Fă-ţi mándrule strut de 
frunză: 


„Amestecul de măsuri provine şi din faptul descompunerii ritmului 
originar de 5/8, survenită în procesul de transformare a cântecului. Atât 
grupul nestabil de trioleti din rândul 1, 2, 3 melodic, cât şi grupurile de 
5/8 (2/8 şi 3/8) faţă de ritmica grupurilor 3/4 şi 2/4 arată lupta internă 
care se duce în ritmica acestei melodii între vechi şi nou.” [s. n.]% 


În timp, încep să deranjeze „nepotrivirile de caracter” dintre melodii 
(adesea de doiná de jale, în stil rubato) şi texte (optimiste, cu mesaje 
univoce). Prin urmare, apare ca necesitate crearea de melodii noi, adecvate 
conținutului realist-socialist, care să pună capăt inadvertentelor respective. 


% Suliteanu. 
21 Suliteanu, p. 54. 
2 Suliteanu. 
% Suliteanu, p. 48. 

Exigentele impuse în aceste condiții folclorului nou conduc la o 
stilistică a melodiei şi a ritmului care are din ce în ce mai puțin în comun cu 
pattern-urile tradiționale folclorice. Astfel, în generarea liniilor melodice, pe 
lângă trasarea unor coordonate expresive ferme („caracter larg, luminos, 
plin de optimism”), este remarcată „tendința către o anumită tonalitate față 
de caracterul exclusiv modal.” % 

O altă modificare constă din renunțarea la minor în favoarea 
majorului, în virtutea aceloraşi schematizări de ordin semantic pe care le 
sesizam în legătură cu sensul intervalelor: 


„Astăzi, de exemplu, când folclorul la noi înfloreşte abundent, 
conținuturile de viață nouă, eliberarea, socialismul, tehnicizarea 
mijloacelor de producție, schimbarea relațiilor de producție fac să se 
nască opere folclorice bogate nu numai cu conținut nou, ci şi cu formă 
nouă. Astfel tonalitatea adesea minoră a doinelor străbătute de jale şi de 
dor devine majoră atunci când ea se schimbă în cântece de slavă adresate 
noilor aşezări din tara noastră, ca şi Uniunii Sovietice, eliberatoarea 
poporului nostru."% 


Nici factorul ritm nu se sustrage prescrierilor stilistice. Acestea vizează, 
în principal, „organizarea în cadrul unei metrici precise, spre deosebire 
de stilul rubato”al melodiilor vechi”. 


Din cele de mai sus se poate conchide că etapele cântecului nou au 
marcat tot atâtea stadii de regres, de denaturare a folclorului muzical. 
Mutatiile suferite, chiar dacă mimau o finalitate estetică, au fost dictate de 
rațiuni pur propagandistice. (De altfel, trăsături ca accesibilitatea, 
caracterul mobilizator, susținerea mesajului politic reprezintă apanajul 
muzicilor cultivate „la scară naţională” şi de alte sisteme totalitare - de 
pildă, de Germania nazistă)”. 

Ideologizarea poporului a fost pusă în practică prin strategii bine 
gândite, a căror eficientă nu a întârziat să se facă simțită: înregimentarea 
maselor în coruri, în formații de amatori şi angrenarea lor în festivaluri şi 
concursuri. Modelul „estetic“ în tot acest proces l-a reprezentat fizionomia 
folclorului nou. Minimalizarea valorii muzicilor ţărăneşti, pe motiv că nu 
corespund noilor exigente, că nu sunt suficient slefuite, a avut drept 
contrapondere asimilarea şi imitarea unor producții folclorice cosmetizate 


% cf. M. Săndulescu, „Din folclorul nostru-Recenzie”, Muzica, nr. 4/ 1953 p. 72. 

%5 Mihai Beniuc în Prefata culegerii Din folclorul nostru..., p. 9-10. 

% Săndulescu, p. 72. 

9% cf. Thomas Phleps, „Musik und Ideologie” în Musikpsychologie. Ein Handbuch. Hamburg: 
Rowohlts Enzyklopáedie, 2002, p. 94-103. 

pe linie oficială - în acest proces Radio-ul jucând un rol însemnat prin 
difuzarea forțată (stațiile de radioficare, „difuzorul satului”). Efectul a fost 
modificarea, în timp, a gusturilor, cu consecințe care se resimt până în zilele 
noastre%, 


II]. Atitudinea faţă de folclor în creaţia cultă 


În muzica românească a anilor '50, valorificarea folclorului - 
stipulatá în Rezoluţia Uniunii Compozitorilor din 4-5 februarie 1952 - 
devine o sarcină prioritară pentru compozitori, de la îndeplinirea căreia nu 
e nimeni dispus sá se sustragă. Dialectica formă nationala - conținut realist 
socialist părea să îşi fi găsit în sursa folclorică un mod de aplicare „sigur“, în 
sensul punerii la adăpost de eventuale interferenţe cu incriminatele 
„estetici burgheze“, de tipul artă pentru artă. Se prefigura astfel o cvasi- 
uniformizare a creației, ceea ce oficialitățile şi urmăreau. 

Lucrurile s-au dovedit însă a nu fi atât de simple, deşi compozitorii 
şi-au luat misiunea foarte în serios (sau poate tocmai de aceea). 

În primul rând, s-au găsit voci care să remarce că şi creatorii 
burghezi s-au inspirat din folclor fie dintr-un „interes restrâns profesional 
(prilej de exotism, colorit, exhibitionism)”, fie dintr-o „atitudine 
naționalistă, şovină, menită să prezinte situația poporului într-un mod 
idilic sau în culori dintre cele mai atrăgătoare. % lată cum, din start, pândea 
pericolul abordării ,burgheze”, , decadente” a folclorului. 

Cu toate acestea, se creează o adevărată emulatie între compozitori 
în procesul de căutare a unor soluţii viabile. Astfel, se conturează, treptat, 
două concepții total diferite de tratare a folclorului: una tradiționalistă 
(tonală, după modelele înaintaşilor Kiriac, Vidu, Cucu, Dima) şi alta 
modală (care solicita găsirea unor armonii în spiritul melodicii folclorice). 
Câţiva compozitori chiar se implică activ în polemizarea uneia din cele 
două direcții (de pildă, Nicolae Buicliu, Matei Socor versus Zeno Vancea, 
Alfred Mendelsohn) - lucru oarecum primejdios pentru sistem, mai ales că 
ambele tabere se serveau de aceleaşi argumente ideologice. 

De exemplu, Nicolae Buicliu califică apropierea de cântecul arhaic, 
pentatonic drept „o atitudine anti-progresistă, reacționară”. În plus, 
disconfortul tehnic cauzat de „posibilitățile mult mai sărace, mai restrânse 
ale cântecului pentatonic, în comparaţie cu posibilitățile de tratare 
armonică şi polifonică ale cântecului popular modern, heptatonic” 


% Speranţa Rădulescu, Peisaje muzicale în România secolului XX, Bucureşti, Editura Muzicală, 
2002, p. 86-91. 
% Buicliu, p. 25. 

reprezintă, în opinia compozitorului - discipol al lui Dimitrie Cuclin si, de 
asemenea, licențiat în estetică (!) -, „o atitudine anti-estetică, anti- 
artistică "100. 

De partea cealaltă a baricadei, se consideră că, dimpotrivă, cântecul 
pentatonic, arhaic, neatins de „influenţe străine”, ar reprezenta cel mai bine 
specificul național. Totodată, susținătorii acestei teorii (printre care Zeno 
Vancea, Alfred Mendelsohn, llarion Cocişiu) remarcă incompatibilitatea 
„structurală şi organică” între cântecul modal, pe de-o parte, şi sistemul 
tonal-functional, pe de alta!0!. Referindu-se la cântecul popular, folcloristul 
Marion Cocişiu, afirmă că acesta „nu conține nici măcar în formă latentă 
urme de armonie tonală." 1% 

În schimb, Nicolae Buicliu pledează cu fermitate pentru 
armonizarea tonală a cântecului modal. Chiar dacă recunoaşte existența 
unor dificultăți din acest punct de vedere, le pune mai ales pe seama 
„Slabelor cunoştinţe tehnice” ale unor compozitori. De aceea, se simte dator 
să le aducă la cunoştinţă colegilor săi de breaslă că 


„Sistemul armonic funcțional nu se rezumă doar la acordurile de pe 
treptele 1, IV şi V (tonică, subdominantă, dominantă) ale modului major- 
minor (...)” 


şi le recomandă plin de solicitudine folosirea şi a treptelor secundare... 


„Sunt desigur destule cântece populare româneşti care se pot armoniza 

cu ajutorul acordurilor de pe treptele 1, IV si V, în special în muzica 

instrumentală. Dar mai sunt şi alte cântece populare a căror armonizare cere 

folosirea şi a altor acorduri, de pe alte trepte, secundare, ale gamei.” [s. n.J10 

Concluzia la care ajunge urmând aceeaşi „logică” e că renegarea 
functionalismului tonal în muzica populară românească duce „la 
atonalism, la formalism, adică la renegarea însăşi a muzicii noastre 
populare.” 104 

O asemenea observaţie, în contextul epocii, suna mai degrabă a 
amenințare, decât ca o asertiune de ordin estetic. 

Pe de altă parte, clişeele ideologice se dovedesc ofertante şi pentru 
tabăra adversă. Aceasta constată că muzica populară „nu-i oferă 


1% Buicliu, p. 26. 

101 Zeno Vancea, citat de Buicliu, p. 26. 

102 Y, Cocişiu, „Despre armonia tonală şi armonia modalá” în revista Flacăra, 5 decembrie 
1948, citat de Buicliu, p. 27. 

103 Buicliu, p. 27. 

104 Buicliu. 

(compozitorului din RPR) un vocabular suficient de bogat pentru 
exprimarea unui conținut nou şi, în acelaşi timp, respinge mijloacele 
tonalității, ca fiind străine specificului national. 

Necesitatea elaborării unui tratat de armonie populară, semnalată de 
mai mulți compozitori, este criticată de N. Buicliu în aceeaşi manieră 
inflamată. În legătură cu eventualitatea că Sabin Drăgoi, care ţinea la 
Conservatorul bucureştean un curs despre armonizarea cântecului popular, 
va întocmi „un asemenea tratat”, Buicliu are următorul comentariu: 


„Departe de noi gândul de a subaprecia eforturile tuturor acelor 
compozitori care încearcă să găsească drumul cel mai potrivit pentru 
creaţia lor şi a altora (...) Dar a vorbi despre un tratat special de armonie 
populară ca de ceva care se detaşează de ştiinţa universală a armoniei 
clasice, ni se pare tot atât de dăunător ca formalismul însuşi." 196 


.. 91 exemplificările legate de acest cerc vicios pot continua. Totuşi, 
chiar dacă oportunismul politic şi impostura unor compozitori era 
evidentă, asemenea dezbateri - estetice, în fond, dincolo de implicațiile 
ideologice - au avut rolul lor incontestabil în evoluția ulterioară a muzicii 
româneşti. 

În primul rând, autorităţile comuniste au conştientizat faptul că 
mediocritatea, oricât de devotată „cauzei, nu reprezenta o soluție pe 
termen lung. De aceea, pentru ieşirea din impas, au acceptat prin anii 52- 
'55 reabilitarea unor compozitori valoroşi, care, ostili regimului sau „cu 
dosar”, fuseseră marginalizati după 1948 (Mihail Jora, de exemplu). 

Apoi, seriozitatea cu care generația de compozitori în ascensiune în 
anii '50 şi-a asumat evidențierea „specificului national” prin tratări 
armonico-polifonice adecvate melodicii folclorice poate justifica atât 
originalitatea direcției modale pe care a cunoscut-o muzica românească în a 
doua jumătate a secolului XX, cât şi dezvoltarea teoretică spectaculoasă a 
conceptului de modalism (Anatol Vieru, W. G. Berger) - față de care 
muzicologia românească a manifestat şi continuă să aibă un interes cu totul 
special. 


105 Z. Vancea, într-un articol din revista Flacăra, 16 sept. 1950, citat de Buicliu, p. 27. 
1% Buicliu, p. 28. 

IV. Concluzii 


În România, la fel ca şi în celelalte țări din est aflate după 1944 sub 
dominația U.R.S.S,, realismul socialist nu a putut fi niciodată criticat în mod 
deschis înainte de '89. Cu toate acestea, după moartea lui Stalin şi, mai ales, 
după eliberarea de sub controlul strict al Moscovei, rigoarea, ortodoxismul 
metodei au căzut, cu discreție, în uitare - ceea ce nu înseamnă că regimul 
totalitar instaurat după 1965 nu şi-a creat noi strategii de opresiune (şi) în 
artă. 

Din perspectivă contemporană, creațiile realismului socialist 
reprezintă mărturii - curiozitáti, relicve - ale epocii comuniste. Astăzi 
observăm încadrarea lor firească într-o estetică a kitsch-ului, care defineşte 
tot atâtea tipuri „câte posibilități de utilizare eronată sau de contrafacere a 
semnelor artei”17 se pot imagina. (Kitsch-ul produs în scopuri propagandistice 
- politice, religioase etc. - reprezintă una din cele două categorii de bază 
ale sale). 

Teoria kitsch-ului plasează totodată câteva accente semnificative în 
ceea ce priveşte relaţia dintre creația populară şi cea de masă. În timp ce 
cultura folclorică „a crescut de jos în sus”, cea de masă 


„este impusă de sus: ea este fabricată de tehnicieni angajaţi în afaceri; 

publicul ei este reprezentat de consumatorii pasivi (...). Pe scurt, baronii 

litsch-ului exploatează nevoile culturale ale maselor pentru a obține 

profit şi/sau pentru a menține supremaţia clasei lor - în țările comuniste 

funcționează numai cel de-al doilea scop." 1% 

Estetica de tip kitsch reprezintă deci o altă „cheie de lectură” posibilă 
a ceea ce a însemnat realismul socialist şi creațiile sale „de unică folosință” 
(cum altfel mai pot fi privite astăzi „producțiile“ în genul cântecului nou?). 
Aceeaşi „estetică” poate fi extinsă de altfel până la angrenajul social-politic 
care a declanşat şi menținut pentru un timp destul de îndelungat acest tip 


de contrafacere în artă. 

II. CATEGORII ESTETICE: 
RELICVE SAU REALITĂŢI? 


DAN DEDIU 


SISTEMUL CATEGORIILOR ESTETICE LA 
EVANGHELOS MOUTSOPOULOS 
Aplicaţii şi actualizări muzicale 


Preambul 


Discutia privind categoriile estetice este extrem de utilă înțelegerii 
obiectului estetic. De aceea, mai multi autori au căutat să prezinte modele 
convingătoare, prin care multitudinea categoriilor posibile să fie reduse la 
câteva concepte arhetipale (Lalo, Souriau, Tatarkiewicz, Vianu). Căci într- 
adevăr, marea dificultate a domeniului categoriilor estetice este constituită 
de entropia prezentă la nivelul capacității de a identifica concepte generale 
care să funcționeze în mediul artistic, ştiut fiind faptul că dimensiunea 
creativității ne pune în fața diferitelor forme de expresie, dintre care cele 
caracterizate prin noutate ne provoacă perplexitáti şi incomoditáti pe care 
le rezolvăm doar în două feluri: 

1. prin asimilarea expresiei noi unei categorii deja existente, ceea ce 
dovedeşte spirit reductionist sau 

2. prin inventarea unei noi categorii pentru acea expresie, lucru care, 
în cele mai multe din cazuri, este abuziv şi nereflectat suficient pentru a fi şi 
întemeiat. 

Este clar, aşadar, că putem defini cu claritate numai granițele 
domeniului categoriilor estetice: fie ne mărginim la una singură - frumosul 
-, fie transformăm fiecare adjectiv al limbii naturale în purtător de 
semnificație minimal-individualá şi vom obține, astfel, o profuzie de 
categorii estetice, extrase mecanic din dicționarul vreunei limbi naturale. 

Istoria definirii categoriilor estetice începe cu Edmund Burke, 
filosoful englez care, în secolul al XVIII-lea, a dedicat un volum cercetării 
relației între sublim şi frumos, numită A Philosophical Enquiry into the Origin 
of our ideas of the Sublime and Beautiful, cercetare care a fost comentatá si 
continuată de Kant în Critica facultății de judecare. Înțelegerea sublimului ca 
„teroare încântătoare” (delightful horror) a deschis cheia problematicii 
categoriilor estetice, care a variat după concepția fiecărui teoretician. 
Această variație se datorează mai multor factori: 1. fluctuatia domeniului 
artistic, care dezvăluie mereu alte fațete ale minții şi emotiei omului; 2. 
specificul cultural şi temporal al fiecărei opere de artă; 3. multitudinea de 

expresii artistice imposibil de cuprins sub acoperámántul unui concept 
general. 

De aceea, nu se poate sustine ín contemporaneitate un sistem 
cuprinzátor, convingátor, al categoriilor estetice. Cu toate acestea, diferiti 
gânditori au încercat, pe parcursul secolului al XX-lea, să sistematizeze 
această junglă conceptuală. Unul dintre cei care s-au apropiat cel mai mult 
de reuşită a fost fenomenologul grec Evanghelos Moutsopoulos, cel care a 
scris cartea intitulată Categoriile estetice.1% De altfel, Moutopoulos este şi un 
muzicolog reputat, a scris multe articole dedicate muzicii în Antichitatea 
greacă, iar teza sa de doctorat poartă numele de Muzica în opera lui Platon. 

În continuare, vom prezenta concepţia sa despre categoriile estetice, 
încercând în paralel să aplicăm în plan muzical şi, uneori, să corijăm în 
funcție de specificul domeniului lista mai mult decât cuprinzătoare a 
categoriilor estetice imaginate de acest teoretician atât de dăruit şi de 
sensibil. 

O componentă importantă adăugată discursului nostru scoliastic o 
reprezintă sistematizarea şi numerotarea didactică a categoriilor, realizată 
de noi în mod special datorită dorinţei de lizibilitate a textului şi, în acelaşi 
timp, de înțelegere clară a trăsăturilor generale ale sistemului. 

În fine, ne-am permis ca, atunci când am simțit nevoia de 
exemplificare, să oferim exemple muzicale sub formă de partitură, pentru a 
fixa definițiile şi lămuri conținutul lor într-un mod profesionist. Pasaje 
întregi în care Moutsopoulos face referire la diverse muzici - dar care nu 
sunt prezente în textul esteticianului grec - au fost ilustrate cu pagini din 
compoziţiile respective, tocmai pentru a ne edifica imediat asupra sensului 
şi a putea să-l cuprindem fără dificultate. 


Prolegomene. Obiectul estetic. Categoriile 


Pentru a porni la drum în căutarea categoriilor, teoreticianul simte 
nevoia unui sol sigur, a unei definiții cuprinzătoare a obiectului estetic, adică 
a operei de artă. Precaut, precum sunt toți fenomenologii, Moutsopoulos 
apelează la o definiție lungă şi plină de meandre semantice, care posedă 
ambiția de a „acoperi“ o cât mai mare generalitate. Astfel, obiectul estetic 
este 


„acel obiect anumit care, întâlnit în natură sau în artă, ori realmente creat 
printr-un elan al lumii spirituale a artistului, este capabil, prin 
intermediul caracterelor sale sensibile, să provoace acea experiență 


109 Moutsopoulos, Evanghelos, Categoriile estetice, Bucureşti, Univers, 1976, trad. Victor 
Ivanovici, cu o introducere de Constantin Noica. 

specială ce constă în trăirea de către conştiinţă, prin corespondența 
acesteia cu o organizare structurală şi formală, a unui puternic sentiment 
de satisfacție şi plăcere.” (p.19) 


Ce înţelegem de aici? Că obiectul estetic este o entitate care produce 
plăcere pentru că noi intrăm în rezonanță cu ordinea sa, comunicată prin simțuri. 
Dacă începem să întrebăm: ce fel de entitate?, ce fel de ordine?, ce anume 
comunică? şi multe altele, deci dacă ne gândim să particularizăm, să dăm 
exemple, atunci ne vom afla în fața porții categoriilor estetice. După 
Moutsopoulos, categoriile estetice sunt deopotrivă 1) valori şi 2) relații 
conceptuale cu obiectul estetic. El declară în acelaşi stil putin deconcertant, 
dar precis, că 


„mijloacele prin care este determinată natura particulară a unui obiect 
estetic sunt categoriile estetice, luate, în primul caz, ca valori pure, iar în 
al doilea, ca relaţii conceptuale referitoare la acest obiect.” (p.20) 


Cu alte cuvinte, o categorie estetică este totodată o valoare în sine a 
obiectului estetic, deci o însuşire intrinsecă a acestuia, dar şi o relație pe 
care obiectul estetic o are cu mintea şi sensibilitatea noastră, relație ce se 
manifestă sub forma unui concept. Pentru a intra mai în adâncul 
problematicii categoriilor estetice, Moutsopoulos realizează un scurt tur de 
orizont al evoluției conceptuale a termenului de categorie. Mai întâi 
sintetizează demersul lui Aristotel, care defineşte categoria drept „factor 
care poate fi recunoscut în toate obiectele” şi desemnează 10 categorii. 
Apoi, cercetătorul trece - pe rând - la Platon, infátisánd cu acuitate teoria 
genurilor supreme (ființă, repaus, mişcare, identitate, alteritate), apoi la 
filosofii arabi (dintre care îl evidențiază pe al Kindi), cu cele cinci esențe: 
substanța, forma, relația, spațiul, timpul. Depăşirea terminologiei 
aristotelice se va face odată cu Kant, care defineşte categoria drept „concept 
mai general şi fundamental al gândirii ce nu trimite la vreun alt concept.” 
Kant distinge 12 categorii, împărțite în 4 clase: cantitatea, calitatea, relația şi 
modalitatea. Mai departe, Husserl introduce intentionalitatea, iar 
categoriile nu vor fi considerate altceva decât „agenţi prin care se exprimă 
concretizată” intentionalitatea. 

După acest succint rezumat al concepțiilor despre categorii în 
general, Moutsopoulos remarcă natura duală a categoriei, care se manifestă 
în conştiinţă simultan pe plan rational şi afectiv. Dar el observă şi 
particularitatea categoriilor, care constă în 


„antinomia existentă între amploarea lor foarte generală şi numărul lor 
nedeternimat.” (p.23) 

Generalitatea si nedeterminarea numărului lor sunt calități 
antinomice si de aceea fac din domeniul categoriilor estetice unul atât de 
captivant. E o idee extraordinará, care pune degetul pe problema cea mai 
arzătoare: faptul că sistemul categoriilor estetice este unul în continuă 
reformulare şi transformare. Aici am putea face o analogie cu principiul 
indeterminismului lui Heisenberg din fizică şi am putea considera că există şi 
o asemenea replică în estetică, replică pe care am putea-o numi principiul 
indeterminismului lui Moutsopoulos, care ar putea fi formulat astfel: numărul 
categoriilor estetice este indeterminat, ceea ce înseamnă că el nu poate fi 
definit cu exactitate, fluctuațiile sale fiind emanatia dependenţei de 
conținutul operei de artă şi de evoluţia temporală a istoriei acesteia. 
Aruncând provocator un gând extrem, Evanghelos Moutsopoulos stabileşte 
marginea de sus a domeniului, declarând că 


„din perspectiva echivalentei unui obiect estetic cu posibilitățile lexicale 
de determinare şi interpretare a acestuia, se poate susține că orice 
adjectiv poate folosi la numirea unei categorii estetice (...)” (p.23) 


După cum se observă, pericolul fárámitárii pare de neoprit, urmat 
fiind îndeaproape de cel al adjectivizării oarbe şi a dez-categorizării. Ce 
facem în această situație? 

Un prim pas ar putea fi realizat prin încercarea de a distinge 
categoriile fundamentale, adică cele care pur şi simplu exprimă 


„în chip mai desăvârşit un anumit gen, din şirul finit de genuri estetice.” 
(p.24). 


În acest sens, categoria fundamentală rămâne cea a frumosului, încă 
de la Platon, căruia acesta îi opune dulcele şi plăcutul. Se simte aşadar 
nevoia unei opoziții la frumos. Prin Burke, care-l preia şi reformulează pe 
pseudo-Longin, Immanuel Kant realizează un sistem polar, bazat pe 
antiteza categorială între frumos şi sublim. Dar în momentul încercării 
îngrădirii domeniului categoriilor estetice, numărul lor începe să crească, 
sub influența diversității operelor de artă care nu rezistă acestei 
generalizări excesive. Se iese astfel din acesată dualitate prin, de pildă, 
adăugarea lui hübsch - drăguţ - de către Schopenhauer. 

Odată ieşiţi din mecanica dualității, gânditorii au resimțit nevoia de a 
schematiza categoriile. Charles Lalo (în 1927) leagă între ele 9 categorii, în 
câte 3 grupe, pe baza operaţiilor + şi -. Adică de la frumos urcăm la sublim 
şi coborâm la spiritual; de la măreț o luăm în sus spre tragic şi în jos spre 

comic; de la gratios o luám în sus spre dramatic si în jos spre hazliu. Etienne 
Souriau (in 1961) aranjeazá ciclic valorile estetice, asemenea unui ceas cu 24 
de ore. Ín acest sens, ajung sá se polarizeze frumosul cu grotescul, ín care 
versantul drept reprezintă o degradare a frumosului până la grotesc, iar 
versantul stâng o ináltare a grotescului până la frumos. Aşadar degradarea şi 
înălțarea sunt considerate forte fundamentale în inlántuirea pe bază de 
derivare a categoriilor estetice. lată cele 24 de categorii extrase de Souriau: 
frumos, nobil, măreț, sublim, patetic, liric, eroic, tragic, înflăcărat, dramatic, 
melodramatic, caricatural, grotesc, satiric, ironic, comic, vesel, fantasque, 
pitoresc, nostim, grațios, poetic, elegiac, frumos. 

Ajuns în acest punct, Moutsopoulos lansează teza unei estetici 
liberale sau deschise, legând-o de trei elemente: 1) caracterul deschis al 
valorizării, 2) non-ierarhizarea categoriilor, 3) autenticitatea estetică. (pp.25- 
27) Nu este momentul să intrăm în amănunte privind estetica liberală, dar 
cele trei elemente numite definesc cu precizie de ce este atât de greu în a 
croi un sistem estetic. Permanenta primenire a valorilor, imposibilitatea 
ierarhizării categoriilor şi capacitatea esteticului de a găsi expresii noi si 
autentice - sunt argumente ce pledează în favoarea unei estetici deschise. 
Moutsopoulos susţine, de asemenea, că estetica contemporană ar trebui să 


„determine în ce măsură un obiect estetic, şi în special un obiect artistic 
finit a reuşit sau nu să-şi justifice existența.” (p.28) 


În acest sens, categoria estetică fundamentală ar trebui să fie cea de 
„izbutit” sau ,neizbutit”, ori cea de ,justificat” sau ,nejustificat”. Evident, 
si autorul nostru considerá cá totusi frumosul e categoria esteticá 
fundamentală, pe care se proiectează toate celelalte. El este si un rezultat al 
„vârtejului” celorlalte categorii. Pornind de la această valoare categorialá 
centrală, filosoful grec realizează următoarea taxonomie: 

L: categorii tradiționale - care se referă la structura internă a operelor 

estetice. 

2. categorii determinative - ce tintesc înspre continutul operelor 

estetice. 

3. categorii finale - privesc infátisarea exterioară a obiectelor estetice 
Pornind de la această tripartitie, ce disecá circumspect şi precis 

diversele impulsuri categoriale pe care diverşi teoreticieni şi esteticieni le- 

au avut în decursul timpului, vom studia succint cele trei tipologii. 

CATEGORIILE TRADITIONALE 


Sunt considerate categorii tradiționale cele care se referă la structura 
operei de artă şi care, 


„departe de a se opune una alteia, sunt mai degrabă complementare.” 


(p.56) 


Recunoastem, este o definitie destul de absconsá, dar care reliefeazá 
faptul că aceste categorii tradiționale sunt „lăsate în pace” de către autor, 
aşa cum au fost ele gândite în sistemul esteticii clasice, sunt reajustate şi li 
se acordă statutul de complementaritate. Ele nu sunt ,zgándárite” de către 
filosof, ci adoptate tale quale, cu istoria conceptuală pe care au avut-o, cu 
bogatul buchet semantic de care beneficiază şi, nu în ultimul rând, cu 
câteva idei noi „plantate” pe ici, pe colo. În orice caz, adoptarea şi 
adaptarea categoriilor esteticii tradiționale la muzică suscită interogații 
foarte diverse şi răspunsuri captivante, lucru care poate conduce implicit şi 
la o ajustare „din mers” a teoriei esteticianului grec, mai ales că o lipsă 
fundamentală a acestei teorii constă din cvasi completa absență a 
bibliografiei de limbă germană şi engleză, oarecum indispensabilă cel putin 
în ceea ce priveşte estetica muzicală. Vom încerca în continuare să 
compensăm această lipsă, agrementánd prezentarea concepţiei lui 
Evanghelos Moutsopoulos cu precizări şi comentarii ce pornesc de la o 
bibliografie lărgită. Astfel se va putea completa atât lista bibliografică 
necesară unui travaliu recuperator, cât şi regla diferite defazaje de 
mentalitate, care trebuie puse pe seama actualizării unei cercetări ce 
datează din 1970. 


1. Frumosul 


Ca orice teoretician serios, Moutsopoulos deschide discuţia despre 
frumos apelând la diferite definiții ale acestuia: Ravaisson, în 1862 susținea 
că „frumosul este strălucirea adevărului”, Baudelaire, ceva mai târziu, 
opina că el este paradoxul, iar Victor Hugo îl identifica cu idealul, cu ceva 
desăvârşit. Moutsopoulos declară că definirea frumosului tine de 
demnitatea esteticii filosofice şi exemplificá acest lucru printr-o concepție a 
unui filosof din spațiul balcanic, Petros Vrailas-Armenis, care vede 
frumosul ca ,supraabundentá de substanță onticá”, raportánd la acest 
etalon sublimul, gratiosul şi ridicolul. Conform lui Petros Vrailas-Armenis, 
relațiile dintre aceste categorii ar fi următoarele: 


190 


Frumos + asimetrie > Sublim 
Frumos + dulceaţă voioasă -> Gratios 
Frumos + imperfectiune > Ridicol 


Mentinándu-se în aria definiţiilor, el citează şi viziunea lui Etienne 
Souriau, conform căruia frumosul e o reuşită evidentă a artei „într-un 
climat estetic de armonie, măsură, fericire şi iubire.” (p.34) 


O altă problemă a multor esteticieni a fost cea care limitează - sau nu 
- frumosul doar la sfera artistică. Aici se disting trei posibilități de 
comprehensiune a problemei: 1. arta şi natura sunt „domenii de egală 
manifestare a frumosului” (Vianu), 2. frumosul se regăseşte numai în artă 
(Benedetto Croce), 3. natura e artă, Creatorul e văzut ca artist (arta mistică), 
iar arta e realizată după prototipul naturii (Leonardo da Vinci). 


Cât despre atmosfera spirituală de manifestare a frumosului, 
esteticianul grec este de părere că se referă la o elevație estetică apolinica, 
mai mult decât la una dionisiacă, deşi amândouă sunt fațete ale frumosului. 
În apolinic primează ordinea, imblinzirea liniştită a dificultăților structurale, 
pacea unei structuri naturale, statismul, pe când în diomsiac regăsim 
mişcarea, nesiguranța, neliniştea, căutarea perfecțiunii inaccesibile, 


„O frumuseţe disimulată sub vălul dinamismului”. (p.38) 


Frumosul destinde, ar putea fi o altă definiție a acestuia, dar şi frumosul 
desfată 


„în măsura în care obiectul contemplării estetice îndeplineşte exigenţele 
aşteptării noastre. O Fecioară de Rafael, o sonată de Haydn sau un nud 
de Maillol sunt opere exemplare pentru această relație.” (p.39) 

Per Atat ihr faceti îmi 


Sonata 


peral Porter pan 


Hob, XVI: 49 





Specialist în kairologie, Moutsopoulos introduce în analiza categoriel 
de frumos si ideea de kairos (oportunitatea). El vede o legáturá íntre acestea, 
căci frumosul se dezvăluie numai atunci când condițiile oportune sunt 
împlinite pentru perceperea lui. Dar kairos-ul este doar o condiție necesară, 
nu şi suficientă a frumosului. Pe lângă el, alte patru idei concură la 
întregirea condiţiilor necesare frumosului: echilibrul, armonia, ordinea şi 
analogia. În acest fel, frumosul devine 


„categoria pe fondul căreia se proiectează toate celelalte categorii.” (p.44) 


lată mai jos o reprezentare schematică a celor cinci condiții necesare 
apariţiei perceptive a categoriei frumosului, imaginată de noi pentru a 
uşura înţelegerea şi memorarea acestora. O vom denumi pentagrama 
frumosului: 


Kairos 


Echilibru Armonie 


Ordine Analogie 


2. Urátul 


O simplá definitie a urâtului se obtine considerándu-1 drept opusul 
natural al frumosului. Nu e vorba de grade de indepártare de frumos, ci de 
impunerea urâtului ca opús frumosului, ca non-frumos, ca dizarmonie 
(înțeleasă ca lipsă a structurii armonioase a obiectului). Moutsopoulos 
consideră că voluptatea produsă de urât este expresia voinței de demolare a 
idolilor consacrați şi este obiectivată cu o trecere de la pozitiv la negativ. 
Urâtul este astfel văzut ca o probă a purificării prin negativ, prin imersiune 
în aura întunecoasă a lumii. Această idee este interesantă, căci justifică 
urâtul, înțelegându-l ca răzvrătire, ca revoluție, insurecție împotriva 
frumosului. În acest fel, urâtul capătă o aură eroică, contestatară, ceea ce îl 
absolvă cumva de natura sa decázutá, declasată. 

Dar pentru că veni vorba de natură: natura nu poate fi rea. Ea este 
un dat, o entitate independentă de noi, pur şi simplu. În consecință, urâtul 
se leagă inextricabil de rău în ipostaza sa umană, căci răul este o 
componentă a persoanei. Şi dacă persoana este pătrunsă de conştiinţa 
răului, ea posedă şi voluptatea de a produce urâtul estetic ca frondă la 
adresa comoditätii pe care frumosul o protejează. Extinzând ideea 
esteticianului citat, putem spune că urâtul, în acest sens, este un frumos 
incomod. Putem merge mai departe şi inversa schema celor cinci condiții de 
existență a frumosului, după cum urmează: ordinea devine dezordine, 
analogia - ilogism, echilibrul - dezechilibru, armonia - dizarmonie, kairos- 
ul - alea. lată mai jos imaginea răsturnată a pentagramei frumosului, pe 
care o vom denumi pentagrama urâtului: 

Dezordine Hogism 


Dezechilibru Dizarmonie 


Alea 


Dar urátul se poate obtine nu numai prin mecanismul simplu de 
opoziție față de frumos. El mai poate fi pus si pe seama unei înclinații 
deosebite spre diform, care este considerată de către Moutsopoulos o 
perversiune, o imoralitate estetică, deşi există şi posibilitatea interpretării 
gustului diformitätii prin 


„tendinţa de insurecție a conştiinţei artistice împotriva valorilor stabilite, 
împreună cu voluptatea a ceea ce e interzis sau se află în afara regulilor 
şi legilor.” (p.43) 


Aici survine din nou ideea revoltei împotriva celor cinci condiții ale 
existenței frumosului. Gustul pentru diform este anexat unei voințe anti- 
frumos şi raliat unei plăceri perverse de a evidenția tocmai ceea ce se află în 
afara normei estetice, resimţită de către insurectionisti drept dogmă. Cu alte 
cuvinte, există posibilitatea ca urâtului să-i fie ataşată ideologia reacției la 
dogmă şi mentalitatea revolutionar-avangardistá. 

De asemenea, se poate pune căutarea urâtului pe seama dorinței de a 
impresiona, de a exhiba ceva aflat „în afara legii” estetice şi, implicit, a 
provoca, dar aceasta e deja o problemă de marketing. Louis Lavelle spune cu 
tâlc: „urâtul se raportează la un frumos puternic, pe care îl neagă şi pe care 
îl invocă în timp ce îl distruge.” (Traité des valeurs, 1955). 


3. Sublimul 
Despre sublim există multe păreri: după Souriau, toate categoriile 
estetice sunt căi către sublim; prin pseudo-Longin şi Burke, sublimul 


devine la Kant legat de semnificația superiorității față de comun şi de 
obişnuit, de aceea Kant pune frumosul în antiteză cu sublimul. Sublimul 

poate fi definit şi în termeni medicali: hipertensiune musculară şi nervoasă, 
opusă destinderii provocate de frumos. După cum se vede, sublimul e un 
factor de tensionare, în timp ce frumosul - unul de relaxare. Aici ar putea fi 
plasată discuția despre locurile estetice ale muzicilor serioase şi cele de 
divertisment. Moutsopoulos subliniază cu acuitate aceste locuri estetice 
diferite ale frumosului si sublimului: 


„Frumosul este legat de eros şi de pasiunile sociale, în timp ce sublimul 
se leagă de cele individuale şi de spaimă.” (p.46) 


Alt fragment, deosebit de interesant, de la aceeaşi pagină 46, spune că: 


„pentru ca sublimul să fie resimțit de o persoană, este necesar ca ea să fi 
încetat a mai fi expusă primejdiei reprezentate de acesta.” 


Sublimul e un liman al tuturor categoriilor estetice, din momentul în 
care ele ating limitele excesului. Despre limitele excesului nimeni nu ştie 
aprope nimic. Dar este cert că există un exces pozitiv şi unul negativ, dar 
ele nu sunt, cum s-ar putea crede, opuse. Cu alte cuvinte, excesul negativ 
nu e unul „în minus”, iar cel pozitiv „în plus”, sau viceversa. Excesul este 
acumulare de cantitate. Această acumulare de cantitate ascultă şi de legea 
entropiei. Nu se poate da o reţetă a formulei succesului în ceea ce priveşte 
excesul. Sigur e faptul că excesul pozitiv atinge o decentá a „nemăsurii , 
implică o „măsură intuitiv corectă a nemásuratului”, în timp ce excesul 
negativ este pantagruelic şi orb, devenind entropic şi, de aceea, inestetic. 
lată definiția sublimului dată de Moutsopoulos, în toată splendoarea ei: 


„O Categorie a nemásuratului, a nesupunerii la constrângeri formale, a 
tensiunii conținute, şi aflată în relaţie cu dispozițiile cele mai abisale ale 
conştiinţei. (...) Negarea măsurii raționale şi sesizarea şi instaurarea de 
scheme estetice cu accent conceptual transcendent.” 


lată un exemplu de sublim muzical, citat chiar de Moutsopoulos, el 
însuşi un muzician distins, anume Preludiul la opera Lohengrin de Richard 
Wagner: 

4, Nostimul 


În principiu, nostimul este considerat ca degradare a frumosului. 
Nu este vorba de o degradare axiologică, ci de una ontologică, în sensul în 
care intensitatea ființei frumosului este una „tare”, în timp ce cea a 
nostimului e una ,slabá”. Am putea vedea degradarea de care vorbeşte 
Moutsopoulos drept imputinare a energiei existenţiale, dar şi ca „încetinire 
a metabolismului” ființei operei de artă. Dar cărui fapt se datorează această 
„ieftinire” a ființei? Filosoful grec este de părere că datorită lipsei 
caracterului oportun, a kairos-ului. În acest sens, lipsit de atributul 
necesității, nostimul devine o categorie a momentanului. 

O exemplificare în acest sens este muzica lui Gershwin, considerată 
de către Moutsopoulos ca fiind nostimă, căci ceea ce o caracterizează este 
fragilitatea, momentaneitatea şi caracterul agreabil, nepretentios, aşadar o 
plăcută lejeritate (în limba franceză, joli, în germană, hübsch). 


„Joli este retragerea frumosului către agreabil.” (p.49) 

Tezele despre acestá categorie a nostim-ului 


„accentueează scăderea estetică şi diminuarea mai degrabă calitativă 
decât cantitativă pe care o conferă categoria de hiibsch obiectelor 
caracterizate de ea, şi poate şi alterarea, pentru conştiinţă, a purității 
estetice a acestor obiecte, pe care categoria respectivă o atrage după 
sine.” (p.49) 


Consideratá a fi categorie de legáturá, nostimul este si o categorie mai 
putin rationalá, de aici derivánd caracterul ei misterios, legat indubitabil de 
o anumitá Capacitate de seductie a elementului pasiv. Dar pe lángá 
componenta misterioasă, nostimul se leagă paradoxal si de festiv, înlocuind 
caracterul solemnitátii cu cel al intimitátii. El e categoria bucuriilor simple, 
a satisfactiilor secrete si a reveriilor intime. 

5. Fermecätorul 


Este o categorie fluidă, imponderabilá, elastică, foarte schimátoare, 
chiar „cameleonică”, ce 


„dispare şi se manifestă fără tensiune.” (p.51) 


Lipsa tensiunii este, desigur, periculoasă într-o operă de artă. Nu şi în 
acest caz, dacă sunt prezente celelalte caracteristici, anume fluiditatea, 
elasticitatea, senzația de plutire - şi atunci ne putem lipsi bucuroşi de 
tensiune, care ajunge chiar sá ne agaseze în această ,chimie” de însuşiri. 
Mai departe, Moutsopoulos face diferenţa între categoria de fermecător şi 
cea de magic: 


„Cea dintâi produce bucurie printr-o anumită mobilitate; cealaltă reține 
printr-o anumită linişte. (...) Ca atare, fermecătorul se referă la persoane, 
vorbe şi purtári; magicul, la peisaje, ambiante şi situaţii.” (p.51). 


Este o foarte importantă şi adâncă distincție, căci în fapt fermecătorul 
şi magicul sunt două fațete ale aceleiaşi realități, numai că ele sunt aplicate 
unor ,regnuri” diferite. Dacă vrem sá simplificăm pentru a înțelege gândul 
central al autorului, vom putea spune, grosso modo, că atunci când spunem 
„fermecător” ne gândim la oameni, iar atunci când spunem „magic” - ne 
referim la obiecte şi la natura înconjurătoare. 

Dar nu se poate spune şi despre un anumit pasaj dintr-o compoziție 
că este fermecător? Cum rămâne atunci cu distincția lui Moutsopoulos? 
Credem că se poate ajunge la o claritate mai mare în aplicarea conceptelor 
de fermecător şi magic unor muzici anumite. Bunăoară, o muzică fermecătoare 
va evoca întotdeauna o imagine, o amintire, o stare legată de o persoană. 
Modalitatea de a evoca este mişcarea, „mobilitatea“, cum spune autorul în 
citatul de mai sus. Acea muzică fermecătoare va trebui să posede aşadar 
două componente: să fie curgătoare, fluentă, cu O mişcare a vocilor 
perceptibilă urechii şi totodată să evoce umanul sub un aspect personal, 
individual. 

Prin opoziție, magicul este un virtuoz al peisajului natural, al stărilor 
non-personale, el e - într-un fel - o „ridicare la putere” a cotidianului, o 
transfigurare a acestuia. În plus, el posedă arma liniştii, evidenţiată şi de 
autorul nostru. Capacitatea de păstrare a unei vacuitáti flotante, a unui 
imponderabil plutitor, combinată cu o linişte în care solitudinea peisajului 
nu are accente angoasante, ci emană o căldură misterioasă - iată o descriere 

aproximativă a magicului. Drept exemplu putem da partea a [l-a din 
Concertul nr.5 pentru pian şi orchestră, ,Imperialul”, de Beethoven. 


6. Gratiosul 


Este o categorie căreia Moutsopoulos îi surprinde datele 
fundamentale, anume mişcarea destinsă şi detenta mobilă. lată şi definiția 
precisă: 


„mişcare destinsă de evoluție prevăzută ca fiind un corespondent al 
elegantei necăutate, ce manifestă o economie funcțională de mijloace 
vitale eficace.” (p.52-53). 


Accentul cade aici pe eleganța necăutată, involuntară, aşadar pe 
sentimentul unei nobleti spirituale degajate, în care naturaletea şi lipsa de 
efort sunt ingrediente cardinale. Cu toate acestea, grația nu este stagnare, ci 
mişcare continuă, 


„mişcare ce face să răsară o stare trecătoare dedesubtul unei stări fixe.” 


De aceea, ea poate fi găsită pe mai multe paliere, printre care şi cel al 
stângăciei artistice, căci, cum spune Barbey d'Aurévilly, „există o anumită 
detentă în stángácie...care este mai gratioasá decât grația însăşi.” De aici şi 
concluzia că 


„grația conține «ceva» spiritual, adică liber şi inefabil, element care, 
introducându-se înăuntrul unui cadru de sumbră constrângere estetică, 
conferă obiectului acel «aer» de detentă ce provoacă aprobarea estetică 
din partea conştiinţei.” 


De asemenea, citându-l pe Rodin, care susținea că graţia se naşte din 
forță, autorul subliniază şi faptul că nu ceea ce este mic e grațios, ci ceea ce 
e suplu şi delicat. Aşadar, nu neaparat genul miniatural (deşi acesta nu se 
exclude) concură la aducerea gratiosului în centrul percepţiei, ci mai mult o 
anumită acuratețe, o igienă a formei şi conținutului, însoțită de o pudoare 
naturală a expresiei. Referiri directe la muzică apar la pagina 54: 


„în întreaga operă a lui Mozart, gratiosul, urmărit cu măsură, nu 
oboseste; totuşi în opera lui Beethoven acesta va fi sistematic evitat, 
înainte de a se impune la Mendelssohn.” 

lată-i pe Mozart şi Mendelssohn uniți sub zodia gratiosului. La 
primul, subîntelegem spiritul menuetului, al temelor principale din 
simfonii si concerte, al rafinamentului cu care realizeazá armonia 
cadentialá, iar la cel de-al doilea - directetea si supletea melodiei, precum şi 
ornamentica eficientă. Ceea ce au în comun cei doi compozitori numiți este 
şi un foarte fin acord între legato şi staccato, cu o aplecare specială către 
acesta din urmă. Exemplificăm mai jos cu un Menuet de Mozart şi cu 
Cântecul de primăvară de Mendelssohn. 

O ultimă reflectie deschide înspre noi orizonturi de cercetat: 


„Categoria gratiosului se oferă, mai mult decât oricare alta, în creația 
decadentel. În general vorbind, orice categorie estetică trece prin 
primejdia ca, urmărind să-şi impună monopolul, să-şi piardă 
disciplina specificității sale; cât despre grațios, deviază cu uşurinţă 
către agreabil, fluid, arabesc.” (p.55) 


7. Elegantul 


Înrudit cu gratiosul, elegantul se caracterizează prin căutare, prin 
efort, dar neanevoios sau care dă impresia de efort realizat dintr-un singur 
suflu, cu uşurinţă. Se poate vorbi astfel de un om elegant în purtări, în 
vestimentație, se poate vorbi de o operă de artă elegantă, dar totodată 
putem vorbi şi de o demonstrație matematică elegantă. 


„(Elegantul) nu se exprimă numai prin energie, ci şi printr-o mişcare 
simplă şi cultivată, neexcesivă şi de o economie deosebită, manifestată 
prin forță.” (p.55) 


Filosoful francez Alain susținea în 1911 că „grația este perfecțiunea 
expresiei ce nu nelinişteşte, nici nu ráneste.” Moutsopoulos porneşte de la 
această frază inspirată pentru a da o definiție elegantului: 


„perfecțiunea liniei care satisface simţul frumosului, corelat şi cu 
rațiunea." (p.55) 


Elegantul posedă şi ingredientul stilizatului şi, de aceea, aduce cu 
sine şi o componentă rațională, conceptuală. În această ordine de idei, dacă 
menuetul ținea de grațios, putem spune atunci că valsul tine de elegant. 
Chopin şi apoi Ravel exemplifică prin opera lor această categorie în care 
„perfecțiunea liniei”, deci a melodiei şi a fluxului sonor subiacent, se 
combină cu geometria conceptului formal, a ideii clare şi mature, însoțite 
de o reticentá întotdeauna intelegátoare, dar cu atât mai mult misterioasă. 

8. Simplicitatea 


Pe cale de înrudire mergem mai departe, după grațios şi elegant, şi 
întâlnim simplicitatea. Autorul nostru o defineşte succint ca fiind 


„fixare în non-superfluu, în absolut necesar, în spontan, prin urmare şi 
evitarea cáutatului şi a elaboratului, si sträduinta de a atinge 
autosuficienta interioară.” (p.56) 


Nu trebuie confundatá cu simplitatea sau cu simplismul, care sunt 
functii structurale ale unui obiect estetic. Simplitatea e o functie pozitivá a 
structurii, iar simplismul este una negativă. Prin simplitate dorim sá 
reliefăm vizibilitatea şi claritatea ideilor, în timp ce prin simplism arătăm 
insuficiența şi banalitatea acestora. Când vorbim de simplicitate ne referim 
la domeniul estetic, nu la cel structural. În acest sens, simplicitatea 
izvorăşte dintr-o structură simplă, pozitivă, dar nu este asimilabilă 
totalmente cu aceasta, căci posedă o expresie proprie. Într-un fel, s-ar putea 
spune că - apelând la o metaforă aritmetică - 

simplitate + expresie = simplicitate 
simplitate — expresie = simplism 


Moutsopoulos susține că o melodie bizantină veche este 
caracterizată prin simplicitate. Noi credem că acest lucru se poate aplica şi 


melodiilor gregoriene, ori celor folclorice. lată un exemplu dintr-o melodie 
gregoriană: 

Dacă în ecuație mai intră şi mişcarea, dinamismul, atunci 
simplicitatea se transformă în sugestiv, categorie ce exprimă prin 
nedesăvârşire posibilitățile infinite ale formei artistice. 

CATEGORIILE DETERMINATIVE 

Categoriile determinative se referă la 


„conţinutul ce este redat în obiectele estetice.” (p.57) 


Acest conţinut este pur omenesc, astfel că se poate spune că aceste 
categorii îl ,umanizeazá”, prin oglindirea în formă estetică a luptei vieții 
umane şi a valorilor omeneşti. 


„Categoriile determinative sunt cele ce exprimă în chipul cel mai 
autentic intentionalitatea conştiinţei. Deoarece, deci, categoriile acestea 

se leagá cel mai direct de bogátia constiintei omenesti, ele sunt si dintre 
cele mai numeroase, ba chiar numárul lor poate spori nelimitat, prin 
faptul că într-însul trebuie cuprinse toate nuanțele träirilor afective 
umane ce admit, prin creație, o obiectivare în calitate de valori.” (p.57) 


În alţi termeni, aici se pot încadra toate categoriile ce surprind 
sentimente, emoții obiectivate axiologic. De aici rezultă numărul lor mare şi 
în creştere entropică. Moutsopoulos grupează categoriile determinative în 
trei clase: 


1. eidologice (de la eidos, care înseamnă specie), ce provin din genuri şi 
specii literare antice şi moderne. Ele pot fi statice şi dinamice. 
2: tipologice, ce origineazä în caractere si teme, referindu-se la 


“luminozitatea particulară a obiectelor estetice, la luminozitatea specifică 
pe care o emit” (p.73). Ele se mai pot numi tematologice sau caracterologice. 


A, tendentiale sau orientative, ce posedă o orientare si o energie 
dinamică, de unde provine “mişcarea si curgerea” (p.81) 
4. 


1. CATEGORIILE EIDOLOGICE 
1.1. statice 


1.1.1. Poeticul 


Caracteristica fundamentală a poeticului este reprezentată de 
deschiderea sensibilă către marile viziuni, coroborată cu nuantele fine, 
peste care se aşterne o contemplare a misterului lumii. Realizată uneori şi 
cu o undä de imperceptibilá melancolie, acestá deschidere interioară se 
regăseşte - după cum susține Moutopoulos - în sesibilitátile unor scriitori 
precum Homer, Teocrit, Petrarca si Goethe, în peisajele picturii chineze ori 
într-un tablou de Canaletto, precum si în tonul liedurilor lui Schumann. 


„poeticul, ca dispoziţie, se leagă de o intentionalitate unificatoare, de o 
sublimare sentimentală şi de o tendință de transcendere a regiunii 
esteticului (...) şi de dispersare a sa în acele direcții în care existența 
insási se dispersează.” (p.59) 

1.1.2. Antipoeticul 


O respectare exactă şi seacă a regulilor judecății corecte, combinată 
sau nu cu înlăturarea oricărui element sentimental constituie cele două 
caracteristici ale antipoeticului. Atunci când aceste două însuşiri sunt 
impuse la nivelul întregii vieți, avem de-a face cu o concepție pragmatică. 
În acest sens, pragmaticul reprezintă atitudinea estetică rezultată din 
corectitudine seacă şi opresiunea conştientă a sentimentelor. 

Filosoful francez Vladimir Jankélévitch a găsit o expresie fericită de 
definire a antipoeticului, numindu-l inexpresivul expresiv. Prin această 
expresie paradoxală este denumită totuşi un anumit tip de expresivitate, 
anume expresia lipsei de expresie, aşadar o simulare expresivă a unui 
defect expresiv. Prin aceasta nu ieşim totuşi din zona esteticului, cum s-ar 
putea crede la prima vedere, ci ne păstrăm în ea tocmai prin puterea 
transfiguratoare a expresiei, care ajunge să exprime chiar propria lipsă. 

Jankélévitch face referire la muzica lui Eric Satie si, evident, la 
Stravinski, cel din perioada neoclasică, doi compozitori care adoptă cu 
bună ştiinţă o atitudine antipoeticá, o atitudine de „răcire” a temperaturii 
expresive a muzicii, bazată pe controlul rațional al emoțiilor şi pe simularea 
artistică a unei indiferente afective. Acest lucru se realizează, deseori, prin 
apelul la forme sau genuri preluate din istoria muzicii, care sunt golite de 

expresia lor inițială şi umplute cu un soi de „aer antipoetic”, ceea ce le dá o 
alurá paradoxalá. 

latá o asemenea mostrá de atare retragere din fata poeticului, de 
abtinere expresivá demná, în sensul termenului englez atát de nimerit de 
,Coolness”: un vals de Stravinski, a doua piesă din ciclul de 3 piese pentru 
pian la patru mâini, dedicată simbolic - întru celebrarea inexpresivului 
expresiv - lui Eric Satie. 

1.1.3. Liricul 


Dintre categoriile estetice care indică într-o manieră precisă starea 
afectivă a creatorului se disting, după Moutsopoulos, liricul, elegiacul - cu o 
imersiune în funebru şi macabru - şi idilicul. Astfel, liricul se atribuie 
operelor de artă 


„în care se constată în chip manifest efortul artistului de a insufleti forma 
pe care o instaurează cu intensa dispoziţie afectivă ce îl stăpâneşte. (...) 
Lirismul este poate cea mai evidentă poziție obiectivantă, de unde şi 
imposibilitatea atribuirii categoriei liricului unui obiect estetic de altă 
proveniență decât dintr-o activitate artistică.” (p.60) 

Drept exemplificári, autorul alege poezia eroticá a lui Sapho si 
Shakespeare, pe cea religioasá a lui Roman Melodul si Paul Claudel, 
pictura lui Lorrain şi Poussin, precum şi - spune el - „muzica organică” a 
lui Schubert, fără însă a intra în amănunte privind modalitatea prin care 
această muzică se dezvăluie a fi lirică. Mergând pe firul argumentărilor 
filosofului grec, putem încerca să precizăm faptul că lirismul unei muzici 
este o componentă fundamentală a dispozitiei creatorului față de un 
conținut artistic dat. Inspirația poate fi lirică, susține Moutsopoulos, nu însă 
şi realitatea obiectivă. Dacă este aşa, atunci lirismul devine o funcție a unei 
anumite sensibilitáti artistice, anume cea care face din fluxul interior 
temeiul actului artistic. 

În muzică, lirismul poate fi definit în primul rând prin cantabilitate, 
însuşire înțeleasă ca provenind dintr-un stilizat impuls vocal, şi prin 
altitudine, calitate ce se poate defini ca tensiune şi puritate a trăirii. În 
consecință, vom găsi zone lirice în părțile lente din suite, simfonii sau 
concerte, în temele secunde din sonate, în miniaturi vocale sau 
instrumentale. Există mai multe tipuri de lirism, orientate cel mai pregnant 
în funcție de stiluri: lirismul reținut al melodiei baroce, lirismul melancolic 
al miniaturilor romantice, lirismul distant al neoclasicismului, pentru a 
numi doar câteva din cele existente. lată mai jos un exemplu considerat 
chiar de către compozitor drept „piesă lirică”: Volksweise de Grieg, din 
„Lyrische Stiicke” op.12. 

Volksweise. 


Mélodie populare. — Popular melody. 


Fotkevise. 


15h moto, 
z. 

1.1.4. Elegiacul 


Dacă liricului îi înlocuim tensiunea cu melancolia, ceea ce înseamnă 
implicit şi scădere a altitudinii poetice prin aducerea în peisajul afectiv a 
stării pesimiste, atunci ne vom afla în prezența elegiacului. 


„Elegiacul ar fi liric, dacă într-însul n-ar domina o atitudine evident 
pesimistă față de obiectul inspirației, dacă, adică, acest obiect n-ar fi 
considerat definitiv pierdut.” (p.61) 


Însă elegiacul tine de un pesimism generic, nu de unul specific. 
Aceasta se întâmplă şi pentru că brutalitatea morții este cumva „uitată“, 
atenuată, lăsată deoparte, fiind în schimb evidențiată amintirea dispariției 
fie a unor persoane, fie a unor stări ori lucruri. Coleridge susținea că 
elegiacul este „natura adevărată a unei minţi ce reflectează”, iar 
Wordsworth accentua ideea de „reculegere în linişte” ca fiind proprie 
elegiei. Meditaţie în tăcere despre finitudinea lumii şi a sufletului, realizată 
dintr-o perspectivă calmă şi necrispată, iată cum se mai poate defini 

ys 


elegiacul. Ceea ce iese în evidenţă este mai mult o atmosferă, o ,climä” uşor 
tristă şi nu o situație concretă, un fapt, 


„mai curând o insinuare decât o invocatie.” (p.61) 
Un alt savant de origine greacá, muzicologul Constantin Floros - în 
monografia dedicatá lui Brahms - considerá muzica acestuia ca fiind pusä 


sub semnul elegiacului. Un exemplu edificator îl constituie prima parte a 
Simfoniei a IV-a: 

La fel cum Moutsopoulos considerá cá cele patru balade pentru 
pian de Chopin imprumutá, si ele, acest ton. 


1.1.5. Funebrul si macabrul 


Spre deosebire de elegiac, funebrul se confruntá cu prezenta 
nemijlocitá a mortii, cu caracterul ei crud si brutal, implacabil. De multe ori, 
funebrul este pus ín legáturá cu eroismul unui personaj dispárut, precum 
în Simfonia ,Eroica” de Beethoven, sau cu regretul după o pierdere umană 
ireparabilă, precum în Sonata în si bemol minor de Chopin. În plus, dacă 
moartea apare personificată, ingrozindu-ne prin prezența el, atunci 
funebrul se va transforma în macabru. 

În plan muzical, funebrul posedă în mod tradițional genuri aparte, 
precum lamento-ul, marşul funebru şi requiem-ul, genuri ce subliniază 
deopotrivă perplexitatea, revolta ori demnitatea sufletească în fața morții. 
Lista este foarte lungă, dar înfățişăm mai jos o selecție: Lamento di Arianna 
de Monteverdi, aria Didonei «When I am laid» din Dido and Aeneas de 
Purcell, «Crucifixus» din Missa ín si minor de Bach, «Qui tollis peccata 
mundi» din Missa în do minor de Mozart, marşurile funebre la Beethoven, 
Chopin, Liszt, Wagner, Mahler, requiem-urile lui Mozart, Brahms, Fauré, 
Duruflé, Penderecki, Stefan Niculescu. 

Macabrul, la rándul sáu, îsi face aparitia muzicalá în mod 
traditional prin intermediul ,dansului macabru”, un fel de cartoon ín care 
imaginea medievalá a scheletelor care danseazá este reciclatá din punct de 
vedere sonor. Dansuri macabre au scris multi compozitori: Liszt, Saint- 
Saéns, Musorgski, Britten, Sostakovici. Ín exemplul de mai jos se observá 
secvența Dies Irae prezentă in reductia de orchestră încă de la inceputul 


lucrárii, motto care aproape a devenit o emblemá a genului, utilizat si de 
Saint-Saëns, şi de Musorgski: 


Danse macabre. 








(Totentanz. t 
Komponiert 1849-50. Erschienen 1865. 
thed 

În cultura de masă, macabrul a devenit o constantă prezenţă: a fost 
preluat ca estetică de către multe formații rock, a devenit categoria estetică 
dominantă a filmelor horror cu vampiri şi zombies. În anii '70, compozitorul 
maghiar Gyórgy Ligeti, unul dintre cei mai importanți creatori ai secolului 


al XX-lea, a scris o operă inspirată de această categorie, pe care a intitulat-o 
„Le Grand Macabre”. 

1.1.6. Idilicul (cu variantele: bucolic, pastoral, alegoric) 


Destul de rapid expediat în prezentarea lui Moutsopoulos, idilicul 
este infátigat ca întemeindu-se pe situații exterioare, în care prezența naturii 
este o constantă. În acest cadru, ambianța este înfăţişată în mod concret, 
descriptiv, dublată de o linişte caracteristică şi un elan eliberator al 
conştiinţei. 

Variantele bucolic, pastoral şi alegoric fac referire, pe rând, la 1) o variantă 
mai amplă, de o mai largă respirație a idilicului, 2) la dragostea pentru 
natură şi 3) la personificarea unor componente ale naturii. 

Aşadar, de la claveciniştii francezi, „Anotimpurile“ lui Vivaldi si 
Haydn, trecând prin simfonia si sonata pentru pian „Pastorala“ de 
Beethoven şi 





Siegfried-Idyll de Wagner şi ajungând la Simfonia Alpilor de Richard Strauss, 
Oiseaux exotiques de Messiaen şi Pastorale şi idile transilvane de Theodor 
Grigoriu - imaginarul componistic european s-a sprijinit întotdeauna pe 
natură ca pe un principal generator şi rezervor al inspirației artistice. 


1:2; dinamice 
1.2.1. Epicul 
Párásind domeniul contemplatiei si al stazei, intrăm odată cu 


categoriile eidologice dinamice în cel al acțiunii, al mişcării. In acest sens, epicul 
este legat în mod fundamental de noțiunile de erou şi faptă eroică. 

, Dacá eposul este, in chip esential, naratiune, atunci epicul se dezváluie 
ca o înfăţişare narativă a isprăvii omeneşti. Din punct de vedere estetic, 
eposul poate exista în mod autentic doar ca epos eroic.” (p.63) 


În muzică, epicul poate fi detectat în lucrările de mari dimensiuni - 
opere, simfonii, poeme simfonice, sonate -, în care forma complexă permite 
asemănarea cu o desfăşurare temporală proprie unei poveşti, unei 
naratiuni. În acest sens, Moutsopoulos citează Tetralogia lui Wagner ca fiind 
„Cu siguranță o operă epică.” (p.63) Desigur, în cadrul muzicii 
instrumentale putem întâlni două situații: 

1) când caracterul epic este indicat prin titlu, astfel cum se întâmplă 
în muzica programatică (Mazeppa de Liszt, Manfred de Ceaikovski, Till 
Eulenspiegel, Don Juan şi O viață de erou de Richard Strauss), 

2) când epicul se deduce pe baze strict muzicale, precum expunerea 
temelor şi motivelor, confruntarea, eliminarea, varierea şi readucerea lor în 
aceleaşi contexte sau în altele (bunăoară, ca în simfoniile lui Brahms, 
Bruckner şi Mahler). 

Există, în sânul epicului, ramificații diverse: didacticul (un exemplu 
l-ar putea constitui sonatele lui Scarlatti, scrise inițial ca exerciții pentru 
clavecin), epico-liricul (combinarea suflului epic cu dispoziția lirică, precum 
în studiul Mazeppa de Liszt, uvertura Romeo şi Julieta de Ceaikovski), 
romanescul (un tip de epic ce se raportează la genul romanului şi este 
inspirat de acesta: găsim asemenea referințe directe la Mahler şi 
Șostakovici - inspirați de romanele lui Dostoievski -, precum şi la Wolfgang 
Rihm, în ciclul Vers une Symphonie Fleuve, inspirat de întreaga tradiție a 
romanului-fluviu). 





E 


Poezie 
Romanesc 






1.2.2. Dramaticul si tragicul 


Izvoránd din teatrul antic grecesc, dramaticul gi tragicul au fost pe 
parcursul istoriei noțiunilor când suprapuse, când opuse, când 
subordonate unul altuia. Moutsopoulos este de părere că aceste categorii 
eidologice dinamice sunt convergente într-un punct clar, anume conceptul 
eroului. Eroul, pe lângă autenticitate, conține şi ingredientul combativitátit, în 
sensul că el luptă cu hätisul situațiilor violente în mijlocul cărora este purtat 
de soartă. 


„Instaurația dramatică şi tragică are loc prin conflict, prin tensiunea 
internă şi prin antiteza dinamică.” (p.65) 

Dupá Souriau, citat de filosoful grec, dramaticul e mai pur decát 
tragicul, cáci fortele se echilibreazá în dramatic, ín timp ce în tragic fortele 
au pondere inegalá si sunt neechilibrate. 


„Eroul tragic luptă cu puteri superioare, iar dacă agonistica dramatică 
este mai pură, aceasta se datorează cu siguranţă faptului că e receptivă la 
o soluționare atât prin înfrângere, cât şi prin triumful eroului.” (p.66) 


In acest sens, se poate susţine că tragicul admite o singură ieşire - 


căderea definitivă si implacabilá a eroului, fiind deci o categorie „închisă, 


în timp ce dramaticul e o categorie „deschisă, admitánd multiple 
rezolvări. 


„Categoria tragicului este eventual categoria estetică cea mai legată de 
nelinişti metafizice şi existențiale. Principala problemă metafizică constă, 
în această privință, în efortul de realizare a irealizabilului.” (p.67) 


A trăi ceea ce e de netrăit ar putea fi definiția tragicului. 
Moutsopoulos este de părere că, pentru ambele categorii, muzica le scoate 
la lumină cel mai bine potentialitátile, poate şi pentru faptul că nu se pierde 
în anecdotic. 


„Muzica este chiar în stare să exploateze la maximum posibilitățile 
oferite de ambele categorii. Elementul agonistic este reprezentat în 
special în antiteza şi în conflictul a două teme, două totalitáti ori două 
grupuri de instrumente. Dramaticul şi tragicul sunt adesea prezente la 
Beethoven, iar literatura pe care a generat-o “Simfonia a V-a” este 
cunoscută. Conceptele de invincibil şi intangibil, particularizări ale 
categoriei tragicului, se redau în mod caracteristic printr-o schimbare 
bruscă de tonalitate, ca de pildă în prima parte a “Simfoniei nr. 8” de 
Schubert, unde dezvoltarea tematică trece pe neaşteptate de la tonalitatea 
de si minor, la cea de do minor.” (p.68) 


lată acest fragment muzical despre care vorbeşte Moutsopoulos, dar 


care conține o mică inadvertentá muzicală, anume cea că în fapt se trece de 
la relativa lui si minor - re major -, la do minor: 

Comentariul filosofului continuá, adáncind problematica si cu alte 
exemple pe care le vom insera ín text, tocmai pentru a se vedea clar 
referintele muzicale: 


„Ca atare, tragicul (la Schubert, n.n.) este trimis printr-o anumită cale 
spre anulare, aşa cum se întâmplă în “Simfonia fantastică” a lui Berlioz, 
unde, în vreme ce la începutul părții a treia, cornului englez îi răspunde 
clarinetul, şi acest dialog se aşteaptă a fi repetat la sfârşit, clarinetul tace, 
iar tăcerea sa este contrabalansatá de tobe.” (p.68) 

„Acest proces devine gi mai desăvârşit spre sfârşitul lui Till Eulenspiegel 
de R.Strauss, unde tema principală a eroului, repetată apoi din ce în ce 
mai fragmentat, subliniază agonia acestuia. Există o tratare estetică, aşa 
cum există una metafizică şi una existențială, a problemei tăcerii. Este 
tragică tăcerea ce leagă partea principală de epilog, în Don Juan de 
R.Strauss, după cum tragică este imobilitatea în mişcare.” (p.68) 

Este uimitoare capacitatea filosofului grec de a se adánci ín 
înțelegerea muzicii şi chiar de a obiectiva câteva procedee muzicale 
specifice ca fiind purtătoare ale tragicului: modulația bruscă la Schubert - 
care semnifică o ruptură dureroasă - , lipsa unui răspuns aşteptat şi înlocuirea 
sa cu un enunț amenintátor la Berlioz, fragmentarea tematică şi tăcerea 
tensionată la Richard Strauss. Emblematice sunt şi următoarele fraze, care 
sintetizează întregul demers analitic şi îi conferă o încărcătură imagistică 
pregnantă: 


„Dramatică este furtuna din care poți ieşi nevătămat; tragică, o 
calamitate. Dramatică, lupta ființelor între ele; tragic, efortul fără 
speranță de salvare.” (p.69) 


În încheiere, se enunţă şi două categorii secundare, depreciative, 
asupra cărora nu se insistă: melodramaticul (care poate fi conceput dual fie 
ca emfază, exagerare, fie ca divertisment, prin distrugerea tensiunii 
dramatice înainte de vreme) şi tragicomicul (rezultat dintr-o dilatare 
distrugătoare a tragicului, care este relationatá în mod natural cu comicul). 


1.2.3. Comicul 


Caracteristica principală a comicului şi a categoriilor sale derivate 
este găsită de Moutsopoulos apelând la ideile lui Aristotel din Poetica. O 
putem reformula, pentru a o simpfica şi actualiza, după cum urmează: 
preschimbarea formelor canonice ale frumosului în direcția rizibilului, astfel încât 
urátenia lor să fie inofensiva. O definiție complexă a comicului apare la pagina 
72: 


„Comicul (...) este o valorizare sistematică a formelor rizibilului, prin 
utilizarea si combinarea principiului repetitiei si al persiflárii, de care 
tine fiecare element, provenit, la rândul său, din arsenalul ridicolului.” 


În aceatá definiție se simte si o umbrá a influentei lui Bergson, după 
care râsul e definit ca „mecanicul aplicat viului”. Principiul repetitiei de 
care pomeneşte Moutsopoulos este în mod vádit unul al repetitiei oarbe si 
al implantării sale mecanice într-un sol nepotrivit, cum este cel al lumii vii, 
idee bergsoniană preluată elegant şi redimensionată într-un context estetic 
mai larg. 

Prin faptul că urâtul este deturnat spre exagerat şi cu ajutorul 
principiului persiflării, ce-l dublează pe acela al repetitiei mecanice, râsul 

capátá o dimensiune esteticá, lucru care conduce la crearea unui ambient 
eliberat de spaimá si neliniste. Observám astfel cá prin râs, comicul capátá 
accente vádit taumaturgice, cáci el anuleazá grijile si angoasele, actionánd 
asemenea unui medicament. 

Moutsopoulos gáseste cá muzica se preteazá foarte bine la 
exprimarea autentică a comicului: 


„Divertismentul lui Mozart, ce se încheie cu un acord strident, sau Kaffee- 
Kantate de ].-S. Bach, cu caracterul său comic solemn. Există posibilități 
de exprimare a comicului prin orchestrație, ca de exemplu prin utilizarea 
cornului englez în partea a [l-a a trilogiei Wallenstein de V. d'Indy, sau în 
Ucenicul vrăjitor de P.Dukas, ca şi de creare a unei situații comice 
involuntare prin proasta utilizare a cornului de alamă (situaţie ce 
aminteşte de căderea unui om în mers, după Bergson).” (p.73) 


Mai departe, autorul derivă diferite valori categoriale ale comicului: 


1.2.3.1. Caricatura lul, ce constă în 


„Sublinierea unei trăsături specifice, ridicate din ordinea detaliului în 
ordinea esentialului, de obicei prin amplificare, dar şi prin idendificare 
cu orice altceva ce ar avea legătură cu obiectul caricaturizat.” (p.70). 


Astfel, caricaturalul va fi prezent în muzică prin îngroşarea şi 
deformarea unor trăsături sonore - fie ele teme, armonii, ritm sau 
orchestrație. Acest lucru presupune însă, din partea receptorului, o 
prealabilă cunoaştere a originalului nedeformat. Din acest motiv, în muzică 
- de regulă - se apelează la un fragment sonor arhi- şi antecunoscut, care va 
fi supus unei deformări creatoare suficient de clare, astfel încât el să 
reprezinte caricatura acelui fragment originar. Un maestru al caricaturii 
muzicale este considerat Șostakovici, care - în simfoniile sale - obține 
caricaturalul din aducerea în prim plan a banalitátii melodice şi armonice, 
prezente sub masca muzicii de circ, contrapusă unui context serios sau 
unor procese de cumul dinamic răvăşitor, precum se întâmplă în mijlocul 
părții a treia din Simfonia a VIII-a. 


1.2.3.2. Spiritualul, definit ca 


„inversarea unei relații definitiv stabilite” (p.70), 

nu este suficient de explorat la Moutsopoulos. Este, credem noi, domeniul 
scherzo-ului beethovenian, în care „poantele” muzicale sunt bazate pe 
inselarea asteptárii, precum şi domeniul apogiaturilor spumoase ale 
muzicii romantice de pian, în special a lui Schumann si Chopin. 


1.2.3.3. Umoristicul este opus spiritualului, rezultánd printr-o 

„repetată raportare degradantá la un dat superior.” (p.70) 

Combinarea umoristicului cu delicatul constituie „humorescul”, atât 
de prezent în muzica romantică sub înfăţişarea unei miniaturi 


instrumentale intitulată Humoreske (în special pentru pian), introdusă de 
Schumann şi continuată de Dvofak şi Grieg. 


Humoreske 

Prokofiev a preluat traditia, dându-i o coloraturá usor grotescá ín 
Scherzo humoristique pentru patru fagoturi. O altá combinare pliná de succes 
a umoristicului a fost realizatá cu macabrul, iar rezultatul a fost parodicul, 
apropiat de caricatural. Spre deosebire de acesta, care constă într-o 
deformare, parodicul este definit ca „negativitate mimetică”: 

„Combinația de macabru şi umoristic este aluzia din suita Carnavalul 
animalelor de C.Saint-Saéns, la tema oaselor, din al său Dans macabru, 
executată la xilofon, schimbându-se măsura de trei timpi în măsură de 
doi timpi.” (p.71) 


1.2.3.4. Satiricul e definit de Moutsopoulos drept 


„tratare dură şi nemiloasă a obiectului, ce constă într-o depreciere 
mijlocitá a acestuia din urmă, prin raportare la un concept dintre cele 
mai importante, ce se iau drept criteriu." (p.71) 


El poate avea următoarele derivații mai specifice: muscätorul şi 
causticul. Găsim asemenea mostre deosebite în creația pianistică timpurie a 
lui Prokofiev, în lucrarea intitulată Sarcasme. De asemenea, în muzica de 
pian târzie a lui Ligeti. 


1.2.3.5. Grotescul combină ciudátenia cu comicul, iar ruda sa apropiată, 
orand-guignolesque, adaugă straniului şi calitatea înspăimântătorului. Găsim 
urme grotesti la Grieg, în Dansul piticilor, la Musorgski, în Gnomus din 
Tablouri dintr-o expozitie, la Stravinski, în Petruşka (momentul apariției 
betivului în scena iarmarocului). Grand-guignolesque este prezent în câteva 
opere de Janacek, în finalul din Peter Grimes de Britten, în Le Grand Macabre 
de Ligeti. 


1.2.3.6. Ironicul corespunde unui „fals surâs” (p.72), fiind mai blând decât 
satiricul. În acest sens, ironicul se apropie de spiritual. 

Desigur, este extrem de puțin ceea ce Moutsopoulos ne oferă cu 
privire la un subiect atât de vast, tratat cum se cade chiar în literatura 
filosofică franceză, de pildă la un Jankélévitch, al cărui studiu intitulat 
Ironia poate fi consultat şi în limba română, conținând multiple referințe 
muzicale. 

După Jankélévitch, ironia e arta de a fi subtil. Ea nu doreşte 
profunzime, ci un anumit „spirit de pizzicato”, prin care se ajunge la 
extrema conştiinţă, la libertate. Nume ca Schumann, Musorgski, Debussy, 
Ravel, Satie apar constant în text, lucrările lor servind drept exemplificări 
ale diferitelor faze ale ironiei. 

2. CATEGORIILE TIPOLOGICE 
2.1 Tranchilizante 
2.1.1. Paradisiacul este legat de 


„experiența unei fericiri prelungite, având rezonanța sentimentului 
pozitiv de imobilitate în afara timpului.” (p.74) 


Moutsopoulos este de părere că partea a [l-a a Simfoniei a VIII-a 
„Neterminata” de Schubert debutează în această zonă estetică a 
paradisiacului, precum şi preludiul la actul al III-lea al operei Lohengrin de 
Wagner face apel la aceeaşi categorie (a se vedea exemplul muzical citat la 
categoria sublimului). 


2.1.2. Biblicul este înconjurat de o dispoziţie descriptivă şi apel la Vechiul 
Testament, manifestată printr-un dor de vechime, printr-o specială aplecare 
față de trecut şi o componentă epică pronunțată. Biblicul apare în oratoriile 
lui Haendel, Mendelssohn-Bartholdy, Honneger sau Penderecki. O specie 
aparte a biblicului e apocalipticul, indisolubil legat de sublim de îndată ce 
acesta întruchipează o “primejdie dorită”, decelabil în multe lucrări ale lui 
lannis Xenakis şi în Et expecto ressurectionem mortuorum a lui Messiaen. 


2.1.3. Nostalgicul este definit drept 
„O rámánere pasivă în domeniul posibilului.” (p.77) 


Acest „a vrea să fii acolo unde nu poți fi”, cum frumos defineşte 
Jankélévitch nostalgia, conține o raportare ideală la un trecut care a existat, 
dar care nu mai poate fi făcut prezent, nu mai poate fi actualizat. El s-a 
pierdut definitiv, dar - lucru foarte important - el a fost totuşi posibil. 
Reveria, pe de altă parte, este diferențiată de nostalgie, şi reprezintă 


„O rămânere pasivă în domeniul imposibilului.” (p.77) 


Este, aşadar, considerată de autor drept o raportare ideală la o lume 
inexistentă şi imposibilă. Este un fel de rescriere a trecutului cu ajutorul 
fanteziei, o fabulatie de cele mai multe ori diurnă. O întâlnim ca specie la 
Schumann (în Trăumerei din Scene pentru copii op.15), Villa-Lobos, 
Rachmaninov sau Debussy. 


222 






Imposibil 







lată, în cele ce urmează, două fațete stilistice ale reveriei, una la 
Schumann, cealaltă la Debussy: 


Reverie 

2.1.4. Oniricul nu se confundă, în concepția autorului, cu visarea. În timp ce 
visarea satisface subconstientul, încărcându-l de lumină, oniricul aduce în 
act elemente fantastice cu aspect tiranic (precum la Giorgio da Chirico sau 
Salvador Dali). Între visare şi oniric este plasat misteriosul: nemanifestat şi 
necunoscut din punct de vedere tematic, neprecizat din punct de vedere 
formal şi “proiectându-se în direcția lui dincolo” (p.78), este terenul propice 
al acordurilor mărite şi al gamei în tonuri atât de bine speculate, chiar 
aproape epuizate, de Claude Debussy. lată un fragment (Très mouvementé) 
din expoziția ultimei părți a Cvartetului de coarde de Debussy, unde 
misteriosul este prezent mai cu seamă prin nuanța scăzută, melodica 
incápátánatá şi uşor amenințătoare, stranietatea relațiilor armonice: 

Aşadar, suntem în prezeta unor serii categoriale consecutive, legate 
între ele printr-un element comun, anume afundarea în stări diferite de starea 
de trezie. Traseul ONIRIC > MISTERIOS > VISĂTOR este doar o 
posibilitate. Alte variante ni se deschid imaginaţiei în continuare. 


2.1.5. Fantasmagoricul e în stare, datorită „prezenței strălucitoare a unui 
mare număr de elemente eterogene, să echilibreze lipsa de structură formală 
de care suferă.” (p.78) Exemplele preferate ale autorului se îndreaptă spre 
muzica de orchestră a poemelor simfonice, precum Pasărea de foc de 
Stravinski: 


Variation on the Firebird 
E Allegro M.M. Jè 60 

sau a Carnavalului venețian de Berlioz. Tot aici ar putea intra, în opinia 
noastră, şi câteva pagini simfonice scrise de Respighi, Szymanowski şi chiar 
Prokofiev. Toate aceste lucrări muzicale se aseamănă datorită faptului că 
posedă o nuanţă existențială de pesimism şi prin faptul că 


dau un gust al acestei prezențe formale, neîmblânzite dar momentane 


şi trecătoare, ce pare să-şi aducă prevestirea nostalgiei aşteptate să se 
nască din apropiata sa dispariție.” (p.78) 


225 


2,2: Excitante 


2.2.1. Fantasticul este definit printr-o cantitate excesivá a componentel 
stranii, lucru care îl încadrează în zona categoriilor estetice respingátoare şi 
iritante. El 


,Oglindeste, la nivel estetic, îndepărtarea totală a conştiinţei de realitatea 
estetică, grație căutării de forme pe care rațiunea le condamnă, indiferent 
de indreptátirea lor de către conştiinţa estetică.” (p.79) 


Caracterizat de o dublă căutare, pe de o parte a ciudáteniei, pe de alta 


a echilibrului, fantasticul este prezent în muzică la Berlioz, în Simfonia 
fantastică (titlul indică în acest caz categoria), şi la Sckriabin: 


Fant astique 





Tot la Skriabin, în Sonata a V-a pentru pian, avem de-a face cu O 
decădere a fantasticului în direcția delicatului, ceea ce va da termenul de 
fantasque, dificil de tradus în româneşte, dar prezent chiar în franceză în 
indicatia de expresie anexată muzicii de către compozitor. 

Decăderea fantasticului în direcția rizibilului va da burlescul, iar în 
direcția tragicului - monstruosul. 


Fantastic 


2.2.2. Se trece uşor de la oniric la cosmaresc, a cărui însuşire cardinalá este 
constituită de 


„Spaima anulării existenţei.” (p.79) 


Odată cu imaginea unei „apariţii de coşmar” vom avea dantescul, 
prezent în pagini lisztiene precum Sonata „După o lectură din Dante”, apoi ca 
reflex dinamic al coşmarului vom putea vorbi despre demonic. Relationat nu 
cu demonii, ci cu daimonul socratic, care impulsionează existența către 
ținte de neatins, demonicul este de asemenea redevabil într-o partitură 
pianistică de Liszt, anume Sonata în si minor. 

Oniric 


Misterios 
Cosmaresc Visätor 


Dantesc Demonic 


2.2.3. Bahicul posedä un caracter pronuntat dramatic, 
„trădând unirea misticá-orgiasticá cu forte de nenumit.” (p.80) 


Bahicul se confundä cu ceea ce Nietzsche numea dionisiac sau 
orgiastic. Exemplele muzicale sunt alese chiar de Moutsopoulos, el numind 
în această categorie corul Erintilor din opera Dido şi Enea de Purcell, partea a 
treia din Simfonia fantastică de Berlioz, piesa orchestrală O noapte pe muntele 
pleşuv de Musorgski, baletul Sărbătoarea primăverii de Stravinski (vezi ex.) 

şi Carmina Burana de Orff. (p.80 şi p.75) Mai adăugăm şi Baccanala lui 
Constantin Silvestri, Sensemaya de Silvestre Revueltas sau Frenesia de Dan 
Dediu. Ceea ce au în comun aceste lucrări este un anumit iureş, o mişcare 
rapidă, care - prin repetiție ostinatá a unui motiv sau a mai multora, 
suprapuse - ajunge să creeze O stare hipnotică, o beție sonoră ce 
descătuşează energii umane primare, instinctuale. 


2.2.4, Titanicul se întemeiază în concepția esteticianului grec, preluând o 
explicaţie teologică oferită de Teilhard de Chardin, pe 

„dinamisnul existenţei şi pe tipul de transcendere a litosferei şi a 
biosferei.” (p.80) 


În timp ce în titanic dialectica are caracter ascendent, în prometeic (de 
la Prometeu, fiul titanului lapet, ce fură focul din Olimpul zeilor greci 
pentru a-l aduce oamenilor), ea posedă caracter descendent. 

Nu este prea clar la ce se referă autorul în această distincție. Credem 
că „dinamismul existenței” de care vorbeşte Moutsopoulos este o sintagmă 
prin care se subîntelege o dialectică a Fiintei. O dialectică ascendentă a 
Fiintei ar putea fi aşadar pusă în legătură cu o evoluţie inter-regnuri, în 
sensul depăşirii acestor bariere. În acest sens, titanicul depăşeşte litosfera 
(stratul de suprafață al planetei, conținând regnurile mineral şi vegetal) şi 
biosfera (totalitatea apariţiilor vii de pe Pământ), devenind o instanţă 
supra-omenească. Reversul său, prometeicul, realizează traseul invers: 
porneşte de la suprauman şi se scufundă, tot printr-o dialectică a Fiintei - 
de data asta văzută ca proces regresiv - în mineralul litosferei şi apoi în 
elementarul magmei fiebinti din nucleul Terrei. O imagine muzicală 
genială a prometeicului găsim în poemul Prometeu de Skriabin. 


Noosfera 


Titanic 


JAU 


Litosfera 


Biosfera 

Atât titanismul, cât şi prometeicul sunt, după părerea autorului, 
„succesiv redate în opera lui Beethoven.” (p.81) 


Este desigur o afirmație provenită dintr-o intuiție a esteticianului, 
căci ea nu e susținută nici măcar de un exemplu de lucrare exemplară. 
Probabil că autorul are în minte titanismul cultural al imaginii lui 
Beethoven, considerat ca răsfrângându-se automat şi asupra operei sale. 
Credem, de asemenea, că excesivitatea dialecticii muzicale la Beethoven este 
un element care poate fi folosit pentru demonstrarea existenţei celor două 
categorii estetice în opera acestui compozitor. Căci excesul este o trăsătură 
comună titanismului şi prometeicului, care nu mai trebuie judecat la scară 
umană, ci reprezintă o lipsă de măsură specifică stihialului. 

2.2.5. Eroicul, categorie ce reînnoadă cu categoriile eidologice, este 
expediatá dintr-un foc de Moutsopoulos, consideratá a fi puntea prin care 
supraumanul se uneste cu omenescul. Insuficient definit ín acest cadru, dar 
serios studiat în volume diverse de estetică, eroicul reprezintă un subiect 
prea vast pentru a ne permite să-l abordăm aici. Vom spune numai că în 
muzică el reprezintă un domeniu extrem de vast şi a fost abordat serios în 
cercetări precum: stilul eroic la Beethoven, legat inextricabil de tonalitatea 
lui mi bemol major şi de o tematică specifică (cartea lui Scott Burham), 
caracterul fanfarelor wagneriene si a  culminațiilor acumulative 
bruckneriene, reflectarea sa în muzica de film a epos-urilor moderne 
precum Star Wars (John Williams) sau The Lord of the Rings (Howard 
Shore). 

3, CATEGORIILE TENDENTIALE 


3.1 Excitante (ale seducţiei) 


3.1.1. Captivantul nu este deloc definit de Moutsopoulos, deşi se susține că 
e cea mai importantă categorie a acesei tipologii. Pornind pe urmele unei 
posibile definiții, putem extrage (din ceea ce spune autorul despre această 
tipologie) faptul că este vorba de o mişcare ritmică orientată a obiectului 
estetic (cf. p.82), astfel încât el suscită un interes deosebit al celui ce 
percepe, făcându-l captiv, luându-l prizonier în lumea sa. Captivante pot fi 
pasajele muzicale care se definesc printr-o mişcare a conținutului care să 
mențină trează atenția auditoriului. Această mişcare a conținutului poate fi 
dublată de dimensiunea virtuozitátii instrumentale sau vocale. Astfel de 
pasaje pot acoperi un spectru foarte larg de opțiuni stilistice, caracteriale, 
de scriitură sau de gen. lată un exemplu din Chopin, caracterizat prin 
mobilitatea incredibilă a mâinii drepte: 

3.1.2. Ináltátorul îşi găseşte în volumul de care vorbim o definiție mai 
precisă: 


„conştiinţa, obiectivată, este transportată într-o regiune în care va putea 
trăi o emoție sublimă.” (p.82) 


235 


El este considerat drept corespondentul energetic al sublimului, 
citate fiind aici opusuri artistice de primá márime ale culturii europene: 
tabloul Laocoon de El Greco, Faust II de Goethe, Matthäus Passion de Bach, 
clopotnita unei catedrale gotice. Aceastá categorie dinamicá nu poate fi 
ipostaziată într-un fragment muzical anume, pentru că ea rezultă din 
conjugarea tuturor parametrilor sonori şi apare numai după ce lucrarea s-a 
terminat, ca o rezultantă complexă a perceperii tuturor dimensiunilor 
acestui univers artistic. 


3.1.3. Stimulantul, plasat cu un grad mai jos decât fnältätorul, 


„antrenează întreaga conştiinţă, impunându-i o ordine proprie obiectului 
estetic.” (p.83) 


Dorinţa de a urmări întreaga desfăşurare ascendentă a procesului 
sonor caracterizează opusuri foarte diverse, citate generos de către autor: 
Marşul ungar din Damnafiunea lui Faust, giga din finalul Simfoniei nr.3 de 
Mendelssohn, Cavalcada Walkiriilor de Wagner ori Bolero de Ravel: 

3.1.4. Atrágátorul este, de asemenea, expediat în câteva cuvinte, spunându-se că 
„apare pe un fond de grație şi eleganță.” (p.83) 


Dacă atrăgătorul este orientat spre imaginea iubirii carnale, vom 
obține eroticul, cu multele sale gradatii ascensionale sau descensionale. De 
la muzica Renaşterii, trecând prin Baroc, prin folclorul spaniol, muzica 
indiană, prin dansuri ca tango-ul sau prin muzica de jazz şi rock - avem O 
paletă deosebită de ,coloraturi” erotice ale muzicii. Domeniul este încă 
neexplorat suficient şi ar fi interesant de adâncit. 


3.1.3; Îmbătătorul 


„mărturiseşte o excitație în care conştiinţa riscă să iasă din sine, nu atât 
prin alienare, cât uitându-şi în mică măsură condiţia.” (p.83) 


Caracteristica tehnică profundă a acestei categorii o constituie 
structura rotitoare, în muzică prezentă sub forma ostinato-ului, a repetitiel 
obsesive. Suntem aproape de transa hipnotică, iar muzicile care pun 
accentul pe structura rotitoare cunosc acest lucru: preludiile cu armonii 
figurate la Bach, anumite lieduri ale lui Schubert şi Schumann, Bolero de 
Ravel, muzica repetitivă americană (Philip Glass, Steve Reich, John 
Adams). 


3.1.6.  Violentul reprezintă 
„intervenţia neaşteptată a direcției obiective în lumea conştiinţei.” (p.84) 


Fauvismul, pânzele lui Rouault şi Vlaminck sunt considerate violente 
datorită stridentelor de tonuri picturale, după cum şi în arta sunetelor 
crearea unei atmosfere de violenţă este atribuită următoarelor cauze: 


„compozițiile muzicale pronunţat ritmice, rezonantele dure si 
neaşteptate, o alternanță complexă din punct de vedere ritmic de pauze 
şi tensiuni.” (p.84) 


Pagini muzicale ce excelează în redarea violentului pot fi găsite în 


muzica secolului 20: Allegro barbaro de Bartók, Sărbătoarea primăverii de 
Stravinski, Arcana de Varèse, Concertul pentru vioară de Ligeti, muzica lui 

Lachenmann. Exagerarea violentului, care este el însuşi un exces, este 
considerat de Moutsopoulos ca fiind deturnantul. 


Allegro barbaro 
(1911) 

3.1.7.. Minunatul focalizează sensul de nemaiîntâlnit, lucru care 
„produce scindarea obiectivantă a conştiinţei.” (p.84) 


Aceasta îşi dă seama că ceea ce percepe nu are analog în experiența 
rațională şi afectivă acumulată. De aceea, conştiinţa se scindează în două, 
pe de o parte identificând ceea ce cunoaşte, pe de alta sesizând noutatea şi 
încărcându-se cu bucurie de necunoscutul revelat dintr-o dată. 


236 


3.1.8. Zguduitorul face referire la 
„golirea conştiinţei de orice conținut stabil.” (p.84) 


Suntem impresionați excesiv, dar într-o direcție diferită față de 
minunat. Acesta sporeşte conştiinţa noastră prin aducerea în prim planul 
său a diversităţii lumii şi mereu a actualizatei dimensiuni semantice, în fața 
căreia reactionäm prin mirare. Nu acelaşi lucru se întâmplă când toate 
reperele conştiinţei noastre se surpă, dispărând în neant. Orice am învățat 
vreodată, orice ne putem imagina devine golit de conținut, ca şi cum ar fi 
fost aspirat într-un vârtej al nefiintei. Nu mai suntem siguri de nimic şi 
atunci îşi face apariția zguduitorul, căci suntem zguduiti cu tărie în chiar 
temeiurile ființei noastre. Sesizăm astfel cât de goi, neajutorati şi inutili 
suntem. Lumea se surpă sub noi, iar noi cădem odată cu ea. Impresia e 
covârșitoare. 

Zguduitoare sunt, în muzică, în general, finalurile lucrărilor mari, de 
anvergură formală: sfârşitul din Traviata (vezi ex.), Tosca ori Madame 
Butterfly pot intra cu uşurinţă în această categorie: 

3.1.9. Pateticul izvoräste din 

„corespondența directă a pasiunii creatoare cu o tensiune formală 
izbucnind din tensiuni antitetice.” (p.84) 


Destul de alambicat definit, pateticul este localizat de Moutsopoulos 
în două sonate pentru pian de Beethoven: op.13 (Patetica) şi op.57 
(Appassionata). Desigur, putem aplica aceeaşi strategie - aceea de a ne ghida 
după titlu - şi enumera şi alte opusuri: Simfonia a VI-a ,Patetica” de 
Ceaikovski (vezi ex.), Concerto pathétique de Liszt sau Studiul op.8 nr.12 
"Patetico" de Skriabin. Ce au în comun aceste lucrări? Un flux pasional 
susținut şi orientat spre o stare de disperare, tensiune armonică cromatică, 
melodică specifică şi o tonalitate minoră ca reper tonal fundamental. 

3.2. Tranchilizante 


Dacă în cazul categoriilor tendentiale excitante aveam nouă 
posibilități, cele tranchilizante sunt numai două, seriosul şi solemnul. 
Caracteristică pentru ele este 


„O anumită rigiditate, ce corespunde, în conştiinţa estetică, unui gen de 
tensiune ascendentă calmă.” (p.85) 


Calmul se traduce în muzică printr-un tempo aşezat, lent-moderat, 
care permite degajarea cu claritate a palierelor melodic şi armonic. 


3.2.1. Seriosul dă impresia că este întrucâtva greoi, acest lucru 
întâmplându-se 


„în ciuda tematicii de bază si a usurintei execuției tehnice.” (p.84) 


În muzică, seriosul implică responsabilitate, iar aceasta e atinsă printr- 
o preeminentá a armoniei asupra tuturor celorlalți parametri. Corzile grave 
în omofonie, pianul într-o scriitură acordică - sunt agenți timbrali ai 
seriosului. Variatiunile serioase pentru pian de Mendelssohn-Bartholdy sunt 
reprezentative pentru această categorie. 


3.2.2. Solemnul este caracterizat de o anumită emfază sau măreție. Solemne 
sunt coralele de alămuri în muzica romantică (simfoniile lui Ceaikovski, 
Brahms, Marea poartă a Kievului de Musorgski/ Ravel), aria lui Sarastro din 
Flautul fermecat de Mozart, fanfarele lui Copland, Henze, Lutoslawski ori 
John Williams. De asemenea, solemnul se întâlneşte în genul vocal-simfonic 
laic şi religios - misse, cantate, oratorii, opere -, apărând chiar în titlul 
lucrărilor: Mica missă solemnă de Rossini, Messe solenelle de Cesar Franck. În 
operă semnalăm pasaje întregi din Troienii de Berlioz, Aida de Verdi, 
Parsifal de Wagner, care poartă pecetea indubitabilă a importanței istorice a 
actului solemn, a greutății sale morale şi a siguranței ritualice. 

CATEGORIILE FINALE 
Dupá Moutsopoulos, categoriile finale se 


„raportează îndeosebi la înfăţişarea externă a obiectului estetic sau la 
mijloacele estetice prin care acesta devine perceptibil, ca atare, de către 
conştiinţă.” (p.88) 


Ele sunt considerate de autor estetice „din punct de vedere 
intelectual”, căci iau în considerație crize ale unor elemente provenite din 
„operaţii intelectuale de natură analitică.” De asemenea, ele se pot aplica 
doar unor creații omeneşti şi nu unor fenomene naturale. 

În opinia noastră, unele dintre categoriile finale teoretizate de 
Moutsopoulos aici depăşesc în fapt cadrul esteticii ca disciplină filosofică, 
intrând în zona stilisticii şi a istoriei artei. La o abordare critică a acestei 
teorii aceste inadvertente vor trebui amendate şi aşezate acolo unde le e 
locul. Nu este aici cadrul de a o face, de vreme ce ne-am asumat rolul 
expunerii sistematice a acestei concepții. Semnalăm însă aceste neajunsuri 
ale teoriei, pentru ca ceea ce urmează să fie abordat într-un mod filtrat şi 
circumspect. 

Categoriile finale sunt impártite de autorul grec în trei subtipuri: 


I; Categorii diferențiale - caracterizate de 


„efortul de a se conferi obiectului estetic un profil diferențial cât mai 
pronunțat posibil, grație individualizării sale.” (p.89) 


Ze Categorii istorice, care sunt legate de sistemele stilistice si 
caracterizând o tendință de anulare a individualitátii unui obiect estetic şi 
de subordonare a lui prin 


,Telationarea sa cu scheme expresive având o aplicativitate productivă 
foarte generală.” (p.89) 


QƏ 


Categorii combative, ce se referă la 


„înfrângerea dificultăților tehnice ale instaurării operelor de artá.” (p.89) 


1. CATEGORII DIFERENTIALE 
1.1. Pitorescul 

sau care iese „din tipicul infátisárii obişnuite” (p.90). Pitoresc ni se va părea, 
astfel, un chip, un animal, vestimentația unui personaj, o atitudine, o situație sau 
o ambiantá. O a treia acceptiune a pitorescului provine din Romantism şi se 


Este considerat pitoresc 


„un obiect demn de a fi reprezentat pictural, prin aceea că posedă o 
anumită structură caracteristică şi o înfăţişare conformă cu posibilitățile 
particulare de reprezentare ale artei picturii.” (p.90) 


defineşte ca 


„rezultat artistic provenit dintr-o opoziţie vie de linii şi de lumini şi 
umbre, dar şi, în general, de forme, precum şi de culori.” (p.90) 


Astfel, pitorescul este considerat ca provenind dintr-o dispoziție de 
căutare permanentă şi totodată neliniştită. E o categorie pluridimensională, 
căci are legături cu paradoxalul şi se opune în mod evident categoriei 
solemnului. Moutsopoulos susține că muzica posedă o capacitate deosebită 


de a reprezenta pitorescul: 


„Nu este nevoie să insistăm asupra numeroaselor episoade pitoreşti din 
Carnavalul animalelor de Saint-Saéns. Însă se pot da multe exemple în 
această privință şi din opere de orientare mai severă în Simfonia cu 
lovitura de timpan de Haydn, unde variațiile pe tema unui cântec 
franțuzesc de copii se pretează la o elaborare pitorească, permițând, 
datorită caracterului pitoresc al operei, anumite căutări tehnice, care ar fi 
fost interzise în opere de o seriozitate voită, în Suita bergamască de 
Debussy, prin al cărei titlu compozitorul face aluzie la culegerea, 
aproape omonimă, de poeme de Verlaine; în partea a doua a „Simfoniei 
pastorale” de Beethoven. (...) În muzică, pitorescul a fost considerat 
curând convenabil pentru compozitori precum Rameau, a cărui ,Pasáre” 
a constituit sursa de inspirație pentru contemporanul nostru Respighi 
(Păsările). Pitorescul pluritematic, sugerând atmosfera de petrecere este 
cultivat de Stravinski în deschiderea baletului Petruşka” (pp.91-92) 

1,2 


Exoticul 


Cáutarea cu metodá si intentie canalizatá spre un scop bine definit 


va deveni în exotic 


„urmărire metodică şi intensă a neobişnuitului, o urmărire nestápánitá a 
perifericului, a ceea ce se află, atât tematic, cât şi stilistic, în contratimp. 
(...) Exotismul şi filosofia fugii ce se leagă de acesta constau în 
actualizarea absenței.” (p.92) 


Autorul găseşte chiar o regulă de emergentá a exoticului, pe care o 


exprimă astfel: 


„elementul exotic tinde să predomine, într-o anumită artă şi într-o 
anumită epocă, ori de câte ori se intensifică contactele unei societăți date 
cu civilizații şi societăți diferite.” (p.93) 


Acest lucru este ilustrat cu exemplul muzicii culte (dintre care cităm 


turcismele de care se foloseşte Mozart în Alla turca şi Răpirea din serai), 
realizându-se totodată şi distincția dintre exoticul sincer şi cel nesincer, ca 
forme ale autenticităţii inspirației. 


„În Madame Butterfly, Puccini a încorporat şi valorificat estetic multe 
elemente melodice de proveniență japoneză. Pe de altă parte, elementele 
muzicale amerindiene folosite de Dvofak în Simfonia nr.9 (Din lumea 
nouă) şi-au pierdut caracterul exotic, într-atât de mult au fost supuse 
unui efort de integrare în sistemul armonic dat. Debussy nu şovăie să 
folosească, de exemplu scări pentatonice ca elemente de expresie liberă; 
dar aici exotismul nu mai există ca o urmărire exterioară, ci ca reuşita 
unei inovații geniale.” (pp.93-94) 


lată mai jos finalul din Madame Butterfly, în care Puccini foloseşte 


inflexiuni melodice japoneze: 

1:3. Descriptivul 


Preluat din tradiția literară, descriptivul va putea fi subsumat în 
muzică programaticului, desi nu se confundă cu acesta. De pildă, exemplul 
pe care-l dă Moutsopoulos este din Bach, Pasiunea după Matei, unde se face 
paralela dintre sensul textului si reflectarea sa muzicalá consideratá 
descriptivă: 


„când, în Patimile după Matei, subliniază fraza «şi îndată perdeaua 
dinlăuntrul Templului s-a rupt în două» printr-o linie melodică 
coborâtoare, şi când comentează cuvântul «şarpe» prin repetarea unui 
interval melodic de secundă (Patimile după loan).” 


Descriptive sunt şi pasajele din Simfonia Pastorală de Beethoven, când 
instrumentele simulează cântecul păsărilor, utilizat ca o sursă de inspirație 
ilustrativă de către multi compozitori: Rameau, Wagner (în Siegfried), 
Enescu (în Impresii din copilărie), Messiaen (în Păsări exotice). Desigur, o 
întreagă lucrare descriptivă, deşi se poate imagina, nu mai posedă o 
încărcătură estetică, ci mai degrabă una pedagogică sau „sportivă”. De 
aceea, descriptivul - când apare într-un opus muzical - este menținut pe o 
suprafață determinată de timp, având funcţia precisă de a ilustra muzical 
un anumit eveniment (ploaia, furtuna, răsăritul soarelui) sau a imita 

semnale ale lumii inconjurátoare (cántecul pásárilor, cornul de vânätoare, 
de postá, etc). 


1.4. Cosmopolitul 


Destul de greu de definit si indoielnic sub raportul sensului, 
cosmopolitul este luat în consideraţie prin opoziție cu nationalul (în care 
folcloricul apare ca element determinant). Astfel, idealizarea generalului şi 
„exprimarea unor idealuri transnationale sunt caracteristice cosmopolitului. El 
se poate regăsi împreună cu nafionalul în creația aceloraşi compozitori: la 
Beethoven, de pildă, Simfonia a IX-a tinteste la exprimarea unor idealuri 
general umane, în timp ce Contradansurile sunt inspirate din muzica 
tradițională austriacă. Desigur, există anumiți compozitori care dau o mai 
mare importanță laturii nationale, precum Bartók, Villa-Lobos, Jânacek, 
Enescu, dar aceasta nu înseamnă că întreaga lor creație poate fi exclusă din 
orizontul cosmopolitului. 


1.5. Naivul 
Caracterizat prin nuanța de simplitate (chiar simplism) care să 


„Sublinieze spontaneitatea, sinceritatea uneori şi nonexcesivitatea 
procesului creator din care a provenit” (p.97), 


naivul poate fi deopotrivă rezultatul unei deficiențe de educaţie sau a unei 
simulări docte. Cu alte cuvinte, naivul poate reieşi într-un mod elementar 
dintr-o dispoziție deschisă de a crea sau poate fi rezultatul unei voințe 
creatoare dedublate, care-şi impune o simplitate manifestată prin 


„forme nesilite, totuşi bogate în elemente de tráire” .(p.97) 
1.6, Stilizatul 


Stilizatul se opune naivului în concepția lui Moutsopoulos, indicând 
„preferința artistului pentru forme simple, destinse”. Mai mult nu se insistă 
aici, ca de altfel şi în ceea ce priveşte următoarele categorii. Ne întrebăm 
dacă nu cumva ,subtirimea” argumentărilor se datorează şi multitudinii de 
nuanţe şi hátisului de sensuri pe care aceste categorii estetice în exces le 
implică. 

În ceea ce priveşte stilizatul, acesta implică o ,codare” nouă a ceva 
deja cunoscut, o înlăturare a sedimentelor şi o filtrare a conținutului prin 

,sita” unei expresivitáti inedite. Când vorbim de un vals stilizat, avem în 
vedere o esentializare a ideii de vals, precum face Ravel în poemul său 
coregrafic cu acelaşi nume sau în rafinatele Valsuri nobile şi sentimentale. 


17. Retoricul este considerat ca urmárind unele 


„mijloace emfatice de accentuare a infátisáril formale sau tematice a 
operei” (p.97), 


fárá a se insista asupra acestei definiții. Căile rámán deschise, dat fiind 
faptul că retoricul se referă la evidențierea unor reflexe de vocabular care 
ascund o lene de gândire creativă, fiind aşadar valorizat negativ. Emfaticul, 
tinzând să întâlnească grotescul şi rizibilul, este bazat pe o căutare voită a 
exagerării, a ,impáunárii”. Acest lucru se realizează exagerând câte o 
trăsătură afectivă, dar mai ales în zona extravertită, nu într-una introvertită. 
Emfatică poate deveni o emoție puternică precum melancolia, dar 
întotdeauna ea va deveni emfatică în legătură cu o exagerată exprimare 
socială a ei. 


1.8. Monumentalul exprimă prin alte două sub-categorii întreaga sa 
semantică: pe de o parte prin impunător, pe de alta prin grandoare. În toate 
trei există o componentă a mărimii, într-un anume sens chiar sub aspectul 
unui exces cantitativ, care conduce la instaurarea impresiei estetice. De 
asemenea, pe lângă mărime este prezent şi ingredientul proportiei juste, 
care - odată adăugat mărimii - conferă autoritate şi echilibru. Monumentale 
sunt simfoniile lui Bruckner, tetralogia lui Wagner, oratoriile lui Bach, 
simfonia Turangalila de Messiaen, Requiemul polonez de Penderecki, 
Pomentre. Un requiem románesc de Niculescu. 


1:9; Cizelatul se referă la o elegantă atinsă în chip abil. Obtinut printr-o 
insistență asupra materialului sonor, cizelatul deschide spre meditatie 
asupra mijloacelor de expresie, aprofundándu-le şi conferindu-le ,volum”, 
care se poate compara cu un fel de reverberatie spiritualá. Cizelate sunt 
opusurile lui Brahms, Enescu, Webern, Ligeti - în care se simte lucrul 
asupra fiecärui sunet si asupra fiecărui gest muzical. 

Moutsopoulos mai cercetează succint şi aşa-numitele categorii de 
legătură_(atitudinale), dar care constituie mai mult atitudini estetice ale 
creatorilor, şi mai puțin stări în care putem surprinde opera de artă în sine 
sub raportul categoriilor estetice. De aceea, le cităm mai jos doar cu titlu de 
inventar, căci din punct de vedere logic, nouă ni se pare că aceste categorii 
nu au ce căuta aici, locul lor fiind în cu totul altă parte, în domeniul istoriei 

muzicii, bunăoară. Astfel, conform autorului grec, consacratul se referă la o 
supraviețuire a vechiului, modernismul reprezintă tendința de negatie a ceea 
ce e unanim acceptat, arhaicul presupune căutarea a ceea ce a existat 
înaintea exemplarului şi a conventionalului (fiind înrudit cu hieraticul), iar 
avangardismul neagă tradiția trăită şi încearcă transcenderea ei creatoare, 
exprimând „amploarea axiologică a názuintei.” (pp.99-101) 


2. CATEGORII ISTORICE (STILURI) 


Aceste categorii istorice sunt de fapt stiluri şi reprezintă domeniul 
de cercetare a stilisticii. De aceea, în continuare vom trasa succint aceste 
categorii, mărginindu-ne numai la a le defini conform ideilor din volumul 
supus exegezei. 


2.1. Simbolicul 


Faptul că simbolul este inepuizabil şi că posedă un conținut 
misterios ce pune conştiinţa la treabă este limpede evidențiat de 
Moutsopoulos într-o frază memorabilă: 


„Simbolismul pune accentul pe exprimarea ideii prin simbolul său.” 
(p.110) 


Exemplul pe care-l dă autorul grec este din Bach, Johannes Passion: 


„Bach întrebuinţează un acord de septimă micşorată ori de câte ori textul 
conține ideea de durere. Reuniunea dintre funcționalitatea şi esteticitatea 
operelor de artă constă în faptul că acestea permit să transpară acest 
altceva nemanifestat prin intermediul perceputului, punând astfel în 
evidență o dimensiune de adâncime a realității, şi aceasta într-o formă 
adecvată.” (p.111-112) 


Deja suntem aici pe tărâmul retoricii muzicale baroce, a teoriei 
figurilor şi afectelor, dar şi pe cel al unei „simbolistici” muzicale generale, 
căci asemenea încifrări simbolice se pot găsi şi la Mozart, Schumann, Berg, 
Messiaen, până la Ligeti şi Aurel Stroe. Asemenea insertii simbolice în 
muzică pot fi concepute ca fiind emanatii ale unei gândiri ce pune în 
legătură - prin încrederea în forța rezonantei - un material muzical cu o 
semnificație exterioară lui, ataşată în cadrul unei culturi date. 

2.2. Romanticul 


Definit drept căutare şi cucerire a subiectivitátii absolute, romanticul 
posedă trei caracteristici ,tari” şi trei caracteristici „slabe”. Caracteristicile 
„tari” sunt: 1. negarea realității exterioare (ceea ce se poate converti în 
întoarcere către fantastic şi istoric), 2. recunoaşterea valorii sentimentului, a 
forței afective (pathosul), 3. specificul eroului romantic şi fapta sa măreață. 
(p.109) 

Pe de altă parte, cele trei caracteristici „slabe“ ar fi 1. disproportia de 
forte, 2. intensitatea ciocnirilor, 3. subiectivitatea situațiilor. (p.110) 

Într-un fel, romanticul constituie un rezultat al amestecului dintre grade 
diferite de frumuseţe şi tensiune, exprimate cu ajutorul unor trăiri intense 
şi subiective ale creatorului. 


2.3. Clasicul 


Forma sigură şi echilibrată constituie cadrul în care-şi face apariția 
clasicul, surprins într-o definiție memorabilă: 


„Gradul absolut al dominației creatorului asupra sa însuşi.” (p.105) 


Această definiție implică faptul că un creator, pe parcursul 
existenței sale, realizează un traseu al devenirii artistice. Acest traseu 
conține stații diverse, asimilabile unor grade de măiestrie. Măiestria 
absolută este considerată ca fiind gradul cel mai de sus al controlului 
creatorului asupra lui însuşi, cu alte cuvinte putinta acestuia de a exprima 
cu maximă acuratețe şi claritate - fără pierderi sau neglijente - intenția sa 
artistică. În acest sens, un creator care reuşeşte să-şi controleze toate 
„armele” stilistice - indiferent în ce stil compune - este un creator clasic. 


2.4. Barocul 


Considerat drept stil al exagerári şi patosului, al teatralitátii şi 
bogăției, Barocului îi este caracteristică oroarea de vid, horror vacui. (p.107) 
Din această frică în fața nimicului derivă preferința sa pentru ornamental. 
Este un impuls natural ce constă în umplerea excesivă a spațiului 
înconjurător - fie el şi spațiu simbolic, cum este cel muzical - cu cât mai 
multe detalii, pentru a preveni o eventuală golire de conținut. 

2.5. Goticul 


Träsätura cardinalá a Goticului o reprezintă tensiunea spre înălțime, 
názuinta spre ascutime. Deşi se poate face o paralelă cu gândirea teologică 
din secolul al II-lea până în secolul al XV-lea, precum şi cu formele 
arhitectonice, în muzică putem considera goticul, astfel cum l-am descris 
noi în cartea Radicalizare şi guerrilla (Bucureşti, Editura Muzicală, 2004), 
drept densitate armonică mare şi ritm armonic rapid. 


În fine, stilul personal al unui artist este considerat ca fiind tărâmul 
categoriilor combative, de asemenea îndoielnice ca tipologie, în opinia 
noastră. Definite ca 


„valori de tranziție în care transpare mai puternic caracterul ludic al 
creației artistice” (p.115), 


aceste categorii iau diferite înfățişări precum acrobaticul, virtuozul, 
imimitabilul, finalizarea subtilă şi non-finitul. Desigur, este mult de discutat pe 
seama lor. Sunt numai acestea sau mai există şi altele? Numai din interiorul 
creației şi a actului creator se naşte combativitatea de care vorbeşte 
Moutsopoulos? Interpretul nu aduce cu sine acest lucru? Sunt întrebări la 
care va trebui să se găsească un răspuns. 


Concluzie 


Utilă sub aspect didactic, dar insuficient sistematizată, teoria lui 
Moutsopouos poate fi reluată, comentată şi clarificată prin prisma unei arte 
particulare. Este ceea ce am încercat să facem aici, restrângând cercetarea 
noastră la domeniul muzicii. Am fost ajutați, după cum s-a văzut, şi de 
cunoştinţele muzicale solide ale autorului grec, însă o parte a cercetării ne- 
am asumat-o, căci au fost necesare corecturi, nuantári, reformulări, adaptări 
sau chiar respingeri ale opiniilor formulate de acesta. Cu toate acestea, deşi 
discutabile sub multiple aspecte, categoriile estetice înfăţişate şi ilustrate în 
acest studiu ajută - prin numărul lor mare - la „îmbogățirea träirilor 
estetice şi, mai general, a fondului de trăiri al conştiinţei.” (p.126) 

Opera muzicală nu poate fi cuprinsă decât fragmentar în plasa 
vreunei categorii estetice. Pentru a o putea cuprinde mai bine, pentru a-i 


250 


înţelege esența - ea trebuie să fie conținută într-o rețea de categorii care ne 
va ajuta să îi „fixăm” mai corect domeniul său de definiție. Ca atare, o 
operă muzicală va putea fi definită cu ajutorul mai multor categorii estetice, 
lucru care va deschide înțelegerea ei polivalentă. Pentru a realiza cu 
uşurinţă această rețea de categorii, Moutsopoulos construieşte o schemă 
utilă, având la bază ideea unor cercuri concentrice: în mijloc va sta frumosul, 
cercul cel mic va cuprinde categoriile tradiționale, cercul cel mijlociu - 
categoriile determinative (eidologice, tipologice si tendentiale), cercul cel 
mare - categoriile finale (istorice, diferențiale şi combative). lată această 


schemă: 

Putem sá luám schema lui Moutsopoulos si sá o transferám în 
profil, astfel încât cercurile concentrice sá formeze o piramidá în trei 
dimensiuni. Ea va aráta atunci, astfel: 

ANAMARIA CÁLIN 


CATEGORIILE ESTETICE PRINCIPALE ÍN VIZIUNEA LUI 
STEFAN ANGI 


Viziunea estetică a lui Stefan Angi este expusă si argumentată în 
lucrarea sa Prelegeri de estetică muzicală, o extrem de amplă cercetare 
compusă din două volume, fiecare împărțite în două tomuri. Titlul 
lucrărilor - similar acelora lui Hegel - ne-ar duce cu gândul la o antologie 
de analize şi cercetări adunate laolaltă. În realitate, Prelegerile de estetică 
muzicală reprezintă o alcătuire metodică de studii extrem de minuțios 
abordate, formând un adevărat tratat de estetică muzicală, primul de acest 
gen în muzicologia românească, de la Dimitrie Cuclin încoace. 

Să-i dăm însă cuvântul autorului: 


„...volumele analizează două aspecte ale esteticii muzicale: 

Primul volum abordează problematica genezei şi constituirii 
câmpului estetic, scoțând în evidență rolul şi importanța pe care le au 
valorile estetice - frumosul şi urâtul, sublimul şi josnicul, tragicul şi 
comicul, respectiv grotescul şi absurdul - în sensibilizarea artistică a 
mesajului muzical. 

Cel de-al doilea volum este menit să investigheze pe plan estetic 
creația artistică în general şi cea muzicală în special, oprindu-se la 
straturile de material (obiect), mijloace de expresie, forma exterioară 
(habitus), interpretarea, forma interioară şi de esenţă, ale artei(...) Dacă 
primul volum studiază problemele mai ales pe plan ontic şi valoric, cel 
de-al doilea se caracterizează, înainte de toate, prin punerea semantică şi 
retorică a problemelor." 110 


Aşadar, un tratat de estetică muzicală care debutează, firesc, cu 
explicarea obiectului esteticii şi a metodei acesteia. Plecând de la etimologia 
cuvântului ,estetica” (aesthesis - cunoastere senzorialá, cunoastere cu 
ajutorul analizatorilor), autorul îl citează pe Alexander G. Baumgarten 
(1714-1762) - estetician iluminist în a cărui lucrare, Aestethica, se arată că 
„esența esteticului constă în perfecțiunea cunoaşterii senzoriale”, şi ca 
rezultantă a acestei teorii, estetica este subordonată teoriei cunoaşterii. 


110 Toate citatele din acest studiu puse între ghilimele fac parte din lucrarea lui Ştefan Angi, 
Prelegeri de estetica muzicală, cu excepția acelor citate la care sunt specificaţi alți autori. 

Stefan Angi ne aratá cá, desi limitatá, teoria lui Baumgarten a 
cuprins măcar două momente ale esteticii, valabile şi astăzi: 


a) generalizarea particulară ca treaptă caracteristică a semnificației 
estetice 
b) rolul estetic-functional al emoțiilor apărute în urma contactului 


nemijlocit cu arta prin cunoaşterea el senzorială. 

Pe acelaşi plan etimologic, Kallistica este identificată cu „ştiinţa 
frumosului” de către filosofii antici greci. 

Autorul conchide astfel că „definirea frumosului reprezintă forța 
motrice a întregii istorii a esteticii şi, cu alte cuvinte, istoria esteticii nu este 
altceva decât istoria definirii frumosului”. Imediat se face o scurtă 
incursiune în această istorie, plecând de la Antichitatea lui Aristotel sau 
Lucrețiu, trecând prin Evul Mediu, Renastere, perioada Iluminismului, 
Romantism, până la curentele artistico-muzicale ale secolului al XX-lea. 

Ştefan Angi explică apoi metoda esteticii sale ale cărei fenomene le 
împarte astfel: 
- categorii valorice - frumosul şi urâtul, sublimul şi josnicul, 
comicul şi tragicul, grotescul şi absurdul - aşezate în perechi, cu valențe 
pozitive şi negative. Tot aici întâlnim şi „anticategoriile valorice” precum 
kitschul sau atitudinea snoabă sau diletantă, dar şi formele intercategoriale: 
gratiosul, monumentalul, pateticul, informalul, respingătorul, ironicul si 
„conceptele conotative ale unor interferenţe cum sunt demonicul sau 
stiintifico-fantasticul”. 
- categoru analitice - mesajul, structura, materialul, mijloacele 
de expresie, substanta, forma. 
- categorii analitice compuse - sau psiho-estetice. Autorul 
introduce aici şi conceptele şi noțiunile care analizează aspectele educației 
estetice, gustul estetic sau judecata estetică. 

Urmează metoda cercetării, adică drumul parcurs de cercetător până 
la esenţă, subliniat de caracterul dinamic, aplicativ şi modelabil al activității 
desfăşurate sub aspect metodic. Stefan Angi tine să sublinieze aici 
similitudinea dintre muzică şi sentiment, arătând că atât discursul muzical, 
cât şi sentimentul au structuri analoage de desfăşurare pe calea psiho- 
fiziologică, pe de-o parte, şi pe calea fizico-acustică, pe de altă parte. 


„Această similitudine face ca obiectul să preia din funcțiile semnului, 
precum şi invers, semnul sá se acomodeze cu obiectul [...] Relaţia în 
discuție apare, aşadar, între muzică şi obiectul ei artistic, sentimentul. 
Mutatis mutandis, acelaşi lucru putem să-l spunem şi despre relația 
esteticianului cercetător cu obiectul său artistic, muzica. Aşadar, 
categoriile amintite mai sus şi semnificațiile operaționale ale acestora 
sunt şi ele acomodabile cu structura şi cu modul de existență a 

obiectului, muzica. lată de ce putem vorbi despre «o estetică pentru 


? 


muzică, precum şi o muzică pentru estetică» . 


Aici cercetătorul vine cu o idee foarte interesantă, aceea a trasärii 
unei axe ce reprezintă drumul parcurs spre esență, examinat în cadrul 
coordonatelor carteziene. 


Pe aceste coordonate se pot distinge aspectele istorice şi structurale 
ale metodei esteticii, axa verticală simbolizând continuitatea cercetării 
istorice, iar cea orizontală - caracterul punctiform, transversal al cercetării 
structurale. 

Autorul pledează pentru o cercetare duală egală a aspectelor istorice, 
respectiv structurale. Şi, aici este momentul să dăm cuvântul lui Stefan 
Angi, într-un citat mai amplu care, credem noi, nu necesită nici un fel de 
alte comentarii, fiind deosebit de explicit şi în acelaşi timp, sintetic: 


„Trăsăturile distinctive ale momentului istoric în cercetare constau, în 
primul rând, din continuitatea analizei, din surprinderea obiectului 
cercetat în mutatiile sale, în evoluția sa. Tocmai de aceea metoda istorică 
acordă aceeaşi importanță momentului de dinainte şi momentului de 
după, pe care o acordă şi momentului propriu-zis al clipei. Fenomenul 
este, deci, urmărit în apariție, în devenire, în apogeul lui şi, bineînțeles, 
în declinul, în dispariția sa. Normal că din aceste faze nu sunt 
întotdeauna analizate toate. Dimpotrivă, eficiența analizei rezultă, în 
primul rând, din identificarea momentului în care se află fenomenul. De 
pildă, în studierea operelor drama per musica ale lui Monteverdi, aspectul 
de eficiență al metodei istorice constă în sublinierea fazei de început, de 

devenire si a rolului de intemeietor al lui Monteverdi în istoria genului 
de operä. Precum si invers, la Wagner, ultimele creatii de operá, cum este 
de pildá opera-riual Parsifal reprezintá faza de decadentá, de declin a 
operei romantice, accentuând rolul reformator al lui Wagner în acest sens. 
Pot fi aduse multiple exemple. Judecând istoric, de pildă, acelaşi gen de 
operă - WVozzeck de Alban Berg reprezintă nu numai o fază avangardistă 
a operei secolului al XX-lea, dar şi reînnoirea funcțională a genurilor şi 
formelor mici instrumentale ale barocului în context vocal-scenic etc. 
Arătăm, totodată, că urmărirea fenomenului estetic-artistic prin 
intermediul metodei istorice este valabilă pentru toate domeniile artistice 
şi pentru toate genurile, respectiv, silurile muzicale. Ar fi deosebit de 
interesant, spre exemplu, studierea istorică a unor librete de operă, de 
oratoriu, de cantată scrise pe aceleaşi teme mitologice sau istorice în 
diferite etape şi prelucrate de diferiți compozitori şi în diferite stiluri. 
Deci analiza comparată între Schónberg şi Debussy în ceea ce priveşte 
prelucrarea de către ei a temei Pelléas şi Mélisande în diferite genuri şi în 
diferite curente artistice nu este numai de caracter stilistic. Schânberg o 
scrie expresionist într-o suită pentru orchestră, iar Debussy creează o 
operă simbolistă pe aceeaşi temă. Cercetarea, însă, trebuie să aibă şi 
caracter istoric, subliniind momentul de reînnoire a mijloacelor de 
expresie, care abordează concomitent, dar cu pretenţii diferite şi cu 
mijloace felurite, una şi aceeaşi temă, în mod diferit, în una şi aceeaşi 
epocă. 

Metoda structurală (în sensul absolut al cuvântului, structuralistă) 
abordează fenomenul în secțiunea sa transversală. Aşadar, aici 
discontinuitatea este o trăsătură caracteristică ce stă la baza analizei. 
Această discontinuitate este “totală”: în momentul respectiv sunt luate în 
considerare analitică toate aspectele şi relațiile esențiale ale fenomenului 
în sine şi în contextul lui. Bineînțeles, aceste relaţii, în esentialitatea lor, 
sunt nuantate. Unele sunt “mai aproape”, altele, “mai îndepărtate” de 
centrul punctiformitätii analizate. Astfel, şi analizele sunt nuantate 
valoric şi în ordinea importanței. De pildă, aceeaşi operă de Debussy în 
punctiformitatea sa implică relația muzicii debussyene cu libretul 
simbolist al lui Mallarme şi, mai întâi de toate, corelatiile existente între 
figurile personajelor. ... 

Urmărirea geneticii structurii nu trebuie să fie confundată cu 
investigarea istorică a fenomenului. De pildă, tema principală din prima 
parte a Simfoniei în sol minor, nr. 40 (KV 550)" are, prin excelență, forma 
bar. 

Geneza acestei structuri este una «anapesticá»: 


U U = 


11 de Mozart (n.red.) 

care, la nivelul propriului său microunivers, reprezintă, într-o 
ministructură, geneza formei bar: 


A A B 
Stollen + Stollen + Abgesang 


Íntr-o relatie mai mare aceeasi genezá din forma de bar o intálnim si 
la Wagner în opera sa Maeștrii cântăreți, atunci când forma de bar apare si 
la propriu, si la figurat. Cántecele de máiestrie redau la propriu forma 
bar, dar scenele, actele şi ansamblul operei sunt şi ele concepute de către 
Wagner, menţinând proporția structurárilor, în limitele aceleiaşi forme- 
bar. 

Îmbinarea axelor istorice şi structurale într-o singură cercetare 
atrage după sine şi aplicarea de către estetician a unor concluzii de la 
nivelul ştiinţelor înrudite socio-umane şi naturale. Aşadar, sub formă de 
componente ale metodei istorico-structurale pot intra concluziile 
generale ale psihologiei, psihanalizei, meloterapiei, dar şi ale padagogiei, 
sociologiei etc.” 


După aceste metodice explicaţii, Ştefan Angi purcede la analizarea 
genezei câmpului estetic şi mai apoi la studierea constituirii câmpului 
estetic, abordând estetica realului şi a idealului, estetica sentimentelor, 
sistemul valoric al câmpului estetic - cu toate celelalte elemente care decurg 
din acesta: raporturile estetico-artistice, valența câmpului estetic si 
constituirea valorilor estetice. Din acest punct se ajunge la sistemele 
categoriilor estetice, capitolul ce încheie tomul I al volumului I şi face 
practic introducerea către tomul al II-lea în care se vor aborda exclusiv 
categoriile estetice. 

Aşa cum am arătat încă de la început, Ştefan Angi pledează pentru o 
aşezare în perechi, cu valențe pozitive şi negative ale genurilor estetice, 
începând - oarecum surprinzător - cu grotescul şi absurdul. 

Autorul consideră că grotescul este „condiţionat preestetic” şi 
reprezintă stadiul de dincolo al valorilor estetice. Spre deosebire de grotesc, 
absurdul „acționează după o devenire inversă indicând lipsa de 
perspectivă a lui „deja nu” ”. 

Ştefan Angi face apoi o istorie a grotescului, plecând de la etimologia 
cuvântului şi trecând prin antichitatea greacă şi romană unde termenul 
indică ornamentica pereților unor încăperi subterane destinate cultului 
dionisiac al vinului. Această categorie reapare în Renaştere în picturile lui 
Rafael sau Hieronymus. În muzică, grotescul apare deja pe la 1200 în 
muzica corală în care structurarea vocilor seamănă cu geneza grotescului 

plastic. Ele diferá sub aspect metro-ritmic si melodic, avánd texte cu 
caracter si mesaje diferite. 

Autorul trece în revistă ipostaze ale grotescului în toate epocile 
artistice venind cu exemple şi demonstrând apartenența unor lucrări la 
această categorie estetică. Absurdul „îşi consolidează imperiul în sfera 
fantasmagonică iraţională şi mistică a procesului generativ din sfera 
idealului”. El se dezvoltă în perioada de înflorire a artei fantastice, pe de-o 
parte şi a artei religioase, pe de altă parte. 

„Non-posibilul, consternantul, hiperbolicul, transcendentalul sunt - 
de regulă - calităţi inerente pentru integrarea operei de artă în categoria 
absurdului.” 

Pentru a exemplifica prezența absurdului în muzică - după ce în 
prealabil ne prezintă această categorie în Antichitate, Evul Mediu, 
Renaştere şi Clasicism - Ştefan Angi ni-l arată şi în Romantism, prezent în 
lucrări precum Simfonia fantastică unde Berlioz prenotează următorul 
program pentru partea a V-a, Visul une: nopți de sabat: 


„înconjurat de o mutime dezgustătoare de vrăjitori şi de draci intruniti 
pentru a sărbători noaptea de sabat, iubita apare la sabat ca să asiste la 
convoiul funebru al victimei sale. Ea nu mai este decât o curtezană, 
demnă să figureze într-o astfel de orgie. Clopotele sună, un cor cântă 
proza morţilor Dies Irae, două alte coruri o repetă parodiind-o într-un 
chip burlesc, în fine hora sabatului saltă în vârtej, iar apogeul său se 
amestecă cu Dies Irae şi viziunea se sfârşeşte” 112 


şi Ştefan Angi concluzionează: 


„Precum rezultă şi din program, corelatiille cosmarului cu sferele non- 
posibilului visat apar în alura unui pre-absurd veritabil, dar cu efecte 
persistente şi mai departe ale grotescului ironic de altădată... 


Esteticianul arată clar că grotescul şi absurdul apar la polii extremi ai 
câmpului estetic, primul reprezentând „stadiul nascendi”, cel de-al doilea 
„stadiul morendi” al condiției estetice. 

În continuarea studiului categoriilor estetice, autorul aşază perechea 
frumos-urát. 

În analiza frumosului se pleacă de la început pe ipostazele acestuia: 

- sub formă de valoare coordonatoare absolută 
- sub forma uneia dintre valorile fundamentale ale câmpului 
estetic. 


112 Mircea Nicolaescu, Hector Berlioz, viața unui compozitor romantic, Bucureşti, 1958, pag. 70. 

Dupá deja obisnuita incursiune ín istoria categoriei estetice în 
discutie, autorul vine cu o “matrice de lucru a analizei structurii 
frumosului”. Aceasta se compune din patru planuri: 


a) planul idealului sensibilizat 

b) sensibilizarea idealului în stratul realului estetic 

C) modalitățile de configurare ale sensibilitătii (contexte 
de acțiune si de situații) 

d) planul purtător de sentimente insotitoare ale valorii 


estetice respective 

În viziunea esteticianului, idealul de frumos constă în modul de 
concretizare estetică, de sensibilizare artistică a unui scop, perspectival 
realizabil. 

În cazul celui de-al doilea strat al matricei, acela al realului, el se 
personifică 


„În şi prin eroul purtător al valorii respective care trebuie să corespundă 
dezideratelor structurale ale frumosului, adică trebuie să asigure 
echilibru, armonie, naturalete, linişte sufletească.” 


Autorul vine cu exemplul Sonatei Facile, KV 545 pentru pian de 
Mozart care, în viziunea lui, oferă modul adecvat examinării trăsăturilor 
realului pentru frumos. 


„Mai ales prima temă din partea întâi reprezintă acea sinusoidă melodică 
care, în contextualitatea sa şerpuitoare-ondulatorie nu este altceva decât 
manifestarea propriu-zisă a echilibrului şi a armoniei.” 


Cel de-al treilea strat, acela al acțiunii şi al situaţiei, are în vedere 
procesul muzical propriu-zis. Stratul acesta apare în multe configurații 
artistice diferite şi determinate de către funcțiile şi trăsăturile materialelor şi 
mişcărilor de expresie artistică ale genului, respectiv ale ramurii artistico- 
muzicale. 

În fine, al patrulea strat, acela al sentimentului însoțitor, 
acompaniază şi reprezintă valoarea fundamentală respectivă. 


„Muzica, artă eminamente metaforică, exprimă frumosul cu ajutorul 
metamorfozării acestor sentimente insotitoare. Deci, întâlnim un process 
dublu de trecere metaforică în care sentimentul acompaniator joacă rolul 
unui mediator organizator hotărâtor.” 


Ştefan Angi ne explică în cele ce urmează „mecanismul vectorial al 
trecerii metaforice sentimentelor frumos-urát”. Aşa cum ne-a arătat autorul 

în capitolele anterioare, există două stadii de manifestare şi de organizare a 
sentimentelor: stadiul direct al emoțiilor şi stadiul indirect al afectivității. 
Astfel, sentimentul însoțitor al frumosului va avea deopotrivă un stadiu 
direct - cel al bucuriei (emoția) - şi altul indirect - cel al nostalgiei 
(afectivitatea). De asemenea, sentimentul de frică se structurează similar, în 
spaimă (emoție) respectiv în angoasă (afectivitatea). Cele două sentimente 
se confruntă la nivelul stadiilor direct şi indirect. În acest sens, liniştea 
sufletească contrastează cu frica, punându-și faza directă față în față cu faza 
indirectă a sentimentului fricii şi vice-versa. 


VOTE —BUCUREI 
FRUMOS NÉE. aud, 


SUFLETEASCA |_ AFECTIVITATE -NOSTALGIE 






— EMOTIE —— [SPAIMA 


AFECTIVITATE —|ANGOASA 

II 

„Rezultă deci, că în contrastul frumos-urát întâlnim în realitate, 
poziționarea contrastantá a două simultaneitáti între emoție şi 
afectivitate: în momentul declanşării valorii de frumos domină emoția 
bucuriei, în dosul acesteia întrezărindu-se angoasa, precum şi invers, în 
momentul acutizării urâtului se declanşează spaima, dar este prezentă 
într-un mod latent-liniştitor nostalgia frumosului. În cazul bucuriei, 
umbra angoasei este acel accent de memento care ne îndeamnă la veghe 
şi la menţinerea frumosului. În momentul spaimei tocmai amintirea 
nostalgică a liniştii sufleteşti reprezintă acel calmant sufletesc care ne ajută 
să supravietuim spaimei.” 


Pe acest contrast frumos-urát se bazeazá foarte multe lucrári artistice 
cum ar fi simfonismul beethovenian sau creatia bartókiná. 


Categoriile sublim-josnic 
Sublimul sau eroicul contrasteazá cu josnicul. Dintre acestea doar 


sublimul s-a ridicat la ránd de categorie esteticá, intálnitá pe tot parcursul 
istoriei esteticii. Eroicul îl încadrăm de obicei în categoriile secundare şi 

reprezintá o extindere a sublimului, mai exact manifestarea sublimului ín 
activitatea $1 esenta omului. 

Vom trece peste studiul parametrilor analitici ai matricei sublimului 
şi vom aborda câteva dintre teoriile estetice istorice referitoare la sublim. 
Astfel, în antichitate, Pseudo-Longin (secolele I-II] î.e.n.), în tratatul cu titlul 
Despre sublim, arată că „omul e făcut sá admire tot ce-i măreț ! şi astfel 
uimirea noastră este provocată de confruntarea estetico-emotionalá cu 
fenomenul sublim, de dorința noastră de a-l depăşi. 

În Evul Mediu teoriile despre sublim coincid cu concepțiile estetice 
despre frumosul transcendental, ceresc. Cântul gregorian - de exemplu - 
este conceput între frumos şi sublim. 


„Ultima parte a missei reprezintă fraza a doua din textul Agnus Det şi 
anume: Dona nobis pacem. Această parte este o preluare (“parodie” - în 
Baroc) din missă şi repetă mot-a-mot puctul şase din Gloria. Este o uriaşă 
piesă corală şi exprimă multumirea în prima formă, aici o mulțumire 
anticipată pentru pacea obținută ulterior. 

La Beethoven structura este similară. Ultima parte din Missa Solemnis, 
«Agnus Dei» reprezintă una dintre cele mai sublime muzici scrise 
vreodată pentru pace.” 


In perioada iluministá, Kant separă valoarea sublimă de cea a 
frumosului: 


„Sublim este ceea ce, prin simplul fapt că-l putem gândi, dovedeşte 
existența unei facultăți a sufletului care depăşeşte orice unitate de 
măsură a simțurilor” 11% 


Categoria tragicului 


„Tragicul reprezintă o valoare conflictuală a sferei estetice (...); 
quintesenta tragicului constă în modul lui de existență conflictuală (...). 
Purtătorul conflictului tragic, precum am mai spus, se face vinovat fără 
să-şi dea seama de acest lucru şi, în ciuda acestei necunostinte de cauză, 
el totuşi va trebui să fie condamnat. Mai precis, el îşi va recunoaşte 
greşeala comisă, dar când va afla de aceste greşeli va fi prea târziu.” 


Pentru explicarea apariţiei tragicului în muzică, Ştefan Angi 
analizează complexul structurii artistice. Astfel, autorul consideră că 
idealul devine tragic atunci când un scop perspectival, de altfel realizabil, 


113 Immanuel Kant, Critica facultăți de judecare, Bucureşti, Editura Univers, 1981, pag. 144. 

este prezentat ín contextul unor conflicte care duc inevitabil la 
compromiterea si cáderea moralá a acestuia. 

În cartea sa Tragicul, o fenomenologie a limitei si depăşirii (Editura 
Univers, Bucureşti, 1975), Gabriel Liiceanu spune că “Tragicul, deci, s-ar 
putea defini: dacă-ți depăşeşti limitele, eşti “pedepsit”; dacă nu ti le 
depásesti, nu eşti om”. 

O altă problemă este aceea a cauzalității conflictului tragic. Şi aici 
trebuie să dăm din nou cuvântul lui Ştefan Angi: 


„Putem constata că în toate perioadele evoluției idealului tragic 
sensibilizat întâlnim deopotrivă plăsmuirea lui artistică, fie în chipul 
unui fenomen care a apărut prea devreme - aşa-numitul nou-sosit 
timpuriu, fie in chipul unui moment a cărui apariție este tardivă - aşa- 
zisul vechi muribund. În amândouă cazurile criteriul distinctiv-tragic îl 
reprezintă primatul apariției lor.” 


Trăsăturile definitorii ale eroului tragic sunt similare trăsăturilor 
eroului sublim atât fizic, cât şi psihic. Fizicul nu a contat niciodată ca o 
calitate esențială a eroului tragic sau sublime, iar pe planul psihic eroul 
sublim dispune de aceleaşi calități cu eroul tragic: abnegatia, incoerenta, 
curajul, sinceritatea. Trăsătura care îi diferențiază pe cei doi eroi - tragic şi 
sublim - constă în comiterea vinei tragice şi a pedepsei pentru vina comisă. 


„Temele, motivele, nucleele discursului muzical tragic sunt contruite în 
aşa fel, încât să devină purtătoarele metaforice ale stărilor structurale. 
Deseori, temele purtătoare de conflict tragic sunt organizate în aşa fel 
încât expunerea lor juxtapusá să evidentieze conflictul şi lupta ce stă la 
baza manifestării acestuia. Un exemplu tipic ni-l oferă Beethoven în 
partea I a Simfoniei a V-a în do minor.” 


Acțiunea şi situația tragică se desfăşoară diferit, funcție de epoca în 
care a fost creată opera de artă: în Antichitate tema la modă era aceea a 
tragediei destinului, în Evul Mediu - scenariile şi misterele sunt preferatele 
autorilor tragici. Din Renaştere şi până în prezent se disting cam aceleaşi 
feluri de tragedii, despărțite însă de perioada artistică în care au fost create. 


„În muzică, genul operei seria este cel consacrat plenar redării valorii 
tragice. În muzica instrumentală - pentru sugerarea metaforică a 
momentelor conflictuale - cele mai prielnice sunt genul simfonic şi de 
sonată, mai ales formele lor bitematice (forma de sonată sau rondo- 
sonatá).” | 

Comicul 


În categoria comicului - noțiune cuprinzătoare în filosofia artei - 
intră mai multe nuanţe, extensii ale genului: ridicolul, ironicul, satiricul, 
humorescul, farsa, gluma etc. Grotescul este o altă categorie care în multe 
tratate de specialitate este inclus în sfera comicului, dar Ştefan Angi are o 
opinie diferită: 


„În concepția noastră, grotescul reprezintă un stadiu latent al valorii 
estetice. lar prin aceasta latentá poate sălta într-o formă manifestă la 
nivelul tuturor valorilor principale. Tocmai de aceea nu considerăm 
valabila «ancorarea exclusivă» a grotescului doar în apele comicului.” 


Modul de manifestare a comicului este asemănător categoriei 
tragicului şi se bazează tot pe conflict. De această dată însă, totul se petrece 
invers: dacă în cazul tragicului conflictul apare pe parcurs şi toată acțiunea 
curge spre „deznodământul catarctic”, în categoria comicului „suntem într- 
un stadiu post-factum, totul se desfăşoară după epuizarea fazelor propriu- 
zise ale conflictului.” În cazul comicului, tot ceea ce urmăreşte spectatorul 
sunt consecințele, urmările ulterioare ale conflictului. 


„Umorul reprezintă, cu nuanțele sale multiple, spectacolul cel mai bogat 
al sensibilizării muzicale asupra comicului. Râsul atenuat în zâmbete 
critice si pedepsele ascunse în florile iertării formează acea undă vibrantä 
a conflictului comic pe care îl transmit cu predilecție mai toate genurile 
muzicii culte şi populare deopotrivă. Umorul şi alteregourile sale, farsa, 
gluma, bancul, enigma, surpriza etc. apar obligatoriu în sens 
complementar - contrastant - în lucrările critice camerale sau orchestrale 

 (...) Aşadar, comicul este categoria câmpului estetic care apare aproape 
în toate stilurile si epocile istoriei muzicale fiind promovată atât în 
muzica vocala, cât şi în cea instrumentală, bucurându-se de o largă 
preocupare de creație în rândul compozitorilor şi de o predilecție în 
tălmăcire a interpretilor.” 


Recapitulánd cele spuse, valoarea estetică exprimată prin categorii 
reprezintă una şi cea mai importantă ipostază a componentelor câmpului 
estetic. Bunăoară componentele punctiformice sau ondulatorii, pozițiile din 
dinamismul câmpului estetic sunt condiționate valoric, ontic şi gnostic. Însă 
onticul fenomenului estetic, precum şi ipostaza gnostică a acestuia ne duce 
înapoi la întrebarea de ordin valoric. Mereu intrebăm astfel - ce există? Şi 
răspunsul este - ceea ce există este o valoare. Respectiv la intrebarea - ce 
am însuşit? - răspundem: desigur, am îi, ceea ce există, dar acel ceva 
este o valoare.” O valoare estetică. 

IOANA MARGHITA 
COMICUL ÍN MUZICÀ 


Pentru majoritatea dintre noi, comicul reprezintă ceea ce provoacă 
fie buná-dispozitie, fie un acces de râs, un zâmbet în colțul gurii sau pur şi 
simplu un surâs ironic. Ne simțim atât de bine în această stare de grație pe 
care o provoacă amuzamentul, încât ne vine greu să încercăm să analizăm 
ulterior mecanismele care o declanşează şi care ne-ar deplasa implicit într-o 
zonă mult mai serioasă, mai analitică, total diferită de ceea ce în mod 
normal numim ,comic”. Totuşi, de ce râdem la filmele unor Benny Hill, 
Charlie Chaplin, Stan şi Bran sau Jim Carrey? Comedia povesteşte în 
general istoria unui om sau a unui grup de oameni, al căror comportament 
conduce la un dezechilibru, acesta fiind consecința unei situații care 
provoacă râsul. 

Ce anume se petrece în conştiinţa noastră şi o determină să 
provoace un acces involuntar de veselie? Şi ce rol ocupă comicul în raport 
cu muzica? Cum se evidențiază, de ce şi în ce măsură îl regăsim în arta 
sonoră? Vom încerca să analizăm în continuare toate aceste întrebări prin 
intermediul unui succint periplu prin istoria teoriei esteticii, istoria culturii 
şi, nu în cele din urmă, prin istoria muzicii. 


Râsul şi comicul 


Comparativ cu celelalte categorii ale frumosului, comicul ocupă ca 
valoare estetică o poziție sensibil mai îngustă şi de multe ori ambiguă 
atunci când este supus analizei. Un rol important în definirea sa ca 
fenomen antropologic şi estetic îl deține râsul, această capacitate specific 
umană, cu profunde conotații psihologice, pe care Tudor Vianu o considera 
„O impostură demascată”114, Manifestându-se într-un timp şi un spațiu 
specificE, comicul rezultă din opoziția dintre aparenţă şi esență, valoare şi 
nonvaloare. Există diferite etosuri!15 ale comicului, râsul intelegátor, blând şi 
generos, dar şi râsul nemilos, superior, exprimând ură, dispreț, invidie sau 
resentiment. Există de asemenea un râs de acceptare care celebrează unitatea 
unui grup, dar şi un râs de excludere care creează o solidaritate la nivelul 
opiniilor critice în rândul comunității. Comicul speculează, în fond, 
slăbiciunea umană, dar el încetează acolo unde începe suferința şi durerea. 


114 Tudor Vianu, Estetica, Bucureşti, E.P.L., 1968. 
115 Nicolai Hartmann, Estetica, Bucureşti, Editura Univers, 1974, p. 477. 

Slábiciunea luatá în vizor de atitudinea comicá nu duce insá la pieire, 
aceasta fiind si cea mai importantă deosebire dintre comic si tragic.fl6 
Deosebirea dintre aceste atitudini este o problemá de ordin moral, etica 
fiind cuprinsă de domeniul esteticii, deşi nu reprezintă în multe cazuri o 
componentă esenţială a acesteia. Implicatiile morale în distilarea diferitelor 
nuanţe ale râsului şi mai ales în trasarea graniței sensibile care transformă 
ilaritatea nevinovată, deschisă, în armă psihologică malefică şi generatoare 
de resentimente, reprezintă încă un teren intens cercetat din punct de 
vedere teoretic. 

Având în vedere faptul că fenomenul comic nu poate exista în mod 
natural, independent de aprecierea umană, acesta poate fi înțeles, implicit, 
în toată amplitudinea şi adâncimea sa numai ca fenomen axiologic aflat 
într-un raport strâns cu valorile vitale, cu cele morale sau cu cele ale 
sacrului (doar în ipostaza desacralizării şi trecerii în derizoriu, rizibil şi 
profan). 17 

În ceea ce priveşte definirea comicului ca fenomen, râsul si etosul 
asociate acestuia ridică unele probleme. Astfel, în primul rând, existá o 
multiplicitate a formelor rásului si, simultan, o dificultate de a stabili 
distinctii între diferitele tipologii ale acestuia. Există râsetele de bucurie, de 
plăcere; rásetele suscitate de amuzament („reacție de umor"); râsetele 
provocate printr-o invenție hazlie si relevánd precis comicul („creație de 
umor”118)  Râsul semnalează ieşirea din crispare, din ordinea 
constrángátoare a sensibilitátilor şi a şabloanelor mentale, fiind specific, 
conform teoriei lui Hartmann, numai naturilor superioare.11? Nu orice râs 
este însă automat un semnalizator al comicului, deoarece există şi expresii 
sau modalități de realizare ale comicului care nu implică în mod 
obligatoriu prezența rásului, în componenta sa fiziologică şi/sau 
psihologică. Între râs şi comic se plasează la un nivel intermediar rizibilul, 
care la rândul lui poate fi involuntar („comicul de situație”) şi voluntar 
(„comicul propriu-zis" )120. 

Problema râsului este dezbătută mai amplu în filosofie şi în 
antropologie (evoluția omului față de animale: animalele, cu excepția 
primatelor, nu-şi exteriorizează râsul). Dimensiunea comică apare în orice 
segment al existenței şi, după cum mentionau în lucrările lor atât Henri 


116 Hartmann, p. 467. 

117 Vasile Morar, Estetica -~ Interpretări şi texte, Editura Universităţii Bucureşti, 2008, 
http/ebooks.unibuc.ro/filologienorar7.htm - accesat la data de 10 iunie 2007. 

118 Jean-Marc Defays, Comicul, lasi, Institutul European, 2005, p. 23, 

119 Hartmann, p. 477. 

120 Jean-Marc Defays, p. 10. 

Bergson!21, cât şi Helmuth Plessner12, are întotdeauna un referent uman. 
Astfel, comicul este automat raportat la trăsăturile de personalitate, cu toate 
că, de regulă, nu este menționat în teoriile psihologice de personalitate. 
Recente cercetări au găsit unele dovezi ale diferențelor de personalitate 
între umorul agresiv (persoanele cu acest gen de umor prezintă o 
agresivitate crescută în ansamblul personalității lor) şi umorul optimist 
(oamenii cu acest tip de umor au o stimă de sine ridicată şi relationeazá mai 
uşor cu ceilalți). Se crede ca simțul umorului ar consta în convingerea cuiva 
despre propria sa valoare ca persoană. Din studiile existente până acum 
reiese că legătura dintre simțul umorului şi trăsăturile de personalitate nu e 
bine precizată şi nu a fost profund studiată. 

Sigmund Freud!» în Comicul şi umorul (1905) evidențiază atât 
componenta psihologică a comicului şi a unei forme de valorificare a 
acestuia, cuvântul de spirit (Witz), cât şi dimensiunea estetică propriu-zisă a 
celor două. După Freud, condensării din vis îi corespunde conciziunea din 
cuvântul de spirit, iar deplasările semnificațiilor sunt fenomene şi tehnici 
comune atât visului, cât şi cuvântului de spirit.1% De asemenea, tot tehnici 
comune celor două entități sunt şi reprezentarea prin contrariu şi 
nonsensul, absurdul. Freud afirmă că reacțiile de râs la stimuli sunt 
motivate de nevoia de a reduce tensiunea (adesea relationatá cu 
agresivitatea sau cu impulsurile sexuale) pe care indivizii o inhibă şi nu o 
exprimă direct. Această tensiune poate fi indusă de trăsăturile situației 
stimul sau poate exista înaintea apariției situației. Astfel, diferențele 
individuale în apariţia râsului sunt presupuse a fi reflectári ale diferențelor 
în intensitate ale emoțiilor (suprimate sau reprimate) care se asociază cu 
stimuli relevanti în funcție de situaţia comică. Conceptul freudian 
corespunde presupunerii că trăsăturile situației rizibile sunt asemănătoare 
cu aspectele experienței din trecut a unei persoane în care aceasta şi-a 
reprimat reacțiile emoționale. Datorită diversității enorme a stimulilor pe 
care orice individ îi consideră comici, ar trebui postulate numeroase emoții 
reprimate. 

Comicul reclamă, în mod necesar, o anumită detaşare în planul 
conştiinţei, această distantare constând în suspendarea oricăror legături 
emoționale cu obiectul comic. Pentru a-i înțelege mai bine resorturile, 
teoreticienii l-au situat în opoziție cu stări ca de exemplu pateticul, 
descoperind necesitatea existenței unor stări de mediere (seriosul, 


121 Henri Bergson, Teoria râsului, laşi, Institutul European, 1992. 

122 Helmuth Plessner, Das Lächeln, în Gesammelte Schriften VII: Ausdruck und menschliche 
Natur, Frankfurt am Main, 1982. 

123 Sigmund Freud, Comicul şi umorul, Bucureşti, Editura Trei, 2002. 

indiferenta), între cele două atitudini. Fiindu-i caracteristică ambiguitatea, 
confuzia, comicul se intercalează între categoriile estetice divergente, 
mediind trecerea dintr-una în cealaltă. 


Ipostaze ale fenomenului comic 


Nicolai Hartmann distinge momentele esențiale ale comicului: 
absurdul, disimularea atitudinii grave sau importante şi auto-rezolvarea 
acestei aparente în nimic şi neasteptatul, neprevăzutul. De asemenea, 
teoretizează elementele de hotar! ale comicului - comicul de invectivă, 
tachinarea, zeflemeaua, care pot produce un efect distrugător asupra 
obiectului. Alte elemente de graniță sunt comicul banal, plat sau insipid, 
care se produce atunci când pretenția spirituală sau distractivă nu se 
împlineşte sau este însoțită de diletantism. Deseori aceste fenomene de 
margine produc pe lângă efectul distructiv o reacție contrastantă, 
manifestată prin plictis, iar Hartmann precizează opoziția tranşantă dintre 
plictiseală şi comic, cu mult mai adâncă decât cea dintre comic şi sublim 
sau tragic. 

În analiza sa asupra noțiunii de comic esteticianul Mihai Ralea!2 
teoretizează şi evidențiază trei probleme fundamentale: atitudinea comică 
(percepută ca uşoară în fața vieții), mecanismul comic, căruia îi este 
caracteristică inversiunea în valorificare, şi varietățile comicului (ironia, 
spiritul, grotescul şi umorul). Comicului îi mai este definitorie eliberarea de 
ordinea naturală a lucrurilor prin introducerea hazardului. Spre deosebire 
de tragic, perceput ca o „constrângere a fatalismului”, comicul se prezintă 
ca o eliberare de determinism, prin rezolvarea bruscă în nimic a unei 
situații dificile. Mihai Ralea mai distinge încă două elemente definitorii. 
sentimentul de superioritate al atitudinii comice în raport cu „victima” şi 
statutul său privilegiat, de ,lux”, comicul fiind privit ca o îndeletnicire 
uşoară, inofensivă, proprie personalităților umane reci, interpretare care se 
înscrie pe coordonatele teoretice generale. 

Cercetând mecanismele de realizare ale comicului, esteticianul 
român face o succintă incursiune în teoriile lui Bergson, Kant şi 
Schopenhauer, extrăgând în final o unitate de opinie care desemnează 
efectul de contrast a doi termeni de importanță egală, a căror rezolvare este 
,agreabilá”. Dintre aspectele pe care le ia fenomenul comic sunt menționate 
spiritul, umorul, burlescul, grotescul şi ironia. 


125 Hartmann, p. 482. 
126 Mihai Ralea, Prelegeri de estetică, Editura Ştiinţifică, Bucureşti, 1972. 

Spiritul exprimá un joc de cuvinte voit, dar ín acelasi timp spontan 
si prompt. Unii cercetători au comparat spiritul cu reclama, fiindcă 
întrebuințează procedee speciale pentru a atrage atenția asupra unui 
anumit lucru. Interferenţa sensurilor este caracteristică spiritului, care 
jonglează cu două tipuri de mesaje, unul explicit şi altul subtil. De 
asemenea, folosirea unui sens figurat în locul sensului propriu, inversiunea, 
înlocuirea unui simbol sau a unui termen poetic cu unul prozaic sunt 
procedee prin care se poate obține spiritul. 

Umorul se bazează pe sentimente compuse, în interiorul său 
amestecându-se seriozitatea cu gluma, veselia cu tristețea. Mihai Ralea 
consideră că mecanismul umorului se bazează pe o simulare, forma comică 
ascunzând un fond trist. Din cauza acestor sentimente amestecate, umorul 
este cea mai realistă manifestare a comicului. Pentru Hartmann!” însă 
umorul reprezintă un mijloc de revelare, de reprezentare a sentimentului 
comic şi poate îmbrăca diferite ipostaze - surâzător, amar sau 
contemplativ. Umorul nu poate exista fără o raportare la un comic prezent, 
şi printr-un proces de interconditionare, la rândul lui, comicul provoacă 
umorul. Hartmann consideră că umorul nu este lipsit de dragoste şi 
păstrează întotdeauna, chiar şi în registrul amar, o notă de bunăvoință si de 
indulgență. El devine astfel solidar de la nivelul unei înțelegeri superioare 
cu elementele meschine şi absurde pe care le evidenţiază, prin această idee 
Hartmann deosebindu-se fundamental de viziunea lui Mihai Ralea. 


„Cine nu vede, în cel nechibzuit şi orbit, ceea ce are interesant şi 
atrăgător, acela nu va şti să ia nici comicul lui decât din latura exterioară, 
aşa cum face amuzamentul gol şi fugar. Umorul realizează aici cu totul 
altceva: el scoate şi ridică la lumină, odată cu comicul, şi ceva 


adânc...” 128 


Burlescul este o formă de comic în care o pretenţie ideală se sfârşeşte 
printr-un sentiment plasat în zona trivialității sau care tine de funcțiile 
biologice, cinismul constituind o trăsătură definitorie. 

Grotescul reprezintă exagerarea unui caracter individual, specific, 
depăşind granița frumosului. Caricatura în desen şi pamfletul în literatură 
sunt forme de manifestare ale grotescului. 

Ironia reprezintă camuflarea comicului printr-o atitudine serioasă, 
gravă, chiar banală. Socrate cu dialogurile sale este amintit de majoritatea 
cercetătorilor, filosoful antic fiind considerat părintele ironiei, a cărei 
evoluție a culminat în Romantismul german, când a fost ridicată la rangul 


127 Hartmann, p. 460. 
128 Hartmann, p. 463. 

de conceptie de viatá. Pentru Ralea, caracterele principale ale ironiei sunt 
constiinta ascuțită şi lipsită de gravitate, răsturnarea valorilor şi o atitudine 
„per contrario”. 

Nicolai Hartmann mai aminteşte sarcasmul, pe care îl consideră opus 
umorului si care se distinge prin „respingerea amară, dispretuitoare, 
nimicitoare - sub forma recunoaşterii exagerate”1 şi gluma (der Witz în 
germană), în care elementul principal îl constituie „poanta”1%. Gluma are 
nevoie de o cădere abruptă în nimic pentru a mări efectul comicului. 


Conceptul de ironie la Jankélévitch 


Pe terenul cercetărilor despre ironie esteticianul Vladimir 
Jankélévitch19! ocupă o poziție privilegiată, relevând calitatea acesteia de 
concept deschis, aflat în plină dezvoltare şi caracteristic omului 
contemporan. În viziunea filosofului francez, ironia reprezintă latura 
inteleaptá a spiritului, o armă propice unei conştiinţe lucide, pregătită 
permanent să cenzureze prin reducere la ridicol înclinația naturală a 
oricărei ființe de a se singulariza. 

Incapabilă de a fi încadrată într-o definiție standard, ironia poate fi 
în schimb descrisă în diferitele sale ipostaze trasate de şcolile literare şi 
filosofice existente de-a lungul timpului. Jankélévitch realizează o amplă şi 
erudită incursiune istorică a scrierilor despre ironie, pornind de la Socrate, 
continuând cu secolul al XVIII-lea, dezvoltând Romantismul cu principalii 
săi reprezentanți (Friedrich Schlegel, Novalis, Tieck şi Heine) şi ajungând în 
final la perioada modernă. Din perioada socratică ironia se defineşte ca un 
joc al verbului cu dublu înţeles, în care se formulează contrariul a ceea ce se 
intenționează de fapt. Dificultatea apare abia în perceperea acestei intenții, 
permanent mobilă şi polisemantică. Ironia socraticá este esențialmente 
sociabilă datorită structurii sale dialogale libere, dar în acelaşi timp 
declanşează o stare de alertă, deoarece 


„ironie înseamnă suplete, adică extrema conştiinţă [...] Sentimentele, 
ideile noastre vor trebui să renunțe la singurătatea lor regală pentru a 
accepta invecinári umilitoare, convietuind în timp şi spațiu cu 
multimea”132, 


122 Hartmann, p. 462. 

130 Hartmamn, p. 474. 

Filosoful francez considerá ironia socraticá, datoritá caracterului sáu 
interogativ, drept o formá dialogalá specificá tinerilor. 

Sub aspect retoric, ironia dobándeste functia de trop, avánd, la fel ca 
si metafora, posibilitatea de a determina o schimbare în semnificatia 
cuvántului. Ín tratatul lui Vossius este incá prezentá definitia clasicá a 
ironiei, Ca însuşire care sugerează contrariul a ceea ce se formulează. 

Valoarea de principiu literar a ironiei va dobândi valențe lărgite în 
perioada romantică, în care filosofia, retorica şi arta din perspectivă ironică 
se împletesc într-un mod devenit peste secole inconfundabil. Văzută ca 
trăsătură a spiritului şi mai puțin ca factor artistic, ironia romantică a fost 
însă întâmpinată în primele sale manifestări cu retineri. Hegel, de exemplu, 
îi imputa exagerarea mobilului metafizic în elaborarea literară şi generarea 
unui impas din perspectiva viziunii poetice, incriminare pe care 
Jankélévitch o sancţionează. Romanticii exprimă dorința de a pătrunde în 
intimitatea spațiului şi timpului originar, într-o tendință de fuzionare a 
contrariilor. Arta ironică de tip romantic recurge într-un moment al 
desfăşurării operei la demascarea iluziei şi revenirea la real, accentuând 
diferența între lumea estetică şi cea obiectivă. Luciditatea ironică oferă 
posibilitatea autorului de a se detaşa de lucruri nu pentru a le nega, ci 
pentru a le putea urmări în profunzimea dezvoltării lor. 

În termeni teoretici, ironia reprezintă invalidarea unui discurs cu un 
altul, fiind totodată o provocare, capabilă să stârnească o criză a sensului 
uzual, şi sugerează calea către o altă structurare a discursului. Diferența 
dintre minciună şi ironie constă în semnalul aluziv, discret al celei din 
urmă, minciuna proclamându-se ostentativ drept adevăr. 

lronia are un caracter disimulant, instituindu-se ca o formă de 
discurs care pune în interogatie lumea, prin relativizare, distantare sau 
negare. Ea nu poate exista fără întrebare, aceasta din urmă ambiguizând 
textul, subliniindu-i echivocul şi făcându-l interpretabil. De fapt, 
ambiguitatea rezultă a fi cea mai importantă trăsătură a ironiei. Ostilă 
stagnării, ironia provoacă o ruptură la nivelul conştiinţei şi tinde către o 
sinteză superioară. Nu întâmplător, ironia a fost considerată una dintre 
figurile principale ale comicului. 


O teorie modernă a râsului 


Contribuția lui Henri Bergson la problema comicului! se plasează 
în prezent în acelaşi rând cu teoriile lui Aristotel, Kant, Hegel, Sigmund 
Freud, Nicolai Hartmann ş.a., filosoful francez operând distincții 


133 Henri Bergson, Teoria râsului, laşi, Institutul European, 1992. 

importante între componenta comică şi cea dramatică sau tragică. Potrivit 
teoriei sale, esența comicului rezultă implicit din contradictia intrinsecă 
dintre viață şi materie, dintre mişcare, mobilitate, irepetabilitate si 
rigiditate, încremenire şi inerție. 

Bergson consideră că preponderent se râde de ceea ce are 
asemănare cu noi, râsul devenind astfel un gest social care subliniază şi 
reprimă o anumită distragere specială a oamenilor şi evenimentelor. Rolul 
râsului este de a camufla si de a corecta rigiditatea, transformând-o în 
mobilitate şi readaptare. El reprezintă în acelaşi timp o destindere, o 
relaxare, datorită capacității sale de detaşare din sfera logicii (o însuşire 
înrudită cu cea a visului). Râsul intervine însă doar în condiţiile în care 
conştiinţa dobândeşte o atitudine detaşată, debarasatá de emoție, 
considerată adversarul principal al râsului. „Râsul n-are nimic mai 
primejdios decât emoția 1%, punctează Bergson, introducând pentru prima 
dată în istoria esteticii o separație dură între sentiment şi comic. Alături de 
emoție, rigiditatea este de asemenea potrivnică râsului, care, având caracter 
social prin excelenţă, se manifestă în egală măsură ca duşman al acesteia şi 
al emotiei. Atitudinile, gesturile, mişcările corpului uman devin hilare în 
măsura în care ne trimit cu gândul la un mecanism, nu la organismul viu. 
Automatismele de tot felul constituie astfel o importantă sursă de râs 
deoarece gesturile, care în mod obişnuit nu sunt comice, devin astfel atunci 
când sunt reproduse de cineva. În momentul în care se instalează 
automatismul, este instantaneu deschis terenul imitabilului. Punctul de 
referinţă al teoriei bergsoniene a comicului îl reprezintă suprapunerea de 
situații în care individul, în loc să aibă inițiativă şi să inoveze, se comportă 
ca un mecanism, fiind dominat de repetări şi diferite automatisme.135 
Comicul este generat, potrivit lui Bergson, tocmai de această rigiditate şi 
stereotipie, în contradicție evidentă cu mişcarea, mobilitatea şi cu 
sentimentul vieții în general. 

Henri Bergson întreprinde o analiză amănunțită a modalitátilor 
comicului, concentrându-se pe caracteristicile comicului de situație, comicului 
de limbaj şi în final pe cele ale comicului de caracter. Primele două, comicul de 
situație şi cel de limbaj, pot fi observate cu uşurinţă, fiind permanent 
prezente în cotidian (comedia teatrală, prin simplificarea şi tusele îngroşate 
ale anumitor laturi umane şi sociale, este un exemplu concludent). Filosoful 
francez stabileşte o legătură între jocul copiilor şi comedie, ca joc ce imită 
viața - aşa cum copilul ajunge, evadánd din realitatea inconjurátoare, să 
confunde obiectul de joc cu omul, tot aşa este posibil ca spectatorul să 


13 Bergson, p. 68. 
135 Morar, http:/ /ebooks.unibuc.ro/ filologie/morar/12.htm - accesat în data de 2 august 
2007. 

identifice situatiile de pe scená cu cele din viatá, fiindcá, spune Berson, 
„comicul este inconstient”1%, Râsul reprezintă o corecție, dar, în acelaşi 
timp, constituie şi un mijloc de destindere, care îi ajută pe subiecți să ignore 
pentru câteva clipe problemele grave ale existenţei, care rămân totuşi în 
fundal. 


„În acest fel, valurile luptă fără încetare la suprafața mării, în timp ce 
straturile inferioare de apă trăiesc într-o pace profundă. Valurile se 
ciocnesc unele de altele, se împotrivesc, îşi caută echilibrul. O spumă 
albă, uşoară şi veselă, urmează contururile schimbătoare. Câteodată 
valul care se sparge abandonează puțin din această spumă pe nisipul 
plajei. Copilul care se joacă aproape de acel loc vine să o adune în pumni 
şi în clipa următoare se miră că nu mai are în căuşul palmei decât câteva 
picături de apă, o apă mult mai sărată şi mai amară decât valul care o 
purta. Râsul se naşte aidoma acelei spume. El semnalează, în exteriorul 
vieţii sociale, revoltele superficiale. Desemnează instantaneu forma 
mişcătoare a acelor zguduiri. Şi el, la rândul lui, este o spumă pe bază de 
sare. Precum spuma, scánteiazá. Aceasta înseamnă veselie. Uneori, 
filosoful care o strânge pentru a o putea gusta, va descoperi, însă, pentru 
o cantitate mică de materie, o anume doză de amărăciune“ 137 


Pentru estetica modernă, Henri Bergson reprezintă un important 
punct de reper, care reuşeşte prin intermediul analizei sale să configureze 
noi aspecte în interpretarea comicului, revelându-i într-un mod original 
latura artistică şi cea morală. 


Comicul în istoria culturii 


Influența civilizației greceşti şi, ulterior, a celei romane constituie 
unul dintre pilonii cei mai solizi de susținere a formării culturii europene, 
iar faptul are, firesc, implicaţii şi în istoria comicului european. Întreaga 
comedie europeană îşi găseşte sursele, într-o mai mică sau mai mare 
măsură, în piesele de teatru ale lui Aristofan. Figura lui Socrate este de 
asemenea definitorie prin încărcătura permanent ironică a atitudinii sale. 
Îndoiala practicată de filosoful grec va deschide drumul unui alt tip de 
comic, la care grecii din acele timpuri erau opaci, un comic în care râsul şi 
tragedia erau conexe. Ironia socratică a fost împinsă la extrem de către 
Lucian din Samosata, un discipol al lui Demostene, care în Pescarul sau 
înviații îşi va face un autoportret unde lămureşte foarte bine funcționarea 

satirei atát de gustatá de intreaga Antichitate greacá. Tot satira stá la baza 
operelor poeţilor latini Plaut si Terentiu. Poeţii si retorii latini au 
întrebuințat fără rezerve comicul satiric, rafinându-l si diferentiindu-1 de 
profilul pe care-l dobándea în spectacolele populare şi continuând o 
tendință observabilă şi la unii autori greci, aceea de a alterna pasajele 
comice cu cele serioase. Astfel s-a dezvoltat stilul „comicului serios” sau 
„serios-comicului” - spoudogéloion (secolul al III-lea î.Hr.), derivat din 
activitatea cinicilor şi stoicilor şi imitat de Horațiu în satirele sale. 
Amestecul stilistic între glumă şi gravitate devine o temă predilectă la 
Ovidiu. Comicul-serios este înrudit cu tragicomedia, cu diferența că 
spoudogéloion este orientat îndeosebi către satiric, în timp ce tragicomedia 
are o doză importantă de sentimentalism. Cicero menționează două feluri 
de a glumi: cavillatio (o luare în zeflemea) şi dicacitas (o ironizare acidă). De 
asemenea, el distingea râsul urbanum de râsul obscenum, distincţie 
implicând statutul social al nobilimii romane. Quintilian recomanda 
oratorilor folosirea glumei subțiri (urbanitas) şi declară că 


„a face glume pe propria-ti socoteală nu e îngăduit, în general, decât 
bufonilor. In tot cazul, este foarte puţin recomandabil pentru un 
orator.” 138 


Satiricii latini sanctionau orice pácat omenesc, un exemplu în acest 
sens fiind poetul luvenal, despre care James Sully observa că 


„a râde împreună cu luvenal sau cu Swift înseamnă mai putin a te deda 
veseliei, cât unei ráutáti amare. Putem spune că satira ne readuce la râsul 
brutal al sálbaticului care exultá de bucurie pe trupul dusmanului său 
doborât la pământ” 132 


De altfel, romanii aveau chiar un zeu al râsului, Momus, evocat şi de 
poetul Lucian din Samosata în lucrările sale. 

Pentru Platon, comicul reprezenta o îndeletnicire nedemnä, 
periculoasă pentru societatea oamenilor responsabili. De altfel, lumea 
greco-latină trăia sub semnul contradictiilor  serios-comic, nobil-trivial. 
Aristotel, care opune tragedia comediei, teoretizează concepția râsului, 
specificând că defectele care contrariază idealul armoniei trebuie să fie 
„fără durere şi fără părere de ráu”1%, pentru a provoca râsul. Poziția 


1% Val. Panaitescu, Humorul,laşi, Editura Polirom, 2003, p. 57. 

132 James Sully, Essais sur la rire. Ses formes, ses causes, son développement et sa valeur, trad. L. şi 
A. Terrier, Paris, Alcan, 1904, p. 352. 

140 Jean-Marc citat de Defays, p. 18. 

filosofului grec nu se extinde la orice deficientá, ci numai la ridicol, 
determinat pe bazá moralá. Definitia anticá eludeazá complet implicatia 
subiectului, rolul său în perceperea comicului nefiind în niciun fel pus în 
discuție. 

Abia în epoca modernă se vor releva ambiguitatea, cifrajul, ca 
trăsături definitorii ale comicului. Biserica se va situa pe o poziție mai 
strictă, plasând comicul în zona demonicului şi sancționându-i caracterul 
agresiv. Începutul primului mileniu este marcat de răspândirea 
creştinismului, care a adus cu sine pentru spațiul european o concepție 
despre lume şi, în particular, despre comic, fundamental diferită de cea a 
anticilor. Datorită faptului că lisus nu este menționat niciodată râzând, 
teologii au atribuit această îndeletnicire doar păcătoşilor şi diavolului, şi 
doar în jurul anului 600, Grigore cel Mare a reuşit să reabiliteze principala 
formă a râsului antic, cea batjocoritoare şi să o întoarcă împotriva 
demonilor. Astfel, râsul a devenit o armă de luptă împotriva diavolilor şi 
de înfruntare a morții, mulți dintre martirii primelor secole stingându-se 
din viață cu zâmbetul pe buze. Abia din secolul al XIII-lea, teologii au 
început să privească mai nuantat râsul, Sf. Toma d' Aquino distingând 
eutrapelia aristotelică (râsul cu moderație) de bomolochia (râsul agresiv şi 
excesiv). 

Pe aceeaşi linie severă, care va continua până la sfârşitul Evului 
Mediu, se situează și filosofi cum sunt René Descartes sau Thomas Hobbes, 
primul dintre ei descriind factorii psihologici ai râsului. Hobbes este, de 
altfel, cel care a sesizat o particularitate fundamentală a comicului, 
„neaşteptatul”. Căderea bruscă din evenimentul important aşteptat în ceva 
lipsit de valoare sau absurd constituie comicul. Alături de poziția strictă a 
Bisericii se prefigurează, prin apariția spectacolelor de bâlci şi de circ, un 
nou tip de comic, care aduce în prim-plan figura măscăriciului, al cărui râs 
dobândeşte din ce în ce mai mult nuanța râsului de sine, în consecință, 
formele veseliei populare încep să se modifice. Acest tip de comic popular 
pătrunde de pe stradă în biserici şi apar festivități religioase de tipul 
sărbătoarea nebunilor sau sărbătoarea măgarului, celebrate de clerul cu rang 
mic chiar în incintele bisericilor. „În Evul Mediu atmosfera de veselie se 
ridica uneori la temperaturi atât de înalte, încât oamenii Bisericii se asociau 
ei înşişi la cântecele care nu erau deloc decente. 141 

Abia odată cu apariția spiritului carnavalesc şi a teoretizărilor 
pozitive ale lui Rabelais sau Erasmus, care îi recunosc funcția benefică şi 
chiar terapeutică, comicul îşi asigură un loc din ce în ce mai respectat în 
cercetările estetice şi filosofice. Subversiv şi profanator, spiritul carnavalesc 


141 Sully, p. 251. 

a fost surprinzător de bine acceptat de autoritatea civilă şi religioasă, ca o 
particularitate, comicul acestei perioade fiind prioritar parodic. Secolul al 
XVII-lea va consolida teoria clasică, conform căreia comedia se 
caracterizează prin vulgaritatea subiectului, dar şi a stilului. Este meritul lui 
Friedrich Nietzsche şi al lui Georges Bataille de a fi asociat râsul 
înțelepciunii şi a-l fi considerat o armă prețioasă a filosofiei. Factorii de 
ordin cognitiv sunt evidentiati de Immanuel Kant, care constată că râsul 
este asociat percepției subite a unui fapt anormal şi neprevăzut. Mai târziu, 
Sigmund Freud va da acestui fenomen o explicație neurofiziologică şi 
psihanalitică. Şi Arthur Schopenhauer remarcă dezacordul între concept şi 
realitate sau nonsensul condiţiei umane ca factori declanşatori de comic. 
Deşi îi recunosc efectul cathartic, Hegel şi Nietzsche înaintează ideea că, 
prin vocaţia sa negativistă şi antisocială, comedia ar putea fi la originea 
degenerării civilizaţiei antice. În aceeaşi măsură, cei doi filosofi remarcă 
puternica influență pe care o are comedia asupra exacerbării simțului critic 
şi a individualismului. În secolul al XIX-lea, concepţia asupra comicului s-a 
schimbat diametral, romanticii redându-i genului libertatea de manifestare. 
Nu întâmplător, pentru Jean Paul Richter, umoristul este un înțelept, o 
figură emblematică a Romantismului. Friedrich Schlegel este cel care a 
făcut loc glumei (der Witz) în filosofie, evidențiind, asemenea lui Schelling şi 
Hegel, importanța momentului răsturnării bruşte. Dependent de viața pe 
care o oglindeşte refractar sau poznaş, comicul are întotdeauna în subsol 
un fond profund moral, metafizic sau religios. Schelling a fost primul care a 
introdus intuiţia estetică în filosofie, transformând-o astfel într-un organ 
universal al cunoaşterii metafizice. Ideea a fost dezvoltată de romantici, 
care au găsit o ironie adâncă în situarea omului înăuntrul acestei lumi, în 
timp ce în realitate, el însuşi se află în spatele ei şi participă la determinarea 
ei. Căutarea propriei ființe în natură şi imposibilitatea de a o găsi 
determină, într-o manieră tragicomică, o nesocotire de sine în esența lumii. 
Stephan Schiitze consideră comicul un joc pe care natura îl face cu omul, 
deşi el crede că acționează liber; comicul ar fi doar „percepția sau 
reprezentarea" 142 unui astfel de joc. 

O interesantă distincție între comicul baroc tulburător şi absolut şi 
râsul trivial, satiric o face Baudelaire, creionând o nouă estetică, în cadrul 
căreia, comicul se situează dincolo de reperele morale. Apropiindu-ne de 
contemporaneitate, se poate observa că umorul modern s-a dezvoltat 
pornind de la izvoarele a patru mari culturi: germanică (nihilismul vesel), 
britanică (veselia serioasă), franceză şi, nu în cele din urmă, americaná.1% În 


142 Hartmann, p. 480. 
143 Jean-Marc Defays, p. 32. 


213 


secolul al XX-lea, comicul se va ramifica, ascutindu-si caracterul subversiv 
si valorificându-şi componenta absurdă, grotescă, violentă, dar şi derizorie. 


Comicul în muzică 


În muzică, la fel ca în literatură, comicul reprezintă o transgresiune 
dintr-un punct al normalitátii, în care desfăşurarea acțiunii decurge în mod 
firesc, previzibil, într-unul al surprizei de multe ori violente, în care 
deznodământul este de cu totul altă natură, opus celui aşteptat sau chiar 
omis de-a dreptul. O parcurgere a volumelor şi studiilor dedicate comicului 
în muzică relevă câteva prime aspecte particulare. 

Legătura strânsă dintre comic şi tragic, categorii estetice antagonice, 
este menționată de Henry F. Gilbert în studiul său Humor in Music!44. Tot el 
semnalează şi câteva dintre efectele comice, cum sunt acordurile bruste în 
forte din Simfonia nr. 94, Surpriza (Andante) de Joseph Haydn, sau parodia 
după un dans General Lavine - Eccentric semnată de Claude Debussy în 
1912. 

Lucrarea muzicologului Lissa Zofia, Uber das Komische in der 
Musik1%, se concentrează pe consideraţii privind psihologia lucrărilor 
comice, subliniind importanța intentiilor componistice. Pentru Lissa Zofia 
comicul se revelează în muzică prin intermediul categoriilor de grotesc, 
parodie şi umor, nu însă prin caricatură şi ironie. 


„Ideea unei caricaturi este deformarea imaginii, fără însă ca prin aceasta 
să nu mai fie de recunoscut caracteristica de bază a acelei imagini, şi 
pentru că muzica nu poate fi niciodată semnul unor idei, ci un mijloc de 
compoziție continuă, în consecință nu putem vorbi despre caricatură 
muzicală” 146, 


spune muzicologul german, continuând tradiția inițiată de Hanslick. 
Lissa Zofia consideră că există trei tipuri de expresie comică: 

1. Reproducerea efectelor sonore sau vizuale, cum este La poule de 
Rameau, în care este imitată o cloşcă. În unele cazuri, în această categorie 
intră şi efectele de vorbire neobişnuite, cum este aria în manieră bâlbâită 
din opera Giasone de Cavalli. 


144 Herny F. Gilbert, Humour in Music, The Musical Quaterly, Vol. 12, Nr. 1 (lan. 1926). 

145 Lissa Zofia, Liber das Komische in der Musik, in: Zofia Lissa: Aufsätze zur Musikásthetik, 
Berlin, 1969. 

146 Lissa Zofia, p. 125. 

2. Parodierea lucrárilor foarte cunoscute. Un exemplu cunoscut este 
The Beggar's Opera de Peppusch si Gay în care sunt folosite ín manierä 
parodicá elemente din opera seria. 

3. Muzica din filmele comice, unde se produce o sincronizare perfectá 
între muzică şi acțiune, de o cu totul altă natură decât cea prezentă în genul 
operei comice. 

Alte studii analizează genuri particulare sau figuri componistice 
individuale. De exemplu, articolul lui Alfred Einstein, Die Parodie în der 
Villanelle1*? , şi cel al lui Nino Pirotta, Commedia dell Arte and Opera! , 
reprezintă studii de profunzime ale tehnicilor comice într-un repertoriu 
particular. 


O succintă istorie a comicului muzical 


În descursul istoriei muzicii, până la apariţia genului de opera buffa 
în secolul al XVIII-lea, care este angajată fără echivoc în spațiul comicului, 
se pot regăsi exemple destul de numeroase de lucrări cu un conținut hilar, 
fiecare dintre ele radiografiind un segment al realității istorice şi sociale. 

În secolele al XII-lea şi al XIII-lea apar goliarzii, întâlniți în Franţa, 
Germania, Italia şi Anglia, muzicieni-poeti, majoritatea studenți de 
formaţie clericală care scriau şi cântau în limba latină, satirizând realitățile 
cotidiene. În pofida faptului că multe dintre textele poetice ale goliarzilor 
au supraviețuit, în privința muzicii se păstrează foarte puține informații. 
Jocul, vinul şi amorul constituie trilogia cântată în primul rînd de goliarzi, 
ceea ce a şi stîrnit indignarea sufletelor cucernice din epocă. Societatea este 
aspru atacată în poeziile lor, multe dintre ele cu un caracter revoluționar pe 
care e greu să nu-l acceptăm. Majoritatea versurilor erau de fapt nişte satire 
acide la adresa Bisericii, atacându-l uneori chiar pe Papă. Goliarzii porneau 
de la texte ale Misei catolice sau de la imnuri latine pe care le denaturau, 
dându-le o conotaţie vulgară, obscenă sau satirică. Multe dintre poeziile 
colecției Carmina Burana (în care frecvent sunt parodiate sentimentul de 
iubire, morala acelor timpuri şi se preamăreau desfătările vinului) aparțin 
goliarzilor. 

Parodia se regăsea cel mai adesea în repertoriul truverilor, ale căror 
cântece dezbăteau dileme amoroase sau luau în derâdere cântecele cu 
tematică serioasă într-o manieră vulgară şi obscenă. Aceste aşa numite 
sottes chansons se regăsesc în rădăcinile celebrului poem în două părți 


147 Alfred Einstein, Die Parodie in der Villanella, Zeitschrift für Musikwissenschaft 2 (1919-20). 
148 Nino Pirotta, Commedia dell Arte and Opera, The Musical Quaterly, Vol. 41 (Iulie 1955). 

Roman de Favel de Gervias de Bus, apärut în secolul al XIV-lea. Poemul este 
o satirá la adresa coruptiei simbolizate de un cal numit Favel, fiecare literá 
a acestui nume find initiala unui viciu - Flaterie (Lingusire), Avarice 
(Lácomie), Variété (Inconsecventá), Envie (Invidie) si Lacheté (Lasitate). A 
doua parte a acestui poem alegoric a fost completatá în anul 1314, iar în 
1316, Chaillou de Pestain a adáugat motete izoritmice si monodii care 
acompaniau povestirea. Mare parte din muzica acestei satire îi este 
atribuită lui Philippe de Vitry şi cuprinde, alături de monodii, şi piese 
polifonice mai complexe. 

Minnesângerii, întâlniți între secolele XII-XIV, au fost şi ei 
influențați de poezia franceză, multe dintre poemele lor abordând tematica 
amoroasă. Wolfram von Eschenbach, unul dintre cei mai cunoscuți 
minnesángeri, este autorul lui Parzival, unde Fritz Martini!% intrezáreste 
elemente comice în opoziția dintre eroul mistic şi Gauvain, cavalerul 
uşuratic, strălucitor şi superficial. Ulterior, meistersingerii au continuat 
tradiția minnesăngerilor, multe dintre genurile de piese practicate de ei 
fiind explicit comice: Kurze Affenweise15, Vielfrasweissi51, etc. 

Elemente comice găsim şi în creațiile din Ars subtilior, curent ce s-a 
manifestat la sfârşitul secolului al XIV-lea. Un exemplu celebru de utilizare 
a cromatismului ca element parodic este bizarul rondo Fumeux fume par 
fume, în care compozitorul francez Solage ironizează, prin intermediul unui 
discurs melodic intens cromatizat şi utilizând registre din ce în ce mai 
grave, realitățile unui club celebru în Parisul acelor ani, „Clubul 
fumătorilor”, drogul la modă al acelei perioade fiind opiumul sau haşişul. 
Lucrarea se constituie într-unul dintre primele exemple de simbioză text 
parodic - conținut muzical. 

În Peninsula Iberică existau în secolul al XV-lea aşa numitele 
cancioneros, interpretate cu precădere la curte, în atmosferă nobiliară. Dacă 
o parte dintre ele au o componentă comică, există câteva care se disting 
printr-o obscenitate declarată, relevând astfel o particularitate a simțului 
comic din această regiune, ce poate fi definit ca fiind mai vulgar, şi 
utilizând mijloace expresive mult mai directe. De exemplu, Ave, color vini 
clari al lui Juan Ponce este un tipic cântec de pahar renascentist, care 
parodiază stilul de motet sacru cultivat în epocă. Foarte întâlnite erau şi 
ensaladele (provenind de la termenul de salată), lucrări vocale satirice care 
combinau ca într-o salată diferite stiluri şi texte muzicale. 


149 Fritz Martini, Istoria literaturii germane de la începuturi până în prezent, Bucureşti, Editura 
Univers, 1972. 

150 Matmutareli uşoare. 

151 Într-o traducere aproximativă - multă mâncare albă şi proastă. 

În Germania, se cunosc de la sfârşitul secolului al XV-lea numeroase 
piese cu accente comice, reunite în două importante culegeri: Glogauer şi 
Lochamer. Spre deosebire de umorul spaniol mai degrabă brutal, cel german 
conține o importantă componentă fantastică, apropiindu-se de lumea de 
basm. Es ist ein Schloss in Osterreich descrie un castel austriac construit din 
scorţişoară şi cuişoare. 

Titlurile descriptive sunt întâlnite şi în creația instrumentală a 
compozitorilor englezi, mai ales în piesele de dans scurte scrise pentru 
lăută şi clavecin. Il Grillo de Thomas Morley imită sunetul unui greiere prin 
intermediul unor note repetate. De altfel, imitarea animalelor reprezenta o 
tehnică instrumentală foarte uzitată în acea vreme, ca o garantie pentru 
efectul comic. Festino nella sera del giovedi grasso de Adriano Banchieri este 
un alt exemplu de caricatură sonoră, în care sunt imitate sunetele 
animalelor, țesătura muzicală fiind contaminată de zbieretele unui măgar 
şi de sunetele altor animale. 

Către sfârşitul secolului al XVI-lea s-au dezvoltat comediile- 
madrigal, o treaptă intermediară către operă. Prima culegere de comedii- 
madrigal a fost Il cicalamento delle donne al bucato de Alessandro Striggio, 
scrisă în 1567. Următoarele lucrări de gen includeau un prolog şi erau 
deseori divizate în acte. Deşi nu aveau o interpretare atât de complexă ca în 
cazul operelor, erau jucate totuşi pe scenă, fiind susținute de decoruri 
elaborate. Principalii compozitori de comedii-madrigale au fost Alessandro 
Striggio, Adriano Banchieri, Giovanni Croce şi Orazio Vecchi. Mascarate 
piacevoli et ridicolose per il carnevale de Giovanni Croce include două 
personaje celebre ale vremii, Pantalone şi Dr. Gratiano, un fel de bufoni 
renascentisti, preluati din commedia dell arte. Acest gen comic italian a durat 
până spre sfârşitul secolului al XVI-lea şi începutul secolului al XVII-lea, 
dar procedeele şi stilul său n-au încetat să intereseze şi să aibă influență, 
inclusiv asupra regizorilor contemporani. Este un teatru în care evoluează o 
serie de personaje codate, dintre care unele sunt mascate, unele poartă o 
semi-mască ce lasă gura vizibilă (Arlechinul), altele nu, ca junii-primi sau 
indrágostitii. Caracteristica genului commediei dell' arte este de a fi un teatru 
de improvizație: pornind de la o simplă idee, comediantii improvizeazä, 
mobilează scenariul cu elemente scenice, cu mici scene sau lazzi, toate 
pregătite, bineînțeles, dinainte. Dincolo de existența reală a măştii, exista 
construcția psihologică a personajului, cu o singură direcție de dezvoltare: 
Pulcinella - trándav, pungas, mâncäu, Brighella - intrigant, deştept, viclean, 
răutăcios; Arlecchino - pierde-vará, naiv, vesel, mereu flămând, Zanni - 
viclean, istet, nästrusnic sau prostovan, caraghios, greoi si lacom, alte 
personaje fiind Scappino, Mezzettino, Truffaldino, Coviello, Beltramino, 
Flautino, Colombina, Franceschina, Tartaglia, Pantalone, Doctorul, 

Magnifico, Capitano si indrägostitii ( Isabella, Angelica, Ardelia, Flaminia, 
Lucinda, aláturi de Fabrizio, Florio si Lelio ). 

Odată cu secolul al XVI-lea, se poate vorbi de apariția operei 
comice. Prima lucrare a genului pare să fi fost La finta pazza licori, scrisă în 
1627 de Claudio Monteverdi, din păcate pierdută. Chi soffre speri (1639), cea 
mai timpurie operă comică ce a supraviețuit până în prezent, scrisă de 
Virgilio Mazzocchi şi Marco Marazzoli, pe un text de Giulio Respigliosi şi 
Papa Clement al IX-lea, include daloguri într-un stil care prefigurează 
recitativul. Mitologia pastorală din creațiile lirice timpurii a lăsat locul 
subiectelor romantice şi istorice; alături de acestea, subiectele comice au 
dobândit, începând cu a doua jumătate a secolului al XVII-lea, o pondere 
din ce în ce mai semnificativă, datorită popularității lor. Episoadele comice 
se regăseau şi în operele începutului de secol al XVII-lea, aşa cum se poate 
observa în La morte d'Orfeo de Stefano Landi (cântecul de pahar al lui 
Caronte). Tot lui Landi îi aparține şi II Saint Alessio, în care există un duet 
hilar între două servitoare, realizat în maniera rapidă şi sacadată care va 
deveni caracteristică pentru multe dintre operele comice de mai târziu. 
Opera Giasone de Francesco Cavalli, una dintre cele mai de succes creații ale 
secolului al XVIl-lea, include o confruntare amuzantă între Oreste şi Demo, 
personajul acestuia din urmă oferind multe posibilităţi pentru specularea 
efectelor comice. 

Ariile comice, spre deosebire de cele de tip seria se distingeau prin 
structura strofică distinctă, textul silabic şi întinderea muzicală limitată, iar 
personajele comice se adresau frecvent auditoriului adoptând un ton ironic 
moralist. Pot fi întâlnite şi încercări de satirizare a procedeelor 
componistice specifice operei şi devenite clişee. Un exemplu este Seleuco a 
lui Antonio Santorio, unde cântărețul de la curte încearcă să găsească o 
melodie cât mai potrivită pentru iubirea fără speranţă a lui Antonio. 


Comedia-balet 


Este meritul lui Jean Baptiste Lully de a fi transferat caracteristicile 
italiene şi franceze în noul gen de comedie-balet apărut în secolul al XVII-lea. 
Muzica scrisă pentru faimoasele piese ale lui Molière, L'amour medecin, Les 
amants magnifiques sau Le bourgeois gentilhomme, completează în mod fericit 
intriga, acest lucru confirmându-i celebritatea controversatului compozitor 
italiano-francez. Interludii comice apar şi în operele sale seria, probabil o 
influență a practicii compozitorilor contemporani venețieni. Un exemplu 
este Alceste, cu o scenă satirică pentru Caron, vâslaşul din adâncuri. Această 
scenă, care aduce o patină hazlie peste mitologia clasică, inițiază o tradiţie 

francezá continuatá ulterior în lucrárile unor compozitori ca Jacques 
Offenbach si Francis Poulenc. 

Marc Antoine Charpentier a compus, de asemenea, muzicá pentru 
piesele lui Molière, printre care se numárá La malade imaginaire si Le 
Marriage forcé, căreia compozitorul francez îi adaugă un Intermede în care 
parodiază muzica italiană. Prima frază conține cromatisme bizare pe fraza 
O la belle harmonie, iar a doua parte, intitulată Les grotesques, dezvoltă 
melisme complicate pentru a imita sunetele scoase de câini, pisici sau 
păsări. 

Pe parcursul secolului al XVII-lea, puține lucrări au mai fost 
intitulate comédies-ballets, dar genul nu s-a limitat doar la epoca Lully- 
Moliere, ci şi-a extins ramificatile în opera-balet, dezvoltată ulterior. Acest 
gen cuprindea trei sau patru acte precedate de un Prolog şi din rândul său 
se detaşează lucrări ca Le Carnaval et la Folie de André-Cardinal Destouches 
şi Platée de Jean Philippe Rameau, unica sa opera comică şi una dintre cele 
mai importante opere comice franceze, care parodiază atât opera seria 
italiană, cât şi convențiile stilistice ale operei franceze1%2, 


Opera baladă 


Apărut ca o reacție la adresa operei seria, genul operei baladă a 
dominat pentru scurt timp scena engleză a secolului al XVIII-lea, cel mai 
celebru exemplu fiind The Beggar s Opera de John Gay pe muzică de 
Christopher Pepusch, care a reprezentat un început strălucit, asigurând o 
maximă popularitate genului. 


Alte ipostaze ale comicului muzical 


Johann Sebastian Bach a scris peste 20 de cantate profane, multe 
dintre ele având caracteristicile unor mici opere comice. Cele mai cunoscute 
sunt Cantata cafelei (despre dependenţa eroinei Lieschen de cafea), Cantata 
nunții, Cantata vânătorii, Cantata țăranilor sau Phoebus şi Pan (un concurs de 
cântat între cele două caractere mitologice). 

Din rândul muzicii instrumentale baroce cu conținut comic fac parte 
Capriccio Stravagante de Carlo Farina, cu imitații ale sunetelor animalelor, 
sau Capriccio Ciicu de Johann Kaspar Kerll. La fel ca şi Erik Satie trei secole 


152 Lucrarea se distinge prin juxtapunerea stilurilor sentimentale şi comice în rândul câtorva 
măsuri sau prin plasarea unei ciaccone la mijlocul lucrării, nu la sfârşitul ei, aşa cum era 
obiceiul. 

mai tárziu, Louis Couperin utilizeazá titluri amuzante pentru lucrárile sale, 
cum este de exemplu Les fastes de la grande et ancienne Mxnxstrxndxs - 
Sărbătoarea marilor şi bătrânilor Mxnxstrsndxs, descriind sărbătoarea unei 
organizații de muzicieni bătrâni, denumiți Menestrandes (fiecare vocală 
fiind înlocuită cu litera x). 

Opera buffa domină sfârşitul de secol al XVIII-lea, însă nu este 
singura modalitate de exprimare prin intermediul căreia comicul îşi face 
simțită prezența. Compozitorii apelează la tehnici precum: juxtapunerea 
ideilor contrastante, plasarea subiectelor serioase într-o lumină ridicolă 
(parodia) sau stilul „turcesc”. Majoritatea trăsăturilor comice au fost 
clasificate de Leonard Ratnerl%, care mai aminteşte de spectrul afectelor 
folosite în operele comice şi de schimbarea rapidă a acestora, de utilizarea 
efectelor parodice şi extravagante sau de mecanismele ceasornicelor, care 
apar în Simfonia nr. 101 de Joseph Haydn. În lucrările perioadei clasice, mai 
ales în cele ciclice, există o puternică tendință de virare către o expresie 
muzicală mai optimistă, impregnată pe alocuri cu aluzii comice. Se poate 
vorbi astfel de o relaxare ce a „contaminat” aproape toate genurile 
muzicale ale vremii. 

Opera buffa, cu rădăcini în celebrele intermezzi sau în micile lucrări 
vocale sau instrumentale de la începutul secolului al XVIII-lea, a preluat şi 
dezvoltat multe dintre trăsăturile stilistice şi structurale din intermezzi, 
diversificând şi tipologia personajelor. Termenul de opera buffa a fost aplicat 
genului operei comice, a cărei popularitate în Italia începutului de secol al 
XVIII-lea era în plină ascensiune. Nume ca dramma giocoso, dramma comico, 
commedia per musica, divertimento giocoso au alternat o bună bucată de 
vreme, lăsând în timp prioritate drammei giocoso şi commediei per musica. 
Spaţiul italian a fost decisiv pentru cristalizarea acestui gen care ulterior s-a 
răspândit în întreaga Europă. Elementele satirice şi parodice se regăsesc, de 
asemenea, în intriga operelor buffa. Maestrul de muzică de Giovanni Batttista 
Pergolesi ia peste picior tehnicile vocale ale cântăreților vremii, iar Socrate 
imaginar de Giovanni Paisiello parodiază opera Orfeo de C. W. Gluck. 

Opera Comique s-a dezvoltat de asemenea pe parcursul secolului al 
XVIII-lea. Având rădăcini în vaudeville-ul francez, acest gen era destinat mai 
ales sá parodieze creaţiile lirice seria. Filosoful francez Jean-Jacques 
Rousseau a rezumat principiile operei comice în Le devin du village. Opera 
timpurie a lui Mozart, Bastien şi Bastienne, a fost de altfel inspirată de 
lucrarea lui Rousseau. Cel mai important compozitor de opéra comique de 
la sfârşitul secolului al XVIII-lea s-a dovedit André-Ernest Grétry. În creații 


153 Leonard G. Ratner, Classical Music-Expression, Form and Style, Londra, Macmillan 
Publishing Company, 1985. 

ca La Rosière Republicaine sau Fête de la vertue el a satirizat instituția clericală 
catolică, iar într-o parodie a Misei, secțiunile Pater Noster şi Ave Maria, sunt 
cântate (în mod malitios) simultan. 

In privința muzicii instrumentale, Joseph Haydn a fost considerat 
primul compozitor "umoristic" al Clasicismului, datorită elegantei zglobii a 
muzicii sale. Printre genurile instrumentale cu valențe comice ale perioadei 
clasice se numără şi canonul. Folosit initial pentru a demonstra eruditia 
muzicală, în secolul al XVIII-lea genul pare să devină o formă ideală pentru 
găzduirea trimiterilor umoristice. Atât Haydn, cât şi Mozart sau Beethoven 
au în creația lor astfel de exemple, destinate unor persoane particulare sau 
pur şi simplu satirice. Haydn scrie canonul Aus einen adeligen Dummkopf, 
dedicat „unui prost de viță nobilă”. Mozart se deplasează într-o zonă a 
umorului învecinată cu vulgaritatea si scatologicul în lucrări ca Leck mich im 
Arsch si Lieber Freistädler (pentru a nu ne deplasa la rândul nostru către acea 
zonă periferică, preferăm să nu traducem aceste titluri în cadrul acestei 
lucrări). În ceea ce priveşte creația beethoveniană, există şi aici destule 
exemple dintre care amintim Schuppanzigh ist ein Lump - Schuppanzigh este 
un golan, lucrare dedicată unui prieten violonist, şi Ta ta ta lieber Malzel, care 
imită sunetul metronomului lui Mălzel. 

Unul dintre cele mai cunoscute exemple de umor practicat cu 
mijloace simfonice rămâne Simfonia nr. 45, A despărțirii, de Joseph Haydn. 
În finalul acestui opus, instrumentiştii părăsesc în linişte scena, unul câte 
unul, punând în practică ideea compozitorului de a atrage astfel atenția 
asupra modului în care erau remunerati acei muzicieni. Mai puțin 
cunoscută, Sinfonia burlesca de Leopold Mozart readuce în atenție personaje 
din commedia dell arte, Signor Pantalone şi Arlechinul. 

Mişcările alla turca din lucrările instrumentale ale secolului al XVIII- 
lea au încărcătura lor comică, poate nu atât de evidentă observatorului 
contemporan, dar care consta în faptul că autorii acelui timp imitau (şi 
putem spune că parodiau într-un mod voalat) fanfarele militare turceşti, 
care obişnuiau să cânte şi la Viena. 


Ironia romantică şi aplicabilitatea ei muzicală 


Odată cu secolul al XIX-lea apare la început în spațiul german, 
ulterior extins în toată cultura muzicală europeană, termenul de ironie 
romantică, teoretizat din punct de vedere estetic de Frederich Schlegel. 
Pendulând între elementul ludic (Witz), arta combinatorie, cifrată, mascată, 
metaforizantă şi elementul fantastic, ironia romantică reprezintă un joc 
ingenios al paradoxurilor, cu semnificații mult mai complexe. Ca element 

definitoriu, ca deziderat, ironia romanticá promoveazá o atitudine de 
detasare a artistului fatá de propria creatie, atenuánd astfel individualismul 
caracteristic pentru acea epocá. Teoria lui Schlegel a generat interpretári 
filosofice, etice sau estetice controversate, fiind regásitá ín scrierile lui 
Schelling, Novalis, Tieck, Brentano, Heine sau Achim von Arnim. 

Ín muzicá, expresia ironicá este automat ambiguá, caracteristicá ce 
devine aproape un principiu şi îşi găseşte diferențiat locul, ca ironie vizibilă 
sau disimulată!% în partitură. Ironia este de asemenea într-o mare măsură 
dependentă de substratul programatic, pentru a-şi putea releva pe deplin 
înțelesurile subtile. Un teritoriu muzical propice a fost reprezentat de 
creația de lied, unde versurile lui Heinrich Heine, considerat a fi unul 
dintre cei mai ironici poeți romantici, au fost preferate de către 
compozitorii Robert Schumann, Franz Schubert, Felix Mendelssohn- 
Bartholdy sau Gustav Mahler. Modalitátile în care versurile poetice sunt 
abordate şi ipostaziate muzical se diferențiază însă, bineînțeles, în funcție 
de intențiile componistice, care fie ignoră ironia versurilor, fie o recunosc şi 
o acceptă sau - un al treilea caz - o vor anula prin mijloace muzicale, 
schimbându-i sensul şi realizând astfel o deformare a ironiei.155 

Un loc aparte în ansamblul problematicii ironiei muzicale romantice 
este ocupat de Robert Schumann, în cadrul limbajului său muzical încărcat 
de semnificații criptice!5, citatul şi auto-citatul, cu funcția lor de decodare şi 
totodată de detaşare a artistului față de opera sa!” dobândind un rol 
aparte. Un alt compozitor care foloseşte simbolurile încifrate în creațiile 
sale este Johannes Brahms, abordându-le din perspectiva jocului ingenios 
cu semnificațiile duble. 

În spaţiul operei romantice, ironia se manifestă prin exagerarea 
anumitor stări sau prin ,distantarea unui personaj față de propriile-i 
cuvinte”18, La nivelul muzicii instrumentale, ironia poate fi reperatá 
datorită titlului sau datorită unei indicații literare a autorului, care să indice 
mesajul lucrării, fiind mai greu detectabilă la nivel pur sonor. 


154 Valentina Sandu-Dediu, Ipostaze stilistice şi simbolice ale mamerismului în muzică, Bucureşti, 
Editura Muzicală a Uniunii Compozitorilor și Muzicologilor din România, 1997, p. 125. 

155 Valentina Sandu-Dediu, p. 125. 

156 Valentina Sandu-Dediu, p. 127. 

157 Valentina Sandu-Dediu. 

158 Valentina Sandu-Dediu, p. 129. 

Teatrul muzical romantic 


Ín spatiul italian, opera comicá a secolului al XIX-lea continuá 
anumite trásáturi ale operei buffa din secolul trecut. Donizzetti, prin Elixirul 
dragostei sí Don Pasqualle, pe de o parte si Rossini, prin Bärbierul din Sevilla, 
pe de altá parte dezvoltá caracteristicile genului printr-un limbaj armonic 
accesibil, sublinierea cantabilitátii discursului vocal si utilizarea unor 
librete puternic ancorate în tradiția commediei dell arte. Totodată, Rossini 
stabileşte şi distribuția celor patru personaje standard: o primadonă subretă 
(de obicei soprană sau mezzo-soprană), un tenor în rolul îndrăgostitului, 
un bas sau un bariton liric, al cărui personaj este învestit cu multă 
încărcătură ironică, şi un bas-bariton buffo. Tot în creația rossinianá există şi 
exemple de hibrid între opera comică şi cea seria: Cotofana hoată perpetuează 
astfel spiritul unor opere comice târzii din creația lui Haydn şi Mozart. În 
aceeaşi idee a nuantárilor se înscriu şi comediile sentimentale, din rîndul 
cărora face parte Nina de Giovanni Paisiello. Contele Ory de Rossini, initial 
un vodevil într-un act, se remarcă prin amploarea scenelor de ansamblu şi 
prin modul în care este conturat personajul titular, care aminteşte de Don 
Giovanni al lui Mozart. Anumite momente din această operă pot fi 
interpretate şi ca o parodie la adresa ritualului catolic. Nu trebuie omisă din 
această succintă enumerare cântecul de lebădă al lui Giuseppe Verdi, 
Falstaff, o adevărată capodoperă a genului, încheiată cu o monumentală 
fugă, al cărei text sugerează că întreaga lume este o glumă. Compozitorul 
italian a mai compus în afară de ultima sa lucrare o singură operă comică, 
foarte puțin cântată, Un giorno di regno. 


Opereta 


Opereta, un gen nou apărut în secolul al XIX-lea, rămâne înrudită 
cu singspielul, având însă şi „gene” comune cu muzica de cabaret ce făcea 
furori la Londra, Paris şi Viena. În Franța, marele maestru al genului este 
Jacques Offenbach, care a excelat în a satiriza şi parodia tradiţiile operei 
franceze sau ale mitologiei greceşti în lucrări ca Frumoasa Elena şi Orfeu în 
Infern. De altfel, şi în Povestirile lui Hoffmann, capodopera sa lirică, se 
amestecă fantasticul cu parodia. Alţi compozitori de operete celebri în 
epocă (unii dintre ei până astăzi) sunt Johann Strauss (care a abordat genul 
dintr-o perspectivă mai degrabă romantică decât satirică, cu o pondere 
semnificativă acordată dansului şi în special ritmurilor de vals vienez) şi 
Franz von Suppé. Genul operetei a satisfăcut gustul epocii pentru 
divertisment muzical şi pentru un anumit tip de intrigă, dependentă de 

dialog, motiv pentru care acest gen este subordonat calitätii libretelor chiar 
mai mult decát opera. 


Scolile nationale 


Ín ceea ce priveste scolile nationale, printre cele mai evidente 
exemple de opere comice sunt Mireasa vândutä de Bedfich Smetana - lucrare 
cu o orchestrație strălucită, care a fixat până astăzi amuzantele aranjamente 
matrimoniale din secolul al XIX -lea - si Cocoşul de aur al lui Nikolai Rimski 
Korsakov, care îmbină culoarea orientală cu o satiră acidă la adresa 
războiului ruso-japonez dintre anii 1905 - 1908. 


Zarzuela 


Spațiul spaniol de la sfârşitul secolului al XIX-lea este dominat de 
genul zarzuelei, înrudit prin conținut cu cel al operetei. O celebră lucrare a 
acestei perioade este Bărbierul din Lavapies de Francisco Barbieri. Interesant 
este faptul că Isaac Albeniz a dedicat zarzuelei o bună parte din efortul său 
componistic, chiar dacă cele cinci lucrări de gen ale sale au rămas în mare 
parte nepublicate sau s-au pierdut. După revoluția din 1868 s-a dezvoltat 
un nou tip de zarzuela, mai scurt, într-un singur act, denumit género chico. 
Particularitatea sa consta în extinderea sectiunilor dialogate, în diminuarea 
celor muzicale şi într-o intrigă populată cu personaje din clasa de mijloc, 
transformându-se astfel într-un gen mult mai accesibil. 


Creaţia instrumentală romantică 


Sarcasmul, umorul negru, accentele caricaturale sunt întâlnite în 
lucrări ca Simfonia fantastică de Hector Berlioz, unde către sfârşit ideea fixă 
este voit trivializată, caricaturizată, sau în Dans macabru de Camille Saint- 
Sáens care parodiază ritmul de vals. În toate aceste cazuri, compozitorii se 
deplasează către o zonă periferică a comicului, apropiată de cea a 
grotescului şi potrivită pentru a sugera fatetele cameleonice ale 
demonicului. 

Un umor mai tonic este prezent în poemul simfonic Till Eulenspiegel 
de Richard Strauss, inspirat de figura unui personaj celebru din literatura 
populară, căruia autorul îi asociază celebra temă de la clarinet, cu un traseu 
melodic în concordanţă cu personalitatea eroului popular. 

Lucrárile pentru pian ale lui Robert Schumann sunt impregnate de 
o ironie rafinată, combinată uneori cu elemente ale fantasticului. Suita 
Carnavalul, un continuu joc al măştilor, conturează o serie de personaje 
preluate atât din commedia dell arte, cât şi contemporane autorului sau pur 
şi simplu imaginare, prin intermediul cărora însuşi compozitorul intră în 
scenă şi automat în joc (Florestan, Eusebius, Pantalone, Chopin sau Paganini). 
Carnavalul animalelor pentru două piane şi orchestră de Camille Saint- 
Săens, o lucrare de un comic savuros, parodiază propriul Dans macabru (în 
Fossiles), dar şi fragmente din Damnatiunea lui Faust de Hector Berlioz şi 
Visul unei nopți de vară de Felix Mendelssohn-Bartholdy. 

Gustav Mahler reprezintă un caz particular în ansamblul muzicii 
romantice, în creația acestuia regăsindu-se interesante tipologii ale 
comicului. Lucrările sale juxtapun într-o combinație unică elemente ca 
tragedia, umorul, iubirea, melancolia, ironia şi sarcasmul. 


Secolul al XX-lea - către o nouă estetică a râsului 


Realitatea socio-politică a primelor decenii ale secolului al XX.lea, 
accentuată până la jumătatea acestuia, şi-a pus inevitabil amprenta şi 
asupra gustului pentru comic, modificându-i sau extinzându-i contururile 
şi indreptándu-] fie către o zonă expresivă mai întunecată, apropiată de 
umorul negru, grotesc sau amar, fie către un teritoriu mult mai accentuat 
parodic. Râsul în sine are darul de a provoca o detensionare, dar multe 
dintre creațiile muzicale cu valențe comice ale secolului precedent preferă 
să potenteze cu aciditate şi sarcasm o stare de fapt negativă. Acest refuz de 
a evada din cadrul unei realități istorice mărturiseşte cel mai bine 
profundul impact pe care societatea l-a avut şi îl are asupra conştiinţei 
umane. Inovaţiile şi experimentele sonore specifice secolului al XX.lea fie 
sunt involuntar hazlii, fie au o destinaţie clar înscrisă în sfera comicului 
muzical. 

Printre lucrările înscrise într-o manieră explicită în sfera comicului 
se numără opera Cavalerul rozelor de Richard Strauss, una dintre primele 
creații lirice care s-au impus pe scenele muzicale după era Wagner. 
Cavalerul rozelor reînvie atmosfera valsurilor vieneze în mijlocul unei intrigi 
amoroase complicate, în care sunt reunite toate moravurile unei Viene 
decadente, de la dragostea juvenilă, până la confuziile sexuale hilare. O altă 
creație lirică memorabilă este Opera de trei parale de Kurt Weill, rod al 
colaborării cu Bertold Brecht, o adaptare modernă cu influențe din lumea 
jazz-ului a celebrei The Beggar's Opera a lui John Gay din secolul al XVIII- 
lea. Prin această lucrare, compozitorul german a făcut o critică socială acidă 

societății capitaliste, luând peste picior traditionalele noțiuni de 
proprietate, dar si ideile conservatoare despre arta teatralá în general. 
Lucrarea a provocat un scandal uriaş, dar a făcut totodată senzație încă de 
la premieră şi a devenit în scurt timp celebră. 

O altă lucrare care inversează polii sociali cunoscuți este Neues vom 
Tage - Noutăţile zilei de Paul Hindemith, în care compozitorul se joacă cu 
clişeele schemelor operistice, înlocuind tradiționalul duet de dragoste cu 
unul plin de ură şi plasând o scenă de divorț în locul uneia de nuntă. 
Veleitátile sale comice s-au mai regăsit în Nusch-Nuschi, o operă de 
marionete într-un act, în care se regăsesc multe fragmente muzicale 
parodice la adresa romantismului târziu, cu trimiteri directe către Tristan şi 
Isolda de Richard Wagner sau către lucrările neo-baroce ale lui Max Reger. 
Si compozitorul Gustav Holst are un simţ al umorului de esență parodicá. 
Opera sa The Perfect Fool (Idiotul perfect) este o parodie transparentă a lui 
Parsifal. Într-una dintre secțiuni instrumentiştii din orchestră sunt instruiți 
în partitură să îi ignore pe solişti, în timp ce în altă secțiune unul dintre 
tenori îşi face intrarea parodiind o arie de Giuseppe Verdi. 

O figură muzicală inedită şi excentrică este Erik Satie, care se 
deplasează sonor către o zonă a comicului cu accente absurde. Lucrările 
sale cu titliri sugestive şi suprarealiste (Preludii flasce pentru un câine, 
Sonatina birocratică, Piese în formă de pară etc.), în care se amestecă şi 
elemente din jazz-ul american, sunt personificarea unei detaşări emoționale 
ironice, specifice de altfel întregului curent neoclasic. O altă lucrare cu 
accente suprarealiste de factură comică este opera Les Mamelles de Tiresias 
(Sânii lui Tiresias) de Francis Poulenc pe un text de Guillaume Apolinaire, în 
care este prezentată istoria unui cuplu care îşi schimbă sexele - ea devine 
bărbat şi el devine femeie - şi dă naştere unui număr de 40.000 de copii, 
acesta fiind şi îndemnul final adresat tuturor francezilor: procrearea. 

Dmitri Șostakovici rămâne un exemplu de creator pentru care 
expresia ironică şi parodică este o constantă a preocupărilor sale 
componistice. În opera Nasul, baletul Vârsta de aur, dar şi în muzica de film 
şi de teatru, Şostakovici foloseşte un limbaj muzical îndrăzneț, percutant, 
satiric, exploatând într-un mod profund original toate resursele orchestrale. 
Nasul este o lucrare inspirată de o nuvelă a lui Gogol, în care nasul unui 
birocrat dispare într-o zi, apare apoi de sine stătător şi îşi asumă rolul 
birocratului în societatea rusească. Nu este deci greu de intuit de ce un 
astfel de subiect a întâmpinat dificultăți din partea autorităților, opera fiind 
ulterior cenzurată. Şi Serghei Prokofiev, colegul de generație al lui 
Șostakovici, s-a preocupat constant de componenta comică, parodia 
devenind la el aproape un principiu componistic. Dintre lucrările sale 
celebre merită amintite Dragostea pentru cele trei portocale, cu un subiect 

preluat din tradiția commedie: dell arte, dar pe care-l asezoneazá si cu o mare 
doză de suprarealism, suita Petrică şi lupul sau Sarcasmele pentru pian. 

Comicul este o constantă şi în creația lui John Cage, care răspunde 
în propria sa manieră, originală, clişeelor avangardei muzicale. Lucrările 
sale, deşi au la bază o intenție filosofică profund serioasă, sunt impregnate 
de un umor contagios, menit să provoace o ruptură eliberatoare de vechile 
structuri tradiționale. La fel de originali sunt Luciano Berio în Sinfonia sa - 
în care amestecă o serie de colaje şi citate din lucrări celebre ale 
predecesorilor, în tot acest amalgam strecurándu-se şi inevitabile nuanțe 
comice, în timp ce textul frizează deseori rizibilul prin utilizarea solfegiului, 
prin împărțirea cuvintelor în foneme etc. -, dar şi Mauricio Kagel, o altă 
figură componistică a cărei excentricitate muzicală cu accente de umor 
negru şi absurd i-a asigurat celebritatea (exemple: Ornithologica multiplicata 
for exotic and indigenous birds, Quasi miente for closed mouths sau 
Staatstheater). 


Comicul în muzica românească 


O privire fugară asupra caracteristicilor expresiei comice din 
muzica românească relevă importanța surselor literare de factură 
caragialescă şi prevalența elementului satiric. Lucrări ca O noapte furtunoasă 
de Paul Constantinescu, La piață sau Joujoux pour ma Dame de Mihail Jora, 
Amorul doctor de Pascal Bentoiu, Revolutiunea de Adrian Iorgulescu şi mai 
recent Münchhausen - Baronul minciunilor de Dan Dediu, Lectia de Şerban 
Marcu şi Elizaveta Bam de Irinel Anghel reprezintă câteva exemple care s-au 
impus cu succes în lumea muzicală. De multe ori, la fel ca şi în muzica rusă, 
comicul este doar un aspect aparent, care ascunde realități deloc vesele, 
uneori de-a dreptul dramatice, camuflând astfel o realitate incomodă. 
Importanţa unică a lui lon Luca Caragiale în relevarea contrastului sensibil 
dintre aparență şi esență se regăseşte radicalizat şi dus la extrem în creațiile 
contemporane, care cultivă detaşarea, ironia şi jocul cu simbolurile 
culturale, frizând uneori teritoriul comicului absurd, pe care Eugen Ionescu 
l-a aprofundat la superlativ. 


In loc de concluzie 


Această succintă prezentare istorică este menită să reliefeze 
plurivalenta tipurilor de comic prezente în decursul istoriei muzicale vest- 
europene. Până la urmă istoria comicului muzical se contopeşte cu cea a 

muzicii însăşi, neputând fi delimitat sau izolat, dar în aceeaşi măsură 
dovedindu-se foarte greu de încadrat, dată fiind ambiguitatea sa 
caracteristică, în concepte analitice de o natură sau alta. Trebuie făcută o 
distincție importantă între comicul prezent în operele buffa sau creațiile 
instrumentale programatice, care transportă din start ascultătorul într-o 
zonă a amuzamentului, dirijându-i astfel percepția auditivă şi cognitivă, şi 
comicul instrumental fără program, prezent strict la nivel muzical şi din 
această cauză mult mai greu detectabil. Dacă în cazul muzicii comice care 
are la bază un program putem stabili cu mai multă uşurinţă conexiunile 
sunet-cuvânt, în cazul celei pur instrumentale se relevă un comic de un cu 
totul alt tip fie înscris explicit către o zonă parodică, de caricaturizare a unei 
alte lucrări sau a unui gen stilistic, fie un comic esentializat, spiritualizat. 
Acesta din urmă, chiar dacă nu are caracteristicile celui care te face să râzi 
în hohote, generează reacţii la fel de intense, dar de natură mai degrabă 
intelectuală decât instinctivă, comicul de acest fel fiind un fel de joc între 
compozitor şi ascultător, o complicitate consimtitá, care face apel la un fond 
cultural aperceptiv, fără de care înțelesul său ar fi compromis. Fără îndoială 
că acest tip de comic necesită un back-ground muzical solid, fiindcă tocmai 
la el şi la aşteptările induse de acest fond cultural face apel compozitorul, 
pentru a putea ulterior deconstrui, fragmenta sau jongla cu aşteptările 
comune din punct de vedere muzical. De altfel, ambele categorii de comic 
se raportează la un referent cultural, în cazul muzicii instrumentale acesta 
fiind de o natură mult mai subtilă. Această apartenenţă culturală, specifică 
de fapt tuturor artelor, adânceşte importanța elementului antropologic şi 
lărgeşte totodată cadrul posibilelor teoretizări asupra comicului muzical. 
Una dintre primele încercări de catalogare a mijloacelor muzicale de 
factură comică îi aparține lui Robert Schumann, care distingea următoarele 
procedee: 
- repetiții încăpățânate ale unor fraze 
goale/ citate/ reminiscente/aluzii 
- ambiguitatea structuralá 
- deformarea frazelor si a structurii periodice 
- încâlceli ritmice 
- afecte muzicale antitetice 
La acestea s-ar mai putea adăuga, fără pretenţia exhaustivitátii: 
-  Notaţia vizuală - polifonia complicată a sfârşitului de secol al XIV- 
lea, canoanele de tip puzzle ale Renaşterii şi Barocului şi muzica 
aleatorică a secolului al XX-lea implică notații muzicale mai putin 
obişnuite. De exemplu, "Belle bonne" de Baude Cordier este notată în 
cadrul conturului unei inimi, iar în ceea ce priveşte aleatorismul, 
amintim din creația lui John Cage partitura grafică Atlas Eclipticalis 

(compusă ca o suprapunere de pagini inscripționate cu puncte si 
portative trasate pe hârtie transparentă). 

— Definiţiile genurilor - termenul de opera buffa desemnează în mod 
clar un gen comic. Mai puțin clari, dar totuşi sugestivi sunt termenii de 
canzonetta, chansonetta şi operetia. Aceste diminutive implică genuri 
vocale care sunt mai scurte şi mai luminoase decât madrigalul, chanson- 
ul sau opera. Humoresque este termenul folosit de Schumann si de alți 
compozitori de după el, ca de exemplu Antonin Dvoiâk, pentru a 
desemna o lucrare "umoristică" pentru pian solo sau ansamblu cameral. 
Humoreştile de Schumann sunt printre cele mai originale lucrări ale 
perioadei romantice. În privința genului de scherzo, lucrurile sunt mai 
nuantate. La origine, termenul înseamnă glumă, dar în muzică, definiția 
originară este semnificativ schimbată, scherzourile din lucrările simfonice 
fiind caracterizate mai mult de lejeritate şi luminozitate, decât de umor. 

— Stilul interpretativ, care poate fi de asemenea comic. Victor Borge 
face haz de piese clasice foarte cunoscute, caricaturizându-le. În acelaşi 
fel, Anna Russel îl satirizează pe Richard Wagner. 

- Textele lucrărilor instrumentale - Aranjamentele vocale cu texte 
satirice sunt realizate de multe ori după lucrări instrumentale. Hans 
Joachim Moser menționează un aranjament anonim din secolul al XIX- 
lea al uverturii Flautul fermecat de Mozart pentru cvartet de voci 
bărbăteşti, care începe cu formula "Vivat Carl Maria Weber". 

—  Utilizarea elementului aleatoric - Pe parcursul secolului al XVIII- 
lea, ars combinatoria sau combinatia aleatoare a frazelor a fost intens 
discutatá de teoreticieni si compozitori. Muzica aleatoricá a devenit în 
secolul al XX-lea o miscare extrem de importantá, mai ales datoritá 
lucrărilor lui John Cage. 

— Utilizarea lui soggetto cavato. Substituirea sunetelor muzicale cu 
litere este un procedeu intens folosit de Robert Schumann sau Dmitri 
Sostakovici. 

—  Repetitiile şi ostinato-ul. 

— Efectele instrumentale - folosirea voit improprie a registrelor, a 
instrumentatiei şi a texturii muzicale în general : sunt incluse în această 
categorie toate acele efecte instrumentale sau dispuneri ale texturii 
muzicale care sunt improprii şi care generează un efect parodic, de 
caricaturizare, uneori de un comic puternic, alteori la granița comicului 
cu grotescul. În secolul al XX-lea, Dmitri Şostakovici foloseşte aceste 
procedee în baletul său Secolul de aur, în care atribuie cucului note foarte 
distantate fie la tubă, fie la piccola şi xilofon. Un alt exemplu celebru este 
Ucemcul vrăjitor de Paul Dukas, în care tema este destinată fagotului, 

instrument ale cárui efecte comice au fost intens speculate mail tárziu, 
mai ales de cátre compozitorii de film. 

— Utilizarea subită a tăcerii. 

— Crearea unor aşteptări false, ulterior infirmate. 

-  Finaluri neaşteptate - Gluma muzicală a lui Wolfgang Amadeus 
Mozart, în care la final toate instrumentele cântă fals, a reprezentat una 
dintre primele inițiative de acest gen, în care finalul dă o turnură 
surprinzătoare, bineînţeles în sens comic, distrugând fără scrupule toată 
desfăşurarea sonoră de aparentă normalitate de până în acel moment. 

—  Extensiile formale bizare. 

- Schimbările ritmice şi metrice neaşteptate. 

— Deformarea tematică şi caricaturizarea melodică - un exemplu 
cunoscut este fragmentul din Simfonia I de Gustav Mahler în care vechea 
melodie jucáusá Prére Jacques este deformată în sfera unui conținut 
melancolic şi dramatic. 

— Extrema rapiditate a desfăşurării muzicale - celebre sunt operele 
comice ale compozitorilor din epoca victoriană: W. S. Gilbert şi Arthur 
Sullivan (Piratii din Penzance şi Mikado) 

Bineînțeles că toate aceste categorii se pot întrepătrunde şi pot 
coexista în cadrul unei singure lucrări, dar la fel de evident este faptul că 
multe dintre aceste efecte nu sunt neapărat comice prin ele însele, ci doar în 
cadrul unui anumit univers semantic la care se raportează. Importanţa 
semnificației lor în definirea raporturilor cu celelalte figuri muzicale din 
cadrul unei partituri în care acestea sunt detectate cu o pondere mai mare 
sau mai mică constituie un demers pe care nicio analiză formală nu ar 
trebui să-l ignore. 

Prin multiplele sale fațete, comicul muzical exprimă o nevoie 
profund umană, o încercare de a transgresa limitele cotidianului şi de a-l 
sancţiona totodată. În oricare dintre manifestările sale, el reprezintă o forță 
vitală transformatoare, care, unită cu puterea eliberatoare a muzicii, 
reuşeşte să descátuseze instantaneu, cu eleganță sau cu brutalitate, energii 
emoționale de multe ori reprimate. În ce fel operează însă istoria şi 
evenimentele care o însoțesc asupra componentelor constitutive ale 
comicului şi implicit şi ale comicului muzical, este o problemă complexă, 
ale cărei definiții vor fi permanent şi succesiv reformulate. Indiferent însă 
de problemele cotidianului, cel mai sănătos este să urmăm îndemnul putin 
pesimist al lui Vladimir Jankélévitch şi „să ne grăbim să râdem, căci în 
curând, nu va mai exista umor care să țină piept timpului.” 

DRAGOŞ CĂLIN 


PASTORALUL SAU IDILICUL 


Pentru a înțelege cât mai bine subiectul studiului, ne-am gândit sá 
începem cu câteva definiţii şi explicaţii ale termenilor pastoral şi idilic. 


Pastoral = gen literar sau muzical de inspirație câmpenească, 
celebrând, într-o manieră idilică, în forme convenţionale, sentimentele 
pure, inocenta, simplitatea vieții păstoreşti. 

Idila = specie a liricii pastorale, care zugrăveşte în tonalități 
optimiste sau idealizate viața şi dragostea în cadrul rustic, pastoral. 

Bucolic = referitor la viața rustică idealizată; pastoral, idilic, 
câmpenesc. 


Din cele de mai sus rezultă o sinonimie a termenilor în discuţie 
drept care, în studiul nostru, îi vom utiliza de fiecare dată cu acelaşi înțeles. 

Pastoralul este deci un gen literar, dramatic sau muzical, care 
înfăţişează personaje şi scene din viața rurală sau exprimă atmosfera 
acesteia. În muzică, termenul a fost utilizat în titluri atât ca adjectiv 
(„Simfonia Pastoralá” a lui Beethoven), cât şi ca substantiv (,Pastorala” lui 
Franck), şi poate fi utilizat în ambele moduri cu privire la acest gen. 

În lunga sa istorie, tradiția pastoralei a fost folosită în multe scopuri 
şi pentru un public foarte variat. Relatări despre aceasta subliniază aspectul 
literar al tradiției în detrimentul muzicii şi pastoralele adresate publicului 
cult în detrimentul celui mai puţin cultivat. 

Pastorala depinde de proiectarea unei opoziții filosofice, în general, 
între natură şi artă sau între mediul rural şi cel urban. În muzica pastorală, 
această opoziție este adesea întărită de utilizarea unor stiluri distincte, unde 
stilul „natural” nu reuşeşte să atingă complexitatea stilului conventional al 
vremii. Chiar şi când pastorala nu pare să aibă a face decât cu viața rurală, 
audiența implicată este una cultă, de unde confruntarea cu valorile 
tradiționale „naturale“ ce reprezintă o provocare morală. În consecință, 
pastorala este adesea asociată cu alegoriile religioase sau politice. Multe 
dintre operele de curte renascentiste sau baroce, ca şi multe divertismente 
muzicale caută să celebreze acest adevărat cod moral ce reiese din 
pastorală. 

Forma şi caracterul lucrărilor pastorale sunt adesea influențate de 
noțiuni de argumentare retorică, astfel că istoria pastoralei este deseori 
înțeleasă ca o paralelă la istoria retoricii. Atitudinile noi referitoare la forța 

retorică a pastoralei îşi au originea în secolul al XVIII-lea. Acestea au fost 
asociate cu atitudinea critică cristalizată în eseul lui Schiller, Uber naive und 
sentimentalische Dichtung (1800), unde categoria de „idilă” a fost pentru 
prima dată definită ca „mod de experiență” (Empfindungsweise), deci mai 
degrabă ca valoare expresivă şi psihologică, decât ca subiect. Într-adevăr, 
pastorala este azi definită mai degrabă ca ,mod”, decât ca „gen” sau ,stil”. 

Opozitiile filosofice în pastorală au fost şi o preocupare a literaturii 
şi încurajează definiții foarte generale ale pastoralei, care adesea depăşesc 
ideea de subiect, gen sau mediu. A mai fost făcută şi o distincție între 
pastoralele „puternice“ şi cele „slabe“, urmărind definiția primitivismului 
„Slab” şi „puternic“, şi reflectând lejeritatea sau lipsa de lejeritate 
presupuse de modelul pastoral. Parodiile pastorale, atât de importante în 
istoria acesteia, apar de obicei prin înlocuirea pastoralelor slabe cu cele 
puternice şi viceversa. S-a folosit şi termenul de „oaza pastorală” 15°pentru a 
descrie secțiuni ce prezintă trăsături de pastorală în cadrul unor lucrări mai 
lungi ce nu sunt pastorale. Aceste „oaze” pot fi considerate subiect al unor 
constrângeri, altele decât cele care guvernează o lucrare în întregime 
pastorală. 

În cele ce urmeaza vom face o scurtă istorie a genului pastoral, 
pornind din Antichitate şi până în zilele noastre, încercând - pe cât ne va fi 
cu putință - să arătăm caracteristicile acestei categorii estetice în diferitele 
etape ale istoriei omenirii. 

Păstori cântănd la syrinx, un instrument pastoral tipic grecilor antici, 
apar în Iliada lui Homer. Muzica pastorală, ca subiect de interes în sine, a 
apărut probabil în secolul al VI-lea î.e.n., la Stesichorus. Conform lui 
Aelianus, Stesichorus a fost primul care a compus „cântece pastorale” 
(Boukolika mele în „Varia Historia”). El a compus probabil şi o lamentatie 
pentru Daphne. S-a discutat şi despre existența altor origini ale 
pastoralului în Antichitate, unele fără îndoială mitice, precum lucrarea lui 
Diodor din Sicilia. 

Cântecul pastoral a fost mai întâi adus la nivelul unui gen literar 
demn de luat în seamă de către Teocrit (secolul al III-lea î.e.n.), în ale sale 
Idile, care erau probabil destinate unei prezentări publice semi-dramatice. 
„Idilele” pastorale includ lamentări, cântece cu versuri, strofe şi refrene, iar 
protagoniştii cântă adesea la syrinx. Aceste motive îşi au poate originea în 
muzica populara a ciobanilor sicilieni. De exemplu Diodor din Sicilia 
atribuie crearea cântecului pastoral (Boukolikon poiema kai melos) lui Daphne, 
care cântă la syrinx. Alţi alexandrini l-au imitat pe Teocrit, şi trăsăturile 


159 Renato Poggioli, Essays on pastoral poetry and the pastoral idea , Cambridge: Harvard 
University Press, 1975. 
160 C.M.Bowra, Greek lyric poetry, Oxford, 1961, p.84-85. 

pastoralei au apărut şi în alte genuri muzicale. Termenii greceşti pentru 
cântecul pastoral includ boukoliasmos (legat de Hesichus cu muzica si 
dansul rustice), boukolika ş.a.m.d. Cele mai apropiate de teatrul pastoral în 
Antichitate au fost piesele satirice. „Ciclopii” lui Euripide, de exemplu 
utilizează subiecte pastorale. 

În Roma antică poezia pastorală era complet separată de muzică. Cu 
toate acestea, Bucolicele lui Virgiliu, în parte imitații ale lui Teocrit, cu o 
acțiune ce se petrece într-o Grecie imaginară, , Arcadia”, erau prezentate ca 
o mimă cântată în secolul I î.e.n.. Fără îndoială că persistenta poeziei 
pastorale latine şi apoi vernaculare i se datorează lui Vigiliu. Oricum, teoria 
dramatică antică (de exemplu Aristotel şi Horaţiu) nu tine cont de pastoral 
şi nu există referiri contemporane asupra muzicii utilizate în piesele 
satirice. Acest lucru i-a pus în dificultate pe unii compozitori neoclasici 
care, în încercarea lor de a crea în genul pastoral, căutau să se raporteze la 
un precedent antic, deoarece folosirea tradiţiei era una dintre declarațiile de 
loialitate a idealurilor clasice. 

Temele poeziei pastorale au fost readuse la viață în vremea 
carolingienilor, în special în lucrările lui Alcuin (probabil 735-804). Ele apar 
de asemenea în repertoriul trubadurilor şi truverilor, sub numele de 
Pastourelle, în care au supraviețuit aranjamente muzicale timpurii ale 
poeziei pastorale. Lucrarea de secol al XIII-lea, Jeu de Robin et Marion, 
atribuită lui Adam de la Halle, este în întregime o piesă pastorală aranjată 
pe muzică. Din secolul al XIV-lea găsim multe alte piese eclesiastice, ce 
reprezentau păstori şi personaje din popor, aranjate muzical asemenea celei 
de mai sus. 

Între sfârşitul secolului al XV-lea şi mijlocul secolului al XVIII-lea, 
Bucolicele lui Virgiliu şi alte modele clasice traduse în italiană au inspirat o 
serie de producții notabile, prima fiind , Arcadia”, o colecție de 12 bucolice 
de Jacopo Sannazaro, scrisă în 1481 şi publicată în 1502. Teme pastorale 
apar ocazional şi în cântece şi frottole pe la 1500, dar devin ubicui în istoria 
ce urmează madrigalului italian şi englez. Aşa cum madrigalul polifonic a 
dat naştere madrigalului monodic la începutul secolului al XVII-lea, iar 
acesta din urmă a fost amplasat în cantate, şi limbajul pastoral a fost dus 
mai departe prin referiri frecvente la Filli, Lilla, Clori, Dorillo, Silvio, 
Damone şi alte personaje populare în epocă, dar şi prin utilizarea unor 
resurse precum ecoul. Cantatele cu două sau trei personaje pastorale erau 
obişnuite. Cum acestea au devenit tot mai lungi şi au dobândit mai multă 
susținere instrumentală, ele au servit ca punct de plecare pentru serenadele 
ulterioare. 

Oricum, chiar şi în secolul al XV-lea, poemele pastorale au fost 
aduse la mari dimensiuni şi au fost asociate cu muzica. Favola d'Orfeo a lui 

Angelo Poliziano (1471) includea numeroase dansuri si episoade 
instrumentale. Ín cursul secolului al XVI-lea, pastoralele dramatice şi cele 
muzicale au devenit din ce ín ce mai populare la curtile si Academiile 
italiene, sí au influentat puternic opera. În general, ele luau forma unor 
elegante divertismente de curte cu o aparență clasică, mai ales la nunți. 
Cele mai importante piese pastorale renascentiste, Aminta lui Torquato 
Tasso (1581) şi Il pastor fido de G.B.Guarini (1589) au fost scrise la curți 
precum Mantua şi Ferrara, unde au apărut şi multe alte versiuni ale 
pastoralei. Astfel, au apărut intermedi şi piese festive ocazionale similare, o 
invazie de madrigaluri polifonice semidramatice pe baza textelor lui 
Guarini şi ale altor poeți (Il pastor fido a generat texte pentru mai mult de 
500 de madrigaluri şi opere timpurii dintre care se remarcă Orfeu al lui 
Monteverdi (1607). Legată de acestea este şi alegoria pastorală sacră 
Rappresentatione di anima et di corpo de Cavalieri (1600). Poveştile pastorale 
au reprezentat fundamentul pentru cele mai multe opere timpurii ale 
sfârşitului de secol al XVI-lea şi începutul celui de al XVII-lea, două din cele 
mai cunoscute fiind Daphne (libret de Octaviano Rinuccini, 1597) aranjată 
de Peri, Gagliano şi Schütz, printre alții, şi Euridice (Rinuccini, 1600), bazată 
pe povestea lui Orfeu şi aranjată de Peri şi Caccini. Legenda lui Orfeu 
prezentase o mare atracție pentru compozitori de la Poliziano la 
Monteverdi, făcând subiectul unor opere de Stefano Landi, Antonio 
Sartorio, Antonio Draghi şi multi alții, până la Harrison Birtwistle, la 
sfârşitul secolului al XX-lea, muzician britanic ce compune opera The Mask 
of Orpheus, lucrare ce va câştiga The Grawemeyer Award în 1987 pentru cea 
mai bună compoziție. 

Popularitatea operelor pastorale a început să scadă în Italia către 
mijlocul secolului al XVII-lea, pe măsură ce interesul se îndrepta către teme 
istorice în opera seria şi către spiritul commedia dell'arte în opera buffa. Cu 
toate acestea, utilizarea „oazelor pastorale“, oferind o coloratură afectivă 
distinctă şi varietate, a devenit parte a resurselor compozitorilor de operă 
în secolele următoare. Pastoralele italiene seculare de la sfârşitul secolului 
al XVII-lea sunt în general de dimensiuni mici, denumite favole boscareccie, 
şi adesea nu sunt decât nişte divertismente ocazionale (de exemplu La Circe, 
o operetă pastorală în două acte cu text de G.F.Appoloni şi muzica de Cesti 
şi Stradella, cântată la 10 mai 1668 în grădina vilei Aldobrandini în onoarea 
cardinalului Leopold de Medici). Însă, la sfârşitul secolului al XVII-lea, 
scriitori susținuți de regina Christina a Suediei si de alți nobili de la Roma, 
împreună cu compozitori precum Angelo Scarlatti au căutat să 
reconstruiască cultura literară italiană după modelul clasic creştin 
tradițional al lui Petrarca. Astfel, pastoralele şi-au regăsit locul în 
repertoriul din această sferă. 

Il pastor fido de Guarini a rămas modelul cel mai important pentru 
pastoralele secolului al XVII-lea şi a fost tradus în toate limbile europene 
principale şi în numeroase dialecte (bergamasc, 1600; engleză, 1602; 
spaniolă, 1604; franceză, 1622; napolitan, 1628; greaca vernaculară, 1658; 
germană, 1671 etc.). În cele din urmă a fost chiar parodiată, aşa cum se 
întamplă in I pastor infido, un scherzo dramatico, Padova 1715. 

Printre tárile în care teatrul si proza pastorale au fost cultivate în 
timpul Renasterii se numárá si Spania. Un cunoscut exemplu de teatru 
pastoral spaniol timpuriu este Diana de Jorge de Montemayor (cca.1560), 
iar idila pastoralá spaniolá este burlescá în Don Quijote de Cervantes (1605- 
1615). Cel mai caracteristic gen pastoral al teatrului muzical spaniol în 
secolul al XVII-lea a fost zarzuela, cu dialog vorbit şi cântece, iar cea mai 
cântată lucrare de acest fel a fost La selva sin amor de Lope de Vega (1627). 
Acest repertoriu a rezistat până la introducerea operei italiene în Spania, în 
secolul al XVIII- lea. 

Dramele pastorale franceze inspirate din precedentele italiene şi 
spaniole, cu muzică, dansuri, coruri şi instrumente, au apărut la sfârşitul 
secolului al XVI-lea. Deşi drama pastorală s-a retras în secolul al XVII-lea în 
fața tragediei clasice, teoriile pastoralei formulate în acea vreme (mai ales 
prin Rapin şi Fontanelle) au fost foarte apreciate în Franța sau Anglia. 
Prima pastorală cântată în Franţa a fost Le triomphe de l'amour de Charles le 
Bey şi Michel de la Guerre (reprezentată pentru prima oară în 1655). 
Pastoralele care au urmat cuprind La pastorale d'Issy de Cambert şi Perrin 
(1659) şi reprezintă un moment important în apariția operei în Franţa, Les 
Fetes de l'Amour et de Bacchus de Lully (1672) şi Isse de Destouches (1697). În 
acelaşi timp, găsim un subgen oarecum paradoxal, pastorala eroică. 

Opera pastorală italiană a fost reprezentată încă din 1618 în 
Steintheater, la Salzburg, şi în alte locuri din Europa, inclusiv Boemia şi 
Polonia în cursul secolului al XVII-lea. Operele germane timpurii îşi 
datorează apariția operelor pastorale de la curţile italiene, de exemplu 
Daphne de Schütz (1627), azi pierdută, şi pastorala sacră Seelewig de 
S.T.Staden (1644). Pastoralele au rămas foarte populare în zonele de limbă 
slavă şi germană, în principal deoarece instituțiile muzicale erau 
concentrate la curțile aristocrate; exemple mai târzii includ Erindo de 
J.S.Kusser (1694). 

Drama pastorală italiană a fost adusă în Anglia, printre alţii, de 
către Lully, Shakespeare şi Fletcher, pe la 1600. Această tradiție, împreună 
cu spectacolele cu măşti, care atinseseră apogeul la începutul secolului al 
XVII-lea, şi cu divertismentele pastorale, ca aranjamentul textului lui 
Milton, Comus, de Henry Lawe (1634), au însemnat manifestări-cheie ale 
teatrului pastoral în Anglia, încă înaintea operelor idilice ca Venus şi Adonis 


297 


de Blow (cca.1683) si, poate, Didona si Enea de Purcell (1689). Oricum, opera 
pastorală tradițională, ca şi cea aşa-zis clasică, nu s-a impámántenit în 
Anglia în perioada barocă şi ulterior acesteia, 

În secolul al XVIII-lea, opera pastorală tradițională a avut o utilizare 
limitată, fiind doar un grațios divertisment prezentat în fața nobililor 
patroni ai artelor, mai ales în Franţa şi Germania. Exemplele merg de la 
Orfeu şi Euridice de Fux (1715) şi Daphne de Caldara (1719) până la La fedelta 
premiata, „drama pastorale giocoso” de Haydn (1780). Expresia polaritátil 
artă-natură a continuat să se dezvolte în conformitate cu evoluția 
conceptului de ,naturalete”. La începutul secolului al XVIII-lea, 
compozitorii germani s-au apropiat foarte putin de pastorală, utilizând arii 
cu structuri simple, ,populare”, adesea cu texte vernaculare, găsite 
probabil în pastorellas şi alte genuri din afara operei. Un exemplu de acest 
fel este „Mein kátchen ist ein mádchen” din Croesus de Keiser (1711). Astfel 
de tuşe pastorale mai apar, de exemplu într-o arie cehă a lui Bumbalka , „Ja 
jsem plna veselosti”, din intermezzo-ul vernacular la opera L'origine di 
Jaromeriz în Moravia de Frantisek Antonin Mika (1730). Acestea sunt foarte 
importante pentru crearea ulterioară a unor stiluri naționale în opera 
germană şi central-europeană. 

Atât în Germania, cât şi în alte părți, acest stil pastoral simplu a 
contribuit la dezvoltarea operei-baladă şi a parodiei pastorale (mai ales în 
piesele comerciale), astfel încât în secolele al XVIII-lea şi al XIX-lea întâlnim 
o mare varietate a acestora, ceea ce presupunea o înțelegere complexă a 
tradiției pastoralei. Printre cele mai inventive parodii ale începutului de 
secol al XVIII-lea sunt cele ale „Clubului Scriblerus” în Anglia, al căror scop 
era să ridiculizeze „orice prost gust în educație”. Versiunile absurde ale 
pastoralelor lui John Gay includ extraordinarul succes Beggar's Opera 
(1728), scrisă de muzicianul german John Christopher Pepusch (1667 - 
1752), compozitor ce şi-a petrecut o mare parte din viață în Anglia. Un alt 
produs diferit este serenata pastorală Acis şi Galatea, aranjată de Hândel 
(1718); aici lipseşte elementul parodic, iar lucrarea este probabil un 
manifest al pastoralei neo-clasice contemporane engleze. 

În Scoţia, The Gentle Shepherd de Allan Ramsay (publicată pentru 
prima oară în 1725 şi des retipărită mai apoi) a fost transformată de mai 
multe ori într-o opera-baladá, pe modelul The Beggar's Opera, mai întâi în 
Edinburgh (1729) şi mai târziu la Londra. O variantă cu muzica de Thomas 
Linley a fost creată în 1781. Dintre parodiile sfârşitului de secol al XVIII-lea, 
dar de această dată din pastorala tradițională de dragoste platonică italiană, 
libretul lui Lorenzo da Ponte pentru opera mozartiana Cosi fan tutte (1790) 
merită menționat în mod deosebit, deşi în aranjamentul lui Mozart abia 
dacă se distinge un stil muzical pastoral. 

Echivalentul francez al melodiilor simple din operele-baladá 
engleze si germane a fost vodevilul (cu melodii populare pe care se 
adăugau texte noi), de unde şi aşa-numitele comedii-vodevil apărute în 
prima jumatate a secolului al XVIII-lea. Acestea au pus bazele unei tradiții 
ale pastoralei ,usoare”, dintre care un exemplu este Le devin du village de ]-] 
Rousseau (1752). Creația conține operas comiques în decoruri rurale, adesea 
cu o muzică simplificată în mod intenţionat, ale căror intrigi reflectă o lume 
mitică, idealizată a țăranilor, aşa cum şi-o reprezenta Rousseau. Lucrări 
similare au fost create şi în Anglia, de exemplu pasticcio-ul Love in a village 
(1762). Singspiele compuse de J.A.Hiller la Leipzig în a doua jumătate a 
secolului al XVIII-lea (de exemplu Die jagd, 1770) au fost de asemenea 
adaptări ale libretelor franceze de acest tip. Toate lucrările prezintă un stil 
muzical simplificat ce a fost privit ca stil pastoral ,natural” în epocă. 

În secolul al XIX-lea, abordări eclectice ale unor compozitori ca 
Meyerbeer au asigurat supraviețuirea ,oazelor pastorale” printre alte 
mijloace de redare a culorii locale atât în opera franceză, cât şi în cea din 
alte țări. Printre cele mai originale dintre lucrări putem aminti „Alte Weise” 
din actul al treilea al operei wagneriene Tristan şi Isolda (1865). Pe de altă 
parte, atât în repertoriul francez, cât şi italian, trăsăturile pastorale nu sunt 
atât de evidente, chiar dacă în alte epoci subiectul ar fi cerut în mod expres 
utilizarea acestora. 

În secolul al XVIII-lea, opera în stil pastoral „popular” a devenit 
bază pentru dezvoltarea repertoriului operelor naționale. De vreme ce 
conceptul de „natură“, obişnuit în această perioadă, se referea la peisaj, în 
special un peisaj cu specific national, expresiile pastorale de tip Singspiel au 
căpătat noi conţinuturi ideologice şi psihologice. Începând cu secolul al 
XIX-lea, acestea au fost capabile să simbolizeze aspirațiile naționale atât în 
opera romantică germana (precum Freischiüitz de Weber (1821), cât şi (prin 
descoperirea unor exprimări echivalente) în lucrările şcolii naționale cehe, 
în care cel mai de seamă exemplu este Smetana cu a sa Mireasă vândută 
(1866). 

Parodia pastorală, în mod obişnuit comică, a continuat să existe în 
principal in operetele frantuzesti. În mod neaşteptat, s-a întors către 
pastoralele renascentiste şi baroce în ceea ce priveşte subiectul sau stilul (de 
exemplu Orfeu în infern de Offenbach, 1858). În plus, o nouă formă de idilă, 
pastorala copilăriei, poate fi identificată în cursul secolului al XIX-lea în 
Marchenoper („opere cu záne”), precum Hânsel şi Gretel de Humperdinck 
(1893). 

Noua expresie pastorală mediteraneană care se dezvoltase la 
sfârşitul secolului al XIX-lea în muzica orchestrală şi de balet, ca în Preludiu 
la după-amiaza unui faun de Debussy (1892-1894) şi Daphnis şi Chloe de Ravel 

(1912), a primit în schimb echivalente puternice în secolul al XX-lea, ca în Le 
sacre du printemps (1913) şi Nunta (1923) de Stravinski sau, mai târziu, în 
primitivismul crud al lui Carl Orff (Der Mond, 1939, şi Die Kluge, 1943). Alte 
stiluri pastorale, în mod deliberat „simple“, s-au dezvoltat din diverse 
stiluri de muzică populară comercială, adesea din jazz fie direct, fie prin 
musicalurile hollywoodiene sau de pe Broadway, cum ar fi, de exemplu 
baletul La creation du monde de Darius Milhaud (1923), Jonny spielt auf de 
Krenek (1927) sau Porgy şi Bess de Gershwin (1935), printre multe altele. 
Acestea reprezintă evident o parte puternică, în contrast cu pastorala 
„uşoară“ sau ,slabá”, atât prin continuarea tradiției cântecului popular, 
exemplificat prin Hugh the drover de Vaughan Williams (1924), cât şi prin 
tradiția comediei muzicale în sine (de exemplu Oklahoma şi Hammerstein, de 
Rodgers, în 1943). O altă sursă de muzică „simplă “ a fost găsită în stilurile 
epocilor trecute, precum în unele creaţii ale lui Stravinski. 

În unele lucrări, compozitorii nu au cultivat nimic mai mult decât 
expresii „simple“, dar au respins de asemenea noțiunile de realism în 
operă, valabile în secolul al XIX-lea, reuşind în acelaşi timp să se întoarcă la 
o formă mai profundă şi morală a pastoralei. Cu Brecht şi Weil apar 
procedeele utilizării unor fraze de cabaret „puternice” până la nepotrivire 
cu convențiile operei, în Dreigroschenoper (1928) şi Aufstieg und Fall der Stadt 
de Mahagonny (1930). 


Pastorale instrumentale şi de Crăciun în Italia 


Se presupune în general că în ltalia compozitorii au creat un 
vocabular de motive instrumentale asociate cu muzica pentru sărbătoarea 
Crăciunului, care în cele din urmă a devenit proprietate comună a întregii 
muzici europene. Şi noi am adoptat această presupunere, deşi istoria 
muzicii pastorale este încă incomplet înțeleasă. Cântecele sacre explicit 
pastorale sunt atestate în Germania înaintea Italiei şi nu se ştie dacă 
villancico spaniole şi latino-americane, o altă tradiție pastorală explicită, au 
vreo legatură cu muzica pastorală din Europa. 

Referiri la muzica pastorală de Crăciun au fost făcute de Castaldo 
(Vita del B. Gaetano Tiene). El este unul dintre cei multi care au sugerat că 
obiceiul a fost instituit de Sfântul Gaetano din Tiena după viziunea pe care 
a avut-o în dimineaţa de Crăciun în 1517. 

Cea mai veche colecție de pastorale de Crăciun care a supraviețuit 
în Italia este Pastorali concenti al presepe de Francesco Fiamengo (1637), scrisă 
pentru sărbătoarea domestică a Naşterii Domnului, pentru un nobil din 
Messina. Această colecție conţine prototipul multor pastorale italiene 

ulterioare atát vocale, cát si instrumentale, inclusiv o Sonata pastorale ,a due 
violini, viola e trombone o leuto”, si contine, pe alocuri, multe motive 
pastorale popularizate mai tárziu de Corelli. Aceste motive includ melodii 
cu un ritm uşor şi plăcut în timpi tripli (în acest caz 3/2, apoi de obicei 6/8 
sau 12/8), în principal în mişcare conjunctá, cu utilizarea marcată a tertelor 
paralele, a sunetelor de tip armonică şi a frazelor simetrice. Aceste trăsături 
sunt prezente în mod evident în muzica păstorilor italieni (pifferari), care au 
fost auziti cântând la piffero (un fel de oboi) şi zampogna (cimpoi) în 
dimineața de Crăciun, în oraşe încă din secolul al XIX-lea. Aceasta conduce 
la concluzia că tipul de muzică ar fi putut fi cultivat în secolul al XVII-lea şi 
a fost imitat în aceste pastorale ca şi în cele ulterioare. 

Mijloace de expresie de acelaşi fel au apărut în arta muzicală încă 
din 1581, într-un madrigal de Marenzio, şi ele mai apar şi în Capriccio fatto 
sopra la pastorale de Frescobaldi, publicat în Toccate d'intavolatura di cimbalo 
în acelaşi an cu colecția lui Fiamengo. Pastorale pentru orgă similare 
acestora au mai fost scrise atât în Italia, cât şi în restul Europei încă din 
secolul al XVII-lea de către mulți compozitori, precum Bernardo Pasquini, 
Zipoli şi posibil chiar Bach (BWV 590 - totuşi autenticitatea acestei piese 
este pusă sub semnul întrebării). Piese pentru harpsicord au fost şi ele 
ocazional pastorale, mai ales în afara Italiei. 

Piesele vocale compuse de Fiamengo includ un cântec de leagăn 
pentru Pruncul Isus, al cărui text, ca şi în alte pastorale de secol al XVII-lea 
din toată Europa, era destinat să producă un sentiment de ináltare şi 
devoțiune. Această piesă pare să fie cel mai vechi exemplu de ninna, o 
categorie de pastorală vocală italiană de Crăciun sub forma cântecului de 
leagăn. Francesco Durante, Paisiello şi Cimarosa au scris numeroase ninne, 
iar tradiția a rezistat cel puțin până în secolul al XIX-lea. 

Pastoralele lui Fiamengo şi ale altor compozitori italieni din secolul 
al XVII-lea au produs efect şi în afara Italiei. Alte elemente pastorale, 
precum dialoguri între personaje alegorice, apar de asemenea în pastoralele 
italiene din secolul al XVII-lea şi există chiar şi motete italiene de Crăciun 
din secolul al XVII-lea ce se individualizează prin secțiuni cu sunete joase 
de tip armonică. Leichtentritt, în Gesichte der motet (Leipzig, 1908), descrie 
un astfel de motet de Carissimi, datând din 1675. 

În prima parte a secolului al XVIII-lea, convențiile muzicii pastorale 
erau aplicate şi oratoriilor, dar şi concertelor grossi. La Vatican, în primele 
două decade ale secolului, cantatele vernaculare erau prezentate la 
banchetele de Crăciun!6!. Pasajul relevant este reprodus în Antonio Caldara 
: Sein leben und seine venezianisch-romischen Oratorien de U. Kirkendale (Graz, 


161 A Adami , Osservazioni per ben regolare il coro dei cantori della capella pontificia, 171. 

1966, p.71). Cantate cu personaje alegorice si trásáturi pastorale au fost 
scrise ín acest scop de Alessandro si Domenico Scarlatti si de Caldara. 
Domenico Scarlatti a compus astfel de cantate si la Lisabona în anii 1720 
pentru onomastica regelui. Motivele pastorale au mai fost utilizate si în 
muzica liturgicá: Durante a scris o Gloria in pastorale, ca si alte muzici 
pastorale. Slujbele pastorale au cunoscut astfel un mare succes, în special în 
Germania. 

Cantatele de Cráciun contineau pastorale vocale si instrumentale 
(de exemplu la sfârşitul introducerii simfoniilor instrumentale) în care 
vocabularul instrumental al secolelor anterioare a atins expresia clasică. 
Aceste piese idilice sunt în multe detalii aproape de nediferentiat de tipul 
de Siciliană. Tempoul este adesea larghetto (deşi opiniile asupra tempoului 
corect al pastoralelor italiene - fie rapide, fie lente - nu au fost unanime 
nici în secolul al XVIII-lea). Măsura este de obicei 12/8 sau 6/8, melodiile 
sunt armonizate predominant în terțe sau în sexte, sunt frecvente sunetele 
joase sau cel puțin pe o pedală de tonică sau dominantă. Foarte des este 
făcută o distincție între grupurile de cântăreţi concertino sau ripieno. Aceste 
trăsături sunt bine cunoscute totuşi, din concerti grossi pastorale publicate 
de compozitorii italieni din această perioadă, mai ales din concertul de 
Crăciun al lui Corelli, publicat postum în 1714, ca op.6 nr.8. În această 
lucrare, pastorala „ad libitum” (denumire ce admitea diverse variații 
interpretative) este plasată la sfârşitul unui mare concerto grosso. 

Numeroase concerte şi, mai târziu, simfonii conținând motive 
pastorale în acest stil, probabil imitații ale lui Corelli (deşi cronologia lor 
nu este clară), au fost scrise de unii contemporani şi succesori italieni, 
începând cu Torelli (publicat în 1709), Manfredini, Locatelli, Schiasi, 
Ferrandini, Giuseppe Valentini şi Geminiani, şi au influențat mult şi 
celelalte creații europene ulterioare. 


Pastorale instrumentale şi de Crăciun în afara Italiei 
în secolul al XVII-lea şi al XVIII-lea 


În secolul al XVII-lea, țările germane şi slave aveau o tradiție 
distinctă a pieselor de Crăciun, din care putem cita cântece cunoscute într- 
un stil intenționat simplificat, uneori chiar ,popular”. O Misa de Tomasz 
Szadek din 1578 citează cunoscutul cântec Dies est laetitiae. O altă Misa, 
Exultandi tempus est, de Franz Sales este scrisă într-un stil omofonic simplu, 
cu utilizarea pe scară largă a timpilor tripli, şi a fost descrisă ca prototipul 


german pentru Misa pastoralálé?, Astfel de piese instrumentale ce utilizează 
cântece de Crăciun includ Concerto secundo de Adam Jarzebski, refăcut în 
1627, dar şi diverse lucrări de Pavel Vejvanovsky datând din perioada 1660 
şi 1670. În Polonia, cântece de Crăciun foarte cunoscute erau denumite 
pastorale şi publicate în colecții. 

În Pastorale nel nascimento di Cristo sopra il Joseph lieber Joseph mein 
(1628), Daniel Bollius de Mainz ar fi încercat să împace tradițiile italiană şi 
germană: este astfel citată o versiune ornamentată a Joseph lieber (Resonet in 
laudibus) şi în ea apar motive italiene. Joseph heber a fost asociat cu obiceiul 
german şi slav al „leagănului lui Isus”. În „Historia der Geburth Gottes” 
(1664), Schiitz face o fugară referire la obiceiul de a adopta motivul 
,leagánului”, asemănător celor folosite de Merula şi Monteverdi în cântecul 
de leagăn Oblivion soave al Arnaltei în actul al doilea din L'incoronazione di 
Poppea (1642). 

O influență mai durabilă a fost exercitată în Germania şi Boemia de 
cărțile catolice de imnuri. În secolul al XVII-lea, iezuiții s-au folosit de 
cărțile de imnuri ca de o armă a Contrareformei, iar noile texte din aceste 
colecții, multe scrise pe melodiile vechi, conțineau texte pastorale cu 
intenția de a evoca emoții religioase intense. Multe cântece cehe din cărțile 
anterioare de imnuri fuseseră cântate ca răspuns la predica preoților în 
timpul slujbelor; acest stil semi-german, împreună cu convențiile pastorale 
de cântece idilice pentru Crăciun au contribuit la formarea unui nou stil 
bucolic. 

În Franţa, Charpentier a introdus popularele noéls, melodii cu 
puternice conotații pastorale, în aranjamentul pentru Misa de Crăciun. Alti 
compozitori francezi au adaptat noéls fie pentru orgă (Le Begue, Daquin, 
Michel Corette ş.a.) sau pentru orchestră, ca „simfonii“ sau „suite de noéls” 
(de exemplu Lalande). Din a doua jumătate a secolului al XVII-lea apare 
gustul pentru pseudo-pastoral, astfel că diverse tipuri de cimpoi, mai ales 
musette, se folosesc în mod obişnuit în muzica instrumentală şi pastorală. 
Cimpoiul „musette“ chiar a dat numele multor suite instrumentale din 
secolul al XVIII-lea. 

Tradiţia pastoralelor instrumentale se face simțită si la Viena către 
sfârşitul secolului al XVII-lea şi începutul secolului al XVIII-lea, când autori 
vienezi sau din împrejurimi scriu pastorale instrumentale, urmând modelul 
italian al lui Corelli şi al contemporanilor săi (de exemplu Sonate pastorali de 
Fux, Schmelzer ş.a.). În afară de convențiile italiene, a fost folosit şi stilul 
muzicii populare austriece, mai degrabă pentru efectul comic, decât cel 
idilic (de exemplu în Bauernkirchfart de Heinrich Biber; piese mai târzii de 


162 P. Wagner , Gesichte der messe , Leipzig, 1913. 

acest fel includ Bauernhochzeit de Leopold Mozart ş.a.). Se imitau sunete de 
animale sau păsări - Sandberger arată ca aceasta era o tradiție veche în 
muzica germană. Un exemplu din această perioadă este Capriccio über das 
Hanner und Hannergeschrel . 

La sfârşitul secolului al XVII-lea, în Polonia, Moravia sau Austria, în 
muzica bisericească de cor, surprindem piese precum pastorella, mese 
pastorale şi aranjamente ale altor texte liturgice în stil pastoral (de exemplu 
Pange lingua şi Alma Redemptoris Mater). Aceste categorii s-au bucurat de un 
mare succes în cea de a doua jumătate a secolului al XVIII-lea. Tittel (1935) 
a enumerat multe caracteristici ale mesei pastorale, care, pe lângi trăsături 
italiene includ şi motive de fanfară (reminiscente de tuba pastoralis). Uneori 
găsim un cor solo independent, precum şi efectul de ecou (vezi Misa 
pastorală a abatelui Vogler - 1775). Deşi Tittel a denumit această tradiție a 
pastoralei ca “vieneză”, ea s-a răspândit în toată Europa. Mesele pastorale, 
ca şi alte muzici pastorale au rămas tradiționale în multe zone din Austria 
chiar şi după creşterea în importanţă a cecilianismului . 

La începutul secolului al XVIII-lea s-a dezvoltat un stil pastoral 
instrumental atât în pastoralele seculare, cât şi în cele religioase, cu 
precădere în zonele germane. Instrumentele de suflat simbolizau cântul la 
flaut sau la fluierele de trestie ale ciobanilor din vechime. De aceea au fost 
utilizate instrumente precum chalumeau, oboi d'amore sau oboi da caccia (de 
exemplu sinfonia din partea a doua a Oratoriului de Crăciun de Bach, ale 
cărui convenţii pastorale seamănă, de altfel, cu cele ale lui Corelli). În cele 
din urmă utilizarea flautului şi a oboiului, adesea în pereche, a devenit 
obişnuită, dar „pifa” sau „simfonia pastorală “ din Messiah de Hăndel este 
încă un simplu aranjament de coarde. Conventiile pastoralei italiene din 
secolul al XVIII-lea vor fi adoptate în lucrările lui Bach, Hăndel şi ale 
contemporanilor lor, oriunde textul face referire la păstori, atât în muzica 
seculara, cât şi în cea sacră - de exemplu în Acis şi Galatea de Hăndel, în 
lucrări de Crăciun şi în lucrări sacre unde se face referire la Isus ca fiind 
Bunul Păstor (Cantata Du Hirte Israel de Bach, BWV 104). 

Tradiția pastoralei a pătruns foarte timpuriu în simfonii şi concerte 
solo în Austria, Germania şi Boemia şi uneori în lucrări scrise cu ocazia 
sărbătorii Naşterii Domnului. Aceste lucrări ale unor compozitori ca 
Leopold Hofmann, Linek şi G.J.Werner erau pastorellas instrumentale. Ele 
conțin pedale şi fanfare de tip alphorn, aşa cum se întâmplă şi cu simfoniile 
pastorale şi concertele compozitorilor de la Mannheim (Cannabich, Toeschi 
s.a.). Alte astfel de lucrări sunt în mod mult mai evident influențate de 
muzica lui Corelli. 

Unele lucrări din această perioadă includ motive naturale pitoreşti, 
precum cele din Anotimpurile de Vivaldi. Altele conțin reprezentări ale 


304 


furtunii şi mulțumiri aduse Naturii (Steibelt, J.H.Knecht - Le portrait musical 
de la nature, cca.1785; improvizații pentru orgă au fost interpretate de 
abatele Vogler şi Knecht). O mare varietate de astfel de motive picturale 
apar în Creatiunea lui Haydn (1796-1798) şi Anotimpurile (1798-1801). 

În secolul al XIX-lea, Beethoven a adoptat multe din convențiile 
pastoralei secolului al XVIII-lea în Simfonia pastorală op.68 (1808), dar a 
descris această lucrare ca fiind „mai mult exprimarea unui sentiment decât 
o pictura realistă”, relevând preocuparea pentru efectele psihologice, 
subiective ale scenei pastorale care era mai profundă decât în cazul 
predecesorilor săi. Calitățile pastorale ale lucrării se datorează în parte 
evitării  dinamismului asociat cu construcția tonală a formelor 
beethoveniene şi în parte accentului neobişnuit al subdominantei în cadrul 
formei şi adoptării unui ritm armonic general lent. 

Motivele idilice şi pitoreşti ale Naturii deja incluse în muzica 
secolului al XVIII-lea şi fără legătură cu tradiția pastorală de Crăciun, 
precum motive ce sugerează curgerea apei sau scene de vânătoare în 
pădure, străbat mare parte a muzicii unor compozitori ca Schubert şi 
Weber (de exemplu în acompaniamentul pentru pian din Die Forelle de 
Schubert sau la muzica uverturii operei Freiscmitz de Weber). Acestea 
indică o idealizare a Naturii, dar pot avea şi o fatetá ironică, asa cum se 
întamplă în Scháfers Klagelied de Schubert). 

Unii compozitori din secolul al XIX-lea au manifestat o preferință 
crescândă pentru utilizarea ca model a aspectelor iraționale ale Naturii sau 
au încercat să recreeze muzica pastorală din vechime când, credeau unii, 
aceasta avea mai multă putere, pierdută ulterior sub constrângerile 
civilizației. Fără îndoială că în această lumină trebuie să privim convenţia 
pastorală, probabil inventată de Berlioz, a melodiilor ce conțin arabescuri 
expresive neregulate la un instrument solist, cu tot acompaniamentul 
complet anulat. Există un exemplu în Ranz des vaches sau melodie pastorală 
alphorn pentru oboi şi corn englez în Scena câmpenească din Simfonia 
fantastică (1830). Pasaje expresive fără acompaniament, cu ritm liber, 
contrastează cu contextele apărute anterior (de exemplu prima mişcare din 
Sonata pentru pian 0p.31, nr.2 de Beethoven), dar Berlioz îi conferă o nouă 
semnificație: el intenționează ca acest exemplu să evoce o atmosferă de 
pasiune nesatisfăcută într-un decor nordic, pastoral, romantic (efectul i-ar fi 
fost sugerat lui Berlioz de un pasaj din René de Chateaubriand în 1805). 

Recreări simbolice similare ale melodiilor pastorale arhaice apar şi 
în lucrările multor compozitori care au urmat. Exemple pot fi văzute în 
cântecul marinarilor din actul I şi în cântecul la cimpoi al păstorilor din 
actul al treilea din Tristan şi Isolda de Wagner (1857-1859); în pasajele pentru 
trompetă şi voce fără cuvinte din Simfonia pastorală de Vaughan Williams 

(1922). Debussy a folosit din plin melodii similare (în L'après-midi d'un 
Faune (1891-1894) pentru a sugera muzica pastorală a Antichității greceşti, 
cu alte cuvinte pentru a crea o atmosferă mediteraneană pastorală păgână 
specifică. Lucrările unui număr de compozitori de la începutul secolului al 
XX-lea, în special în Franţa, reflectă un mare interes pentru imaginea 
pastorală greacă, uneori sub influența lui Debussy. Acestea includ Le poeme 
de la forêt de Roussel (1906), dar şi alte lucrări, cum ar fi Daphnis şi Chloé de 
Ravel (1906-1911), Tanzende faune de Carl Orff (1914) şi La plainte au loin de 
faune de Dukas (1920). | 

Ín cursul secolului al XIX-lea si, mai mult, în secolul al XX-lea, 
compozitorii au continuat să cultive vechile pastorale italiene moştenite în 
ultimă instanță de la Corelli (de exemplu „How lovely are the messengers” 
din St. Paul de Mendelssohn-Bartholdy, 1836, ale cărui convenții au fost 
considerate foarte potrivite pentru prezentare în cursul serviciilor 
bisericeşti. Uneori acestui tip de pastoral i s-au adăugat şi trăsături ne- 
italiene, ca în Pastorală pentru pian de Dohnanyi, subintitulată „Cântec 
maghiar de Crăciun” (1922). Berlioz a ales acest tip de pastorală pentru 
„Plecarea păstorilor” în Copilaria lui Isus (cca.1850-1854), în dorința de a 
crea un efect „arhaic”. O intenție similară neo-clasică transpare din 
convențiile pastorale italiene în al doilea Interludiu din Ludus tonalis pentru 
pian de Hindemith (1943). 

În muzica românească, pastoralul este extrem de frecvent utilizat. 
Încă dinaintea lui Enescu, compozitorii români, puternic influențați de 
folclorul autohton, au utilizat citate sau prelucrări din acesta. Creația 
enesciană este străbătută de ethosul muzicii populare româneşti încă de la 
primul opus, Poema Română, lucrare care poate fi încadrată fără probleme în 
această categorie estetică, a bucolicului, la fel ca marea majoritate a operelor 
sale care, chiar dacă nu se includ integral în categoria pastoralului, au un 
mare număr de „oaze pastorale”. Alți compozitori români care au lucrări 
numeroase ce pot fi caracterizate ca ,pastorale” sunt, printre alții: 
Constantin Silvestri, Paul Constantinescu, Alexandru Paşcanu, Martian 
Negrea, Sigismund Todutá si multi, mulți alții. 

Concluzionând, pastoralul se caracterizează prin reprezentarea 
idealizată, impregnată de sentimentalism a limbajului artistic, care exultă 
astfel calitatea purității morale. Se identifică, în principal, prin apelul la 
muzicile folclorice sub forma citatului sau a prelucrării. 

III. INTERDISCIPLINARITATE 


VALENTINA SANDU-DEDIU 


UNELE CONSIDERAŢII ASUPRA INTERPRETĂRII 


Muzica este un limbaj. Cel puțin aceasta este presupunerea implicită, dacă nu asertiunea 
explicită a multora din cei care vorbesc şi scriu despre ea. Muzica face declarații, comunică, 
transmite mesaje, exprimă emoții. Are propria-i sintaxă, propria-i retorică, şi chiar 
propria-i semantică. Pentru că ni se spune că muzica are semnificație, deşi nici măcar două 
autorități în domeniu nu par să cadă de acord despre ce este semnificația. În consecință, 
există o mare discuție privitor numai la ce spune muzica şi în ce fel, într-adevăr, ea poate 
spune orice. Dar în toată această dispută, o întrebare este rareori, chiar deloc pusă: dacă 
muzica este un limbaj, atunci cine vorbeşte? 

Edward Cone 


I. Între stilistică şi estetică: interpretarea muzicală 


Granițele între stilistică şi estetică sunt încă imprecise în spațiul 
muzicologic. Vorbim adesea de stilul clasic şi estetica clasicismului, de 
stilul comic şi categoria estetică a comicului, de stilul dodecafonic şi estetica 
expresionistă. Chiar şi din această enumerare în perechi, nuanțele încep să 
se distingă. Pentru a le delimita (didactic) ar trebui să avem la îndemână 
îndreptare practice care să răspundă la întrebările: Cu ce se ocupă stilistica? 
Cu ce se ocupă estetica? 

Este incontestabilă legătura între cele două discipline, care 
interferează în multe locuri. Uneltele lor, modul de abordare sunt însă 
diferite. Volumul de față configurează tocmai multiplicitatea conceptelor 
estetice şi răspunde astfel indirect, nuantat, întrebărilor de mai sus. Din 
triunghiul estetic creatie-interpretare-receptare, am ales aici pentru 
detaliere componenta interpretării. Tipul de abordare va păstra însă 
preponderent perspectiva stilistică, definită succint după cum urmează: 

k: Mediul spiritual al conceptului general de stil se exprimă prin legile 
gândirii filosofice, care înglobează modalitáti logice, etice, estetice. 
Psihologia este semnificativă în acest context ca disciplină de analiză a 
vieții sufleteşti, creativitatea putând fi detectată si în functie de tipologia 
caracterelor, a personalităților. Un concept stilistic poate fi definit si ca un 
complex psihic caracteristic (de exemplu clasicul versus romantic, respectiv 
echilibrat-dezechilibrat). 

2, Stilul caută pe de o parte tipicul, semnele distinctive ale unei epoci 
artistice, semne comune mai multor personalități. Pe de altă parte, cazul 

particular atipic devine esential ín definirea unui compozitor, al unei opere 
muzicale sau al unui interpret. Structura unui concept stilistic va putea fi 
descrisá prin descriere, comparare, ín fine, deducere din semne distinctive. 
3. Ca expresie a formelor de viatá umaná, stilul trebuie nu doar 
abordat din punct de vedere filosofic-psihologic, ci relationat apoi cu 
personalitatea ca o constantá subiectivá, pusá fatá ín fatá cu datul obiectiv. 
Se vorbeşte în mod curent de stilul de viață, stilul de muncă, stilul timpului 
liber, stilul sportiv, stilul mediului, al locuinţei etc., toate putând fi descrise 
în funcție de structura personalității umane, de factori psihici, tehnici, 
sociali. Nu este posibilă nici viziunea autentică asupra unui stil artistic fără 
permanenta raportare la principii ale filosofiei, religiei, limbii, dreptului, 
istoriei şi mentalităților. 

4. În domeniul artistic, preocuparea pentru a ordona opera de artá 
într-o anumită epocă sau formă de expresie generează concepte stilistice. 
Analiza stilistică poate parcurge niveluri diferite, de la epocă la artist, 
perioadă din creația unui artist, până la o lucrare anume şi interpretarea 
acesteia. 

Să acceptăm câteva definiții generale ale stilului muzical precum: 
ceea ce leagă ideile artistic-muzicale într-o unitate; sau formă abstractă care 
există în afara operei muzicale şi care trebuie delimitată, caracterizată prin 
detalii specifice (pentru definirea sa luându-se în considerare procedee 
acustice, istorice, dezvoltate organic sau întâmplător-experimentale); sau 
manieră a discursului, mod de exprimare, trăsăturile caracteristice unui 
compozitor, unui interpret, unei perioade, arii geografice, societăți, funcții 
sociale; sau mulțimea semnelor distinctive (descrise, comparate, judecate) 
pentru o epocă muzicală, un compozitor, o piesă, un interpret. Se observă 
că pândirea stilistică îşi delimitează o anumită perspectivă, un anume 
segment al faptului artistic, disecându-l de la general la particular. 

Un stil reprezintă de fapt o sinteză de stiluri, de pildă stilul operei 
lui Mozart subintelege stilul de scriitură, stilul melodic, armonic, fuziunea 
tradițiilor stilistice etc. Un stil poate reprezenta totodată şi o serie de 
posibilități definite de un grup de exemple particulare (“stil omofon”, “stil 
cromatic”). Un singur sunet poate avea implicații stilistice în funcție de 
instrumentatie sau durată. Stilul există într-un acord, într-o frază, secțiune, 
mişcare, lucrare, grup de lucrări, gen, creația unui compozitor în întregime, 
perioadele sale, în interpretarea partiturii, într-o cultură muzicală. 

II. De la Joachim Kaiser si Edward T.Cone la Alfred Hoffman: 


Ce mai înseamnă astăzi stilul interpretării? În contextul academic 
sau în critica vieții muzicale de concert, se aude adeseori despre x sau y că 
nu cunoaşte stilul, nu cântă corect stilistic o fugă de Bach sau o sonată de 
Beethoven. Dar cine precizează cu exactitate la ce se referă “corectitudinea” 
stilistică? Există vreun îndrumar, vreun tratat detaliat sau doar reguli 
nescrise, care pornesc de la interpreți celebri luați drept normă în 
imprimarea unei muzici date? Chiar dacă ar fi aşa, tot nu ar reuşi nimeni să 
explice clar în ce constă corectitudinea stilistică în interpretarea unei anume 
muzici. Poate doar să aducă argumente cum „nu se face”: acel Bach a fost 
prea romantic, acel Beethoven prea mozartian... 

Tocmai această dificultate de definire justifică lipsa unui comentariu 
consecvent asupra teoriei interpretării în muzicologia modernă. Există, este 
adevărat, volumul remarcabil al lui Joachim Kaiser, care parcurge toate 
Sonatele beethoveniene pentru pian în viziunea interpretativă a pianiştilor 
secolului 20. Dar câți critici muzicali cunosc, iau model şi comentează 
această carte antologică? 


„Ce este semnificativ pentru metodologia acestei cărți: cele 32 de Sonate 
ale lui Beethoven sunt caracterizate în câteva rânduri introductive, 
schitánd, portretizând fizionomia corespunzătoare. Apoi se amestecă 
analiza interpretării cu descrierea mai detaliată a sonatei. Astfel aş dori 
să evidentiez, să compar şi să critic modul în care marii pianişti de pe 
discuri, din înregistrări radiofonice şi din sălile de concert tălmăcesc 
părți separate şi sonate. În acest mod, sper eu, devin perceptibile nu doar 
Sonatele de Beethoven, în  plinătatea lor la fel de copleşitoare, de 
emoţionantă, de descurajatoare şi totodată dătătoare de nestinsá 
speranță, dar şi drumurile şi ocolurile pe care le fac pianiştii secolului 20, 
atunci când se apropie de Beethoven.” 163 


163 „Für die Methode dieses Buches bedeutet das: die 32 Sonaten Beethovens sollen jeweils in 
wenigen, vorangestellten, die Physiognomie umreissenden portrátierenden Zeilen 
charakterisiert werden. Danach mischt sich die Interpretations-Analyse mit ausfiihrlicherer 
Sonaten-Beschreibung. So môchte ich sichtbar machen, vergleichen und kritisieren, wie 
grosse Pianisten auf Schallplatten, in Rundfunkaufnahmen und in Konzertsálen die 
einzelnen Sátze und Sonaten entrátselten. Dabei werden, so hoffe ich, nicht nur die 
Beethoven-Sonaten erkennbar werden in ihrer nach wie vor überwältigenden, rührenden, 
zugleich entmutigenden und unaustilgbar Hoffnung spendenden Fülle, sondern auch die 
Wege und Umwege, die Pianisten des 20.Jahrhunderts gehen, wenn sie sich Beethoven 
nähern.” Joachim Kaiser, Beethovens 32 Klaviersonaten und ihre Interpreten, Frankfurt am Main, 
Fischer Verlag, 1975, p.22. 

O idee importantă în viziunea unor pianisti asupra Sonatelor 
beethoveniene este, desigur, aceea a integralei interpretative. Într-un fel 
gândeşti o Sonatá „izolată” de vecinele ei, în alt fel în relație cu întregul 
ciclu. Organismul sonatei, interferentele tematice, raporturile între 
mişcările componente, caracterul şi fizionomia expresivă ar trebui să 
constituie câteva din preocupările unui pianist care are în minte (in 
absentia), atunci când cântă o sonată de Beethoven, pe toate celelalte 31. Dar 
nu Sunt numeroşi planistii mari care s-au încumetat la integrala 
beethoveniană. Descrierile comparate ale lui Kaiser, bazate pe experiența 
de ascultător din sala de concert, pe analiza atentă a înregistrărilor, conțin o 
sevă a exprimărilor bine tintite, plastice, mai ales atunci când descriu ce 
lipseşte dintr-o interpretare sau alta: 


„La Artur Schnabel nu e, uneori, suficientă forță arhitectonică şi 
pianistică, unui Wilhelm Kempff îi lipseşte câteodată tăria si 
consecventa, Backhaus tratează prea liniştit bogăţia si vitalitatea 
timpuriului Beethoven. Marelui interpret beethovenian britanic, 
Solomon, îi iese un Beethoven din perioada mediană prea sărăcăcios, 
prea golemic. Înregistrările celor 32 de Sonate, prea devreme realizate de 
Alfred Brendel, rămân uneori doar strălucitoare şi deloc amenințătoare 
(în contrast cu unele din interpretările sale mai târzii). Friedrich Gulda 
trece adesea motoric peste temele secundare si declamă prea putin în 
părțile lente. Barenboim le moleşeşte pe unele din ele. La Claudio Arrau 
lipseşte uneori marea libertate plină de fantezie. 

Doar puţini pianişti îndrăznesc să cânte toate sonatele. Bătrânul 
Rubinstein a vorbit minunat despre „pauzele triste“ în partea lentă din 
Hammerklavier, dar nu le-a şi interpretat; Serkin preferă creația târzie, 
Glenn Gould face opriri geniale, manieriste, în răspăr, Sviatoslav Richter 
e înclinat spre isterie dezlántuitá, la Emil Gilels lipseşte din când în când 
tensiunea interioară rezervată, iar Arturo Benedetti-Michelangeli 
încearcă să-l transforme pe Beethoven într-un Scarlatti 


supradimensionat, apolinic.” 164 


164 „Artur Schnabel mangelte es manchmal an architektonischer und pianistischer Kraft, 
einem Wilhelm Kempff fehlte es manchmal an Hárte und Konsequenz, Backhaus stand der 
Fülle und Vitalitát des frúhen Beethoven allzu ruhig gegenüber. Dem grossen britischen 
Beethoven-Spieler Solomon gerát der mittlere Beethoven zu karg, zu golemhaft. Alfred 
Brendels allzu früh eingespielte Aufnahmen der 32 Sonaten blieben machmal zu brillant 
und unbedroht (im Gegensatz zu einigen seiner spáteren Interpretationen). Friedrich Gulda 
úberspielt oft die Seitengedanken motorisch und deklamiert in den langsamen Sátzen zu 
wenig. Barenboim verweichlicht manches. Bei Claudio Arrau fehlt manchmal die grosse 
phantasievolle Freiheit. 

Nur wenige Pianisten wagen es, alle Sonaten zu spielen. Der alte Rubinstein hat zwar 
wunderschön über die ‘traurigen Pausen’ im langsamen Satz der Hammerklaviersonate 
gesprochen, aber gespielt hat er sie nicht; Serkin bevorzugt das Spátwerk, Glenn Gould rast 

Citind aceste descrieri plastice, bine tintite, te întrebi totuşi care 
interpret e totuşi fără cusur în viziunea lui Kaiser asupra Sonatelor 
beethoveniene. Probabil niciunul, aşa cum lui Stravinski nu-i convenea pe 
deplin nicio variantă la Sacre du printemps - fie ea semnată de Herbert von 
Karajan, de Pierre Boulez sau de Robert Craft -, aşa cum reiese din analiza 
sa acribică, pe coloane paralele, a celor trei dirijori.1$ Dar acestea sunt 
exemple care subliniază componenta subiectivă a judecății interpretării 
muzicale, justificate de criterii mai mult sau mai putin obiective. 

Există apoi volumul lui Edward Cone, The Composer's Voicelé6, care 
porneşte de la ideea că, muzica fiind un limbaj, trebuie găsit răspunsul la 
întrebarea: cine vorbeşte? Autorul configurează o teorie dramaturgică a 
expresiei muzicale; vocea pe care o auzim nu este cea a compozitorului 
însuşi, ci a unui personaj, o proiecție muzicală a conştiinţei sale care 
comunică evenimentele componistice. Pentru a argumenta, Cone parcurge 
exemple din diferite stiluri, de la lied şi operă spre muzică programatică şi 
chiar absolută, discutând implicațiile teoriei sale asupra interpretării 
muzicale. Fiecare cântăreț sau instrumentist devine un fel de actor, 
asumându-şi un rol care funcționează şi autonom, dar şi ca o componentă a 
ansamblului de personaje muzicale. 

Cone se adresează şi ascultătorului, recomandând participarea 
imaginativă în rolurile unei piese muzicale, spre identificarea cu 
personajele. Semnificativ devine acest demers mai ales pentru ascultătorul 
avizat, cel care îl poate aplica în analiză, critică sau istorie muzicală. Cartea 
citată investighează de fapt felul în care funcționează muzica drept formă 
de comunicare. Este de aceea foarte utilă pentru interpreți - mai ales 
cântăreți! - şi pentru compozitori. 

Întrebarea de mai sus se pune, evident, în analogie cu literatura: 
cine vorbeşte într-un poem sau într-o ficțiune? lată un prilej pentru a 
aprofunda distinctiile între genurile literare (liric-epic-dramatic), care pot fi 
aplicate şi în analiza muzicală: genul dramatic se foloseşte literalmente 
pentru a desemna muzica de scenă, dar şi figurat, pentru a caracteriza 
muzica ce exprimă conflicte, suspans, rezolvare (de pildă, muzica simfonică 


genialisch, manieriert gegen den Strich, Svjatoslav Richter neigt zu entfesselter Hysterie, bei 
Emil Gilels fehlt es mitunter an herber Innenspannung, und Arturo Benedetti-Michelangeli 
ist versucht, Beethoven in einen úberlebensgrossen, apollinischen Scarlatti zu verwandeln”. 
Kaiser, p.35. 

165 „Drei Arten von Frúhlingsfieber. Ein Vergleich dreier Aufnahmen aus júngster Zeit von 
Le Sacre du printemps”, în Igor Strawinsky mit Robert Craft, Erinnerungen und Gespräche, 
Frankfurt am Main, S.Fischer Verlag, 1972, p.165-173. 

166 E.T.Cone, The Composer's Voice, Berkeley - Los Angeles - London: University of California 
Press, 1974. 

a lui Beethoven). Dacă însă fiecare compoziție depinde de actul tălmăcirii 
unui rol, ceea ce este de datoria interpretului sau interpretilor, atunci toată 
muzica are o componentă dramatică (sau, mai bine zis, dramaturgică). 
Interpretul nu este un intermediar imperfect între compozitor şi ascultător, 
ci o vie personificare a compozitorului - acesta fiind văzut de Cone drept 
un fel de orator care se adresează publicului prin interpreți. Paralela cu 
retorica, deşi neexplicitată sau definită ca atare, este mai mult decât 
transparentă: am amintit deja modul în care compoziţia şi interpretarea se 
regăsesc coerent în cele cinci componente ale retoricii, memoria şi 
pronuntiatio revenind interpretării. 

Un mod firesc de a încerca o astfel de abordare este analiza unui 
lied, şi mai ales cazul aparte al Regelui Ielelor. Poemul schubertian poate fi 
citit în cel putin patru feluri diferite: la o voce (povestitorul care citează 
celelalte trei personaje), la două voci (interlocutorul si cel care răspunde, 
citând personajele), la patru voci (povestitorul şi cele trei personaje, care 
vorbesc pentru ele însele), la cinci voci (interlocutor, cel care răspunde, 
personajele), Cone propune şi alte posibile lecturi ale liedului schubertian şi 
continuă cu exemplul altui lied cu componentă dramatică, Moartea şi fata. 


„Fiecare lied este chiar o mică piesă sau monodramă, iar noi aflăm ce are 
să ne spună compozitorul acordând o exclusivă atenţie cântăreților.” 167 


Dacă astăzi o ramură puternică a muzicologiei europene şi 
americane (centrată pe scrierile finlandezului Eero Tarasti) se ocupă în a 
găsi acele unelte cu care să identifice narativitatea în anumite muzici, 
lucrând cu dificile concepte interdisciplinare (din logica modală a lui 
Greimas, bunăoară), este clar că analiza lui Cone la anumite lieduri este 
„narativă” încă de acum peste 30 de ani. Autorul clarifică termenul de 
narativ, narativitate, comentează inclusiv rolul acompaniamentului 
pianistic: poate fi substituit naratorului sau nu? Reprezintă sau nu o 
voce”? 

Analiza travaliului componistic dintr-un lied trebuie sá urmáreascá 
inevitabila transformare (muzicalá) a continutului dramatic si poetic al 
poeziei initiale. Personajul poetic se transformá ín personaj vocal, un rol 
într-un soi de operă monodramatică. Personajul vocal este protagonistul 
unui lied. Toate acestea sunt şi mai evidente în domeniul operei. 


„Dacă fiecare lied este, într-o anume măsură, o mică operă, fiecare operă 
este, nu mai putin, un lied extins. 168 


167 „Every song is really a little play or monodrama, and we learn what the composer has to 
tell us by giving exclusive attention to the singers.” Cone, p.11. 

Opera nu e o formá pur dramaticá, e mai mult o mixturá între 
narativ si dramatic, aici personajul-compozitor comenteazá direct, prin 
intermediul orchestrei, în contextul triadei vocal-instrumental-personaje 
muzicale. Rolurile jucate de cântăreți nu sunt păpuşi controlate de sforile 
compozitorului, ci mai degrabă - asemenea lui Petruşka - sunt aduse la 
viață de compozitor. 

Interesant este cazul în care liedurile destinate bărbaților sunt 
cântate de femei sau viceversa: Dichterliebe ar merge, dar cum să cânte un 
bărbat Frauenliebe? Cântărețul este nu doar protagonistul vocal, ci şi 
personaj. Prima sa sarcină în interpretare este să se întrebe: cine sunt eu? 
Întrebare niciodată simplă! 

Cone propune, practic, o teorie a interpretării solistului de lied şi de 
operă, a acompaniamentului şi personajului pe care îl întrupează acesta 
(până la cazul extrem al dramelor wagneriene, unde sistemul de leitmotive 
evidențiază tocmai forța simbolică a orchestrei). În muzica vocală sunt mai 
simplu de găsit distinctile protagonist vocal - personajul implicit al 
compozitorului, acompaniamentul fiind un personaj virtual la rândul său. 

Ce alte tipuri de muzici fac auzită vocea compozitorului? Acelea 
scrise pe un text care aparține tot lui: poetul-compozitor sau compozitorul- 
poet (cu diversele tipologii, de la Wagner la muzica uşoară, unde e posibilă 
producerea de text-muzică instantaneu, sau întâi a muzicii şi apoi a 
textului) va suscita nenumărate discuții asupra definirii “vocii 
compozitorului”, de subordonare sau de supraordonare asupra 
,textierului”. Ori cazul muzicilor funcționale: cine cântă Happy Birthday to 
you nu Joacă un rol, nu întruchipează un caracter, nici măcar nu se gândeşte 
la compozitorul cântecului. Muzica există ca să proiecteze textul (non- 
poetic, dealtminteri) şi semnificația sa funcțională. Pe de altă parte, 
funcționalitatea n-ar trebui să excludă valoarea estetică. 


„Astăzi, majoritatea cântecelor funcționale sunt rigid convenționale în 
formă. Expresivitatea lor, chiar şi atunci când nu e minimă, este de obicei 
cât se poate de generală; adică muzica nu este relationatá de cuvintele 
specifice cu care se întâmplă să fie asociată, ci cu o atitudine larg definită, 
de natură socială sau religioasă. Acesta este fără îndoială motivul pentru 
care e uşor ca God Save the King să devină America” .169 


168 „If every song is to a certain extent a little opera, every opera is no less an expanded 
song.” Cone, p.21. 

169 ¡Today most functional song is rigidly conventional in form. Its expressiveness, even 
when not minimal, is usually highly generalized; that is, the music relates, not to the specific 
words with which it happens to be associated, but to a broadly defined attitude, social or 

Discutii sondánd relatia etic-estetic depäsesc cadrul de fatá, dar ele 
n-ar trebui neglijate nicio clipă în cazul muzicilor religioase, si nici în 
situația unor celebre cântece de dragoste - fie ale trubadurilor, fie ale lui 
Mozart (Serenada lui Don Giovanni) sau Schubert (Stândchen) etc. 

Edward Cone alege şi exemple de muzici în care nu există personaje 
vocale, pentru a extinde discuția sa despre persoane, personaje, roluri în 
interpretarea care ne transmite mesajul compozitorului. Dacă fiecare 
instrument joacă un rol cvasi-dramatic, atunci pianul poate fi considerat 
personaj al sonatei solo, protagonist al concertului sau jucând un rol într-un 
trio. 


„In ce măsură ar putea conceptele expuse [până acum, n.n.] să explice 
extinderea structurii dramaturgice a cântecului acompaniat spre 
acoperirea muzicii instrumentale pure?”170 


Desigur, exemplul cel mai la îndemână şi mai uşor de explicat este 
genul programatic. Berlioz a înțeles muzica într-o personală manieră 
dramaturgică, până şi Tratatul lui de instrumentatie atestându-i credința în 
puterea şi datoria fiecărui instrument de a individualiza şi aduce la viață 
idei dramaturgice. Nu e de mirare că Berlioz interpretează instrumentul ca 
pe un rol („character”). În stilul său controversat şi paradoxal, Stravinski 
adoptă un punct similar de vedere, şi mai ales în acea carte în care 
proclamă că „muzica este, prin însăşi natura sa, esențial lipsită de puterea 
de a exprima ceva." 171 Prăpastia între ce afirmă Stravinski şi ceea ce arată 
majoritatea compozițiilor sale este evidentă. O explicație pentru asertiunea 
de mai sus poate fi momentul pe care-l traversa compozitorul pe atunci, 
acela al unui (neo)jclasicism ascetic, intenționat dezgolit de sentimente. Dar 
revenind la cartea citată, oricum Stravinski se contrazice singur atunci când 
descrie în termeni de expresie un Cântec funebru (pierdut) scris de el în 
memoria lui Rimski-Korsakov. 

Căutând să explice demersul dramaturgic instrumental al lui 
Berlioz, Cone vede în programul Simfoniei Fantastice nu o relatare de 
evenimente, ci trăirile (onirice) ale personajului principal legate de acele 
evenimente. Ne avertizează cu privire la pericolul de a nu delimita mereu 
personajul de compozitorul însuşi, mai ales în opere care sugerează 


religious in nature. That is no doubt the reason why it is easy for ‘God save the King” to 
become “America! ”. Cone, p. 51-52. 

170 „To what extent can the concepts developed to explain the dramatistic structure of the 
accompanied song be broadened in order to cover purely instrumental music?” Cone, p. 81. 
171 Igor Stravinski, Stravinski: An Autobiography, New York: Simon and Schuster, 1936, p.83. 

evenimente autobiografice (Beethoven care ascultă vocile naturii în 
Pastorala e o construcție artistică, un autoportret, nu compozitorul însuşi; 
eroul din O viață de erou sau Simfonia Domestica nu e identic cu omul 
Richard Strauss, care a compus ambele lucrări). Eroul lui Berlioz are 
similitudini cu compozitorul însuşi, dar nu e identic cu acesta. Pe de altă 
parte, în Simfonia Fantastică, instrumentele par adesea a avea viețile lor, a 
vorbi, acționa, reacționa, Berlioz dezvoltând credința sa în personalitatea 
instrumentului. O precizare nu este inutilă: eseistul american insistă asupra 
faptului că nu instrumentul în sine este personificat, ci sunetul, ,vocea” sa, 
energia pe care o transformă (din cinetică în sonoră) şi o transmite. 

Personajul muzical complet al lui Berlioz este personajul virtual al 
orchestrei, deci unul compozit. Poate cel mai evident exemplu de 
caracterizare instrumentală rămâne Scena pe câmp - oboiul şi cornul englez 
personificând dialogul celor doi păstori. Berlioz a păstrat cornul englez 
doar pentru acest moment, el nu mai apare nicăieri în simfonie. Cei doi 
„agenți instrumentali” îşi asumă roluri precise şi se mişcă pe un spațiu 
nonverbal, pur muzical, comunică prin gesturi simbolice. 


„Conceptele de personaj, agent, idee (...) sunt fundamentale nu doar în 
înțelegerea muzicii cu program. Eliberate de povara asociaţiilor verbale, 
sunt aplicabile de asemenea muzicii absolute. Din acest motiv, muzica 
absolută poate fi definită drept muzica în care personajul, agentul şi 
ideea sunt nespecificate verbal şi, este important de adăugat, 
neidentificabile.”172 


Există deja concepția despre personalitatea unui instrument (în 
perioada clasico-romanticá): instrumentul ca şi caracter depinde de 
caracterul instrumentului. Instrumentul devine agent unitar sau implicit şi 
în funcție de abilitățile interpretului. Un pian poate simula mai mult voci, o 
tobă mare - niciuna. De exemplu, Cone propune să ne imaginăm Sonata 
lunii transcrisă şi cântată la pian şi vioară. Dar fantezia în ce priveşte 
transcriptiile şi aranjamentele poate sá continue, în direcţii de-a dreptul 
stranii: cât de departe de original ar suna versiunea primei Canzona per 
sonar a quattro de Giovanni Gabrieli într-un aranjament pentru vibrafon, 
ukulele, chimes şi contrabas! Există totuşi limite în alegerea timbrelor 
atunci când faci o transcripție: Canzona ar putea fi auzită la un cvartet de 


172 „The concepts of persona, agent, and idea (...) are basic - and not to the comprehension 
of program music alone. Freed of the burden of verbal associations, they are applicable to 
absolute music as well. For that matter, absolute music can be defined as music in which 
persona, agent, and idea are verbally unspecified - and, it is important to add, 
unidentifiable.” Cone, p.94. 

alámuri, de pildä, fie si numai pentru cá se respectá omogenitatea timbralá 
a vocilor instrumentale. 

În relatia dintre agentii instrumentali si interpretii care-i aduc la 
viață trebuie ştiut că agenţii sunt doar virtuali. O bună interpretare 
înseamnă, în consecință, realizarea unei „creaturi” compuse din muzician şi 
instrumentul său. 


„(...) conceptul de personaj muzical complet trebuie să fie la fel de divers 
ca acela al compoziţiei muzicale însăşi. Personajul poate fi unitar, ca în 
cazul pianului solo; sau poate fi implicit, ca de un grup de instrumente. 
Poate combina componente verbale şi muzicale, ca în lied; sau poate fi în 
întregime virtual, ca în muzica instrumentală. Poate fi bine definit sau 
relativ nedeterminat. Trebuie susținut ca o inteligență cuprinzând şi 
controlând toate elementele gândirii muzicale (...).” 175 


Cone insistă în volumul său de eseuri asupra acelor aspecte ale 
relației între compozitie-interpretare-receptare care preocupă pe orice 
muzician. Ar părea, în consecință, că teoriile sale se îndreaptă spre 
domeniul esteticii muzicale. Totuşi, privirea larg estetică are drept scop 
principal precizarea unor trăsături stilistice ale interpretării muzicale, ca 
decodare a „vocii compozitorului”. De pildă, autorul american aduce în 
discuție capodopera clasică şi ascultările sale repetate, până la ,epuizarea” 
sa, drept urmare variantele interpretative transformându-se într-un model 
ideal, ipotetic. Unii interpreți de azi, în loc să-şi pună problema transmiterii 
către audiență a experienței muzicii pe care o cântă, se întreabă prea des 
dacă ceea ce cântă e corect, conform unor reguli prestabilite. Acest punct de 
vedere reflectă dorința de a prezenta compoziția în forma cea mai 
apropiată posibil de concepția originală a compozitorului (de altminteri, 
imposibil de reconstituit integral), în loc ca interpretul să-şi asume obligația 
(şi răspunderea mult mai mare) de a revitaliza compoziţia ca un gest 
dramatic, de a o recrea ca o experienţă vie. 

Alte considerații despre interpretare şi receptare, despre 
spontaneitate şi improvizație - de fapt, despre arta simulării lor în actul 
interpretativ (cu cazul concret al improvizatiei atent compuse din cadentele 
concertelor pentru pian) - duc spre ideea leitmotivică a cărții lui Cone, şi 
anume analogia între interpret şi actor. Aceasta este semnificativă nu doar 


173 „In sum, the concept of the complete musical persona must be as multifarious as that of 
musical composition itself. The persona may be unitary, as in a piano solo; or it may be 
implied, as by a group of instruments. It may combine verbal and musical components, as in 
song; or it may be entirely virtual, as in instrumental music. lt may be well defined or 
relatively indeterminate. It is to be posited as an intelligence embracing and controlling all 
the elements of musical thought (...).” Cone, p.109. 

în cazurile de solo, dar şi în munca în echipă (muzica de cameră), actorul- 
interpret trebuind să cunoască bine rolurile celorlalți şi să le asculte cu 
atenție. 

Problematica vizualului, a gesturilor şi mişcărilor în concerte sau 
recitaluri, corespondentele cinetic-sonore ale gesturilor instrumentale, 
diferența între a asculta o versiune interpretativă cu sau fără componenta 
vizuală: iată idei asupra cărora cartea lui Cone invită de asemenea la 
reflecţie. Toată gestualitatea asociată inevitabil cu sensul muzicii ne arată, 
în cele din urmă, că prea adesea există tentatia de a se pune accentul pe 
persoana şi personalitatea interpretului, în loc de a-l îndrepta spre 
personajul pe care acesta îl proiectează. 

Dacă trăsăturile vizuale şi de mişcare sunt esenţiale în dans, în 
balet, ele devin una din regulile compoziției în muzica de film. În cele din 
urmă, totul revine la veşnica discuție între muzica absolută şi cea cu 
program, între obiectivitatea şi subiectivitatea interpretării. Analiza 
reprezintă demersul obiectiv, dar interpretarea înseamnă contactul 
personal cu muzica, cel care urmează analizei. 

Dar gestualitatea asociată muzicii nu se rezumă la exemplele de mai 
sus (gesturile interpretului sau cele din artele cu componentă vizuală), ci 
poate fi explorată în profunzime, ca însăşi lege de bază a limbajului 
muzical. 


„Este aspectul gestic al exprimării care este simulat şi simbolizat de 
muzică. Dacă muzica este totuşi un limbaj, ea este un limbaj al gestului: 
de acțiuni directe, de pauze, de începuturi şi opriri, de ridicări şi căderi, 
de încordări şi stagnări, de accentuări. Aceste gesturi sunt simbolizate de 
motive şi progresii muzicale şi sunt structurate de ritmul şi metrul 
muzica], sub controlul tempo-ului muzical. Exprimarea vocală din lied 
subliniază, chiar exagerează potențialul gestic al cuvintelor. Exprimarea 
instrumentală, lipsită de conținutul verbal intrinsec, merge până acolo 
încât constituie ceea ce poate fi numit un mediu al gestului pur 


simbolic. '174 


174 „It is the gestural aspect of utterance that is simulated, and symbolized, by music. If 
music is a language at all, it is a language of gesture: of direct actions, of pauses, of startings 
and stoppings, of rises and falls, of tensesness and slackness, of accentuations. These 
gestures are symbolized by musical motifs and progressions, and they are given structure 
by musical rhythm and meter, under the control of musical tempo. The vocal utterance of 
song emphasizes, even exaggerates, the gestural potentialitites of its words. Instrumental 
utterance, lacking intrinsic verbal content, goes so far as to constitute what might be called a 
medium of pure symbolic gesture.” Cone, p.164. 


319 


Nici Kaiser, nici Cone - cu demersurile lor de altminteri clasicizate şi 
destul de “vechi” în ritmul evoluției ideilor muzicologice din ultima 
perioadă - nu au pătruns cu adevărat în lumea muzicală românească prin 
vreo traducere. Cum rareori publicațiile muzicologice se ocupă de stilul 
interpretativ, aceste două cărți rămân repere cu atât mai valoroase pentru 
cine se ocupă de teoria interpretării. 

Cât despre încercări autohtone, Alfred Hoffman scria, cu vreo 40 de 
ani în urmă, eseuri despre Stilul interpretului sau Interpretări variate ale 
Concertului nr.1 de Franz Liszt.175 Critica muzicală românească nu a arătat 
altfel vreun interes special în definirea uneltelor precise de evaluare a 
interpretărilor şi, poate şi din acest motiv, nu reuşeşte să reprezinte nici 
astăzi o voce autoritară, să lanseze în mod autentic opinii valorizatoare. 
Descriptivismul rămâne metoda predominantă a actualei critici muzicale, 
rareori cineva încercând să pătrundă sub acest nivel epidermic în miezul 
vreunei interpretări. 

Din păcate, drumul deschis de Alfred Hoffman în această direcție nu 
a fost susținut continuat, ideile sale rămânând însă până astăzi juste: 


„Execuţie liberă sau strictă - până unde se întind exigenţele strictetei şi 
de unde începe terenul iniţiativelor personale? Reconstituire muzeală a 
cadrului sonor de epocă - în ce priveşte muzica veche - sau interpretare 
creatoare, întemeiată pe întreg arsenalul mijloacelor tehnice şi dezvoltării 
gândirii muzicale contemporane? Unde să găsim coordonatele autentice 
pentru stabilirea modului de a desfăşura muzica în timp - acea problemă 
veşnic spinoasă a tempo-ului în legătură cu care au curs râuri de cerneală 
şi pe care încă, să fim drepți, fiecare interpret o rezolvă în felul său, 
ostenindu-se sau nu să găsească apoi justificări fundamentale pentru 
susținerea propriei poziții. lată doar câteva din punctele nevralgice ale 
discuţiei în jurul interpretării muzicale. 

Până la urmă, când este să rostim o judecată de valoare, în calitate de 
critici ai muzicii - pentru că în fond şi din părerile noastre, însumate 
celor ale altor contemporani, se durează istoria, măcar a gustului muzical 
al epocii noastre - sau chiar de simpli ascultători, ne vom referi 
totdeauna la o noțiune aparent fixă şi de fapt foarte aproximativă: a 
corespuns interpretarea respectivă stilului? A luminat ea oare sau a 
trădat intenţiile compozitorului?”176 


Asupra problemelor întâlnite în interpretarea muzicii vechi, care a 
luat un mare avânt în ultimele decenii, voi reveni. Problematica respectivă 


175 Ambele studii sunt reunite în colecția Orizonturi muzicale, Bucureşti, Edit.Muzicalá 1979, 
p.70-75 şi 94-111, dar sunt publicate de autor inițial în anii 60. 
176 A.Hoffman, “Stilul interpretului”, în Orizonturi muzicale, p.71. 

este una specifică, cu granite precis delimitate. Rămânând deocamdată în 
zona generalitátilor, Alfred Hoffman menţionează posibilitatea de a analiza 
modele consacrate, ale unor mari interpreți, pentru a evalua fidelitatea lor 
față de text. Primejdia configurării unor idei preconcepute apare în acest 
fel, un meloman, un critic sau un interpret neputându-se mereu sustrage 
impresiei preformate asupra unei partituri, auzite într-un anume fel cu 
anume interpreți. 


„Atunci când discutăm deci despre stil în materie de interpretare, este 
dăunător să suprapunem versiunea ce ne este oferită astăzi în sala de 
concert sau de un nou disc celei pe care o consideram, din trecut, optimă, 
şi să o primim sau să o respingem în funcție de conformarea sau 
diferențele calitative față de modelul avut în vedere. Un profesor 
american de pian (...) mărturisea că el însuşi s-a surprins judecând, la 
cursuri, diferitele întruchipări sonore ale unei lucrări în funcție de 
imaginea pe care şi-o formase ascultând-o în trecut redată de interpreți 
de geniu, ca Vladimir Horowitz sau Arthur Rubinstein. Ba ce este mai 
grav, la un moment dat n-a făcut de fapt decât să presupună cum ar fi 
rezolvat asemenea artişti anume probleme ale unei sonate sau ale unui 
concerto, dat fiind că scrutându-şi bine memoria şi datele documentare a 
ajuns apoi la concluzia că ei nici nu aveau de fapt în repertoriul lor 
lucrarea respectivă. Este o probă a tiraniei pe care maniera interpretativă 
a unor mari artişti poate ajunge să o exercite, în chip dăunător, asupra 
conştiinţei contemporanilor." 177 


Cele trei scrieri pe care le-am evocat succint arată clar câteva 
principii comune. Toate se preocupă - mai mult sau mai putin - de drumul 
de la intenția compozitorului (şi dificultatea de a o recrea) până la redarea 
ei de către interpret şi înțelegerea sa de către auditor. În acest triunghi 
estetic - creație, interpretare, receptare - Cone este în largul său (nu a fost 
doar teoretician, ci şi pianist şi compozitor). Scrierile celorlalți doi provin 
din experiența îndelungată şi rafinată a criticului (jurnalistului) muzical, în 
special în domeniul pianistic, acolo unde investighează prin metoda 
interpretărilor comparate „stilul” unei interpretări. 

S-ar putea naşte întrebarea: tin aşadar aceste teorii ale interpretării 
de estetica sau de stilistica muzicală? Cum granițele între cele două 
discipline oricum nu pot fi trasate cu precizie, a folosi unelte din amândouă 
pare mai important decât a delimita didactic din ce compartiment fac parte 
uneltele. 


177 Hoffman, p.73. 

III. Despre interpretarea “istorică” - sau „puritatea” stilului interpretativ: 
Richard Taruskin 


De câteva decenii, redescoperirea muzicii vechi din perspectiva 
interpretilor a luat un avânt considerabil, care abia în ultimii ani se simte 
din ce în ce mai pregnant şi prin spațiul românesc. Este vorba de aspirația 
către fidelitatea interpretării muzicii renascentiste şi baroce, fie prin 
reconstituirea instrumentelor istorice şi a practicilor de cânt la ele, extrase 
din scrierile şi iconografia epocilor respective, fie prin refacerea ambianţei 
şi spiritului muzicii acelei epoci (într-un demers complex, estetic şi 
sociologic deopotrivă), fie prin diverse combinații ale acestor demersuri. 
Au rezultat - şi continuă să apară şi astăzi - mostre remarcabile de 
recompunere a trecutului muzical în interpretare: Glenn Gould şi al său stil 
clavecinistic adaptat pianului modern în înregistrări cu piese de Bach; 
Nicolaus Harnoncourt şi impresionantele sale înregistrări în care nu doar 
instrumentele sunt „baroce“, ci viziunea pătrunderii partiturii încearcă sá 
se apropie cât de mult posibil de contemporaneitatea lui Bach. Am dat 
două exemple convingătoare prin mesajul lor artistic, nu neapărat prin 
„fidelitate” față de intenția compozitorului. Căci cine poate totuşi defini 
până la capăt aşa ceva? Cu toate argumentele obiectiv-stiintifice, cu toate 
dovezile despre construcția unui instrument baroc sau despre manevrarea 
afectelor în compoziția barocă ş.a.m.d., nimeni nu poate garanta că 
interpretarea sa de astăzi este o respectare întocmai a normelor muzicii 
scrise prin 1700. Pe de altă parte, este fascinantă încercarea de a aduce ceva 
din parfumul epocilor trecute în contemporaneitate, iar descoperirile din 
domeniu sunt uneori spectaculoase şi au hrănit cu informații prețioase 
istoria muzicii. Cercetarea şi interpretarea mergând mână în mână, îşi 
difuzează una alteia suficiente materiale utile. 

Mai mult, colaborarea între muzicologi şi interpreți - într-o epocă 
de mare înflorire a ceea ce se numeşte “historical performance practice” - 
este recunoscută de prin anii ‘70-80 ca o subdisciplină în programele 
academice din S.U.A. si din unele ţări europene. Faimos în propagarea 
acestui fenomen, ca teoretician şi ca dirijor al unui grup coral renascentist, 
Richard Taruskin deschide discuţia despre interpretarea istorică evocându- 
şi propria experiență!/8. Cineva i-a reproşat că interpretările grupului pe 
care-l dirijează, Cappella Nova, sunt prea subiective, arbitrare, şi că ar trebui 
să lase muzica să vorbească pentru sine. Ar însemna, atunci, că interpretul 


178 y, Richard Taruskin, “ Muzicologul şi interpretul”, în Musicology in the 1980s, Ed. by 
D.Kern Holoman, Claude V. Palisca, New York, Da Capo Press, 1982, p. 101-117. 

e doar un mijlocitor (un rău necesar) de care unii compozitori s-ar dispensa 
cu plăcere şi l-ar înlocui cu mijloace electronice, dacă ar fi posibil? 

Se mai poate spune şi “a lăsa compozitorul să vorbească pentru 
sine” dar, desigur, în multe din cazuri e imposibil a şti, a intui în totalitate 
intenţiile compozitorului. O dată piesa finită, compozitorul o poate privi ca 
un interpret - dacă este unul - sau ca un ascultător, şi riscă inevitabil să o 
audă manevrată în fel şi chip. În momentul în care lansează partitura 
tipărită, nu mai poate avea controlul absolut asupra interpretării muzicii 
sale. Taruskin apelează la câteva exemple aflate la îndemână. Irving Berlin 
spunea despre Fred Astaire: “îmi place pentru că nu-mi schimbă cântecele, 
sau dacă le schimbă, le face mai bune.”1 Debussy i-a spus lui George 
Copeland că nu a crezut niciodată că-şi va auzi aşa bine cântate lucrările în 
timpul vieţii. l-a mai spus, altă dată, că nu înţelege felul în care Copeland 
cântă începutul din Reflets dans l'eau. Pianistul i-a răspuns: „pentru că aşa 
simt”. Debussy: „eu personal simt altfel, dar Copeland trebuie să cânte 
după cum îl conduce propria-i simtire” 180 

Ce înseamnă, până la urmă, autenticitate în interpretare, ce 
înseamnă a respecta intenţiile compozitorului? Taruskin apelează, în loc de 
răspuns, la fraza ironică a lui Verdi despre verism: “E frumos să reproduci 
realitatea, dar e cu mult mai bine să o creezi.”181 

Doar cercetarea nu poate oferi suficiente informații pentru a atinge 
această autenticitate. Interpretul care cercetează pentru a reconstrui o 
muzică a trecutului şi se rezumă doar la standardele ştiinţifice ale cercetării, 
va obține un rezultat corect, nu neapărat raportat la adevăratul conținut 
muzical. Cele mai convingătoare şi totodată controversate reconstructii ale 
muzicii vechi au fost cele provenite dintr-un stil imaginat cu multă fantezie. 


„Atunci când asemenea interpreţi nu cunosc intențiile compozitorului, ei 
nu se tem să aibă intenții proprii, şi să le trateze într-un raport 
comparabil [cu cele ale compozitorului, n.n.]."182 


Ce este metoda istorică şi la ce fel de cunoaştere duce ea? La 
generalizare, prin critica stilistică, exprimată nu prin preocuparea pentru 
individual în sine, ci pentru cazurile tipice, pentru locul individualului într- 
un sistem. Dar aceasta este departe de mentalitatea interpretului, dat fiind 
că el se preocupă în primul rând de cazul individual. Interpretul nu are 


179 Taruskin, p.105. 

180 Taruskin, p.105. 

181 Taruskin, p.108. 

182 Where such performers do not know the composer's intentions they are unafraid to 
have intentions of their own, and to treat them with a comparable respect.” Taruskin, p.109, 

cum să cuantifice în cuvinte, ca muzicologul, ceea ce face în muzică. Aşa că 
se refugiază în generalitáti stilistice. Există şi alt refugiu, în ediții autentice, 
instrumente autentice, practici interpretative autentice etc. (Este dat 
exemplul dus la absurd, al unui clavecinist care anunţa că va cânta Goldberg 
Variationen „în premieră” la New York, doar pentru că le învățase după 
ultima ediție apărută, Neue Bach Ausgabe.) Ele reprezintă însă doar stadiul 
pregătitor, nu constituie substanța interpretării. Interpretärile istorice nu 
sunt recreări ale trecutului, ci interpretări moderne, produsul estetic al 
epocii contemporane. Scopul reconstrucției istorice poate reprezenta o fugă 
de emoții, pentru că pe interpret nu-l interesează în primul rând 
comunicarea directă cu auditoriul, ci cu arta însăşi, cu istoria, drept care are 
nevoie de ajutorul muzicologiei. Aceasta înseamnă de fapt “a lăsa muzica 
să vorbească pentru sine.” 


„Şi ceea ce pare a-mi susține punctul de vedere este, cu posibila excepție 
a cazului mai degrabă ambiguu al realizării basului continuu, faptul că 
mişcarea modernă de reconstrucție [a muzicii vechi, n.n.] a oferit 
numeroase produse scrupuloase de notație muzicală, dar încă mai are de 
oferit măcar o singură mostră autentică de improvizație, aceea despre 
care cu toții ştim că a reprezentat nouă zecimi din aisbergurile muzicale 
ale Renaşterii şi Barocului.”18> 


Taruskin nu neagă nicidecum importanța reconstrucției istorice, a 
muzicologiei în interpretare, avertizează doar împotriva pretențiilor adesea 
nejustificate de obiectivitate, de atingere a adevărului ştiinţific al acestor 
demersuri. 

Beneficiile pe care o educație muzicologică le oferă interpretului pot 
fi, în schimb, cel putin două. Pe de o parte, curiozitatea şi plăcerea de a 
experimenta, în sensul unei minţi deschise, receptivitätii la idei noi, pot 
duce la investigarea practicilor interpretative ale trecutului. Dar un 
interpret să nu-şi imagineze că, dacă ştie mai multe, are mai puține decizii 
de luat. Trebuie sá dea dovada propriei existente în muzică: “Ne impunem. 
estetica proprie asupra lui Bach nu mai puţin decât au făcut-o Liszt, Busoni 
sau Stokowski."18 Pe de altă parte, cunoaşterea instrumentelor de lucru 
bibliografice, a aparatului ştiinţific poate reprezenta un câştig, cu condiția 


18 „And what seems to prove my point is that with the possible exception of the rather 
ambiguous case of continuo realization, the modern reconstructionist movement has 
produced many scrupulous realizers of musical notation but has yet to produce a single 
genuine master of improvisation, which we all know to have been nine-tenths of the 
Renaissance and Baroque musical icebergs.” Taruskin, p.114. 

18 Taruskin, p.115. 


324 


de a nu se exagera conceperea programelor de concert în functie de surse, 
sau de a nu se transforma concertul în curs universitar, în conferință. 
Fiecare mod de exprimare muzicală trebuie să-şi păstreze granițele 
specifice. 

Taruskin reia ideile principale despre interpretarea istorică 
(“historically aware” sau “historically informed”) şi în alte eseuri, publicate 
şi republicate în anii '80-90185. Temele esențiale rămân aceleaşi: 

1: Autenticitatea despre care vorbesc insistent interpreții specializați în 
muzica veche (şi nu numai) nu poate fi atinsă doar prin refacerea 
condițiilor exterioare ale „interpretării originale”, pentru că acestea nu 
înseamnă automat si refacerea subiectivitátii compozitorului; nici 
ascultătorul nu mai e acelaşi, azi putând să audă, de pildă, orice tip de 
interpretare cu Matthäus-Passion sub duşi8. Exemple de ,verosimil” în 
interpretarea muzicii vechi sunt revendicate de numeroase ansambluri, 
care reconstituie fie stilul mediteranean de redare a cântecului trubadurilor, 
fie stilul neerlandez de interpretare barocă la corzi sau stilul de cânt 
gregorian din mănăstirea benedictină din Solesmes. Dincolo de practicarea 
acestor exerciții de stil, care ne învaţă mult despre practici ale trecutului, nu 
există de fapt o bază obiectivă de fundamentare a lor, ceea ce nu le face mai 
putin valoroase. Dincolo de „obiectivitate“, însă, trebuie să fii de acord cu 
Taruskin că interpretul de azi trebuie să mai şi ghicească, să intuiască, să-şi 
imagineze cum suna muzica unei epoci şi zone anume, cu riscul de a se 
înşela. 

2 Diferenţele între interpreți şi muzicologii academici pornesc de la 
aceeaşi căutare a autenticității, uneltele fiind deosebite, iar muzicologia 
avându-şi partea sa de greşeli. Bunăoară, asertiunea că acea interpretare e 
ideală, care este fidelă față de intenţiile originare ale compozitorului, se 
clatină în fața imposibilității de a cunoaşte cu exactitate acele intentii.18 
Până la urmă, a apela la intenţiile compozitorului înseamnă „o evaziune de 
la obligația interpretului de a înțelege ceea ce cántá”.188 Odată difuzată, 
partitura intră în responsabilitatea interpretului. 

SA Problemele interpretării „istorice” pornesc de la convingerea lui 
Taruskin că orientarea spre „autenticitate“ este una modernistă. 


185 Taruskin, “The Pastness of the Present and the Presence of the Past”, în Text and Act: 
Essays on Music and Performance, New York and Oxford, Oxford Univ. Press, 1995, p.90-153, 
18 Taruskin, , The Pastness...”, p.93. 

187 Taruskin oferá exemplul Stravinski gi ale sale cinci versiuni la Sacre du printemps, la care 
se adaugá analiza criticá a compozitorului la alte trei versiuni (deja evocatá mai sus, la 
interpretări de Karajan, Boulez, Craft): pe care sá o alegi ca răspunzând intentiilor 
,Originare” ale compozitorului? „The Pastness...”, p.97-98. 

188 „The Pastness...”, p.98. 

„Eu susțin că interpretarea „istorică” astăzi nu este cu adevărat istorică; 
că o poleială înşelătoare de istoricitate îmbracă un stil interpretativ care 
aparține total timpului nostru, care este de fapt cel mai modern stil; şi că 
feroneria istorică a câştigat o largă recunoaştere şi, mai presus de toate, o 
viabilitate comercială exact datorită virtuţii sale de noutate, nu de 
antichitate.”182 


Modernismul elitist, care fuge de subiectivitate, care e intransigent, 
obiectivist, evitá libertatea individualá de expresie, preferá geometricul, 
structuralismul, purismul, a constituit mediul propice pentru dezvoltarea 
unui anumit gust pentru muzica veche. Stravinski a făcut, prin anii "20-30, 
apologia muzicii ,pure”, a manierei ,obiective” de interpretare, a evitării 
ascetice a nuantelor expresive; adevărate crime ar fi interpretările bazate pe 
idei ,extramuzicale”.1% De aici încolo, Taruskin trece în revistă diferitele 
curente, estetici şi ideologii din teoria interpretării, de la cele „vitaliste” ale 
secolului al 19-lea, la cele „geometrice” - după unii ,dezumanizate” - din 
secolul XX. Exemple sunt destule, iar autorul nu se teme să ofere şi câteva 
liste sumare de adjective descriind al cincilea Concert brandenburgic al lui 
Bach în lectura lui Furtwängler (vast, măreț, colturos, neglijent, obscur, 
solid, masiv). De la Furtwángler, cu cât mai recentă este interpretarea, cu 
atât mai sus e acordajul, tempii sunt mai rapizi, claritatea, concizia, absența 
reflexiei subiective devin preponderente, ca şi restrângerea ansamblului 
spre cameral, sonoritatea îndreptată spre luminozitate şi strălucire. 
Gravitatea şi impunátorul dispar treptat.1% 

În concluzie, redescoperirea muzicii dinainte de clasicismul vienez, 
cunoscută generic sub denumirea de „muzică veche” (early music), a 
reprezentat una din principalele aventuri ale secolului XX. Bach, de 
exemplu, a fost adaptat cu un succes fără precedent la gustul modern, aşa 
cum procedase Mendelssohn pentru generațiile romantice, cu un secol în 
urmă. De ce să nu-l recunoaştem pe Bach fără atâtea teorii despre 
autenticitate, fără piedicile puse de muzicologia pozitivistă sau de 
ideologia culturii muzeale? Pledoaria lui Taruskin se bazează pe exemple 


189 „I hold that „historical performance today is not really historical; that a specious veneer 
of historicism clothes a performance style that is completely of our time, and is in fact the 
most modern style around; and that the historical hardware has won its wide acceptance 
and above all its commercial viability precisely by virtue of its novelty, not its antiquity”. 
„The Pastness...”, p.102. 

190 V, Poetica muzicală, citată de Taruskin, „The Pastness...”, p.129. 

191 Interesantă este evoluția tempilor, pe care Taruskin o măsoară propunând metronom 
aproximativ pentru fiecare interpretare: pătrimea = 72 la Furtwángler, 84 la Stokowski, 88 la 
Busch, 94 la Reiner, 94 la Collegium Aureum, 96 la Pinnock, 98 la Hogwood. V. p.134. 


326 


extrase din situatia universitátilor americane, din radiografierea tendintelor 
din interpretarea muzicii vechi. Íntre timp, noutatea experimentáril 
ansamblurilor ,autentic” baroce s-a clasicizat, iar perceptia publicá asupra 
muzicii vechi s-a maturizat, la rându-i. 


IV. Interpretări comparate sau note de ascultător 


Tema comentariului de interpretări comparate aparține zonei 
specifice a criticii muzicale. Din cele câteva exemple de mai jos ar trebui să 
se desprindă tipul de instrumente cu care operează ascultătorul ,avizat”, 
atunci când comentează o interpretare. El trebuie aşadar să aibă la 
îndemână termeni de comparație, să cunoască suficient de bine partitura, 
contextul stilistic al acesteia (în epocă, într-o anumită etapă a 
compozitorului respectiv, într-o anumită evoluţie a artei instrumentale sau 
vocale, după caz). Totodată, criticul muzical - ghidat de precepte stilistice 
să spunem obiective - ar trebui să posede şi un instinct, un fler artistic 
necuantificabil, adăugat cunoaşterii obiective a muzicii. (Nu mă mai refer şi 
la atitudinea etică a criticului muzical, pentru că nu intentionez aici un 
portret ideal al acestuia.) 

Dar compararea mai multor interpretări ale aceleiaşi piese este un 
exercițiu util interpretului însuşi, atunci când vrea să-şi confirme sau 
infirme propria viziune asupra textului muzical. Există interpretări reper în 
stilul unui compozitor anume: Karajan în Simfoniile lui Beethoven sau 
Rubinstein în muzica de pian a lui Chopin. Acestea ar reprezenta (pentru 
multi) norma de stil în interpretare, de care te poți apropia cu admirație sau 
distanța critic. Pentru interpret, o întrebare esențială se pune în utilitatea 
,imitatiei” unui model. 

Absent ín presa scrisá, dar uneori bine reprezentat ín emisiuni 
radiofonice (prin însuşi specificul său), comentariul asupra interpretărilor 
comparate ale unei capodopere din istoria muzicii pune câteva probleme. 
În primul rând, care este balanţa între nivelul “ştiinţific” si cel “subiectiv”? 
Ce unelte şi criterii are la dispoziție criticul pentru a stabili ierarhii, 
preferinţe în judecata sa de valoare? Doar unele empirice, dat fiind că nu 
există un “manual”, nici măcar un îndreptar în acest sens. Un bun instinct 
muzical, cunoaşterea detaliată a partiturii respective şi a contextului său 
istoric, stilistic, estetic ar fi principii generale. Detaliind, se poate vorbi 
despre echilibrarea şi ordonarea punctelor culminante, despre tempo şi 
minutaj, despre construcția componistică a lucrării şi reconfigurarea sa prin 
intermediul interpretului (cu accent justificat sau nu pe una sau alta dintre 
componente). 

Un exemplu util de metodă a comparării de interpretări îl oferea, în 
urmă cu peste 40 de ani, Alfred Hoffman, punând faţă în față pianiştii Emil 
Sauer, Samson Francois, Gyórgy Cziffra, Wilhelm Kempff, Arthur 
Rubinstein, John Ogdon, Valentin Gheorghiu si Sviatoslav Richter în 
Concertul nr.1 de Franz Liszt.1%2 Nu lipsesc din studiul respectiv o amplă 
privire istoriograficá asupra lucrării, concepțiile lui Liszt asupra 
interpretării pianistice şi mărturii despre aceasta, date biografice şi artistice 
despre fiecare pianist menţionat, şi nici precizări asupra dirijorilor implicați 
în înregistrările analizate. Corpul propriu-zis al analizei urmează flexibil 
acele nuanţe caracteristice fiecărei interpretări: referiri detaliate la partitură 
înseamnă decuparea unor pasaje semnificative, ce provoacă diferentierile 
interpretative. Sunt configurate astfel portrete de interpretări, cu 
argumente detaliate şi cu descrieri plastice, incluzând date tehnice, sonore, 
arhitectonice, de temporalitate, expresive mai ales. Reiese de aici şi O 
schimbare a gustului, a mentalitátii interpretului asupra unui text 
fulminant romantic, spre o atitudine modernă. 

Propun mai jos, la rândul meu, patru mostre de comparare a 
interpretărilor, primele trei apropiate de tipul de comentariu al criticii 
muzicale, iar ultimul de analiza muzicologică. 


1. Simfonia a V-a de Şostakovici!% 


Ascultând cinci înregistrări mai vechi ale Simfoniei a V-a de 
Șostakovici, am riscat o generalizare: mi s-a părut că dirijorii proveniți din 
estul european şi îndeosebi compatrioți ai compozitorului surprind cel mai 
bine spiritul simfoniei. Modelul neíntrecut mi l-a oferit Evgheni Mravinski 
(celebrul şef de orchestră al Leningradului, care a “semnat” prima audiție a 
acestei simfonii în 1937), secondat de ¿iván Kertész (dirijor ungur 
naturalizat german) si Ludovic Bacs (care nu mai are nevoie de prezentare 
în fața unui public românesc). Mai putin impresionante mi-au apărut 
versiunile lui Andre Previn (german naturalizat american) şi Eugene 
Ormandy (aici a apărut fisura teoriei mele, dat fiind că americanul 
Ormandy provine tot din Ungaria...). Lăsând la o parte aşadar criteriul 


192 A Hoffman, „Interpretări variate ale Concertului nr.1 de Franz Liszt”, în Orizonturi 
muzicale, p.94-117. 

19% Rândurile despre Simfonia a V-a de Sostakovici au apărut într-un articol publicat sub titlul 
de Interpretări comparate în România Literară, nr.47, 26.11-2.12. 2003, p.24. De altminteri, toate 
aceste „note de ascultător” le datorez unor emisiuni realizate la Radio România Cultural, 
mediu care punea alături, timp de cinci zile pe săptămână (prin 2003-2004), cinci interpretări 
ale unor capodopere. 

etnic al clasificárii dirijorilor, observ cá ultimele douá versiuni sunt si cele 
mai lungi (fapt deloc de neglijat, între Kertész şi Ormandy există o 
diferență de aproximativ 6 minute, într-un ansamblu al simfoniei care 
durează în jur de trei sferturi de oră). 

Dar ce înseamnă “spiritul simfoniei”? O cât mai mare versatilitate în 
schimbarea emoțiilor şi stărilor exprimate muzical, de la melancolie, 
apăsare, ameninţare, la tragism, marş triumfal, seninătate. O dramaturgie 
simfonică bazată pe suflu monumental, dar şi pe momente ambigue: în ce 
măsură sunt pasajele de mars triumfal-sovietice sau grotesti? Cu 
Filarmonica din Sankt Petersburg, Mravinski surprinde tocmai această 
ambiguitate. Șostakovici scrie această a V-a Simfonie ca reconciliere cu 
oficialitățile, imediat după ce Stalin interzisese alte montări cu expresionist- 
grotesca operă Katerina Ismailova (subintitulatá Lady Macbeth din districtul 
Miensk). Sunt însă marşurile lui simplu triumfale, sau acoperă un mesaj 
tragic? Ambele situații par în egală măsură posibile. Mravinski le 
sugerează, în plus dă o notă spectaculoasă contrastelor de nuanțe, 
intensității sonore, melodiilor care sunt cantabile, dar nu romantice. lar 
finalul ~ cu solo-ul de percuție la limita suportabilului - devine infernal. 
Dacă varianta lui Mravinski ar putea fi definită pe scurt drept spectaculos- 
rusească, cea a lui Ormandy (cu Orchestra din Philadelphia) poate primi 
indicativul de romantism masiv, iar a lui Previn (cu London Symphony 
Orchestra) de fidelitate clasică. Aparenta contradicție în viziunea stilistică 
se explică, din nou, prin conținutul muzicii lui Şostakovici: momente de 
tutti culminante, intense ca trăire, pasaje melodice lungi şi melancolice pot 
seduce interpretul spre o expresie de tip romantic. De exemplu, în partea a 
treia a Simfoniei, Ormandy imprimă cantabilitátii o nuanţă de tip Brahms- 
Puccini. Mai justă îmi apare însă atitudinea cenzurată de o limită “clasică” 
a expresiei. Melodiile vor avea mai mare impact asupra ascultătorului într- 
o versiune “albă”, cu o mascată indiferență. André Previn nu merge până la 
capăt pe această linie, dar rămâne consecvent riguros la nivelul detaliului, 
respectă strict fiecare indicație din partitură, rezultând un întreg reliefat cu 
claritate (mai ales liniile polifonice câştigă mult prin această transparență), 
chiar dacă nu întotdeauna încărcat de tensiune. 

În schimb, Kertesz (cu Orchestra Suisse Romande) mizează pe 
aparenta neutralitate a melodiilor cantabile, a pasajelor contemplative, 
pentru ca iureşul simfonic să apară cu atât mai impresionant. Această 
versiune este cea mai rapidă, fluenta beneficiind de instrumentisti 
exceptionali (există câteva solo-uri remarcabile). Partea a doua a Simfoniei 
pare aici cel mai aproape de spiritul baletului prokofievian (chiar dacă o 
asemenea comparație l-ar fi deranjat cu siguranță pe Sostakovici...), într-o 


329 


frenezie a mişcării, a pizzicatelor de corzi, a virtuozitätii orchestrale în 
general. | 

De interpretarea lui Ludovic Bacs si a Orchestrei Nationale Radio 
sunt legată subiectiv - fiind singura pe care am ascultat-o în sala de concert. 
Fără să aibă la dispoziţie calitatea unei orchestre occidentale, Bacs imprimă 
totuşi ansamblului viziunea dirijorală justă, acea mixtură de banal, tragism 
şi elevație. Mai putin preocupat ca mine dacă ultima parte a Simfoniei 
poate fi văzut în perspectivă “mahleriană” sau “comunistă”, dacă marşurile 
şi culminatiile simfonice au ceva din “sabatul” berliozian sau sunt destinate 
a-l satisface pe Stalin, fiul meu - pe atunci în vârstă de cinci ani - a hotărât, 
după percutia din final, că se va face “tobar”. lată de ce ar trebui să auzim 
mai des în sălile noastre de concert Simfonia a V-a de Şostakovici... 


2. Cvartetul op. 59 nr. 1 de Ludwig van Beethoven 


Acest prim cvartet din ciclul dedicat contelui Razumowski 
marchează începutul unui nou univers în creația beethoveniană, fapt 
pentru care nici nu a fost înțeles la prima sa audiție: publicul a râs, convins 
de vreo glumă a compozitorului. Spatialitatea caracteristică, construcția 
melodică nu pe figuri scurte, incisive, ci prin melodii curgătoare şi 
continue, individualizate, sunt noutăți în contextul creației de gen, ca şi 
solo-ul de cello de la început, o idee inedită în sine! Complexitatea ritmică a 
scriiturii necesită un cvartet bine consolidat, cu reacții rapide şi preluări 
fluente, cu un dialog muzical alert. Astfel poate fi definit, fără îndoială, 
legendarul Cvartet Amadeus (fondat în 1947). Cei trei vienezi şi un englez 
propun cea mai scurtă variantă a op.59 nr.1 (cca 36 minute), dat fiind că în 
partea a patra nu repetă expoziția formei de sonată. Versiunea lor poate fi 
considerată un model de interpretare obiectivă şi fidelă a textului. Nu se 
subliniază şi nu se îngroaşă deloc fizionomia, trăsăturile de caracter ale 
acestui cvartet. De pildă, acel mesto beethovenian în partea lentă este văzut 
mai mult liric decât tragic (nu ar fi inutil de comparat zona semantică a 
acestui mesto cu cea din alte pagini de Beethoven purtând aceeaşi indicație, 
de pildă partea lentă a Sonatei pentru pian op.10 nr.3). Se simte cumva 
rutina cântatului împreună, a usurintei în colaborare, sunetul are în general 
o anume concretete - poate şi din cauza captării, a înregistrării. 

Preferintele mele se îndreaptă spre Cvartetul praghez Talich, fondat 
în 1962, spre o înregistrare a anilor 80. Partea întâi din op.59 nr.1 este 
fluentă, are o fizionomie individualizată, contraste extrem de 
convingătoare şi expresive: de nuanţe, de stări. Scherzo-ul rapid din partea 
a 2-a dezvăluie delicateţe, finețe, precizie ritmică, dialogurile între 

instrumente sunt dramaturgic regizate. Ín toatá desfágurarea Cvartetului 
beethovenian, caracterul muzicii se modifică esențial până în 
microstructura formei (motive şi fraze). Devine cantabil, liric, umbrit, cu 
speranță sau deznădejde, dramatic sau visător, ferm sau uşor şovăitor. 
Punctele culminante se inlántuie într-o logică perfect convingătoare 
(bunăoară reluarea temei principale în Coda părții întâi), tempo-ul se 
aşează exact atât cât e nevoie pentru a corespunde retoricii muzicale 
respective. 

Cvartetul ieşean Voces, fondat în 1969, a lucrat sub îndrumarea 
Cvartetului Amadeus şi, ca şi acesta, preferă să nu repete expoziția din final. 
Înregistrarea din concert pe care am ascultat-o nu e tocmai perfectă, dar e 
vie, în comparație cu celelalte “conserve de Beethoven”. Debutează cu 
celebra melodie a violoncelului într-un registru misterios. Spectrul larg al 
nuantelor determină contraste mari în caracter, cele mai impresionante se 
percep nuanțele scăzute, şoptite cu delicateţe. Indicatiile de sforzando sunt 
bine aşezate în tempo, atât cât trebuie ca să capete greutate, ceea ce e 
valabil mai ales pentru caracterul de Lăndler din partea a doua. O foarte 
frumoasă parte lentă: cu adevărat mesto, o reculegere profundă, expresivă, 
pe alocuri cu nuanțe infinit de triste, cu aproape imperceptibile fluctuații de 
tempo - cele nescrise de Beethoven - care dau contur muzicii. lema rusă 
din final începe foarte aşezat, se animă treptat. 

Fondat în 1987, cu unii membri provenind din România, Cvartetul 
Orpheus înregistrează în Olanda op.59 nr.1, pe la începutul anilor '90. Din 
aceeaşi perioadă datează alte două versiuni, ale cvartetelor Voces şi Tokio. 
(Cred că nu este inutil a preciza momentul interpretărilor, de asemenea şi 
apartenenţa interpretilor la o anume generație, dat fiind că acestea ar putea 
fi marcate de un anume spirit al timpului, vreo ,modá” interpretativă, 
eventual influențată de modificările în gusturile audienței.) Calitatea 
sonoră a acestei înregistrări este incontestabilă: totul stă sub semnul 
performanței profesioniste, interpreții preferând tempo-uri rapide, 
accentuarea virtuozitätii (aici se aseamănă cu modelul trasat de Amadeus) 
şi, totodată, o anumită neutralitate față de textul muzical, nu se implică 
afectiv, Scherzo-ul apare mai bine conturat decât partea întâi, datorită 
contrastelor de caracter mai pronunțate între subsectiuni. Mişcarea lentă 
este mai degrabă fluentă, lirică, fără a accentua tragismul conținut în 
indicatia de tempo şi de caracter a lui Beethoven, Adagio molto e mesto. 

Este interesant cum aceeasi melodie din Adagio a sunat páná acum 
(în audițiile precedente) fie sobră, fie tristă, fie, în cazul cvartetului Tokio, cu 
o pronunțată tentă romantică, brahmsiană. Sonoritatea este mai estompată 
- din punctul de vedere al înregistrării realizate de acest ansamblu cameral 
fondat în 1969 şi actualmente condus de un prim violonist european -, dar 

predomină o noblețe în atitudinea interpretativă şi un bun gust desăvârşit. 
În general, versiunea aceasta este mai degrabă sensibilă, fără a părăsi însă 
deloc limitele echilibrului clasic. 

Într-o privire de ansamblu asupra celor cinci versiuni ale 
Cvartetului op.59 nr.1, le-aş putea clasifica fie pe criteriul înregistrare 
pentru disc versus înregistrare din concert, fie al concepției virtuoz- 
obiective Amadeus, Orpheus) fatä de una mai profundă, mai expresivă 
(Talich, Voces, Tokio). S-a observat fără îndoială şi obsesia mea față de 
viziunea interpretativă asupra părții lente. Pătrunderea în sensurile ei 
adânci sau stabilirea mai comodă a interpretilor la un nivel epidermic al 
mesajului muzical poate constitui un alt criteriu în departajarea versiunilor, 
cel putin în acest Cvartet de Beethoven. Fiecare text muzical îşi are 
concentrat undeva, în desfăşurarea discursului sonor, unul sau mai multe 
puncte tensionale, aflate în legătură cu altele, de relaxare. Sarcina 
principală a interpretului, dar şi a criticului (critic în sens larg, de cronicar 
muzical, dar şi de analist) este de a le identifica şi de a le exprima. 


3. Images de Claude Debussy 


Cu Jean Martinon şi Orchestra Naţională a Franţei initiez o altă serie 
de cinci interpretări comparate ale suitei simfonice de Debussy, Images, 
alcătuită din Gigues, apoi tripticul Iberia - Par les rues et par les chemins, Les 
parfums de la nuit, Le matin d'un jour de fête - şi, în fine, Rondes de printemps. 
Ambasador recunoscut al muzicii franceze, Jean Martinon (1910-1976) a 
dirijat mult repertoriu contemporan, asemenea tuturor dirijorilor de care va 
fi vorba aici, si a realizat integrale Debussy si Ravel. De aceea, se poate 
conta pe o versiune fidelá asupra textului debussyst, necesará ca un prim 
termen de comparatie. Se remarcá mai cu seamá delicatetea si o anumitá 
obiectivitate impresionistă. Maniera “veselă” şi “suplă” a stilului lui 
Debussy, evidentă în indicaţiile cu acest caracter din partitură, îi este mai 
apropiată dirijorului francez decât subtila senzualitate a mişcărilor lente, 
mai ales din piesa Parfumurile nopții. Cât despre orchestră, solo-urile de 
suflători (care aici nu ies în mod special în evidenţă) pot individualiza 
amprenta fiecăruia din cele cinci ansambluri orchestrale, aşadar trebuie 
ascultate cu atenţie de la o versiune la alta. 

Se ştie, Imaginile lui Debussy parcurg o geografie spirituală 
configurată de sursele muzicale folosite de compozitor. Nu e vorba de 
citate folclorice, ci de prelucrarea unor melodii din zona scoțiană în Gigues, 
din zona spaniolă în Iberia şi din cea franceză în Rondes de Printemps. După 
un dirijor francez, iată unul spaniol din aceeaşi generație, Ataulfo Argenta 

(1913-1958). De ce această succesiune? Pentru că trebuie sá apelez la un loc 
comun, la clişeul temperamentului şi originii meditaraneene, dat fiind că 
Argenta excelează în Iberia, şi mai cu seamă în părțile rapide ale acesteia, 
cele extreme. Pe de altă parte, strălucirea şi vivacitatea nu sunt egal 
compensate de misterul nocturn din Parfumurile noptii, aici muzica e doar 
“dulce”. Lipseşte “un peu traíné” din indicatia “expressif...”, aşa cum se 
întâmplă de altminteri în majoritatea versiunilor comentate. Contrastele 
sonore apar însă ceva mai spectaculoase în versiunea dirijorului spaniol şi a 
orchestrei Suisse Romande față de cea precedentă. 

După doi dirijori ale căror date de naştere sunt aproximativ 
contemporane cu însăşi suita Images (compusă de Debussy între 1906-1912), 
iată un şef de orchestră din altă generație. Pierre Boulez (n.1925), celebru 
compozitor de avangardă, este totodată dirijorul ale cărui performanțe în 
Debussy şi Stravinski, de pildă, sunt general recunoscute. Versiunea sa la 
Images - în compania Orchestrei din Cleveland - mi se pare cea mai 
strălucitoare de până acum, incisivă şi precisă, datorită efectelor de percuție 
extrem de bine evidențiate şi a culminațiilor conduse şi accentuate. 
Totodată, ascult cu atenție Parfumurile nopții, care la Boulez primeşte în fine 
acea subtilă senzualitate debussystă, acel mister nocturn inconfundabil. 

Pierre Boulez este şi teoreticianul semnatar al unor pagini 
remarcabile despre Debussy, în speță despre această lucrare orchestrală, 
combătând unele reproşuri aduse lui Debussy care, în pană de inspirație, ar 
fi recurs aici la teme populare... Dimpotrivă, Boulez vede în acest triptic 
încercările mereu înnoite ale lui Debussy de a-şi diversifica poetica. 
Susținerea dirijoral-muzicală a acestor afirmaţii este evidentă, în cazul 
fericit în care teoreticianul ştie şi poate aplica în practica interpretativă 
cercetarea analitică nu doar a partiturii, ci a mecanismelor profunde de stil 
ale compozitorului abordat. 

Mai tânăr decât Pierre Boulez, dirijorul Emil Simon (n. 1936) s-a 
preocupat şi el, la rându-i, de compoziție (ca şi Jean Martinon, de altfel), iar 
repertoriul său dirijoral s-a stabilit în special la muzica romantică, 
impresionistă şi la cea românească actuală. La pupitrul Orchestrei 
Nationale Radio (un ansamblu mai putin performant decât celelalte 
discutate), Emil Simon reuşeşte fără îndoială o versiune notabilă, mai cu 
seamă în cazul acestei piese de orchestră, una din cele mai dificile nu doar 
din secolul XX. Orchestratia sa strălucitoare, colorată, diversitatea fin- 
expresivă, evidentă din nuanțele precis notate de Debussy sunt provocări 
pentru orice ansamblu orchestral. Trebuie precizie, suplete, vivacitate, 
flexibilitate, pe care Emil Simon le obține. 

Geografia spirituală a Imaginilor lui Debussy se încheie cu unul din 
cei mai cunoscuți şi apreciați dirijori ai momentului: Sir Simon Rattle. 

Născut în 1955, şi-a legat mare parte a carierei de Orchestra din 
Birmingham, cu care l-am ascultat şi în Imaginile lui Debussy, iar din 2002 
conduce, ca succesor al lui Claudio Abbado, Filarmonica berlineză. 

Mă aşteptam ca versiunea lui Rattle să-mi placă cel mai mult (îl 
ascultasem pe viu la Berlin, în 2002). Aşa s-a şi întâmplat. Contrastele de 
tempo şi de caracter sunt pline de viață şi strălucire, înältätoare. Am 
ascultat Imaginile de Debussy de patru ori, în interpretări de referință, le 
descopăr acum pentru a cincea oară, cu planuri instrumentale altfel scoase 
în evidenţă, cu solo-uri de suflători formidabile, cu subtile libertăți de 
tempo ce servesc minunat muzica debussystă. Se decupează cu o claritate 
de cristal planurile sonore - nici un moment nu ai senzația de pastă 
orchestrală informă, altminteri un pericol dificil de evitat. Rattle rămâne o 
personalitate fascinantă, un dirijor de viziune, de concepție. Ghidajul său 
printre indicațiile lui Debussy din textul muzical mi-a apărut drept cel mai 
convingător, detectând în realitatea sonoră ceea ce urmăream în partitură: 
dulce (cu adaosuri de lejer, depărtat, melancolic, pregnant etc.), expresiv (cu 
adaosuri de pasionat, suplu, uşor ironic, putin marcat etc.), sec, vesel, nervos, 
viu, grațios, fantastic. 


P 


O asemenea analiză de interpretări comparate pe partituri enesciene 
mi se pare si mai dificilá. Nu că nu ar exista versiuni suficient de 
numeoroase si de diferite, dar pentru cá Enescu este încă înteles într-o 
manierá incetátenitá de decenii, rareori improspátatá de violonistii si 
pianisti ce cântă Sonata a II-a, „în caracter popular românesc”. Evident că 
tocmai de la acest caracter trebuie să pornească discuția, dat fiind că au 
trecut peste 80 de ani de la momentul compunerii Sonatei, iar ideile de 
național şi european s-au transformat între timp. 

Acel 1926 era semnificativ tocmai pentru o perioadă efervescentă în 
istoria muzicii româneşti, de dinamice controverse asupra spiritului 
național şi sincronizării la modele europene. Timpul în care ne aflăm acum 
aduce inevitabil după sine modificarea percepției asupra sonatei. Mai este 
momentul de a accentua exotismul acestei muzici, aşa cum adesea s-a 
întâmplat până acum? Dacă atunci când a fost scrisă, sonata a însemnat un 
manifest pentru şcoala națională românească, auditorul poate căuta acum 
mai pronunțat caracterul european al muzicii, al construcției de sonată 
clasico-romantică. În orice caz, caracterul românesc va transpare fără niciun 
dubiu, nu are cum să fie evitat de către orice interpret, dat fiind că este 

minuțios indicat în partitură prin toate ornamentele şi întreaga scriitură 
instrumentală. Unde este însă de găsit caracterul european? În vreo 
anumită tradiție? Dacă la Bartók se simte imediat filiera beethoveniană, ce 
model occidental putem găsi pentru Enescu? Cred că în cazul de față 
referința ar putea fi una impresionistă, în sensul atitudinii rezervate, dar 
nelipsită de finețe şi expresivitate, a interpretului. Adesea, interpreții 
pornesc în această sonată de la un stil lăutăresc romantic (Sarasate să fie 
exemplul potrivit?), poate la fel de nelalocul său ca stilul Brahms în 
interpretarea Sonatei de vioară şi pian de Debussy. 

Mai concret, după ce am ascultat câteva interpretări ale Sonatei a II- 
a pentru pian şi vioară de Enescu (fără a avea pretenţia că aş fi făcut cea mai 
potrivită selecție, dar parcurgând intenționat interpreți din generații şi 
spații diferite), mi-am configurat un set de criterii pe care le-am putut 
urmări în compararea variantelor respective. Criteriile s-au stabilit, fireşte, 
şi în urma particularitátilor de structură şi scriitură ale Sonatei, aşa cum le- 
am selectat din multiplele analize ale muzicologiei româneşti scrise despre 
această partitură.1% În cele din urmă, traseul pe care l-am urmat a îmbinat 
analiza de text componistic cu repere extrase din teorii ale semanticii 
interpretării, aşa cum au fost formulate de către Dinu Ciocan.1% 

Am ales patru dimensiuni ale partiturii care mi s-au părut 
semnificative pentru interpret: două sunt complexe, şi anume caracterul 
(rezultat din minutioasele notații ale lui Enescu, dar şi din structura 
melodiei şi armoniei sau din construcția formală) şi culminatiile (evident, 
nu doar cele dinamice), două se referă la aspectul ritmic, respectiv la 
timbralitate. Toate acestea sunt urmărite pentru fiecare mişcare în parte 
(v.tabelele din Anexă), deocamdată iată câteva idei de principiu, pentru 
întreaga sonatá: 

a. Caracterul liric rubato şi cel de dans popular pregnant ritmic 
declanşează contraste fie în interiorul mişcărilor (tema întâi față de a doua 
din forma de sonată a părții întâi), fie la nivelul întregii sonate (partea a 
treia față de celelalte); elementele onomatopeice, pastorale, care intervin 


19 Valentina Sandu-Dediu, „Metode analitice de abordare a Sonatei a II-a pentru pian şi vioară de 
George Enescu”, Bucureşti, Simpozionul International “George Enescu” 1995, Editura 
Muzicală, 2000, ed.ingrijitá de Lucia-Monica Alexandrescu, p. 55-57. 

19% Metoda la care apelez în compararea variantelor interpretative este una stilistică, 
agrementată cu insertii din propunerile teoretice ale profesorului Dinu Ciocan (a se vedea 
D.Ciocan, A.Rădulescu, „Probleme de semiotică muzicală”, în Studii de muzicologie, vol. XXI, 
Bucureşti, Edit.Muzicală, 1989, p.68-79; V. Sandu-Dediu, „Cântece de pustiu de Constantin 
Silvestri. Repere analitice privind semantica interpretării pianistice”. Bucureşti, Studii şi 
Cercetări de Istoria Artei, 1994, p.39-55), aplicate practic de el în lucrul cu interpreţii, demers 
de care am beneficiat şi pe care îl consider unic în lumea muzicală românească. 

pasager în scriitura celor două instrumente, ar trebui sá rămână la stadiul 
de sugestii fine, încadrate strict în ritmica şi metrica indicată, nu să fie 
subliniate în vreun fel ostentativ care va depăşi rapid graniţele bunului 
gust; în general, o listă detaliată a termenilor de expresie (asociați eventual 
cu termeni de tempo) configurează clar zona expresivă enesciană dintr-o 
anumită secțiune a sonatei; aceşti termeni trebuie doar íntelesi în 
semnificația lor adesea complexă şi respectați ca atare. 

b. Cum se construiesc punctele culminante pentru fiecare din cele trei 
părți? Care este culminatia întregii sonate? Prin puncte culminante 
înțelegem zone de maxim tensional, detectate pe baza analizei obiective de 
text (melodie, armonie, ritm, dinamică, timbralitate, formă), dar şi după o 
decizie subiectivă a fiecărui interpret. E posibil - şi indicat! - ca interpreții 
să decodeze diferit acelaşi text muzical, să-şi stabilească propria ierarhie de 
puncte culminante. În analiză, soluţia poate fi oferită de ideea pedalelor 
armonice ce se desfăşoară, subtil, pe spații largi în sonata enesciană, într-o 
logică tonală ce se asortează cu o melodică modală. De asemenea, se iau în 
considerare momentele de fff, precum şi momentele de virtuozitate 
instrumentală. Paleta de nuanțe indică de altminteri destul de clar 
configurația culminatiilor: muzica se desfăşoară pe curbe dinamice de la 
ppp la fff, şi cum nuanţe puternice nu sunt prea numeroase (mai ales în 
primele două părți), ajută fără prea multă ambiguitate la stabilirea 
culminatiilor. E de la sine înţeles că nu toate momentele de fff vor suna la 
fel de tare, nici toate ppp la fel de încet. Cele mai multe din versiunile 
interpretative audiate au arătat că, pe ansamblul Sonatei, finalul părții a 
doua e cel mai scăzut în intensitate, dar încărcat de tensiune (timbrală, 
emoțională), iar finalul părții a treia reprezintă culminatia dinamică, 
motorică, de virtuozitate. 

c. Referitor la ritmică, granita între parlando-giusto si parlando- 
rubato poate fi trasatá destul de dificil în partitura enescianá. Fidelitatea 
absolută față de indicațiile compozitorului (,absolutá” se referă la limitarea 
exceselor de zel ale interpretului) este o condiție ca interpretarea sá nu cadă 
în derizoriu. Oricum, muzica se va desfăşura în primele douá párti 
predominant rubato, rezultat din notatile ritmice minutios rafinate ale lui 
Enescu; orice rubato suplimentar al interpretării încarcă inutil expresia, 
trimitánd-o direct spre o láutárie nu totdeauna de bun gust. 

d. Aceeaşi idee obsesivă a fidelității față de partitură va conduce spre 
un stil violonistic cât mai purificat de glissandi; numeroşi interpreți sunt 
tentaţi de a ,imbogáti” pasajele indicate de Enescu în glissando cu multe 
altele, ceea ce afectează din nou parfumul lăutăresc, transformându-l într-o 
esență prea puternică. Intonatia cât mai precisă, flexibilitatea şi exactitatea 
frazărilor la vioară vor favoriza şi colaborarea cu pianul, stilul pianistic 

fiind mai usor de incadrat ín tipare occidentale. Desigur, timbralitatea 
reprezintá poate cel mai delicat capitol al interpretárii violonistice, 
semnificánd mult mai mult decát tehnica instrumentalá, adicá o anume 
atitudine fatá de sunet, care va alege sá sublinieze sau nu intonatiile 
lăutăreşti. 


Departe de a avea pretenția arogantă a decodării ideale în 
interpretare a Sonatei a Ill-a de Enescu, am încercat sistematizarea unor 
detalii extrase din partitură. Acestea sunt selectate şi organizate în funcție 
de ideile pe care mi le-au dat interpreții pe care i-am ascultat, şi dintre care 
aleg trei puncte de vedere: 


Y Enescu şi Lipatti interpretează Enescu şi Lipatti, înregistrare din 1943, 
Electrecord 2001. Minutaj: 7'23, 7'27, 7'35. 

Y Valentin Gheorghiu - Stefan Gheorghiu, înregistrare din 1970, 
Electrecord 2005. Minutaj: 7'51, 7'37, 7'45. 

Y Suzanne Stanzeleit-Julian Jacobson, Meridian Records, London, 
2002. Minutaj: 904, 922, 8'24. 


Astfel, traseele schematice propuse mai jos - strict orientative - se 
pot constitui într-un ghidaj pe care-l pot folosi de acum înainte, comparând 
alte şi alte versiuni ale sonatei respective (v.Anexa). Cred că cele mai 
instructive paralele reies din generațiile diferite cărora le aparțin interpreții, 
precum şi din originea lor etnică. (Aş fi, bunăoară, curioasă să ascult 
interpreți japonezi sau sud-americani în această partitură enescianá.) 

De exemplu, o anumită abordare obiectivă, detaşată a partiturii 
enesciene se simte în versiunea înregistrată în Anglia. Duo-ul Stanzeleit- 
Jacobson respectă cu o fidelitate admirabilă, cu sobrietate şi cu intuiție 
muzicală absolut toate detaliile. Un ascultător român s-ar putea plânge de 
lipsa ,feeling”-ului lăutăresc sau ar putea găsi reconfortantá o altă privire 
asupra muzicii lui Enescu, evident venită din tradiția occidentală. Dacă ar 
trebui să aleg modele pentru ceea ce înseamnă „caracterul popular 
românesc” în această sonată, nu aş sta pe gânduri numind duo-urile 
Enescu-Lipatti şi Gheorghiu-Gheorghiu. Însă exemplul al treilea m-a 
învățat că există o versiune viabilă şi pentru „caracterul european” al 
muzicii lui Enescu. 

ANEXĂ: CELE PATRU DIMENSIUNI 
a. CARACTERUL 


Partea 1: Moderato malinconico 

Sobrietatea tânguirii din tema | - ca un lamento baroc, de tipul 
bachian, din Matthäus Passion. Se poate face o comparație cu stilul de 
interpretare al lui Debussy: sensibilitatea nu trebuie să fie romantios- 
bolnăvicioasă, ci mai discretă, iar spiritul folcloric redat într-o manieră mai 
modernă decât cea lisztiană. Prima schimbare de caracter: măs.27 (tema a 
II-a), un autentic giocoso, foarte ritmic, nu trenat. În dezvoltare (más.49), 
frecventele indicații de lusingando nu pot fi redate identic, mai ales că apar 
în combinaţii timbrale diverse, la vioară şi pian. Sostenuto lamentoso de la 
măs.91, urmat de con suono, patetico, la vioară, deasupra “țambalului” la 
pian”, readuc atmosfera de lamento baroc. În Codă ar trebui evitat suspinul 
dulce, dată fiind indicatia spre introspectie, molto espress. pensieroso. 


Partea a 2-a: Andante sostenuto e misterioso. 

Atenția ar trebui îndreptată spre indicaţii ca misterioso, eguale, senza 
espressione! Semnifică o anume distanță, obiectivare, nonimplicare 
romantioasá. Moment aparent fără mare importanță, cel din măs.20-21,0 
„furtună într-un pahar cu apă”, este exagerat uneori de interpreți, de 
dragul paradei de virtuozitate la ambele instrumente. Acest quasi scivolando 
sugerează O vagă asemănare cu Sonata nr.1 de Prokofiev, unde un 
asemenea pasaj evoca parcă „vântul printre morminte”... A decupa melodia 
cu claritate din hátisul melismatic (v. más. 52) nu e o sarcină uşoară. 
» Tambalul” revine la pian, dar cu caracter diferit față de partea 1, dat fiind 


că se suprapune pe un strat diferit. 


Partea a 3-a: Allegro con brio, ma non troppo mosso. 

Trebuie comparat caracterul de joc din tema a Il-a, partea 1, cu 
acesta, accentuat şi de indicatia rustico, apoi în cupletul 1, cu multe indicații 
de scherzando. Arcuirea formală nu este simplă, dat fiind că al doilea cuplet 
e o temă cu variatiuni. În interpretare, această mişcare mi se pare cea mai 
putin problematică, deşi cea mai virtuoză dintre cele trei. Existând însă 
motorica dansului, ambiguitátile de caracter ale tipurilor lirice, ,läutäresti” 
din părţile precedente nu mai pun aici probleme. 

b. TIMBRALITATEA: 


Partea 1: 

Tema I la vioară extrem de precisă, fără glissandi între intervalele 
mici, sau între componentele ornamentelor; structurile melodice cu 
secundă mărită ar trebui fluidizate firesc, aproape „impresionist, de 
asemenea în general cele ondulate, melismatice. A cânta moduri cromatice 
în cazul de față înseamnă, pentru violonist, a fi conştient de încadrarea 
melodiei în armonia funcțională, evidentă în pedalele larg desfăşurate la 
pian; tot impresionist este şi procedeul desfăşurării melodice a armoniei. 


Partea a 2-a: 

Flageoletele din debut, la vioară, cu cât sunt mai precise 
intonational şi mai non vibrato (aşa cum scrie Enescu), cu cât sunt mai 
exacte ritmic şi fără glissandi intermediare, cu atât devin mai spectaculoase 
pentru auditor. 


Partea a 3-a: 

Cum se reflectă indicatia de caracter rustico, non stacc., în atacul 
violonistic? Înseamnă o anume greutate a atacului, sau o anumită suplete a 
refrenului, deşi ne-staccato? Tehnicile de arcuş, alternări rapide de moduri 
de atac la vioară (de exemplu, spiccato/non spiccato), flautato etc. determină 
nota mai spectaculoasă din punct de vedere tehnic a acestei părți. 


c. RITMICA 


Partea 1: 

Problemele complexe ritmice, implicit de caracter, se pot rezolva 
ascultând mereu pianul, care poate fi ghidul ritmic (si armonic, desigur) 
ideal. Repriza începe cu acea variantă modificatá ritmic a temei I, “ben 
ritmato”, ceea ce implică o altă atitudine față de temă. Structura de la 
măs.82 - numită hora bătrânească de Pascal Bentoiu - este adesea cântată 
prea rubato la vioară; mai degrabă s-ar adapta ritmic şaisprezecimilor egale 
de la pian. 


Partea 2-a: 

Indicatia de un poco rubato apare abia în măs.29, ceea ce arată o 
desfăşurare ritmică giusto până acolo. Marea precizie ritmică garantează 
curăţenia interpretării. Complexitatea diviziunilor excepționale trebuie clar 
rezolvată, nu înlocuită cu capcana rubato-ului perpetuu. 


Partea a 3-a: 

Discursul ritmic este mai neproblematic, din punctul de vedere al 
unui giusto reiesit din tempo rapid si caracter de dans popular. Ín 
consecință, susținerea ritmică nu e stánjenitá de diverse posibile 
interpretári ale rubato-ului. 


d.  CULMINATIILE 


Partea 1: 

Zona de maxim dinamic MI este finalul Dezvoltării, începe pe la 
măs.66, până la fff, con slancio la más.69. Un posibil M2 poate fi considerat ff 
inTema a H-a (măs.38), iar M3 şi M4 - ff în Codá (más.97, apoi 100- 
101). Trebuie evidențiate nuanțele de ppp: măs.44 la vioară, scădere asociată 
cu coborârea spectaculoasă intervalică; anticipă de fapt următorul ppp, la 
ambele instrumente, măs. 47: concluzia expoziţiei. Următorul ppp e doar la 
pian (măs. 65), şi reprezintă practic începutul creşterii spre marea 
culminatie din Dezvoltare. Finalul părții 1 este în ppp - evident cea mai 
scăzută nuanță dintre toate acestea notate cu ppp. 


Partea a 2-a: | 

M1 (începe din más. 63 - fff ben sost.) înseamnă a susține tensiunea 
pe o zoná melodicá importantá; în ea se include si más.69 (pes. largamente). 
Toată această zonă culminativá e plasată în revenirea A-ului din forma de 
lied. Chiar la începutul acestei reprize, măs.56, apare primul ff. Altfel, în 
partea aceasta predomină nuanţa de pp. Sunt câteva momente în ppp, de 
culoare, fie la un instrument, fie la celălalt, dar pentru Adagio-ul final 
trebuie păstrate nuanțele cele mai scăzute ale duo-ului, şi nu doar din 
această mişcare, dar chiar din întreaga Sonată. 


Partea a 3-a: 

Aici sunt cele mai multe nuanţe puternice, întărite şi de termeni de 
expresie - strepitoso de exemplu; în variatiunea 1, pianul e con suono, ff; în 
variatiunea a 2-a, vioara e stridente, sempre ff, iar în ultima variatiune, 
înainte de refren, vioara e strepitoso, iar pianul ruvido, tot ff. Zona 
culminativá a acestei părți si a întregii Sonate începe la más.307, Con fuoco, 
urmat de selvaggiamente, furioso, ruvido, de mai multe valuri de acumulare a 
tensiunii (nu numai dinamice), până la Coda (măs.445). Aici, valurile 
continuă în impetuoso, apoi stridente (numeroase sff) care devine piangendo, 
în fine la más.477 găsim culminatia maximă, appassionato sost., tutta forza, fff 
etc., până la sfârşit. 


340 


In loc de concluzii: 


Nu numai stilistica si estetica muzicală, la fel stilistica şi semantica 
muzicală au multiple puncte de convergenţă, de la identificarea figurilor 
retorice cu modalități de definire semantică a discursului muzical (în 
special renascentist şi baroc), până la unele teorii asupra interpretării 
muzicale. Cum poți oferi fundamentări teoretice unui interpret, pentru a-l 
ajuta în atingerea unui ideal stilistic de interpretare, altfel decât încercând 
să defineşti zona semantică a piesei date, ceea ce include desigur şi analiza 
structurală, sintactică? Gradul de complexitate şi de profunzime a analizei 
destinate interpretului ia proporții în asemenea demersuri. 

Asemenea analize au început, timid, să apară în muzicologia 
românească, beneficiind de suportul formulat teoretic şi sprijinul acordat 
practic unor interpreți de către profesorul Dinu Ciocan. A-i aplica şi 
continua teoriile rămâne o provocare mereu dificilă, pe care o lansez, la 
rându-mi, generaţiilor mai tinere. 

LIVIU DÁNCEANU 


ÎNCERCARE ÎN NARATOLOGIA MUZICALĂ 


1. Între liric şi epic 


1.1. Epicul în muzică s-a manifestat ulterior liricului; procesualitatea 
a succedat staticul, inertialul; contemplatia a anticipat acțiunea; cinetica 
sonoră de tip expozitiv a amânat-o mult timp pe cea de tip dezvoltător. 

1.2. Motivația rezidă, probabil, în pre-existenta culturilor muzicale 
tradiționale, contigue cu dimensiunea sacrului şi extempte dinamismului 
fenomenologic dezvoltat mai târziu de spiritualitatea occidentală. 
Primordialitatea culturilor ritualice întemeiate pe preeminenta travaliului 
repetitiv, minimal ca expresie directă a reflectării emoțiilor şi sentimentelor 
individuale şi, mai ales, colective, a prezervat vreme îndelungată o anume 
nuanță meditativă, reflexivă, cu o sensibilă tentă de implacabilitate. 

1.3. Muzica narativă (exceptând poate cazurile în care textul 
însoțitor era el însuşi o narațiune) a apărut atunci când compozitorul 
(profesionist) a început să conştientizeze relația lui cu materialul sonor, cu 
structura formală şi să-şi pună problema scopului estetic, a coerentei 
opusului, precum şi a efectului de ansamblu. 

1.4. O lucrare muzicală ce evidenţiază o osatură narativă comportă 
conexiuni veridice şi viabile cu istoria muzicii, din care îşi extrage sursele 
propriu-zis muzicale, ori cu realitatea înconjurătoare (concretă) sau cu 
fictionalitatea (abstractă), din care preia sursele extramuzicale. 

1.5. Muzica de sorginte lirică are contingente cu poezia (ca specie a 
literaturii), mizând, la limită, pe perceperea simultană, pluridirectionalá a 
evenimentelor sonore, îndrăgind discursivitatea şi atemporalitatea. 

1.6. Muzica de sorginte narativă aduce cu genul romanului (un fel 
de Dichtung), sprijinindu-se pe consecutia, cursivitatea si istoricitatea 
evenimentelor sonore. 

1.7. O posibilá descriere a muzicii narative ar trebui, credem, sá 
porneascá de la: a) cronologia secventelor muzicale; b) incidenta dintre 
aceste secvente; c) relatiile catenice si cauzalitatea lor; d) ascensiunea si 
decáderea, exclusivitatea sau, dimpotrivá, prezenta sporadicá a unui 
eveniment sonor; e) fluctuarea, transformarea, deghizarea, înstrăinarea 
(etc.) evenimentelor si secventelor sonore; f) articularea unui relief 
echilibrat, comensurabil, apt să configureze o formă logică, verosimilă. 

1.8. În viziunea lui Wellek si Warren1%, literatura narativă afirmă 
trei elemente constitutive: intriga, caracterizarea personajelor şi cadrul (sau 
atmosfera). Extrapolând această viziune la teritoriul artei sunetelor, putem 
aprecia că muzica narativă se fundamentează pe: a) contrastul motivic; b) 
cauzalitatea raporturilor de succesiune sau de simultaneitate dintre motive; 
c) travaliul intern grație căruia se configureazá motivele muzicale. 

1.9. O narațiune muzicală este imposibil de zugrăvit într-un alt 
sistem semiologic. Ea se exprimă în limbaj specific intraductibil, dar nu şi 
incomunicabil. Un limbaj făuritor de semantică proprie. 

1.10. Un fenomen similar se petrece cu genul liric, imposibil sau, 
oricum, nerecomandabil de a fi transpus în idiom epic. Dar şi cu limbajul 
epic, cu neputinţă de a fi tâlcuit în grai liric. Sunt imposibilitáti ce nu 
invalidează nicidecum existența unor semantici aferente, pe de o parte 
liricului, pe de alta epicului. 


2. Íntre tranzitivitate si reflexivitate 


2.1. Referindu-se la dubla intentie a limbajului omenesc, Tudor 
Vianu!” surprinde două aspecte esenţiale: a) faptul lingvistic este în acelaşi 
timp tranzitiv şi reflexiv; b) între tranzitivitate şi reflexivitate există un 
raport de inversă proportionalitate. 

2.2. Tranzitivitatea ilustrează în acest caz relația prin care se 
transmite o anumită legătură (caracteristică, valoare), ce se verifică a fi 
similară în planul tuturor entităților (nivelurilor, termenilor etc.). 

2.3. Reflexivitatea constituie aici apanajul celor ce se răsfrâng, 
transmitándu-se pe sine, făcându-şi cunoscute propriile întrebări şi 
răspunsuri. 

2.4. Cu cât o operă este mai tranzitivă, cu atât ea este mai puțin 
reflexivă şi invers, cu cât indicele de tranzitivitate este mai scăzut, cu atât 
cel de reflexivitate este mai crescut. 

2.5. Acelaşi Tudor Vianu1% observă că „cine vorbeşte comunică şi se 
comunică. O face pentru alții şi o face pentru el. În limbaj se eliberează o 
stare sufletească individuală şi se organizează un raport social.” 

2.6. Muzica, în calitatea ei de limbaj încărcat cu sens şi semnificație, 
reflectă persoana compozitorului şi, în ipostaza de artă mediată, a 


1% Rene Wellek şi Austin Warren, Teoria literaturii, Bucureşti, Editura pentru literatură, 1967, 
p. 286. 

19 Tudor Vianu, Despre stil şi artă literară, Bucureşti, Editura Tineretului, 1965, p. 21 urm. 

'% Tudor Vianu. 

restitutorului, afectánd totodatá, ín maniere si intensitáti diferite, pe toti cei 
ce o ascultá. 

2.7. Reprezentarea fiintei colective, care este publicul virtual, se 
săvârşeşte în special prin sacrificiul intimitátii şi accederea la înțelesuri cât 
mai generale, care să poată fi transmise oricărei sensibilitáti omeneşti. 
Strategia componistică a muzicilor intens tranzitive trebuie să pună în prim 
plan acele soluții convenabile (convenționale, comode), menite să fie 
împărtăşite de o audienţă cât mai largă. 

2.8. Oglindirea persoanei autorului se realizează grație inflamării 
intimității şi a adevärurilor ei subiective, întruchipate în mijloace 
componistice, pe cât posibil, proprii, inedite, ceea ce face ca aria de 
circulație a produselor muzicale bazate pe primatul reflexivitátii să fie 
restrânsă, mărginită. 

2.9. Tranzitivitatea şi reflexivitatea sunt valori ce determină gradul 
de popularitate şi, de ce nu, de accesibilitate a unei opere muzicale: cu cât 
tranzitivitatea creşte, cu atât opera este mai „prietenoasă” şi mai la 
îndemână; cu cât reflexivitatea este mai accentuată, cu atât opera este mai 
impopulară şi mai dificil de abordat. 

2.10. Ascultati o piesă muzicală în stil rock, pop sau rap: sumedenie 
de locuri comune, de expresii care se repetă, de stereotipuri, rezolvări 
tipizate, ca şi cum autorii ar veni în fața auditoriului cu formule de 
întâmpinare şi de politețe ce vizează zonele oarecum superficiale ale 
conştiinţei. Acelaşi lucru se întâmplă cu acele muzici savante ce reiterează 
vocabulare şi sintaxe sonore de multă vreme consacrate şi care, prin re- 
producere, scad prețul unui opus ca document interior, atenuându-i în 
mod evident reflexivitatea. 

2.11. La polul opus, muzicile surrealiste, improvizatorice şi chiar 
cele intens formalizate  (serializate,  fractalizate,  stockasticizate), 
propunându-şi să se exprime cât mai complex şi mai profund prin 
exhibarea fondului cel mai intim subiectiv, au toate şansele să eşueze în 
inextricabilitate şi obscuritate, devenind intranzitive. 

2.12. În general, tranzitivitatea este solidară tendințelor manieriste 
(întemeiate pe combinarea eclectică a unor mijloace de expresie deja 
existente), în timp ce reflexivitatea se fundamentează pe acele atitudini 
remanieriste (axate pe invenție şi înnoire). 

2.13. Deopotrivá muzicile în care intenţia tranzitivá este 
precumpănitoare şi muzicile în care reflexivitatea urcă la altitudini 
apreciabile pot etala cinetici de tip narativ. Din această perspectivă, 
narativitatea este fie tranzitivă, fie reflexivă. 

2.14. Unul este caracterul narativ, bunăoară din Concertul pentru 
orchestră de Bartók sau din Pasărea de foc de Stravinski (opusuri 

predominant reflexive, remanieriste), şi altul este cel din, sá zicem, Simfonia 
în re minor de Méhul ori din Uvertura la Opera Medeea de Cherubini (muzici 
preponderent tranzitive, manieriste). Pe de o parte se impune o narativitate 
activă (directă, fățişă, nemijlocită), născută din voința de reflexivitate a 
celor dintâi autori, iar pe de altă parte se evidențiază o narativitate reactivă 
(indirectă), táinuitá şi mijlocitá de preocupările întru tranzitivitate afirmate 
în mesajele sonore ale celorlalți doi compozitori. 

2.15. Narativitatea de tip reflexiv este cu atât mai activă cu cât 
nivelul de reflexivitate este mai mare şi cu atât mai reactivă cu cât 
reflexivitatea este mai discretă. 

2.16. Narativitatea de tip tranzitiv este cu atât mai reactivă cu cât 
gradul de tranzitivitate este mai ridicat şi cu atât mai activă cu cât 
tranzitivitatea este mai estompată. 

2.17. Există, prin urmare, patru cazuri limită (tipologii) de 
narativitate, funcții ale coeficienţilor de tranzitivitate şi reflexivitate: a) 
narativitate tranzitivá activă (când mijloacele componistice de 
implementare a epicului sunt vetuste, desuete, dar nu în aşa măsură încât 
sá pericliteze atenţia şi interesul față de un opus muzical); b) narativitate 
tranzitivă reactivă (când substanța epică are la bază un arsenal de procedee 
depăşite, demodate, suprimánd în bună măsură atracția față de muzica 
respectivă); c) narativitate reflexivă activă (când epicul este livrat de 
anumite tehnici de organizare sonoră pe cât de inedite şi incisive pe atât de 
incitante şi provocatoare); d) narativitate reflexivă reactivă (când cinetica 
sonoră de tip epic rezultă din aplicarea unor principii de compoziție 
inedite, originale, nu însă îndeajuns de senzuale, de excitante încât să 
întrețină focul pasiunii). 

2.18. Niciuna dintre cele patru ipostaze ale narativitátil nu deține, 
îndeobşte, un statut de exclusivitate pe parcursul unei lucrări muzicale 
datorită faptului că însăşi tranzitivitatea sau reflexivitatea nu sunt în 
practica muzicală atitudini izolate ori exhaustive. 

2.19. De multe ori intenția tranzitivă se rezolvă într-o intenție 
reflexivă şi invers, un proiect reflexiv se transformă într-alt proiect 
tranzitiv, astfel încât opera muzicală validă, autotrofă să fie fructul 
coadaptării a două voințe complementare (tranzitivă şi reflexivă), purtând 
pecetea punerii lor de acord într-un întreg artistic comprehensibil şi 
expresiv. 

2.20. Tipologiile narativitátil sunt determinate de câmpul de acțiune 
a tranzitivitátii şi reflexivitátii, de interferentele dintre ele, precum şi de 
limitele lor. 


3. Íntre claritate si echivoc 


3.1. Orice operá de artá transmite un mesaj, adicä un lot coerent si 
congruent de informatii în plan estetic si etic, formánd un tot inteligibil si 
exploatabil. 

3.2. Mesajul operei, din perspectiva facturii sale, poate fi ambiguu, 
echivoc, plurivalent, aproximativ ori, din contrá, clar, precis, monovalent, 
ráspicat. Ín functie de aceastá facturá, o operá artisticá este deschisá sau, 
respectiv, inchisá. 

3.3. Atunci cánd opera este deschisá, ea transmite o pluralitate de 
semnificatii coabitante ín spatiul aceluiasi semnificant. 

3.4. În muzică, mai mult decât în celelalte limbaje artistice, 
ambiguitatea deține proprietatea laxității, a mobilității, gradele de echivoc 
semantic întinzându-se pe o scală de la un minim spre un maxim, aceste 
grade fiind în totalitatea lor probabile şi relative. 

3.5. Dezordinea, informalul, indeterminarea gestului componistic 
(toate cu caracter aproximativ si, uneori, comensurabil), precum si 
dialectica dintre formá si deschidere, ce imbracá multiple aspecte, au 
devenit frecvent scopuri explicite, manifeste în creația muzicală 
contemporană. 

3.6. Conceptul de deschidere are aici acelaşi înțeles ca la Umberto 
Eco!%: fără relief axiologic, el se referă la incapacitatea denominativă si 
denotativă a mesajului sonor, incapacitate ce reprezintă o constantă a 
oricărei opere muzicale. 

3.7. Între ambiguitate (sugestia multiplă) şi dezordine (nu aceea 
oarbă, fără leac, ci aceea rodnică, pozitivă), raportul de directă 
proportionalitate este, statistic vorbind, unul întâmplător, neexistând o 
corelare a valorilor celor doi termeni. 

3.8. Ambiguitatea constituie o condiţie posibilă şi necesară a operei 
deschise. Dezordinea este o clauză posibilă, dar nu şi necesară. 

3.9. Umberto Eco2% propune identificarea operei deschise cu un 
model abstract, cu aplicabilitate de o pronunțată generalitate, un model 
capabil să pună în lumină o anumită dialectică între structura operei, ca 
sistem fix de relații, şi răspunsul receptorului, ca înserare liberă şi refacere 
activă a acelui sistem. 

3.10. Cu cât gradul de ambiguitate al mesajului unei opere muzicale 
este mai mare, cu atât opera respectivă este mai deschisă şi invers, cu cât 


192 Umberto Eco, Opera deschisă, Piteşti, Editura Paralela 45, 2006, p.33. 
200 Eco, p.34. 

coeficientul de claritate al mesajului sonor este mai mare, cu atát opera este 
mai inchisá. 

3.11. Termenii deschis/ închis primesc aici o altă acceptiune decât 
aceea cu care erau investiti în perioada aleatorismului formal, când se 
punea problema unui nou raport între operă şi executantul ei. Atunci forma 
deschisă consta într-o posibilitate de organizări diferite încredințate 
inițiativei interpretului, cel care o definitivează chiar în momentul 
valorificării acestor organizări, în timp ce forma închisă rezida într-un 
ansamblu de realități sonore pe care autorul îl ordonează în mod definitiv 
şi concluziv, astfel încât acesta să reproducă în esență forma imaginată de 
compozitor. 

3.12. Parafrazându-l pe Luigi Pareyson?%1, forma închegată şi închisă 
în perfecțiunea ei de organism impecabil dimensionat poate fi în acelaşi 
timp deschisă, oferind posibilitatea decriptării în diverse feluri, fără ca 
singularitatea ei să suporte leziuni vizibile, şi invers, forma deschisă, 
ocazionalá, circumstantialá poate fi totodată închisă, evidențiind o sumă 
limitată de înţelesuri (altfel spus, conținuturi), în ambele cazuri actul 
receptării însemnând deopotrivă interpretare şi execuție. 

3.13. Formele muzicale deschise semnifică ceva preponderent de 
domeniul concretului (şi mai putin al abstractului), şi anume indiferența 
autorului față de finalizarea operei care, aparent, rămâne neterminată, fiind 
încredințată interpretului mai mult sau mai putin ca piesele unui joc de 
puzzle. 

3.14. Henri Pousseur??? recunoaşte existența unei poetici a operei 
deschise (în sens formal), afirmând că aceasta „intenționează să promoveze 
în interpret acte de libertate conştientă capabile să-l plaseze drept centru 
activ într-o rețea de relații inepuizabile, între care el instaurează propria sa 
formă, fără a fi determinat de o necesitate care să-i prescrie modurile 
definitive de organizare a operei consumate”. 

3.15. În funcţie de cinetica unei compoziții muzicale (adică, de 
densitatea evenimentelor şi de natura forțelor care o pun în mişcare), 
produsele sonore se pot împărți în două categorii distinctive şi, de multe 
ori, delimitabile: contemplative şi narative. 

3.16. Muzicile contemplative poartă în sine un coeficient ridicat de 
închidere semantică, tinzând către o unică interpretare a mesajului sonor. 

3.17. Muzicile narative, dimpotrivă, relevă un procent crescut de 
deschidere, adăpostind o pluralitate de conținuturi în stare să ducă la 
multiple interpretări posibile. 


201 Luigi Pareyson, Estetica - Teoria della formativa, Bologna, Editura Zanichelli, 1960, cap.V. 
202 Henri Pousseur, La nuova sensibilita musicale, în Incontri musicali, nr.2/ 1958, p. 25. 

3.18. Creatiile contemplative pot fi percepute indeobste ca muzici 
închise, iar creaţiile narative pot fi recepționate ca muzici deschise. 

3.19. Pornind de la premiza conform căreia ambiguitatea este direct 
proporțională cu deschiderea semantică şi claritatea cu închiderea, ajungem 
la concluzia că muzicile, cu cât sunt mai ambigue, cu atât sunt mai narative 
si, cu cât mai clare, cu atât mai contemplative. 

3.20. În beletristică lucrurile stau invers: o operă literară cu cât este 
mai ambiguă, cu atât ea este mai poetică, mai lirică, deci, mai 
contemplativă, şi cu cât mai clară, cu atât mai prozaică, mai epică, recte, 
mai narativă. 

3.21. O operă deschisă, cu o cinetică de tip narativ, mizează pe 
predominanta informaţiei sonore, în timp ce o operă închisă, cu o cinetică 
de tip contemplativ, se bazează pe prevalența redundantel. 

3.22. Narativitatea şi contemplativitatea s-au impus ca dominante 
ale variilor perioade din istoria muzicii. 

3.23. În Antichitate, fie că era repetitivă, fie improvizatorică, muzica 
afişa o pregnantá contemplativá, acționând mecanismul închiderii operei şi, 
pe cale de consecinţă, lucrând împotriva deschiderii ei grație situționalității 
consumatorului, spre a-l determina să audă şi să înțeleagă efluviile sonore 
în felul în care autorul (chiar dacă era însăşi producătorul anonim şi 
colectiv, sau poate tocmai de aceea) încerca să-i seducă spiritul. 

3.24. În Evul Mediu s-a produs o schismă la nivel semantic: pe de o 
parte muzica de cult (gregoriană sau bizantină), prioritar monosemică, 
proliferează sacralitatea şi contemplativitatea creațiilor tradiționale, antice 
(cu precădere muzica greacă, ebraică, nord-africană sau autohtonă); pe de 
altă parte, muzica laică (a cavalerilor), polisemică, în ton cu arta poetică pe 
care o slujea, se preta la tălmăciri în chei diferite: alegorică, morală, 
anagogică. Suntem în perioada în care muzica instrumentală (profană) este 
înzestrată cu o anumită deschidere în planul semnificatiilor mesajului, 
ascultătorul având şansa de a descoperi mai multe înțelesuri ale aceluiaşi 
text sonor, în funcție de dispoziția lui sufletească, dar şi de experiența în 
materie, ceea ce înseamnă o narativizare a operei muzicale. Paul Ricoeur?% 
nu exclude faptul ca lapidariile, conferind diverse posibilități de 
interpretare ale aceluiaşi mesaj artistic, să constituie o bază de decodare, 
instituind totodată unele direcții de lectură, excluzându-le însă pe altele. 

3.25. Renaşterea a accentuat caracterul narativ al cineticii travaliului 
componistic, sporind în special doza de informaţie nu atât la nivelul 
obiectelor sonore, cât mai ales în planul sintaxei muzicale, mulțumită 
dezvoltării şi rafinării tehnicilor plurivocale (polifonic-superpozitionale). 


203 Paul Ricoeur, Structure et Hermeneutique, în Esprit, noiembrie 1963. 

3.26. Ín Baroc, narativul si contemplativul convietuiesc amiabil ca 
douá regnuri ce se vádesc a fi cánd autotrofe, cánd heterotrofe. 

3.27. O directie tinteste negarea caracterului definitiv, static si lipsit 
de echivoc al formei muzicale, formă ce se dinamizează întru 
indeterminarea efectului şi sugerarea unei dilatări progresive a spațiului 
sonor. Bunăoară, criteriile Barocului laic şi instrumental nu prea îngăduie 
viziunile privilegiate, frontale, categorice (vezi Arta fugii sau Ofranda 
muzicala), ci determină ascultătorul să se deplaseze necontenit pentru a 
recepta muzica în ipostaze mereu noi, sustrase obisnuintelor canonice, 
intepenite. Narativitatea se consolidează pe ambiguitatea misterului 
componistic, ce se cade a fi descoperit şi cercetat, chiar şi în pofida faptului 
că opera muzicală nu se fundamentează pe raporturi evidente, previzibile. 

3.28. O altă direcție vizează garantarea unei ordini cosmice în care 
se mizează pe stabilitatea esentelor. În Barocul religios şi vocal-simfonic 
surprindem îndemnul la închiderea sensurilor într-un mister, la fel de 
enigmatic, însă imanent, de data aceasta, unui tabu ce pretinde actul 
contemplării. 

3.29. În Clasicism se profilează ideea unei muzici pure, deschise, 
narative în ceea ce priveşte cinetica centrului şi a marginii relațiilor 
armonice, tonal-functionale, dar închisă, contemplativá sub raportul 
tectonicii sintaxei şi morfologiei limbajului sonor: aplicarea consecventă a 
principiilor simetriei şi cvadraturii în alcătuirea motivelor, frazelor şi 
perioadelor ori în structurarea formulelor ritmice şi a strategiei orchestrale. 

3.30. Romantismul propune cu osârdie evitarea sensului unic şi 
aureolarea textului muzical cu o remarcabilă densitate de sugestii, 
postulând intentional opera deschisă, polisemică, încărcată de narativitate. 

3.31. Tot ceea ce a urmat Romantismului (Impresionism, 
Expresionism, Neoclasicism, Concretism, Conceptualism etc.) şi-a extras 
seva fie din programatismul (manifest ori implicit) intens narativ, fie din 
universul disciplinat al Barocului religios, accentuat contemplativ, ambele 
paradigme desfăşurându-se sub semnul opiniei lui W.Y.Tyndall2% conform 
căreia opera de artă este o construcție pe care oricine o poate utiliza cum 
crede de cuviinţă. 

3.32. Există posibilitatea ca o compoziție muzicală să fie închisă 
(contemplativă) la nivelul conţinutului şi deschisă (narativă) în planul 
formei de ansamblu, secțiunile ne mai fiind inlántuite potrivit unui 
determinism statornic, fiecare secțiune devenind un nod de sensuri, un fel 
de pun sau calembour formal, ce îl situează pe receptor, aşa cum observă 


204 W.Y Tyndall, The Literary Symbol, New York Columbia University Press, 1955, p.51. 

Henry Pousseur2, în mijlocul unei reţele de relații inepuizabile, alegând 
(dar ştiind bine că alegerea sa e condiționată de obiectul pe care-l 
urmăreşte) gradele sale de apropiere, punctele lui de revenire, scara lui de 
referințe (vezi Ştefan Niculescu: Eteromorfie pentru orchestră mare şi 
Formanti pentru coarde cu sau fără alte instrumente). 

3.33. Sub aspect formal putem identifica opera deschisă cu sintagma 
lui Umberto Eco2%: opera în mişcare. 

3.34. Datorită compunerii şi re-compunerii virtuale a părților 
componente, o operă în mişcare poate îmbrăca aparența muzicii de tip 
narativ, fiind în prezența unui fenomen de neidentificare a operei 
respective cu ea însăşi, şi de evidentiere a unor noi aspecte după fiecare 
consum estetic. 

3.35. Dacă în literatură narativitatea se supune în general 
principiilor logicii deductive, reliefând un mesaj concret, inconfundabil, în 
lumea muzicii narativitatea este mai curând solidară ideii de câmp, cu 
varietatea lui de cauze şi efecte, de determinări şi neprecizări, de 
continuitáti şi intermitente, relevând un mesaj abstract, indefinibil. 

3.36. Narativitatea unei opere muzicale se apropie de ceea ce Jean- 
Paul Sartre? numea Abschattungen, adică profiluri, opera neputând fi 
redusă la o serie finită de manifestări, fiecare din ele conturând un mesaj în 
continuă schimbare. 

3.37. Profilurile mesajului sonor stau la baza oricărui act de 
percepție şi caracterizează fiecare moment al experienței noastre de 
cunoaştere a unui opus muzical. 

3.38. Problema raportului dintre mesajul sonor şi fundamentul său 
narativ devine, într-o perspectivă de deschidere perceptivă, problema 
raportului dintre mesaj şi pluralitatea perceptiilor pe care el le emană. 

3.39. Narativitatea mesajului sonor este, în funcție de realizările de 
facto, identificabilă cu formativitatea individualizată, ale cărei intenții se 
află organic insámántate în datele originare oferite de opera muzicală. 


4. Între cauză şi efect 


4.1. Consecutivă metodei etnologiste, dar şi a celei lingvistice, 
metoda sociologică de analiză continutisticá (inițiată în bună măsură de 
Vladimir I. Propp28) pledează în favoarea ideii conform căreia orice mesaj 


205 Pousseur, p. 25. 

206 Eco, p. 58-59, 

207 Jean Paul Sartre: L'Etre et le Neant, Paris, Gallimard, 1943, p.12. 

208 Vladimir lakovlevici Propp, Morphology of the Folktale, Folklore and Linguistics, 
Bloomington, Indiana University Press, 1958. 

narativ este analizabil printr-o anume metodă cu condiția necesară şi 
suficientă ca el să comunice o poveste. 

4.2. Subiectul unei povestiri, fie el transpus în limbaj literar, 
coregrafic, cinematografic, muzical ori plastic, nu se transmite prin 
intermediul cuvintelor, gesturilor, imaginilor, sunetelor, contururilor sau 
culorilor, ci, aşa cum remarca Claude Bremond?®”, prin evenimente şi 
situații semnificate de respectivele cuvinte, gesturi, imagini, sunete, 
contururi sau culori. 

4.3. Morfologia limbajului muzical este similară morfologiei din 
botanică, disciplină ce studiază părțile componente ale plantelor, legăturile 
dintre ele, precum şi raporturile lor cu întregul. 

4.4. Bedier21% apreciază narațiunea ca fiind un lanț de termeni 
invarianti şi de termeni variabili. 

4.5. Pe cale de consecință putem afirma că subiectul unei naratiuni 
rezidă într-un mozaic de motive (atomi narativi) 

4.6. Motivul (atomul narativ) reprezintă, în accepțiunea lui Stith 
Thompson, un detaliu, iar suma acestor detalii alcătuieşte narațiunea. 
Atenţie însă: acelaşi Thompson consideră că valoarea tradițională a 
detaliului nu poate ființa în prezenţa locurilor comune, ci doar atunci când 
suntem în fața măcar a unei minime doze de originalitate. 

4.7. Un atom narativ poate îndeplini două sau mai multe funcții 
distincte, iar o funcție poate fi îndeplinită, la rândul ei, de doi sau mai multi 
atomi narativi, Propp”? înțelegând prin funcție o faptă săvârşită de un 
personaj (în muzică, un motiv ritmic, melodic, armonic) bine definit din 
punctul de vedere al semnificației ei pentru desfăşurarea acțiunii 
(travaliului componistic). 

4.8. În ce măsură succesiunea atomilor narativi şi a funcțiilor este 
liberă în cazul unei povestiri ? Dar a unei lucrări muzicale ? Există o 
conexiune între logica succesiunii şi gradul de co/inco/erentá a unei opere 
literare / muzicale ? 

4.9. În orice caz logica narațiunii literare (cel putin aşa cum 
transpare ea din analiza basmelor ruseşti întreprinsă de V. I. Propp sau din 
cercetările lui C.Bremond) se întemeiază pe un set de reguli (fireşte, însoțite 
de însemnate excepții) ce tin de: a) funcțiile personajelor; b) numărul total 
al funcțiilor; c) înşiruirea funcțiilor; d) structura mono- ori poli-tipică a 
diferitelor specii literare; e) existența unor functii-pivot care să permită 
schimbarea cursului narațiunii. 


209 Claude Bremond, Logica povestirii, Bucureşti, Editura Univers, 1981, p.29. 

210 Joseph Charles Marie Bedier, Les Fabliaux, Paris, Honore Champion, 1964, p.499. 
211 Bremond, p.43 

212 Propp, p. 26-27, 

4.10. La rândul ei, logica narațiunii muzicale este infinit mai discretă 
şi mai laxă, presupunând raporturi de reciprocă implicatie care migrează 
din funcție în funcție, ca de la o za la alta într-un lanț ori de la o traversá la 
alta sub şinele de cale ferată. 

4.11. Atomul narativ muzical, aidoma funcției pe care o prestează, 
comportă o finalitate temporală, având capabilitatea de a deschide mereu 
alternative, definind totodată o sumă de consecinţe. 

4.12. Oricând într-o lucrare muzicală atomii narativi (motivele) se 
pot desface, descompune pentru ca ulterior să se reorganizeze în baza unor 
tehnologii relevabile fanteziei şi strategiei componistice a autorului, stilului 
epocii, principiilor estetice aferente. 

4.13. Există, astfel, la nivelul naraţiunii muzicale, posibilitatea unei 
bifurcări embrionare de o importanţă structurală ce convoacă necesitatea 
de a nu actualiza o anume funcție narativă fără a virtualiza opțiunea ei 
antinomică sau, măcar, complementară. 

4.14. Dacă în literatură narațiunea impune, conform teoriei emise de 
Claude Bremond2%5, o construcție a succesiunilor funcțiilor plecând de la 
terminus ad quo, ce deschide rețeaua variantelor posibile, narațiunea 
muzicală se sprijiná mai mult pe terminus ad quem, principiu datorită căruia 
îşi operează selectarea variantelor optime. 

4.15. O narațiune în limbajul sunetelor se constituie dintr-un 
ansamblu de motive (covârşitor preexistente) pe care le regăsim combinate 
în varii feluri în alte muzici. 

4.16. Dar motivul muzical nu-şi validează semnificația decât prin 
propriul său conținut, funcția narativă fiind cea care, deschizându-se 
asupra contextului narațiunii, îşi achiziționează un sens prin referire la alte 
funcții ce o preced sau o succed. 

4.17. Funcțiile narative se grupează în secvențe diacronice 
(evolutive, configurate sau, dimpotrivă, deconfigurate) după o ordine în 
care libertatea inlántuirii şi îngemănării îi asigură compozitorului şansa 
unei creații originale, rațiunea acestei ordini presupunând pe de o parte 
imperative logice, iar pe de altă parte acorduri estetice. 

4.18. Acordurile (convențiile) estetice consimt uneori suprimări, 
adaosuri, permutări, regrupări de funcții, fără ca semnificația întregului să 
fie serios alterată. Imperativele (constrângerile) logice însă, solidare 
anumitor tehnologii de formalizare a parametrilor sonori, nu incuviinteazá 
derogări în succesiunea acestor funcții. 

4.19. Admitánd că stereotipul reprezintă în componistica muzicală 
un complex de soluții sistematizate în urma unor reiterări în condiții quasi- 


213 Bremond, p.43. 

identice, a cáror succesiune se realizeazá automat, precum si cá arhetipul 
muzical desemneazá un model prim, originar al obiectelor si evenimentelor 
sonore, atunci atomii narativi şi, prin extensie, funcțiile narative şi 
conexiunile lor depind în mare măsură de comportamentele arhetipale şi 
de stereotipurile muzicale. 

4.20. Kenneth L.Pike24 acreditează termenul motivem care are, în 
mare, aceleaşi conotații cu cel de funcție la Propp. În plus, Pike utilizează 
cuvântul alomotiv pentru acele motive ce pot surveni în orice context 
motivemic dat. 

4.21. Preluând şi adaptând perspectiva lansată de A.I.Greimas235, 
putem aprecia că orice narațiune muzicală comportă două nivele de 
analiză: a) nivelul aparent, în care predomină tehnicile de compoziție 
specifice (de la dezvoltări prin eliminare ori secvențe până la recurente şi 
colaje); b) nivelul imanent, în care pre-există acele principii sine-qua-non 
ale narativitätii (cum ar fi, de pildă, ideea de pluritematism, de contrast, de 
conflict, de climax, de verdict, de rezolvare etc.). 

4.22. Nivelul aparent este circumscris programului stilistic al 
compozitorului, în timp ce nivelul imanent este demarcat de proiectul 
estetic. 

4.23. Declanşarea naratiunii presupune existența unor raporturi 
contractuale, 
deopotrivă conjunctive şi disjunctive, între atomii narativi prezenți într-un 
opus muzical. Atunci când aceste raporturi sunt exclusiv conjunctive, 
narațiunea este diluată, muzica fiind mai mult una de tip descriptiv- 
evocator (muzică paralogic-depresivă). Atunci când raporturile sunt 
exclusiv disjunctive, muzica va fi într-o permanentă tensiune, părând 
complet fracturată (muzică dislogic-agresivă). 

4.24, Retorica narațiunii muzicale impune motivelor sonore legături 
ce se infáptuiesc sub semnul contrarietäti, implicării, transformării, 
variației ori acomodării. Cu cât aceste tipuri de legături sunt mai 
numeroase într-o lucrare, cu atât planul narativ este mai bogat şi mai activ. 

4.25. O condiție suficientă a narațiunii sonore este obligaţia de a se 
desfăşura ca un şir de opțiuni ale creatorului între mai multe feluri de a 
continua lucrarea. Câmpul narabilului este astfel, din punct de vedere 
teoretic, nesfârşit. 

4.26. Această condiție devine necesară în cazul muzicilor onirice, 
aleatoare, improvizatorice, cu alte cuvinte a acelor creații deschise formal. 


214 Kenneth L.Pike, From etic to emic units în the structural study of folktales, American Folklore, 
75/1962, p.95-105. 
215 Algirdas Julien Greimas, Les transformations narratives, Paris, Poetique, 3/1970, p.322-333. 

4.27. O altá conditie necesará a muzicilor narative este alternanta 
secventelor fixe, unidirectionale, imuabile (aidoma sinelor de cale feratá) cu 
cele mobile, pluridirectionale, inconstante (ca macazurile de pe calea 
feratä). 

4.28. Aceastá conditie devine suficientä ín cazul muzicilor 
ineluctabile fie dezvoltätoare, de tip baroc, ori antitetice, de tip clasico- 
romantic, fie expozitive, de tip impresionist, sau contradictorii, schizoide, 
de tip expresionist. 

4.29. O abordare particulară a naratologiei muzicale ar putea fi 
inițiată din perspectiva ipostazelor narative evidențiate de Tvetan 
Todorov216, ipostaze care, aclimatizate la rigorile gramaticii muzicale, apar 
ca ilustrări ale: a) aspectului semantic (ceea ce evocă ori transmite, în idiom 
specific, muzica); b) aspectului sintactic (combinarea unităților sintactice şi 
relațiile ce se instaurează între ele); c) aspectului sonor (stilul unei muzici 
prin intermediul căruia aceasta este receptată). 

4.30. După Todorov, propoziţia (în muzică, motivul, n.n.) constituie 
unitatea narativă fundamental. Un şir de propoziții (între care se stabilesc 
relații cauzale şi temporale) alcătuieşte o secvență narativă, iar mai multe 
secvențe formează narațiunea ca atare. 

4.31. Legăturile cauzale sunt cele care pun în mişcare narațiunea. În 
lumea muzicii cauzalitatea exprimă o virtualitate (aşteptare, adástare, 
expectativă) care se poate actualiza (altfel spus, se întrupează, se 
împlineşte) sau nu. Actualizarea, la rândul ei, atrage sau nu finalizarea 
(fixarea, consolidarea, augmentarea ori confirmarea). 

4.32. Din acest unghi, secvențele narative par a avea mai multe 
contururi posibile: a) virtualitate actualizată finalizată - când un motiv sau 
o frază interogativá, în sensul clasic al termenului (vezi Riemann? ori 
D'Indy218), îşi găseşte răspunsul într-un alt motiv sau frază situată în 
aceeaşi tonalitate semantică; b) virtualitate actualizată nefinalizatá - când 
un motiv sub forma de întrebare primeşte în consecutie un motiv cu alurá 
de răspuns, după care urmează un alt motiv disonant semantic față de 
primele două motive; c) virtualitate neactualizată - când un motiv, ce 
solicită un alt motiv care să-l dezlege ori să-l soluţioneze, rămâne 
suspendat, fără răspuns, motivele următoare plasându-se în zone 
semantice diferite. 

4.33. Din punct de vedere semantic, motivele (ca şi secvențele 
narative) pot fi: a) consonante (când sunt situate în aceeaşi paradigmă 
semantică); b) disonante (când se află în paradigme semantice diferite). 


216 Tvetan Todorov, Gramatica Decameronului, Bucureşti, Editura Univers, 1975, p.118-120. 
217 Hugo Riemann, Kompositionslehre, Leipzig, 1920. 
218 Vincent D'Indy, Cours de composition, Paris, A.Durand et Fils, 1912. 

4.34. Motivul sonor este verbul narativ al muzicii. El poate fi: a) 
optativ (ca o cauză ori ca o motivație); b) obligativ (ca un imperativ ce 
trebuie enunțat); c) conditional (ca un aglomerant ce interacționează cu alte 
motive, relaționându-le, înnodându-le); d) predicativ (ca un dispecer care 
directioneazá motivele divers alcătuite sub aspectul materialului sonor). 

4.35. Toate aceste categorii verbale (moduri epice) ale motivului 
muzical disponibilizează practic o infinitate de soluții narative construite 
eminamente pe dialectica dintre cauză şi efect. Chiar şi atunci când cauza 
este implicită, nemanifestă, iar efectul este aşteptat sine die. 


5. Între libertate şi durere 


5.1. Lucrarea Cette lancinante douleur de la liberte21%, op.113, pentru 
violă solo este formată din 23 de motive sonore 
(a,b,c,d.e,f,g,h,i,j,k,lm,n,0,p,q,r,s,t,u,x,y) care nu sunt altceva decât actanti 
narațiunii ce transpare din muzica respectivă. 

5.2. Cei 23 de actanti se prezintă în următoarea distribuţie: a- al- 
a2-a3-a4-b-a-c-al-a'1-b-d-a-e-f-a-g-h-i-j-k-a-l- 
m-n-a2-a3-01-a4-02-a-bl-fl-p-q-a-al-r-a-al-a2-a3-a4 
-s-a'"l-a'"2-a3-a4-t-u-x-m-x-r-x-i-x-b-x-x-ol-x-x 
-x-a-y. 

5.3. Actantul a reprezintă motivul raissoneur-ului, al crainicului, 
îndeplinind o funcție mesagerială, purtătoare de zvonuri şi rumori. 

5.4. Actantul s simbolizează motivul climaxului, al propăşirii 
semnificațiilor dintr-un material sonor abreviat ce tinde spre epuizarea 
acestor semnificații şi care joacă rolul funcției retorice, decompresoare. 

5.5. Actantii c, d, e, k, |, p, q, t sunt motive parafrază la Harold în Italia 
de Berlioz, având o funcție referentialá principală (în ordine cantitativă). 

5.6. Actantii o şi r constituie motive aluzive cu parfum de colind, 
substituindu-se într-o funcție referentialá secundară. 

5.7. Actantul b face de asemenea parte din grupul celor aluzivi, de 
data aceasta cu iz de landler, interpretând partitura unei funcții referentiale 
terțiare. 

5.8. Actantii 1 şi u pot fi identificați cu motive aluzive cu aromă de 
swing, purtătoare şi ele ale unei funcții referentiale terțiare. 

5.9. Actanţii f, g, h, j, m şi n au conotatiile unor motive sforare, 
intrigante, clevetitoare, arogându-şi prerogativele unei funcții insinuante. 


219 vezi partitura de la p. (n. red). 

5.10. Actantul x aduce cu un motiv retevei, similar unui accent 
laconic ori unei cadente lapidare, eliptică, asumându-şi o funcție reactiv- 
concluzivă. 

5.11. Actantul y semnifică motivul trufas, zeflemitor, chiar arogant, 
de vreme ce are tupeul de a exclude (suspendând) în finalul lucrării tot 
ceea ce a fost până atunci prin inghitirea contextului de către pala de 
armonice naturale, fapt ce instituie o anume funcție ironică. 

5.12. Actantii care se repetă (a, b, f, 1, m, o, r, x) reprezintă macazurile 
narațiunii. Ele permit deschiderea evenimentelor sonore înspre varii 
direcții semantice. 

5.13. Restul actantilor alcătuiesc şinele narațiunii pe care sunt 
transportate evenimentele sonore constante, închise din punct de vedere 
semantic. 

5.14. Tălmăcind evoluția narațiunii muziale în sistemul limbajului 
nostru verbal, putem risca următoarea interpretare posibilă: libertatea 
referentialá se câştigă prin zvonurile dureroase insinuate de ironia 
reacțiilor concluzive în urma unei retorici decompresoare. 

5.15. Nominalizánd relieful lucrării Cette lancinante douleur de la 
liberte, cutezám a afirma precum Costin Miereanu: formá accidentatá ori 
chiar ránitá, de-a binelea. Altfel spus, un relief narativ, fárá doar si poate. 


6. Melomanii si muzicile lor narative 


6.1. $1 muzicile de divertisment povestesc. Evident, atunci cánd ele 
slujesc un text, narațiunea textului este autotelică. Când însă sunt în 
variantă instrumentală, prin repetitivitatea formulelor ori prin 
minimalismul informației sonore, narativitatea lor este estompatä, 
caracterul lor fiind mai degrabă meditativ, contemplativ. 

6.2. Muzica are nu numai darul seducţiei, ci şi al comunicării. În 
special muzica narativă abandonează postura seducătorului, instalând o 
abilitate categorică de a se pune în relație, de a vesti, a semnala, a 
coresponda ori a se adresa. În definitiv, a seduce înseamnă a subjuga, a 
captiva, a fermeca, dar şi a ademeni, a momi, iar în ultimă instanță, a 
corupe şi, de ce nu, a păcătui. A comunica este sinonim cu a anunţa, a face 
cunoscut, a informa. Actualmente, seductia în muzică se bazează 
precumpănitor pe efectologie sau pe voluptatea sunetului în sine. Se 
vizează efectul imediat, impresia de moment, spectacolul gratuit, chiar 
echivocul. Comunicarea, dimpotrivă, tinteste limpezimea, 
comprehensiunea, edificiul construit cu logicá si trudá. Ascult o muzicá pe 
care Culoarea, timbralitatea, exhibarea modurilor de atac sunt o manevrá de 

asalt, de cucerire instantanee a auditoriului, o manevrä sireatá ce 
devansează onestitatea si integritatea lucrului cu sunetele. Decid totuşi sá 
mă las sedus. Efluville de efecte acustice má împresoară, injectându-mi un 
ser tare, ametitor. Sunt tot mai permeabil, mai tranzitiv. Aproape drogat. În 
transă. Tranchilizat ? Convertit ? Gata ! Muzica s-a terminat. Ce-a fost asta ? 
Nu-mi amintesc nimic. Sunetele au trecut prin mine ca şi cum nu le-ar fi 
păsat că trupul meu ar fi putut constitui un cât de neînsemnat obstacol. S- 
au dus, ca şi cum nici n-ar fi fost. Dar au existat ele oare cu adevărat ? 

6.3. E atâta liniaritate în noua muzică românească încât îmi vine să 
cred că suntem structural incapabili să producem şi sá savurăm O anume 
punctualitate ori unghiularitate. Pofta de cursivitate şi reiterare, setea de 
contemplatie ori vegetare, propensiunea pentru staza sonoră ne fac să 
uităm de multe ori că muzica e totuşi o artă temporală, că peisajul din 
dreptul urechii e bine să plece, sá se miste: sonoritátile se schimbă, fie şi 
infinitezimal, de la o secundă la alta, o modulație, un glissando, o cezură, o 
nouă pulsatie, un accent, un incident timbral ori spectral îl modifică 
ireversibil. Oricât te-ai strădui să o prezervi, clipa sonoră nu poate fi 
păstrată. Decât doar dacă o abandonezi în favoarea alteia. O altă clipă. 
Mereu alta. Lucrarea muzicală curge prin clipele pe care le părăseşti, una 
câte una, până la ultima secundă luată cu tine şi căreia, vrând, nevránd, îi 
întorci spatele. lar dacă muzicile contemplative îţi oferă senzația că poți sá 
le depozitezi, să fie, cum se zice, la purtător, muzicile narative se lasă 
însuşite prin intensiune cantitativă şi nu prin expansiune, prin comprimare 
emoțională şi nu dilatare, prin evacuarea momentului şi nu tintuirea lui... 
Ţi-a plăcut ? Pleacă. Mergi mai departe. Punct şi de la capăt. 

6,4. Printre proprietățile pe care muzica le manifestă în procesul 
excitării sau inhibării ascultătorului se află forța, energia şi viteza mesajului 
sonor. Aceasta, bineînțeles, în cazul în care celulele nervoase corticale ale 
receptorului constituie sediul unei activități permanente, în stare de veghe, 
fiecare nou stimul auditiv, fiecare imagine muzicală solicitând un răspuns 
potrivit. Un răspuns ce se realizează cu cheltuială nervoasă, orice act, de la 
cel mai simplu obiect acustic, până la gândirea muzicală abstractă, obligând 
la un anume efort pe consumatorul de artă sonoră. Un efort fără de care 
orice muzică devine indiferentă ori o simplă ambiantá. 

6.5. Cercetarea caracterului uman are toate şansele să releve 
dinamica receptării mesajului sonor, să surprindă procesele care privesc 
viteza şi intensitatea adaptării unui subiect la un opus muzical, 
posibilitățile de comprehensiune ale acestuia ori fineţea ce operează în 
selecția răspunsurilor la stimulii unor muzici pline de varii încărcături 
emoţionale. În principiu, orice meloman deține un potential afectiv, un 
depozit ce trebuie livrat şi fructificat. În fapt, energia iscată de actul 

receptor este fie disponibilizată în acțiuni constructive, sporitoare, în 
cumpănirea şi dezvoltarea unor activități productive, fie irosită în gesturi 
gratuite, în tihna aparentă a unei opacitáti destructurante ori în lenevia 
unui trai inert. Fireşte că există o sumă de factori sociali, educativi, 
culturali, că manipularea prin intermediul mass-media audio, video induce 
şi imprimă opțiuni şi renuntäri, pasiuni şi represiuni, rumori şi umori, 
formări şi deformări, acorduri şi dezacorduri. Dar nu-i mai putin adevărat 
că la nivel individual se manifestă un anume potențial psihic, asimilabil 
trăsăturilor de caracter ce reflectă o conduită şi o atitudine personală față 
de obiectul sonor. Dacă opțiunile estetice sunt influențate de trăsăturile de 
caracter, apreciem că şi reciproca este valabilă: caracterul uman poate fi 
inráurit la un moment dat de modul în care un subiect săvârşeşte electia 
auditiilor şi se ghidează în intrebuintarea acestora. Atunci când în alegerea 
muzicilor lipseşte exigenta față de anumite criterii axiologice ori față de 
unele norme estetice elementare, când consumatorul de artă sonoră se 
întovărăşeşte cu orice fel de produs artistic, fără pretenții şi fără 
discernământ, nu ne va fi deloc greu să definim ceea ce se numeşte 
trăsătură de caracter slabă şi laxă, influentabilá şi uneori chiar 
obstructionistá. Spune-mi cu cine te insotesti, ca să-ți spun cine esti! 

6.6. Se pot decela, desigur, numeroase nuanţe în comportamentul 
melomanilor vizavi de producțiile sonore (cu precădere, cele savante): de la 
insensibilitate majoră, indiferență ori crasă nepăsare şi chiar agresiune, 
până la interesul activ, implicarea spirituală şi participarea afectivă. Nu de 
puține ori snobismul ocultează aceste nuanțe, alterând probitatea şi 
onestitatea unui subiect în relația lui cu opusul sonor. Un caracter deschis, 
sincer se manifestă printr-o concordanță totală între ceea ce simte şi ceea ce 
declară că a simţit. La polul opus se află fátarnicul, ipocritul, cel care 
încearcă să prezinte raportul dintre gust şi valorizarea intrinsecă într-o 
lumină falsă, artificială, bântuită de raze ce fie că dispersează, fie că orbesc. 

6.7. Muzica e pretutindeni. O asculti dacă vrei au ba. Industria de 
sunete a escaladat întreaga planetă. Te duci la munte: puzderia de wati se 
revarsă printre arbori şi stânci. Te duci la mare: zgomotul talazurilor e 
acoperit de grindina decibelilor emanati în furtuna discotecilor şi 
localurilor de zi şi de noapte. La Poli şi la Ecuator, în maşină sau pe vapor, 
în tren ori avion, în casă, pe stradă, când eşti obosit, amărât sau, 
dimpotrivă, când eşti destins ori când ţi-e lumea mai dragă, te afli mereu 
sub constrângerea de a asculta muzică. O muzică aidoma unei arme de 
distrugere în masă, cu efecte imprevizibile pe termen mediu şi lung. În 
aceste condiții adoptarea şi asumarea unor convingeri estetice grefate pe un 
sistem de valori coerent şi consecvent, motivabil şi motivant, precum şi 
transformarea acestor convingeri în acte de comportament estetic, 

deopotrivá nobile si eficace, reprezintá o posibilá sansá de salvare si de 
supravietuire. O sansä virtualá ce poate deveni actualá prin respectarea 
unor principii care mențin încrederea în forțele proprii, forte generatoare 
de energii capabile să articuleze probitatea gustului artistic, decenta si 
rafinamentul opțiunilor estetice şi care impun o disciplină interioară în 
stare să se instituie într-o pavăză în fața kitsch-urilor şi artefactelor sonore 
de tot felul. 

6.8. Decizia, vrerea, consimțământul melomanului sunt expresii ale 
fermitátii şi perseverentei în calificarea scopului şi a mijloacelor printre 
prioritățile formării unei personalități pentru care curajul şi inițiativa nu 
înseamnă neapărat a acționa sub presiunea unui impuls de moment, unui 
mimetism împovărat de seve populiste sau de conformisme comode, iar a 
persevera nu este acelaşi lucru cu a te incápátána să crezi în identitatea 
dintre curaj, temeritate şi spirit de aventură. După cum timiditatea nu e 
sinonimă cu modestia, iar îndrăzneala nu trebuie confundată cu aroganta 
căci, de multe ori, timiditatea se datorează, se ştie, neîncrederii în forțele 
proprii, modestia împlinindu-se grație abdicării orgoliului, în timp ce 
îndrăzneala se fundamentează, evident, pe spiritul de curiozitate, iar 
aroganta se întemeiază pe suficientá şi uneori pe sastisie. 

6.9. Orice meloman vine ín lumea sunetelor cu un anume teren 
psihic si cu un topos temperamental. Mai mult, duce cu el o zestre naturalá 
de calități şi defecte ce se înmănunchiază în trăsături dinamice ale 
personalității şi care întregesc premisele devenirii acestei personalitáti. Dar 
oricât ar fi de grei în consecinţe, formanții nativi nu reprezintă decât simple 
postulate, banale posibilități, particularități cu totul generale care dau în 
ultimă instanță o anumită intensitate şi mobilitate reacțiilor emoționale sau 
capacităților de adaptare. Una este însă sá reactionezi emotional la o 
muzică oarecare şi alta este să te adaptezi la solicitările ei. În definitiv, 
replicarea afectivă înseamnă informare, luare de cunoştinţă, în timp ce 
acomodarea cu un mesaj sonor presupune înțelegere şi judecată. Nu este 
deci un secret că actul receptării operei muzicale solicită în mare măsură o 
întreprindere nervoasă complexă şi doar într-o mică măsură se reduce la 
reflexe pur biologice din zona epidermică a senzorialului. 

6.10. Un senzorial redevabil în bună parte muzicilor de 
divertisment. Cele agresive, primitive, cele ,deocheate”, insalubre, precum 
şi cele impertinente, arogante sunt narate de marionete perfecte, tipizate, 
trase pe bandă, marionete ce au îngurgitat copioase ospete scenografice şi 
regizorale, nenumărate feluri grele de mâncăruri sátioase şi de straie 
impopotonate. Câtă abundență de mijloace întru sărăcirea mesajului 
artistic! Câtă pregătire şi câtă aparență pentru debandadă şi lipsă de 
substanță! Uneori îmi vine să-mi acopăr timpanele. Să tacă muzica! 

6.11. Există muzici pentru tot felul de melomani, aşa cum există 
melomani pentru quasi-infinitatea muzicilor de pretutindeni si 
dintotdeauna. Muzicile, ca şi oamenii, diferă unele de altele prin idealurile 
lor, prin sensul pe care îl oferă mesajele lor, ca să nu mai vorbim de 
cuantumul de narativitate pe care îl incumbă. Fiecare tip de muzică este 
mai mult sau mai putin pregătit să facă față unui anumit segment de 
public. Arareori un opus sonor poate reacționa în aceeaşi măsură prompt şi 
pozitiv atunci când este pus în confruntări cu varii categorii de melomani 
ce solicită respectivului opus răspunsuri potrivite cu fiecare împrejurare ori 
instanță. În plus, se observă că nu toate muzicile se comportă la fel în fața 
unor situații sau a unor asistente diferite: unele reacționează violent, altele, 
dimpotrivă, calm; sunt muzici care se orientează rapid şi muzici care se 
decid într-un mod greoi. La fel ca oamenii, ce fie că îşi exhibă emoțiile, fie 
că şi le inhibă, muzicile pot exterioriza anumite trăiri (muzici extrovertite), 
aşa cum uneori pot să le interiorizeze (muzici introvertite). Cine nu a 
întâlnit auditori a căror bună sau proastă dispoziție nu numai că se 
schimbă de la un moment la altul, dar este şi în măsură să moduleze ori 
chiar să altereze propria aplicaţie inițială a unui opus audiat ? Compuse de 
oameni, muzicile sunt aidoma creatorilor lor: nervoase sau stăpânite, 
solicitând o atenție sporită sau emanând discreție, etalând o anumită viteză 
de reacție sau o anumită viteză de adaptare. Una peste alta, muzicile au, cu 
siguranță, temperament. 

6.12. Faptul că muzicile nu seamănă (şi uneori nici nu răsar) atât ca 
înfăţişare exterioară, cât şi ca mod de a se purta în lume, de a acționa, re- 
acționa, a induce, de-duce, constituie, fără îndoială, un loc comun. Cum tot 
un truism este necesitatea de a cunoaşte cât mai mult din creația sonoră, 
întru observarea, analizarea, clarificarea şi evaluarea fundamentelor ei 
ştiinţifice, a temeiurilor empirice, dar şi pentru a putea depista diferențele 
temperamentale, ce pot trezi nu numai un interes teoretic, ci şi unul practic. 
A cunoaşte înseamnă a stăpâni, iar în ceea ce priveşte fenomenul muzical, 
cunoaşterea presupune puterea de a dispune de un sistem propriu de a 
lucra şi a pre-lucra informația sonoră. 

6.13. Adaptând gândirea hipocratică la limbajul muzical, creația 
sonoră este în totalitatea ei un amestec (krasis) al mai multor „sucuri vitale” 
a căror proporție şi contribuție dau seamă de comportamnetul fiecărei 
lucrări muzicale în parte. În cazul temperamentelor umane, Hipocrate 
identifică sucurile vitale cu apa, sângele, fierea şi mucusul. Extrapolându-le 
în domeniul artei sonore, ele ar putea fi asimilate parametrilor ritm, etos, 
tipul travaliului componistic, timbru (anvelopa sunetului). Ritmul are o 
valoare ordonatoare, rezidând în relația sa cu desfăşurarea în timp a 
discursului muzical. Etosul, din contră, mărturiseşte relația sa cu modul de 

organizare spatialá. Tipul de travaliu componistic indicá tectonica 
reliefurilor sonore, gradul si functia transformárilor procesuale sau non- 
procesuale, a fenomenelor evolutive ori non-evolutive, a structurilor 
dezvoltátoare si a celor expozitive. Timbrul (culoarea) personificá si 
personalizează muzica, individualizánd-o, scormonindu-i totodată 
reflexivitatea şi subiectivitatea. 

6.14. O analogie între creația muzicală şi comportamentul 
temperamental uman ar putea disloca patru categorii de muzici: a) muzici 
sangvine; b) muzici colerice; c) muzici melancolice; d) muzici flegmatice. 

6.15. Patru varietăți, modele, specimene etc. care în realitate extrem 
de rar constituie pecetea unui opus integral, căci puţine sunt exemplele 
când o muzică deține da capo al fine sigiliul unei unice tipologii 
temperamentale. Îndeobşte, într-o compoziție, două, trei sau chiar toate 
cele patru tipuri de temperamente pot alterna, colaborând la instituirea 
complexității şi intensității acelei muzici, dar în orice segment din economia 
lucrării se impune un anume model temperamental care insufleteste şi 
defineşte segmentul respectiv. 

6.16. Specificitatea unei muzici se datorează temperamentului ei, cu 
alte cuvinte, raporturilor si concentratiilor diferite în care sucurile vitale 
sunt strecurate şi îmbinate. lar dacă Hipocrate considera că temperamentul 
sangvinic se manifestă acolo unde predomină sângele, temperamentul 
coleric apărând în prezența excesului de fiere (cholé), temperamentul 
melancolic  instaurându-se când bila neagră  (melamn-chole) este 
preponderentă, temperamentul flegmatic având drept cauză prevalența 
mucusului (phlegma), atunci de ce nu ar fi posibil să apreciem muzicile 
sangvine în funcție de presiunea exercitată de tipul travaliului componistic, 
cele colerice pe baza hegemoniei parametrului ritm, muzicile melancolice 
vizavi de supremația etosului, iar cele flegmatice după gradul de autoritate 
a dimensiunii timbrale ? Evident, toată această paralelă s-ar putea reduce la 
o futilá si exaltată speculație. Dar câtă experienţă a trebuit ştiinţei pentru a 
înlătura naivitätile medicilor antici cu privire la alcătuirea corpului 
omenesc din patru sucuri vitale ? Şi oare ştim noi azi cu adevărat din ce 
este el alcătuit ? 

6.17. Cert este că fiecare din cei patru determinanti temperamentali 
ai limbajului muzical (ritmul, etosul, tipul de travaliu componistic şi 
timbrul) modulează şi modelează natura şi factura unei muzici. Omenirea a 
uitat şi sucurile vitale, şi mulțimea de teorii care s-au străduit de-a lungul 
timpului să lămurească deosebirile caracterologice după, să zicem, viteza 
de circulație a sângelui ori după temperatura corpului, dar nicicând nu a 
putut face abstracție de paradigmele temperamentale în a căror descriere 
hipocratică sangvinul este mereu activ, lesne de aprins, colericul - uşor 

iritabil, flegmaticul - echilibrat, dar distant, iar melancolicul - retras si 
inadaptabil. 

6.18. Nu e deloc uşor de stabilit criteriile de clasificare si 
caracterizare a fiecărui tipar temperamental, criterii care sá releve corelatiile 
dintre morfologia unei partituri si temperamentul ei imanent. Se poate 
intámpla ca unii dintre noi sá manifeste afinitáti fatá de un anumit 
temperament, aşa cum bunăoară, Aristotel prefera melancolicul, iar Kant - 
flegmaticul. Ar fi, credem, interesant de văzut dacă nu cumva există 
congruente şi contiguitáti între tipul de temperament uman şi tipul de 
temperament muzical. Altfel spus, sangvinul să prefere o muzică de soi 
sangvinic, colericul, o muzică de soi coleric, melancolicul, o muzică de soi 
melancolic şi flegmaticul, o muzică de soi flegmanic. În cazul în care aceste 
congruente si contiguitäti se confirmă (cel putin dintr-o perspectivă 
statistică), atunci poate că ar fi de dorit ca stabilirea criteriilor de clasificare 
să țină cont de cercetările întreprinse de W.H.Sheldon, cel ce considera că 
temperamentele diferite se datoresc dezvoltării copleşitoare fie a viscerelor 
(sangvinul) ori sistemului osos (colericul), fie a muschilor (flegmaticul) ori 
sistemului nervos (melancolicul). Astfel, ar exista o categorie a 
viscerotonicilor (indivizi comozi, înclinați către satisfacţii organice), o altă 
categorie a somatotonicilor (oameni energici, zeloşi), dar şi una a 
neurotonicilor (insi hipersensibili, înclinați spre meditație). 

6.19. Ritmul, etosul, tipul travaliului componistic, timbrul constituie 
patru paradigme ale exprimării limbajului sonor ce coincid cu reperele 
ordonatoare ale lui Sheldon: oasele ar putea reprezenta ritmul, viscerele - 
etosul, muşchii - tipul de travaliu şi sistemul nervos - timbrul (culoarea). 

6.20. Fiecare model temperamental relevă un anumit coeficient al 
încărcăturii de narativitate. Sub acest aspect există mai multe grade de 
narativitate: a) hipernarativitatea (narativitate de gradul trei) - redevabilá 
muzicilor sangvine (intens epice, schizoide, cu treceri rapide si abrupte de 
la o structurá sonorá la alta, de la o stare la alta); b) narativitatea propriu- 
zisá (narativitate de gradul doi) - proprie muzicilor colerice (predilect 
diverse, contrastante, dar pe suprafețe mari, afirmând procese 
dezvoltátoare de o anumitá amploare); c) hiponarativitatea (narativitate de 
gradul unu) - asociabilá muzicilor flegmatice (destul de constante si 
semnificativ distante, detasate, cu relativ succinte transgresări în planul 
cineticii muzicale); d) contemplativitate (narativitate de gradul zero) - 
specifică muzicilor melancolice (prevalent lirice, meditative, având de 
obicei alura unor staze sonore). 

6.21. În imensitatea muzicilor ce ne împrejmuiesc şi (uneori) ne 
impresoará, doar anumite muzici ritualice (magice, suprasensibile, initiatice 


A 


ori taumaturgice), precum şi majoritatea muzicilor de divertisment (în 

general, axate pe formule repetitive, minimale, fixe, non evolutive) tind 
către gradul zero de narativitate. La unele muzici neofolclorice (în stil rock, 
pop, rap, dance) statismul sonor este atât de accentuat încât muzica însăşi 
pare a se ruina şi dilua până la autosuspendare. 

6.22. Numai că sfârsirea muzicii, moartea ei, se produce, o ştie orice 
meloman, fără impactul duhorii şi fără perspectiva hoitului. Nici măcar nu 
simțim uscarea, ofilirea, deshidratarea ori dezagregarea melodiei şi a 
ritmului. Nimic pestilential, cadaveric sau putrid. Aceasta pentru că nu 
suntem în stare de a contacta un opus sonor decât prin intermediul auzului. 
Nicidecum prin miros, văz, gust sau pipăit. Decesul muzicii înseamnă 
trecerea de la sunet la non-sunet, de la vibraţie la repaus. Muzica, aidoma 
zgomotelor, moare în tăcere. Numai că, în timp ce zgomotele cad în uitare, 
muzica urcă în amintire, ca şi cum ne-ar mărturisi ceva din Edenul originar. 
Sfârşirea muzicii: o poveste care, după ce e rostită, atârnă de firul vieții, 
precum märgäritarele, sumedenie de vise. Vise înaripate, inflácárate. 
Muzica narează şi atunci când e mută. Povestea despre melodie şi ritm, 
culoare şi armonie se deapáná şi în linişte. Oare sá nu amuteascá muzica 
niciodată ? 

Si-am încălecat pe-o şa, şi v-am spus povestea-aşa. 

ANTIGONA RÁDULESCU 
SEMIOTICÀ SI NARATOLOGIE MUZICALA 


L Stiintá moderná, semiotica muzicalá defineste opera muzicalá ca 
macrosemn constituit şi interpretat într-o cultură dată. Studiul semioticii 
muzicale (după modelul ştiinţei generale) pune în centrul teoriei sale 
noțiunea de semn muzical (mai mult decât cel diadic saussurean, îl 
consfinteste pe cel triadic stabilit de Charles S. Peirce). Numeste, prin 
Charles Morris, cele trei mari capitole ale sale: sintaxa, semantica şi 
pragmatica. Permite diferite tipuri de modelare, lingvistică, matematică, 
aşa cum se întâmplă, la nivelul gramaticii limbajului muzical, în teoria lui 
Dinu Ciocan. Distinge, odată cu Jean Molino, trei niveluri de analiză: 
nivelul poietic, nivelul neutru si estezic. la în considerare funcțiile şi factorii 
comunicării poetice, din concepția lui Roman Jakobson, şi le filtrează prin 
prisma specificitátii exprimării muzicale. 

Dincolo de aceste câteva repere menționate trebuie subliniat ceea ce 
desparte semiotica de muzicolgia tradițională sau de alte forme de 
metalimbaj muzical, ce anume îi este caracteristic şi măsura în care ea 
facilitează apropierea de esența operei muzicale. Viziunea integratoare a 
semioticii asupra existenței şi cunoaşterii umane considerate a fi 
dependente de capacitatea noastră de a crea şi interpreta semne îi conferă 
un statut de ştiinţă cuprinzătoare în granițele căreia inter- şi 
transdisciplinaritatea sunt de la sine întelese.22 Semnul muzical, ca semn 
particular şi specific, se situează într-o rețea complicată şi diversă de alte 
semne, iar descifrarea sa, inevitabilă şi necesară, trebuie să țină cont de 
caracteristicile sale interioare, dar şi de relațiile posibile cu alte construcții 
semnice. 

Dacă ne oprim la noțiunea de semn, reprezentat de triunghiul 
semiotic peircean binecunoscut, înțelegem că prin legătura dintre cele trei 
elemente care definesc unitatea semnică (representamen, interpretant şi obiect, 
pentru a folosi termenii lui Peirce) se depăşeşte viziunea asupra artei 
muzicale ca sonoritate meşteşugit alcătuită. Ceea ce exprimă muzica 
transcende suma înălțimilor, a duratelor, intensitátilor sau a culorii 
timbrale. Recunoaşterea referentului, realitate aparținând trăitului, aşadar o 


220 „întreaga experiență umană, fără excepție, este o structură interpetativă mediată de 
semne şi bazată pe acestea.” Umberto Eco, Tratat de semiotică generală. Bucureşti, Editura 
ştiinţifică şi enciclopedică, 1982. 

realitate interioară ființei umane, ca parte integrantă a mecanismului care îl 
asociază, prin sensul cultural-obiectiv determinat, cu sonoritatea, este 
apanajul semioticii care a ştiut să asimileze pe de-o parte structuralismul 
pentru metodele sale de investigație minuțioasă (mai ales a sintaxei) fără a 
se limita doar la ele, şi care se deosebeşte de fenomenologie, un alt curent 
important al secolului al XX-lea, prin consfintirea culturii ca arbitru şi reper 
care reglează, mai mult decât conştiinţa individuală, capacitatea noastră de 
înțelegere şi cunoaştere. A pricepe şi nu doar a percepe, a interpreta şi nu 
doar a executa o partitură muzicală devin, aşa cum precizează Dinu 
Ciocan, condițiile suficiente, respectiv necesare pentru judecarea şi 
interpretarea unei opere muzicale. Transgresarea interesului de la aspectele 
gramaticale (de sintaxă, şi de vocabular, cele din urmă încă mult mai putin 
riguros şi sistematic observate) spre cele de natură semantică este 
obligatorie pentru a le putea integra în dimensiunea pragmatică şi astfel a 
închide cercul mecanismului semiotic. 


IT. Oglindă a nevoii permanente de adaptare a spiritului analitic la 
realitatea muzicală cristalizată în operele sonore, naratologia a devenit o 
ramură în plină dezvoltare a muzicologiei contemporane22. 

De la încadrarea sa în contextul general al diferitelor teorii despre 
muzică la principiile şi mijloacele teoretice pe care se sprijină, naratologia 
muzicală îşi propune să povestească cât mai fidel despre aspectele specifice 
ale muzicii. Mai întâi vom enumera succint câteva din caracteristicile şi 
obiectivele sale. 

Din perspectivă generală, analiza muzicii nu mai poate fi apanajul 
unei ştiinţe izolate, fie ea teoria, estetica, stilistica, semiotica, retorica 
muzicală etc, cl al întrepătrunderii rezultatelor acestora. 
Interdisciplinaritatea caracterizează azi demersurile metalimbajului 
muzical. Granițele domeniilor de cercetare sunt elastice si permeabile la 
sojutii care tin cont de specificul limbajului muzical pe care îl observă din 
cât mai multe puncte de vedere si mai cu seamă din cât mai numeroase 
perspective muzicale sau nemuzicale adecvate. Naratologia muzicală nu 


221 Dinu Ciocan, în O teorie semiotică a interpretării muzicale, Bucureşti, Editura Universității 
Naţionale de Muzică, 2005, p. 13. 

22 Consideratiile acestui studiu se bazează pe o literatură de specialitate care va fi citată la 
secțiunea bibliografică. Trebuie menţionat în acelaşi timp impulsul dat de cursul de 
naratologie muzicală susținut în premieră națională la nivelul masteratului de către 
profesorul universitar doctor Dinu Ciocan precum şi numeroasele discuţii private cu 
domnia sa care practic au făcut posibilă realizarea acestui capitol al prezentei cărţi, o noutate 
în literatura muzicologică românească. 

face exceptie. Inspiratá de teoria literará, ea poate fi consideratá un 
domeniu în cadrul mai larg al semioticii muzicale, la rândul ei o ştiinţă 
deschisă la „ajutoare” teoretice şi metodologice din afara sa. În naratologie, 
aşa cum apare ea la ora actuală, se încrucişează date provenind (pe lângă 
semiotică) din lingvistică, psihologie, logică, estetică, teoria informației, 
matematică. Deschiderea ca atitudine este motorul care pune în mişcare 
spiritul analitic, cel care admiră şi încearcă să explice fascinația noastră în 
fața capodoperelor. 

La modul general, naratologia este considerată ştiinţă a discursului, 
oricare ar fi natura acestuia, iar specific, ştiinţă a unui anumit tip de discurs 
- narațiunea sau povestirea. În acelaşi timp, naratologia ia în considerare şi 
modalitățile diferite de a povesti, făcându-se astfel distincția între enunț şi 
enuntare. Aplicată la domeniul muzical, naratologia muzicală ia Mm 
considerare textul muzical şi se interesează de factorii care determină 
coeziunea şi coerenţa acestuia (se va vedea mai departe dacă şi la ce fel de 
text muzical, apropiat tipului de expunere care este narațiunea într-un text 
literar, naratologia muzicală se aplică), precum şi susținerea acestuia în 
actul interpretării (de către un instrumentist, solist vocal, dirijor etc). Ea se 
constituie deci ca o ştiinţă despre diferitele tipuri de discurs muzical şi de 
artă interpretativă. Asemănător modelului literar, ea se poate angaja pe 
două direcții: una care se dezvoltă în jurul conținutului, „povestirii” 
textului (substanţa conținutului în lingvistica lui Hjelmslev) şi o a doua 
direcție centrată pe formă, structură (forma conținutului şi a expresiei, în 
termenii lui Hjelmslev). Ar părea că lucrările muzicale cu program sau 
însoțite de text literar (de exemplu lied, cantată, oratoriu, operă) sunt mai 
potrivite primei direcții de cercetare, iar muzica absolută celei de a doua. În 
realitate, se va vedea mai departe, caracterul narativ al unei muzicii tine de 
modul exprimării artistice, narațiunea, de existența unor actori şi de 
acțiunea / acțiunile în care ele sunt angrenate, indiferent dacă muzica are 
sau nu un subiect declarat. 


III. Să amintim mai întâi câteva din teoriile care au contribuit la 
cristalizarea naratologiei generale, pe care se sprijină, cu unele adaosuri 
specifice, şi naratologia muzicală. 

Eforturile naratologice pun în discuție textul de orice factură, literar, 
muzical, plastic, din punct de vedere pragmatic. Textul este definit ca o 
unitate comunicationalá: după Heinrich Plett, 


„Un text nu este o structură semantică imanentă, ci o unitate funcțională 
de ordin comunicational.” 

Această caracteristică defineşte nu numai textul în întregul 
său / piesa muzicală în totalitate, ci, în grade din ce în ce mai reduse, aşa 
cum arată prof. Dinu Ciocan, părți din ce în ce mai mici de text/ piesă, până 
la nivelul enunturilor muzicale elementare?22, 

Dacă semiotica muzicală de sorginte lingvistică consideră piesele 
muzicale ca fiind comunicări în limbajul specific muzical şi având valoare 
estetică, o semiotică narativă merge mai departe şi va privi această 
comunicare drept o povestire. 

Cum s-a menționat la punctul II., modelul de această dată provine 
din domeniul teoriei narativitátii literare. Dar modelarea literară pentru 
comunicarea muzicală nu trebuie şi nu poate fi realizată fără a ține cont de 
aspectele diferite de formă şi substanţă ale celor două domenii de creație. 

Povestirea, în cazul muzicilor cu program, funcționează ca un reper: 
libretul însuşi are caracter narativ şi poate fi analizat cu mijloacele teoriei 
literare. Măsura în care caracteristicile narative ale textului vorbit, al 
scenariului (libretului) se regăsesc sau nu în expresivitatea limbajului 
muzical, în mijloacele sonore pe care compozitorul le alege pentru a susține 
istorisirea, poate face obiectul unei analize de naratologie muzicală de 
factură în primul rând tematică. Colaborarea integrală, parțială sau lipsa 
susținerii reciproce a celor două coordonate, text literar/libret şi muzică, 
este importantă, definind ansamblul operei care se constituie într-un semn 
complex. 

Ce anume face ca o operă muzicală de pildă să fie percepută ca un 
tot închegat: ordonarea structurilor la nivelul formei muzicale, respectiv 
coeziunea elementelor de vocabular în rețeaua sintaxei, sau mai degrabă 
coerenţa de ordin semantic, semnificațiile care dau sens comunicării ?224 
Este relevantă analiza relațiilor unităților la nivel frastic şi transfrastic sau 
urmărirea felului în care secvențele unui text muzical progresează şi au 
continuitate spre un final?22% 

În cartea sa de semioticá şi naratologie muzicală, Eero Tarasti 
propune câteva răspunsuri. Unul strict legat de felul enunțării muzicale22% 
datorate talentului unor interpreți care par că povestesc ceva atunci când 


EL 


cântă o piesă muzicală. „Cum se cântă” (şi nu „ce se cântă”) capătă în acest 


23 Ciocan, p.22. 

24 Trebuie insistat asupra distinctiei importante care trebuie fäcutä intre notiunile de 
coeziune şi coerenţă, care sunt folosite adesea în mod incorect: coeziunea caracterizează 
dimensiunea gramaticală a unui text, pe când coerenţa se referă la dimensiunea semantică a 
acestuia. 

225 Oswald Ducrot/Jean-Marie Schaeffer, Noul dicționar al ştiinţelor limbajului, Bucureşti, 
Editura Babel, 1996, v. p. 390-391. 

26 Eero Tarasti, A Theory of Musical Semiotics, Bloomington and Indianapolis, Indiana 
University Press, 1994, p.23. 

caz un caracter narativ exterior textului muzical propriu-zis. Este, de 
asemenea, amintit Rudolph Rét??? care propune „procesul tematic” ca 
factor generator şi de susținere a formei, proces susținut de o forță externă 
care ar rezulta din segmentarea şi gruparea unităților şi o forță internă, dată 
de tematismul muzical şi care constituie intriga unificatoare a lucrării - 
exemplu de „ce se cântă” şi de centrare pe noțiunea de enunt muzical. 

Structura profundă a muzicii tonale sintetizată de Heinrich 
Schenker (Grundsatz) poate constitui un alt factor de susținere a discursului 
muzical, este ştiut, de esență tonală. Triada armonică (succesiunea 
armonică I V I) împreună cu Urlinie alcătuiesc nucleul generator, de 
adâncime, o structură abstractă şi acronică, dar care garantează întregul 
proces de geneză, prolongatiile succesive ale nivelurilor intermediare până 
la suprafața muzicii concrete. Impulsul răspunzător pentru continuitatea 
logicii textului muzical tonal şi care, spune Tarasti, se poate dezvolta într-o 
metodă narativă de analiză muzicală22, rezidă în tensiunea implicită a 
triadei armonice care în mod eronat „şi chiar antisemiotic”22 este atribuită 
structurii, fiind una de natură psihologică (asociată prin sensul cultural 
general acceptat sonorități). 

Fred Lerdahl şi Ray Jackendoff caracterizează la rândul lor muzica 
tonală drept un sistem ierarhic supus relațiilor de dominare/ subordonare 
care generează fluxurile de tensiune/relaxare, adevăratul ,motor” al 
mersului înainte al fluxului sonor şi resortul interior al depánárii 
evenimentelor muzicale. 


5 iu, imita î i mare parte la & 
In prezentul studiu, ne vom limita în cea mai mare parte la acele 
componente ale intuitiei muzicale care sunt în esență ierarhice. "2% 


Ierarhia este reprezentată cu ajutorul arborilor cu ramuri inegale care 
evidentiazá raporturile diferențiate din punct de vedere al importanței si 
apartenenței la un element dominator, subordonarea unor evenimente 
muzicale unor structuri superioare care în mod necesar înseamnă 
rezolvarea tensiunii create de acestea, împlinirea arcului träirii de-a lungul 
piesei muzicale. 


227 Tarasti, p.7. 

28 Tarasti: narativitatea se manifestă aici datoritä principiului conform cäruja „o piesä 
muzicală este în totalitate creată de o structură în care toate evenimentele sunt în relatie cu 
un model fundamental si cu tensiunea pe care o produce”, p.24. 

229 poziția transantä a prof. Ciocan. 

230 “In the present study we will for the most part restrict ourselves to those components of 
musical intuition that are hierarchical in nature”. Fred Lerdahl, Ray Jackendoff, A Generative 
Theory of Tonal Music, M.I.T. Press, 1983, p.8. 

Pe de altá parte, o altá directie, venitá dinspre scoala formalistá 
rusá, prin Vladimir Propp de pildä, gáseste în teoria functiilor povestirii 
calea explicării narativității. Basmele, ca punct de plecare a studiului, au la 
nivelul structurii lor profunde adevărate universalii ale povestirii, numite 
funcții. Intriga, dincolo de variații sau de diferențe de suprafață, presupune 
parcurgerea lor (31 la număr în teoria lui Propp) de către eroul basmului: 
episoadele înseamnă, printre altele, absența, interdicția, încălcarea, plecarea, 
lupta, întoarcerea, recunoaşterea erouluifi. Unitatea minimă a naraţiunii este 
deci funcția, o constantă, un element fix, alături de alte câteva în număr 
limitat, a căror succesiune diversă generează clase de poveşti cu o structură 
semantică fundamentală comună care, dintr-o stare virtuală, le proiectează 
în infátisári doar de suprafață diferite. Muzici cu un pronunțat caracter 
narativ pot fi analizate cu ajutorul teoriei funcțiilor, piesa muzicală fiind 
considerată o construcție în care evenimente muzicale asemeni unor 
personaje parcurg etape în definirea şi desăvârşirea lor într-un contrapunct 
de planuri şi finalitáti ale conflictului. 

Continuându-l pe Propp, un alt teoretician, Algirdas Julien 
Greimas, a cărui contribuție în domeniul narativitätii la nivelul enunturilor 
lingvistice este un alt punct de referință în analiza narativă a textelor 
muzicale, pune în centrul gândirii sale o structură elementară exprimând 
nucleul semantic generator al povestirii (am spune noi de orice fel - şi 
literară, şi cinematografică, şi muzicală etc). Este vorba de o „reprezentare 
semantică canonică”, după cum spune Greimas%, pătratul sau careul 
semiotic care concentrează perechi de categorii modale împreună cu 
transformările acestora. 


„În proiectul nostru semiotic, spune Greimas, narativitatea generalizată - 
eliberată de sensul restrictiv care o lega de formele figurative ale 
narațiunii - trebuie considerată drept principiul organizator al întregului 
discurs. Întreaga semiotică poate fi tratată atât ca sistem, cât şi ca proces, 
şi în consecinţă structurile narative pot fi definite drept constituenți ai 
nivelului profund al procesului semiotic.”283 


231 Eero Tarasti, Myth and Music, v. cap. The mythical and musical discourses (the narrative 
aspect), The Hauge.Paris.New York, Mouton Publishers, 1979, p.55. 

232 Algirdas Julien Greimas, Pentru o teorie a modalitátilor. În Semnificație şi conmnicare în lumea 
contemporană (vol. îngrijit de Solomon Marcus), Bucureşti, Editura politică, 1985. 

233 “In the semiotical project that is ours, generalized narrativity - freed from its restricted 
sense which was bound with the figurative forms of narration - is to be considered as the 
organizing principle of the whole discourse. All semiotics can be treated either as system or 
process, and hence the narrative structures can be defined as constituents of the deep level 
of the semiotical process.” Citat de Tarasti în A Theory of Musical Semiotics, p. 27. 

IV. Teoria narativității muzicale, ca parte integrantă a semioticii 
muzicale, este în strânsă legătură cu logica modală, respectiv cu teoria 
modalitátilor. 

Avem în vedere precizarea cátorva notiuni de bazá, necesare, din 
teoria modalitátilor lui Greimas. Vom prezenta de asemenea cáteva 
considerații privitoare la logica modalá pe care se bazează teoria 
modalitátilor. Vom apela la contributia lui Eero Tarasti care incheagá o 
constructie semiotic-narativá, operantá pe textul muzical. 


Plecând de la câteva noţiuni de logică modalá2%* 


- reper: teoria lui Georg Henrik von Wright (şi cartea sa Norm and Action235) 
- se delimiteazá de logica bivalentá care opereazä cu douá valori de adevär 
şi fals în interpretarea unui enunț logic 
- logica modală îşi propune să trateze devenirea, transformarea (notată cu 
simbol T) unei prime stări (simbol p), într-o alta (simbol q). Se va nota: pTq 
- avantajele aplicării logicii modale la analiza tipului de limbaj muzical sunt 
evidente: analizele care observau structurile, chiar şi ierarhia elementelor 
care compun sistemul operei, nu reuşesc să sintetizeze şi să exprime 
fluiditatea succesivitátilor sonore. Viziunea statică, atemporală nu reuşeşte 
să vorbească despre proces, despre transformare, despre cursivitate, într-un 
cuvânt despre cinetica muzicală; prin apelarea la logica modală, ea se poate 
determina. 
- transformarea, devenirea din ceva în altceva este ceea ce logica modală 
doreşte să ia în considerare şi de la care se inspiră noua teorie a narativitätii 
în muzică: aşteptările ascultătorului sau, dimpotrivă înşelarea aşteptărilor 
(situație care generează, produce o tensiune a cărei rezolvare este cerută cu 
necesitate) sunt important de măsurat cu mijloacele logicii modale. 
- dacă adaptăm, fie şi superficial, intuitiv, ceea ce s-a spus până aum, se 
poate spune de pildă că în muzică o entitate muzicală (motiv, frază, 
perioadă, secțiune) p este urmată de o alta, q, prima influentánd-o, 
determinánd-o, transformându-se, modelánd-o pe cea de a doua. În plus, 
trebuie marcată nu numai transformarea ca forță a continuității muzicale, ci 
şi transformarea aşteptată (sau infirmată) (se va nota TT). Pe această idee, 
există mai multe situații: 

- o schimbare aşteptată, se va nota pTTq: în cadrul unei perioade, 
apariția aşteptată a consecventului după antecedent. 


234 Tarasti, A Theory of Musical Semiotics. 
235 Georg Henrik von Wright, Norm and Action: A Logical Enguiry, London, Routledge and 
Kegan Paul, 1963. În Semnificație şi comunicare în lumea contemporană. 

- O schimbare, dar cu un element neasteptat, notat cu x, se va nota 
pTT(q)x: este situația unei aşteptări înşelate (cazul contrar primei situații). 

- schimbarea în q tine cont de un element 1 anterior, se va nota 
pITa(). 

- elementul q aşteptat vine şi se referă la elementul precedent, se va 
nota pITq(p). 

- o schimbare care aduce un alt element decât cel aşteptat, după care 
pot urma alte elemente, se va nota pTT(q)r[qrs)]. 
- reluând firul ideilor legate de consideratiile generale necesar de cunoscut 
venite din domeniul logicii modale, să precizăm că aceasta din urmă este o 
ramură a logicii simbolice (matematice) care studiază raporturile dintre 
realitate, necesitate, contingentá (întâmplare), posibilitate, imposibilitate. 
Caracterul modal al acestui tip de logică se referă, cu alte cuvinte, la 
determinarea caracterului necesar, contingent (întâmplător), posibil sau 
imposibil al unei judecăţi, şi nu doar la însuşirea acesteia de a fi adevărată 
sau falsă (aşa cum stabileşte logica bivalentă cu două valori de adevăr). 
- judecata este o formă logică fundamentală; orice judecată se exprimă 
printr-o propoziție; diferitele tipuri de judecăți se referă la existența unui 
subiect al judecății (simbol S) şi la un predicat (simbol P) ca termen al 
judecății care spune ceva despre subiect (simbolic, S este P, unde $ este 
subiectul, P este predicatul judecátii iar „este” reprezintă copula sau 
legătura dintre S si P). 
- în funcție de mai multe criterii, judecátile sunt şi ele de mai multe feluri; 
între ele există diferite raporturi (de contradicție, de contrarietate, de 
subalternare şi subcontrarietate), raporturi care pot fi redate cu ajutorul 
pătratului logic, care ajunge la Greimas axioma, Hintergrund la nivel 
semantic al teoriei sale modale. 
- pentru Greimas, actul de limbaj este spaţiul în care apar modalitățile; el îl 
citează pe Pottier pentru a defini modalitatea: „modificare a predicatului de 
către subiect”26, 
- predicatul este identificat la Greimas cu funcția logică - se vorbeşte despre 
2 functii-predicate, „a face” şi „a fi” care diferenţiază „două forme posibile 
de enunturi fundamentale: enunturi de acțiune şi enunturi de stare.” Functia- 
predicat „a face” se va numi transformare, iar functia-predicat „a fi” se va 
numi jonctiune.27 Cum spune Greimas, transformarea (asertiunea sau 
negația) “explică ce se întâmplă în momentul de trecere de la o stare la 
alta”, iar joncțiunea „este relația care determină <starea> subiectului în 
raport cu un obiect de valoare oarecare”. 


236 Greimas, p.226. 
237 Greimas, p.227. 


374 


- a fi si a face sunt categorii modale de bază. 
- înscrise în pătratul logic, modalităţile a fi şi a face arată astfel: 


a fi a face 
a nu face a nu fi 


- şi valorile modale necesar, întâmplător (sau contingent), posibil şi 
imposibil pot fi încadrate în pătratul logic (sau semiotic) care ilustrează şi 
natura relației dintre acestea luate câte două - de contradicție sau de 
contrarietate: 


Necesar Contrarietate Imposibil 


Subalternare 
Subalternare 





Posibil Subcontrarietate  Întâmplător 


- pe lângă modalităţile a fi şi a face, există alte patru modalități: a vrea, a 
trebui, a putea sia şti. 

- modalizarea este definită de Greimas drept „orice modificare a unui 
predicat de către un alt predicat” 2% 

- enunţul de acțiune a face poate fi modalizat de către unul din cele patru 
predicate modale (a vrea, a trebui, a putea, a şti); în cazul modalizării cu 
predicatul a trebui, modalizarea se va putea înscrie în pătratul logic astfel 
(în ceea ce se numeşte „logica deonticá”)29: 


238 Grermas, p.229. 
239 Greimas, p.235. 

a trebui sá faci a trebui sá nu faci 


y 


a nu trebui sá nu faci a nu trebui sá faci 


unde, ,a trebui sá faci” poate fi denumitá ca prescriptie 
„a trebui să nu faci” poate fi denumită ca interdicție 
„ a nu trebuie sá nu faci” poate fi denumită ca permisivitate 
„a nu trebui să faci” poate fi denumită ca facultativitate 


- în modalizarea lui a fi (enunț de stare) de către a trebui, pătratul va arăta 
(în tipul de logică denumită „aletică”): 


a trebui să fie a trebui să nu fie 


A 


a nu trebui sá nu fie a nu trebui sá fie 


unde prin „a trebui să fie” se denumeşte o necesitate 
„a trebui să nu fie” se denumeşte o imposibilitate 
„a nu trebui să nu fie” se denumeşte o posibilitate 
„a nu trebui să fie” se denumeşte o contingență (întâmplare) 


- se poate constata deja faptul că prin diferitele modalizări se proiectează 
sensuri suplimentare care oglindesc fie capacitatea volitivă a subiectului, fie 
respectarea unei norme, a unei legi, fie capacitatea sa de realizare a acțiunii 
(sau ființării), negarea înfăptuirii acestora, posibilitatea sau probabilitatea 
modelării lor. 


Către o interpretare narativ-modală în analiza textului muzical 
- exemplul cel mai accesibil al înțelegerii functionalitätii modalitátilor şi 
modalizărilor în muzică îl reprezintă capacitatea unui interpret (pe care îl 
putem denumi enuntiator) care îşi canalizează voința, credința, dorința, 


trăirile asupra partiturii în timpul performanței sale artistice. Interpretul 

unei partituri scoate la iveală, trăindu-le, sentimentele (referentul muzical 
al triunghiului semiotic) - un transfer al propriei subiectivitáti în muzica 
interpretată care la rândul ei se suprapune peste interioritatea afectivă, 
volitivă a compozitorului, peste capacitatea de realizare a acestora în operă. 
Aici se încadrează o primă definiție dată de Tarasti modalitátilor în muzică, 
considerate a fi elemente de construcție formală, forma rezultând din 
tensiunile trăitului înăuntrul manifestărilor sonore exterioare.24 Din punct 
de vedere semiotic, tot arsenalul informației paralingvistice, respectiv 
informației suprasegmentale - intonatie, variații de tempo, accente, moduri 
de atac, frazare - devine o categorie de modalități care modalizează 
enunţul muzical. 

- trecând de la nivelul enunţării la cel al enuntului, o teorie narativă (pentru 
care piesele muzicale sunt nu numai comunicări, ci şi naratiuni) va vorbi 
despre motive şi teme ca despre actorii „povestirii' muzicale şi le va 
examina funcțiile şi acțiunile, devenirea, transfigurarea sau transformarea 
lor în cadrul planului narativ integrator. 

- se introduce noțiunea de actanti pentru a desemna motivele, temele, în 
principiu acele segmente muzicale care concentrează materialul muzical al 
piesei, care determină derularea procesului până la finalizarea acestuia?#1. 

- actantii se deosebesc între ei mai întâi prin caracterul modal de a fi sau de 
a face (de a fi stare, în cazul lui a fi, şi de eveniment, în cazul lui a face). 
Există muzici cu un pronunțat caracter activ, dat de elemente motivice, 
tematice care se schimbă, contrastează, se influențează reciproc, după cum 
alte muzici (Tarasti evocă pentru acest caz Valsul trist al lui Sibelius22, sau 
pasaje de pauze prelungite când acestea nu au valoare semantică de 
acumulare tensională, sau pasaje culminative prelungite foarte mult, cu alte 
cuvinte exemple de redundantá muzicală) sunt stagnante, repetitive 
obsesiv sau care nu dezvoltă, rapsodice. În primul caz categoria modală a 
face este evidentă, în al doilea caz, categoria modală a fi. 

- în teoria lui Tarasti modalitățile a fi, a face, a vrea, a şti, a putea, a trebui 
sunt caracterizate la modul general astfel24%: 

a fi, being, être (notăm şi variantele în limba engleză, respectiv franceză, 
folosite adesea netraduse, consacrate ca atare): defineşte o stare de repaus, 
stabilitatea, consonanta. 


240 Tarasti, p.39. 

241 în teoria lui Tarasti, noțiunile de ,actor” şi de ,actant” tind sá devină sinonime; în 
schimb, aşa cum observă Dinu Ciocan, pe linia teoriei narative, se face distincție între 
„actor” (temele principale din forma de sonată de pildă) şi „actant” (funcţia pe care aceste 
teme date ca exemplu o joacă în cadrul formei muzicale). 

242 p,42, 

243 p.48-49. 

a face, doing, faire: desemnează acțiunea muzicală, evenimentul, 
dinamismul, disonanta. 

a vrea, will, vouloir: determină energia cinetică a muzicii, tendința de a se 
mişca către ceva, direcția muzicală, logica volitivă a muzicii, caracterul 
teleologic al pisei 

a sti, know, savoir: se referă la informația muzicală, momentul cognitiv al 
muzicii, la tot ce este nou sau inovativ într-o piesă în întregul său sau în 
ceea ce priveşte raporturile dintre structurile care o compun. 

a putea, can, pouvoir: reflectă puterea şi eficiența mijloacelor muzicale, 
caracterul de virtuozitate al scriiturii necesitând o tehnică interpretativă 
superioară, relația unei lucrări cu categorii stilistice şi normative care 
provin dintr-un fond intonational preexistent acesteia sau care poate fi 
stabilit de lucrarea însăşi, logica deontică a muzicii. 

a trebui, must, devoir: face referire la aspectele normative ale formelor şi 
genurilor muzicale, la respectarea sau, dimpotrivă, încălcarea regulilor, la 
fondul stilistic, estetic, de limbaj comun unei anumite perioade; de 
asemenea reflectă logica deontică a muzicii. 


Este menționată şi categoria lui a deveni, becoming, devenir, care se 

referă la desfăşurarea procesului muzical (va fi menționată mai departe 
distincția între a face şi a deveni); este un proces cumulativ, memoria 
jucând un rol important în corelarea momentelor devenirii şi în realizarea 
trăirii evenimentelor care se succed; trebuie menționat însă faptul că a 
deveni, după cum spune Tarsti, este supramodalizat de a fi şi a face: prima 
supramodalizare, în principiu, încetineşte devenirea, în timp ce a doua, tot 
în principiu, o activează. 
- manifestarea fiecărui caracter modal poate fi măsurată cu o scară de 5 
valori# (modalitățile, este de reținut, se manifestă, insistă Tarasti, şi în 
actul interpretativ, şi la nivelul operei propriu-zise, ca prezenţă a intentio 
operis, şi privitor la compozitor, intentio auctoris?%, aici caracterul modal 
referindu-se la raportarea acestuia la normele de limbaj, stilistice şi estetice 
ale timpului său, la tehnica sa oscilând între corectitudine şi inovație şi la 
capacitatea de a-şi exprima sentimente) : 


++ excesiv 

+ suficient 

0 neutru 

- insuficient 
sa deficit 


244 Tarasti, p.50, conform lui Greimas. 
245 noţiuni de teoria interpretării, împreună cu intentio lectoris, ale lui Umberto Eco, în 
Limitele interpretării 

Spre exemplu, dacă este luată în considerare o interpretare slabă din 
punct de vedere tehnic, ea va fi notată cu a putea --. O orchestrație 
încărcată fără suport tematic suficient de bine exprimat înseamnă un a 
putea excesiv (++) asociat cu a şti insuficient (-) sau deficitar (--). O lucrare 
corectă, s-o numim de școală, are suficient sau excesiv a trebui şi insuficient 
sau chiar deficit a vrea din partea autorului (este cazul oricărei lucrări 
academice; situația reflectă de asemenea diferenţa între un compozitor de 
vârf şi contemporanii săi a căror muzică a fost mai mult sau mai putin 
uitată). 

- Tarasti adaptează clasificarea inițială a lui Greimas referitoare la 
modalități, insistând asupra departajárii lor în modalități virtualizante (a 
trebui, a fi), actualizante (a putea, a şti) şi realizante (a face, a fi), la rândul 
lor considerate din perspectiva raportării la două personaje (a trebui, a 
putea, a face sunt din acest punct de vedere modalități exotaxice) sau la un 
singur personaj (a vrea, a şti, a fi care sunt considerate endotaxice)2*. Un 
compozitor, de pildă, trece de la evaluarea posibilităților tehnice pe care le 
are la îndemână, prin categoria modalá virtualizantă a trebui, prin 
cunoştinţele de tehnică pe care le are, prin eficiența mijloacelor specifice 
modalitátilor actualizante a putea şi a şti, la punerea în pagină a operei care 
va fi cântată prin modalitatea a face. 

- şi arborele cu ramuri inegale din teoria lui Lerdahl şi Jackendoff poate fi 
interpretat prin prisma categoriilor modale, În ierarhia astfel exprimată, 
„trăită ca tensiune/relaxare”7, sunt decelabile modalităţile a vrea şi a 
trebui după cum urmează: într-un prim sens, structurii fundamentale 
exprimând subordonarea ierarhică a muzici tonale (construcție abstractă, 


A*r 


atemporală) îi corespunde a fi, iar manifestării sonore lineare pe lanțul 
sintagmatic îi corespunde predicatul a face. Dar însăşi dependența 
elementelor sistemului ilustrează împletirea celor două modalități: relația V 


L de pildă, exprimă o voinţă care tinde spre rezolvarea specifică a lui a fi 


a vrea a trebui 
y 
IV V 


246 la Greimas, se clasifică nu simple modalități, ci organizarea sintagmaticá a modalitátilor: 
virtualizante vor fi a trebui să faci şi a vrea să faci, actualizante sunt considerate a putea sí faci 
şi a sti să faci, respectiv realizante - a face să fie; Greimas, p.238. 

247 Tarasti, p.28. 

O disonantá are o incárcáturá puternicá de vointá, pe cánd 
rezolvarea sa trebuie sá rezolve tensiunea, conflictul provocat de 
disonantá. 


- Hintergrund din teoria schenkerianá este un alt exemplu care poate fi 
interpretat modal şi pus în paralel cu schema lui Lerdahl şi Jackendoff : 


M. mel. m. mel. 
EN AN A 
pă 2 
"ANNE © a 


I V I 
a fi a face afi 


m. arm. M. arm. | 


vrea sa fie 


Se poate interpreta ca o polifonie de modalități şi modalizări: o 
succesiune de a fi, a face, a fi cu sensul mai general de a vrea să fie. 

Pentru a ajunge la ultima etapă a studiului nostru - prezentarea 
modelului de analiză muzicală narativă stabilit de teoria lui Fero Tarasti -, 
vom mai face câteva precizări de ordin general: 

- nu orice fel de muzică are caracter narativ 

a se susține o construcție interioară structurată pe trei nivele în 
lucrările cu potențial narativ: la nivelul întâi sunt modalitățile care se 
combină formând pasiuni sau „constelații de pasiuni”; îl citám pe Tarasti: 


„muzica în mod particular este un continuum temporal de mai multe 
pasiuni, iar o compoziție poate conține mai multe pasiuni succesive şi 
chiar într-o ordine precis planificată. Atunci când apare ordonarea 
pasiunilor - când ascultătorul trăieşte diferite stări emoționale date - ne 
apropiem de o serie de evenimente complexe, pe care le putem numi 

narativitate. O lucrare muzicală devine în acest caz realizarea unui 
anumit program narativ" 2%, 


iar exprimarea sintetică a acestui proces arată astfel2%: 
modalități —> pasiuni — narativitate 


- se susține că modelul narativ este unul din cele mai puternice 
modele dezvoltate în cultura vestică?%: o muzică activă, exprimând emoții 
şi devenirile acestora în arcul tensional al operei muzicale astfel şi în acest 
scop concepute. 

- narativitatea şi-a găsit mijloacele de exprimare odată cu naşterea 
tonalități, de schema exprimând esenţa sa, I > V V> I, fiind legat 
nivelul profund al sintaxei narative, respectiv nivelul de suprafață al 
sintaxei narative descris drept un proces în care subiectul caută un obiect 
(scopul întregii povestiri): în această din urmă situație, mişcarea de la 
tonică la dominantă va însemna un subiect disjunct de obiectul său 
(înseamnă renunțarea la valoarea-obiect, situație simbolizată S v O), iar 
progresia dominantă-tonică înseamnă conjunctia subiectului cu obiectul 
(conjunctia subiectului cu obiectul său de valoare, simbolizată S ^ O). 
Contrazicerea acestui tipar va fi interpretat ca mişcare împotriva a ceva. 


Analiză muzicală narativă - model Tarasti 


1. Se stabilesc izotopii care alcătuiesc lucrarea analizată. În limbajul analizei 
tradiționale, termenul lui Tarasti desemnează secțiunile în cadrul formei 
muzicale (în teoria semiotică a lui Dinu Ciocan, dat fiind primordialitatea 
semnificației în operația de împărțire a formei, ele sunt considerate secțiuni 
semnificative). Izotopul, noțiune preluată din fizică, doreşte sá exprime 
coeziunea elementelor care îl constituie şi coerenţa lor; se aseamănă cu 
, time-span” din teoria lui Lerdahl şi Jackendoff. 

2. Există 3 categorii de izotopi: spatial, temporal, actorial. Izotopul spatial 
se manifestă la fel ca Ursatz la Schenker: ea prezintă structura ierarhică 


248 ,, „music in particular is a temporal continuum of several passions, and a composition 
may contain several passions successively and even in a precisely planned order. Where 
ordering of passions occurs - where the listener is led to experience a given series of 
emotionalstates - we are approaching a still more complex series of events, which we might 
call narrativity. A musical work becomes in this case the realization of a certain narrative 
program.” Tarasti, p.73. 

249 Tarasti, p.73. 

250 Tarasti, p.74. 

constituitá din cel putin 2 elemente contrastante. Relatia ierarhicä se 
manifestá în dimensiunea temporalá, pe másurá ce ne apropiem de nivelul 
de suprafață unde evoluează categoriile actoriale „sub formă de complexe 
motivice şi teme-actanti care, prin modalizare, alcătuiesc nivelul 
antropomorfic al muzicii. 21 

3) Se analizează pe rând spatialitatea, temporalitatea şi actantialitatea 
fiecărei secțiuni în parte. 

4) Spatiul muzical la Tarasti2%2 are o dimensiune interioară şi exterioară - le 
vom traduce simplu spațiul intern şi spațiul extern. 

Plecând de la perechile de noțiuni: centru/periferie, centripet, 
centrifug şi débrayage/embrayage (acestea din urmă preluate de la Greimas) 
care se referă la plecarea de la un centru sau revenirea la el, se stabileşte că 
spațiul intern se referă la centrii tonali pe care îi atinge desfăşurarea unei 
piese muzicale, centrii care se raportează mereu la tonalitatea inițială; 
acelaşi spațiu intern apreciază apropierea sau depărtarea, direcția 
ascendentă sau, dimpotrivă, descendentă în lanțul cvintelor față de 
tonalitatea inițială; poate lua în considerare o accelerare armonică, adică 
schimbarea din ce în ce mai rapidă a funcțiilor tonale (consecventul unui 
Satz este un exemplu) sau pedale prelungite pe treapta a V-a sau treapta l a 
tonalitätii (de regulă la sfârşitul unei lucrări, de exemplu fugă, a unei părți 
dintr-o lucrare, de exemplu ultima secțiune a punţii în cadrul expoziției 
formei de sonată). 

Spaţiul extern este consfințit de observarea registrelor în care se 
mişcă sonoritätile sau de aranjamentul pe scenă al instrumentelor. 
Spatialitatea, în concepția lui Tarasti, reiese de asemenea din relația unei 
teme cu elementele muzicale care o înconjoară (în sensul categoriilor 
greimasiene inconjurat/care înconjoară), cu efect plastic, vizualizant de 
aproape-departe (sau prim-plan/ fundal). În prelungirea acestei idei ar intra 
sugestiile unui spațiu geografic de referință externalistă (Simfonia Alpilor de 
Richard Strauss, numeroase secvențe din operele lui Wagner cu rol de 
conturare a spațiului scenic în care se desfăşoară un moment al intrigii, ca 
şi multe alte exemple). Sunt situații când spatialitatea este unica 
dimensiune în care se construieşte o piesă: sunt date ca exemplu de către 
Tarasti tema din Scherzo al Sonatei 0p.28, supranumită Pastorala, de 
Beethoven, Atmospheres de Ligeti (în aceste cazuri lipsesc temporalitatea şi 
actorialitatea). 


251 Tarasti, p.33-34. 
252 y, cap. Spațiul muzical, p.77-97. 

Din punct de vedere al modalitátilor, spatialitatea se leagá de 
categoria lui a fi, care intrá ín combinatie cu celelalte categorii modale, 
după cum urmeazá2>: 


vrea sá fie vrea sá nu fie poate sá fie poate sá nu fie 
nu vrea sá nu fie nu vrea să fie nu poate sá nu fie nu poate sá fie 
trebuie sá fie trebuie sá nu fie stie sá fie stie sá nu fie 
nu trebuie sá nu fie nu trebuie să fie nu ştie să nu fie nu ştie să fie 


Din pătratele de mai sus, rezultă diferite situații cu semnificații 
proprii. Vointa în spațiul muzical (vrea să fie) reflectă mişcarea continuă a 
muzicii şi direcționarea evenimentelor către un scop; tinta poate fi 
atingerea unei tonici, a unui punct culminant, iar spațiul muzical va fi 
perceput ca scena unei lupte pentru atingerea obiectului dorit. Tot în 
această categorie intră şi începutul unui proces secvențial, perceput ca 
relaxare (iar părăsirea sau întreruperea acestui proces va intra în categoria 
modală a lui nu vrea să fie - vezi mai departe alte exmple).Vrea să nu fie, 
spune Tarasti%*, poate însemna evitarea unui registru (element de spațiu 
extern) nepotrivit ambitusului vocal sau instrumental necesar într-un 
anumit moment al piesei, iar nu vrea să fie se va materializa în folosirea 
unui registru nepotrivit vocii /instrumentului pentru obținerea unui efect 
neaşteptat (ni se pare potrivit ca exemplu fagotul în Introducerea la Sacre 
du printemps de Igor Stravinski), chiar neplăcut. Negarea unei negații, în 
cazul de față nu vrea să nu fie, este ilustrat de principiul horror vacui, care 
are ca efect teama „neființării”, a momentelor de spărtură, al golului care 
nu este încă „umplut”, înlocuit cu o nouă structură. Categoria lui trebuie sá 
fie vorbeşte despre respectarea normei la care se raportează muzica scrisă 
într-un limbaj şi care impune anumite desfăşurări sonore (chiar dacă se 
afirmă mai mult sau mai puțin explicit că sistemul de analiză narativă se 
aplică la muzica tonală, Tarasti face incursiuni şi în alte tipuri de limbaj: 
ordinea impusă de serie este un exemplu de trebuie să fie; rezolvarea 


255 Tarasti, p.87. 
254 Tarasti, p.87-91. 

disonantelor ín muzica tonalá, dar si modalá, spunem noi, este alt exemplu, 
sau structura de 8 másuri pentru temele ,normale” ín muzica tonal- 
omofoná vest-europeaná etc). Trebuie sá nu fie se referá la interdictiile 
unui sistem - dacá este tonal, anumite relatii armonice plagale (V-IV de 
exemplu) sunt interzise (Tarasti dá exemplul consonantelor respinse de 
muzica atonalá). Ín categoria lui nu trebuie sá nu fie intrá situatia în care 
nu se folosesc anumite elemente, de orice naturá ar fi ele, dar nu ca urmare 
a unei interdicții. În fine, dacă într-un anumit moment al piesei 
compozitorul optează pentru o soluție alta decât cea mai plauzibilă şi care 
nu este interzisă, interpretarea modală va fi de nu trebuie să fie. Trecând la 
modalizárile lui a putea, prima, poate să fie, este oglinditá de scriitura de 
virtuozitate, de momentele finale simfonice în tutti, de secțiunile largi 
cadentiale. Poate să nu fie caracterizează tocmai renunțarea la efecte, la 
spectaculos şi cultivarea reţinerii cu bună ştiinţă. Când nici efectele nu apar, 
nici anumite secțiuni care sunt aşteptate nu revin, se instituie nu poate să 
nu fie, iar nu poate să fie arată că evenimentul creat nu este scos în 
evidenţă prin nici un mijloc special. La capitolul marcat de a şti, adică de 
informația conținută de textul muzical, ştie să fie decurge dintr-un anumit 
punct al spațiului muzical care oferă un plus de informație sau chiar o 
informație nouă. Chiar şi lipsa de informație, prin absența unui element (de 
orice natură şi dimensiune) din întregul operei, are un sens exprimat modal 
prin ştie sá nu fie. În situația lui nu ştie să nu fie sunt „lipsurile” care de 
această dată nu au însemnătate, nu produc nici un efect. Nu ştie să fie ar 
putea să însemne, în interpretarea noastră, incapacitatea de a însemna sau 
aduce cu sine ceva, o cantitate fără suportul unei calități; Tarasti include 
aici cazul rondoului în forma cu refren care, deşi se repetă, nu aduce nimic 
nou din punct de vedere al informației. 


5) Timpul muzical$ se defineşte la rândul său din două perspective 
numite timp intern si timp extern. Acesta din urmă este, susține Tarasti, 
doar prolongatia de suprafață a primului. Timpul exterior se manifestă în 
ritm, tempo - inclusiv schimbările de viteză ca accelerando, ritardando - , cel 
interior fiind posibil a fi exprimat cu ajutorul devenirii, un proces 
cumulativ care ține cont în acelaşi timp de mecanismele memoriei care 
leagă trecutul, prezentul şi viitorul devenirii, care leagă prin comparatii, 
calsificări şi ierarhizări izotopii unei lucrări. La acest nivel funcționează 
mecanismul aşteptărilor, strâns legat, ca şi memoria, de modele culturale, 


255 vezi cap. Timpul muzical, p.59-76. 

de competenta ascultátorilor. Modalitátile si modalizárile stráns legate de 
timpul muzical sunt256: 


vrea să facă vrea să nu facă poate să facă poate să nu facă 

nu vrea să nu facă nu vrea să facă nu poate să nu facă nu poate să facă 
trebuie să facă trebuie să nu facă ştie să facă ştie să nu facă 

nu trebuie să nu facă nu trebuie să facă nu ştie să nu facă nu ştie să facă 


Aşa cum am procedat la categoriile modale specifice spațiului 
modal, prezentăm succint caracteristicile lor, aşa cum au fost menționate de 
Tarasti, Vrea să facă este presupus de o creştere de tensiune - la nivel 
redus poate însemna la capitolul semnificantului părăsirea unei consonante 
pentru susținerea disonanței, la nivelul suprafețelor mai mari poate 
însemna pregătirea unui climax perceput ca scop al acțiunii muzicale. 
Invers (orice rezolvare a unei tensiuni), ne găsim în teritoriul lui a vrea să 
nu facă. Dacă tensiunea continuă, trăsătura modală este de a nu vrea să nu 
facă, iar nu vrea să facă presupune o evoluție spre tensiune urmată de o 
zonă caracterizată prin a fi, adică o zonă detensionată. Trebuie să facă 
înseamnă trecerea activă, tensionată de la un moment la altul, amândouă 
contrastante. În schimb trebuie să nu facă se desprinde dintr-o tranziție 
prin care tensiunea descreşte. În principiu, primul caz poate fi ilustrat prin 
trecerea de la expoziție la dezvoltare, iar cel de-al doilea, tranziția de la 
dezvoltare la repriză în forma de sonată. În cazul lui nu trebuie să nu facă 
nici o regulă (normă) nu prevede dacă o tensiune trebuie rezolvată, iar în 
cel al lui trebuie să nu facă compozitorul poate sau nu să aleagă dacă 
foloseşte sau nu o tranziţie activă, tensională. Ştie să facă va caracteriza o 
tranziţie (p T q) care cuprinde informații noi, iar tensiunea creşte. Ştie sá nu 
facă caracterizează de pildă apariția falsei reprize în forma de sonată (un 
elemnt de tehnică pus în slujba descreşterii tensiunii). Nu ştie să nu facă 
presupune înlocuirea descreşterii tensiunii cu un aşa-zis clişeu: eliminare 
tematică, eliminarea dezvoltării în forma de sonată. Nu ştie să facă se 
realizează într-o creştere de tensiune, dar fără informație nouă (de pildă 
modelul multiplicat în scventele care îi urmează). În situația lui poate sá 


256 Tarasti, p.87. 
257 Tarasti, p.91-93, 


facă creşterea tensiunii se face la nivelul virtuozitätii tehnice. Poate să nu 
facă caracterizează o descreştere tensională tot cu ajutorul unor pasaje cu 
un înalt grad de virtuozitate. Când tensiunea descreşte fără mijloace 
adecvate ne găsim în situația modală a lui nu poate să nu facă, iar nu poate 
să nu facă înseamnă încercarea de creştere a tensiunii fără a se apela la 
mijloace speciale. 
6) Pentru stabilirea caracteristicilor dimensiunii actoriale a unei muzici 
narative25, Tarasti porneşte de la teoria elvetianului Ernst Kurth din prima 
jumătate a secolului 20 pe care îl consideră un precursor important al 
teoriei actoriale. Teoria acestuia se bazează în primul rând pe ideea energiei 
care stă la baza elaborării pieselor muzicale, energie care determină, sub 
formă de impuls primar, desfăşurarea întregului. Esenţa rezidă nu în 
succesiunea înălțimilor, ci în tranziția dintre ele, rezultat al energiei cinetice 
imprimate de la bun început. Mai departe, opunând polifonia omofoniei, 
Kurth, spune Tarasti, descrie naşterea conceptului de actorialitate în 
muzica vest-europeană. Simetria grupului de 2 măsuri existentă în muzica 
omofonă reprezintă manifestarea fundamentală a actorialitäti şi 
caracterului rational al muzicii vesteuropene. Vorbind despre muzica tonală 
omofonă vesteuropeaná, Kurth consideră simetria drept structurarea 
muzicală care a putut cuprinde o emoție interioară care o face uşor de 
cântat. Transpare astfel un patos al compozitorului care se confesează 
înainte de toate, mai presus de trăsăturile de stil, de epocă. Muzica mai 
veche, cultivând polifonia, considera trăirile personale profane, pe când 
Clasicismul, propagator al omofoniei, a deschis calea confesiunii, „a 
subiectivității nelimitate, crescánde”.25 

Mai modern, Tarasti adoptă conceptul de actor (sau actant) pe linia 
lui Propp şi Greimas. Pentru o mai bună înțelegere a teoriei actorialității, 
trebuie spus că dacă acum un text muzical se acceptă a fi considerat nu 
numai o comunicare, ci şi o povestire (o narațiune), atunci această povestire 
este o scenă pe care se defăşoară o intrigă la care participă diferite 
personaje-actori (sau actanti). Privite din unghiul funcțiilor pe care le au de- 
a lungul desfăşurării acțiunii, personajele sunt: subiectul, obiectul, 
emițătorul, receptorul, ajutorul, oponentul. Ulterior, în teoria lui Greimas 
au rămas, pentru a susține orice program narativ, doar subiectul şi obiectul. 
Atunci, narativitatea are loc între subiect şi obiectul său sau între două 
personaje (algoritmizate S1 şi S2) şi acțiunea de a face a acestora. În privința 
relației dintre subiect şi obiect, există două situaţii, un subiect conjunct cu 
un obiect de valoare (S^O) sau un subiect disjunct de obiect (SvO). La 


258 vezi capitolul IV, Musical Actors, p. 98-111. 
259 “unlimited and growing subjectivism...”, Ernst Kurth, citat de Tarasti, p.105. 

rándul lor, S1 si S2 actioneazá ín asa fel incát unul dintre ele Y determiná pe 
celálalt sá capete (dacá are functie ajutátoare) sau sá piardá (dacá este un 
oponent) obiectul dorit spre care se îndreaptă întregul efort al operei. 

Analiza actorială pe care Tarasti doreşte să o fundamenteze260 
cuprinde mai multe faze pe care le prezentăm succint: 
a) Trebuie stabilită orientarea muzicii analizate: către subiect sau obiect. 
- situația normală (obişnuită) este S"O (subiectul este în posesia obiectului 
de valoare), efectul psihologic fiind de împlinire, chiar de euforie. 
- există 2 situații negative: muzici centrate pe subiect şi trăirile sale, în care 
caz obiectul lipseşte, şi invers, când narațiunea se concentrează asupra unui 
obiect. 
b) Subiectul şi obiectul trebuie analizate din punct de vedere spațial (locul 
în care se mişcă ele), temporal (dezvoltarea şi transformarea lor în timp) şi 
actorial (ca elemente active ale comunicării muzicale). 
- se susține în principiu că tematismul este o trăsătură hotărâtoare în 
afirmarea actorială în muzică; într-o muzică netonală, subiectul este 
considerat a fi de-actorializat: exemplul lui Erwartung de Schónberg ne 
arată ce înseamnă pentru Tarasti acest lucru - aplicând distincția între 
enunț şi enuntiatar (cel care interpretează, transmite enunţul), în prima 
direcție subiectul este de-actorializat, iar în privința enuntiatarului (în acest 
caz interpretul vocal al pisei, soprana) subiectul este actor, iar rezultatul 
contradictiei este deactorializarea subiectului. 
- din punct de vedere al expresiei sale modale, subiectul poate aparține 
categoriei lui a fi sau categoriei lui a face; decurge de aici o combinatorică 
între valorile modale ale lui a fi şi a lui a avea, după cum urmează: 

subiect + a fi + obiect, efect euforic 

subiect + a nu fi, cu lipsa obiectului, cere întoarcerea la prima 
categorie 

subiect + a face = subiect-agent, activ, care provoacă ceva 

subiect + a nu face = subiect aproape de obținerea obiectului, efect 
euforic 

subiect + a fi = subiect-pacient, inactiv, dar trăind multe emoții, 
pasiuni 
c) Subiectul trebuie înțeles drept elementul discursului muzical care 
deschide dimensiunea modalitátilor. Pe lângă atribuirea categoriilor de 
bază - a fi şi a face - , intervin nuantári datorită lui a vrea, a putea, a 
trebui, a şti. Caracterul determinant al unui subiect-agent va reieşi din 
observarea calităților modale şi a combinațiilor acestora în raport cu alți 
subiecți. 


260 y, cap. IV - Musical Actors, p.98. 

Ínainte de a prezenta una din analizele concrete pe textul muzical 
realizată de Tarasti (este vorba de Sonata op.53 Waldstein) pentru a vedea 
cum se aplică practic principiile teoretice sintetizate mai sus, facem câteva 
observaţii critice. 

Prin naratologie, aprecierea unei opere muzicale continuă direcția 
semioticii (o semiotică externalistă, conform clasificării lui Jean-Jaques 
Nattiez) care a înlocuit, mai bine zis a completat direcția analizelor 
formaliste cu deschiderea spre dimensiunea extrinsecă a muzicii (vezi 
natura referentului muzical în teoria profesorului Dinu Ciocan). 

Modelarea literară a muzicii este, în aspectele sale generale, uneori 
forțată. Adaptarea la specificul limbajului muzical trebuie făcută cu 
prudență şi numai în măsura în care asemănările există şi sunt profitabil de 
asociat, în vederea lărgirii perspectivei şi atingerea unei interdisciplinaritáti 
solide. | 

Existä termeni apartinând metalimbajului muzical traditional care 
sunt înlocuiți cu alții (împrumuturi din metalimbajul literar) care nu 
reflectă în fond o abordare calitativ nouă (cum ar fi analiza spațiului 
muzical sau izotopii). 

Afirmația conform căreia „la scară mare, actorialitatea în muzică 
este reprezentată de toate acele trăsături care antropomorfizează structurile 
muzicale abstracte”261 trebuie privită, insistă profesorul Dinu Ciocan, cu 
rezerve. „Umanizarea” temelor este doar o iluzie a unei lumi virtuale care 
nu trebuie să înlocuiască lumea reală, a interioritátii trăitului de esență 
muzicală. Perspectiva semioticá, construirea semnului muzical şi 
înțelegerea mecanismului semiozei rămân reperul corect al înţelegerii 
discursului şi comunicării muzicale. 


Categoriile modale care definesc dimensiunea actorială a discursului 
muzical au într-adevăr calitatea de a exprima, prin intermediul verbelor, 
natura activă a devenirii muzicale, evoluția exprimării sonore, caracterul 
(presupus de semantică) mai presus de caracteristicile gramaticale (vezi 
dihotomia caracter/caracteristici în semiotica lui Dinu Ciocan). Prin 
aceasta, metoda stabilirii identității modale a teoriei narativitátii se alătură 
altora la capitolul de semantică muzicală - lista lui Victor Giuleanu de 
termeni şi expresii în interpretarea muzicii, grila lui LaRue de termeni 


261 On a larger scale, actoriality in music is represented by all those features that render 
abstract musical structures as anthropomorphic.”: Tarasti, p.106. 

psihologici, grila de termeni exprimánd dimensiunile psihologice, morale 
de intelepciune si sacralitate ale muzicii precum si analiza maximelor si 
minimelor aparținând amândouă lui Dinu Ciocan. 


Punct de pornire: partea I (formă de sonată) a Sonatei op. 53, 
Waldstein, de Beethoven. 


Etape obligatorii în analiza narativă 


1) sunt stabiliți izotopii?6 formei pentru cele 3 momente ale formei de 
sonată - Expoziţia, Dezvoltarea şi Repriza. 

2) pentru fiecare izotop analiza trebuie să se desfăşoare pe 3 direcții: analiza 
spațiului muzical, a timpului muzical si dimensiunea actorială a 
respectivului izotop. 

3) tema l este denumită prima zonă tematică, puntea este considerată prima 
tranziție; în locul grupului tematic secund, apare în analiza lui Tarasti doar 
prima temă (m.34-50263) urmată de o a doua zonă de tranziție (m.50-73) şi 
de Codetta. În acest fel, Expoziţia cuprinde 5 izotopi. 

4) analiza temei I devine model pentru celelalte segmente (izotopi) formale 
(în acest studiu ne vom rezuma la principalele aspecte care caracterizează 
temele părții întâi; pentru o mai largă informare, vezi capitolul „Semiosis of 
the Classical Style. Beethoven's Waldstein” din A Theory of Musical Semiotics 
de EeroTarasti). 


Analiza temei I 


4.1. spațiul intern este definit prin: 

- schimbarea centrilor tonali, în cazul acestei teme, una drastică, 
spectaculoasă (mutatia de la Do major la Si bemol major) 

- accelerarea armonicá (m.9-11) 

- pedala extinsá pe treapta a V-a din Do/do 
4.2. spațiul extern este definit prin: 


262 “izotopul” din teoria lui Tarasti poate fi pus în corespondență aproximativă cu 
,Sectiunea” din analiza structuralistá sau cu „unitatea semnificativă” din analiza semioticá a 
lui Dinu Ciocan. 

263 considerăm că tema a II-a începe la măsura 35. 

- registrele acoperite de planurile mâinii drepte şi mâinii stângi; în 
cazul temei întâi, iese în evidență acoperirea unei zone extinse 
(contraoctava - octava 3), paralel cu cele două mâini sau la distanță mare 
între ele (în m.4) 

Sunt introduse noțiuni suplimentare (preluate de la Greimas) care 
asociază manifestărilor sonore realități din registrul trăitului (tráirilor): 
debreiaj (echivalent al dezangajárii sau al mişcării centrifuge) / ambreiaj 
(echivalent al angajării sau al mişcării centripete). Astfel, debreiajul are ca 
efect, după Tarasti, detensionarea realizată prin următoarele procedee: 
modulatia la tonalități descendente în lanțul cvintelor sau în general 
modulatia la tonalități îndepărtate. Pentru Tarasti, mutatia la Si bemol 
major în cadrul temei I, în ceea ce trebuia să fie consecventul primelor 4 
măsuri, are acest efect (o concepție pe care o contestăm, modulatia la 2 
cvinte descendente față de Do major reprezentând o cădere cu sensul unei 
tensionări profund interiorizate). Caracteristicile spațiului extern al temei I, 
expuse mai sus se încadrează de asemenea la categoria debreiajului. 
Ambreiajul are loc atunci când tendința este de întoarcere la tonalitatea 
inițială (inclusiv prin modalitatea pedalei pe dominantă sau când 
modulatiile urcă pe lanţul cvintelor. 

4.3. timpul extern este exprimat, aşa cum am mai arătat, prin tempo şi 
oscilatiile de tempo - grăbiri sau răriri, prin aspecte metrice şi caracteristici 
ale ritmului. Luându-se ca etalon optimea pentru tema I (durată impusă 
încă de la început de motivul mâinii stângi, comparat plastic cu „răpăitul 
de tobe”264, se observă un proces de accelerare prin diminuare ritmică, 
considerat, prin depărtarea de pulsatia normală, o manifestare a 
debreiajului prin intensificare (termenul în limba germană, Steigerung, este 
propus de August Halm şi adoptat de Tarasti). 

4.4. timpul intern, aflat în relație strânsă cu memoria şi cu aşteptările 
receptorului, influențează înțelegerea formei, mai ales relația ce se instituie 
între părțile care o alcătuiesc. Compararea începutului temei întâi cu cel al 
punţii, asemănătoare, este un exemplu pentru felul în care se manifestă 
timpul intern: traiectoria tonală din tema I, Do major-Sol major-Si bemol 
major, se impune drept reperul la care se va raporta memoria atunci când 
debutează puntea, construită pe evoluția Do major-Sol major-re minor 
(acelaşi August Halm va considera schimbarea o intensificare, iar Tarasti o 
sporită catalizare de energie265). 


264 Metafora îi aparţine scriitorului suedez Oscar Parland, citat de Tarasti, p.121. 
265 Tarasti, p.122. 

4.5. dimensiunea actorialá se defineste pe de-o parte stabilind, acolo unde 
este cazul, actorii (actantii) narațiunii, iar pe de altă parte modalitățile, 
respectiv modalizările reuşite de aceştia. 

actantii 

- se consideră că tema I din sonata Waldstein se compune din 4 
actanti, a, b, c, şi d, după cum urmează (surprinzător, capul temei, 
percutantul „răpăit de tobă”, asupra căruia şi Charles Rosen de altfel atrage 
atenţia, nu este interpretat în analiza lui Tarasti ca având rol actorial 
propriu-zis!): 








decresc. p © 


- la prima lor apariție, motivul a este considerat actorul-agent, iar 
motivul b, actorul-pacient; cel de-al doilea, motivul b, va deveni în finalul 
temei (de-a lungul mäsurilor 10-11/12) noul actor-agent, acaparator, 
acumulând energie (prin procedeul intensificării sau Steigerung). 

Modalităţi 


- fiecare din cele 4 motive este purtător de valori modale, cele mai 
evidente fiind: 


motivul a = vrea să facă 


motivul b = vrea să nu facă 
motivul c = vrea să nu fie 
motivul d = vrea să fie 


Acestea se înscriu în pătratul semiotic astfel: 


d a 

vrea să fie vrea să facă 
b c 

vrea sá nu facă vrea sá nu fie 


- fiecare motiv în parte exprimă un complex de modalitáti datorită 
cărora se impun unele fatá de celelalte, le influențează sau sunt influentate; 


motivul a 

- pe lângă „voința de a face”, sprijinită de aspectele de 
organizare sonoră precum mersul melodic ascendent, mecanismul 
intensificării sau tendința spre disonantá, motivul a „ştie sá facă” atunci 
când realizează modulatia la Sol major cu mijloacele potrivite (crearea 
sensibilei noii tonalități, fa diez). 

- modalitatea „a putea” este puternică (prin ritmul puternic, 
sacadat si registrul grav neobişnuit cu care începe tema). 

- aceeaşi modulație prematurá, atipicá pentru stilul clasic, 
este marcată cu „nu trebuie să fie”. 


motivul b 
- la prima sa apariție (m.4) se remarcă prin trăsătura modală 
„vrea să nu facă” datorită impresiei de răspuns la motivul a şi al derivării 
din motivul c care îl precede (ordinea simbolurilor literale nu respectă 
ordinea apariției motivelor în prima frază a temei I): el nu dezvoltă, ci 

inchide prima frazá, el diminueazá tensiunea si se situeazá pe una din 
diagonala pátratului semiotic, a contradictiei fatá de motivul a. 

- modalitatea ,a sti” este slab sustinutá (incheierea pe 
sunetul sol, aidoma celei a motivului c, practic nu aduce o informatie ín 
plus la acest nivel). 

- „a trebui” este în schimb puternic datorită cadentei pe 
dominantă (o ,obligatie” îndeplinită). 


motivul c 

- marcajul „vrea sá nu fie” rezultă din presiunea pe care o 
exercită cercul melodic parcurs (începe şi se termină pe acelaşi sunet, „sol”) 
contradictoriu cu tendința de evitare a acestei traiectorii impuse. | 

- considerat o variantă diminuată ritmic a motivului a 
(durată lungă-accelerare-rezolvare pe durată lungă), motivul c suferă 
modalizarea din partea motivului a (îi este subordonat acestuia din urmă) 
şi în ceea ce priveşte valorile lui „a şti”, „a trebui”, „a putea”, slab 
reprezentate. 


motivul d 

- numit motivul triadei arpegiate, exprimă modalitatea lui 
„vrea să fie” prin consfintirea deplină a consonantel. 

- stabilitatea sa este incompletă prin schimbarea modului 
tonalității (din Do major se ajunge la omonima do minor): căderea în cvinte, 
odată cu dobândirea bemolilor, este caracteristică pentru „a nu face”. 

- modalitatea „a şti” este slab susținută, firesc pentru finalul 
izotopului reprezentat de tema I. 


Concluzionánd, tema 1 este percepută ca diversitate în unitate: mai 
mulți actori apar pe scenă, având caracteristici modale diferite, 
complementare sau contradictorii, oscilând între „a fi” şi „a face”, 
„împodobindu-le” cu alte verbe modale în concentrații şi combinații 
diferite. Fără a se insista, este menționată şi structura formală asimetrică 
(4+4+5), semn al imperfecțiunii266. 


266 din engl. Imperfectiveness. 

Analiza temei a Il-a (m.35-50267) 


5.1. spațiul intern este oglindit de tonalitatea Mi major în care se înscrie 
tema a Il-a: caracterul este definit ca fiind o relaxare euforică - o 
dezangajare puternică (depărtare de patru cvinte ascendente față de Do 
major). 

5.2. spațiul extern este angajat prin situarea temei în registru mediu şi prin 
apropierea planurilor celor două mâini (la polul opus fată de tema I si 
diferențele sale de registre extreme sau depărtarea vocilor). 

5.3. timpul exterior are o configurație aparte datorită ritmului dactil: 
ornamentarea acestuia va marca forma în două subsectiuni a temei a Il-a 
(m.35-42, respectiv 43-50). 

5.4, dimensiunea actorialá, spune Tarasti, se axează pe doi actanti 
cunoscuți, motivele a şi b din tema I: argumentul se leagă de mersul treptat 
ascendent şi descendent al temei a I-a, corespunzător motivelor din tema 
1268, Confruntarea paşnică a actantilor, euforia, plenitudinea atinse acum, 
lipsa dezvoltărilor, a acțiunii conferă temei a Il-a o valoare modalá 
circumscrisă lui a fi. 


Modalităţi 

- contrastul aşteptat (consfințit de canonul formei de sonate clasice) 
pe care îl realizează tema a II-a față de tema I care înseamnă modalitatea lui 
„trebuie să fie” este contracarat de surprinzătoarea alegere a tonalitátii Mi 
major care se traduce prin „trebuie sá nu fie”. 

- „a putea” şi „a sti” sunt puternice deoarece caracterul temei a ll-a 
este bine definit şi susținut (vezi schimbarea unității ritmice, de la optime la 
pătrime, nuanța p, indicatia dolce e molto legato, pentru a da câteva 
exemple)28. 


267 nu suntem de acord cu Tarasti care consideră m.49 a fi ultima pentru tema a II-a. 

268 ni se pare discutabilá apropierea motivelor celor douá teme doar pe baza mersului treptat 
si al sensului melodic ín lipsa altor criterii nu numai de ordin sintactic, dar gi semantic. 

262 Am sintetizat aici principalele caracteristici ale temei I si a II-a care decurg din analiza 
narativă şi care, desigur, îi aparțin lui Eero Tarasti. Ne-a interesat mai ales mecanismul 
atribuirii valorilor modale şi dinamica transformării acestora. Trebuie spus însă că, dincolo 
de caracteristicile narative ale analizei, există posibilitatea unor observații suplimentare sau 
chiar diferențe de opinie în interpretarea aspectelor muzicii beethoveniene. Un exemplu 
porneşte de la reliefarea de către Tarasti a polifoniei latente realizată la bas în tema | 
descriind un mers cromatic descendent şi care este asemuită, din rațiuni structurale şi nu 
semantice, cu o temă de passacaglie, fără a se insista pe consecințele de ordin estetic sau 
stilistic al afirmației. In schimb este trecut cu vederea aspectul evident de coral, susținut de 
tempo si frazare, de ritm ce caracterizează tema a Il-a. Din acest punct de vedere, 
comparatia temelor, după Dinu Ciocan , ar fi putut deschide perspectiva unor noi 

Ele însele realități în mişcare, temele formei de sonatá vor fi 
angrenate în procesul narativ, în zone unde va predomina modalitatea lui a 
deveni (în tranzitii) şi a face (în dezvoltare). Căutarea noilor mărci modale, 
urmărirea desfăşurării „intrigii textului  beethovenian, dinamica 
contrariilor şi contrarietátilor sunt câteva din capitolele care pot fi deschise 
şi „citite” în noua cheie a narativitätii. 

ALEX VASILIU 


JAZZUL - UN SPATIU AL INTERFERENTELOR 


Cei ce visau cu decenii ín urmá, la vremea cánd jazzul va 
deveni un limbaj muzical definitoriu pentru o din ce in ce mai extinsá 
zonă geografică, erau priviți cu multă condescendentá. Vreme 
îndelungată, jazzul a fost considerat doar un produs artistic al 
populației de culoare provenită din Africa, forțată, prin sclavie, să 
trăiască pe pământul Americii de Nord, suferind aici influența 
genurilor muzicale populare şi culte aduse de emigranții europeni 
care îşi încercau norocul în Lumea Nouă. S-a spus că jazzul este ceva 
ce le aparține doar americanilor, că acesta nu poate exprima fondul 
ideatic-emotional al unei comunități etnice europene date, că ar fi 
străin de specificul cultural cristalizat de-a lungul secolelor pe 
Bătrânul Continent. Previziunile unor artişti şi, mai ales, muzicieni de 
prim rang ai acestui veac (Jean Cocteau, Ernest Ansermet, George 
Enescu reprezintă doar câteva exemple) asupra importanței pe care 
urma să o aibă jazzul în renovarea şi însuflețirea muzicii deceniilor 
viitoare - au fost confirmate. Partiturile, înregistrările şi concertele tot 
mai multe la număr reprezintă tot atâtea argumente. 

Nici un alt limbaj muzical apărut în secolul al XX-lea nu s-a 
dovedit atât de permeabil influențelor provenite din celelalte genuri 
muzicale, arhaice sau culte. Dacă ar fi să mă refer mai întâi la 
împrumuturile şi interferentele dintre capodoperele creației cameral- 
simfonice şi jazz, ar trebui să amintesc în primul rând gestul cu 
semnificație de pionierat al compozitorului George Gershwin - primul 
care a adus ecouri melodice, timbruri, inflexiuni şi ritmuri de jazz în 
sala de concert. Exemplele bine cunoscute sunt Suita simfonică „Un 
american la Paris” şi, mai ales, Rhapsody in blue (nu atât o „Rapsodie 
albastră” - cum eronat s-a încetățenit la noi traducerea titlului, ci mai 
degrabă o „Rapsodie a nostalgiei”, căci pentru români, blue (în engleză - 
albastru) înseamnă, în acceptie figurată, tristețe, nostalgie, alean - deci 
intonatiile şi melodiile din opera Porgy and Bess şi din Rapsody in blue 
redând astfel de sentimente, de stări sufleteşti ne îndeamnă să tălmăcim 
această celebră lucrare muzicală, în spiritul nostru, ca o „Rapsodie a 
nostalgiei”). 

Discurile cu muzica negrilor (blues si jazz), partiturile cántecelor la 
modă în primele decenii ale secolului trecut, vizitele pe care unii 
compozitori europeni le-au făcut în Statele Unite ale Americii au contribuit 

la pátrunderea intonatiilor si a ritmurilor amintitoare de jazz în creatiile lor: 
Maurice Ravel, Darius Milhaud, Igor Stravinski, Claude Debussy - 
compozitori considerati acum clasici ai secolului al XX-lea, nu au rámas 
indiferenți la sugestiile muzicii de jazz. La rândul lor, interpreți 
improvizatori de mare talent şi-au ales ca teme pentru improvizații pline de 
inventivitate şi strălucire creații camerale cunoscute (într-una din 
înregistrările anului 1943 realizate de Nat „King Cole cu trio-ul său de jazz 
putem asculta o scurtă şi inspirată improvizație la pian pe tema unui 
preludiu de Rahmaninov, iar pe Art Tatum, considerat poate cel mai mare 
virtuoz al clapelor în jazz, îl aflăm pe un disc din anii '50 brodând în jurul 
binecunoscutei Humoresca de Antonin Dvofak. Nu sunt, desigur, exemple 
putine ín acest sens. Pe un plan mai complex al exprimárii muzicale - cel al 
orchestratiei -, poate fi amintit cazul dirijorului si orchestratorului Gil 
Evans, cel care în 1957 avea să înregistreze cu bigbandul său avându-l ca 
solist pe trompetistul Miles Davis versiunile orchestrate în spirit jazzistic 
ale Concertului din Aranhuez de Joaquin Rodrigo şi a unei arii din opera 
Lakmé de Delibes. Rafinamentul coloristic, ingeniozitatea armoniilor, 
utilizarea timbrurilor instrumentelor într-un mod nou, original, stilul 
improvizatoric relaxat, aproape reticent, al lui Miles Davis, impunând un 
caracter cameral întregului sonor - au contribuit la intrarea acestor 
înregistrări în seria capodoperelor jazzului contemporan şi în istoria, 
deocamdată nescrisă, a interferenţei creatoare dintre jazz şi muzica 
europeană cultă. 

De altfel, cu aproape un deceniu înaintea înregistrării acestor 
versiuni, în anii 1948-49, acelaşi Miles Davis punea bazele celui de-al 
doilea stil important al jazzului modern - cool -, stil care, datorită 
aranjamentelor instrumentale ce nu duceau lipsă de disonante, datorită 
utilizării unor surse sonore obişnuite mai ales în orchestrele simfonice 
(tuba), datorită sobrietății, decontractării cântului improvizatoric, se 
apropia de caracterul muzicii de cameră - apropiere semnalată pentru 
prima dată între jazz şi genul cameral de tip european. 

Forme ale muzicii europene au reapărut în mariaj cu spiritul, ritmul 
şi sonoritátile specifice jazzului în aranjamentele şi compozițiile originale 
semnate de John Lewis - cel care din 1952 şi până în 2005, cu o întrerupere 
de câțiva ani în deceniul 8 (cu toate acestea, formația cea mai longevivă din 
istoria jazzului...) a condus „Modern Jazz Quartet”. Coralul, fuga, 
preludiul sunt forme ale Preclasicismului apropiate cu multă subtilitate 
modului de exprimare specific jazzului, teme de Johann Sebastian Bach 
fiind expuse la contrabas sau vibrafon pe ritm swingat. De altfel, Lewis 
avea să fondeze în 1961 „Orchestra USA”, un ansamblu simfonic ce 
prezenta în concerte şi înregistrări pe disc numai lucrări cu intenție de 

fuziune între conceptul muzical simfonic şi jazz - aşa numitul stil "third 
stream" („al treilea curent”), stil ce a fost cultivat de compozitori şi dirijori 
celebri (dintre care îl mentionez aici numai pe Leonard Bernstein). Nu mi- 
am propus acum un istoric al pasionantului "dialog" dintre jazz şi 
conceptul muzical clasic european, însă nu poate fi trecut cu vederea 
aportul grupului francez condus de Ward Single (Swinger Singers), care 
câştiga în 1963 mai multe premii ale discului şi o notorietate internațională 
prin interpretarea pe ritm swingat (întreținut de bas acustic şi baterie) a 
unei serii de teme de Bach. Timpul a validat cel mai puternic prelucrările 
unei lungi serii de lucrări instrumentale rămase de la Johann Sebastian 
Bach în stil jazzistic, semnate de pianistul Jacques Loussier (cu seria de 
discuri „Play Bach”). Editate mai devreme, începând din 1958, discurile 
figurează şi acum pe listele celor mai bine vândute înregistrări din lume, iar 
muzicianul francez a fost invitat, împreună cu trio-ul său, să susțină un 
recital axat pe acest repertoriu la maratonul „24 Hours Bach”, organizat cu 
mult succes de public în Germania în anul 2004. Prelucrarea jazzistică a 
unor creații instrumentale de Bach a fost, în al şaselea deceniu din secolul 
trecut, o modă. Însă unele încercări au fost sortite succesului. Pot fi 
amintite, printre altele, versiunile de cvartet ale americanului Dave 
Brubeck şi ale românului Richard Oschanitzky. În acelaşi spirit al apropierii 
tipului de cânt bachian de tehnica de improvizație, de ritmul swingat, de 
timbrul instrumental specific saxofonului (alto) şi bateriei, Oschanitzky a 
depăşit modelul francez, în care improvizatia era uneori exclusă, inventánd 
discursuri melodice cu dublă configurație (bachianá şi Jazzistică), în care 
integra în mod subtil chiar şi citate din lucrări simfonice aparținând altor 
epoci (Seherazada), folosind ca a doua ,voce” saxofonul tenor, pentru a 
sublinia şi prin timbrul acestui instrument specific viabilitatea îngemănării 
celor două concepții muzicale părelnic antagoniste. 

Dar dacă este adevărat că, decenii la rînd după 1945, fenomenul 
muzical academic s-a caracterizat printr-o derutantá diversitate a 
tehnicilor de compoziție ce respingeau relația model-imitatie, fiecare 
compozitor structurându-şi sistemul semantic, dacă inovațiile şi libertățile 
în utilizarea feluritelor surse sonore sunt unanim acceptate, dacă 
împrumuturile din diverse genuri, nu numai muzicale ci general-artistice 
şi din zone geografic-etnografice diferite au dat rezultate interesante, jazzul 
este conectat la procesul evolutiv sinuos al creației muzicale actuale, luând 
chiar un oarecare avans față de creația compozitorilor de factură „clasică. 
Decalajul s-ar explica prin faptul că permanenta schimbare, înnoire si 
diversificare a tehnicilor şi mijloacelor la care au apelat decenii la rând 
compozitorii numiți „de avangardă” a depăşit puterea de ,urmárire” a 
publicului, orizontul său de aşteptare - melomanul simțind că multe 


399 


opusuri academice nu îl impresionează, nu îl reprezintă, nu îi rămân în 
ureche... Pentru că, oricât de interesant, de ingenios, de original ar fi 
sistemul pe care şi l-a construit compozitorul, esențial pentru cel ce ascultă 
este ca rezultatul sonor să fie muzică, să echilibreze raportul dintre gândire 
şi simtire, să producă o stare de elevație spirituală, să comunice 
ascultătorului din Oslo, Tokio, Montreux, Bucureşti, laşi, Bacău sau de 
oriunde altundeva doriți nu numai mesajul lumii actuale dezechilibrate, ci 
şi codul prin care muzica îşi poate păstra puterea de a emotiona, de a 
transfigura. 

Sunt semne evidente că, deocamdată, mare parte din jazzul 
contemporan reuşeşte să atingă aceste idealuri pe care şi le propune, de 
fapt, fiecare compozitor. Rock-ul şi muzica uşoară pot umple sălile de 
concert, dar 99% din spectatori sunt pasionatii acestor genuri, şi nu 
obişnuiții filarmonicilor sau teatrelor de operă... S-ar putea ordona multe 
exemple care argumentează ascendenta jazzului asupra celorlalte tipuri de 
agregare muzicală modernă (nu am în vedere aici muzicile de divertisment 
şi acea parte a jazzului care poate fi luată în acelaşi mod). 

Aminteam la început de permeabilitatea acestui tip de muzică la 
celelalte genuri şi forme de expresie artistică. Preluând elemente din creația 
cameral-simfonică, din ritmurile, intonatiile şi sonoritátile populare, din 
muzica de dans, din ambientul sonor cotidian, dar conferindu-le valoare 
estetic-emotionala, muzicienii de jazz (bineînțeles, este cazul 
personalitátilor creatoare) reusesc sá se adreseze unui public diferit ca 
pregătire şi preferințe muzicale, captându-i interesul, rămânându-i în 
amintire, determinându-l să cunoască, să accepte şi sá pretuiascá mai mult 
decât o făcuse înainte. Un exemplu dintre cele mai recente îl constituie 
prima audiție mondială în prezența publicului a Dublului concert pentru 
pian, saxofon tenor, orchestră simfonică şi bigband compus de Richard 
Oschanitzky în anii 1970-71. Interpretat în noiembrie 2004 la laşi de 
Nicolas Simion, Florian Weber, orchestra Filarmonicii „Moldova” şi un 
ansamblu de jazz sub conducerea lui Peter Oschanitzky, Dublul concert a 
avut un succes neaşteptat la publicul neobişnuit să asculte lucrări de jazz 
simfonic. Şi un opus mult depărtat de (încă) fermecátoarea, dar simpluta 
Rhapsody in blue, din adolescenţa jazzului (1924). 

Până în 1982, puţine spectacole de teatru instrumental, de 
interferență a muzicii cu versul şi mişcarea scenică, au fost oferite 
publicului român. Când poli-instrumentistul german Giinther Hampel a 
fost invitat la Festivalul de Jazz de la Sibiu, puțini ştiau cum se va desfăşura 
recitalul său; şi totuşi, cele şaizeci de minute care au încheiat festivalul au 
fost cele mai impresionante din tot ce s-a ascultat în cele patru seri: cânt 
improvizatoric la vibrafon, clarinet bas şi pian (Hampel), discurs melodic 

îmbinat cu versuri, pantomimá şi utilizarea rafinată a glasului ca 
instrument muzical, o prezentá scenicá intr-adevár covársitoare, integratá 
ideii de jazz conceptual (Jeanne Lee) au impresionat literalmente o salá 
arhiplină. 

Din nou pantomima şi muzica free (termen folosit deja si de 
muzicieni ce nu au tangente cu jazzul), la apariția Finei Kwiatkowski (din 
fosta Germanie de est), al cărei demers omogeniza momente de absurd, 
violență, dezagregare sonoră, lirism şi gingăşie, închegau un mesaj 
emotionant (rapid şi deplin înțeles de publicul prezent la festivalul sibian 
din 1987) despre avatarurile civilizației contemporane: singurătatea, 
înstrăinarea, tipizarea, violența şi pericolul distrugerii. Desigur, ceea ce 
poate oferi un muzician de jazz european ori din altă zonă geografică 
publicului român nu este un recital de blues-uri sau de piese standard 
cântate în stilul şi spiritul corifeilor americani. Astăzi, orice autor-interpret 
are a se raporta la specificul şi originalitatea muzical-artistică a tradiției 
căreia îi aparține. Şi din acest punct de vedere, programul prezentat de 
„Alpine Jazz Herd” (Elveţia, Sibiu 1988) a permis nu numai cunoaşterea 
unor instrumentişti de clasă (cum există mulți în lume), ci şi a modului în 
care elementele de limbaj muzical tipic jazzului erau acordate specificului 
artistic, obiceiurilor tradiționale elvețiene. La fel, ceea ce a contat când casa 
engleză de discuri „Leo Records” (specializată în promovarea jazzului din 
țările est-europene) a editat Suita transilvană interpretată de Harry Tavitian 
şi Corneliu Stroe a fost originalitatea sugestiilor melodice, ritmice, timbrale, 
tradiționale, care au stat la originea programului de free-jazz-teatru 
instrumental. 

Permanenta reinterpretare a temelor clasice de jazz de către muzi- 
cienii din noua generație, care sunt în situația de a trebui să depăşească 
ceea ce au realizat marile personalități ale jazzului modern, este un alt 
subiect vast si pasionant. Îl voi aminti doar pe tânărul trompetist de culoare 
Wynton Marsalis, urmaş al legendarilor King Oliver, Louis Armstrong sau 
Henry Red Allen, originar, ca şi aceştia, din New Orleans. El s-a impus cu 
autoritate în jazzul internațional nu numai ca interpret al concertelor 
pentru trompetă din creația preclasică europeană (Bach, Mozart, Haydn), 
dar şi ca un inovator interesant, ultimul său disc realizat de prestigioasa 
editură CBS (Marsalis Standard Time - 1987) fiind o dovadă concludentă a 
modului în care jazzul se poate apropia, prin severa predeterminare şi 
luciditate a interpretilor, de rigoarea şi obiectivarea muzicii contemporane. 
De fapt, avem acum, cu Wynton Marsalis, încă un argument să numim 
jazz-ul drept muzică contemporană. 

La statutul de element tot mai important al muzicii actuale, jazzul 
ajunge şi prin preluarea tehnicilor de compoziție, a instrumentarului 

electronic sofisticat. Dacá americanul Steve Reich, spre exemplu, propunea 
în anii “70 o muzică minimală ce cuprindea una sau două formule 
melodico-ritmice expuse repetitiv, lăsând în timp impresia schimbării 
semnificative din aproape în aproape a materialului sonor, englezul John 
Surman (aflat de patru decenii în rândul compozitorilor şi interpretilor 
permanent preocupați de înnoirea demersului componistic-interpretativ) 
prefera în 1984 acomodarea principiului repetitiv la cel al improvizatiel 
moderne în jazz. Alegánd un motiv melodic şi expunându-l neschimbat la 
sintetizor de-a lungul întregii piese, autorul propunea pentru volumul 
discografic „Withholding Pattern” unul sau mai multe discursuri spontane 
(prin cumularea tot atâtor înregistrări) la diverse instrumente de suflat - 
saxofon sopran şi bariton, clarinet bas, recorder - rezultanta sonoră fiind o 
reuşită îmbinare a cântului modern în jazz cu elemente de muzică 
minimală şi ambientală. Impresia lăsată ascultătorului este de lirism 
reținut, de calm, dar şi de tristețe existențială în fața imensitátii spațiului, a 
trecerii timpului („Changes of Season” - „Schimbările anotimpului”). Tot 
pe albumul editat în 1985 de ECM, casa de discuri orientată la începutul 
existenței sale spre jazzul experimental, poate fi ascultată o piesă scurtă 
pentru saxofon bariton şi ... ecou - sunetele fiind expuse în tempo rapid 
astfel încât, prin repetare întârziată, să se formeze diferite acorduri. 
(Procedeul a fost folosit, printre alții, de compozitorul român Viorel 
Munteanu în lucrarea Invocatii - ,urme” ale ultimelor două note din 
frazele clarinetului apar din corzile pianului cu pedala apăsată). Interesant 
este şi dialogul dintre programul sintetizorului, imaginat ca incitant ritmic, 
şi discursul improvizat al saxofonului sopran, toate lucrările de pe disc 
dovedind din partea autorului-interpret bun gust, muzicalitate, 
concentrarea benefică a materialului muzical, eliminarea a tot ce poate 
supralicita ideea şi mijloacele alese. 

John Surman, Eberhard Weber, Miroslav Vitous sunt trei 
reprezentanți ai unui stil de concepere şi expresie a ideilor muzicale despre 
care se emit păreri diferite. Este considerat a) o altă formă de impresionism; 
b) cea mai avansată etapă a jazzului modern; c) o nouă înfăţişare a „third 
stream” -ului, un nou jazz simfonic şi jazz cameral, în care improvizatiei 1 se 
acordă rol sporit. Acest tip de muzică a primit numele casei de discuri care 
l-a promovat, începând din 1969 - ECM. Dacă îl considerăm jazz, atunci 
este aproape complet diferit de etapele tradiționale, clasice şi moderne ale 
jazzului american pentru că: 

1. nu are întotdeauna o temă melodică limpede structurată, uşor de 
memorat. 

2. dispar aproape complet elementele armonice fundamentale 
numite „blue notes” (treptele a III-a si a VII-a din gama majoră, alterate cu 
un semiton descendent). 

3. mai lipseste un element caracteristic - swingul. Pulsul uniform, si 
totuşi atât de special timp de decenii, individualizat prin întârzierea 
aproape insesizabilă a fiecărui timp, întârziere ce produce un balans ritmic 
s1 0 stare psihică proprie doar jazzului. 

4. lipseşte si atacul puternic, sonoritatea strălucitoare a 
instrumentelor de suflat, vibrato-ul care transferă saxofonului, trompetei, 
trombonului sau clarinetului căldura vocii. 

5. muzica ECM este străină de caracterul dansant al jazzului clasic, şi chiar 
a unei părți a jazzului modern. 

Aproape nimic din toate stilurile închegate sub titulatura ,jazz”. 
Doar citind pe coperţile discurilor că unii solişti cântă la mai multe 
instrumente, ascultind cu atenție înregistrările, poți înțelege că autorul- 
interpret reînvie sub altă formă una din legile de bază ale începuturilor 
jazzului -  improvizatia colectivă. Luând ca exemplu aceeaşi suită 
Withholding Pattern, descoperim că, prin suprapunerea a patru sau cinci 
piste înregistrate în studio, John Surman privilegiază tot solistul, cum s-a 
întâmplat atâta vreme în jazzul american. Dar el luminează calitățile 
sonore, timbrale, expresive 
- ale saxofonului bariton aşa cum nu a făcut-o Gerry Mulligan. 

- ale saxofonului sopran, aşa cum nu a intenționat Sidney Bechet - nici 
chiar John Coltrane. 

- ale clarinetului, aşa cum nu s-au gândit Benny Goodman, Artie Shaw sau 
Woody Herman. 

Nu a procedat astfel nici unul din muzicienii de jazz ai perioadelor 
timpurii, clasică şi modernă (până în 1970). De ce? În primul rând pentru că 
aceia nu aveau cultura muzicală de tip academic european care să le 
îndrepte mereu atenția spre forma şi echilibrul compoziției preclasice, 
clasice, romantice. Ei aveau, în schimb, intuiţia, simțul ritmic, talentul de a 
improviza, de multe ori libertatea de a recunoaşte caracterul de 
divertisment al muzicii lor. Dacă ceea ce cântau ei în formaţiile mici 
( combo”), ori în ansamblurile cuprinzând până la 25 de instrumentisti 
(bigband) reusea să distreze, să stimuleze la dans, să înmoaie sufletul cu un 
strop de melancolie sau să entuziasmeze de virtuozitatea instrumentală - 
era perfect: jazzul îşi îndeplinea menirea. 

Dar atracția unor instrumentişti şi aranjori geniali spre melodica 
generoasă a europeanului Dvofak, spre invențiile armonice ale unor 
Debussy şi Ravel, apoi, după al doilea război mondial, creşterea sensibilă a 
numărului de jazzmen pregătiți la cele mai serioase Conservatoare şi 

Academii din America de Nord şi Europa, contactul direct cu fenomenul 
muzical din Lumea Veche, orgoliul de a conferi jazzului o dimensiune 
superioară prin aderarea la forme compoziționale sacrosante pe Bătrânul 
Continent - cum sunt cantata, oratoriul, concertul, sonata, opera (ca sá nu 
mai vorbim de rapsodie) -, toate acestea au adus muzica de jazz într-o 
situație paradoxală: s-a văzut pusă în dezacord cu scopurile şi mijloacele 
trecutului, dar în acord cu experimentele avangardei deceniilor şase-şapte 
din secolul al XX-lea. Părând să eşueze între violențele, stările obsesionale 
de tensiune ale stilului free şi modalismul repetitiv al tradițiilor muzicale 
africane, orientale, jazzul şi-a pierdut popularitatea. Bătrânii păstrători ai 
„Sigiliilor” clasice îşi mai găseau public în sălile de concert, modernii 
tulburati de bop ori adepții discretiei expresive de factură cool se 
înțelegeau cu tinerii artişti nonconformişti, clienți ai localurilor în care 
spiritul iconoclast dădea ambientului o notă de libertate şi poezie, atât de 
bine surprinsă de Boris Vian în articolele din revista „Jazz Hot” şi în 
romanul tragic Spuma zilelor. 

Nemaifiind o afacere la fel de rentabilă ca în perioada interbelică, 
jazzul şi-a pierdut rolul de primadonă în repertoriile caselor de discuri 
americane, care au preferat să reediteze succesele deceniilor trecute, să se 
orienteze spre publicul tânăr, pasionat de rock. Din aceste considerente, la 
care îmi permit' sá adaug un anumit protectionism al concernelor 
americane, dornice să vândă jazzmen autohtoni „siguri , decât tineri 
europeni despre care se ştia doar că experimentează, că sunt prea ,culti”, 
jazzul părea că îşi duce traiul între vestigiile unui trecut glorios şi rădăcinile 
africane, în care îşi căuta din nou salvarea (etno-jazz). De data asta, 
conştient. 

Dar a venit anul 1969. Un absolvent al Academiei de muzică din 
Berlin înființa la Minchen „Ediţiile de muzică contemporană” (ECM). La 
început, o casă de discuri - acum un trust ce cuprinde cinci edituri de 
înregistrări muzicale, pe care Manfred Eicher le conduce cu acelaşi succes. 
Scopul său a fost să ofere jazzmen-ilor din cele două Americi şi din Europa 
şansa de a-şi cultiva creaţia, de a se constitui într-o alternativă la jazzul 
american. De altfel, era important ca alternativa să apară. Oricât de multi 
instrumentişti europeni şi-ar fi însuşit la perfectie limbajul jazzului 
american, nu puteau să intereseze casele de discuri de peste ocean. În cel 
mai bun caz, dacă se stabileau în S.U.A., erau asimilați, ajungând 
instrumentişti foarte buni în localuri selecte - şi atât. Se pot da atâtea 
exemple de polonezi, cehi, ruşi sau români care au avut această soartă 
(fericită, dacă te gândeşti doar la situația materială), încât nu mai insistăm 
aici. Totuşi, nu putem trece peste două nume de virtuozi care au făcut 
senzație: polonezul Adam Makowicz şi românul Jancy Kóróssy. 


404 


Important este cá Manfred Eicher a cultivat deopotrivá jazzul 
creativ improvizat, si creatia de tip academic european. Muzicieni ca Jan 
Garbarek, Dave Holland, Terje Rypdal, Keith Jarrett, John Surman, Arvo 
Paart şi multi alții îşi datorează cariera încăpățânării lui Manfred Eicher de 
a ignora pericolul nevandabilitátii discurilor produse de el. lar din 1984, 
când a înființat „Noile ediții de muzică contemporană”, Eicher a găsit un 
canal de promovare şi a compozitorilor depártati de jazz: György Kurtág, 
Arvo Paart, Alfred Schnittke, Meredith Monk, Steve Reich, Heinz Holliger, 
John Adams, Kim Kashkashian. Intepreti pe care i-am ascultat la festivaluri 
de muzică clasică şi contemporană, preum „George Enescu” - Gidon 
Kremer, dar şi valori încă necunoscute în România (cvartetele „Keller” şi 
,Rosamunde”, Dennis Russell) au acum înregistrări la ECM. 

Consultând lista cu lucrări editate pe cele aproape 1000 de albume 
discografice publicate ca „Ediţii de muzică contemporană”, am înțeles că 
Manfred Eicher îşi imaginează fenomenul muzical al ultimelor decenii ca 
un arbore nutrit din experiența de veacuri a europenilor, din seva ritmică, 
spontaneitatea şi puterea expresiv-imagistică a jazzului. Ascultând aproape 
orice album discografiv ECM, nu mai poți considera jazzul doar în 
termenii, înțelesul şi spiritul muzicii create de Louis Armstrong, Duke 
Ellington, Count Basie şi atâția alți corifei. S-ar putea ca puriştii, apărătorii 
jazzului, să-şi piardă respiraţia citind aceste rânduri. Şi totuşi, aşa cum nu 
poți asculta la nesfârşit doar Mozart, Debussy, Beethoven sau Stravinski, 
nu poți să te multumesti o viață cu celebrităţile de ieri ale jazzului. Îi 
ascultăm, avem nevoie de toți aceşti creatori de epoci şi de stiluri, dar 
simțim nevoia de ceva în plus. Ceva ce exprimă bucățile mai mici sau mai 
mari de cultură, pe care am reuşit să le asimilám. 

Manfred Eicher a atins o performanță inaccesibilă multor 
organizatori ai festivalurilor de muzică contemporană academică. Aceea de 
a scoate muzica promovată de el din circuitul închis al compozitorilor, 
interpretilor şi criticilor, de a-i asigura accesul la publicul din aproape toată 
lumea, dacă ne gândim că ECM are contracte de distribuție în 51 de țări. 
Este o dovadă a puterii acestui tip de muzică (scrisă, spontană sau mixtă) 
de a interesa, de a emotiona. Pentru că, dincolo de elementul coloristic, 
sonor-expresiv (care, fireşte, nu ar fi de ajuns), în creația unor Garbarek ori 
Surman ascultătorul găseşte ecouri din creația medievală, din folclorul 
irlandez, din impresionismul francez, din tradiția africană şi din 
experimentele valabile ale jumätätii secunde de veac XX - totul înțeles, 
filtrat şi exprimat cu rafinament, echilibru, simț al umorului, distincție, bun 
gust. 

ANTIGONA RÁDULESCU & DAN DEDIU 


MUZICA DE FILM: PRIVIRE ESTETICO-SEMIOTICA 


Preambul 


Un subiect ca muzica de film poate fi abordat din multe puncte de 
vedere: poate fi privită pur muzical, functional sau relational. De asemenea, 
ea poate fi privită sub raportul fenomenului, al istoriei şi istoricității ori al 
sensului şi comunicării. Acesta din urmă decurge din perspectiva semioticil 
şi va constitui obiectul studiului de față. 

Este cunoscut faptul că atunci când filmul abia se născuse, la granița 
între secolele al XIX-lea şi al XX-lea, muzica era nelipsită, ea izvorând de 
sub degetele pianistului aşezat lângă ecran. Înaintea cuvântului, muzica a 
slujit imaginii în aventura care s-a numit cea de-a şaptea artă - 
cinematografia. 

De la bun început trebuie să remarcăm faptul că discuția pe 
marginea uneia din coordonatele artei cinematografice îşi asumă riscul de a 
fi incompletă: muzica este doar o parte a mixturii între imaginea în mişcare, 
culoare, gest şi cuvânt. De aceea, conştienţi fiind de fragmentaritatea 
cercetării, ne asumăm incompletitudinea judecăților şi concluziilor. Ele vor 
trebui privite cu precauție, constituind totuşi o bază de la care se poate 
pleca în cercetările ulterioare de profil. 


Tipologii de conținut şi tipologii intentionale 
Semiotica priveşte orice lucru sau fenomen în calitate de semn, iar 


„instaurarea unui semn este un proces (numit semiosis) în care, la un 
anumit moment, ceva înlocuieşte altceva.”2% 


Slujindu-se de cele trei componente - imagine, cuvânt, sunet ~, filmul, 
în întregul său, poate fi interpretat ca un semn complex şi poate fi 
reprezentat cu ajutorul triunghiului semiotic: semnificantul - materialul 
audio-vizual cu care venim în contact atunci când, prin fața ochilor noştri, 
se perindá rând pe rând secvențele filmate - , semnificatul - înțelesul său - şi 


270 Solomon Marcus, O incursiune în semiotica, în Paradigme universale Il.Pornind de la un 
zâmbet, Piteşti, Editura Paralela 45, 2005, p.57. 

referentul - realitatea la care filmul trimite. Imaginea, cuvântul, sunetul, 
examinate separat în comunicarea vizuală, lingvistică şi muzicală, pot fi 
catalogate drept subsemne care trimit fiecare la referentul său, învecinat şi 
nu identic cu al celorlalte. Împreună se împletesc şi se completează, în 
concentrații diferite, în filmul ca produs final. Muzica nu traduce, ci 
interpretează, imaginea susține prin concretete, iar replicile susțin acțiunea 
filmului care se adresează în final publicului ca un tot unitar. 

Este lesne de înțeles că, în funcție de tipul filmului - de acțiune, de 
dragoste, science-fiction, fantastic, polițist, documentar etc -, cu alte cuvinte 
în funcție de conținut, mijloacele vor tine cont şi vor exprima această 
diversitate. Imagini alerte, cascadorii, fapte desfăşurate într-un ritm 
accelerat au nevoie mai puțin de cuvinte (cel mult replici scurte) şi mai 
mult de suportul unei muzici dătătoare de adrenalină - afectivitatea, 
spiritualitatea trec pe planul al doilea, fiziologicul fiind cel mai mult vizat. 
Este o muzică a bătăilor rapide ale inimii, a pulsului ridicat şi al respirației 
intretálate. 

Acestor tipologii cinematografice de continut li se suprapun 
tipologiile intentionale: filmul comercial sau filmul de arta. Ele pot aborda orice 
conținut, putând fi deopotrivă producții SF, thriller ori sitcom-uri, numai Că 
tensiunea artistică şi sensul pe care îl vor exprima vor fi diferite. Acest 
lucru se datorează şi faptului că scopul, intenția ce stau la baza creaţiei 
cinematografice sunt foarte diverse, dar şi pentru că adresantul, publicul 
„țintă“ (target) este foarte pestrit. 

Pe de-o parte, filmul comercial vrea să vândă cât mai mult, astfel 
încât va prelua rețete de succes - atât în scenariu, montaj, cât şi în muzică 
(pentru a ne mărgini numai la câteva componente de bază) -, utilizând o 
noutate minimă într-un registru cunoscut şi acceptat de către toată audienta. 
Cu alte cuvinte, filmul comercial este comercial pentru că foloseşte 
reflexele, obisnuintele unui auditoriu avid de variație minimală şi al cărui 
orizont de aşteptare este foarte limitat. 

Opțiunile filmului comercial sunt restrânse, deşi în 
contemporaneitate se poate observa o „transfigurare” a acestuia în direcția 
obținerii unui statut mai bun din punct de vedere estetic. Superproducti 
precum Harry Potter sau Pirații din Caraibe (în special ultimul din această 
serie, intitulat La capătul lumi, pe muzică de Hans Zimmer) aduc în prim- 
plan scene suprarealiste, parcă decupate din pânzele lui Giorgio da Chirico 
sau Salvador Dali, realizate cu mult umor şi spirit ludic. Acest lucru este 
imbucurátor, căci insertia unui timp cinematografic neobişnuit în producția 
comercială echivalează deja cu o spargere a tiparelor genului şi o apropiere 
de domeniul paideic al filmului. 

Pe de altă parte, filmul de artă este fie un film de autor (în care 
regizorul scrie şi scenariul, eventual şi muzica, apoi joacă şi rolul principal 
al peliculei), fie un film de o concepție nouă asupra montajului, timpului, 
personajelor, scenelor, scenariului etc. Aşadar, filmul de artă poate miza pe 
două variante: pe inovatie subiectivă sau pe cea obiectivă. Ambele se 
caracterizează prin caracter ermetic, aluziv şi prin transfigurare simbolică a 
imaginilor, care devin suprafața unui semnificații mai adânci. 

În cazul inovației subiective, ceea ce se poate numi film „de autor” - 
cum e cazul lui Fellini, Antonioni, Hitchcock, Tarkovski, Mihalkov, iar la 
noi Liviu Ciulei, Dan Pita, Mircea Danieliuc, Cristian Mungiu si Cristian 
Nemescu - se poate defini ca emanatie video-auditivá a concepției 
autorului şi reflex epic al acesteia. Muzica, aici, joacă un rol figurativ. 
Autorul filmului e prea puternic pentru a permite să i se amestece 
inspirația, astfel încât, de cele mai multe ori, apelează la ilustrație muzicală, 
aleasă din muzica ce l-a impresionat, aşadar dintr-un corpus de muzici pe 
care le-a ascultat şi asimilat. Este inutil să mai spunem că asistăm la 
spectacolul dictaturii artistice totale. Filmul de autor e fascinant pentru că 
dezvăluie personalitatea prometeică a regizorului, transformat într-un fac 
totum imperial, postură amintind de cea a dirijorului unei orchestre. De 
altfel, grija pentru scenariu şi pentru muzică este în schimb mult mai mare 
decât în alt tip de filme: în Viridiana lui Buñuel, de pildă, Requiemul 
mozartian îşi aduce contribuția la constituirea unui mesaj complex, 
zguduitor. 

Celălalt caz, în care se inoveazá în mod obiectiv pe diferite paliere - 
scenariu, montaj, cadru, muzică, imagine, joc actoricesc - poate lua o 
mulțime de înfățișări, în funcție de mixtura de noutate pe care o aduce în 
joc şi de numărul de parametri care intră în combinaţie. Pentru a ne 
menține în domeniul muzicii de film, vom spune că ea poate aduce o 
atmosferă deosebită într-un film de artă. În acest cadru, muzica acționează 
asemenea unui revelator, scoțând la lumină o stare, o atitudine, un proces 
imposibil de exprimat în alt fel. Sonoritatea generală şi motivele melodico- 
ritmice, dacă sunt găsite bine, „învelesc” întreaga atmosferă a filmului cu 
aura unei vibrații sufleteşti unice, astfel cum se întâmplă în Calduza lui 
Tarkovski, în muzica fimului Comma (Jerry Goldsmith apelează aici la un 
arsenal de patru piane preparate şi acționate pe corzi) sau în Lista lui 
Schindler de Steven Spielberg, unde vioara lui Itzhak Perlman capătă un rol 
simbolic în economia filmului, explodând emoțional în secvențele din final. 

Trei dimensiuni: iconic, indicial si simbolic 


Charles S. Peirce distingea trei tipuri de semne dupá relatia 
semnificantului cu obiectul din realitate la care face trimitere. Astfel, 
semnele pot fi iconice, indiciale si simbolice. lar aceastá clasificare poate 
insemna un punct de plecare ín interpretarea din perspectivá semioticá a 
rolului si locului pe care le joacá muzica de film. Sá urmárim aceastá idee. 

Indicele este un semn al cărui semnificant se aseamănă în unele 
privințe cu obiectul la care face trimitere: semnul rutier cu semnificația 
„trecere de pietoni” este unul din exemplele date frecvent, ori 
onomatopeele din limbajul natural. 


„Un semn iconic este un semn bazat pe o anumită asemănare cu un 
obiect real sau fictiv, de exemplu, o fotografie, o schemă, o diagramă.” 771 


Dat fiind faptul că între semn şi referent există proprietăți comune, 
altfel spus o legătură directă, denumită ,naturalä”, nemediatá de 
semnificat, pare că înțelegerea acestei categorii de semne nu necesită o 
codificare a analogiei validată în timp de cultura în care funcționează ca 
atare. La prima vedere (vom reveni puțin mai târziu la această idee), 
întreaga muzică descriptivă ar intra în categoria semnelor iconice. 

În cartea sa Fondements d'une sémiologie de la musique, Jean-Jaques 
Nattiez enumera si exemplifica cáteva din posibilitátile descriptive ale 
muzicii?2 astfel, ea poate exprima sonor mişcarea sau distanța dintre 
obiecte prin diferente de registru sau de intensitáti, forma obiectelor prin 
timbru, intensitate sau moduri de atac. În Carnavalul animalelor sau în 
Tablouri dintr-o expozitie, de pildă, Saint-Saéns, respectiv Musorgski lasă 
impresia că mai mult pictează cu sonorități şi regizează un spectacol de 
lumini şi umbre decât ar compune. Avem senzația că prin fața ochilor, 
ajutați de sensibilitatea urechii noastre, se perindă personaje în carne şi 
oase, că le putem chiar atinge. Lumea filmului de animație beneficiază din 
plin de plasticitatea muzicii în a contura un personaj sau altul care aleargă, 
zboară, se mişcă neîncetat, dá de bucluc sau îşi păcăleşte rivalul. Universul 
lui Mickey Mouse, Pinocchio, Tom şi Jerry, Willy Coyote sau mai modernii 
Dexter sau Johnny Bravo, întâmplările prin care trec sunt din plin susținute 
de partea muzicală. Premiul Oscar primit de filmuletul în care Tom şi Jerry 
se întrec, de fapt se luptă pe o scenă cântând la pian Liszt, se datorează 


771 Klaus Oehler, Compendiu al semioticii lui Peirce, în Semnificație şi comunicare în lumea 
contemporană (coordonator Solomon Marcus), Bucureşti, Editura politică, 1985, p.61. 

22 Jean-Jaques Nattiez, Fondements d'une sémiologte de la musique, Paris, Union Générale, 1975, 
v. cap. Posibilităţile semiotice ale muzicii, p.147. 

extraordinarei suduri íntre imagine, poveste si muzicä Furtuna din 
Pastorala beethovenianá sau cavalcada uverturii la Wilhelm Tell de Rossini 
şi-au găsit loc, alături de alte pagini clasice sau originale, în lumea 
desenului animat. În toate aceste exemple, legătura „naturală” între 
semnificantul muzical şi obiectul, situația la care se face referire sunt puse 
în evidență de prezența imaginii - icon al iconului, într-un lanț al 
similitudinilor menit să îl ajute pe spectatorul-copil să înțeleagă - la nivelul 
capacității sale mentale - filmul de pe micul sau marele ecran. 

În categoria semnelor indiciale intră semnele afectate de obiectele la 
care fac trimitere. 


„Un indice este un semn care se află într-o relaţie reală, nu de reflectare, 
cu obiectul, funcționând ca indiciu sau referință, de exemplu, un stâlp 
indicator de drum, o giruetă, vergea indicatoare, simptomele unei 
boli.”?73 


În acest caz, între semn si referent există o legătură (neintentionatá) 
de contiguitate, de tipul relației între o cauză şi efectul ei (fumul cauzat de 
foc). În cazul unei legături tot de contiguitate, dar intenționate, se vorbește 
despre semnal (de pildă culoarea rosie a semaforului în codul rutier). 
Pentru teoria comunicației, semnalul este un semn produs intenționat 
pentru a servi drept indice. El este produs pentru a determina o reactie, un 
anumit comportament din partea celui care îl observă. Este interesantă 
poziția teoretică a Zofiei Lissa?"% care, din punct de vedere muzical, 
consideră citatul şi leitmotivul drept semnale. În cazul citatului muzical, 
este necesară, pentru înțelegerea sa, stabilirea funcțiilor pe care le 
îndeplineşte în noul context în care apare. Memoria este în acest caz 
indispensabilă şi constituie condiția apariției în mintea ascultătorului a 
funcției de semnal a unui fragment care a mai fost auzit anterior în cadrul 
aceleiaşi audiții sau a alteia anterioare. Memoria face posibilă selecția şi 
trimiterea la original. Recunoaşterea implică o cultură, cu cât mai largă, cu 
atât mai capabilă să sesizeze şi să integreze un corp străin într-un nou 
organism. Autoarea strabileşte trei paşi necesari în interpretarea 
semnalului / citatului muzical: 

- — el trebuie recunoscut şi decupat din context 
- rolul său în noul context trebuie reconsiderat 
- se evaluează raportul său cu lucrarea originară 

Se înțelege că, fiind un semn intenționat, semnalul cere un act 

exegetic pentru a fi “dezlegat”, un act hermeneutic, care îl deosebeşte de un 


273 Klaus Oehler, p.61. 
274 citată de ].].Nattiez. 

stimul oarecare. Pe aceastá directie, sunt luate în considerare cele mai 
frecvente funcții ale citatului muzical: 

- poate simboliza un caracter expresiv (ca de exemplu autocitatul din 
Nunta lui Figaro pe care Mozart îl preia în acel Tafelmusik din ultimul act al 
operei Don Giovanni, sau momentul nostalgiei iubirii din Tristan şi Isolda, 
citat în Maestrii cântăreți din Nürnberg) 

- poate asocia reprezentări ale unui spațiu geografic, timp istoric, ale 
unui stil, epocă muzicală etc. 

- poate face aluzie la un personaj sau situație dramatică 

- poate determina efecte parodice, ironice, groteşti2/5 

În muzica de film, prin crearea unei rețele bine conturate de 
semnale, sub forma citatelor sau a leitmotivelor, se susțin cu mare eficiență 
- la nivel indicial - firul narativ sau caracteristicile personajelor. Celebra 
saga cinematografică Războiul stelelor este un reper în acest sens. Costume, 
machiaj, efecte speciale, dialecte mai mult sau mai putin inventate şi teme 
muzicale care definesc esența lor alcătuiesc galeria ineditelor personaje în 
asemenea măsură, încât tind să iasă ele însele din contextul în care au fost 
plasate, invadând noi spaţii şi mijloace electronice. De câte ori nu am auzit 
telefoanele mobile sunând cu tema lui Vader şi a Imperiului?...Dar acesta e 
un nou context, cu o nouă semnificaţie... De altfel, celebra temă eroică a 
debutului din Star Wars nu este decât o reconfigurare a unei teme preluate 
dintr-o simfonie de Bruckner, după cum şi armonia din tema deja evocată a 
Imperiului, ori melodia temei ewoksilor este preluată aproape fără nici o 
schimbare din muzica lui Prokofiev, în special din baletul Romeo şi Julieta. 

După aceeaşi rețetă s-a conceput trilogia Stăpânul Inelului sau seria 
din jurul îndrăgitului Harry Potter. Geografii născocite, un timp oscilând 
între un trecut imaginar şi un viitor îndepărtat, ritualuri bizare, o istorie 
paralelă şi încă multe alte componente, toate sunt susținute sonor de o 
muzică sugestivă, inconfundabilă. Deopotrivă, există geografii reale şi 
timpuri istorice care se susțin muzical prin citat folcloric sau recreare în 
manieră populară. 

Filmul românesc cu subiect istoric, bunăoară, poate intra în această 
categorie: este suficient să amintim muzica lui Tiberiu Olah la filmul Mihai 
Viteazul pentru a trece în revistă funcțiile îndeplinite de temele muzicale 
asociate personajelor (români, turci, maghiari etc), momentului istoric 
evocat (grandios), culturilor care se amestecă /se ciocnesc (pendulare între 
Orient şi Occident), un adevărat atlas muzical pentru spațiul românesc şi 
zonele care fie l-au înconjurat, fie l-au invadat. Mecanismul semiotic de 
factură indicială este şi mai evident în parodii. Ele reiau în chei comice sau 


275 Zofia Lissa, citată de ].].Nattiez. 

ironice, mergând uneori până la grotesc, teme şi eroi din filme originale, iar 
muzica este unul din mijloacele de apropiere (deformată) a copiei de 
original. 

În fine, categoria larg răspândită a semnelor simbolice completează 
clasificarea lui Peirce. În privința lor, legătura cu referentul pe care îl 
desemnează, la care fac trimitere, este pur convențională (nemotivată). 


„Simbolul este un semn determinat numai în sensul unei anumite 
interpretări care i se dă, dar nu are nici o legătură fizică sau de 
asemănare cu obiectul. 276 


Din acest punct de vedere, simbolul (din clasificarea peirceană) se 
distinge de icon şi indice. 


„Iconul şi indexul reprezintă relații de semne ce caracterizează modul 
natural ... fiind bazate pe respectiv pe asemănare («doar posedarea în 
comun a unei calități») sau pe legătură existenţială («o corespondenţă în 
fapt») - spre deosebire de simbol care aparține modului conventional şi 
reprezintă o relație caracterizată printr-o «calitate imputată» pentru a 
cita incomparabila precizie de exprimare a lui Peirce.”2?? 


Cultura în limitele căreia semnele arbitrare iau naştere este factorul 
care le determină în mod obiectiv înțelesul şi care le face acceptabile sau 
determină să fie acceptate de către utilizatorii lor. Chiar şi în cazurile 
semnelor considerate iconice, legătura naturală a acestora cu referentul este 
mai mult sau mai putin aparentă: cucul şi pitpalacul din Pastorala lui 
Beethoven sunt doar pete de culoare într-un cadru simbolic al trăirii în 
natură. 


„«Motivarea» sau «simbolismul», cum a numit Saussure legătura 
parțială dintre semnificant sau operant şi sunete sau obiecte, sunt relații 
graduale «naturale»... 278 
Arta muzicală nu „fotografiază”, ci interpretează în limbajul ei inefabilul 
unui anumit tip existențial. Semnele simbolice reprezintă 


„treapta cea mai înaltă de dezvoltare a proceselor de semnificare şi 
expresia superioară a victoriilor pe care cultura le-a repurtat asupra 


276 Klaus Oehler, p.61. 

277 Thomas A. Sebeok, Iconicitate, in Semnificație şi comunicare în lumea contemporană, p.113. 

278 Martina Krampen, Saussure şi dezvoltarea semiologier, în Semnificație şi comunicare în lumea 
contemporană, p.78. 

naturii.(...) [Ele] au caracterul cel mai pronunţat social, fiind generate 
exclusiv prin puterea unei convenții pe care o comunitate de indivizi 
istoriceşte constituită o poate instaura.” 279 


Muzica de film, prin asocierea în mod deosebit cu vizualitatea 
imaginilor, dă impresia unui realism consecvent, a unui iconism mai 
evident (în termenii clasificării periciene a semnelor). Pentru muzicianul 
familiarizat cu muzica programaticá, ,realismul” păleşte în fața 
complexității mecanismului semiotic prin care sonoritatea extrem de bine 
organizată este asociată cultural-obiectiv referentului său adevărat. 
Comentând cu mijloacele teoriei narativ-muzicale „cinematografica” creație 
a lui Musorgski - Tablouri dintr-o expozitie -, semioticianul Eero Tarasti 

xn 


sustine2#0 că din realistă, muzica devine „absolută” într-un mecanism care 
transformă iconii, indicii şi simbolurile externe în unele interne. 


„În fiecare «pictură», elementele realiste şi descriptive împrumutate din 
lumea naturală, exterioară sunt încorporate în discursul muzical, în 
rețeaua cinetic-energetică a textului muzical." 3851 


Să nu uităm însă că în Iablouri..., muzica este privilegiată, este 
„actorul” principal, relația cu pictura fiind una superficială, pretext al 
narativitátii muzicale. Tablourile au reprezentat impulsul, punctul de 
pornire, dar călătoria are loc cu mijloacele specifice ale limbajului muzical 
într-atât încât, spune Tarasti, privindu-le odată, tabloul pictat şi cel 
muzical, cel din urmă, firesc, are puterea cea mai mare de sugestie. (Nu se 
întâmplă acelaşi lucru în filmele inspirate de opere literare care, rareori, se 
ridică la înălțimea originalului, în acest caz puterea cuvântului şi farmecul 
narativitátii literare având întâietate în comparatia cu „realismul“ 
imaginii?) Mai mult, muzica ce însoţeşte o peliculă filmică poate căpăta 
sensuri foarte diferite, în funcție de contextul imagistic în care apare. Astfel, 
o muzică liniştită poate fi transformată - fără nici o schimbare - într-una 
agitată doar prin apelul la imagini atroce, la fel cum o muzică atroce poate 
fi „surdinată” dacă este folosită drept fond sonor al unor imagini mirifice. 


279 Solomon Marcus, Semne despre semne, Bucureşti, Editura Ştiinţifică şi Enciclopedică, 
1979, p13. 

280 Eero Tarasti, Music and Visual Arts. Pictures and Promenades - a Peircean Excursion into 
the Semiosis of Musorgsky, ín A Theory of Musical Semiotics, Indiana University Press, 
Bloomington and Indianapolis, 1994. 

281 „Within each «picture», realistic and representational elements borrowed, from the 
natural, external world are internalized into the musical discourse, into the kinetic-energetic 
network of the musical text.” Eero Tarasti, p.209. (trad. red.) 

„Chiar si cel care a ascultat Tablourile lui Musorgski de nenumărate ori, 
va fi surprins când va vedea picturile originale, acuarelele arhitectului 
rus Viktor Hartmann, sursa de inspirație a compozitorului. Muzica îşi 
poate crea propriile imagini interioare, pur virtuale în asemenea măsură 
încât formele concret vizuale pot provoca dezamăgirea. Universul 
fantastic creat exclusiv de muzică este atât de puternic, încât atunci când 
într-adevăr vedem Marea Poartă a Kievului, prin care am trecut de atâtea 
ori, simţim o frustrare şi o estompare a lumii noastre fictive.”282 


Filmul, în general, este oglinda răsturnată a situației de mai sus: 
întoarce atenția de la muzică sau de la intriga scenariului, îndreptând-o 
spre mişcarea, culoarea imaginilor. Filmul se bazează în multe cazuri pe 
forța imaginii care acaparează sensul inițial al celorlalte limbaje. O mică 
mostră a acestei situații poate fi dată din sfera reclamelor, a publicității, 
desigur, depărtându-ne putin de lumea filmului, dar rămânând în acelaşi 
mediu: tema lui Verdi din Forța destinului funcționează aproape ca un 
stimul muzical rupt de opera din care a fost extras, şi devine astfel eticheta 
unui anumit tip de bere. Deci, într-o postmodernitate care uneori amestecă 
în asemenea măsură lucrurile, încât cu greu acestea îşi mai regăsesc 
valoarea inițială (dacă vor fi avut-o vreodată), muzica joacă rolul unui 
simbol sonor ce manipulează conştiinţe şi poate fi pusă uşor în slujba 
câştigului bănesc. 

Datorită faptului că filmul este un mediu care se adresează unui 
public mult mai numeros decât muzica pură sau literatura, suntem nevoiți 
să constatăm că numărul de participanți la perceperea acestui act artistic 
influenţează, vrând-nevrând, şi mijloacele de expresie. De aceea, pelicula 
schimbă uneori perspectiva, servindu-se de muzică în loc de imagine: 
solişti, formații pop sau adevărate şlagăre devin emblema filmului: ne vin 
în minte rapid filmele lui James Bond sau ultima versiune a Titanicului, 
Beatles şi povestea submarinului galben, dar şi alte nenumărate alte filme 
mai mult sau mai putin comerciale, sau peliculele muzicale care, de la 
Sunetul muzicii la recentele Evita, Chicago sau Dreamgirls, sunt concepute în 
jurul şi pentru muzica lor. Alteori, pornesc de la valoarea incontestabilă a 
operei literare aflată la baza scenariului (caz amintit deja), succesul scontat 
fiind, cel putin teoretic, asigurat de popularitatea operei literare. 


282 „Even one who has heard Musorgsky's Pictures unnumerable times will experience 
surprise on seeing the original paintings, aquarelles by the Russian architect Viktor 
Hartmann, the source of inspiration for the composer. Music can create its own, inner and 
purely virtual pictures so powerfully that concrete visual shapes can cause disappointment. 
The fantastic universe produced by music alone is so intense that when we really see the 
Great Gate of Kiev, through which we have entered many times, we feel a frustration and a 
fading of our fictive world.” E. Tarasti, p.209. 

Ín relatia cu limbajele cárora li se aláturá pentru a constitui o 
peliculá cinematograficá, muzica poate avea, dupá cum s-a vázut, diferite 
funcții şi tipuri de participare în actul comunicării. Ea poate fi traducătorul 
imaginilor sau al textului (traducerile şi ele pot fi mai proaste, de felul 
celebrului furculision al coanei Chiriţa, sau mai bune), partener important în 
dialogul cu celelalte tipuri de limbaj sau chiar protagonist al filmului. De la 
filmul comercial la cel de artă, muzica este angrenată în felul său inedit de 
exprimare într-o industrie de mare succes, în continuă mişcare şi 
transformare. 


Postludiu 


O muzică bună nu poate salva un film prost, după cum nici O 
muzică proastă nu poate declasa un film bun. Totul trebuie judecat 
contextual şi cu multă atenţie în acest cadru în care imaginea joacă rolul de 
prim-plan, iar muzica pe cel de fundal. Deşi rolul muzicii de film este unul 
foarte divers, variind în funcție de scenariu şi de „planul de zbor” al 
regizorului, ea continuă să rămână o ancilla, o sclavă a imaginii. Ea nu se 
poate substitui acesteia, dar forța sa nici nu poate fi ignorată. Desigur, 
există filme ce folosesc o ilustrație muzicală minimală. Există chiar filme ce 
nu folosesc deloc muzică. Aceste filme ating „gradul zero” al muzicii de 
film. De aici se poate începe construirea unor tipologii cantitative, precum 
şi a unor direcții semantice în ceea ce priveşte interpretarea prezenței 
muzicii în acel context. Nu este uşor a înfăptui acest lucru. Analiza 
cantitativă trebuie aşadar realizată cu orice pret într-o cercetare 
muzicologică serioasă, căci reprezintă o posibilitate de a interpreta obiectiv 
rostul şi rolul muzicii de film în economia producției. 

Mai sunt foarte multe de spus despre această temă. Promitem să 
revenim cu un studiu mai amplu şi în care să prezentăm mai pe larg 
problematicile specifice, aplicate şi analizate, cum se cuvine, pe diferite 
cazuri particulare. Până atunci, dăm mai jos o bibliografie 
corespunzătoare, utilizabilă celor care se preocupă mai în detaliu de acest 
domeniu. 

